
Introducere 


Existenţa şi chiar supravieţuirea poporului ungar şi a statului său 
naţional în bazinul Carpaţilor sunt un miracol al istoriei europene. 
Cu greu se poate găsi o naţiune a cărei imagine de-a lungul veacurilor 
şi al epocilor să fie învăluită de atâtea şi de aşa de contradictorii clişee 
cum este cea a maghiarilor. Cum se face că nişte „canibali mâncători 
de copii 44 şi nişte „huni însetaţi de sânge 44 au devenit apărători ai 
Occidentului creştin şi luptători eroici pentru libertate împotriva 
mongolilor, turcilor şi ruşilor? Cine au fost „barbarii asiatici 44 care în 
incursiunile lor de pradă răspândiseră spaimă şi oroare din Elveţia 
până în Franţa, din Germania până în Italia şi care totuşi, ca ultime 
valuri migratoare dinspre Asia, nu au dispărut de pe scena istoriei? 

Patria lor originară, obârşia lor şi rădăcinile limbii lor, cauzele 
migrării şi aşezării lor pe alte meleaguri sunt controversate şi în ziua 
de azi. însă faptul că în Europa maghiarii — abstracţie făcând de al¬ 
banezi [şi de basci — n.ed .] — formează poporul cel mai solitar, cu 
o limbă şi o istorie unice în felul lor, cu greu poate fi pus la îndoială. 
Arthur Koestler, care visa în ungureşte, dar îşi scria cărţile în nemţeşte, 
mai târziu în englezeşte, a spus odată: „Poate că prin această singurătate 
excepţională se explică intensitatea ciudată a existenţei sale. A fi ungur 
este o nevroză colectivă. 44 

De la descălecatul de pe la 896, această singurătate cu multele ei 
faţete a rămas factorul determinant în istoria ungară. Spaima pe care 
o inspiră moartea lentă a unei mici naţiuni, rarefierea rândurilor un- 
gurimii şi efectul războaielor pierdute tradus prin amputarea forţată 
a unor întregi grupuri umane (fiecare al treilea etnic maghiar trăieşte 
în străinătate) constituie explicaţia de fond a faptului că imaginile fune¬ 
bre abundă în poezie şi în proză. 

Poveştile, legendele şi tradiţiile populare au acoperit sau au 
deformat realităţile. în acelaşi timp, aceste mituri au creat însă istoria 
din acest spaţiu şi au marcat conceptul de naţiune. Sub coroana lui Ştefan, 
percepută ca simbol al aşa-zisei „naţiuni politice 44 , şi-a făcut loc un 

anumit raport între băştinaşi şi cuceritori, între cei veniţi din alte părţi 
şi cei dislocaţi din mediul lor existenţial: un raport foarte schimbător, 
încununat uneori de succese strălucite, marcat de multe ori de con¬ 
flicte tragice. Jocul dintre deschidere şi închistare, dintre cosmo¬ 
politism şi naţionalism, dintre sentimentul singurătăţii şi conştiinţa 
misiunii istorice, dintre spaima de moarte şi cutezanţa de a se opune 
puternicilor vremii şi-a găsit o oglindire impresionantă în avatarurile 
culturii şi istoriei Ungariei. Un lung lanţ de înfrângeri fatale a întărit 
sentimentul de popor trădat („Suntem cel mai părăsit dintre toate 
popoarele pământului 44 , a spus poetul naţional Petofi) şi a făcut ca 
pesimismul în faţa vieţii să prindă rădăcini în aproape toate gene¬ 
raţiile maghiarimii. Pustiirile suferite de ţara pe care Occidentul a 
lăsat-o în repetate rânduri de izbelişte în timpul năvălirii mongole 
din 1241, catastrofa de la Mohâcs din 1526 urmată de un secol şi 
jumătate de ocupaţie turcească, momentul 1848/49, când lupta pentru 
libertate a fost înăbuşită de armatele unite ale Habsburgilor şi ale 
ţarului Rusiei, distrugerea Ungariei istorice prin dictatul de la Trianon 
din 1920, cele patru decenii de dominaţie sovietică şi de comunism 
după al Doilea Război Mondial împreună cu reprimarea sângeroasă 
a răscoalei din octombrie 1956 au fost catastrofe care au acutizat în 
permanenţă conştiinţa de popor părăsit. Cine ar putea să conteste însă 
vreodată incredibila capacitate de a rezista şi desăvârşita artă de a 
supravieţui a acestui popor? 

în ciuda faptului că ţara a fost împărţită în trei şi în ciuda secolelor 
de dominaţie străină, ungurii au fost capabili să-şi păstreze identita¬ 
tea naţională. Dragostea fierbinte de patrie a fost aceea care le-a dat 
forţa ca, strânşi între germani şi slavi, lipsiţi de rude şi izolaţi de restul 
lumii prin „zidul chinezesc 44 al limbii lor, să supravieţuiască şi să treacă 
de catastrofe. Una dintre cheile pentru înţelegerea ascensiunii şi pră¬ 
buşirii Ungariei, de la descălecat până la sfârşitul Primului Război 
Mondial, dar şi pentru înţelegerea succesiunii precipitate a răsturnărilor 
de situaţie dintre 1920 şi 1990, o furnizează învăţăturile din jurul anului 
1030 (redactate probabil de un preot german) ale primului rege creş¬ 
tin din dinastia de Ârpâd, Ştefan cel Sfânt, către fiul său: 

Imperiul Roman a dobândit o importanţă aşa de mare mai ales datorită 
faptului că între hotarele lui se strângeau numeroşi nobili şi înţelepţi din 
diferite ţări, şi principii lui au devenit aşa de glorioşi şi aşa de puternici 
datorită aceluiaşi fapt. [...] Venind din diferite ţări şi provincii, coloniştii 
aduc cu ei diferite limbi şi obiceiuri, diferite lucruri şi arme folositoare, 
care împodobesc şi aureolează Curtea regelui, dar în puterile străine bagă 

groaza. O ţară care are limbă numai de un fel şi obiceiuri numai de un 
fel este slabă şi neputincioasă. De aceea, fiul meu, îţi poruncesc să te 
întâlneşti cu ei şi să te porţi cuviincios cu ei, pentru ca lor să le fie mai 
plăcut a zăbovi la tine decât altundeva, căci de vei distruge cele construite 
de mine, de vei împrăştia cele adunate de mine, atunci, fără îndoială, 
stăpânirea ta de mare pagubă va avea parte. 

Astfel, încă din secolul al Xl-lea, la invitaţia dinastiei, au venit germani 
în Ungaria de Sus şi în Transilvania. De-a lungul secolelor, ungurimea 
a absorbit, ca să zicem aşa, nu numai popoarele nomade ca, de pildă, 
pecenegii şi cumanii, ci şi nemţi şi slovaci, români şi croaţi, sârbi şi 
evrei. Unul dintre cele mai uluitoare fapte ale istoriei ungare — mai 
târziu minimalizat sau pur şi simplu trecut sub tăcere de istoriografi 
naţionalişti — este acela că făuritorii mitului naţional, mult cântaţii 
eroi ai războaielor cu turcii, conducătorii politici şi militari ai luptei 
pentru libertate împotriva Habsburgilor, unele figuri proeminente ale 
literaturii şi ştiinţei au fost, în întregime sau parţial, de origine germană 
sau croată, slovacă, română sau sârbă. în vremea împăratului Iosif II, 
maghiarii de-abia formau o treime din populaţia de-atunci a Ungariei, 
dar până în 1910 au atins o pondere de 54,5 la sută, ceea ce, fără 
îndoială, înseamnă că putem vorbi de o dinamică de-a dreptul sen¬ 
zaţională a asimilării lingvistice şi politice în vechea Ungarie. Potrivit 
datelor statistice, numărul germanilor proaspăt convertiţi la ungarism 
depăşea 600 000, iar cel al slovacilor asimilaţi şi al evreilor deveniţi 
maghiari pare să fi fost de peste o jumătate de milion, respectiv de 

A 

circa 700 000. In general, se apreciază că, încă înainte de Primul Război 
Mondial, ponderea germanilor, slavilor şi evreilor asimilaţi reprezenta 
mai mult de un sfert din maghiarimea certificată statistic. 

Ideea ungurească de stat, inclusiv presiunea asupra naţionalităţilor 
făcută sub semnul unei viziuni total nerealiste despre rolul viitor al 
unui mare imperiu al coroanei lui Ştefan în spaţiul dunărean, nu avea 
un caracter rasist, ci unul exclusiv cultural. Orice om care se declara 
ungur avea aceleaşi şanse de a promova. în aceasta a constat, desigur, 
şi şansa acelor evrei care ca unguri evrei s-au identificat încă din 
timpul revoluţiei de la 1848 cu mişcarea naţională maghiară şi în 
deceniile unnătoare cu limba şi cultura maghiară. Pe de altă parte, 
Ungaria avea nevoie de oameni loiali, care să mărească ponderea 
elementului unguresc în interiorul provinciilor coroanei lui Ştefan 
şi în acelaşi timp să fie gata (împreună cu germanii şi cu grecii) să 
preia în domeniile economiei şi finanţelor, precum şi în profesiunile 

intelectuale munca pe care nobilimea mică şi mijlocie o refuza în 
permanenţă. Raportul unic în felul lui dintre evrei şi maghiari a 
marcat revirimentul economic şi cultural din deceniile de după 
compromisul cu Austria. 

Destinul evreimii dispuse să se lase asimilată ţine de capitolele 
cele mai strălucite şi apoi, în perioada interbelică, mai ales după ocu¬ 
paţia germană din 1944/45, de capitolele cele mai întunecate ale istori¬ 
ei ungare. A fost una dintre consecinţele absurde şi totuşi logice ale 
legislaţiei antievreieşti promovate de stat faptul că multe dintre marile 
talente, printre care opt laureaţi ai Premiului Nobel, şi-au repurtat 
nu în patria lor, ci mai ales în Marea Britanie sau Statele Unite 
succesele lor deschizătoare de drumuri noi în ştiinţă şi artă, în finanţe 
şi industrie. 

După căsătoria în anul 996 a lui Ştefan cu prinţesa bavareză Gisela, 
sora viitorului împărat Henric II, raportul dintre unguri şi germani 
a fost şi el în unele privinţe un unicat. La Curtea primului rege al 
Ungariei, preoţii, cavalerii şi nobilii germani veniţi în suita Giselei 
au jucat un rol de prim-plan, iar regele visa la instituţiile germanice 
ca la nişte modele. Succesorii săi din dinastia ârpâdiană au încurajat 
şi ei sistematic formarea de mari colonii germane, ceea ce l-a făcut 
pe un istoric maghiar din secolul al XlX-lea să spună: „Ungurii au 
creat statul; germanii, oraşele. 44 Sentimentele stratului conducător 
maghiar oscilau între admiraţie fără rezerve şi neîncredere profund 
înrădăcinată. 

Oraşele libere regale dominate de burghezia germană au rămas 
neatinse de războaiele cu turcii. în timp ce regii unguri au implantat 
primele grupuri mari de germani în părţile de nord ale ţării şi pe saşi 
în Transilvania, Habsburgii aduc în secolul al XVIII-lea colonişti mai 
ales în regiunile Backa şi Banat din sudul Ungariei. Privilegiile acordate 
cetăţenilor germani au trezit suspiciuni în rândul ungurilor 
dezavantajaţi. Mai importantă din punct de vedere politic a fost însă 
mişcarea condusă la începutul secolului al XLX-lea de nobili şi literaţi 
însufleţiţi de sentimente naţionale şi desfăşurată sub semnul păstră¬ 
rii şi înnoirii limbii maghiare ameninţate de germanizare. în multe 
familii ungureşti se considera pe atunci că nu este de bonton să con¬ 
versezi în limba maternă sau să aduci vorba despre poezii şi romane 
ungureşti. Poetul Kâroly Kisfaludi, care la început el însuşi cores¬ 
pondase în germană cu fratele său şi care a trebuit, ca să spunem aşa, 
săreînveţe limba maternă, avertiza: „Poporul care nu posedă o limbă 



INTRODUCERE 


11 


maternă nici patrie nu are.“ în ajunul revoluţiei din anul 1848, 
scriitorul Jozsef Bajza a ţinut o cuvântare înflăcărată la Academia 
de Ştiinţe din Budapesta: 

Limba şi cultura germană reprezintă un pericol pentru naţiunea noastră. 
Ar trebui în sfârşit să ne venim în fire şi să înţelegem că această modă 
ne duce la pierzanie şi că în special prin pătrunderea limbii germane ni 
se pregăteşte sfârşitul. [...] Nu trebuie să-l urâm pe german, ci să ne ferim 
de el. [...] Eu nu sunt barbar şi nu vreau să mă ridic împotriva civilizaţiei. 
[...] Dar consider că este un păcat ca un popor să plătească civilizaţia cu 
propria lui existenţă. 

Când, după pactul dualist cu Austria (1867), a apărut monarhia austroun- 
gară şi Ungaria a obţinut, pe cât a fost posibil atunci, o amplă auto¬ 
nomie, s-a mers repede şi orbeşte pe drumul unei maghiarizări tot 
mai neînfrânate. Drept pentru care, Franz von Loher i-a atacat pe 
unguri cu un pamflet extrem de agresiv, în care le spunea că sunt 
„un popor fără cultură 44 , căci „câtă dezolare şi pustietate se ascunde 
sub istoria milenară a maghiarilor! De ajutat nu pot să-i ajute decât 
germanii din Ungaria, cu hărnicia şi cultura lor. 44 

Această prăpastie dintre cooperare şi conflict, dintre alianţă şi dez¬ 
binare, dintre comunitate de interese şi năzuinţa spre o cale proprie 
a marcat din acel moment raporturile reciproce. Minoritatea 
germană, de peste o jumătate de milion, trăitoare în această parte a 
Ungariei, a devenit în cel de al Treilea Reich mai întâi o unealtă 
aparent privilegiată a regimului naţional-socialist, iar apoi, pe drumul 
spre catastrofa naţiunii-mamă şi a poporului şi statului german, o 
victimă ca urmare a alungării a jumătate dintre germanii unguri şi a 
nedreptei discriminări de decenii a minorităţii rămase în Ungaria. 

Nu-i de mirare deci că în istoria milenară a maghiarilor se pun 
veşnic aceleaşi întrebări: „Cine este ungur? 44 sau „Ce este un ungur? 44 
Răspunsurile n-au fost niciodată univoce şi s-a şi întâmplat ca, în func¬ 
ţie de perioadele de calm şi cele tulburi din viaţa politică, unul şi acelaşi 
istoric literar, citat adesea mai ales în spaţiul lingvistic german, să-i 
laude o dată ditirambic pe mari scriitori şi savanţi maghiari, pentru ca 
după numai câţiva ani să-i excludă din rândurile ungurimii din cauza 
„rasei lor indezirabile 44 şi a „influenţei lor nocive 44 asupra naţiunii. 
Că literaţii excluşi sau blamaţi ca „antimaghiari 44 au scris adesea într-o 
ungurească mai bună decât aceea a criticilor lor tendenţioşi este şi 
aceasta una dintre trăsăturile paradoxale ale istoriei maghiare, ca şi 

faptul că în Ungaria rasismul în literatură şi politică a fost reprezentat 
aproape întotdeauna de „figuri 44 integral sau parţial „alogene 44 

Acest lucru l-a semnalat deja Antal Szerb, autorul unei neîntrecute — 
până azi — Istorii a literaturii maghiare. El l-a luat ca exemplu pe 
celebrul general şi poet Miklos (Nikolaus) conte Zrinyi. Croat din 
naştere, Zrinyi (spre deosebire de fratele său mai tânăr Peter, care 
i-a tradus în croată marile poezii) s-a declarat ungur. Szerb subliniază 
că, astfel, unul dintre cei mai mari eroi ai istoriei maghiare a demon¬ 
strat că naţionalitatea este produsul unei atitudini, al unei voinţe. El 
însuşi a căzut victimă Holocaustului. 

Cine mai ştie azi că fără deschizătorii de drumuri unguri din epoca 
modernă nu ar exista poate nici bombă atomică, nici computer, nici 
Hollywood, că geniul maghiar, indiferent de originea etnică sau reli¬ 
gioasă, a contribuit şi el la scară mondială, adesea în chip decisiv, 
la dezvoltarea ştiinţei şi artei, a economiei şi industriei? Contradicţia 
dintre genialele performanţe individuale şi repetatele nereuşite 
colective ale naţiunii rămâne, de fapt, una dintre trăsăturile cele mai 
fascinante ale zbuciumatei istorii a poporului nomad de odinioară. 
Sunt deci ungurii, ca veşnic perdanţi, fără speranţă astăzi într-o 
unificare paşnică a naţiunii-mamă cu treimea împrăştiată a poporului 
sub stăpânire străină? Sau continuă ei totuşi să facă figură de în¬ 
vingători în înfrângere, de victime şi de artişti ai vieţii, de romantici şi 
de realişti? Scriitorul Tibor Dery a spus cândva, după înăbuşirea 
revoluţiei din 1956: „Ce înseamnă a trăi ca maghiar? înseamnă a glumi 
şi a dansa pe deasupra catastrofelor. 44 

/V 

Intr-un amestec de istorie concentrată, schiţe biografice şi poves¬ 
tiri din diverse medii sociale, încerc să-i familiarizez pe cititorii stră¬ 
ini, neştiutori de maghiară, cu ungurii şi cu vicisitudinile destinului 
acestora. 

M-am născut ca ungur de origine evreiască şi, prin cei patruzeci 
de ani petrecuţi la Viena, am devenit austriac. în această calitate, sper 
să nu trebuiască să ţin cont de vreun tabu şi să-i pot descrie pe 
maghiari din perspectivă amicală, dar şi critică. 



1 

„Nişte barbari păgâni“ invadează Europa: 
mărturiile de la Sankt Gallen 


Timp de o jumătate de secol, între 898 şi 955, maghiarii au fost consi¬ 
deraţi un flagel al Europei. în aproximativ cincizeci de incursiuni de 
jaf şi cotropire, au pustiit tot ce le-a stat în cale. Prădând, arzând şi 
ucigând, cetele de călăreţi au atacat landurile germane, dar şi Italia 
de sud şi regiuni întinse din Franţa. Au prădat şi au trecut prin foc 
şi sabie printre altele Bremenul şi Baselul, Orleans, Otranto. în pri¬ 
mul rând ca mercenari în slujba unor principi europeni care se războiau 
între ei, ungurii şi-au extins raidurile până la Marea Nordului şi coasta 
Atlanticului. Au plecat călare o dată împotriva şi apoi în folosul regelui 
italian Berengar, împotriva şi apoi în ajutorul lui Amulf al Bavariei, 
împotriva şi apoi în apărarea intereselor Bizanţului. 

Cântecul lui Roland îi numeşte „neam drăcesc 44 . Această veche 
epopee franceză îi menţionează pe maghiari împreună cu hunii şi sa¬ 
razinii, care lăsau un şuvoi de sânge pe oriunde treceau. Cronicarii 
relatează despre grozăvii nemaiauzite legate de care, fireşte, ei îi 
confundau adesea pe maghiari — sau unguri, cum i-au numit apoi 
— cu hunii. De fapt, cei mai mulţi dintre aceşti grămătici nu văzuseră 
niciodată un ungur. Ei nu făceau decât să redea istorisiri orale care, 
pe măsură ce creştea distanţa în timp şi spaţiu, inspirau şi mai multă 
groază şi se mulţumeau să învinovăţească nediferenţiat şi la grămadă. 
Astfel s-a format imaginea generală a unui „neam groaznic, 
înfiorător 44 şi a unor „monştri din Sciţia, băutori de sânge şi mâncători 
de oameni 44 Cu această imagine, ei au răspândit pretutindeni numai 
spaimă şi oroare. 

Pentru urmaşii năvălitorilor sunt, fireşte, de cel mai mare inte¬ 
res buna atestare documentară şi relatările amănunţite despre o 
incursiune de pradă din 926. La scurt timp, trei cronicari au con¬ 
semnat, în redactări realizate între 970 şi 1075, un atac asupra mănăs¬ 
tirii Sankt Gallen şi a împrejurimilor ei. „Barbarii păgâni 44 străbătuseră 
fulgerător Bavaria şi Suabia până la Bodensee (lacul Konstanz). Mă¬ 
năstirii i-au provocat mari stricăciuni şi au ucis o nobilă alemană, care 
cu zece ani înainte se claustrase într-o chilie: cuvioasa Wiborada a 

fost omorâtă cu mai multe lovituri de topor şi a intrat ca martiră în 
istoria bisericii. Călugăriţă înzestrată mistic şi slăvită pentru asceza 
ei evlavioasă, a fost canonizată de Papa Clement II în 1407. Este prima 
femeie trecută în rândul sfinţilor. 

Ea îi prezisese abatelui din Sankt Gallen încă din primăvară data 
exactă când aveau să dea năvală cetele războinice din răsărit şi-l îndem¬ 
nase stăruitor să-şi asigure din timp adăpost sieşi, călugărilor şi vistie¬ 
riei bisericeşti, împreună cu preţioasa bibliotecă a mănăstirii. Zvonul 
despre apropierea ameninţătoare a duşmanilor prindea din zi în zi 
tot mai multă consistenţă. Cu toate acestea, nu i s-a dat atenţie decât 
atunci când poporul barbar a pustiit şi ţinutul de la Bodensee, a ucis 
un mare număr de oameni şi a dat pradă focului toate satele şi casele, 
se spune în Vita Sanctae Wiboradae l . Abia atunci s-a dat ascultare 
proroacei. Oricum, în felul acesta s-au putut salva mulţi oameni şi 
multe cărţi de valoare inestimabilă. Wiborada, ea însăşi, nu s-a lăsat 
însă convinsă să fugă. A murit la 2 mai 926. 

Viaţa şi moartea Sfintei Wiborada, care este cinstită şi ca pro¬ 
tectoare a bibliotecilor, precum şi cronicile călugărilor Ekkehart I, 
Ekkehart IV şi Herimannus au continuat să stimuleze fantezia gene¬ 
raţiilor de mai târziu. Sfânta inspiră până şi în zilele noastre poeţi şi 
scriitori. Astfel, o scriitoare elveţiană, Doris Schifferli, a publicat în 
1998 un roman având-o ca eroină pe Wiborada. Un medic maghiar, 
refugiat în Elveţia după revoluţia din 1956 şi stabilit la Sankt Gallen, a 
editat în 1922 o publicaţie bilingvă despre istoria incursiunii maghiare 
din secolul al X-lea, publicaţie având ca obiect „străvechea relaţie, 
iniţial încă războinică, astăzi paşnic prietenească dintre Ungaria şi 
Sankt Gallen 44 

Ziua morţii Wiboradei continuă a fi comemorată la liturghie an 
de an. Astfel, a avut o profundă încărcătură simbolică gestul cardina¬ 
lului maghiar Jozsef Mindszenty, care în 1972 a vizitat biblioteca 
episcopală chiar în ziua comemorativă şi, ca primat al Ungariei, s-a 
semnat în cartea de aur rezervată oaspeţilor. 

Interesul ungurilor în general şi al istoricilor în particular este aca¬ 
parat, fireşte, mai puţin de viaţa sfintei protectoare a mănăstirii şi de 
episcopia Sankt Gallen de astăzi şi mai mult de faptul că în biblio¬ 
tecă se păstrează importante izvoare ale istoriei timpurii a poporului 
maghiar. însemnările din cronici şi menţiunile redactate „în stilul nou, 
amuzant 44 ale cronicarului Ekkehart IV aduc, într-adevăr, lumină în 
întunericul acelei vremi. Ungurii sunt menţionaţi de nouă ori în analele 

alemane, întocmite de mai multe mâini în secolele al IX-lea şi al X-lea, 
şi chiar de cincisprezece ori în marile cronici de la Sankt Gallen. 

în cronica lui Ekkehart se găsesc de altfel detalii despre întâm¬ 
plări din 1 şi 2 mai 926. Acest text face parte şi astăzi din lectura obli¬ 
gatorie a şcolarilor maghiari. Este singura relatare în care maghiarii 
nu apar numai ca nişte monştri. Un martor ocular ne furnizează aici 
pentru prima dată o descriere amănunţită, veridică a moravurilor şi 
obiceiurilor maghiarilor. Autorul era un „călugăr 44 mai curând „simplu 
şi mărginit, pe nume Heribald, ale cărui zicale şi pozne stârneau adesea 
zâmbete 44 Ceilalţi călugări îi spuseseră să fugă cu ei. Dar Heribald 
a refuzat: „Păi, să fugă cine o vrea! Eu n-o să fug niciodată, pentru că 
gospodarul încă nu mi-a dat pielea de ghete pentru acest an. 44 

Duşmanii înarmaţi cu tolbe cu săgeţi au dat buzna în mănăstirea 
nefortificată. Era ceva de groază să-i vezi mânuindu-şi suliţele ame¬ 
ninţătoare şi săgeţile ascuţite, a mărturisit mai târziu Heribald. în ciuda 
dezmăţului lor înfricoşător, lui nu i s-a clintit nici un fir de păr. Ungurii 
aveau cu ei un tălmaci, un preot adus cu forţa. Acesta le traducea ce 
spunea Heribald. Şi când şi-au dat seama că au de-a face cu un nebun, 
l-au lăsat în pace. I s-a permis chiar să ia parte la o petrecere în curtea 
mănăstirii. După cum a povestit el mai târziu, maghiarii au mântuit 
bucăţile de came semicrudă fără să se servească de vreun cuţit, ci 
trăgând pur şi simplu cu dinţii de ele. Nici vinul mănăstirii n-a avut 
o soartă mai bună. Şi, ca să se distreze, maghiarii aruncau unii într-alţii 
cu oase roase. Apoi, cică, i-au pus pe cei doi călugări prizonieri să 
le cânte. 

Spre marea supărare a lui Heribald, ei s-au pretat însă la grosolănii 
nu numai în curtea mănăstirii şi pe terenul neacoperit, ci şi în biserică 
şi pe podeaua ei sfântă. Doi dintre tinerii mai zurbagii s-au căţărat 
în clopotniţă, crezând despre cocoşul din vârf că este de aur. Unul a 
încercat să smulgă girueta cu lancea, şi-a pierdut echilibrul şi, pră- 
buşindu-se, a murit. Celălalt a vrut să-şi facă nevoile din crenelul cel 
mai înalt, cel de la răsărit, a căzut pe spate în hău şi s-a zdrobit de 
pământ. După cum a povestit mai târziu Heribald, camarazii lor le-au 
ars cadavrele între stâlpii porţii. Două butoaie pline cu vin până sus 
au fost cruţate la mgăminţile lui Heribald. Probabil că în carele cu 
prăzi aveau şi-aşa destule provizii. 

„Dumnezeu să-i ocrotească pe cei slabi de minte aflaţi printre săbii 
şi lănci duşmane 44 , spune cronicarul. Apoi, confraţii ordinului călu- 

/V 

găresc au revenit la vatra lor. Intrebându-1 pe Heribald, martorul 
ocular, cum s-a descurcat cu aşa de numeroşii oaspeţi ai lui Gallus 

cel Sfânt, ei au primit următorul răspuns surprinzător: „Ei, nemaipomenit! 
Nu-mi aduc aminte să fi văzut vreodată oameni mai veseli în mănăstirea 
noastră, căci ei ne-au dăruit din belşug mâncare şi băutură. 44 

în timp ce în Elveţia, ca urmare a numeroaselor neclarităţi şi confu¬ 
zii în legătură cu povestirile despre martiriul Sfintei Wiborada, tradiţia 
orală mai vorbeşte şi astăzi aproape fără excepţie despre vremea de 
groază a „incursiunilor săvârşite de huni 44 , care au pus brusc capăt 
perioadei de maximă înflorire a abaţiei Sankt Gallen, în Ungaria istoria 
consemnată în secolul al Xl-lea despre călugărul Heribald trece în 
ochii unor scriitori şi savanţi drept o dovadă peremptorie pentru 
continuitatea „caracterului naţional maghiar 44 . în seria de 24 de volume 
iniţiată de principele moştenitor Rudolf, Monarhia austro-ungară în 
texte şi imagini , al cărei ultim volum a apărut în 1902, istoricul Karl 
Szabo, de exemplu, s-a referit expres la „descrierea veridică a unui 
călăreţ ungur 44 făcută atunci la Sankt Gallen: „în aceste interesante 
relatări [...] despre tinerii maghiari plini de naturaleţe, nestăpâniţi, 
iuţi la supărare, dar şi iuţi la împăcare, veseli, voioşi, necorupţi, este 
imposibil să nu recunoşti trăsăturile şi astăzi frapante ale caracterului 
naţional maghiar. 442 Câteva decenii mai târziu, Bâlint Homan, istoricul 
oficios şi ministru al culturii un mare număr de ani în perioada 
interbelică, în a sa Istorie a Ungariei elaborată în cinci volume 
împreună cu Gyula Szekfu, l-a prezentat şi el pe călugărul Heribald 
ca martor principal pentru tradiţia ungurilor veseli, amatori de chef 
şi de cântec, sinceri şi joviali. în aceste poveşti, spune el, îi recu¬ 
noaştem pe strămoşii ţăranului maghiar... 

Istoricii unguri moderni se referă, fireşte, la descrierea — cea mai 
detaliată de până atunci — a strictei discipline a luptătorilor călări. 
Povestirile călugărului Heribald lasă în orice caz să se conchidă asupra 
existenţei unei trupe foarte bine instruite, care în câteva minute putea 
să se aşeze în ordine de bătaie, se retrăgea la popas sau, pentru noapte, 
într-un dispozitiv de care păzit cu grijă, iar la plecare în marş se apăra 
printr-o avangardă şi o ariergardă. Unităţile trupei se înţelegeau între 
ele prin curieri, precum şi prin semnale cu ajutorul goarnei şi al 
focului. în caz de pericol, săreau, la comandă, cu toţii în şa şi executau 
fulgerător toate ordinele. Numai datorită acestei discipline excelente 
au fost posibile isprăvile, în fond fantastice, ale remarcabililor călăreţi, 
care, departe, la peste o mie de kilometri de patria lor, întreprindeau 
incursiuni în toate direcţiile. 

Secretul tehnic al teribilei puteri de străpungere de care dădeau 
dovadă arcaşii unguri călare era pur şi simplu scăriţa de şa. Cu ajuto¬ 
rul ei, puteau sa se proptească în şa fără efort, ceea ce explica mobili¬ 
tatea fulgerătoare a detaşamentelor lor formate din câte o sută de 
oameni şi precizia adesea superioară a armelor lor. Faimoasa lor mobi¬ 
litate în luptă şi, înainte de toate, tactica fugii simulate semănau derută 
în rândurile greoaielor armate duşmane. Urletele îngrozitoare cu care 
intrau în luptă călăreţii sălbatici, cu capetele aproape rase, făceau să 
le îngheţe sângele în vine celor atacaţi. Pentru ei, nu era apoi o pro¬ 
blemă să-i doboare cu săgeata şi iataganul pe cavalerii care, repede 
dezorientaţi, fugeau care încotro. 

Precum în cazul episcopului de la Sankt Gallen, istoricii şi scrii¬ 
torii maghiari — şi, mai ales, cărţile de şcoală — nu zăbovesc mult 
asupra atrocităţilor pe care le săvârşeau temerarii nomazi călare în 
incursiunile lor de pradă. Cronicarii unguri au dat acelor raiduri 
denumirea elegantă de „călătorii făcute din spirit de aventură 44 . Unor 
întregi generaţii de tineri maghiari li s-a inculcat sentimentul unei 
imense mândrii pentru succesele războinice ungureşti. Ei au învăţat 
cu toţii că în mănăstirile germane şi italiene, franceze şi spaniole, oame¬ 
nii se rugau: De sagittis Hungarorum libera nos, Domine! (Fereşte-ne, 
Doamne, de săgeţile ungurilor!). 

Evaluarea pe care o face istoriografia occidentală episodului de la 
Sankt Gallen şi înfricoşătoarelor pustiiri provocate de războinicii ma¬ 
ghiari este diametral opusă celei pe care o face istoriografia ungară 
aceloraşi fapte. Această diferenţă furnizează un mic, dar extrem de 
interesant exemplu de cum se ajunge la formarea de stereotipuri, care 
cu timpul prind consistenţa unei caracterologii naţionale. Există mai 
multe motive pentru care imaginea duşmanului în Occident şi imagi¬ 
nea de sine a ungurilor sunt însuşite mereu de alte generaţii şi se 
transmit mai ales cultural ca nişte caracterizări inconştiente, dar adesea 
se păstrează şi se menţin până în zilele noastre şi ceva prejudecăţi 
întreţinute conştient. Mituri despre origine preluate necritic şi bătân- 
du-se dur cap în cap sunt componente importante ale unei xenofobii 
încărcate emoţional şi ale unor conflicte etnice care se declanşează 
aşa de rapid şi adesea aşa de funest. Tocmai în cazul Ungariei, ste¬ 
reotipurile referitoare la „celelalte 44 grupuri naţionale, dar şi la propriul 
ei grup naţional au marcat dintotdeauna deosebit de puternic raportul 
cu naţiunile vecine, ca şi cu minorităţile etnice din fosta Ungarie Mare 3 . 

După cum vom vedea mai departe, în Europa Centrală este greu 
să se mai tragă o linie de demarcaţie între istoriografie, stereotipuri 
istorice şi mituri naţionale. Obârşia imaginilor plastice se găseşte 
uneori departe în trecut, în Evul Mediu timpuriu. Marele istoric 
francez Femand Braudel a avertizat împotriva judecăţilor globale: 
„Până la Renaştere, toate statele s-au afirmat ca bestii lacome de pradă. 
[...] Niciodată nu a prezentat harta Europei atât de multe şi atât de 

A 

extinse pete albe ca înainte de anul 1000.“ 4 Intr-o lucrare mai târzie, 
Georges Duby ajunge la o concluzie asemănătoare. El opinează că în 
Europa Evului Mediu urmele pot fi considerate în cel mai bun caz 
ca „bază a unor presupuneri vagi“. „Astfel, imaginea Europei anului 
1000 rămâne mai mult sau mai puţin la discreţia fanteziei noastre.“ 5 
Acest lucru este valabil cu atât mai mult pentru spaţiul carpatic. 



2 


Descălecat, sau cucerire? 
Despre problema identităţii ungare 


Istoricii n-au încetat niciodată să se refere la unitatea naturală a spaţiu¬ 
lui dunărean pe care Carpaţii îl înconjoară ca un zid protector. în timp 
cc jumătatea vestică — numită de unguri Dunântul, ţara de dincolo 
de Dunăre — a format sub romani timp de patru secole, împreună 
cu Austria Inferioară estică (Noricum şi Pannonia), o unitate admi¬ 
nistrativă, marea câmpie, Alfold, situată între malul stâng al Dunării 
şi regiunea submontană a Transilvaniei, a fost adevărata placă turnantă 
a epocii migraţiei popoarelor. Sciţii, sarmaţii, hunii (sub Attila), goţii 
şi longobarzii, gepizii şi, în sfârşit, pentru 200 de ani, avarii au încercat 
să se aşeze aici în mod statornic. Spre sfârşitul secolului al IX-lea, 
Pannonia, ca provincie de graniţă, aparţinea Imperiului Franc de 
Răsărit. Moravia Mare, sub principele Svatopluk, controla ţinutul de 
la nord de Dunăre, în timp ce marea câmpie de la răsărit de Dunăre 

A 

şi Transilvania aparţineau sferei de influenţă a principilor bulgari. Intre 
Moravia Mare şi francii de răsărit au avut loc lupte înverşunate în 
încercările lor de creare a unui imperiu. Locuitorii erau majoritar ţărani 
slavi, inclusiv triburi de avari parţial slavizaţi. Existenţa unei populaţii 
vorbitoare de diferite idiomuri slave este considerată un fapt cert. 

în schimb, disputa privind apartenenţa etnică a locuitorilor Tran¬ 
silvaniei este până astăzi un măr al discordiei între istoricii unguri 
şi cei români. Cercetătorii unguri ai preistoriei şi ai istoriei timpurii 
contestă vehement temeinicia tezei româneşti susţinute nu mai puţin 
energic, conform căreia în văile dintre munţi şi în păduri a supravieţuit 
o populaţie dacică romanizată. Sigur este, în orice caz, faptul că toate 
teritoriile din bazinul dunărean erau slab populate şi că munţii Carpaţi 
erau practic nelocuiţi atunci când, la sfârşitul secolului al IX-lea, nişte 
păstori călări ai unei uniuni tribale ungare, venind din stepele Rusiei 

/A 

meridionale de azi, au apărut la porţile Carpaţilor. In ceea ce unii isto¬ 
rici germani şi austrieci descriu ca asalt unguresc sau invazie maghiară, 
ungurii înşişi văd un descălecat (honfoglalâs). Ceea ce la început părea 
a nu fi decât ceva în genul unui vălmăşag al migraţiei popoarelor a 

dobândit curând o dimensiune istorică nouă, cu urmări decisive şi 
pentru germanii şi slavii din bazinul Dunării. 

Intruşii reprezentau pentru victimele şi adversarii lor „sperietoarea 
mongolă a unui popor nomad asiatic 44 Deja la 863, analele alemane 
semnalează că „un popor al hunilor 44 a năvălit asupra creştinătăţii, 
ocazie cu care se vede că cronicarul — ca şi, mai târziu, propria tra¬ 
diţie naţională — pune semnul egalităţii între unguri şi huni. Pe lângă 
sciţi, toate relele imputate hunilor le-au fost puse în cârcă şi ungu¬ 
rilor. Călători bizantini şi arabi vorbesc despre ei ca despre un 
„popor turanic 44 : o teză care, de altminteri, încă în secolul al XlX-lea 
şi-a găsit ecou în vestitele note de călătorie ale orientalistului Ârmin 
Vâmbery. 

Astăzi, istoricii, antropologii şi etnologii unguri şi străini demni 
de luat în serios sunt unanimi în a respinge această teză, ca falsă. în 
lipsă de izvoare scrise şi arheologice, limba rămâne singura dovadă 
ştiinţific credibilă pentru originea ungurilor. Limba lor, unică în felul 
ei în Europa, se trage din familia limbilor fino-ugrice. Strămoşii ungu¬ 
rilor făceau parte din grupul ugric, iar oamenii de ştiinţă continuă şi 
în ziua de azi să discute dacă protoungurii au trăit pe versantul ves¬ 
tic sau estic al munţilor Ural (Europa contra Asia!). Rudele cele mai 
apropiate lingvistic ale ungurilor sunt ostiacii şi vogulii, astăzi în 
număr de cel mult 30 000 de oameni, rămaşi până în epoca modernă 
la stadiul de vânători şi pescari. 

în primul mileniu înainte de era noastră, ungurii s-au despărţit de 
grupul de popoare ugrice şi, împreună cu alte neamuri, au pornit spre 
sud-vest. Mai târziu, sub influenţa triburilor turanice şi iraniene, au 
preluat modul de viaţă al păstorilor nomazi. în cadrul unor imperii 
ale nomazilor repede apărute şi la fel de repede dispărute, poporul, 
care trăia iniţial din pescuit şi vânătoare, a adoptat agricultura şi creş¬ 
terea vitelor. Nu se cunoaşte când au început migraţiile lor mai târzii, 
cât au durat ele, ce căi au apucat şi cu ce populaţii au întreţinut legături 
mai strânse. Singurele izvoare despre istoria timpurie a vechilor unguri 
şi chiar despre descălecatul lor sunt nişte mituri şi legende, apărute 
abia două până la trei sute de ani mai târziu. 

Cei mai mulţi cercetători în domeniul istoriei atribuie bogatului tezaur 
de legende al ungurilor un sâmbure de adevăr istoric sau văd în rela¬ 
tările mitice cel puţin o sursă auxiliară pentru descifrarea evenimen¬ 
telor reale. în plus, acestea, împreună cu cânturile eroice şi legendele, 
au servit mai târziu la o nouă legitimare, la confirmarea „dreptului 

isloric 44 : nu asupra unei Pannonii ocupate, ci asupra cuvenitei recu- 
m'iri a vechii patrii. 

Astfel, o legendă transmisă numai oral spune că fraţii Hunor şi 
Magor, fiii regilor sciţi Gog şi Magog, au urmărit la vânătoare un minu¬ 
nai cerb alb şi au atins astfel ţinutul de la nord de Marea Azov. 
I cgenda spune mai departe că, după ce au pierdut din ochi animalul 
miraculos, ei au dat la următoarea expediţie de minunatele fiice ale 
lui Dula, regele alanilor; că le-au răpit şi s-au însurat cu ele; că din 
aceste căsătorii au rezultat strămoşii hunilor şi ai ungurilor, anume 
„vestitul rege atotputernic Attila şi mai târziu principele Almos din 
care s-au tras regii şi principii Ungariei 44 

Cercetarea folclorului şi filologia modernă recunosc popularei 
legende, în orice caz, un sâmbure istoric: o legătură strânsă cu un 

A 

popor bulgaro-turanic şi cu alanii. In timp ce denumirea de magyar 
„maghiar 44 pe care şi-o dau ungurii datează din epoca ugrică, numele de 
hungarus, hongrois „ungur 44 , îşi are originea în organizaţia tribală turanică 
a onogurilor căreia maghiarii i-au aparţinut multă vreme. Onogur în¬ 
seamnă „zece săgeţi 44 , adică triburi. Este însă, de asemenea, posibil ca 
denumirea devenită din timpuriul secol al IX-lea uzuală în Occident 
sa amintească de unirea celor şapte triburi iniţiale, slab legate între 
ele, ale vechilor unguri cu cele trei triburi kazare speijure, cu kabarii. 
( ert este în orice caz faptul că ungurii au aparţinut vreme mai îndelun¬ 
gată imperiului kazar turanic dintre Volga mijlocie şi cursul infe¬ 
rior al Dunării. Vechii unguri însă nu au fost niciodată un „popor 
mongol 44 , aşa cum deseori s-a afirmat. începând din 830, maghiarii 
au convieţuit în Etelkoz, în „ţara dintre ape 44 , pe un vast teritoriu între 
Don, Dunăre şi Marea Neagră, cu diferite popoare turanice nomade, 
eu alani şi cu slavi. în izvoarele bizantine şi orientale, li se dă de cele 
mai multe ori denumirea de „turci 44 Circa 200 de cuvinte de origi¬ 
ne bulgaro-turcă ne dau şi în ziua de azi posibilitatea să identificăm 
în devenirea uniunii tribale a vechilor unguri componente turceşti 
foarte semnificative. 

în mod uimitor, limba ugrică, deci ungară, a putut, în ciuda ames¬ 
tecului de popoare din ţinutul de convieţuire, să iasă învingătoare, 
iar numele de „maghiar 44 s-a impus în întreaga comunitate. Acest lucru 
este cu atât mai uluitor cu cât, potrivit relatării împăratului bizantin 
Constantin VII, acestui prim şi aproape singur izvor demn de încre¬ 
dere, numai două dintre cele şapte triburi ale vechilor unguri purtau 
nume ugrice (Megyer şi Nyek), în timp ce numele celorlalte cinci 
erau majoritar turanice. într-adevăr, împăratul relatează şi faptul 

că triburile kabare venite mai târziu erau bilingve încă de la jumătatea 
secolului al X-lea. 

Tocmai având în vedere efectele atât de explozive istoric şi politic 
pe care le are şi în zilele noastre modul naţional-romantic de formare 
a legendelor în istoriografia şi literatura ungară este important să ară¬ 
tăm că, înaintea şi în vremea descălecatului, uniunea tribală ungară 
numai omogenă n-a fost, ba mai curând a fost un adevărat „amestec 
de popoare 44 în lucrările complet salubre de mărginire naţională ale 
cercetătorului germano-maghiar al istoriei timpurii Thomas von Bogyay 
se spune, în legătură cu originea şi devenirea poporului ungar, că mate¬ 
rialul antropologic şi arheologic pledează pentru teza apariţiei indivi¬ 
dului etnic maghiar în creuzetul stepei din sudul Rusiei. 

Istoricul maghiar Jeno Szucs a subliniat şi el în mai multe lucrări 
fundamentale că grupurile etnice fino-ugrice şi diferite triburi turanice 
au ieşit, sub conducerea unui demnitar kazar, probabil încă din secolul 
ai VlII-lea, din componenţa imperiului kazar şi că elementul funda¬ 
mental al procesului de cristalizare a dominaţiei ungare a fost, înainte 
de secolul al IX-lea, ascendenţa eterogenă etnic şi structurată social. 
El a semnalat şi faptul — demonstrat de „masa de materiale recent 
descoperite 44 — că simbioza dintre ungurii păgâni şi populaţia sla- 
vo-creştină s-a realizat încă în cursul secolului al X-lea. Societatea 
maghiară descălecătoare nu a fost deci — spune el — câtuşi de puţin 
o pătură omogenă de războinici nomazi. Tradiţia maghiară mai târzie 
a trecut însă sub tăcere atât relaţiile strânse cu kazarii, a căror pătură 
conducătoare s-a convertit în secolul al VlII-lea la iudaism, cât şi 
motivele reale ale migraţiei, care a condus triburile împreună cu aliaţii 
lor de origine kazară sau turanică până la poalele Carpaţilor. 1 

Potrivit relatării pe care am citat-o din împăratul Constantin VII, 
căpeteniile triburilor, „conform datinii şi legii kazare 44 , l-au ridicat 
pe scut pe Ârpâd, fiul bătrânului Âlmos, ca pe conducătorul celui 
mai puternic trib şi, după obiceiul nomazilor călări, învoiala şi-au 
pecetluit-o cu un „legământ de sânge 44 Tradiţia de mai târziu a făcut 
în orice caz ca Âlmos şi Ârpâd să apară deja ca primii conducători 
aleşi de către divinitate. „Legenda nu este una dintre forme, ci singura 
formă în care în general putem să gândim, să imaginăm, să retrăim 
istoria. Orice istorie este legendă, mit şi ca atare este produsul poten- 
ţelor noastre intelectuale: al facultăţii noastre de a concepe, al puterii 
noastre de a crea, al sentimentului nostru în legătură cu lumea 44 , a scris 
Egon Friedell în a sa Istorie a culturii epocii moderne? 

Doi talentaţi cronicari unguri, anume Anonymus, notarul necu¬ 
noscut al regelui Bela III (1173-1196), şi Simon Kezai, predicator 
l;i t 'urtea regelui Ladislau IV (1272-1290), s-au îngrijit ca, prin pro¬ 
dusele lor pline de fantezie pe care le-au transmis posterităţii şi prin 
;i rla lor de a fabula, istoria timpurie a maghiarilor să apară învăluită 
„in clarobscurul şi parfumul unor întâmplări magice 44 şi ca atâtea 
generaţii să ia ficţiunea drept istorie. Ungurii, ca de altfel şi popoarele 
vecine cu care s-au luptat, şi-au făurit propria lor imagine istorică, 
pe care — conştient sau inconştient — şi-au reevaluat-o şi adaptat-o 
in permanenţă necesităţilor epocii. 

La toate popoarele spaţiului dunărean, tendinţa de legitimare isto¬ 
rica a devenirii naţionale şi a descălecatului joacă până în zilele noastre 
un rol-cheie. Şi, în mod cu totul special, această remarcă este vala¬ 
bilă pentru unguri, definiţi dintotdeauna de un adânc înrădăcinat sen¬ 
ii inent al singurătăţii. De aceea, la prezentarea destinelor dramatice 
iile popoarelor şi ale diferitelor personalităţi, miturile şi descrierea 
modului în care un mit a devenit forţă spiritual-politică sunt adesea 
mai importante decât nişte date şi nume aride sau decât arborii 
genealogici ai diverşilor regi. 

Descălecatul ca piatră de hotar a destinului a fost anticipat, potri¬ 
vit lui „Anonymus 44 , într-un vis legendar. Carisma principelui şi eon¬ 
ii ucătorului de trib se bazează pe capacitatea supranaturală pe care 
un animal totemic sfânt i-a conferit-o printr-un concurs de împrejurări 
aranjat de divinitate. Principesa Emese, soţia unui rege scit, a visat 
că, din poruncă divină, o pasăre turul — după diferite versiuni, un 
uliu sau un vultur — a lăsat-o gravidă şi că aceasta i-a vestit misiu¬ 
nea istorică a încă nenăscutului ei fiu: că un şuvoi de foc va fi vlăsta¬ 
rul ei şi va domni peste întinse ţări şi meleaguri. De aceea, fiul ei a 

/ r 

primit la naştere numele de Almos (ălom = vis). Almos a pornit apoi 
la drum cu întregul său popor, ca să cucerească noua patrie ca pe o 
moştenire lăsată lui de strămoşii din neamul lui Attila, regele hunilor. 
Pasărea turul i-a arătat drumul până la destinaţie, până la Carpaţi. 
Almos a murit în timpul călătoriei şi, pe nesimţite, a dispărut din 
istoria universală. 

Căpeteniile triburilor l-au ridicat pe scut pe fiul său Ârpâd şi l-au 
lâcut şef al uniunii lor tribale. I-au jurat credinţă, crestându-şi braţele, 
lăsând să li se scurgă sânge în potirul sacrificial comun, bând din 
acesta şi făgăduind solemn să-şi aleagă principele întotdeauna din 
tribul lui Arpâd. In legătură cu patria ce urma a fi cucerită, naţiunea 
l-a obligat pe principele Ârpâd s-o împartă cu dreptate celor 108 neamuri 

şi să acorde urmaşilor căpeteniilor tribale dreptul de a se consfatui 
liber în faţa principelui. Cu aceasta, dacă e să-i credem pe istorio¬ 
grafii unguri, s-a pus chiar „baza primei constituţii 11 . 

Povestea creată de Anonymus în legătură cu o constituţie la tim¬ 
pul acela şi celelalte legende pe aceeaşi temă aveau să dea procesului 
de sedentarizare a triburilor ungare înfăţişarea unui act istoric săvârşit 
în mod conştient. Intr-un incitant eseu pentru catalogul unei expoziţii 
berlineze (1998) a miturilor naţiunilor, scriitorul Gyorgy Dalos a asam¬ 
blat citate caracteristice din vechi cărţi de şcoală ungureşti. 3 Acestea 
au arătat cu toată claritatea necesară cum străvechilor legende li s-a 
dat forma înalt stilizată cuvenită unui „drept istoric 44 

Iată dintre multe alte exemple unul care sugerează legitimitatea 
istorică a descălecatului şi poate fi spicuit din istoria Ungariei aşa cum 
este redată ea în special în lucrarea din 1864, Privire asupra dezvoltării 
culturii şi vieţii naţionale : 

Faţă de batjocura şi calomniile avându-i ca autori pe unii învăţaţi străini, 
care-i prezintă pe strămoşii noştri ca pe nişte vampiri sau ca pe o ceată 
barbară şi care, din prejudecată, neştiinţă sau din antipatie naţională, îşi 
propun să ne umilească naţiunea, orice ungur poate să invoce cu sentimen¬ 
tul mândriei şi al demnităţii o constituţie naturală şi dictată de raţiunea 
trează, o constituţie deja în secolul al IX-lea, când popoare europene mai 
civilizate şi mai norocoase nu puteau să se laude cu o asemenea unitate 
şi o constituţie civilă. [...] Nu i se poate reproşa naţiunii ungare că, prin 
cucerirea acestui ţinut, ar fi lezat vreo naţionalitate viabilă sau drepturi 
statale efectiv existente. Nu i se poate face naţiunii ungare nici reproşul 
că ar fi distrus sau fie şi numai stânjenit cultura din ţinuturile cucerite de 

A 

ea. [...] In ţinuturile cucerite, strămoşii noştri n-au găsit nici un fel de 
organizare socială şi nici un fel de drept istoric. Şi, dacă singure aceste 
împrejurări nu ar fi suficiente ca să justifice instinctul de căutare a patriei, 
atunci istoria milenară ar demonstra că ungurul a fost condus spre patria 
sa la momentul potrivit de însuşi Dumnezeu. 

Ce-i drept, cuvântul „Dumnezeu 44 are nevoie de o precizare, mai ales 
că, în realitate, regele bavarez Amulf a fost cel care în anul 892 a 
invitat triburi maghiare să participe la o expediţie punitivă împotriva 
vasalului său rebel, principele morav Svatopluk. După distrugerile 
înspăimântătoare şi în condiţiile pustiirilor de mai târziu săvârşite de 
unguri în întreaga Pannonie, francii de răsărit şi moravii s-au învi¬ 
novăţit reciproc şi în scrisori către Papa că le-au arătat acestor duşmani 
periculoşi, trataţi drept aliaţi, drumul spre bazinul Carpaţilor. Pustiirile 

trebuie să fi fost frecvente de vreme ce după doi ani bavarezii şi 
moravii erau dispuşi la încheierea unei păci şi, ceva mai târziu, la acţiuni 
de luptă comune împotriva „hunilor păgâni, setoşi de sânge“. Faptul 
că, de altminteri, apusenii „civilizaţi 44 aveau acelaşi comportament 
barbar pe care pe nedrept îl atribuiau ungurilor îl arată un omor care 
s-a consumat în 902 (sau 904). Bavarezii l-au invitat pe suveranul 
ungurilor, conducătorul sacral al uniunii tribale a acestora, numit 
kiindii, la un ospăţ la Fischa, la răsărit de Viena. Când să se aşeze la 
masă, principele Kurszân, kundii de atunci, şi suita lui au fost asasinaţi 
mişeleşte. în felul acesta s-a întărit, de altfel paradoxal, poziţia vicesu- 
veranului ( gyula ), care exercita efectiv conducerea militară, deci şi-a 

întărit poziţia principele Ârpâd. Uciderea lui Kurszân a netezit întâm- 

/ 

plător drumul spre autocraţia lui Arpâd; din neamul lui s-a născut o 
dinastie păgân-sacrală, care a cârmuit Ungaria până la anul 1301. In 
timpul luptelor împotriva lui Svatopluk, ungurii au constatat cât de 
slab era acest ţinut al Pannoniei şi de aceea au întreprins doi ani mai 
târziu, în 894, o campanie de cucerire pe cont propriu în bazinul 
dunărean, unde au provocat stricăciuni uriaşe. 

Vechii unguri au venit deci peste Carpaţi mai întâi ca aliaţi ai mora¬ 
vilor, apoi ai francilor de răsărit. Marile câmpii, ultimii pinteni ai ste¬ 
pei eurasiatice, le-au apărut lor, ca şi anterior hunilor sau avarilor, 
ca „pământ al făgăduinţei 44 . Importanţa ungurilor pentru destinul ulteri¬ 
or al germanilor şi austriecilor în acest spaţiu s-a arătat deja în anul 
881, când au avut pentru prima dată o ciocnire la Viena cu trupe ale 
francilor şi apoi o luptă cu aliaţii kabari ai maghiarilor. Această 
informaţie din Analele de la Salzburg conţine nu numai nominalizarea 
Vienei pentru prima dată (după o pauză multiseculară), ci şi cea 
mai timpurie menţionare a Ungariei, ambele făcute de un observator 
bavarez. Pe bună dreptate, Herwig Wolfram, cercetătorul istoriei 
timpurii a Austriei, subliniază încărcătura simbolică a intrării împreună 
a Vienei şi Ungariei în istoria unei legături care a supravieţuit tuturor 
vijeliilor istoriei comune. 4 

Dar faptul că începutul fluctuaţiilor de o mie de ani între adversi¬ 
tate şi parteneriat numai prietenesc nu a fost este deja dovedit de un 
incident tragic, petrecut în apropiere de Stockerau, în Austria Inferioară. 
Ca urmare a atitudinii suspicioase a localnicilor faţă de orice era străin, 
s-a ajuns curând după anul 1000 la un asasinat. Pelerinul irlandez 
Koloman, fiu al unui mic principe celtic, a fost luat drept iscoadă ungu¬ 
rească şi omorât. Când — prea târziu — s-a dovedit nevinovăţia lui 

Koloman, cadavrul s-a adus la Melk, unde curând s-a dezvoltat ceva 
în genul unui cult al lui Koloman. 

Impulsul hotărâtor pentru descălecat, pentru traversarea definitivă a 
Carpaţilor nu l-a dat nici căutarea de păşuni pentru turme, nici vreo 
crescândă presiune demografică, nici numai perspectiva unor expe¬ 
diţii de pradă, ci — în dezacord cu cânturile eroice — în primul rând 
o înfrângere grea, fatală în lupta cu pecenegii, un popor nomad ce 
vorbea o limbă turanică. Nenorocirea a început odată cu ajutorul dat 
de maghiari bizantinilor în războiul contra bulgarilor. Aceştia au reuşit 
până la urmă nu numai să încheie pace cu Bizanţul, ci să şi învingă 
armata ungară condusă de fiul lui Ârpâd şi, din răsărit, să-i contrapună 
pe pecenegi ungurilor. Pentru că cei mai mulţi ostaşi unguri luptau 
în sud sau în Moravia, pecenegii, venind din răsărit, au putut să atace 
şi să pustiască aşezările ungureşti slab protejate, ba, în cea mai mare 
parte, lipsite de apărare. Trupele decimate şi poporul greu încercat, 
jefuit s-au salvat retrăgându-se, prin Carpaţi, în Pannonia deja cunos¬ 
cută lor. A fost deci „o fugă înainte 44 

Cei mai mulţi istorici sunt de acord în a admite că triburile ungureşti 
aflate la mare ananghie au pornit în marşul lor spre bazinul dună¬ 
rean în toamna lui 895. Ele au înaintat din nord-est prin pasul Verecke, 
din est prin Carpaţii Transilvaniei şi prin sud-est de-a lungul Dunării. 

în istoriografie, mai ales în scrierile cronicarilor şi în descrierile 
literare făcute popoarelor respective şi statelor lor naţionale apărute 
mai târziu, preistoria şi desfăşurarea acestei mişcări spre vest au fost 
prezentate de fiecare dată altfel. Chiar dacă în acest timp ţinutul, aşa 
cum s-a menţionat deja, nu a fost nicidecum pustiu sau părăsit, aici 
n-a existat, evident, o formă amplă de organizare politică. Se poate 
vorbi mai degrabă de un vacuum politic, iar populaţia sedentară, vor¬ 
bind un amestec de idiomuri slave, părea mai mult sau mai puţin nepu¬ 
tincioasă în faţa ungurilor care se apropiau. 

Numărul maghiarilor pătrunşi în noul ţinut nu putem, desigur, decât 
să-l aproximăm. Unii istorici cehi, români şi ruşi presupun că el a fost 
între 200 000 şi 500 000, număr pe care unii îl consideră, chiar la limita 
inferioară, „mult prea exagerat 44 Unii istorici unguri moderni şi lucizi 
apreciază numărul total al ungurilor descălecători la circa o jumătate 
de milion, iar pe cel al localnicilor la aproximativ 100 000. Ei par a 
fi siguri că populaţia de expresie slavă era, numeric, cu mult inferioară 
ungurilor. Altminteri, limba cuceritorilor nu ar fi putut să se impună 
relativ uşor, respectiv amestecul cu elementul de baştină nu ar fi putut 

să se realizeze aşa de lin. în orice caz, ungurii cu aliaţii lor kabari şi 
de alte neamuri au fost destul de numeroşi pentru ca, în aproximativ 
cinci până la zece ani, să ia în stăpânire toate zonele locuibile ale 
noii lor patrii. Terenurile pustii şi mlăştinoase, inaccesibile prin natura 
lor, ei le-au considerat ca pe un sistem unic în felul lui de asigurare 
a graniţei, numit gy’epii, şi cu bună ştiinţă le-au lăsat neatinse. 5 

Triburile maghiare sunt primul popor de stepă care a reuşit ulterior 
să devină o naţiune puternică, înzestrată cu capacitate de asimilare 
şi conştiinţă proprie, dublată de o conştiinţă de sine în contextul isto¬ 
riei. Detaliile ocupării noilor ţinuturi sunt la fel de puţin cunoscute 
ca şi destinul băştinaşilor. Stratul conducător local a fost probabil 
anihilat, masele — opinează Jeno Szucs în studiile sale despre naţiune 
şi istorie — au fost asimilate în două până la trei secole şi s-au conto¬ 
pit în straturile sociale ale nou-veniţilor corespunzătoare lor: deci 
sclavi cu sclavi, ostaşi cu ostaşi şi aşa mai departe. Determinantă a fost 
comunitatea de viaţă şi de interese. 

Cucerirea bazinului carpatic de către unguri a fost un factor hotărâtor 
în evoluţia Europei medievale. Aceasta este o afirmaţie la care subscriu 
în esenţă toţi istoricii, indiferent de apartenenţa lor naţională sau ideo¬ 
logică. Dar ceea ce ungurii aclamă ca pe eposul eroic al strămoşilor 
lor victorioşi rămâne, pentru germani, slavi şi români, până în zilele 
noastre, o „tragedie 44 , o „nenorocire 44 , o „lovitură a sorţii 44 . Astfel, isto¬ 
ricul german Georg Stadtmiiller a caracterizat invazia maghiarilor 
ca pe o „catastrofa. [...] Maghiarii au anihilat definitiv poziţia de 
putere conducătoare a Imperiului German în spaţiul dunărean, au distrus 
opera germană de colonizare în Ungaria de vest şi, pentru mai mult 
de un secol şi jumătate, au făcut imposibilă continuarea grandioasei 
colonizări sud-estice bavareze. 446 Unii istorici unguri ca, de pildă, 
Szabolcs de Vajay, în controversata sa operă Intrarea uniunii tribale 
ungare în istoria europeană , reclamă însă o dublă funcţie pentru vechii 
unguri: pe de o parte, în spaţiul carpatic, ei au servit ca bastion împo¬ 
triva timpuriului „avânt al Imperiului German spre răsărit 44 ; pe de altă 
parte, prin încheierea, în 926, a unui armistiţiu de nouă ani, au con¬ 
tribuit în mare măsură la unitatea germanilor, care abia în lupta 
împotriva unei ameninţări la adresa tuturor au reuşit să se înţeleagă. 

Scindarea lumii slave provocată de descălecatul maghiar s-a 
dovedit a fi şi mai importantă pentru istoria europeană. Aşezându-se 
în bazinul dunărean, ungurii au introdus pentru totdeauna o pană între 

slavii de nord şi cei de sud. Eminentul istoric ceh Frantisek Palacky 
ajungea, la sfârşitul secolului al XlX-lea, la o concluzie amară: „Inva¬ 
zia şi aşezarea naţiunii ungare în Ungaria intră în categoria celor mai 
importante fapte ale întregii istorii; de-a lungul secolelor, lumea slavă 
nu a primit o lovitură mai cruntă decât aceasta. 44 în ochii lui Palacky, 
ungurii par să le fi pricinuit cehilor aproape tot atâtea necazuri cât 
şi germanii. în orice caz, pentru istoricii cehi, slovaci şi polonezi, 
respectiv în cărţile de şcoală redactate sau verificate de ei, veşnica 
scindare a slavilor rămâne rezultatul de departe cel mai greu de conse¬ 
cinţe al descălecatului şi al formării statului ungar. 7 

Resentimentele adânc înrădăcinate între unguri, pe de o parte, şi 
cehi şi, mai ales, slovaci pe de altă parte, îşi au originea, aşadar, încă 
în istoria timpurie, şi din ambele părţi au fost sădite şi răsădite în 
conştiinţa generaţiilor. Acest lucru s-a făcut şi prin legendele şi dena¬ 
turările de rigoare. Astfel, dinspre cehi şi slovaci se aude de multe 
ori afirmaţia că ungurii descălecători au fost în cea mai mare parte 
slavi, că până şi Arpâd, întemeietorul statului maghiar, şi regele Ştefan 
cel Sfânt ar aparţine poporului slav. încă în epoca marelui principe 
Geza s-au pus în circulaţie zvonuri cu privire la existenţa a „două 
Ungarii 44 , una „albă 44 şi una „neagra 44 Cu referire la aceste zvonuri 
s-a susţinut în Slovacia că locuitorii provinciei aşa-zis „albe 44 (Ungaria 
de vest şi de mijloc) sunt slavi: că în aşa-zisa Ungarie „neagră 44 s-ar fi 
aşezat însă triburile turanice ale kabarilor şi pecenegilor venite după 
migraţia maghiarilor, precum şi tribul secuilor ( szekelyek ), a căror 
origine de altfel nu este clarificată nici în ziua de azi. 8 

în multe legende, în epopeile apărute mai târziu, ca şi în operele 
de artă plastică, ungurii, la rândul lor, au întreţinut impresia că locui¬ 
torii din bazinul Carpaţilor i-au primit de-a dreptul cu unanim entu¬ 
ziasm pe cuceritorii conduşi de principele Arpâd. Această imagine se 
desprinde mai ales dintr-un monumental tablou al celebrului pictor 
Mihâly Munkâcsy. Este vorba de tabloul intitulat Descălecatul ungu¬ 
rilor , care împodobeşte în Parlamentul de la Budapesta reprezentativul 
salon de recepţii, rezervat, nu în ultimul rând, pentru demnitari străini. 
Această operă de artă îi arată pe Ârpâd stând maiestuos pe calul său 
bălan şi alaiul său de călăreţi în momentul sosirii triumfale în noua 
patrie. Locuitorii, în cea mai mare parte pe jos, îl întâmpină jubilând 
pe noul lor suveran şi-i oferă daruri. 

Calul alb este în legendele ungureşti un element deosebit de impor¬ 
tant. Principele Ârpâd îl învinge în bătălie pe Svatopluk, dar, înainte 
de a ajunge aici, îl somează pe principele Moraviei să i se supună. 

Ârpâd îi trimite în dar un cal alb şi-i cere în contrapartidă pământ, 
iarbă şi apă. Acesta era la vechii sciţi simbolul unei supuneri de bună¬ 
voie. Legenda spune că, după ce a obţinut cele solicitate, Ârpâd, pe 
deplin sigur de sine şi cu conştiinţa cea mai curată, a luat în stăpânire 

A 

întreaga ţară. In realitate, aceste rituri ţineau de obişnuitele învoieli 
sau înţelegeri între triburi nomade. 

La un moment dat, bavarezii şi moravii se învinovăţeau reciproc 
dc a fi încheiat pace cu ungurii după obiceiul păgân şi de a se fi legat 
între ei, prin jurământ, folosind ca totem un lup şi un câine. Despre 
aceste reproşuri aflăm dintr-o scrisoare pe care episcopul Theotmar de 
Salzburg a adresat-o Papei în anul 900. Theotmar a murit la 4 iulie 
907, într-o amplă campanie a bavarezilor, care voiau să recucerească 
Pannonia. Războiul s-a terminat la Bratislava cu o înfrângere zdro¬ 
bitoare şi cu moartea marchizului Luitpold, precum şi a unei mari părţi 
a nobilimii bavareze. Mai departe, legenda calului alb s-a întreţesut 
cu nişte fantazări despre moartea lui Svatopluk, care — se spune — 
după o bătălie ulterioară a fugit din faţa maghiarilor şi s-a înecat în 
Dunăre. De fapt, anihilarea efemerului stat s-a produs abia după 
moartea lui Svatopluk, care după obiceiul nomad încheiase tratatul 
cu ungurii numai pentru întărirea acţiunii comune împotriva bava¬ 
rezilor (894) şi în nici un caz ca învoială pe contul ţării sale. 

Calul alb ca simbol al ungurimii victorioase sub principele Ârpâd 
a fost — pe lângă alte motive ca, de pildă, pretinsul „tratat de sânge“ 
al locuitorilor pustei şi botezul lui Ştefan cei Sfânt — marea temă a 
picturii monumentale a secolului al XlX-lea, mai ales în legătură cu 
sărbătorile din anul 1896 ale mileniului descălecării. Când, după pră¬ 
buşirea Republicii comuniste a Sfaturilor, în noiembrie 1919, amiralul 
şi, mai târziu, regentul Miklos Horthy a intrat, în fruntea trupelor 
contrarevoluţiei, pe un cal bălan în Budapesta („oraşul vinovat 44 ), acest 
gest bine chibzuit a fost înţeles până departe: a fost semnalul vizibil 
pentru o netă orientare spre dreapta, spre naţionalism extrem. După 
mai bine de două decenii, de altfel, bătrânul om de stat s-a aruncat din 
nou în şa pentru ca, în fruntea trupelor ungare, să intre pe un cal bălan 
în Kassa (Kaschau/Kosice) şi Kolozsvâr (Klausenburg/Cluj), oraşe 
temporar redobândite cu ajutorul puterilor Axei prin arbitrajul de la 
Viena. Maghiarii care trăiau acolo au perceput acest gest ca pe ceva 
simbolic şi i-au făcut regentului o primire frenetic-entuziastă. 

Astfel, o linie duce de la tradiţie drept la faptele eroice ale epo¬ 
cii noastre, fapte contradictorii, care finalmente se revelează a fi un 

bumerang. Şi în permanenţă mitul calului alb a avut de îndeplinit, 
în anumite situaţii, funcţii naţionale clar definite. 

Miturile naţionale intră şi astăzi în coliziune unele cu altele, mai 
ales în raporturile româno-ungare, în special cu privire la dreptul is¬ 
toric asupra Transilvaniei, revendicat de ambele naţiuni. Controverse 
asupra chestiunii dacă românii sau ungurii după descălecat au fost, 
ca grup închegat sau cel puţin semnificativ ca număr, primii locuitori 
şi apoi forţa politică determinantă în Transilvania au dezbinat gene¬ 
raţii de istorici, şi nicidecum numai între Budapesta şi Bucureşti. Astfel, 
înaintea Primului Război Mondial, de exemplu, istoricul britanic 
R. W. Seton-Watson s-a angajat cu artilerie retorică în lupta pentru 
interesele istorice şi politice ale românilor (şi ale tuturor slavilor) şi împo¬ 
triva dominaţiei austro-ungare, în timp ce colegul său A. C. Macartney 
s-a făcut purtătorul unei concepţii mult mai echilibrate cu privire la 
exploziva problemă a minorităţilor din Ungaria Mare. 9 

Asemenea controverse istorice şi politice între mai multe generaţii 
de învăţaţi şi scriitori români şi unguri au supravieţuit tuturor siste¬ 
melor şi guvernelor. Iar perspectivele de tocire a ascuţişului naţio¬ 
nalist al cărţilor pentru şcolari sau de realizare a unui consens principial 
al istoricilor sunt egale cu zero şi în epoca unei Europe unite. 

Tocmai de aceea legendele despre originea enigmatică a secuilor 
transilvăneni, legende transmise prin cântece şi datini populare ca 
şi prin poezii şi prin literatura pentru tineret, nu sunt nici în ziua de 
astăzi lipsite de un important impact psihologic. Ele aparţin cercului 
de legende despre Attila şi Ârpâd, despre pasărea turul şi calul alb, 
despre pretinsa identitate străveche dintre huni şi maghiari. 

în centru, se află personajul mitic Csaba, fiul cel mai tânăr al regelui 
hun Attila. Când a văzut că naţiunea hunilor se îndreaptă spre pieire, 
Csaba a trimis o săgeată fermecată din tolba lui pentru ca pe această 
cale s-o cheme în ajutor pe mama sa, zâna fermecată. Acolo unde 
săgeata şi-a înfipt vârful, el a găsit buruiana făcătoare de minuni, a 
cărei sevă vindeca răni. Cu acest leac miraculos, şi-a readus la viaţă 
luptătorii căzuţi, i-a aşezat în ordine de bătaie şi i-a condus împo- 

A 

triva duşmanului. In faţa acestei armate a morţilor, gepizii pur şi 
simplu s-au îngrozit, aşa că au lăsat rămăşiţele poporului lui Csaba 
să plece în linişte. Apoi, Csaba, cu armata lui de morţi, deveniţi între 
timp călăreţi, a condus resturile poporului hun până la hotarul Tran¬ 
silvaniei, în ţara de azi a secuilor, unde le-a poruncit să-şi facă vatră 
statornică. Iar apoi pe luptătorii morţi i-a condus în vechea lor patrie, 

în ţara lui Attila. Neamurilor lăsate în ţara secuilor le-a promis că, 
ori de câte ori le va ameninţa o mare primejdie, el şi luptătorii săi 
se vor ridica din mormânt şi se vor întoarce la ele ca să le salveze. 
Aşa s-a născut legenda populară maghiaro-secuiască despre venirea 
lui Csaba. Adesea, mica naţiune secuiască s-a aflat în mare primejdie, 
şi de fiecare dată a fost salvată: nu numai prin vitejie şi abnegaţie, 
se spune mai departe în legendă, ci şi prin adevărată minune dum¬ 
nezeiască. Se spune că Csaba şi luptătorii săi huni au coborât din cer 
cu mare zor şi vuiet ca să-i împrăştie pe duşmani; că din urmele lăsate 
de copitele bidiviilor lor s-a format pe cer acea traiectorie strălucitoare 
numită în general Calea Lactee, pe care ungurii însă o numesc şi astăzi 
„Calea oştilor“ 

A 

In seria de 24 de volume amintită, editată de prinţul moştenitor 
Rudolf, scriitorul Mor Jokai, extrem de popular şi deosebit de pro¬ 
ductiv la timpul său, ajungea la concluzia că legenda şi istoria se între¬ 
ţes în aşa fel, încât trebuie ori să le acceptăm în întregime, aşa cum 
o face opinia publică, ori să le respingem în totalitate. Aici, el are, 
desigur, dreptate. Numai cu teza lui despre identitatea dintre huni şi 
maghiari, mergea, desigur, temperamentalul şi, până la adânci bătrâ¬ 
neţi, capriciosul romancier prea departe. 

Orice ar spune Mor Jokai: secuii nu sunt rude cu hunii, originea 
şi evoluţia lor rămânând până în ziua de azi mai degrabă o problemă 
deschisă. Din nou se presupune că în bazinul carpatic secuii au imigrat 
iniţial ca un trib bulgaro-turanic împreună cu kabarii sau înaintea 
maghiarilor şi că deja în luptele dinaintea descălecatului ei ar fi stat 
de partea ungurilor. Oricum ar fi, sigur este că secuii au mai folosit 
şi la începutul epocii modeme o variantă a scrierii runice. Ei au vorbit, 
ce-i drept, chiar de timpuriu ungureşte, dar de-a lungul veacurilor 
şi-au păstrat structura socială distinctă şi poziţia lor specială. Deja 
la începutul secolului al XlII-lea regii i-au folosit la apărarea graniţe¬ 
lor în Transilvania, iar arealul lor de colonizare se numeşte până în 
ziua de azi Tara/Tinutul Secuilor. 10 

9 9 

Ceea ce a scris Jokai cu aproape un secol în urmă despre conştiinţa 
strânsei legături de rudenie huno-ungară, despre credinţa în identi¬ 
tatea datând din preistorie, este de fapt un fenomen psihologico-literar 
unic în felul lui la scară mondială. Deja amintitele incursiuni de jaf 
şi pradă de după descălecat au fost acelea care le-au creat maghiarilor 
proasta reputaţie. Când, în 1939, a apărut o culegere de eseuri inti¬ 
tulată Ce este ungurul ?, reprezentanţii de frunte ai vieţii intelectuale 



32 


UNGURII 


ungare s-au ocupat, precum au făcut-o de atâtea ori înainte şi după, 
de chestiunea identităţii naţionale. în acest context, istoricul Sândor 
Eckhardt a publicat Imaginea Ungariei în Europa ll , studiul său foarte 
util şi pentru generaţiile de mai târziu, elaborat cu o profundă cunoaş- 

/V 

tere a izvoarelor. In acest studiu, el a constatat uluit că imaginea nega¬ 
tivă, ba uneori groaznică şi înspăimântătoare pe care unii cronicari 
apuseni au schiţat-o ungurilor, la fel şi basmul despre „canibalismul 
unguresc 44 , cronicarii timpurii „Anonymus 44 şi Kezai le-au prezentat 
ca pe trăsături extrem de pozitive ale vechilor unguri. Regino, abatele 
de Priim, a fost primul care a relatat la începutul secolului al X-lea 
că, potrivit „famei 44 , ungurii se hrănesc cu came de om şi beau sânge 
de om şi-i smulg duşmanului inima din piept, pentru ca prin ea să 
devină mai viteji. Acest basm era construit în realitate pe rămăşiţele 
unui stereotip antic, care urcă genetic până la Herodot. 

Maghiarii — s-a afirmat — sunt urmaşii legendarilor sciţi asiatici, 
înfricoşători la vedere, jumătate om, jumătate maimuţă, o făcătură vră¬ 
jitorească produsă de diavoli. Izvoarele, cronicile şi letopiseţele au 
fost copiate succesiv unele după altele, dar nu pe baza depoziţiilor unor 
martori oculari, ci după caracterizările făcute de cronicari mai vechi. 
Imaginea creată de Regino a fost de nenumărate ori repetată şi chiar 
amplificată. Curând, „noii barbari 44 au fost identificaţi cu hunii, a căror 
amintire în Europa era prea vie. Attila, într-adevăr, devenise în ochii 

A 

Occidentului prototipul barbariei, Anticristul. In unele legende italie¬ 
neşti din vremea Renaşterii, Attila apare chiar ca rege maghiar. El este 
aici rodul unei relaţii contra naturii dintre o fiică de rege închisă într-un 
turn şi un ogar, are urechi de câine şi tot timpul stă cu gândul la răutăţi. 12 

Toate acestea erau atunci, şi chiar şi în secolele care au urmat, nu 

A 

tocmai potrivite pentru sporirea prestigiului Ungariei în lume. In ciuda 
acestui fapt, ideea, venită din Occident, că ungurii ar fi sciţi şi huni 
a ajuns şi în istoriografia ungară. Dinastia Ârpâdienilor deja primii 
cronicari au făcut-o coborâtoare din fantoma înfricoşătoare numită 
Attila. Odată importate, aceste legende cu huni s-au imprimat apoi 
adânc şi durabil în conştiinţa maghiară. Credinţa că hunii şi ungurii 
sunt una şi aceeaşi naţiune a fost îmbrăţişată de tot poporul. Şi, treptat, 
ungurimea s-a reclamat — nicidecum numai în Evul Mediu, ci şi în 
secolul al XlX-lea şi parţial în al XX-lea — cu mândrie de la această 
moştenire ca să-şi poată identifica istoria propriei geneze cu eposul 
impresionant despre biciul cuceritor de lume al lui Dumnezeu. Fan¬ 
teziile pe marginea istoriei ale primilor cronicari au furnizat baza 
juridică pentru descălecat — un factor extraordinar de important în 

conştiinţa istorică a tuturor ungurilor. S-ar putea menţiona şi multe 
alte detalii despre incursiunile ungurilor de după descălecat, despre 
percepţia şi amintirea colectivă, precum şi despre receptarea faptelor 
de către cronicari şi istorici. în această chestiune, esenţial pentru con¬ 
textul nostru nu este decât faptul că pretinsa înrudire dintre huni şi 
unguri, împreună cu „chipurile de nomazi mongoloizi ale maghiarilor 44 , 
marchează până în zilele noastre dialectica dintre imaginea pe care 
o are Occidentul despre unguri şi imaginea pe care ungurii o au despre 
ei înşişi. 



3 


De la năvălirea maghiarilor 
la regatul creştin al Ârpâdienilor 


Teza lui Vajay că la expediţiile de cucerire era vorba nu de pustiiri 
nesăbuite, ci de „dinainte gândite acţiuni strategice, adesea de impor¬ 
tanţă europeană şi de mare impact 44 , este cel puţin discutabilă. Sigur 
este, în schimb, faptul că expediţiile de jaf încununate de succes ascun¬ 
deau în ele şi germenii viitoarelor înfrângeri. Adversarii, mai ales 
bavarezii, au observat curând că cetele de călăreţi încărcate cu prăzi, 
târând după ele prizonieri, întorcându-se obosite acasă, puteau fi biru¬ 
ite relativ uşor. în acelaşi timp, disciplina şi mobilitatea vechii tactici 
a nomazilor călare lăsau vizibil de dorit la ungurii din ce în ce mai 

blazaţi. 

* 

Pentru aur şi argint, căpeteniile oştirii ungare erau oricând gata 
să cruţe unele ţinuturi sau să întreprindă expediţii punitive împotriva 
altora. Italia a fost prima ţară care a plătit regulat tribut maghiarilor. 

/V 

In 899, o trupă de 5 000 de călăreţi unguri încercuiţi la Brenta a zdrobit 
o armată italiană a regelui Berengar I, de trei ori mai numeroasă. După 
repetate incursiuni ungureşti, regele a hotărât să se răscumpere pe 
sine şi pe poporul său. Istoricul maghiar Gyorgy Gyorffy a ajuns la 
concluzia că trebuie să fi fost vorba de circa 30 de kilograme de aur. 

Numai germanii au putut ca, prin organizarea unei armate discipli¬ 
nate, bine echipate, acţionând unitar şi prin exploatarea slăbiciunilor 
părţii adverse, să le provoace ungurilor în 917 şi 933 înfrângeri grele. 

La 10 august 955 au repurtat la Lechfeld, lângă Augsburg, victoria 
hotărâtoare. Horka Bulcsu, demnitarul al treilea ca importanţă al uniu¬ 
nii tribale, şi prinţul Lei (Lehel) au sfârşit în ştreang la Regensburg. 

Triumful lui Otto I, triumf care mai târziu i-a adus supranumele 
de „cel Mare“, a fost celebrat de istoricii germani ca „un eveniment 
epocal 44 , ca salvare a civilizaţiei creştine de barbarii asiatici. Legenda 
spune că din întreaga armată ungară nu au mai rămas în viaţă decât 
şapte oameni, care apoi, dezonoraţi pe toată viaţa, au trebuit, umblând 
prin ţară ca „unguri îndoliaţi 44 ( gyăszmagyarok ), să se întreţină din 
cerşit. De altfel, există şi despre Lei o legendă celebră. După bătălia 

pierdută, Lei se vede condamnat la moarte. Suflă o ultimă oară în 
cornul său iubit cu care apoi îl răpune pe regele victorios: „Şi totuşi 
ai să-mi fii servitor pe lumea cealaltă! “ Nouă sute de ani mai târziu, 
preţiosul corn de fildeş al lui Lei încă mai putea fi văzut în orăşelul 
Jâszbereny. 

Potrivit cronicarilor unguri, Bulcsu a fost, în orice caz, un conducă¬ 
tor foarte autoritar şi viteaz, care în faţa împăratului şi-a caracterizat 
persoana şi poporul ca fiind „răzbunarea şi biciul lui Dumnezeu 44 
în ceea ce priveşte însă impactul efectiv al victoriei de la Lechfeld, 
părerile sunt foarte diferite. Istoricii unguri moderni afirmă că înfrânge¬ 
rea nu a fost mai grea decât cele două anterioare. Victoria a 26 000 
de germani asupra a 100 000 sau chiar 128 000 de unguri este în orice 
caz o pură născocire. Efectivul armatei ungare la Augsburg nu este 
evaluat astăzi nici măcar la 20 000 de oameni. Execuţia lui Bulcsu, care 
avea o puternică personalitate de conducător, şi mai ales efectele psi¬ 
hologice ale înfrângerilor au fost totuşi hotărâtoare. înainte de toate, 
creştinismul apusean avea acum un prilej de a câştiga sufletele ungu¬ 
rilor păgâni. 

Nu ştim cum a digerat poporul consecinţele înfrângerii. în orice 
caz, bătălia fatală de la Lechfeld a deschis drumul spre un eveniment 
epocal. Spre deosebire de alţi călăreţi înfrânţi, ungurii nu au dispărut 
din istorie. Mai degrabă, ei au preluat civilizaţia occidentală şi, între 
Roma şi Bizanţ, au ales religia catolică. Sub marele principe Geza, 
un strănepot al lui Ârpâd, tâlharii călări, ca să zicem aşa, au devenit 
de la o generaţie la alta ţărani şi păstori sedentari, fără să-şi piardă iden¬ 
titatea politică sau limba, aşa cum acest lucru li se întâmplase fără 
excepţie predecesorilor lor. 

„Maghiarii au fost, ca prim popor de stepă, cuceriţi de condiţiile 
economice şi ambientale preexistente şi de rânduielile sociale şi cultu¬ 
rale din epoca de înnoire în care se formau monarhiile creştine 44 , a 
spus istoricul german Zemack. Dar cheia înnoirii s-a aflat în Ungaria 
însăşi, în voinţa politică a lui Geza şi a fiului său, Ştefan, de a străbate 
până la capăt drumul de la uniunea tribală la crearea unui stat creştin 
al dinastiei Ârpâdienilor. împrejurarea că Geza, după cum relatează 
Thietmar de Merseburg, se considera destul de bogat şi puternic ca 
să aducă jertfe mai multor zei nu face ca faptul schimbării de registru 
să modifice ceva. Sub conducerea sa de un sfert de veac (972-997), 
poporul a fost salvat de la pieire. Renunţarea la modul de viaţă nomad 
a fost definitivă. Ceea ce s-a petrecut în Ungaria în cele câteva decenii 
de după bătălia de pe câmpia de la Lechfeld nu a fost altceva decât 

un miracol al istoriei. Din uniunea tribală a nomazilor călări s-a născut 
repede, chiar dacă nu fără chinuri, un regat creştin. 


Unitatea teritorială la care ţinea regalitatea din Ungaria a fost obţinută 
abia în urma unei serii de confruntări sângeroase. După moartea mare¬ 
lui principe Geza, succesiunea a fost revendicată de doi membri ai 
dinastiei ârpâdiene: Koppâny, principele de Somogy, stăpânitor peste 
ţinutul de la sud de lacul Balaton, se prevala de tradiţia principiului 
seniorităţii derivat din dreptul sângelui, principiu după care succe¬ 
siunea revenea celui mai vârstnic membru al neamului. Această căpe¬ 
tenie tribală păgână îl avea ca rival pe încă foarte tânărul fiu al lui 
Geza, Vajk, care atunci însă purta deja numele creştin de Ştefan (Istvân). 
Anul naşterii sale este consemnat ca fiind când 967, când 969 sau 
975. Nu ştim exact nici când a fost botezat. Sigur este însă faptul că 
Ştefan îşi întemeia pretenţiile pe împletirea organică dintre creştinism 
şi stat şi invoca principiul primogeniturii, dreptul marelui principe 
respectiv al regelui de mai târziu de a-şi desemna el însuşi moş¬ 
tenitorul după principiul primului născut. 

Deşi rămăsese în esenţă păgân şi după botezul său din anul 973, 
marele principe Geza avusese grijă ca fiul său Ştefan să fie educat 
creştineşte. Cu puţin timp înainte de a muri, marele principe grav bol¬ 
nav a peţit-o pentru fiul său pe fiica ducelui bavarez. Cu succes: căsă¬ 
toria lui Ştefan cu Gisela, sora tânărului duce bavarez şi mai târziu 
împăratul Hernie II, a avut loc în 996. Când Geza a murit, în 997, Ştefan 
era — mai ales sub influenţa episcopului Adalbert de Praga — un 
monarh profund evlavios şi, spre deosebire de tatăl său, creştin nu 
din tactică, ci din convingere. 

Cu Gisela, sora ducelui bavarez, au venit în Ungaria numeroşi 
misionari şi preoţi, dar şi cavaleri şi funcţionari nobili. Chiar Geza, 
în exercitarea suveranităţii sale, se sprijinise parţial pe o gardă de coip 
formată din cavaleri bavarezi. Acum lucrul acesta devenea din ce în 
ce mai frecvent. 


Jeno Szucs a arătat că sabia a netezit drumul deopotrivă cuvân¬ 
tului şi crucii. Multe depindeau însă de cine mânuia sabia şi de ce 
planuri avea. La lupta hotărâtoare pentru viitorul ţării s-a ajuns în 998, 
în apropierea pitorescului oraş Veszprem din vestul Ungariei. Cei care 
au jucat rolul principal şi i-au dat lovitura de graţie căpeteniei tribale 
Koppâny au fost — alături de cei din propriul trib al lui Ştefan — 
în primul rând cavaleri germani. Există legende şi cronici ce relatează 
despre o scenă profund simbolică: înaintea bătăliei, tânărul Ştefan 

i-a convocat pe vasalii săi şi pe cavalerii germani. A îngenuncheat 
în mijlocul lor ca să-l implore pe Sfanţul Martin, patronul Pannoniei, 
să-l ajute să iasă victorios. Apoi, i-a pus pe cavaleri să-l încingă, după 
datina germană, cu spada binecuvântată de Biserică, spadă pe care 
a trebuit (şi a voit) s-o folosească în interesul continuării procesului 
de creştinare. 1 

Lui Ştefan, ca mai-marelui oastei, i-au stat alături doi cavaleri din 
Suabia şi celebrul Wezellin din Wasserburg, Bavaria. Duşmanul a fost 
caracterizat limpede şi fără echivoc: căpetenie tribală, păgână şi barbară 
a tradiţionalismului. Principele Koppâny, rudă de sânge a lui Ştefan, 
voia s-o ia de soţie pe Sarolta, văduva lui Geza, pentru a-şi legi- 

A 

tima, după obiceiul nomazilor, pretenţia la succesiune. In faţa cavalerilor 
împlătoşaţi ai lui Ştefan, el a pierdut bătălia şi şi-a pierdut şi viaţa. 

în realitate, pentru Ştefan se punea problema să frângă puterea 
căpeteniilor tribale şi a vasalilor păgâni îmbogăţiţi în expediţiile de 
pradă şi să restabilească autoritatea urmaşilor lui Ârpâd asupra tutu¬ 
ror triburilor. Chiar dacă în tradiţia naţională amintirea luptei de la 
Veszprem a rămas întipărită ca „bătălia dintre teutoni şi unguri 66 , victo¬ 
ria, obţinută cu o barbară cruzime, asupra lui Koppâny şi a adepţilor 
săi a fost punctul de plecare în opera de creare, dintr-o dezlânată uniune 
personală seminomadă a unui stat creştin, solid articulat, al ungurilor. 

înfrângerea rivalului a fost în acelaşi timp însă şi prologul campani¬ 
ilor de mai târziu ale lui Ştefan împotriva marilor căpetenii din Transil¬ 
vania (ca, de exemplu, împotriva unchiului său gyula ), care acţionau 
aproape independent, şi împotriva căpeteniei Ajtony, în sud, despre 
care se spune că se aliase cu „grecii 46 . Anihilarea militară a obstinatelor 
căpetenii de clanuri a avut loc paralel cu lupta împotriva aşa-zişilor 
„unguri negri 66 , care în anii 1004 până în 1006 au fost convertiţi, după 
cum citim la Bruno din Querfiirt, „cu forţa şi cu iubirea 66 . „Unguri negri 66 
li se spunea secuilor înrudiţi cu triburile ungureşti şi unor popoare tura¬ 
nice ca pecenegii şi kabarii, care trăiau ca trupe auxiliare în Transilva¬ 
nia şi sudul Ungariei. 

Ştefan are în istoria ungară o imagine contradictorie. A fost el oare 
bun şi „cel mai evlavios 66 , cum l-au caracterizat cronicarii germani 
de la Curtea lui, sau mai degrabă necruţător şi barbar? S-a mulţumit 
el doar cu uciderea lui Koppâny, consângeanul lui, sau i-a mai şi tăiat 
cadavrul în patru? Se povesteşte că, din ordinul lui Ştefan, trei părţi 
din trupul căpeteniei au fost pironite una la porţile oraşului episcopal 
Veszprem din apropiere, a doua la Gyor, iar a treia la Szekesfehervâr, 
în timp ce a patra a fost trimisă, ca avertisment, trufaşului său unchi 

gyula , la Gyulafehervâr (Alba Iulia, în Transilvania). Această poveste 
dătătoare de flori pare să confirme a doua versiune, adică faptul că 
Ştefan era neînduplecat şi dur. Momentul şi desfăşurarea diferitelor 
lupte sunt la fel de contestate ca şi atâtea altele din istoria timpurie 
a statului ungar. Un singur fapt este clar, anume acela că Ştefan ca 
rege, chiar şi la adânci bătrâneţi, a acţionat rapid şi necruţător împotriva 
unor adversari reali sau presupuşi. 

Ştefan, sanctificat la 1083 (ca primul dintre cei opt sfinţi din dinas¬ 
tia Ârpâd), trece în ochii istoricilor străini, ca şi ai celor maghiari 
drept una dintre cele mai îndrăgite, cele mai norocoase şi probabil 
cele mai importante personalităţi în general, sau cel puţin drept „unul 
care a lucrat cu cel mai mare succes şi cu cea mai mare conştiin¬ 
ciozitate la statalitatea Ungariei 44 (Gyula Szekfu). Datorită zelului cu 
care şi-a convertit poporul la creştinism, a fost comparat chiar cu Carol 
cel Mare. Fără îndoială, Ştefan I a fost un om profund religios şi tot¬ 
odată hotărât, animat de voinţa neclintită de a se elibera pe sine şi 
de a-şi elibera poporul de trecutul barbar şi de tradiţiile păgâne. înco¬ 
ronarea sa ca rege maghiar, cel mai probabil în prima zi a anului 1001 
(unele izvoare vorbesc de ziua de Crăciun a anului 1000), a devenit 
punct de cotitură în istoria Ungariei, chiar dacă preistoria exactă şi 
conjunctura internaţională ale acestui eveniment rămân contestate. 
Singurul izvor contemporan, unanim acceptat de istoriografia ungară, 
este relatarea episcopului german Thietmar de Mersenburg. Potrivit 
acestuia, Ştefan, cumnatul ducelui bavarez Heinrich, a primit, „prin 
favoarea şi la stăruinţa 44 împăratului Otto III, coroana şi binecuvântarea 
de la Papa Silvestru II. Acum câteva decenii încă erau în toi dezbateri 
de „drept public 44 între savanţi germani şi unguri cu privire la cine 
i-a conferit lui Ştefan coroana: Papa sau împăratul. între timp, au căzut 
cu toţii de acord că Ştefan a primit coroana de la Papa, în înţelegere 
cu Otto III. 

Spre deosebire de Boemia, Moravia şi Polonia, regatul ungar nu 
a ajuns deci într-un raport de vasalitate faţă de Imperiul Roman-Ger- 
man, ci a rămas realmente independent. Şi, pe deplin independent, Ştefan 
a realizat şi aşezarea ţării şi puterii sale pe principiul creştin-monarhic. 
A fost un act politic suveran, a cărui semnificaţie nu poate fi preţuită 
îndeajuns. 

în legătură cu aceasta, C. A. Macartney, specialist britanic în istoria 
Ungariei, face următoarele consideraţii: „înainte de a se creştina, 
poporul ungar era o hoardă aflată în afara dreptului valabil atunci, 
împotriva ei, un principe creştin nu avea numai dreptul, ci şi obligaţia 

de a pomi război. Convertirea la creştinism a făcut ca dintr-o asemenea 
hoardă acest popor să devină un membru al familiei popoarelor creş¬ 
tine, al cărui rege era un suveran destinat acestei funcţii prin harul 
lui Dumnezeu şi căruia ceilalţi principi nu-i puteau leza dreptul legitim 
fără a se încărca de un păcat. 442 Şi el se referă la faptul că regele 
maghiar, ce-i drept, nu-i era egal în rang împăratului, dar nici supus 
nu-i era. Simbolurile apostolice (copia sfintei lănci şi crucea aposto¬ 
lică) semnificau că Biserica ungară nu se supune decât autorităţii 
Romei, şi acest lucru era după Macartney „semnul unei colosale întă¬ 
riri a independenţei reale a ţării 44 . 

A 

In acest fel, un popor păgân, până de curând încă seminomad, a 
devenit, în condiţiile păstrării existenţei sale politice şi etnice, o parte 
componentă a Europei creştine. Nu numai răfuiala necruţătoare cu 
adepţii păgânismului, ci şi transformarea radicală a statului impune 
concluzia că la statul lui Ştefan era vorba propriu-zis nu de prelua¬ 
rea unor rânduieli moştenite de la tatăl său, ci de negarea acestora 
(Gyula Kristo). 3 

Ştefan n-a vrut niciodată să fie vasal, ci domnitor suveran, şi din 
momentul încoronării însemnele regalităţii lui a fost în permanenţă sim¬ 
bolul neatârnării şi al libertăţii Ungariei. Asupra istoriei frământate 
a acestei coroane şi asupra semnificaţiei ei politice şi de drept public 
vom reveni. Se poate însă constata chiar acum că Ştefan nu a putut 
niciodată să poarte coroana venerată de secole şi expusă în zilele noas¬ 
tre la Muzeul Naţional* din Budapesta, deoarece partea ei inferioară, 
aşa-zisa parte „grecească 44 , a fost confecţionată abia la 1074, deci aproape 
la patru decenii după moartea lui, iar partea superioară, „latinească 44 , 
probabil abia în secolul al XlII-lea. Unii istorici unguri perseverează 
în a trece sub tăcere faptul că împăratul Henric III, după tulburările 
din Ungaria şi după victoria lui asupra răsculaţilor (1044, în apropiere 
de Gyor), a luat ca pradă coroana şi a trimis-o înapoi la Roma. 

Coroana lui Ştefan în forma ei de astăzi este un mit. Atunci de ce 
continuă totuşi să fie denumită ca atare? La această întrebare răspund 
cu sinceritate dezarmantă profesorii Kâlmân Benda şi Erik Fiigedi, 
autorii lucrării de referinţă O mie de ani coroană a lui Ştefan : „De-a 
lungul secolelor, această credinţă s-a dovedit a fi indestructibilă. Isto¬ 
ricului nu-i rămâne altceva decât să admită că, în cazul de faţă, esen¬ 
ţială nu este problema dacă această coroană ca obiect i-a aparţinut sau 
nu lui Ştefan, ci credinţa nestrămutată a tuturor că i-a aparţinut. 444 


* între timp, ea a fost strămutată în clădirea Parlamentului ungar {n. ed.). 

Spre deosebire de chestiunea originii coroanei, cea a realităţii şi a 
efectelor reformelor întreprinse de Ştefan nu trezeşte nici un fel de 
îndoieli. Reformele respective au vizat nu numai administraţia, ci şi struc¬ 
tura organizării bisericeşti din întreaga ţară. încoronându-se, Ştefan a 
devenit rege prin harul lui Dumnezeu şi suveran cu puteri nelimitate. 
Prin urmare, a putut să exercite după cum a crezut de cuviinţă toate 
drepturile de suveranitate recunoscute regalităţii medievale. Printre 
acestea se numărau, de exemplu, politica externă, dreptul de a numi 
ca reprezentant al voinţei regale într-o funcţie publică pe orice om agrea¬ 
bil lui, chiar pe unul de provenienţa cea mai joasă, dreptul de a institui 
şi destitui după bunul plac demnitari, precum şi de a emite legi. în 
plus, autocraţia sa se caracteriza printr-o imensă proprietate funciară 
regală şi prin suveranitatea absolută asupra organizării bisericeşti. 

Ca performanţă de politică externă, regele a reuşit ca, prin atitu¬ 
dinea sa fermă, dar ponderată faţă de vecini, să menţină neatinsă 
structura ordinii creştine în cadrul unui stat constituţional. După ce 
a reuşit să-i respingă pe bulgari în sud şi pe polonezi în nord, Ştefan 
a redobândit până în 1018 controlul asupra întregului spaţiu carpatic, 
în timpul domniei sale de peste patruzeci de ani, s-a ajuns la o singură 
confruntare armată serioasă, atunci când la 1030 împăratul Konrad II 
s-a năpustit cu trupe puternice asupra Ungariei. Fără mari pierderi 
şi cu superioritate tactică, Ştefan a respins agresiunea şi drept contra- 
măsură, a ocupat chiar Viena. 

Ca performanţă de politică internă, autoritatea coroanei a rămas, 
după victoriile asupra căpeteniilor tribale, neatinsă. Centralizarea pu¬ 
ternică a regalităţii ungare timpurii a împiedicat formarea de raporturi 
de vasalitate. Ştefan a deposedat sistematic triburile, care au trebuit 
să predea cea mai mare parte a averii lor — căpeteniilor tribale care 
i se supuneau le-a lăsat numai o treime. De facto , aceasta însemna 
că el putea să-şi extindă dreptul de proprietate asupra întregului teri¬ 
toriu locuit de unguri. Puterea uniunilor tribale a trecut asupra uni¬ 
tăţilor politico-militare şi politico-administrative. Regele a instituit 
circa patruzeci de comitate-cetăţi conduse de „castelan 44 vârispăn 
(= vâr „cetate 44 şi ispăn „dregător 44 < sl. jupan) numiţi de el. 

Comitatul regal, deci unitatea teritorial-administrativă cu un castel 
regal drept centru al administraţiei locale, era în cele mai multe cazuri 
identic cu mai timpuriul ţinut de colonizare al unui neam. Paralel cu 
slăbirea structurilor sociale tradiţionale s-a trecut la înfiinţarea dome- 
niilor regale, având în frunte câte un membru din anturajul cel mai 
apropiat al regelui. Deşi regele se servea ca model de instituţii germane 
şi primea îndrumări din Imperiul German, în practică totul era adaptat 

condiţiilor specifice ungureşti. „Nu ierarhia feudală, ci raportul perso¬ 
nal, nemijlocit cu regele a devenit noul principiu de ordine în socie¬ 
tate şi în statul ungar creştin 44 , spune Thomas von Bogyay. 5 

Aceasta nu a însemnat însă anihilarea brutală a vechii alcătuiri 
sociale. Comunitatea „celor liberi 44 , adică urmaşii pe linie bărbătească 
ai căpeteniilor tribale şi ai căpeteniilor de clanuri, şi-au primit privile¬ 
giile, în măsura în care nu participaseră la vreo încercare de subver¬ 
siune sau nu-şi pierduseră drepturile personale ca urmare a săvârşirii 
vreunei crime. împreună cu ei s-au bucurat de acest beneficiu şi cava¬ 
lerii imigraţi din apus şi din ţările slave vecine. Comunitatea „celor 
liberi 44 era, ca strat privilegiat, singurul element politic activ din în¬ 
treaga populaţie. Numai ei puteau să participe la consfătuiri politice 
şi să ocupe funcţii publice. Doar ei se supuneau direct jurisdicţiei 
regale. în plus, abstracţie făcând de daniile către biserică, nu plăteau 
impozite. Datoria lor şi privilegiul lor erau să presteze serviciu militar. 

Creştinarea a înnoit nu numai baza autorităţii dinastiei domnitoare. 
Convertirea la creştinismul roman şi, prin aceasta, preluarea limbii 
şi scrierii latine au condus, dincolo de distrugerea vechilor obiceiuri 
păgâne, la integrarea ungurilor într-o reţea de legături lingvistice, cul¬ 
turale şi politice. Despre concepţia lui Ştefan, există un izvor direct, 
extraordinar de important: Sfaturile lui Ştefan cel Sfânt către fiul său. 
Această scriere a fost concepută în jurul lui 1015 în numele şi după 
îndrumările lui Ştefan, la Curtea acestuia, de un preot necunoscut 
(după unele izvoare, de un preot din Germania de sud). 

Funcţia principală a suveranului creştin, se spune aici, este aceea 
de a apăra biserica, de a învinge păgânismul. „Dacă ţii scutul credin¬ 
ţei, atunci îţi pui şi coiful fericirii. Cu aceste arme poţi să-ţi învingi 
în mod legitim duşmanii invizibili şi vizibili. 446 

Pe bună dreptate a subliniat Jeno Szucs că unitatea teritorială a 
regatului ungar s-a făurit sub semnul unei idei: conceptul de „duşman 44 
nu are — s-a spus — un caracter etnic-„naţional 44 , ci sensul de păgân, 
în scrierea citată, Ştefan vorbeşte despre credinţă ca despre pilonul 
cel mai important al puterii regale; Biserica el o pune pe locul al doi¬ 
lea, clerul pe locul al treilea. A te subordona conştient universalismului 
creştin era o cerinţă care făcea parte din concepţia lui despre stat. In 
permanenţă, regele Ştefan s-a sprijinit mai curând pe clerici decât 
pe laici. Fireşte, clerul a trebuit să vină mai întâi din afară. Pentru 
ca să-i poată înlocui pe preoţii păgâni prin clerici creştini, regele a 
cerut vicari şi călugări străini, cel puţin până când un număr suficient 

de tineri unguri şi-au însuşit cunoştinţe teologice şi administrative. 
Sprijinirea conştientă pe instituţii germanice şi-a găsit expresie în ter¬ 
minologia latină a legilor şi a administraţiei, dar şi în baterea monedei. 
Astfel, Ştefan a primit de la Regensburg mostrele primelor monede 
ungureşti şi lucrătorii pentru baterea de monedă. 

Nu este, desigur, întâmplător că tocmai în cel mai important capitol 
al Sfaturilor autorul necunoscut a justificat influenţa crescândă a preo- 
ţimii străine şi a înaltei nobilimi străine. „Slabă şi neputincioasă este 
ţara cu o singură limbă şi cu o singură datmă“ — glăsuieşte o maximă 
adesea citată. Ştefan subliniază că „venind din diferite ţări şi provincii, 
coloniştii aduc cu ei diferite limbi şi obiceiuri, diferite lucruri şi arme 
folositoare, care împodobesc şi aureolează Curtea regelui, dar în puterile 
străine bagă groaza.[...] De aceea, fiul meu, îţi poruncesc să te întâl¬ 
neşti cu ei şi să te porţi cuviincios cu ei, pentru ca lor să le fie mai 
plăcut a zăbovi la tine decât altundeva, căci de vei distruge cele con¬ 
struite de mine, de vei împrăştia cele adunate de mine, atunci, fără 
îndoială, stăpânirea ta de mare pagubă va avea parte.“ 

La organizarea complet nouă a Bisericii, sincer credinciosului rege 
i-au stat alături nu numai învăţăceii Sfântului Adalbert din Praga, ci 
şi un mare număr de înalţi prelaţi şi misionari din Germania, Italia, 
Franţa şi din ţările slave înconjurătoare. Pregătirea de preoţi din partea 
locului a făcut de altfel progrese atât de rapide, încât deja din 1040 
au început să acceadă la episcopat unguri get-beget. Slavii meridio¬ 
nali (croaţi şi sloveni) trăitori în Ungaria au exercitat o mare influenţă 
asupra limbii bisericeşti, care s-a îmbogăţit cu numeroase cuvinte împru- 
mutate de la slavi. In suita regelui şi în armata sa erau reprezentate 
şi Anglia, Kievul şi Bizanţul. Astfel, titlul comandantului gărzii sale 
personale era dux ruizorum , titlu în care denumirea de „rus“ (ung. 
orosz) te face să conchizi că personalul din jurul regelui era pestriţ 
din punct de vedere etnic. 

Când Ştefan a murit, la 15 august 1038, în Ungaria existau două 
arhidioceze — Gyor şi Kalocsa — precum şi opt episcopii. Din dispo¬ 
ziţia regelui, fiecare zece sate trebuiau să construiască o biserică şi 
să întreţină un preot. Dioceza Veszprem pare să fi fost înfiinţată chiar 
înainte de încoronarea marelui principe Geza. Dintre mănăstiri, abaţia 
benedictină Pannonhalma a fost, desigur, cea mai importantă. Acesteia 
i s-au acordat mari privilegii: de exemplu, alegerea liberă a abatelui 
şi subordonarea directă faţă de arhiepiscopul de Esztergom. Acestei 
abaţii Ştefan i-a repartizat zece dintre ţinuturile lui Koppâny, vărul 
său pe care-1 învinsese şi-l executase. Mănăstirile întemeiate în timpul 

domniei lui şi diocezele erau printre cele mai bogate latifundii ale 
Ungariei. împreună cu Imre, fiul său mort înainte de vreme, şi cu 
episcopul Gerhard de Csanâd (Cenad), martirul răscoalei din 1046 
a păgânilor, regele Ştefan a fost sanctificat în 1083. El a clădit un 
sistem „statal-bisericesc 44 după modelul carolingian, un regat puter- 

A 

nic centralist şi autocratic. In politica internă şi externă, regatul lui era 
suveran chiar faţă de împărat. 

în conştiinţa istorică a ungurilor. Ştefan cel Sfânt ca întemeietor 
al statului şi marele principe Ârpâd în calitate de cuceritor au întru¬ 
chipat întotdeauna o anumită polarizare, un dualism. Koppâny, prin¬ 
cipele sfâşiat în patru, a rămas veşnicul prototip al ungurului rebel, iar 
pasărea turul a devenit replica păgână la Sfânta Coroană a lui Ştefan. 
„Ştefan versus Ârpâd 46 — aşa s-a numit în diferite perioade ale istoriei 
ungare şi conflictul dintre universalismul catolic al unei regalităţi 
creştine încadrate în sfera culturală apuseană şi statutul de principat 
păgân sprijinit pe propriile-i forţe, legitimat prin cucerirea ţârii şi 
marcat de rădăcini răsăritene. Aici, universalismul creştin, corelat cu 
prevederea testamentară prin care regele Ştefan se declara ataşat carac¬ 
terului multinaţional şi multicultural al regalităţii ungare timpurii; 
acolo, mitul naţiunii omogene fără a lua în consideraţie minorităţile 

w 

naţionale, cu cultul lui Arpâd ca simbol al substanţei naţionale şi al 
pretinsei continuităţi cu pornire de la Attila, regele hunilor. 7 



4 

Lupta pentru continuitate şi libertate 


La puţin timp după ce regele Ştefan a închis ochii pentru totdeauna, 
tânăra regalitate a intrat într-o criză gravă, care se făcuse simţită încă 
din timpul vieţii lui: succesiunea la tron nu era reglementată. Fiul 
lui Ştefan murise în 1031 într-un tragic accident de vânătoare. S-a ajuns 
după aceea la o luptă pe viaţă şi pe moarte cu vărul lui Ştefan, Vâszoly, 
care ridicase pe baza legitimităţii păgâne pretenţie la tron. Ştefan l-a 
pedepsit crunt: a pus să fie orbit, să i se toarne plumb topit în urechi 
şi să i se surghiunească cei trei fii în Polonia, respectiv la Kiev. 

Regele şi l-a desemnat ca succesor pe veneţianul Pietro Orseolo, 
fiul surorii sale şi al dogelui alungat. Pietro a fost însă curând alungat 
printr-o revoltă de palat şi înlocuit cu un ambiţios cumnat al lui Ştefan. 
După o intervenţie a împăratului Hernie III, Pietro s-a reîntors la tron, 
dar, ce-i drept, mai mult ca vasal al regelui german. O vastă mişcare 
de revoltă l-a măturat definitiv pe veneticul care-şi favoriza mult prea 
mult anturajul de străini — „italieni care trăncăneau şi germani care 
vociferau 44 — în detrimentul nobilimii maghiare. 

Deja cele mai vechi cronici, compuse la Curtea descendenţilor lui 
Vâszoly cel lăsat fără vedere, au facut-o răspunzătoare pe Gisela, soţia 
nemţoaică a lui Ştefan, pentru groaznica răfuială cu Vâszoly şi i-au 
reproşat lui Pietro că a lăsat întreaga ţară pe mâna germanilor. Alte 
izvoare afirmă că regele Pietro s-a purtat rău cu Gisela, care locuia 
la Veszprem. 

Văduva lui Ştefan a părăsit în orice caz Ungaria în anul 1045, când, 
profitând de prezenţa acolo a împăratului Hernie III, a plecat cu acesta 
la Passau. Ea a devenit mai târziu stareţă la mănăstirea de maici 
Niedemburg. Multă vreme, s-a crezut că este înmormântată în cate¬ 
drala întemeiată de ea la Veszprem. Abia în ajunul Primului Război 
Mondial, un arheolog din Munchen i-a descoperit mormântul în bise¬ 
rica mănăstirii de maici Niedemburg din Passau. De atunci, mănăs¬ 
tirea este un îndrăgit loc de pelerinaj pentru credincioşii unguri. 1 

Căsătorindu-se, Gisela primise ca zestre împrejurimile localităţilor 
Bratislava, Odenburg şi Steinamanger. Istoricii relaţiilor germano-un- 
gare consideră cert faptul că acolo, veniţi odată cu ea, s-au aşezat 
numeroşi cavaleri, preoţi şi meseriaşi germani. Strămoşii a mai multe 
distinse generaţii nobiliare au adus la Curtea ungară obiceiurile marii 
nobilimi germane. Atunci şi mai târziu, cavalerii germani au comandat 
oşti le regale împotriva unor năvălitori din răsărit precum pecenegii 
şi, sub ocrotirea regilor germani şi a margravilor austrieci, s-au ames¬ 
tecat de repetate ori şi în tulburări care se petreceau în ţară. Hotărâtor 
pentru sporirea influenţei germane a fost însă faptul că deţinătorii 
puterii au dorit acest lucru. Regii unguri au vrut şi mai târziu să colo¬ 
nizeze cu germani ţinuturi nelocuite ale ţării, pentru a dobândi un 
sprijin în plus în consolidarea puterii lor. 

/V 

In a sa Istorie a scrierii germane în Ungaria , Bela de Pukânszky 
vorbeşte şi despre reacţia la masiva imigrare germană din secolul al 
Xl-lea până în ccl de al XlII-lea. Din explicaţiile lui, rezultă că părţii 
filogermane a populaţiei ungureşti i s-a contrapus, fără îndoială, o 
altă parte a maghiarilor, desigur cea care era mai mare. Aceasta din 
urmă a întâmpinat spiritul nou cu mare neîncredere şi iniţial poate că 
a întreprins şi unele încercări de împotrivire. în această lucrare-stan- 
dard apărută în 1931, autorul adaugă tocmai în perspectiva celui de 
al Doilea Război Mondial remarca atât de nimerită: „Această rupere 
în două caracterizează atitudinea pe care maghiarii a avut-o de-a 
lungul întregii ei istorii faţă de influenţa germană/ 4 

In vremea luptelor sângeroase şi adesea surde dintre pretendenţii 
la tron şi în cadrul certurilor de familie, potentaţii ameninţaţi, izgoniţi 
sau victorioşi căutau adesea ajutor la puternicii vecini germani. După 
ce s-a întors de la Kiev, Andrâs, fiul cel mai mare al lui Vâszoly cel 
lăsat fără vedere, a fost proclamat rege. Cu aceasta, ramura unui prin¬ 
cipe surghiunit a salvat pentru prima, dar nicidecum pentru ultima oară, 
continuitatea dinastiei ârpâdiene şi, poate, şi viitorul Ungariei. Pietro 
cel detronat, orbit şi castrat şi el, a murit curând după aceea. 

Dar procesul de consolidare inaugurat de Andrei I a fost iarăşi şi 
iarăşi întrerupt şi ameninţat de conflicte succesorale. Gyula Pauler, 
unul dintre cei mai buni cunoscători ai epocii ârpâdiene, a făcut în 
1899 următorul bilanţ al disensiunilor menţionate: „în 39 de ani, tara 
şi-a schimbat de şase ori suveranul. Trei regi — dacă-1 punem la 
socoteală şi pe Andrei I — au avut o moarte violentă. Pe Bela I, moar¬ 
tea l-a ferit să ajungă în situaţia de a fi alungat ca Solomon, care a 
trebuit să fugă de pe tron de trei ori. Diferendele din familia regală 

au adus de nouă ori oşti străine — germani, cehi, polonezi — în ţară, 
au transformat-o pentru trei ani de zile în feudă germană. Cinci regi 
s-au ploconit şi s-au umilit în faţa tronului împăratului german. în 
interiorul ţării însă, siguranţa generală a cunoscut fenomenul de diso- 
luţie.“ 2 La acestea, s-au mai adăugat două răscoale păgâne, precum 
şi divizarea regatului în vreme de treizeci de ani. 

Abia sub Ladislau (Lâszlo) I, care a domnit de la 1077 până la 
1095, a avut Ungaria parte de începutul unei noi epoci de înflorire. 
Regele a devenit eroul luptelor de apărare împotriva atacurilor pece¬ 
negilor, uzilor şi cumanilor. Aceste populaţii, care, venind din răsărit, 
pătrundeau prin trecătorile Carpaţilor aproape nepopulaţi, n-au putut 
fi stăvilite şi respinse decât din interiorul ţării. Ca ocrotitor al poporului 
său şi al credinţei sale, ca părinte al săracilor şi al celor fără apărare, 
după moarte Ladislau a fost sanctificat. 

A 

In secolele al Xl-lea şi al Xll-lea, factorii de politică externă au 
acţionat în favoarea dezvoltării Ungariei. Căsătoriile dinastice au fost 
şi ele o modalitate prin care ţara a intrat în relaţii cu ţări mai mici. 
După moartea regelui croat Zvonimir, care se căsătorise cu sora regelui 
Ladislau I, acesta a profitat de ocazie şi a ocupat inima Croaţiei, Sla¬ 
vonia, pe care a organizat-o, după model unguresc, în comitate. A fost 
înfiinţată episcopia Zagreb (Agram) şi s-a pus la cale o nouă înaintare 
spre sud. Dar numai la fel de remarcabilul său urmaş Coloman 
(Kâlmân), care, datorită înaltei sale culturi, a primit supranumele de 
Kdnyves „prieten al cărţilor 44 , a putut cuceri şi Dalmaţia. încoronarea 
lui Coloman ca rege al Croaţiei a pus bazele pentru 800 de ani — 
cu întreruperi şi conflicte — unei uniuni a Ungariei cu Croaţia. în 
ambele ţări, disputa istoricilor privind caracterul real şi evoluţia rela¬ 
ţiilor bilaterale, precum şi drepturile şi obligaţiile continuă, după cum 
se obişnuieşte în Europa Centrală, şi în ziua de azi. 

fS. 

In vederea asigurării acestor noi achiziţii, Coloman a făcut şi o 
mişcare de şah iscusită din punct de vedere diplomatic: a căsătorit-o 
pe Piroska, fiica regelui Ladislau, cu moştenitorul tronului bizantin 
Ioan Comnenul. Sub numele de Irina (Eirene), ea a devenit împără¬ 
teasă a Bizanţului şi, datorită altruismului şi binefacerilor ei, a ajuns 
după moarte să fie cinstită ca sfântă a Bisericii bizantine. 

Cu pătrunderea ei direct în sfera de interese a Bizanţului şi Veneţiei, 
Ungaria a devenit rivala celor două puteri. împăratul Manuel Comne¬ 
nul, fiul Piroskăi, a încercat să-şi folosească descendenţa semiungară 
ca armă pentru cucerirea Ungariei şi, în decurs de 22 de ani, a invadat 

ţara nu mai puţin de zece ori. Luptele, cu rezultat variabil, nu au 
putut însă niciodată să pericliteze grav independenţa Ungariei. 

Consiliul regal înfiinţat încă de regele Ştefan, alcătuit din palatin 
(locţiitorul regelui), banul (guvernatorul) Croaţiei, voievodul (prin¬ 
cipele) Transilvaniei, şefii comitatelor şi episcopi, pe scurt din aristo¬ 
craţi, a început sub Ladislau şi Coloman să acţioneze politic în situaţii 
de criză, pentru a împiedica războaiele civile. Totuşi, autoritatea abso¬ 
lută a regelui a rămas neatinsă până în secolul al Xll-lea. 

Episcopul Otto von Freising, cumnatul lui Konrad III, a călătorit 
în 1147 prin Ungaria şi a relatat nu fără invidie că, din ordinul regelui, 
şi cel mai de jos servitor de la Curte putea să-l pună în lanţuri şi să-l 
ducă la tortură şi interogatoriu pe orice magnat care se făcea vinovat 
de un delict împotriva maiestăţii regale sau fie şi numai pentru că deve¬ 
nise suspect de aşa ceva. Magnaţilor ajunşi în această situaţie — 
precizează episcopul — li se aplica acest tratament chiar în prezenţa 
subalternilor lor. Episcopul menţionează însă şi faptul că ungurii 
obişnuiau să ţină lungi consfătuiri înainte de luarea unei decizii în 
indiferent ce chestiune. Mai-marii stăpânirii, baronii regali, căpeteniile 
tribale, ca şi urmaşii cavalerilor imigraţi mergeau la Curtea regală, 
unde îşi ocupau propriile lor jilţuri, ca să delibereze acolo sub condu¬ 
cerea regelui. Ceea ce, fireşte, s-a tot citat cu tristeţe tocmai în privinţa 
imaginii pe care o aveau germanii despre Ungaria a fost remarca iro¬ 
nică a episcopului cum că el nu ştie dacă să acuze destinul sau să 
admire bunăvoinţa lui Dumnezeu că o ţară aşa de splendidă a ajuns 
pe mâna unui popor atât de urâcios şi de barbar. 3 

Istoricii unguri au arătat pe bună dreptate că sângeroasele expedi¬ 
ţii de jaf şi teama de „hoarda asiatică 44 s-au întipărit în memoria popoa¬ 
relor apusene mult mai adânc decât prestaţiile pozitive: de exemplu, 
întemeierea unui regat creştin de către Ştefan cel Sfânt împreună cu 
soţia sa nemţoaică şi cu ajutorul cavalerilor şi călugărilor germani 
sau faptul că deja urmaşii lui Ştefan au chemat colonişti germani în 
Ungaria şi că această ţară depărtată, originală s-a transformat din ce 
în ce mai mult într-un zid de apărare a creştinătăţii împotriva valului 
potopitor al pecenegilor, cumanilor şi tătarilor. 

Coloman a fost pentru timpul său un rege inteligent şi luminat. 
De la el provine vestita lege împotriva proceselor intentate vrăjitoa¬ 
relor, întrucât nu există vrăjitoare (quia non sunt). De asemenea, el 
a combătut influenţa preotului sacrificator sau a şamanului ( tăltos) 
păgân, încă profund înrădăcinată în popor. în tradiţia orală şi în 
legende, această denumire ( tăltos ) a devenit şi numele unui bidiviu 

miraculos de puternic, chiar dacă ea a continuat să fie aplicată şi oame¬ 
nilor. în ciuda realizărilor lui legislative şi a atenuării pedepselor dra¬ 
conice aplicate de regele Ladislau cel Sfânt împotriva furtului (pedeapsa 
cu moartea pentru furtul unei găini), el a fost, fireşte, şi un om al epo¬ 
cii sale. Ca şi alţii din dinastia Ârpâdienilor, a fost implicat într-o 
funestă ceartă între fraţi şi, prin interpuşii săi, a săvârşit fapta oribilă 
de a-1 orbi pe fratele său şi pe Bela, fiul cel mic al acestuia, pentru 
a-i asigura propriului său fiu succesiunea. Acesta însă a murit fără 
să fi avut copii şi astfel, din nou — exact ca şi cu o sută de ani îna¬ 
inte —, ramura pretendentului surghiunit a devenit garantul dăinuirii 
în timp a domniei Ârpâdienilor. 

Cu aceasta, în ciuda tulburărilor şi în ciuda adesea sângeroaselor lupte 
pentru succesiunea la tron, devenite aproape regulă în interiorul 
dinastiei Ârpâdiene, s-a păstrat cea mai importantă moştenire a lui 
Ştefan cel Sfânt: unitatea politico-teritorială şi creştinismul. Se apreciază 
că de la descălecat încoace teritoriul de stat al Ungariei (fără Croaţia) 
aproape se dublase şi populaţia atinsese pe la anul 1200 cifra — consi¬ 
derabilă pentru condiţiile de atunci — de aproape două milioane. 

Pe drumul spre o importantă poziţie de putere în Europa de sud, 
deschiderea conştientă a ţării spre vest a jucat un rol care nu poate 
fi subapreciat. în ce-i priveşte pe germanii aduşi pentru colonizare, 
aceştia nu au fost nicidecum numai nobili, cavaleri şi călugări. Deja 
pe la 1150 regele Geza II a adus ţărani din împrejurimile Aachenului 

şi de la Mozela şi i-a aşezat în zona Sibiului. Acestora mai târziu li 

/\ 

s-a spus în general saşi. Intr-un document regal din anul 1224 li se 
enumerau privilegiile. 4 

Metodicele colonizări cu germani au avut loc în Ungaria în două 
faze distincte cronologic: ca o componentă a politicii duse în acest 
sens de Ârpâdieni, prima colonizare a avut loc în părţile de nord ale 
ţării şi în Transilvania, iar a doua s-a realizat de către Habsburgi după 
încheierea războaielor cu turcii, în primul rând în sudul Ungariei. La 
începutul secolului al XlII-lea, „Zips“ (numele pare să fi fost adus 
de germani în noua lor patrie) din Ungaria de Sus trecea deja drept 
o unitate politică închegată. Apoi, pe la mijlocul secolului al XlII-lea, 
în Ungaria de Sus s-au întemeiat numeroasele oraşe de mineri, aproape 
în exclusivitate germani. Cronicarii semnalează prezenţa încă la 1217 
a unor locuitori suabi în împrejurimile Budei (Ofen) şi Pestei. 

Oraşele libere regale s-au numărat mai târziu printre cele mai impor¬ 
tante rezultate ale politicii de colonizare duse de regii ârpâdieni. „Ungurii 

au creat statul, germanii oraşele din Ungaria. Aşa cum primii au fost 
factorii principali în cucerirea ţării, secunzii au fost factorii princi¬ 
pali în dezvoltarea societăţii şi a meseriilor.“ 5 Chiar dacă această teză 
a istoricului limbii Paul Hunfalvy (din secolul al XlX-lea) este con¬ 
testată, mai ales că şi cu totul alţi factori economici şi sociali şi-au 
pus pecetea pe dezvoltarea urbană — chiar de la început au contribuit 
şi numeroşi italieni la avântul cultural şi extinderea primelor centre 
orăşeneşti —, totuşi rolul germanilor în „secolul oraşelor 44 a fost, fără 
îndoială, determinant. 

De asemenea, în Transilvania, „saşii“ au beneficiat până aproape 
de timpurile noastre de drepturi politice speciale şi au putut să-şi 
păstreze statutul naţional şi bisericesc specific. Ei, ca şi alte grupuri 
etnice de origine străină, au fost colonizaţi în Ungaria de Sus şi în 
Transilvania mai ales pentru asigurarea graniţei Carpaţilor. în conflic¬ 
tele cu înalta nobilime maghiară, cavalerii şi coloniştii germani s-au 
aflat totdeauna aproape în unanimitate de partea suveranului din 
momentul respectiv. însă deja în 1439, preferinţa evidentă manifestată 
de germani în aceste evenimente a declanşat la Buda ciocniri sân¬ 
geroase. în epoca reformei şi în cea a revoluţiei din prima jumătate 
a secolului al XlX-lea, resentimentele reciproce dintre orăşenii ger¬ 
mani şi cei maghiari s-au exteriorizat şi în pogromuri contra evreimii 
orăşeneşti. Aceste resentimente trec deci ca un fir roşu prin istoria 
statului multinaţional ungar. 


Atitudinea tolerantă — aproape că s-ar putea spune „liberală 46 — a 
statului maghiar timpuriu faţă de grupurile etnice nemaghiare a accele¬ 
rat nu numai contopirea slavilor cu poporul ungar, ci a oferit adăpost 
şi pentru fugarii din stepa Rusiei de sud, care apoi au prestat serviciu 
militar în vreme de război sau au fost colonizaţi ca grăniceri. Deja 
în secolele al Xl-lea şi al XH-lea dinastia ârpâdiană le-a oferit refugiu 
chiar şi duşmanilor ei de mai înainte, temuţilor pecenegi, cărora 
le-au urmat iazigii, tot de origine turanică. Nişte arcaşi călări din stepă 
erau oricând agreaţi ca trupe auxiliare pentru forţele militare ale 
regelui. Imigrarea cumanilor, ale cărei efecte contradictorii le vom 
mai discuta, a încheiat masivul aflux de popoare de călăreţi războinici 
din răsărit. în cursul secolelor, formaţiunile lor s-au dizolvat, război¬ 
nicii au dispărut ca atare sub acţiunea extraordinarei forţe de asimi¬ 
lare a ungurilor. Popoarele turanice s-au aşezat de aici înainte, în 
primul rând, în marele şes ungar dintre Dunăre şi Tisa. 

Tocmai având în vedere teoriile rasiste din perioada nazistă şi con¬ 
troversele — care se aprind periodic până în zilele noastre — despre 
maghiarii „puri 44 , despre prăpastia dintre aşa-zisa Ungarie „profundă 44 
şi cea „de suprafaţă 446 , este important să-l cităm pe istoricul germano-ma- 
ghiar Denis Silagi, care a subliniat expres că în ce priveşte caracte¬ 
rul naţional maghiar, „din punctul de vedere al biologiei rasiale pure, 
acesta nu poate fi dedus din masa ereditară a strămoşilor eurasiatici. 
înclinaţiile ereditare pot juca un rol important; este însă nu mai puţin 
semnificativ faptul că au existat dintotdeauna nenumăraţi maghiari 
tipici ai căror strămoşi au fost de origine slavă, germanică, romanică 
sau evreiască şi nicidecum călăreţi din lumea stepei răsăritene. 447 

Evoluţia dinainte şi de după descălecat, valurile de masive imigrări 
şi colonizări, mai ales după marile catastrofe naţionale din secolele 
al XlII-lea şi apoi al XVII-lea şi al XVIII-lea, s-au produs în câmpiile 
deschise din interiorul bazinului carpatic, devenite „creuzet 44 al 
popoarelor. 

Ne întâlnim mereu de-a lungul timpului cu afirmaţia că ungurii 
sunt uniţi nu atât prin legături de sânge, cât prin limbă, prin credinţa 
în identitatea culturală a poporului cu limba. Sau, ca să folosim for¬ 
mularea dată de marele poet Mihâly Babits în ajunul celui de al Doilea 
Război Mondial: „Poporul maghiar este un fenomen istoric şi, aşa 
cum a evoluat el, este nu atât un fenomen material, cât unul spiri¬ 
tual. [...] Ungurii sunt totuşi un popor amestecat şi care se amestecă 
în permanenţă. 448 

Unul dintre cei mai remarcabili şi, în acelaşi timp, cei mai cosmopoliţi 
regi din dinastia ârpâdiană a fost Bela III (1172-1196), care a pri¬ 
mit educaţie la Curtea Bizanţului. Sub domnia lui, Ungaria a cunoscut 
în politica internă şi externă, dar şi în viaţa religioasă şi culturală o 
perioadă de înflorire fără precedent. A fost căsătorit mai întâi cu Anna 
de Châtillon, o soră vitregă a împărătesei bizantine. Cea de a doua 
soţie i-a fost Margareta, fiica regelui Ludovic VII al Franţei, ceea ce 
a ajutat la întărirea legăturilor Ungariei cu Occidentul. Referitor la 
această căsătorie există un document interesant. Pentru perfectarea 
contractului matrimonial, Bela i-a trimis socrului său o listă cu sumele 
percepute de el anual ca impozite, listă care a fost găsită într-o arhivă 
pariziană. Rezultă că veniturile lui erau la fel de mari ca ale regilor 
de atunci ai Angliei şi Franţei şi nu erau întrecute decât de cele ale 
celor doi împăraţi. 

Caracteristic pentru strălucirea domniei lui Bela a fost faptul că, 
spre deosebire de predecesorii săi, care, de cele mai multe ori, s-au 
căsătorit cu fiice de cneji polonezi sau ruşi, el a putut să stabilească 
o legătură dinastică cu familia domnitoare din Franţa. Orgoliul sporit 
al suveranului absolut şi-a găsit oglindirea într-un palat somptuos, con¬ 
struit de meşteri francezi la Esztergom (Gran), unde sub semnul strân¬ 
sei legături dintre regat şi Biserică, Bela îşi mutase din nou reşe-dinţa 
principală. Totuşi, regele a rămas permanent în contact strâns şi cu 
Bizanţul. Pe monedele sale, a fost reprodusă pentru prima dată cru¬ 
cea dublă bizantină, care avea să devină apoi parte constitutivă a 
stemei statului ungar. 

A 

In ciuda influenţei ortodoxe, Ungaria s-a ancorat tot mai mult în 
sfera culturală a Occidentului latin. Regele a dispus construirea de 
mănăstiri cisterciene şi aducerea de monahi direct din Franţa. O parte 
importantă a elitei intelectuale s-a format la Paris. Cronicile con¬ 
semnează, de pildă, faptul că Bela III l-a trimis în 1192 pe studentul 
maghiar Elvin să studieze muzica la Paris şi, doi ani mai târziu, pe 
Nicolaus Hungarus (Miklos din Ungaria) la Oxford. 

/V 

In politica externă, regele a reuşit să extindă din nou suveranitatea 
Ungariei asupra Dalmaţiei şi Croaţiei, ceea ce, fireşte, a avut ca efect 
ascuţirea rivalităţii biseculare cu Veneţia. în plus, Bela şi urmaşul 
său Andrei II s-au amestecat în certurile dintre cnejii ruşi. Intervenţia 
a avut ca rezultat controlul temporar al Ungariei asupra cnezatului 
Haliciului, Galiţia de mai târziu. Mai importante însă decât această 
experienţă au fost măsurile întreprinse de rege pentru crearea unei 
cancelarii, pentru reglementarea întocmirii de documente scrise şi 
pentru reforma finanţelor. 

Ungaria a cunoscut o perioadă de declin sub domnia fiului mai tânăr 
al lui Bela, regele Andrei II. Acesta a fost un rege-cavaler de factură 
occidentală, avid de fast, cu gândul numai la amuzament, extravaganţe 
şi glorie. Războaiele pe care le-a purtat aproape an de an, printre altele 
pentru controlul asupra Galiţiei, au fost la fel de costisitoare ca şi luxul 
de la Curte, unde regine au fost succesiv, o nemţoaică, o franţuzoaică 
şi o italiancă şi unde s-a ajuns chiar la crime şi fărădelegi. 

Prima lui soţie, regina Gertrud din familia bavareză Andechs-Me- 
ranien, favorizându-şi nemăsurat fraţii şi numerosul lor anturaj, a stâr¬ 
nit în rândul înaltei nobilimi sentimente xenofobe. în timp ce regele se 
găsea din nou într-o campanie în răsărit, regina a căzut, la 28 septembrie 
1213, victimă unui complot sângeros. în centru se afla Bank, pala¬ 
tinul regelui. 

Şase sute de ani mai târziu, Jozsef Katona a compus drama naţională 
Bănk ban , dramă în care palatinul, ca apărător al naţiei sale, o declară 
pe regina „străină 44 vinovată împreună cu neamul ei de asuprirea 
bietului popor şi, într-o confruntare dramatică, o înjunghie cu pumnalul. 

La zece ani după Katona, Franz Grillparzer a reluat tema, prelu¬ 
crând-o însă dintr-o altă perspectivă. în drama Un slujitor credin¬ 
cios stăpânului său, regina este ucisă de răsculaţi, iar „Bancbanus 44 
rămâne un bătrân credincios, ce-şi slujeşte necondiţionat stăpânul. „Bank 
ban este un mândru oligarh conştient de valoarea lui, Bancbanus este 
un curtean integru şi demn 44 , aşa caracterizează un critic literar maghiar 
chipul tragic al lui Bank, văzut într-un fel din perspectivă maghiară 
şi în alt fel din perspectivă austriacă. 9 

A 

In schimb, fiica regelui Andrei şi a reginei Gertrud, prinţesa Elisabeta 
de Thuringia, care şi astăzi este cinstită ca sfântă germană şi maghiară, 
a adus Ungariei multă glorie. Un poet german medieval povesteşte 
cum Klingsor, vrăjitorul din Ungaria, prevesteşte la Curtea din Eisenach 
căsătoria şi celelalte evenimente din viaţa Elisabetei. El descrie lumea 
cavalerilor unguri, o lume cu un rege peste măsură de evlavios. Un 
subiect generos pentru poveşti şi legende. In vastul său eseu despre 
imaginea Ungariei în Europa, Sândor Eckhardt face următoarea 
remarcă: „Poate că prezentarea plină de simpatie pe care Cântecul 
Nibelungilor o face lui Attila/Etzel şi hunilor săi reflectă atitudinea 
minnesingerilor germani faţă de Curtea regală a Ungariei. Ce-i drept, 
hunii Kriemhildei sunt viteji, dar ei îi înving pe germani numai datorită 
puterii lor supranaturale. 4410 Un cercetător austriac conchide pe mar¬ 
ginea faptului că regina Gisela, soţia lui Ştefan cel Sfânt, e descrisă 
ca femeie rea şi atroce în tradiţiile de mai târziu, e posibil ca ea să 
fi fost modelul pentru zugrăvirea părţilor negative ale Kriemhildei din 

A 

Cântecul Nibelungilor. In orice caz, putem fi şi astăzi de acord cu con¬ 
statarea lui Pukânszki că într-adevăr chestiunea în ce măsură relaţiile 
germano-ungare au influenţat evoluţia legendei Nibelungilor nu poate 
fi considerată ca închisă. 

Faptul însă că — motivat, desigur, şi de alianţele temporare şi legă¬ 
turile dinastice — deja în vremea lui Bela III, ungurii nu mai sunt 
pentru Bizanţ „barbari şi vicleni 44 rezultă din cuvintele elogioase ale 
unui cronicar bizantin la adresa poporului ungar, care „are cai buni 
şi arme bune, poartă spadă şi platoşă [...], nenumărat este ca nisipul 
mării şi neîntrecut în fapte îndrăzneţe, invincibil prin curajul său, în 
luptă irezistibil, el însuşi independent, liber, iubitor de libertate şi, 
cu fruntea sus, îşi este sieşi stăpân. 4411 

Istoriografia ungară a evidenţiat, uşurată, asemenea însemnări 
elogioase, ce-i drept, ca pe nişte „contribuţii preţioase 44 , dar în Occi¬ 
dent, în lumea oamenilor de ştiinţă, ca şi în opinia publică a continuat 
să domine antipatia amestecată cu teama. Faptul că acest text era extras 
parţial dintr-o descriere antică despre barbari nu deranja pe nimeni. 

/K 

In orice caz, ducele Albert de Austria, regele german de mai târziu, 
scrie la 1291, după eşuata sa campanie în ţara vecină, că ungurii sunt 
comparabili cu hidra: adică, dacă le retezi un cap, din tăietura respec¬ 
tivă răsar treizeci; sunt răi, şireţi şi ţi se strecoară printre degete ca 
nişte şerpi alunecoşi; după o bătălie pierdută, atacă din nou, de data 
aceasta cu îndoită îndârjire; asemenea unor broaşte se ivesc din mlaş¬ 
tini ş.a.m.d. 12 

Nu numai Babenbergerii şi Habsburgii au avut ocazia să-şi încruci¬ 
şeze armele cu ungurii din epoca ârpâdiană. Unul dintre foarte puţinele 
succese ale lui Andrei II a fost acela împotriva Ordinului cavalerilor 
teutoni, care, cu sprijin papal, voiau să pună stăpânire pe ţinutul 
transilvănean al Ţării Bârsei — pus la dispoziţia lor în 1211 spre colo¬ 
nizare —, precum şi ţinutul cuman adiacent (din România de azi) şi 
să formeze acolo un stat independent al ordinului. Regele a reuşit în 
1225 să alunge ordinul pe calea armelor. 

O schimbare de cea mai mare importanţă pentru viitorul ţării a 
fost impusă în anul 1222 de o parte a marii nobilimi — şi, mai ales, 
de persoanele înstărite, libere de obligaţii publice —, de slujbaşii 
regelui (servientes regis ) şi de alţi prestatori de serviciu militar în 
cetăţile regale. Revolta s-a îndreptat împotriva risipei nemăsurate de 
bunuri şi de surse de venit dăruite unui mic cerc de favoriţi — unii 
dintre aceştia fiind străini. Ea a fost însă şi o mişcare de protest împo¬ 
triva abuzurilor oligarhilor şi a proastei gospodăriri a ţării. Andrei II 

A 

a trebuit să emită aşa-zisa Bulă de Aur. In acest hrisov numit aşa după 
sigiliul său de aur, regele garanta libertăţile armatei regale faţă de 
oligarhi, printre altele şi scutirea ei de obligaţia de a participa la acţiuni 
războinice dincolo de graniţele ţării, şi acorda pentru prima dată 
mai-marilor imperiului şi nobilimii dreptul ca, în caz că el nu guver¬ 
nează conform legii, să-i opună rezistenţă armată (ius resistendi). Acest 
drept de a opune rezistenţă a rămas în vigoare până la 1687, ca un 
drept special al naţio Hungarica. Regele a promis, de asemenea, să 
renunţe la orice bir şi să-şi anuleze reformele financiare, deci, de pildă, 
să nu le dea în arendă camergravilor evrei şi musulmani drepturi în 
domeniul vamal, al baterii de monedă şi al sării şi fără acordul con¬ 
siliului regal să nu repartizeze străinilor nici funcţii, nici proprietăţi. 

Deviza exuberantului şi uşuraticului Andrâs II a fost: „Măsura donaţiei 
regale este lipsa de măsură 44 . Acum, această deviză urma să aparţină 
trecutului. 

A 

întrucât a fost emisă la numai şapte ani după Magna Charta a 
englezilor, Bula de Aur — codex al libertăţilor şi drepturilor cetăţe¬ 
neşti —, a devenit în cursul secolelor una dintre coloanele mândriei 
naţionale — şi chiar şi clişeu, în expresia „noi şi englezii 44 

Deosebirea principală dintre cele două documente a constat, fireşte, 
în faptul că în Anglia primii care au înlăturat irevocabil absolutismul 
regal au fost baronii, în timp ce în Ungaria întâietatea în această 
privinţă au avut-o persoanele libere de obligaţii publice. Acolo a fost 
vorba de concesii pe seama coroanei — consfinţite în documente — 
făcute magnaţilor, în Ungaria, dimpotrivă, a fost vorba de concesii 
pe seama magnaţilor făcute persoanelor libere de obligaţii publice. 
Bula de Aur prevede aceleaşi drepturi politice pentru toţi locuitorii 
liberi ai ţării, pentru toţi oamenii liberi ai „naţiunii 44 , adică nobilii. 
Puterea covârşitoare a oligarhiei nu a fost înfrântă, ce-i drept, dar în 
1222 s-au creat premisele apariţiei nobilimii mijlocii, unitară din punct 
de vedere juridic şi care avea să rămână până în secolul al XlX-lea 
pilonul aşa-zisei naţiuni politice. 

Slăbirea puterii regale avusese loc ca efect al formării marii pro¬ 
prietăţi funciare independente de regalitate. Pe acest fundal trebuie 
văzută şi semnificaţia politică a documentului întocmit de persona¬ 
jul cunoscut numai ca Anonymus, fost notar al regelui Bela III. Este 
vorba de amintitele Gesta Hungarorum. Ceea ce s-a afirmat aici ca 
fabulaţie mitică despre recucerirea moştenirii lăsate de regele hun Attila 
a servit ca alibi generaţiilor de mai târziu. în epoca genezei sale, această 
cronică trebuia ca, prin recurgerea la descălecat, să consolideze drep¬ 
turile marilor latifundiari şi nobili, urmaşi cu toţii ai căpeteniilor tri¬ 
bale, şi să le asigure pentru totdeauna satisfacerea pretenţiei la funcţii 
şi locuri în consiliul regal. Reproiectarea jurămintelor contractuale 
reciproce asupra unor evenimente mai vechi şi care nu mai pot fi con¬ 
statate exact nu a fost deci decât un mijloc sigur pentru atingerea 
scopului. 


Spre deosebire de Andrei II care, în lipsa lui de măsură şi în goana lui 
după fast, pierduse comitate întregi şi cetăţi pe care le dăruise cadou 
unor nobili avizi de avere, fiul şi succesorul său, Bela IV (1235-1270), 
a încercat să restabilească puterea regalităţii. Om serios şi evlavios, 

el a început, imediat după ce a urcat pe tron, să recupereze numeroase 
donaţii, chiar şi de la biserică. Dar măsurile sale şi, desigur, şi atitu¬ 
dinea sa aspră, aproape sumbră, au provocat răceală, antipatie, ba chiar 
ostilitate tocmai din partea straturilor superioare şi mijlocii, posesoare 
de terenuri, deci tocmai din partea celor care jucau un rol important 
în apărarea ţării. Inaccesibilitatea regelui a condus, de pildă, la situaţia 
în care nu mai erau luate în considerare decât cereri prezentate în 
scris. Nenorocirea a făcut ca tensiunile politice interne să crească toc¬ 
mai într-o vreme când regalitatea creştină din bazinul Carpaţilor se 
vedea ameninţată de pericolul cel mai grav din scurta, dar glorioasa 
ei istorie: invazia iminentă a nomazilor mongoli porniţi călări să cuce¬ 
rească lumea. 



5 

Năvălirea mongolă din 1241 
si urmările ei 

9 


La anul 1241, Hermann din Niederaltaich făcea în analele mănăstirii 
sale constatarea lapidară: „în acest an, după 350 de ani de existenţă, 
regatul Ungariei a fost distrus de tătari/ 4 Călugărul bavarez era la 
fel de zguduit ca şi împăratul Frederic II, care, aproape în acelaşi timp, 
îi spunea regelui englez într-o scrisoare: „întreg acel nobil regat a 
l'ost depopulat, devastat şi transformat într-un pustiu. 44 Martorii din 
acea vreme şi cronicarii îi numeau pe năvălitorii asiatici tot „tătari 44 , 
deşi aceştia îşi ziceau ei înşişi mongoli. 1 

Ce-i drept, în Asia şi Europa de răsărit „asaltul mongolilor 44 era 
în desfăşurare de aproape un deceniu şi deja le pricinuise necazuri 
ruşilor, cumanilor şi polonezilor, dar lovitura principală a urmaşilor 
lui Gingis Han s-a abătut cu toată puterea în primul rând asupra 
Ungariei. La 11 aprilie 1241, la Mohi, la confluenţa râurilor Sajo şi 
I lemâd, călăreţii mongoli conduşi de Bătu Han au nimicit oastea ungară, 
numeric superioară, dar prost condusă, baricadată într-o tabără de care 
şi, într-un haos de nedescris, au măcelărit majoritatea demnitarilor 
bisericeşti şi mireni ai ţării. Ca printr-o minune, s-au putut salva regele 
şi câţiva tineri cavaleri. Dar mongolii l-au urmărit pe Bela până la 
Klostemeuburg şi au asediat, în cele din urmă, oraşul-insulă dalma- 
ţian Trogir (Trau), unde el îşi găsise ultimul refugiu. Mongolii nu con¬ 
siderau o ţară ca definitiv cucerită atâta timp cât conducătorul ei 
legitim mai era în viaţă. 

Salvarea regelui încolţit de luni de zile la Trogir — şi, cu el, a 
Ungariei, ba poate că şi a Occidentului — a venit de la moartea subită 
a marelui-han în îndepărtatul Karakorum. Când, în primăvara lui 1242, 
această ştire împreună cu chestiunea aferentă a succesiunii i-a parvenit 
lui Bătu, mongolii au făcut numaidecât cale-ntoarsă. S-au retras din 
Ungaria cu pradă bogată şi numeroşi prizonieri. Treisprezece ani mai 
târziu, misionarii Carpini şi Rubruk, în călătoria lor prin Karakorum, 
încă au mai întâlnit robi unguri. 

Anul asaltului mongol a însemnat pentru populaţia maghiară o rană 
adâncă. Cunoscători ai lumii medievale, cum este istoricul Gyorgy 

Gyorffy, afirmă că ungurii nu şi-au mai revenit pe deplin niciodată 
din acel groaznic măcel. 

După calculele lui Gyorffy, circa 60 la sută dintre aşezările de 
pe întinsul marelui şes au fost distruse. Locuitorii care au putut să 
scape netârâţi în robie sau necăsăpiţi de mongoli au fost în pericol 
să piară de foame sau răpuşi de molime. La acestea, s-a adăugat o 
perioadă catastrofală din punct de vedere agricol, ce a durat chiar 
peste doi ani, când totul a fost distrus, iar terenurile nu au mai putut 
fi cultivate. 

Ceva mai bună era situaţia în ţinuturile de la vest de Dunăre, întru¬ 
cât pe acestea mongolii nu le-au jefuit şi pârjolit decât în trecere şi nu 
le-au ocupat complet niciodată. în aceste regiuni, pierderile de popula¬ 
ţie s-au ridicat la circa 20 la sută. Populaţia slavă din Ungaria de Sus, 
precum şi secuii şi românii din zona muntoasă a Transilvaniei au scăpat 
în mare măsură neatinşi. Una peste alta, se pare — după estimări mai 
vechi — că aproape jumătate dintre cei aproximativ două milioane 
de locuitori câţi număra Ungaria în jurul anului 1240 au căzut victimă 
urmărilor directe sau indirecte ale asaltului mongol. 2 

Pentru Bela IV, acest atac nu a venit ca o surpriză. Regele — probabil 
singurul din Ungaria, poate chiar din întregul Occident — sesizase 
pericolul mortal pe care-1 reprezenta pentru lumea apuseană expan¬ 
siunea mongolilor posedaţi de ideea dominării lumii. Datorită relaţiilor 
niciodată rupte complet cu cnezatele ruseşti, în Ungaria existau oameni 
informaţi rapid şi exact despre evenimentele din răsărit, ca şi despre 
înfrângerea zdrobitoare suferită de ruşi şi cumani în anul 1223 în lupta 
cu călăreţii nomazi veniţi din podişul Mongoliei. 

în plus, Bela trimisese, încă în calitate de principe moştenitor, un 
grup de călugări dominicani în răsărit ca să-i convertească la creş¬ 
tinism pe cei de acelaşi neam cu el, rămaşi, potrivit legendei, în patria 
de obârşie. în căutarea acelei Magna Hungaria, ţara vechilor maghiari, 
călugărul Iulianus a întâlnit pe Volga efectiv oameni cu care a putut 
să se înţeleagă în limba maghiară. El a auzit de la aceste „rubedenii^ 
despre irezistibila înaintare spre vest a înspăimântătorilor mongoli. 
După întoarcerea sa în anul 1237, un călugăr din acelaşi ordin a întoc¬ 
mit nişte note de călătorie pe care le-a transmis mai departe Curiei 
Romane. Când s-a aventurat a doua oară într-o călătorie spre răsărit 
ca să afle intenţiile mongolilor, Iulianus nu a mai putut să ajungă în 
patria pustiită între timp a îndepărtatelor neamuri ale maghiarilor, deoa¬ 
rece acestea fuseseră deja înrobite. Cu această veste groaznică şi cu 
informaţii exacte despre pregătirile de război, Iulianus s-a grăbit să 

se întoarcă în Ungaria. El a adus şi o scrisoare a lui Bătu Han către 
regele Bela, prin care acesta era somat să se supună şi să-i predea 
pe „robii cumani“, care-şi găsiseră adăpost în Ungaria. Bela nu a răs¬ 
puns ultimatumului. Spre deosebire de Papă şi de împărat, încurcaţi 
de ani de zile într-o înfierbântată controversă despre primatul Romei, 
regele a luat însă în serios ameninţările mongolilor. El ştia că acu¬ 
zaţiilor şi somaţiilor, dacă erau ignorate sau respinse de învinuiţi, le 
urmează, de fiecare dată, o campanie pustiitoare. 

Bela IV bănuia deci ce se putea întâmpla cu ţara lui şi s-a pregătit 
pentru război. A inspectat personal ţinuturile de graniţă; la trecători, 
a pus să se ridice dispozitive de apărare şi a încercat să înjghebeze 
o oaste puternică. Faptul că apoi, în ciuda măsurilor luate de el şi a 
avertismentelor pe care le-a dat nobililor maghiari, precum şi în pofida 
apelului său către Papă, către împăratul Frederic II şi către regii din 
Europa de vest, năvălirea mongolilor s-a abătut ca o stihie asupra 
Ungariei, iar faptul că mongolii, după victoria lor de la Mohi, au putut 
să pustiască ţara în lung şi-n lat şi după cum le-a fost pofta, erau impu¬ 
tabile nu în primul rând regelui. în ciuda inteligenţei şi vitejiei sale, 
Bela nu a fost un bun strateg. Şi nici nu a avut la dispoziţie o armată 
profesionistă eficace. încă înainte de Bula de Aur a tatălui său, com¬ 
batanţii de profesie, odinioară oricând gata de luptă, deveniseră nişte 
„latifundiari comozi“ 3 . Pentru cetele de călăreţi mongoli, care operau 
cu precizie uimitoare şi cu cruzime într-adevăr sistematică, ei nu mai 
erau nişte adversari pe măsură. 

Au mai fost însă şi alţi factori care au jucat un rol hotărâtor şi pe 
care istoricii occidentali necunoscători ai limbii maghiare i-au subes¬ 
timat mai totdeauna. Şi aceasta, deşi, chiar şi mai târziu factorii în 
chestiune au provocat, împreună cu alţii asemenea, marile falii din 
istoria ungară — înfrângerile în faţa turcilor şi a Habsburgilor. 

Este vorba de acea atitudine ambivalenţă faţă de orice prezenţă 
străină, atitudine care, chiar la începuturile statului maghiar, s-a dove¬ 
dit, atât de pregnant, generatoare de efecte. 

Oscilarea între deschidere către lume şi închidere în sine, între tole¬ 
ranţă generoasă şi neîncredere aprehensivă a fost, desigur, motivul 
principal al conflictului de-a dreptul tragic cu acel grup etnic care 
cândva avea să constituie coloana vertebrală a armatei ungare. Cuma¬ 
nii, un popor turanic, atacaseră, ce-i drept, în trecut de repetate ori 
Ungaria, dar mai târziu — şi, mai ales, în faţa presiunii irezistibile a 
mongolilor — au căutat adăpost şi sprijin la maghiari. încă de când 
era numai moştenitor al tronului, Bela încurajase convertirea cumanilor 

de către dominicani şi primise jurământul de credinţă al unui principe 
care s-a botezat împreună cu 15 000 de cumani. S-a întemeiat până 
şi o episcopie pentru aceşti aşa-zişi cumani „apuseni 44 . Zece ani mai 
târziu, din faţa mongolilor au fugit peste Carpaţi şi cumanii „răsăriteni 44 
Regele Bela a dispus ca, înainte de a fi primiţi, să fie botezaţi şi a contat 
din partea lor pe sprijinul a 40 000 de luptători călare împotriva 
invaziei ameninţătoare din Asia. Dar integrarea poporului nomad în 
societatea ungară, care dobândise între timp o coloratură creştin-occi- 
dentală, a condus la excese sângeroase şi la tensiuni. Tocmai în momen¬ 
tul când ofensiva mongolă era deja în plină desfăşurare, principele 
cuman Kuthan a fost atacat şi ucis de nişte nobili unguri, care-şi 
pierduseră încrederea în el. în această situaţie, luptătorii lui, jurând 
răzbunare, ucigând şi făcând totul una cu pământul, au plecat spre 
Bulgaria. Cu patru săptămâni înainte de bătălia decisivă de la Mohi, 
regele şi-a pierdut astfel aliaţii cei mai puternici. 

Tocmai grupurile de nobili care, în faza timpurie a asimilării cuma¬ 
nilor, făcuseră ca tensiunile efectiv existente să devină insuportabile 
au fost cele care mai apoi, chemate de rege să-şi menţină, împreună 
cu rezervele lor, capacitatea de a interveni în orice moment, nu au 
răspuns decât ezitant şi fără tragere de inimă. Cei doi — cei mai 
importanţi — martori principali ai năvălirii mongolilor, Magister Roge- 
rius şi Thomas din Split, au oferit prin însemnările lor informaţii clare 
privind faptul că între rege şi o parte a magnaţilor existau dezacorduri 
profunde. După cum relatează un cronicar francez contemporan, îna¬ 
inte de bătălia de la Mohi, Bătu chiar şi-a încurajat soldaţii, adresân- 
du-li-se cu următoarele cuvinte de încurajare: „N-o să vă biruie pe 
voi ungurii stăpâniţi de duhul dihoniei şi al semeţiei. 44 

Baronii, după cum am menţionat, erau indignaţi mai ales de faptul 
că Bela voia să anuleze donaţiile nechibzuite făcute de tatăl său şi 
că-i adusese în ţară pe cumani ca să înfrângă rezistenţa nobilimii. 
Geloşi, ei îi reproşau regelui că-i preferă pe străini ungurilor. Au mers 
până acolo, încât au răspândit zvonul că aceşti cumani au venit în Unga¬ 
ria ca aliaţi ai mongolilor, pentru ca apoi, la prima ocazie, să le sară 
ungurilor în spate. 

Cronicarul Rogerius, care a trăit el însuşi experienţa momentu¬ 
lui năvălirii mongole, vede lucrurile, desigur, altfel. El îl laudă pe 
Bela IV ca pe unul dintre cei mai importanţi suverani ai Ungariei. Şi 
spune cronicarul că regele, trimiţând misionari la unele popoare 
păgâne şi-a dobândit mari merite faţă de Biserică şi că pe bună dreptate 
a încercat să strunească „marea neobrăzare 44 a baronilor săi, care, în 




* \ Legni 
9 . 4 . 124 

i 




I M P 



ROMANO- 

Olmutzo 

GERMAN I 


Pasul Vlara 


\P O L OJ^ 

^ vî^Cracovia /' 


Invazia mongolilor în Ungaria 


Atacuri 

ale mongolilor 
Retragere 


Graniţa 

regatului ungar 
- —Aite hotare 









62 


UNGURII 


insubordonarea lor, nu se dădeau înapoi nici de la crima de înaltă 
trădare. Rogerius îi ia apărarea lui Bela şi împotriva reproşului că 
acesta n-ar fi luat la timp măsurile potrivite pentru înlăturarea primej¬ 
diei ce venea dinspre mongoli. El mai spune că, de fapt, mai-marii 
ţării au fost deja de timpuriu şi de repetate ori îndemnaţi să-şi adune 
rezervele şi să se grăbească să ajungă cu ele sub drapelul regelui. în 
ciuda incapacităţii evidente a regelui de a face ordine în armată, vina 
principală pentru înfrângere Rogerius le-o atribuie acelor nobili unguri 
care, din duşmănie faţă de rege, nu numai că au refuzat să lupte sub 
comanda lui Bela, ci chiar au dorit să-l vadă înfrânt, „căci credeau 
că înfrângerea îi va afecta numai pe câţiva dintre ei, nu însă pe toţi 44 

La neîncrederea faţă de străini şi la dihonia şi gâlceava din propri¬ 
ile rânduri s-a adăugat şi indiferenţa lumii apusene, care n-a scos un 
cuvânt. Clericul-cronicar le reproşează principilor europeni ai creş¬ 
tinătăţii faptul de a se fi blocat, de a nu fi răspuns la strigătele de 
ajutor ale regelui maghiar. Ungaria, lovită de nenorocire, nu a primit 
ajutor dc la nici unul dintre prietenii ei, mai spune cronicarul. Rogerius 
îi aşază pe banca acuzaţilor şi pe Papă, şi pe împărat, căci, zice el, 
toţi s-au comportat lamentabil. „Din toate părţile, am primit [...] doar 
vorbe. [...] La marea ananghie în care ne-am aflat, nu am primit sprijin 
de la nici un suveran şi de la nici un popor creştin din Europa 41 — 
spunea Bela la 1253 într-o scrisoare către Papa Vincenţiu IV. 

Coşmarul mongol a stat, conştient sau nu, la baza corespondenţei 
regelui cu diverşi Papi, precum şi a acţiunilor lui de politică externă. 
Efectul psihologic de departe cel mai important şi mai durabil al asal¬ 
tului mongol a fost concluzia istorică: „Noi, ungurii, suntem singuri 44 
Conştiinţa izolării, atât de caracteristică pentru unguri, s-a condensat 
cu timpul într-un complex al singurătăţii şi a devenit o componentă 
determinantă în peisajul istoriei maghiare. în timpul catastrofelor din 
secolele al XVI-lea, al XlX-lea şi al XX-lea, acest sentiment al ungu¬ 
rilor s-a întărit, într-adevăr, extraordinar de mult. 

Teama de o a doua năvălire mongolă şi-a găsit o reflectare bizară 
până şi în politica matrimonială dinastică a regelui Bela. Iată ce spunea 
el într-o scrisoare către Papa: „în interesul creştinătăţii şi cu preţul 
umilirii maiestăţii noastre regale, pe două dintre fiicele noastre le-am 
măritat cu cneji ruteni, iar pe a treia cu unul polonez, pentru ca, prin 
aceştia şi prin alţi străini din răsărit, să primim ştiri despre misterioşii 
tătari. 44 Un sacrificiu şi mai greu a fost, evident, un lucru menţionat 
în aceeaşi scrisoare, anume căsătoria fiului prim-născut cu o fată 
cumană. Deja la câţiva ani după atacul mongol, cumanii, aceşti călăreţi 

nomazi şi războinici, fuseseră rechemaţi în ţinuturile depopulate ale 
câmpiei dintre Dunăre şi Tisa. Prin această căsătorie, legătura lor cu 
dinastia ârpâdiană devenea mai strânsă, iar asimilarea lor în comu¬ 
nitatea creştină apuseană se accelera. 

Neîncrederea faţă de străini, chiar şi când aceştia erau imperios 
necesari ca aliaţi, disensiunile din propriile rânduri, chiar în momente 
de cea mai mare primejdie, şi, în sfârşit, îndreptăţitul sentiment de 
a fi singuri şi abandonaţi au format fundalul primei mari catastrofe 
din istoria regatului creştin al maghiarilor. Faptul că ungurii se simţeau 
ignoraţi, vânduţi şi împresuraţi de duşmani era însă legat probabil, 
poate chiar în primul rând, de un „şantaj ruşinos 44 , unanim criticat în 
istoriografia internaţională: ducele austriac Frederic II de Babenberg, văr 
şi vecin al regelui ungar aflat în bejenie, l-a atras pe acesta într-o cursă, 
l-a jefuit şi l-a făcut prizonier. Pe austriac chiar contemporanii l-au 
poreclit „bătăiosul 44 , pentru că se certase cu aproape toţi vecinii, iar în 
1236, temporar, chiar împăratul îl deposedase de feudă şi-l surghiunise. 

Clericul italian Magister Rogerius, care trăise ca martor ocular expe¬ 
rienţa invaziei mongole şi petrecuse el însuşi un an în captivitate, a 
descris în capitolul 32 al însemnărilor sale această infamie: 

După ce a fugit de la oaste, regele a călătorit călare ziua şi noaptea, până 
a ajuns în ţinutul de graniţă polonez; de acolo, cât mai repede cu putinţă 
a ţinut drumul drept la regină, care zăbovea în regiunea de graniţă cu 
Austria. La această veste, ducele de Austria, cumpănind ce răutate să facă, 
dar sub masca prieteniei, i-a venit în întâmpinare. Regele tocmai îşi 
pusese deoparte armele şi, până să se pregătească micul dejun, se aşezase 
să doarmă pe malul unei ape, când se văzu trezit din nou. Aceasta, după 
ce numai printr-o dumnezeiască potrivire a lucrurilor şi luând calea unei 
lungi bejenii scăpase de atâtea săgeţi şi săbii ucigătoare. îndată ce l-a văzut 
pe duce, mare i-a fost bucuria. Ducele însă, printre alte cuvinte mângâie¬ 
toare, le-a rostit faţă de rege şi pe acelea cu care l-a rugat să treacă Dunărea 
ca să se odihnească în mai mare siguranţă pe malul de dincolo. Auzind 
acestea, regele, nebănuind nimic rău, a luat de bune cuvintele ducelui. 
Căci acesta susţinea sus şi tare că are dincolo un castel şi poate să-l găzdu¬ 
iască acolo în condiţii mai onorabile. Dar el nu avea de gând să-l găz¬ 
duiască pe rege, ci plănuia să-i facă de petrecanie. în timp ce regele încă 
mai credea că poate scăpa de Scylla, îi căzu victimă Charybdei. Şi, precum 
peştele care, vrând să scape din vasul cu gheaţă ca să nu îngheţe, sare în 
jeratic şi se prăjeşte, tot aşa şi el, crezând că a ocolit necazul, a nimerit 
într-o situaţie şi mai grea. Căci ducele de Austria a pus prin vicleşug mâna 
pe rege, pe care l-a tratat după bunul său plac. I-a cerut o sumă de bani 

pe care, afirma el, regele i-o storsese cândva lui însuşi. Ce avea să urmeze? 
Regele nu a putut să scape până nu i-a plătit acei bani: o parte în mone¬ 
dă sunătoare, o parte în vase de aur şi argint şi, în sfârşit, pentru rest i-a 
dat ca zălog trei comitate învecinate ale regatului său . 4 


în plus, ducele, potrivit lui Rogerius, i-a jefuit şi pe refugiaţii unguri 
şi, sprijinindu-se pe forţa armelor, a invadat ţara lipsită de apărare. 
Frederic II, cel din dinastia Babenberg — a nu se confunda cu împă¬ 
ratul din dinastia Staufer—, a încercat să-şi întindă stăpânirea chiar 
şi asupra oraşelor Bratislava şi Gyor, dar acestea au putut să se apere. 
Cronicarul nu ştia că între Frederic II şi Bela IV se reglau nişte conturi 
mai vechi. încă din 1233, Babenbergerul atacase de mai multe ori 
Ungaria şi sprijinise o răscoală a magnaţilor unguri împotriva regelui 
lor. Când Andrei II şi fiii săi, Bela şi Coloman, l-au alungat pe duce 
şi l-au urmărit până la Viena, ducele Frederic II nu a putut să obţină 
o încheiere a păcii decât contra unei mari sume de bani. El n-a uitat 
niciodată această umilire şi, nu tocmai în sensul solidarităţii apusene 
şi în răspăr cu avertismentele papei Grigore IX, a exploatat situaţia 
disperată a ungurilor. 

Istoricul Giinther Stokl a evocat „impresia, bineînţeles, foarte nega- 
tivă“ pe care „trădarea vecinului de la apus a lăsat-o în conştiinţa isto¬ 
rică ungară“ 5 . După cum se ştie, în toate statele din centrul şi răsăritul 
Europei, cărţile de şcoală nu sunt un exemplu tocmai luminos de abor¬ 
dare echilibrată a istoriei proprii şi regionale. Dar prăpastia care des¬ 
parte două puncte de vedere rar apare atât de clar ca în interpretarea 
episodului înfăţişat de Rogerius. Astfel, la istoricul maghiar Bâlint 
Homan (1935) citim că „ruşinoasa violare a dreptului ospitalităţii, Fre¬ 
deric, spre mai marea glorie a solidarităţii creştine, a încoronat-o cu 
un atac asupra ţării care suferea sub tătari.“ Cu totul altfel vede istori¬ 
cul austriac Hugo Hantsch (1947) rolul Babenbergerului: „[...] Frederic 
[...] le barează tătarilor drumul spre Germania. [...] Austria se dove¬ 
deşte din nou a fi un bastion al Occidentului, o pavăză a imperiului.“ 

A fost o ironie a destinului că regatul declarat mort a avut succes 
tocmai împotriva noilor încercări expansioniste ale ducelui Frederic al 
Austriei. După moartea lui Frederic în bătălia din iunie 1246 de la 
Leitha, Bela a intervenit chiar în lupta pentru moştenirea Baben- 
bergerilor şi şi-a extins temporar controlul asupra Stiriei. Fiul şi succe¬ 
sorul lui Bela a devenit pentru câţiva ani principe domnitor al Stiriei. 

Dar după o grea înfrângere în faţa lui Ottokar II al Boemiei, suferită 
la Marchegg în Austria, ungurii nu au mai putut să-şi revină. 

La „distrugerea regatului Ungariei 44 , aşa cum a constatat în scurta 
sa notiţă călugărul bavarez citat la începutul capitolului, desigur, nu 
s-a ajuns. Ba mai mult, după întoarcerea sa, regele Bela IV a abordat 
cu mare energie, cu remarcabilă inteligenţă, cu consecvenţă de fier 
şi cu curaj impresionant uriaşa sarcină de a reclădi ţara pustiită. Dar 
aceasta privea mai ales partea depopulată din marea câmpie joasă şi 
din răsărit. 

Bela a mai avut, după retragerea mongolilor, încă 28 de ani de 
domnie şi, prin realizările sale în materie de artă a conducerii sta¬ 
lului, şi-a câştigat titlul onorant de al doilea întemeietor de ţară, după 
Ştefan cel Sfânt. Ca şi Ştefan, Bela a fost un rege al deschiderii către 
lume şi un creator al unei politici de colonizare de mare anvergură. 
Suveranitatea sa se extindea asupra întregului bazin carpatic şi, în 
plus, asupra Croaţiei-Slavoniei şi Dalmaţiei, precum şi asupra unei 
părţi din Bosnia. 

Faptul că regele şi-a redobândit extraordinar de repede capacitatea 
de acţiune politică se explică parţial prin aceea că tocmai regiunile 
vestice cele mai dens colonizate ale ţării au fost cel mai puţin afectate 
de distrugerile provocate de mongoli. Cu toate acestea, în toată poli- 
lica sa internă şi externă, el pare a nu mai fi scăpat niciodată de coş¬ 
marul unui nou potop mongol asupra ţării. Prioritatea forţei armate 
a ţării a condus la organizarea unui sistem de apărare complet nou. 
Că numai unele cetăţi au fost capabile să reziste atacurilor mongole 
a arătat-o cu toată claritatea faptul că doar localităţile puternic întărite 
au oferit suficientă siguranţă, motiv pentru care regele voia să vadă 
în regatul său cât mai multe oraşe şi localităţi înconjurate de ziduri de 
piatră. Din acel moment, el a pus pe picioare o armată nouă, eficace 
şi pe arcaşii cei uşori i-a înlocuit cu cavaleria grea. 

în plus, el a reuşit să-i recolonizeze pe cumani în marea câmpie 
joasă. Rolul acestui grup etnic străin a fost remarcabil tocmai în armata 
reorganizată. în deja citata lui scrisoare către Papa Inocenţiu IV, Bela 
IV a semnalat acest fapt: „Din păcate, acum cu păgâni ne apărăm 
ţara şi cu ajutorul lor îi stăvilim pe duşmanii Bisericii. 44 Cu cumanii 
au devenit sedentari şi iazigii alani, iniţial şi ei războinici din stepele 
răsăritului (un g.jâszok). 

Un hrisov din 1267 al regelui arată că acesta a chemat din toate 
colţurile lumii ţărani şi soldaţi ca să populeze Ungaria. Astfel, în Unga¬ 
ria de Sus (Slovacia de azi), în afară de colonişti germani, s-au aşezat 

şi slovaci, polonezi şi ruteni; în Transilvania, au venit germani şi români, 
dar şi mulţi unguri. Oraşele s-au populat curând şi cu francezi — în 
special cu valoni — italieni şi greci. După 1250, s-a produs o imigraţie 
de evrei din Austria. Comunităţile evreieşti din Buda, noul oraş de reşe¬ 
dinţă fortificat, din Esztergom şi Bratislava au fost puse sub protecţia 
personală a regelui. Potrivit Cronologiei istorice a Ungariei de Kâlmân 
Benda, Esztergom era deja la 1050 un centru al negustorilor evrei care 
dădeau substanţă relaţiilor de afaceri dintre Rusia şi Regensburg şi 
despre care se spune că au construit şi o sinagogă. Baterea de monedă 
a fost lăsată în seama arhiepiscopiei Esztergom, care, la rândul ei, 
l-a însărcinat cu problema aceasta pe un evreu pe nume Henschel, 
venit de la Viena. 

Pentru uimitor de rapida reconstrucţie, pentru promovarea dez¬ 
voltării urbane şi pentru crearea unei armate noi, socotită de el ca prio¬ 
ritate absolută, regele Bela a trebuit, bineînţeles, să le plătească un 
preţ foarte mare oligarhilor — cu puţine excepţii — obtuzi şi egoişti. 
Nefasta concentrare a puterii în mâinile marilor seniori a continuat. 
Contracarând flagrant măsurile radicale ale lui Bela şi reformele, care 
nu au mai fost efectuate decât parţial înainte de năvălirea mongo¬ 
lilor, ei au reuşit să-şi păstreze vechile privilegii; de asemenea, nici 
n-au mai trebuit — fapt şi mai plin de consecinţe — să restituie pose¬ 
siunile şi castelele regale, ci pe deasupra au beneficiat chiar şi de dona¬ 
ţii noi. Peste puţin timp, toate aceste lucruri aveau să conducă la haos. 

Deja în ultimul deceniu al domniei sale, regele Bela a fost implicat 
într-un conflict grav cu viitorul Ştefan V, fiul său, ce-i drept talentat 
comandant de oşti, dar mult prea avid de putere. Domnia acestuia 
ca rege autoritar nu a durat decât doi ani. El nu a mai putut să contra¬ 
careze tensiunile crescânde dintre oligarhi, care beneficiau de putere 
deplină, şi nobilii de jos. Aceasta se întâmpla în condiţiile în care 
primii, împreună de altfel cu mulţi înalţi clerici, erau prinşi în sânge¬ 
roase conflicte chiar între ei, iar ceilalţi erau stimulaţi de regele Bela 
să acţioneze ca o contrapondere, drept pentru care-i încuraja în mod 
expres prin privilegii. Dar, o dată mai mult, exploziva şi încă nere¬ 
zolvata problemă a integrării călăreţilor cumani în societatea maghiară 
a fost aceea care a răbufnit devastator chiar în familia regală. Călăreţii 
cumani au fost, ce-i drept, un sprijin indispensabil pentru armata de 
curând reorganizată, mai ales în campaniile dincolo de graniţele Unga¬ 
riei, dar asimilarea lingvistică şi social-religioasă completă a zeci de 



NĂVĂLIREA MONGOLĂ DIN 1241 67 

mii de foşti călăreţi nomazi a mai durat până la urmă încă două până 
la trei secole. 

Căsătoria lui Ştefan, fiul lui Bela, cu Elisabeta, fiica lui Kuthan, 
cneazul cuman ucis mişeleşte, trebuia să pecetluiască o împăcare 
durabilă cu acest grup etnic. Se avea în vedere echivalarea cuma¬ 
nilor cu nobilimea. Dar moartea timpurie a lui Ştefan a curmat brusc 
toate aceste eforturi. 

Ladislau IV (1271-1290), fiul lui Ştefan, era încă un copil, iar regi- 
na-mamă Elisabeta, care-şi zicea „regină a Ungariei, fiică a împăra¬ 
tului cumanilor 44 , s-a dovedit ca regentă complet excedată, ajungând 
o marionetă în mâinile unor oligarhi avizi de putere şi ale unor favoriţi 
gata de orice. în fond, ea şi fiul ei nu au avut încredere decât în cumani 
şi, prin preferinţa exagerată şi ostentativă pe care au arătat-o război¬ 
nicilor stepei, mai curând au împiedicat decât au încurajat delicatul 
proces al integrării. 

Numai o singură dată s-a remarcat printr-o faptă istorică tânărul re¬ 
ge Ladislau IV, într-un moment decisiv pentru viitorul Austriei. Aceasta 
s-a petrecut pe câmpul de luptă de la Dumkrut, unde armata ungurilor 
şi cumanilor — estimată la 15 000 de oameni — a hotărât rezultatul 
luptei dintre Rudolf de Habsburg şi Ottokar II al Boemiei. După cum 
spune istoricul budapestan Peter Hanâk, „în bătălia de la Marcfeld, 
armele ungare au ajutat la întemeierea dinastiei şi a autorităţii impe¬ 
riale a Habsburgilor 44 . 

în afară de acest eveniment istoric, viaţa tânărului rege, căruia chiar 
din timpul vieţii i s-a spus „Ladislau Cumanul 44 (Kun Lâszlo), a fost 
un lanţ neîntrerupt de scandaluri, aventuri amoroase, intrigi, dispute 
sângeroase. Pasionalul, temperamentalul şi, după cum spune legenda, 
veşnic îndrăgostitul rege a refuzat categoric, nu se ştie din ce motiv, 
să aibă un moştenitor al tronului cu prinţesa Isabela de Anjou din 
Neapole. Ba chiar a închis-o în mănăstire. Când stilul lui de viaţă, 
numeroasele iubite şi anturajul său păgân i-au atras o mustrare din 
partea Papei, impetuosul crai a ameninţat că „întregii găşti, începând 
cu arhiepiscopul de Esztergom şi cu episcopii săi până sus la Roma, 
îi [va] reteza capul cu săbiile tătarilor 44 . în orice caz, aşa spune arhie¬ 
piscopul într-o scrisoare către Papa. Se spune de altfel că, până şi în 
timpul unei reuniuni a Consiliului regal, deci în prezenţa demnitarilor 
şi a înaltului cler, Ladislau IV a realizat un act sexual cu una dintre 
amantele lui cumane. Regele a fost excomunicat şi, la vârsta de 28 
de ani a fost omorât la porunca unui magnat ungur. 

Deoarece Ladislau a murit fără să lase copii, ţara s-a prăbuşit în 
anarhie. Oligarhii şi-au guvernat zonele de influenţă ca pe nişte pose¬ 
siuni familiale, iar ţara au împărţit-o practic între ei. Ultimul rege 
ârpâdian Andrei III nu a putut să restabilească autoritatea centrală şi 
să oprească destrămarea. A murit în 1301 şi a lăsat în urma sa numai 
o fiică. în felul acesta, dinastia ârpâdiană s-a stins pe linie bărbătească 
şi au urmat alţi ani de lupte interne pentru râvnitul tron al Ungariei, 
recunoscută între timp ca membru în devenire al lumii statelor eu¬ 
ropene de atunci. Finalmente, în 1308, din aceste lupte a ieşit învin¬ 
gător, sub numele de Carol Robert de Anjou, nepotul reginei Maria 
a Neapolelui, sora lui Ladislau IV. 

Una dintre moştenirile din timpul lui „Ladislau Cumanul 44 este „noua 
imagine istorică 44 a maghiarilor, inventată de la A la Z de Simon Kezai, 
predicatorul de la Curtea lui. Pe termen lung, această moştenire a fost 
cea mai importantă din punct de vedere istoric, politic şi mai ales 
psihologic. în 1252, în celebra lui scrisoare către Papa, regele Bela 
îi compară pe mongoli cu regele Attila şi cu hunii săi, făptuitori de 
omoruri şi pârjoluri. Nu mai târziu de o generaţie, între 1282 şi 1285, 
grămăticul de la Curtea nepotului îi vede pe huni cu totul altfel: plăs- 
muitor talentat de legende, maestrul Simon Kezai îl descoperă pe Attila 
ca pe un mândru strămoş al regilor creştini. Din izvoare pe care le-a 
găsit „peste tot în Italia, Franţa şi Germania 44 , clericul curtean — care 
se trăgea dintr-o familie de oameni simpli şi care, în prefaţă, se declara 
adept entuziast al regelui Ladislau IV — a înjghebat imaginea istorică 
evident aşa cum era dorită. 

Grămăticul Curţii ne serveşte surprinzătoarea teorie a unui „dublu 
descălecat 44 : cele 108 triburi primitive ar fi format, încă din negura 
timpurilor, unul şi acelaşi popor, numit atunci huni, astăzi unguri. 
Venind din Sciţia, ei — spune el — ar fi ocupat Pannonia o dată în 
jurul anului 700, iar apoi sub Attila ar fi cucerit jumătate din lume. 
După care s-ar fi retras spre Sciţia, ca să se stabilească definitiv în 
Pannonia. Cele 108 triburi din anul 1280 sunt deci, după Simon Kezai, 
urmaşele comunităţii primitive — fără nici cel mai mic amestec. în 
felul acesta, se realizează o continuitate istorică, numai că ea nu a 
existat niciodată în forma astfel prezentată. 

Acest „fantast inventiv 44 , observă Jeno Szucs, furnizează o funda¬ 
mentare istorică, juridică, ba chiar „morală 44 pentru „dreptul istoric 44 
al maghiarilor asupra bazinului carpatic şi pentru voinţa de autoa¬ 
firmare a nobilimii de jos în lupta ei pe viaţă şi pe moarte împotriva 

oligarhilor. în mica nobilime ambiţioasă se întruchipează voinţa comu¬ 
nităţii oştenilor liberi, voinţă ca izvor al oricărei puteri princiare. 

In eseul său Naţiune şi istorie , Szucs 6 demolează noul concept 
naţional al clericului cu credinţă faţă de rege. Potrivit acestui concept, 
naţiunea nobiliară este un sprijin al puterii regale legitime pe care o 
ameninţă magnaţii. în opoziţie cu concepţia occidentală, Kezai îl rea¬ 
bilitează, ca să zicem aşa, tardiv pe Attila. Ba el reabilitează în acelaşi 
mod şi întreaga epocă a hunilor. Peste această denaturare, am putea 
trece ridicând din umeri, dacă poveştile inventate cu fantezia unui 
romancier nu ar fi determinat până în epoca modernă conştiinţa de 
sine istorică a nobilimii ungare şi istoriografia naţională. Publicistul 
austro-ungar Ladislaus Rosdy a evocat într-un eseu despre Ungaria 
această îngrijorătoare influenţă pe termen lung a ficţiunii istorice deve¬ 
nite curând bun obştesc: 

De aceea, nu există în această lungă perioadă nici un ungur — lăsând la 
o parte o minoritate de fiecare dată cu înclinaţii spre critică şi istoriceşte 
deosebit de cultivată — care să nu fie convins de saga despre huni certi- 
flcabil falsificată a maestrului Kezai; şi chiar dintre poeţii maghiari ai 
secolului al XX-lea, de altfel atât de sensibili, nu puţini se declară mândri 
de această tradiţie, care însă în realitate nu este altceva decât o expresie 
a sentimentului de superioritate amestecat cu resemnare al „ultimului 
nomad 44 . 7 

Teoria despre „dublul descălecat 44 a fost izvorul la care vreme înde¬ 
lungată s-au adăpat după pofta inimii istorici, oameni de ştiinţă şi 
politicieni naţionali. Caracterul romantic şi eroic al legendelor despre 
huni ale lui „Anonymus 44 şi mai ales ale lui Kezai au exercitat asupra 
generaţiilor de politicieni şi scriitori o atracţie de-a dreptul irezisti¬ 
bilă, a cărei intensitate până astăzi unii nu o mărturisesc decât pe ascuns, 
lată ce scria, de pildă, la 21 noiembrie 1814, într-o însemnare de jurnal 
concepută în nemţeşte, chiar contele Istvân Szechenyi, politicianul 
criticat la 1848 de revoluţionari din cauza ideilor sale moderat 
proregaliste: 

Că probabil mă trag din cea mai hulită dintre rase, din cea a hunilor, este 
cu îndestulare dovedit de faptul că în cei mai frumoşi Alpi ai Elveţiei sau 
în cele mai luxuriante văi şi ţinuturi ale Italiei nu mă pot simţi niciodată aşa 
de bine, niciodată aşa de exaltat şi entuziasmat ca în pusta patriei mele. [...] 

A 

In mine se află [...] o pasiune cu totul specială pentru războaiele pustiitoare, 
potopitoare [...], oricare dintre nenumăraţii călăreţi ai lui Attila, cu care 

acesta a pustiit toate ţările, mi se pare a fi fost, de pildă, un om foarte 
fericit . 8 Aşa îmi spune mie simţul meu natural, când fac totală abstracţie 
de orice cultură şi raţionament. 

Aceste cuvinte, publicate, bineînţeles, la decenii după sinuciderea lui 
Szechenyi (cariera şi rolul lui le vom discuta mai târziu), sunt foarte 
concludente din perspectiva psihologiei abisale. Ele arată cât de mult 
sunt considerate ca însuşiri ale ungurilor avântul către libertate, vitejia 
şi virtuţile ostăşeşti şi cât de des sunt trecute cu vederea altele ca, 
de pildă, inteligenţa politică şi toleranţa, care făceau parte — fapt 
demonstrabil — dintre însuşirile celor mai mulţi regi Ârpâdieni. 

în orice caz, se poate spune fără exagerare că puţine sunt naţiunile 
(poate cu excepţia sârbilor) cărora să li se potrivească mai mult decât 
ungurilor cuvintele lui Emest Renan: „Nici o naţiune fără falsificarea 
propriei ei istorii.“ 



6 

Ascensiunea Ungariei 
la rangul de mare putere sub regi străini 


Cu stingerea dinastiei ârpâdiene în 1301, în Ungaria a început domnia 
regilor străini veniţi din ţări îndepărtate: dintre care patru napolitani 
din casa de Anjou, unul din Luxemburg, doi Habsburgi şi trei Jagielloni 
din Polonia şi Boemia. în cei 225 de ani până la catastrofa de la Mohâcs, 
nu a existat decât un singur rege de baştină din Ungaria: Mâtyâs (Matei) 
Hunyadi, numit Corvinul. Şi chiar şi acest — după legendă — foarte 
popular ungur era, pe linie paternă, român. 

Cei aproape optzeci de ani de domnie a dinastiei franco-italiene 
de Anjou au însemnat o perioadă de înflorire politico-economică. Din 
nemaipomenita anarhie sângeroasă determinată de luptele cu oligar¬ 
hii a apărut un stat centralizat, condus cu mână viguroasă, a cărui 
politică economică şi financiară a creat bazele pentru accederea ei 
la rangul de mare putere în Europa medievală. 

Cu ajutorul nobilimii de jos şi al populaţiei parţial germane a ora¬ 
şelor minereşti, precum şi datorită sprijinului hotărât acordat de trimi¬ 
sul papal, cardinalul Gentile, Carol I, aşa cum i s-a spus lui Carol 
Robert ca rege, a reuşit să-i izoleze pe oligarhii cei mai puternici şi 
să zdrobească într-o bătălie hotărâtoare (1312) clanurile familiale cele 
mai periculoase. Totuşi, regelui i-au trebuit mai mult de zece ani până 
să îndrăznească să-şi mute reşedinţa din cetatea Timişoarei din sudul 
Ungariei în mai centralul Visegrâd. Reşedinţa temporar periferică 
nu l-a împiedicat însă pe Carol I să pregătească o radicală reformă 
financiară şi să încurajeze prin privilegii speciale întemeierea de noi 
comunităţi urbane. Locul oligarhilor deposedaţi de putere l-au ocupat 
cincizeci până la o sută de familii nobiliare pe a căror loialitate suve¬ 
ranul putea să se bizuie. 

Bunăstarea crescândă a Ungariei medievale a avut ca bază, pe lângă 
comerţ, înainte de toate bogatele zăcăminte de metale nobile. Potri¬ 
vit evaluărilor, o treime din producţia de aur a lumii de atunci provenea 
din Ungaria şi două treimi din Africa. în timp ce aurul african rămânea 
aproape în totalitate în Orientul islamic, necesarul de aur al Europei 

era acoperit în proporţie de 80 la sută din Ungaria. Extracţia de argint 

a 

a ţării a sporit şi ea în importanţă. In sfârşit, se pare că ea forma circa 
un sfert din întreaga extracţie europeană. Prin înfiinţarea de noi oraşe 
de mineri şi prin liberalizarea dreptului de minerit, producţia de aur 
a primit un impuls puternic. Dincolo de toate acestea, patrimoniul 
privat al regelui s-a majorat prin încasări de taxe vamale şi de impo¬ 
zite, precum şi prin introducerea monopolului metalelor nobile şi al 
baterii de monedă. După modelul florentin, Carol I a dispus să se 
bată monedă de aur (forint) care a devenit un mijloc de plată râvnit 
şi general acceptat în întreaga Europă. 

Regele a dat cea mai mare atenţie înviorării procesului de coloni¬ 
zare. Au fost aduşi în ţară slovaci, cehi, ruteni, polonezi, români şi, 
nu în ultimul rând, mineri germani. Deşi evaluările demografice pentru 
secolele al XlV-lea şi al XV-lea sunt supuse şi astăzi, în ciuda meto¬ 
delor perfecţionate, unor mari oscilaţii, se poate presupune că numă¬ 
rul locuitorilor sub Carol 1 a atins din nou nivelul dinainte de năvălirea 
mongolilor, deci circa două milioane. Un succes incontestabil! 

Dintre oraşe, au fost încurajate în special cele ce se găseau la încru¬ 
cişările marilor drumuri comerciale internaţionale. Esztergom şi 
Szekesfehervâr, cele mai importante oraşe din epoca ârpâdiană, au 
trebuit să cedeze întâietatea Budei, devenită capitală, după ce aceasta 
se afirmase ca piaţă comercială în zona situată la sudul marelui cot 
al Dunării, ce taie aici un lanţ de munţi de înălţime medie şi coboară 
spre Câmpia Dunării de Mijloc. 

A 

In anul 1335, la Visegrâd, localitate situată la 60 de kilometri nord 
de Buda, a avut loc, la invitaţia regelui Carol 1, o întâlnire istorică cu 
regii Ioan al Boemiei şi Cazimir al Poloniei, în prezenţa lui Heinrich 
von Wittelsbach, duce al Ba variei de Jos. La această consfătuire a 
celor trei regi, au fost aplanate nişte diferende polono-boemiene şi 
s-a hotărât ca traficul de mărfuri spre vest, să fie deviat — prin exclude¬ 
rea Vienei, care se prevala de drepturile de suveranitate lucrative — 
pe drumul Praga-Bmo, respectiv, pentru Ungaria de est, să treacă 
prin Cracovia. A fost deci un recurs la istorie profund simbolic când, 
cu aproape 660 de ani mai târziu, şefii de stat şi de guvern ai Ceho¬ 
slovaciei de atunci şi ai Poloniei s-au întâlnit, la invitaţia guvernului 
ungar, în orăşelul Visegrâd — din fostul castel regal au mai rămas doar 
ruine —, ca să pună în mişcare mecanismele colaborării lor de după 
prăbuşirea comunismului. Astfel a apărut şi denumirea de „state de 
la Visegrâd“, devenită uzuală în limbajul conferinţelor internaţionale. 
Filiaţiile istorice ale acestei denumiri par să nu fi devenit clare decât 
unui foarte mic număr de comentatori. 

Nu numai prin promovarea de relaţii economice şi prin diplomaţie 
a păcii a asigurat regele Carol I poziţia Ungariei în concertul de atunci 
al puterilor europene. Politica sa inteligentă de extindere a relaţiilor 
familiale a servit şi ea acestui scop. Astfel, prima sa soţie era fiica 
unui cneaz rus din Galiţia, a doua provenea din Boemia, a treia era 
sora regelui Ioan al Boemiei din dinastia de Luxemburg, iar a patra, 
Elisabeta, era fiica lui Wladislaw Lokietek, regele Poloniei. Dinastiei 
de Anjou i s-a asigurat astfel succesiunea la tronul polonez. Altor 
ambiţii dinastice în nord şi în sud trebuia să le fie de folos căsătoria 
lui Ludovic şi al lui Andrei, fiii lui Carol. Cu eficienta sa politică 
externă şi matrimonială având ca scop pacea, Carol I a sădit în acelaşi 
timp sămânţa unor viitoare disensiuni, dar el nu putea să prevadă acest 
fapt. în orice caz, regele, în lunga sa domnie, a reuşit să consolideze 
graniţele în nord şi vest şi să redobândească Bratislava de la Habsburgi. 

Printr-un incident misterios, tocmai asupra acestui suveran, doritor 
mai curând de aplanare decât de confruntare, a căzut o umbră de rău 
augur. Acest fapt avea să preocupe spiritele şi peste secole. Astfel, 
marele poet Jânos Arany a scris în jurul anului 1860 o celebră baladă 
în legătură cu acest episod, în centrul căruia se afla o foarte frumoasă 
doamnă de onoare a reginei poloneze. Klara Zâch, cum se numea 
tânăra, a fost — se spune — răpită sau chiar violată de fratele reginei, 
de Cazimir, care mai târziu s-a urcat pe tronul Poloniei. Apoi, tatăl 
ei, Felician Zâch, un magnat bogat (înalt demnitar nobil), a dat năvală 
cu sabia în sufrageria castelului de la Visegrâd, unde familiei regale 
tocmai i se servea masa de prânz. Bătrânul Zâch, până să fie el însuşi 
ucis de străji, i-a retezat patru degete de la mână reginei Elisabeta, 
care i s-a împotrivit. Poetul a descris urmările: 

„Scumpă soaţă 44 , a zis craiul, 

„ah, la mână patru degete-ţi lipsesc! 

Nu le mai plânge zadarnic! 

Spune, cum să te despăgubesc? 41 

„Cât pentru arătător, 
moartea fiică-sii să-mi fie plata, 
iar pentru cel mijlociu, 
să moară fii-su şi gata! 

Pentru celelalte două 
nu-i decât o răzbunare: 
ucişi să fie-ai lui Felician 
cu toţii, cu mic, cu mare! 44 

Aşa s-a întâmplat — cel puţin aşa spune legenda — dar, ca de atâtea 
ori, motivele adevărate rămân necunoscute. Este, de asemenea, pe 
deplin posibil ca să fi fost vorba de un conflict politic dintre cel mai 
temut oligarh al epocii şi rege, conflict în care fiica lui Zâch să nu fi 
servit decât ca pretext sau imaginaţia poporului a făcut din ea aşa ceva. 
Oricum ar fi, reproşul la adresa fratelui unei regine străine trebuie să 
le fi apărut multora (ca în cazul reginei germane Gertrud un secol mai 
înainte) ca ruşine naţională; răzbunarea îndreptăţită a rămas apoi vie 
ca bun ce trebuie păstrat în memoria poporului şi ca temă a literaturii. 

în anul 1326 s-a născut, în cetatea Visegrâd, Ludovic (Lajos) I, fiul 
mai mare şi succesorul lui Carol I. Printre purtătorii coroanei ungare, 
acest Ludovic este singurul pe care legenda şi istoriografia l-au distins 
cu supranumele de „cel Mare 66 Până la mijlocul secolului al XX-lea, 
cele patru decade ale erei lui Ludovic cel Mare au fost considerate ca 
„epoca cea mai glorioasă 46 sau ca „perioada de strălucire 64 a istoriei ungare. 
El a realizat „visul de politică externă al Ârpâdienilor — marea putere 
maghiară medievală 64 , constată, de pildă, Bâlint Homan, istoricul de 
frunte al perioadei Horthy. Astăzi suntem mai sceptici în ce priveşte 
ambiţiile lui de politică externă („puterea dinastiei de Anjou stând 
călare pe Adriatica 66 ) şi îndeosebi costisitoarele şi frecventele campanii 
în Balcani, precum şi în nordul Europei. Cronicarii de curte şi con¬ 
temporanii nu vedeau decât succesele de pe câmpurile de bătaie şi 
temporara expansiune teritorială a marii puteri ungare. Cercetarea 
istorică din zilele noastre, dimpotrivă, evidenţiază mai curând carac¬ 
terul nerealist al conceptelor de odinioară şi consecinţele lor nefaste — 
chiar şi din unghiul de vedere al stăpânirii turceşti de mai târziu. 

în interiorul ţării de atunci de circa 300 000 de kilometri pătraţi 
şi cu — se spune — deja circa trei milioane de locuitori domnea, în 
linii mari, după eliminarea oligarhilor, liniştea. De asemenea, în timpul 
domniei lui Ludovic — se spunea într-un studiu de la sfârşitul seco¬ 
lului al XlX-lea —, „nici un duşman n-a pus piciorul pe pământ 
maghiar 46 . Printr-un şir pestriţ de aventuri spectaculoase, Ludovic a 
reuşit să construiască temporar chiar un imperiu uriaş de la Marea 
Baltică până la Adriatica. Nu trecea an fără campanii în străinătate. 
El a fost din nou în stare să creeze o centură de state vasale de la 
Bosnia până la Ţara Românească. Pentru câţiva ani, chiar dacă numai 
de formă, l-au recunoscut ca suzeran suprem până şi suveranii Serbiei, 
Bulgariei de nord şi conducătorii Veneţiei. Cel mai mare succes militar 
al lui Ludovic a fost, fără îndoială, cucerirea Dalmaţiei. A reuşit, în 

pofida împotrivirii Veneţiei, să-şi menţină supremaţia şi să aducă 
pentru mai multe decenii sub stăpânire maghiară coasta de la Raguza 
(Dubrovnikul de azi) până la Fiume (Rijeka) împreună cu insulele 
cele mai apropiate de litoral. 

Războaiele cele mai costisitoare, deşi până la urmă zadarnice, le-a 
dus Ludovic 1 în sudul Italiei, unde, în fond, era vorba de coroana 
Neapolelui. Ca s-o câştige pentru Ungaria, Carol I îl însurase pe fiul 
său mai mic Andrei cu Ioana, moştenitoarea regatului după tatăl ei, 
Robert: acesta pornind de la premisa că, după moartea lui Robert, 
Andrei urma să urce pe tron. Mama lui Andrei, dând o mită însemnată, 
a obţinut o dispensă papală, astfel că cei doi au putut să se căsăto¬ 
rească. Totuşi, când s-a ajuns la momentul ca Andrei să devină rege, 
nu au fost dispuşi nici Ioana, nici papa, necum poporul să-l accepte 
ca suveran pe străin. Apoi, cu ajutorul activ al Ioanei, unul dintre nume¬ 
roşii ei admiratori l-a omorât în 1345 pe Andrei, primul dintre cei 
patru soţi ai ei. Regele Ludovic I, care se considera moştenitor legi¬ 
tim al fratelui său şi era hotărât să-i răzbune moartea şi să-i asigure 
copilului său cel mic tronul, a întreprins în 1347 şi 1350 două mari 
campanii împotriva Neapolelui: o dată pe uscat, o dată pe mare. A 
învins, ce-i drept, în ambele cazuri, dar papa a refuzat s-o destituie 
pe Ioana, iar îndată ce Ludovic a părăsit Neapole, domnia fictivă cu¬ 
cerită prin mercenari unguri şi germani s-a destrămat. Până la urmă, 
după mari sacrificii omeneşti şi costuri enorme, el a abandonat ideea 
de a se instala durabil la Neapole. Ruda sa, Carol de Durazzo, a reuşit 
abia în 1382 să cucerească Neapole, cu ajutorul unui alt papă — era 
pe timpul marii schisme occidentale, când păstoreau contestându-se 
reciproc doi până la trei papi — şi al trupelor ungureşti. Ştirea că 
perfida Ioana a fost sugrumată i-a parvenit lui Ludovic cel Mare în 
momentul în care acesta, după ani de boală, se afla pe patul de moarte. 

Ludovic I s-a întins însă şi spre nord: deoarece Cazimir III cel Mare 
a murit (în 1370) fără moştenitor bărbat, Ludovic, în conformitate 
cu contractul familial încheiat deja cu trei decenii înainte, succesor 
al cumnatului său, a fost ales rege al Poloniei. Faptul că mama sa 
era poloneză şi că el sărise de trei ori în ajutorul unchiului său în 
războaiele cu Lituania i-a netezit drumul spre tronul polonez. Nu a 
fost însă în nici un caz o încorporare a Poloniei în statul ungar, aşa 
cum au prezentat-o uneori istoricii naţionalişti ai Ungariei. în faţa 
pericolului turcesc, dar şi a marilor probleme de politică internă şi 
externă ale Poloniei, uniunea personală a fost în realitate mai curând 
o povară decât un succes pentru suveranul bolnav. Doisprezece ani mai 

târziu, după moartea lui Ludovic I, uniunea personală Polonia-Unga- 
ria s-a dezagregat rapid, deşi au existat şi în continuare legături speci¬ 
ale între cele două ţări. Fiica mai mică a lui Ludovic, Hedwig, se 
măritase cu Jagiello, marele-principe al Lituaniei, care apoi, convertit 
la credinţa catolică, a devenit, sub numele de Wladislaw II, rege al 
Poloniei. Sub dinastia nou întemeiată a Jagiellonilor — cu regina 
Hedwig ca strămoaşă — a început ascensiunea Poloniei spre condiţia 
de mare putere. 

Faptul că Ungaria sub Ludovic I a jucat uneori un rol important 
nu numai în Polonia şi la Neapole, în Dalmaţia şi în Ţara Românească, 
ci şi în Bosnia, a fost şi el posibil datorită unor relaţii de rudenie şi unui 
contract matrimonial: regele rămas văduv se căsătorise cu sârboaica 
Elisabeta Kotromanovici, fiica banului Bosniei, înrudit cu Ârpâdienii. 
Din acel moment, profund religiosul rege voia să-i combată acolo pe 
bogomili, o sectă gnostică pornită împotriva lumii, pe care o detesta 
ca operă a diavolului. 

Ca expresie a credinţei sale necondiţionate în „adevărata religie“ 
şi ca gest faţă de Sfântul Imperiu Roman de Naţiune Germană, el a 
pus să se construiască la Aachen, lângă domul imperial, o capelă ungu¬ 
rească, în care urmau să fie adăpostite relicve ale lui Cristos, depozi¬ 
tate până atunci în vistierie. Europa îl percepea pe regele maghiar 
ca pe „cel Mare“ cu adevărat, ca pe un om sfânt. 

Mai important pentru poporul său pare să fi fost însă înfiinţarea 
primei universităţi maghiare la Pecs, în 1367. Ce-i drept, aceasta nu 
a avut decât o viaţă relativ scurtă. 

în memoria supuşilor şi a contemporanilor săi străini, amintirea 
lui Ludovic cel Mare a supravieţuit ca aceea a unui autentic, unanim 
iubit cavaler, care se remarcase în permanenţă prin extraordinarul lui 
curaj în bătălie. Dar lucrurile acestea pot fi văzute şi altfel: lui Ludovic, 
în afară de vânătoare, războiul i-a fost modalitatea preferată de a-şi 
petrece timpul. Lui, ca rege-cavaler, pare să i se potrivească exact ceea 
ce istoricul Georges Duby a caracterizat ca ideal şi spirit al Evului 
Mediu: „[...] beţia măcelului, plăcerea vărsării de sânge, a distruge¬ 
rii — iar seara un câmp de luptă presărat de cadavre. [...] Aceasta 
aduce în prim-plan figura atotcopleşitoare a cavalerului. [...] Un sistem 
al valorilor, întemeiat totalmente pe plăcerea de a jefui şi de a da, şi 
pe atac.“’ Prilejuri pentru acestea se iveau cu grămada, mai ales pentru 
că, în ciuda blândeţii ce i se atribuia în mod stăruitor, el era iute la 
mânie. în 1362, de pildă, s-a mâniat o dată din cauză că împăratul 
Carol IV se exprimase dispreţuitor despre mama sa, regina Elisabeta. 

Drept pentru care Ludovic a dispus imediat o mobilizare generală 
şi, în fruntea trupelor sale, a atacat Moravia. 

Totuşi, este de mirare că unii observatori contemporani l-au admirat 
ca pe un om al păcii. Trimisul veneţian scria despre regele Ludovic I: 
„Martor mi-e Dumnezeu că niciodată n-am văzut un monarh mai maies¬ 
tuos sau mai puternic, care să dorească pacea şi liniştea mai mult decât 
el.“ Un alt contemporan, citat de Macartney, notează: „Nu a existat 
nimeni care să fi fost aşa de blând şi nobil, aşa de virtuos şi mărinimos, 
aşa de prietenos şi deschis. 442 

Strălucirea culturii de Curte, marcate de influenţe italiene şi fran¬ 
ceze, generoasele donaţii făcute baronilor loiali şi, nu în ultimul rând, 
posibilitatea oferită de numeroase campanii micii nobilimi de a se 
distinge şi poate de a se îmbogăţi le-au înlesnit ambilor regi de Anjou 
să guverneze ţara practic după propria lor inspiraţie şi, timp de şai¬ 
zeci de ani, să nu se mai consulte cu nimeni. Pe de altă parte, Ludovic I 
a reînnoit Bula din 1222 şi a acordat tuturor nobililor „una şi aceeaşi 

A 

libertate 44 . In plus, a confirmat vechiul drept succesoral al celor de neam 
nobil asupra tuturor posesiunilor membrilor lor. Această legătură, 
desemnată cu vocabula latină aviticitas, rămasă în vigoare până la 
1848, s-a dovedit pe termen lung a fi devastatoare, deoarece cimen¬ 
tarea proprietăţii funciare nobiliare în familie a blocat dezvoltarea 
agriculturii şi a ridicat bariere insurmontabile între cei care sunt liberi 
şi cei care nu sunt liberi. 

La sfârşitul domniei regelui Ludovic I, aproximativ cincizeci de 
familii deţineau o treime din teritoriul maghiar. Poziţia lor s-a întărit 
în continuare prin sistemul introdus de dinastia de Anjou privitor la 
prestarea serviciului militar. Nobilii scutiţi de impozite trebuiau să 
facă armată. Magnaţii puteau să se adune cu vasalii lor (aşa-zişii 
familiares) sub propriul lor steag. O formaţiune de cincizeci de oameni 
servea sub steagul stăpânului ei şi purta denumirea de banderium 
(din italiană). Mulţi membri ai micii nobilimi serveau acum în aceste 
unităţi. Din cauza acestor inovaţii, o parte considerabilă a micii nobi¬ 
limi, printre care tocmai vasalii prestatori de serviciu militar, a devenit 
dependentă direct de oligarhi. 

După moartea regelui Ludovic, istoria păru să se repete. întrucât el 
n-a lăsat în urmă nici un fiu, s-a creat un vid de putere asemenea, 
celui ivit după stingerea Ârpâdienilor, pe care puternicii oligarhi l-au 
folosit în propriile lor scopuri. 

Ca moştenitori ai celor două regate ale sale, Ludovic I i-a desemnat 
pe fiica sa Maria şi pe logodnicul ei crescut la Curtea regală ungară, 
Sigismund, margrav de Luxemburg, fiul împăratului Carol IV. Dar când 
polonezii au pus capăt uniunii personale cu Ungaria şi au încoronat-o 
regină pe fiica mai mică, Hedwig, în Ungaria s-a ajuns la o luptă înver¬ 
şunată între magnaţii rivali. Astfel Maria, la cei unsprezece ani ai ei, 
a fost încoronată ca „rege 44 , iar impulsiva, despotica şi apriga regi- 
nă-mamă Elisabeta din Bosnia a preluat regenţa. Părerile nobililor 
unguri cu privire la succesiunea pe linie feminină erau împărţite. 
Cercuri largi o urau pe regina văduvă. Tutela exercitată de ea s-a izbit 
de rezistenţă puternică. Un grup de unguri a impus încoronarea vărului 
fetei, a napolitanului Carol de Durazzo, numit „cel Mic 44 Cu aceasta, 
a început un lanţ de sângeroase ostilităţi, asasinate şi campanii de răz¬ 
bunare între magnaţii avizi de putere şi avere. Intrigile şi confruntările 
reciproce ale acestora erau la fel de complicate ca şi libretul unei opere 
de Verdi. 

La prima întâlnire a „micului 44 rege cu Maria şi cu mama ei, regenta, 
la castelul regal de la Visegrâd, aceasta din urmă i-a înmânat lui Carol 
un document. Când el, în timpul conversaţiei prieteneşti, s-a adâncit 
în studiul textului, un magnat din suita reginelor l-a atacat cu un 
baltag. După câteva zile, grav rănitul Carol a murit. Nu „domnise în 
total decât 39 de zile 44 — izvor de inspiraţie pentru numeroase balade, 
însoţitorii lui Carol au fugit la grupul de oligarhi stabiliţi în sud, grup 
care, după tratative aparent conciliante, le-a atras pe cele două regine 
împreună cu suita în sud, unde s-a răzbunat groaznic. însoţitorii regi¬ 
nelor au fost daţi jos din caleaşcă şi omorâţi. Agresorii le-au răpit 
pe Maria şi pe regina-mamă şi le-au dus la castelul căpeteniei tribale 
şi totodată ban al Croaţiei. Acesta, se spune, cu propriile lui mâini 
a sugrumat-o pe regina-mamă în faţa fiicei ei. Maria, regina nominală, 
a fost ţinută ca ostatic aproape un an în Dalmaţia. 

Până la urmă, Sigismund a reuşit prin forţă să devină soţul Măriei. 
După o înţelegere formală cu cei mai puternici oligarhi şi prelaţi, a 
fost ales rege în 1387. în ciuda promisiunilor sale, a dispus executarea 
adepţilor de frunte ai lui Carol. Presupusul asasin al reginei-mamă a 

A 

fost torturat, ucis şi făcut bucăţi. In ce o priveşte pe Maria, ea a murit 
la 24 de ani, gravidă, după un accident de călărie. 

Sigismund (Zsigmond) a domnit cincizeci de ani bătuţi pe muchie: 
din 1387 până în 1437. Dar, fără îndoială, nu numai în Ungaria, unde 
nu s-a lăsat văzut prea de multe ori. El a fost un tactician versat, 

stăpânit de ambiţie şi de mania de a se impune, un maestru al mituirii 
active şi pasive, un om talentat, însufleţit de proiecte europene. Sigis- 
mund era prin naştere şi prin educaţie un european par excellence. 
Limba lui maternă era franceza, dar vorbea excelent şi latina, germana, 
ceha, maghiara şi italiana. Se zice că, făcând un comentariu privitor 
la talentul său în materie de limbi, Sigismund însuşi a spus că el 
vorbeşte cu papa în latineşte, cu poeţii şi pictorii în italieneşte, cu 
magnaţii politici în ungureşte sau ceheşte, cu caii săi în nemţeşte, 
dar cu sine însuşi în franţuzeşte. 

Imaginea lui în istorie a avut de suferit, din cauză că şi-a încălcat 
cuvântul dat în cazul clericului rebel ceh Jan Hus. Ca rege roman, 
îi promisese liberă trecere spre Conciliul de la Konstanz. Cu toate 
acestea, Hus şi însoţitorii săi au fost condamnaţi şi arşi pe rug ca eretici. 
Perioada domniei lui Sigismund a rămas umbrită de lupta împotriva 
răspândirii învăţăturii husite în Boemia şi mai ales în Transilvania, 
precum şi în alte părţi ale Europei Centrale. 

Sigismund concepea Ungaria ca pe o trambulină pentru realizarea 
planurilor sale ambiţioase: cucerirea coroanei regale şi a coroanei im¬ 
periale cehe. Baza de putere pentru aceasta putea să devină Ungaria, 
dar numai ca stat administrat centralist. 

In interiorul ţării, Sigismund a fost, ce-i drept, extraordinar de nepo- 

a 

pular. In Ungaria, a fost considerat intrus şi străin. Aceasta, din cauza 
frecventelor sale şederi în străinătate, a angajamentelor sale începând 
din 1410 ca rege roman în imperiu şi din cauza luptelor în şi pentru 
Boemia. în ciuda construirii unei somptuoase reşedinţe în cetatea 
Budei şi în ciuda dispoziţiei lui testamentare să fie îngropat nu în 
imperiu, ci „la picioarele Sfântului Ladislau“ în catedrala de la Oradea, 
mulţi unguri se plângeau de faptul că regele neglijează interesele 
Ungariei. La sfârşit, Sigismund a purtat cinci coroane, dar mulţi ani 
de zile domnia lui în Ungaria şi chiar în Boemia a rămas numai nomi¬ 
nală. Una dintre victimele lui i-a adresat o dată aceste cuvinte grele: 
„Eu sunt servitorul lui Dumnezeu, nu al tău, mă, porc ceh!“ 

Din perspectiva maghiară, bilanţul de politică externă a fost sum¬ 
bru. Greaua înfrângere suferită la Nicopole (1396) în faţa turcilor de 
către cruciaţii conduşi de însuşi Sigismund, tot mai desele incursiuni 
în sud ale turcilor, pierderea definitivă a Dalmaţiei în favoarea Veneţiei 
şi atacurile husiţilor în Ungaria de Sus au provocat tensiuni şi în inte¬ 
riorul tării. 3 
* 

Unul dintre evenimentele cele mai bizare a fost faptul că temporar, 
în 1401, un grup de nobili l-a ţinut pe rege arestat. Baronii şi prelaţii, 

reuniţi în Consiliul Regal, au condus ţara în numele Sfintei Coroane, 
dar, prin goana lor după putere şi bani, erau ei înşişi scindaţi în diverse 
grupuri, care, în funcţie de interesele de moment, se războiau sau se 
sprijineau între ele. Această rivalitate a marcat instabilitatea politică 
a ţării până târziu după anii de domnie ai lui Sigismund. Regele şi-a 
răscumpărat libertatea, respectiv sprijinul elitelor, prin concesii politice 
şi financiare. El a reuşit să-şi întărească poziţia mai ales prin a doua 
căsătorie, de data aceasta cu Barbara de Cilii, frumoasa, bogata şi fri¬ 
vola fiică a căpeteniei unui neam de conţi originar din Stiria, neam 
care între timp dobândise mari proprietăţi şi în Ungaria şi-şi crease 
strânse relaţii de rudenie cu neamul nu mai puţin puternic al fostului 
palatin Garai. 

în ciuda unor utile reforme economice şi administrative, el nu a 
fost niciodată cu adevărat stăpân în propria lui ţară, pe care câţiva 
zeci de oligarhi avizi de putere o exploatau fără milă pe contul ţăranilor 

A. 

complet deposedaţi de drepturi. In ultima lună a perioadei de domnie 
a lui Sigismund, a izbucnit prima mare răscoală ţărănească din Tran¬ 
silvania. Părţi ale micii nobilimi secuieşti îl sprijineau pe instigatorul 
răscoalei Antal Budai Nagy. Revolta n-a putut fi înăbuşită decât prin- 
ir-o uniune formată în condiţii de mare panică: „uniunea celor trei 
naţiuni 44 ale Transilvaniei, adică alianţa între nobilimea ungară, secui 
(ţărani liberi asimilaţi nobilimii) şi saşi. 

în monarhia electivă ungară, aşa-zisa „voinţă a naţiunii 44 nu era 
reprezentată decât de circa şaizeci de familii de magnaţi, cărora le 
aparţineau deja două cincimi din solul ţării. Proprietatea bisericească 
de sub controlul prelaţilor care colaborau strâns cu baronii forma două¬ 
sprezece procente, în timp ce cetăţile şi posesiunile regale însumau 
numai cinci procente din solul ţării. 


După moartea lui Sigismund, în 1437, ginerele său Albrecht de 
I labsburg a fost ales rege al Ungariei, dar după nici doi ani a murit. 
Astfel, a izbucnit din nou o criză dinastică. în ciuda absolutei gravităţi 
a pericolului turcesc, care eclipsa toate celelalte probleme, cearta 
pentru succesiune a produs în ţară din nou mari convulsii. Şi de data 
aceasta, în luptă au fost atrase şi casa de Habsburg şi dinastia poloneză 

a Jagiellonilor. 

/\ 

In centrul crizei pentru succesiunea la tron s-a aflat Sfânta Coroană. 
('ompetenţele jurisdicţionale regale treceau asupra urmaşului îndrep- 
lăţit la tron abia prin ceremonia de la biserică, unde aveau loc înco¬ 
ronarea cu coroana lui Ştefan cel Sfânt şi miruirea, precum şi prin 

aclamarea de către poporul strâns aici ca apele la confluenţă. începând 
din secolul al XV-lea, regele, înainte de a i se fi pus pe cap Sfânta 
Coroană, trebuia în plus să jure pe condiţiile formulate de Parlamen¬ 
tul imperial şi să-şi consemneze solemn într-un document promisiunea 
de a guverna în conformitate cu legile. Deci fără coroană nu putea 
să existe rege legitim al Ungariei. 

Ca să asigure tronul pentru copilul ce urma să se nască, Elisabeta, 
fiica lui Sigismund şi văduva lui Albrecht, gravidă în luna a cincea, 
a pretins regenţa pentru ea. Cu două zile înainte să-l nască pe viitorul 
Ladislau V, subreta ei, llona Kottaner, cu câţiva complici, a sustras 
Sfânta Coroană păstrată în castelul de la Visegrâd şi, la indicaţia re¬ 
ginei, a dus-o pe ascuns în Austria. Regina Elisabeta a reuşit să-l atragă 
pe Denes Szecsi, cardinalul şi arhiepiscopul de Esztergom, în acţiunea 
de a-1 încorona rege la Szekesfehervâr, cu Sfânta Coroană furată, pe 
sugarul în vârstă de trei luni. Cu aceasta s-a realizat consacrarea, 
devenită, de la stingerea din viaţă a ultimului rege ârpâdian, condiţie 
indispensabilă a legitimităţii. 

între timp, stările maghiare îl aleseseră ca rege ungar sub numele 
de Vladislav (Ulâszlo) 1 pe regele polonez Wladislaw I Jagiello, aflat 
la vârsta de numai şaisprezece ani. Sfânta Coroană se găsea însă, împre¬ 
ună cu micul Ladislau, straşnic păzită la Curtea de la Wiener Neustadt 
a împăratului de mai târziu Frederic III. (A durat aproape un sfert de 
secol până ce, la un preţ foarte ridicat, a fost restituită Ungariei.) 

/V 

In faţa pericolului turcesc, politica realistă îmbrăţişată de majo¬ 
ritatea stărilor s-a dovedit mai puternică decât principiul sacru al legi¬ 


timităţii. Acelaşi cardinal Szecsi, care la mijlocul lunii mai îl învestise 


pe sugar cu demnitatea regală, a fost dispus trei luni mai târziu ca. 


în aceeaşi biserică a încoronării de la Szekesfehervâr, să-l încoro¬ 


neze ca rege al Ungariei pe alesul Wladislaw I. Stările au declarat 


deci solemn ca nevalabilă încoronarea lui Ladislau. 


Dar fără coroana lui Ştefan cum era să devină Wladislaw rege legi¬ 
tim? S-a recurs la o coroană dintr-un vas cu relicve din biserică, iar 
prelaţii, baronii şi nobilii prezenţi la ceremonie au transferat pur şi 
simplu asupra coroanei folosite acum în lipsă de ceva mai bun „efi¬ 
cienţa şi forţa 46 Sfintei Coroane sustrase de regina Elisabeta, coroană 
„care oricum depinde de acordul locuitorilor ţării 44 . între tabăra reginei 
şi cea a noului rege a izbucnit imediat un război civil, care a durat aproa¬ 
pe doi ani, fără să se ţină seama de faptul că Ungaria era tot mai puter¬ 
nic încolţită de turci. 

y 

Tânărul rege din dinastia Jagiello a reacţionat, ce-i drept, energic 
la acest pericol din sud, dar deja în noiembrie 1444 a căzut în luptă. 
I )in cauza pripitului său asalt curajos, dar nesocotit şi fatal pentru dez¬ 
nodământul bătăliei, el şi-a pierdut la Vama şi armata, şi viaţa. Acum, 
stările maghiare s-au pus totuşi de acord tot asupra regelui Ladislau, 
care însă continua să fie reţinut de împăratul Frederic III la Curtea 
sa. Cu aceasta a bătut ora genialului comandant de oşti Jânos Hunyadi 
(lancu de Hunedoara) pe care stările l-au numit în 1446 regent (guver¬ 
nator) pe durata interregnului. 



7 

Epoca eroică a Huniazilor 
pe fundalul pericolului turcesc 


în perioada critică a dublului pericol al unei anarhii feudale şi, prin 
aceasta, al favorizării atacurilor turceşti, Ungaria, după opinia gene¬ 
rală, s-a salvat şi şi-a amânat cu şaptezeci de ani prăbuşirea ca stat 
independent, mai ales datorită geniului şi curajului unui singur om: 
Iancu de Hunedoara. Este una dintre cele mai strălucite şi mai enigma¬ 
tice, totodată una dintre cele mai atrăgătoare şi mai populare figuri 
din istoria maghiarilor. 

Se înscrie, desigur, printre multele contradicţii uimitoare din istoria 
acestei ţări faptul că în momente cruciale s-au ivit strategi, oameni 
de stat sau poeţi al căror „arbore genealogic” şi a căror devenire nu 
se pretează nicicum la teorii naţionaliste şi cu atât mai puţin la unele 
rasiste. Astfel, Hunyadi se trage şi el dintr-o familie românească (după 
unele izvoare, şi slavă) emigrată din Ţara Românească în Transilvania. 
Numele unguresc vine de la cetatea Vajdahunyad (astăzi Hunedoara, 
în România) din Transilvania. Această cetate împăratul Sigismund 
i-o făcuse cadou tatălui lui Iancu, Voicu, un român din mica nobilime. 
Tânărul Hunyadi a devenit soldat de meserie, manifestând de timpu¬ 
riu un talent militar atât de extraordinar, încât Sigismund l-a luat cu 
sine în toate campaniile lui ca pe ofiţerul său preferat şi l-a adus să-i 

/s 

fie camerist la Curtea sa de la Praga. Intr-adevăr, ascensiunea lui 
Hunyadi la condiţia de comandant de oşti cunoscut pe plan interna¬ 
ţional şi la cea de cel mai bogat latifundiar al Ungariei a fost atât de 
vertiginoasă, încât s-a născut zvonul persistent că el este un fiu nelegi¬ 
tim al regelui Sigismund. 

Datorită nu în ultimul rând faptelor eroice ale lui Hunyadi împo¬ 
triva turcilor, „ungurii 44 — din perspectivă occidentală „sălbaticii 44 — 
au devenit ocrotitorii nobili ai creştinismului, athletae ai lui Cristos, 
iar din sinonim pentru barbarie aptitudinea lor pentru război s-a 
transformat în virtute. „Sciţii sângeroşi, înspăimântători 44 au devenit 
dintr-odată adevăraţi ostaşi ai lui Cristos. în întreaga Europă, se ţineau 
lanţ laudele la adresa rolului Ungariei ca „şanţ de apărare, perete de 
stâncă, stâlp şi pavăză 44 . O singură însuşire naţională şi-a lăsat pecetea 

pe această imagine: vitejia. Chiar sultanul Baiazid, se zice, i-a caracte¬ 
rizat pe unguri ca fiind, alături de francezi, „naţiunea cea mai vitează 
dintre popoarele pământului 44 . 1 

Elogiul pentru maghiari ca şanţ de apărare a provocat uneori, bine¬ 
înţeles, şi ironii. Astfel, de pildă, Friedrich Hebbel era de părere că 
ungurii au apărat Ungaria, nu Europa. „Nici cetăţeanul care, după ce 
a căzut în apă, s-a salvat înotând nu merită o recompensă specială 
numai pentru că, salvându-se pe sine însuşi, a ferit statul de pierderea 
unui cetăţean 44 , scrie el într-o epigramă despre unguri. 

Aşadar, nu există nici o îndoială că maghiarii, opunând rezistenţă 
în faţa turcilor, au luptat în primul rând pentru ei înşişi, pentru ţara 
lor, pentru libertatea lor. Dar Hunyadi trecea drept erou aproape mitic 
nu numai în ochii ungurilor, căci şi celelalte popoare ameninţate vedeau 
în el un dătător de speranţă. Cu toate acestea, Ungaria, după cum amar¬ 
nic se plângea odată Hunyadi Papei, de şaizeci de ani lupta practic 
singură împotriva superputerii turceşti. în această luptă, Hunyadi a 
lost însă acel conducător de oşti care cu un curaj nemaipomenit şi 
cu perseverenţă remarcabilă, în ciuda unor insuccese şi înfrângeri, 
şi-a trecut la activ realizări unice în materie de artă a războiului. Doi 
factori se pare că au fost în această privinţă determinanţi. în primul 
rând, el a fost un tactician şi un strateg genial, care credea cu tărie 
în el însuşi. în al doilea rând, a înţeles foarte de timpuriu că pe termen 
mai lung nu se puteau obţine succese militare cu nişte cavaleri nobili 
care se prezentau după toane sau nici nu se prezentau la serviciul mili¬ 
tar. Pentru aceasta, era nevoie de mercenari bine instruiţi şi plătiţi 
regulat, precum şi de voluntari entuziaşti. Cu ajutorul dinamizantului 
preot franciscan Johannes de Capistrano, care-i înflăcăra pe soldaţi, 
Hunyadi a reuşit în 1456 la Belgrad să le provoace turcilor, cu toată 
superioritatea lor copleşitoare, o înfrângere atât de usturătoare, încât 
pericolul turcesc a fost lichidat pentru şaizeci de ani, nu numai pentru 
Ungaria, ci şi pentru întregul continent. In aceasta a constat sem¬ 
nificaţia istorică a lui Hunyadi. De această grandioasă victorie aduc 
aminte zilnic, la amiază, sunetele clopotelor bisericilor din zonele 
catolice ale Europei. 

După cum se spune într-un hrisov de donaţie emis de regele Ladis- 
lau V la 30 ianuarie 1453, Hunyadi a creat prin „sudoarea, virtutea, 
talentul şi munca sa proprie 44 ceea ce alţii realizează „cu ajutor străin 
şi cu titlul juridic al strămoşilor lor 44 De aceea, regele Albrecht l-a 
ridicat, „în virtutea marilor lui merite, de la starea de soldat la rangul 
de baron imperial 44 De asemenea, ca voievod al Transilvaniei, în 

calitate de conte de Timiş şi de general-căpitan al Belgradului, Hunyadi 
a repurtat „victorii strălucite 44 

„Outsiderul 44 , „parvenitul 44 , perceput ca atare de mai vechii mari 
nobili dintre oligarhi, a fost bineînţeles genial şi în ce priveşte propria-i 
îmbogăţire. La apogeul carierei sale, el se putea numi stăpân a 2,3 
milioane hectare de teren, a 28 de cetăţi, a 57 de oraşe şi a circa o mie 
de sate. După fiecare victorie, primea donaţii regale pe care, se pare, 
le administra foarte competent. 

Evident, mai puţin se pricepea mult cântatul erou al războaielor cu 
turcii — ca şi alţi mari comandanţi de oşti dinainte şi de după el — 
la arta conducerii treburilor statului. In orice caz, în timpul celor şase 
ani şi jumătate cât a funcţionat ca regent, el n-a putut să realizeze 
nici reforma fundamentală a statului, nici întărirea autorităţii centrale 
prin stăvilirea puterii baronilor şi prin lărgirea dreptului nobilimii 
obişnuite de a avea şi ea un cuvânt de spus. Ce-i drept, el nu a mai 
avut prilejul pentru alte încercări, căci Hunyadi, la scurt timp după 
triumful de la Belgrad — ca de altfel şi predicatorul Capistrano — a 
murit, probabil de ciumă. Moartea lui Hunyadi, cel care la trei ani 
de la căderea Bizanţului făcuse ca Occidentul să spere din nou, a 
îndoliat profund întreaga Europă. 

Moartea lui Hunyadi a inaugurat o nouă fază sângeroasă în luptele surde 
pentru putere ale magnaţilor. Adversarii răposatului comandant de 
oşti voiau să-i înlăture familia, mai ales pe fiii Ladislau (Lâszlo) şi 
Matei (Mâtyâs), şi să-şi însuşească moşiile lui. Partida anti-Hunyadi a 
primit sprijin îndeosebi de la regele Ladislau, care împlinise între timp 
treisprezece ani, rege pe care împăratul Frederic III, sub presiunea 
comună a stărilor austriece, cehe şi maghiare, trebuise, cu câteva luni 
înainte de căderea Constantinopoiului, „să-l restituie 44 în orice caz, 
Ladislau, fără o nouă încoronare, a fost recunoscut la începutul lui 
1453 ca rege al Ungariei şi, ceva mai târziu, la Praga, încoronat şi 
ca rege al Boemiei. Sub influenţa unchiului său Ulrich de Cilii, tânărul 
rege s-a pronunţat împotriva fiilor lui Hunyadi şi l-a numit pe Cilii 
general-căpitan. 

Sângerosului conflict i-a căzut victimă mai întâi odiosul Cilii. 
L-au căsăpit în timpul unei altercaţii la Belgrad fiul mai mare al lui 
Hunyadi şi adepţii acestuia. Regele, ajuns între timp la vârsta de 
şaptesprezece ani, l-a confirmat cu calm aparent pe fiul lui Hunyadi 
ca nou general-căpitan şi s-ajurat că nu-1 va pedepsi pentru uciderea 
lui Cilii. însă după câteva săptămâni, ambii fii ai lui Hunyadi cu 

consilierul lor cel mai apropiat, influentul episcop Jânos Vitez, şi înso- 
ţitorii lor au fost totuşi arestaţi din ordinul lui Ladislau V. Patruzeci 
şi opt de ore mai târziu, Lâszlo Hunyadi a fost decapitat în piaţa princi¬ 
pală din Buda, în faţa întregii Curţi. Celelalte sentinţe de condamnare 
la moarte nu au fost executate. 

între timp, a izbucnit un război civil între rege şi partida Hunyadi, 
condus de văduva lui Hunyadi şi de cumnatul ei, Mihâly Szilâgyi. 
Piui mai mic al lui Hunyadi, Matei, de cincisprezece ani, prizonier 
personal al regelui Ladislau, mai vârstnic cu numai doi ani, a fost dus 
cu forţa mai întâi la Viena şi apoi la Praga. însă când, apoi, la Praga, 
tânărul rege a fost secerat de ciumă pe neaşteptate şi fără moştenitori, 
s-a creat o situaţie complet nouă. Cele două partide ale magnaţilor 
au încheiat un compromis — fireşte numai temporar — care i-a des¬ 
chis tânărului Hunyadi drumul spre tron. 

Cele mai multe dintre rarele lucrări de referinţă despre Ungaria men¬ 
ţionează doar acest fapt în sine, fără a discuta bilanţul sângeros al perioa¬ 
dei de abia doi ani dintre moartea lui Hunyadi şi urcarea pe tron a 
ţiului său mai mic. Totodată, această perioadă dinainte şi de după 
alegerea tânărului rege aparţine unuia dintre cele mai cântate şi mai 
dramatizate cicluri tematice din literatura şi muzica maghiară. Nenu¬ 
mărate poezii şi epopei, drame şi opere descriu viaţa regelui Matei I 
(1458-1490), o viaţă vijelioasă şi — din perspectivă maghiară — 
mai ales glorioasă. 

Felul în care Matei a devenit rege şi apoi cel în care, ca suveran 
foarte tânăr, a ţinut piept intrigilor unor duşmani puternici au înari¬ 
pat fantezia literaţilor şi în secolul al XlX-lea. Numele Hunyadi suna 
pentru mica nobilime şi pentru popor de-a dreptul magic. Matei împli¬ 
nise şaptesprezece ani. La vârsta aceasta, eliberat din prizonieratul de 
la Praga, el a dovedit curând nu numai că era plămădit din acelaşi 
aluat ca şi tatăl său, ci şi că îl întrecea cu mult pe acesta şi ca tactician 
politic, ca diplomat abil, şi ca om de stat plin de hotărâre. A devenit 
un tipic principe renascentist, care în funcţie de capriciu şi interes 
putea să fie necruţător sau conciliant, răzbunător sau generos — pur¬ 
tător al tradiţiei naţionale şi în sensul „zămislirii istoriei^ şi totodată 
cel mai cosmopolit suveran pe care l-a avut Ungaria. 

Faptul că într-adevăr a supravieţuit sângeroasei reglări de vechi 
conturi dintre familia sa şi ostilii oligarhi sprijinitori ai regelui Ladislau 
a fost aproape de domeniul miraculosului. Punerea sa în libertate, pactul 
cu adversarii lui Hunyadi şi, în sfârşit, urcarea pe tron — pe toate 



88 


UNGURII 


acestea le-a datorat tenacităţii versatului său unchi Mihâly Szilâgyi 
şi talentului de negociator al educatorului şi prietenului său părin¬ 
tesc, episcopul Jânos Vitez. Acesta încheiase cu regentul ceh şi viitorul 
rege Gheorghe de Podebrad un pact secret privind eliberarea lui 
Matei şi logodirea lui cu Katalin, fiica lui Podebrad. Aproape în ace¬ 
laşi timp, mama lui Matei şi unchiul său au încheiat pace cu pala¬ 
tinul ostil Garai, care, cu câteva luni înainte, îl condamnase la moarte 
pe fiul mai mare al lui Hunyadi. Acum, clanul Garai era dispus să 
suporte urcarea pe tron a fiului mai mic — cu condiţia ca acesta să 
se căsătorească cu Anna, fiica palatinului, şi să nu se răzbune pe uci¬ 
gaşii fratelui său. Magnaţii şi prelaţii s-au pus de acord asupra alegerii 
lui şi, la 24 ianuarie 1458, reprezentanţii micii nobilimi adunaţi pe 
Dunărea îngheţată — potrivit tradiţiei literare, vreo 40 000 de oameni 
înarmaţi — l-au proclamat rege pe tânărul de cincisprezece ani. Pentru 
cinci ani, Dieta i l-a pus alături pe unchiul său Szilâgyi ca regent. 

Eliberat de sub protecţia viitorului său socru, tânărul Matei a fost 
adus la Buda, unde, în aclamaţia unanimă a poporului, a urcat pe tron. 
încoronarea a avut loc însă abia după şase ani, după ce împăratul Fre- 
deric III a restituit coroana. Dar, după câteva luni, primul „rege popular 44 
din istoria naţiunii ungare şi-a probat deja calităţile de conducător, 
ieşind de sub orice tutelă a oligarhilor care-1 urcaseră pe tron. La nici 
cinci luni după alegerea sa, oligarhii, sprijiniţi de regentul Szilâgyi, 
începuseră deja să conspire contra mult prea ambiţiosului tânăr rege. 
Matei I a reacţionat fulgerător. Pe principalii conspiratori, deci pe 
palatin şi pe voievodul Transilvaniei, i-a destituit din funcţii; unchiul 
său Szilâgyi a trebuit, în vara lui 1458, să demisioneze din postul de 
regent şi, câteva săptămâni mai târziu, a fost arestat pentru acţiuni 

A 

complotiste. In aceste condiţii, douăzeci şi cinci de magnaţi, conduşi 
de revocatul palatin Garai, l-au ales la Giissing, în februarie 1459, 
pe împăratul Frederic III ca rege al Ungariei. Habsburgul, oricum, 
avea de la 1440 în posesie Sfânta Coroană, ceea ce le-a folosit ca 
argument conspiratorilor: „Cine are coroana, aceluia îi aparţine ţara. 44 
împăratul a acceptat cu bunăvoinţă oferta şi, printre lucrurile pe care 
n-a uitat să le facă, a fost şi referirea la „originea joasă 44 a lui Matei. 
Revolta însă s-a potolit repede de la sine. 

Conflictul dintre Frederic III şi Matei I a mai durat încă cinci ani, 
până la încheierea păcii de la Wiener Neustadt, la 19 iulie 1462. Cinci 
zile mai târziu, în sfârşit, împăratul a putut fi determinat să restituie 
coroana lui Ştefan. Ce-i drept, preţul a fost în toate privinţele atât 

de ridicat, încât unii istorici maghiari l-au considerat pe împăratul 
Frederic ca pe adevăratul învingător. Astfel, pentru Sfânta Coroană 
şi pentru oraşul Şopron, ipotecat cu 22 de ani în urmă tot de regina 
Elisabeta, Matei a trebuit să plătească 80 000 de guldeni de aur (circa 
două cincimi din venitul regal provenit din drepturile de suveranitate 
pe anul 1454). Pe deasupra, Frederic şi-a păstrat posesiunile din Unga¬ 
ria de vest. în plus, el a purtat, ca şi Matei, titlul de rege al Ungariei 
şi urma să moştenească tronul acestei ţări în caz că Matei murea fără 
urmaşi legitimi. Faptul ca împăratul era cu 27 de ani mai bătrân decât 
tânărul rege maghiar dădea acestei clauze a tratatului o tentă mai 
curând ridicolă, totuşi Frederic i-a supravieţuit, într-adevăr, cu trei ani 
tânărului rival! A fost o slabă consolare pentru faptul că împăratul 
l-a acceptat pe Matei ca fiu. 

în primăvara următoare, Matei 1 Corvinul a fost încoronat cu 
solemnitate. El a primit numele de Corvinul de la corbul de pe blazo¬ 
nul său. Mai târziu, istoricul său de curte Antonio Bonfmi a inventat 
pentru blazonul de familie al Huniazilor o legătură familială cu un 
Valerius Corvinus, un remarcabil cavaler roman, care — se spune — 
a învins cu ajutorul unui corb un uriaş din Gallia şi care putea să se 
prevaleze până şi de o „descendenţă din Iupiter 44 ... Pe scurt: era vorba 
de legitimarea unui „parvenit 44 , pe care Habsburgul şi Jagiello îl consi¬ 
derau a fi de condiţie inferioară. Aici, în orice caz, ambiţiile imperiale 
în politica externă a regelui erau puse în concordanţă cu nevoia lui 
personală de a se impune. 

La solemnitatea încoronării, cu prilejul adunării Dietei, la Szekesfe- 
hervâr, Matei, călare, a urcat pe un deal, unde ajurat, sub cerul liber, 
cu mâinile ridicate spre bolta albastră, să respecte constituţia. Apoi, 
a pornit în galop pe deal, ca să spintece aerul cu sabia în cele patru 
puncte cardinale. Constituţia însemna două legi fundamentale: Bula 
de Aur din 1222 a lui Andrei II şi Legea din 1351 a lui Ludovic cel 
Mare, pe scurt privilegiile nobilimii. Cu cele patru lovituri de sabie, 
regele a dat de veste că va apăra ţara împotriva oricărui duşman, de 
oriunde ar veni acesta. 

în primii cinci ani ai domniei sale, deci înaintea încoronării, Matei I 
a creat însă deja premisele în vederea retragerii puterii absolute a 
domniei sale şi în vederea retragerii privilegiilor marilor latifundiari 
feudali. în aceşti cinci ani s-a eliberat de sub tutela unchiului său 
(Szilâgyi a căzut la sfârşitul lui 1460 prizonier la turci şi, din ordinul 
sultanului, a fost decapitat); a zdrobit opoziţia internă a vechii nobi- 
limi, i-a învins pe turci, l-a respins pe vestitul Jan Giskra, căpetenia 

mercenarilor boemieni, care jefuise vreme îndelungată regiunile de 
la graniţa de nord, şi, ca punct culminant al seriei de succese, le-a 
luat turcilor fortăreaţa Jajce din Bosnia şi, prin aceasta, a asigurat 
liniştea la graniţele de sud. A fost nu numai eficient, ci şi foarte 
popular, un adevărat „rege-soldat“, care intra în bătălie împreună cu 
luptătorii săi, iar noaptea dormea pe propria manta în mijlocul lor. 

Oare mai târziu a subapreciat el totuşi pericolul turcesc pentru 
Ungaria şi pentru Europa? Sau războaiele, care tot izbucneau, şi con¬ 
flictele grave cu Boemia, Polonia şi Austria erau legate de ambiţiile 
sale imperiale? îl ispitea oare coroana Sfântului Imperiu Roman? în 
orice caz, era interesat în primul rând să domine Europa Centrală. 
Reformele administrative, politice şi financiare serveau mai ales asigu¬ 
rării bazei politice interne a riscantei sale politici externe, contestate 
chiar şi de unii dintre adepţii săi cei mai credincioşi. Acesta a fost 
motivul pentru care s-au răcit relaţiile regelui cu fostul sau educa¬ 
tor şi apropiat consilier Jânos Vitez, numit între timp arhiepiscop 
şi cancelar, precum şi cu nepotul acestuia, Ianus Pannonius (Jânos 
Csezmicei), celebrul poet şi episcop de Pecs. Ambii au vrut, în 1471, 
împreună cu alţi nobili şi prelaţi, să-l răstoarne pe rege şi să-l aducă 
pe tron pe regele polonez Cazimir IV. Dar Matei a reuşit sa înăbuşe 
în faşă conspiraţia, precum şi alte câteva revolte. Odată cu reconstruirea 
întregului sistem de impozite şi cu încurajarea aşa-zisei nobilimi din 
comitate, ai cărei reprezentanţi erau aleşi în circa optzeci de 
circumscripţii, regele şi-a creat un fel de „domeniu 44 politic şi, în ace¬ 
laşi timp, baza pentru organizarea şi întreţinerea celebrei „armate 
negre“, numite aşa — se spune — după culoarea neagră a scuturilor 
şi a coifurilor ei. Această armată de mercenari, subordonată direct 
regelui, îi asigura lui Matei, pe de o parte, independenţa faţă de arma¬ 
tele personale ale magnaţilor; pe de altă parte, ea a devenit, prin 
verificarea permanentă a disciplinei şi echipării ei, precum şi prin 
înzestrarea ei cu comandanţi talentaţi, poate cea mai combativă armată 
a Europei. în orice caz, titlul de rege al Boemiei, precum şi superio¬ 
ritatea sa militară şi diplomatică l-au ajutat pe Matei şi în acţiunea 
de cucerire a Moraviei, Sileziei, Stiriei, Carintiei şi Austriei Inferi¬ 
oare, cu Viena (1485) şi, doi ani mai târziu, a reşedinţei de la Wiener 
Neustadt a lui Frederic III. 

„Mare talent în toate privinţele, el a fost un soldat destoinic, un 
administrator excelent, foarte înzestrat în materie de limbi — stăpânea 
şase limbi —, un astrolog învăţat, un mecena luminat şi un cunoscător 
remarcabil în domeniul artei 44 , aşa l-a descris Macartney pe rege. 2 în 

1476, el s-a căsătorit a doua oară, de data aceasta cu Beatrix, fiica 
regelui Ferdinand al Neapolelui. Prin aceasta, Ungaria s-a deschis către 
Renaşterea italiană. Influenţa culturală şi artistică a Italiei nu a fost 
niciodată înainte, şi probabil niciodată după, atât de intensă ca în ultimii 
cincisprezece ani ai domniei acestui autentic principe renascentist. 

Antonio Bonfini, istoricul de curte italian, afirmă în lucrarea sa despre 
Ungaria că, după sosirea reginei Beatrix, regele şi-a schimbat complet 

stilul de viată: 

* 

După sosirea reginei Beatrix, regele a făcut ca în Ungaria să sălăşluiască 
arte care înainte erau necunoscute aici şi cu mari costuri a adus la Curtea 
sa artişti importanţi. Oferind remuneraţie bună, a atras din Italia pictori, 
sculptori, gravori, dulgheri, meşteri aurari, pietrari şi constructori. Pentru 
oficierea serviciului divin la capela palatului regal, erau angajaţi cântăreţi 
din Germania şi din Franţa. Da, a chemat la Curtea sa până şi horticultori, 
pomicultori şi agricultori care preparau brânză după reţetă italienească, 
franţuzească şi siciliană. în plus, au venit bufoni şi actori pentru care avea 
mare slăbiciune îndeosebi regina; au venit, de asemenea, cântăreţi la instru¬ 
mente de suflat, cântăreţi la ţiteră şi alţi muzicanţi. Darurile pe care le 
făcea îi atrăgeau pe poeţi, oratori şi lingvişti. Matei iubea şi sprijinea cu 
admirabilă dărnicie toate aceste arte; el năzuia să facă din Ungaria o a 
doua Italie. Ungurii însă îl condamnau pentru marea lui risipă; ei o învi¬ 
nuiau pe Alteţa Regală că se joacă zilnic şi uşuratic cu banii, că risipeşte 
pentru lucruri inutile impozitele destinate unor scopuri mai bune, că se 
abate de la politica de economii a vechilor regi, că neglijează vechile obi¬ 
ceiuri austere, că uită vechile datini şi pune în locul lor obiceiuri depra¬ 
vate şi distracţii luate de la italieni şi spanioli. Divinul principe, dimpotrivă, 
se străduia, precum orice ocrotitor al artelor şi precum orice promotor al 
talentului, să se familiarizeze treptat cu cultura; pe marii şi micii nobili 
îi îndemna să trăiască civilizat. Le cerea ca, potrivit cu averea lor, să ridice 
construcţii grandioase, să dovedească prin felul de trai că sunt cetăţeni 
şi să intre în relaţii mai bune cu străinii pentru care mai înainte nu avuseseră 
decât dispreţ. îi îndemna pe toţi în primul rând prin propriul său exemplu . 3 

Curtea regală mişuna de străini, iar regele cheltuia, într-adevăr, sume 
enorme pentru costisitoarea ei întreţinere, nu în ultimul rând pentru 
manuscrisele înluminate realizate de artişti italieni, pentru cele în 
total 2 500 de volume de la Bibliotheca Corviniana vestită în toată 
lumea. Colecţiile lui Matei conţineau tablouri, sculpturi, bijuterii, lu¬ 
crări în aur şi alte obiecte de artă. în reşedinţele de la Visegrâd şi 
Buda şi, după cucerire, şi la Viena, înjur de douăzeci de arhitecţi, cei 
mai buni ai epocii, au proiectat grădini şi lacuri, au amenajat splendide 

pasaje şi galerii, turnuri, porticuri şi fântâni arteziene din marmură 
roşie, acoperişuri placate în argint, splendide săli de recepţie şi sufra¬ 
gerii. Bonfini menţionează şi un monument de mari dimensiuni în 
Curtea palatului din Buda: în mijloc, Matei, cu coif, rezemat în scut 
şi lance, cufundat în gânduri; în dreapta, tatăl său, în stânga fratele 
său Lâszlo. „Palatele sale nu trebuiau să rămână, în ceea ce privea 
pompa, în urma luxului celor romane 44 , spunea Bonfini. 

Sub Matei s-a înfiinţat universitatea maghiară de la Bratislava: era 
a doua după cea de la Pecs, dar ca şi aceasta la vremea ei, nu a durat 
mult. Istoricii italieni şi umaniştii maghiari scriau în limba latină. Nu 
existau decât puţine tiparniţe, deşi în acest timp lucra deja la Buda 
prima tipografie a lui Andrâs Hess. Limba culturii era, ce-i drept, 
latina, dar au fost făcute şi primele traduceri maghiare ale unor părţi 
din Vechiul Testament şi ale unor scrieri religioase. „Linia 44 antic-ro- 
inană şi italiană, simbolizată prin cognomenul „Corvinus 44 , a fost însă 
numai o parte a cultului înfloritor al lui Matei. întrucât nici un adversar 
nu se putea măsura cu personalitatea puternică a regelui, supranumele 
curente ca secundus Attila sau Marş Scythus veneau şi mai mult în 
întâmpinarea patriotismului şi nevoii de a se impune a lui Matei. Pe 
atunci, hunii treceau drept strămoşi ai maghiarilor. Glorificarea lui 
Attila şi a hunilor săi, apreciată de Macartney drept „un absurd fe¬ 
nomen însoţitor 44 , era expresia conştiinţei misionare, care a marcat 
atât de mult timp, mai ales prin tradiţia literară, imaginea politică 
globală a nobilimii şi a maselor. 

Pe de o parte, Matei a mărit impozitele şi a cheltuit venitul regal — 
de cinci ori mai mare în comparaţie cu cel din vremea lui Ladis- 
lau V — pentru întreţinerea Curţii şi a celor 30 000 de mercenari 
majoritar străini ai „armatei negre 44 ; pe de altă parte, tocmai regele 
a devenit prin duritatea sa faţă de nobili şi prin succesele sale mili¬ 
tare, eroul adesea cântat, „Matei cel Drept 44 Se spune că-i plăcea să 
se amestece, adesea incognito, printre oamenii de rând. îi apăra pe 
săraci împotriva nedreptăţii şi a exploatării, punând să fie pedepsite 
pe loc abuzurile potentaţilor. Se spune, de asemenea, că faţă de uma¬ 
nistul italian Aurelius Brandolini, care lucra la Curtea regală, regele 
a declarat următoarele: 


La noi, nimeni nu trebuie să fie prea sigur de puterea sa, dar nu trebuie 
ca, din cauza neajutorării, să-şi piardă cu totul încrederea; fiecare poate 
să-şi afirme dreptul, dacă este nevoie, chiar şi faţă de noi. [...] La noi, guver¬ 
natorii nu îndrăznesc să împingă poporul în nici un fel de robie, pentru 
că ei ştiu că ei nu sunt decât nişte slujitori revocabili. Nu legile sunt izvorul 

şi garantul acestor drepte rânduieli, ci regele, care nu este un slujitor sau 

o unealtă a legilor, ci stă deasupra lor şi decide asupra lor . 4 

Lucrul negativ pe care contemporanii i l-au pus la socoteală, ceea ce 
nu a rămas fără urmări pentru ţar& sa, a fost faptul că din cele două 
căsătorii ale sale nu au rezultat copii. De aceea, a încercat să şi-l desem¬ 
neze ca succesor pe fiul nelegitim Ioan Corvin. Acest plan al unei 
monarhii ereditare a eşuat însă prin moartea lui Matei, survenită, în 
1490, la Viena. 

Importanţa lui reală pentru istoria Ungariei constă nu în succesele 
militare şi în eforturile sale de a reforma viaţa politică internă, ci, 
mai ales, în aura spirituală vie şi persistentă a personalităţii şi epocii 
lui. Matei a fost suveranul maghiar cel mai aristocratic în stilul său 
de viaţă şi, totodată, în amintirea multor generaţii, cel mai popular. 
De aici zicala: „A murit Matei, a murit dreptatea!“ 

Matei, „regele poporului 44 , a întrupat strălucirea naţiunii ungare şi 
apogeul puterii ungare. Este deci de înţeles că mai multe generaţii de 
istorici maghiari au înclinat spre glorificarea epocii sale. De-a lungul 
secolelor de divizare, dominaţie străină şi decădere, poeţii — în tradiţia 
orală şi scrisă — au deplâns grandoarea apusă. Jeno Szucs a sintetizat 
cu luciditate motivul acestei nostalgii: „începând cu campaniile lui 
Matei, istoria maghiară cunoaşte multe bătălii victorioase, dar nici 
un singur război victorios. începând din 1485, nu înregistrăm decât 
războaie pierdute — afară de o campanie de eliberare de la sfârşitul 
secolului al XVII-lea împotriva turcilor, pe care însă n-a dus-o în pri¬ 
mul rând o armată ungară. Succesele lui Bocskai, Bethlen şi Râkoczi 
sunt, până la urmă, bătălii victorioase pe parcursul unui război 
îndelungat şi în 1711 pierdut. 44 

In orice caz, este de remarcat că la două sondaje reprezentative 
de la sfârşitul lui 1994 şi de la finele lui 1996, deci la mai bine de 
cinci sute de ani de la moartea sa, regele Matei a fost caracterizat ca 
personalitatea cea mai preţuită, situându-se în această privinţă înaintea 
lui Ştefan cel Sfânt şi a eroilor revoluţiei de la 1848, Szechenyi şi 
Kossuth. 



8 

Lungul drum 

spre catastrofa de la Mohâcs 


După moartea regelui Matei, Ungaria a fost lovită de flagelul discordiei, 
de egoism, aviditate de putere şi rivalităţi. Luptele de interese dintre 
marea şi mica nobilime au împins ţara până foarte aproape de mar¬ 
ginea prăpastiei. 

Ceea ce a zguduit din temelii sistemul politic, militar şi social edifi¬ 
cat de Matei au fost mai ales intrigile şi conflictele de interese în jurul 
reglementării succesiunii la tron. Fiul său nelegitim loan Corvinul 
era prea slab şi prea împăciuitor ca să se poată impune. Regele habs- 
burgic (mai târziu împăratul) Maximilian era, în schimb, prea puter¬ 
nic, or magnaţii voiau un „rege pe care să-l putem ţine din scurt 44 
Astfel, alegerea a căzut asupra regelui Boemiei, Jagiellonul Wladis- 
law II (1490-1516), care a corespuns atât de bine aşteptărilor aristo¬ 
craţiei feudale, încât mai târziu i s-a adăugat la nume epitetul de 
Dobre , ceea ce înseamnă ceva în genul lui „în ordine 44 sau „în regu¬ 
lă 44 . Succesorul marelui Matei a intrat în istoria Ungariei ca Dobre 
Lâszlo, ca regele care nu obiecta la nici o propunere. 

Ca o contrapondere la aşa-zisul partid „curtean 44 al baronilor, care-1 
manipulau după bunul lor plac pe indolentul şi slabul rege, a apărut 
o partidă „naţională 44 sprijinită pe nobilimea mijlocie şi mică. Cea 
care dădea tonul aici era familia Zâpolya, mai ales ambiţiosul Jânos 
(loan), viitorul voievod al Transilvaniei. Figura-cheie a dramei era 
cel care deja sub regele Matei fusese numit secretar şi episcop, apoi 
avansase la rangul de arhiepiscop de Esztergom şi, în calitate de cance¬ 
lar al noului rege, devenise atotputernicul Tamâs Bakocz. Acest om 
irezistibil şi viclean, aliat cu Habsburgii, aflat în fruntea fracţiunii „curte- 
ne 44 , voia să eludeze hotărârea Dietei din 1505, potrivit căreia pe viitor 
„nici un străin, oricărei naţii sau limbi ar aparţine 44 nu mai poate fi 
ales ca rege. In fapt, tratatul succesoral de la Bratislava dintre Ja- 
gielloni şi Habsburgi asigurase încă de la 1439 succesiunea pentru 
împăratul Maximilian I ca rege al Ungariei, în caz că Wladislaw 
rămânea fără copii. Insă acest tratat nu fusese niciodată prezentat 
stărilor ungare şi, de aceea, nu fusese niciodată aprobat de acestea. 

Cu naşterea, în anul 1506, a lui Ludovic, moştenitorul tronului, s-a 
creat, într-adevăr, o situaţie nouă. O aşa-zisă logodnă dublă a familiei 
lui Wladislaw cu nepoţii lui Maximilian a fost convenită încă din 1507 
şi apoi, în iulie 1515, pecetluită la Viena printr-o căsătorie formală. 
La nunta dublă celebrată în Stephansdom, copilul de nouă ani Ludovic 
s-a căsătorit cu Maria, sora arhiducelui Ferdinand, care, la rândul lui, 
s-a căsătorit cu Anna, sora mai mare a regelui Ungariei. Principele 
moştenitor Ludovic nu avea decât zece ani la moartea regelui Wladislaw 
(1516). El a putut să urce pe tron, ce-i drept, fără să întâmpine vreo 
rezistenţă semnificativă. Până la majoratul regelui, guvernarea a fost 
însă de resortul unui consiliu de regenţă. Şi în această instanţă, cuvântul 
hotărâtor îl avea Tamâs Bakocz, numit între timp cardinal. 

Cu câţiva ani înainte, acest om, provenit dintr-o ambianţă socială 
modestă şi mânat de o ambiţie nemăsurată, voise să devină chiar 
Pontifex Maximus , dar la alegerea din 1513a papei a fost întrecut — 
nu cu mult — de Giovanni de Medici, viitorul Leon X. Poate ca o 
consolare pentru dezamăgirea legată de acest insucces, multilateralul 
cardinal, întors în ţară, a putut să anunţe din însărcinarea noului Papă 
o cruciadă de mare anvergură împotriva crescândei primejdii tur¬ 
ceşti — ceea ce avea să se dovedească a fi pentru Ungaria începutul 
sfârşitului unităţii sale. 


Ţăranii, recrutaţi de călugării franciscani, odată înarmaţi şi deveniţi 


conştienţi de superioritatea lor numerică, au folosit ocazia mai ales 


pentru propriile lor scopuri şi s-au întors împotriva marilor latifun¬ 
diari. în loc să dea curs ordinului de reîntoarcere la vatră emis de car¬ 


dinal şi de rege, ci au ales conducător pe un viteaz ofiţer secui, Gyorgy 
Dozsa (Gheorghc Doja). Mai mulţi preoţi şi călugări s-au alăturat 
răscoalei şi s-au pus în fruntea maselor rebele. Castelele nobilimii 
au fost luate cu asalt, s-au comis jafuri şi omoruri. Abia în 1514, după 
luni întregi de lupte, mai ales în Ungaria de Răsărit şi în Transilvania, 
a reuşit Jânos Zâpolyai, voievodul Transilvaniei, să înăbuşe cu cruzime 
răscoala ţăranilor. 

Răzbunarea magnaţilor a fost îngrozitoare. Doja a fost legat de 
un tron de fier înroşit în foc, iar pe cap i s-a pus o coroană înroşită 
în foc. Ceilalţi conducători, care timp de două săptămâni nu primise¬ 
ră nici un fel de hrană, au fost forţaţi să smulgă came din trupul lui 
Doja încă viu şi să o mănânce. Cruzimea inimaginabilă, manifestată 
şi la executarea preotului franciscan Lorinc, trebuia să învedereze 
poporului lipsa de perspectivă a protestelor viitoare şi să prevină orice 
altă răscoală. Nobilimea i-a condamnat apoi la „iobăgie perpetuă 44 

pc toţi ţăranii pentru „necredinţa 44 lor. Li s-a contestat orice proprie- 
late: din acel moment, nici o lege şi nici un tribunal nu-i mai apăra 
pc iobagi în faţa nobilimii. 

Cu timpul însă, chipul lui Doja s-a transfigurat: mai întâi în tradiţia 
orală, apoi în cântece, poezii şi drame, el a devenit simbolul răzvrătirii 
împotriva celor care duc o viaţă de plăceri, împotriva latifundiarilor 
cei răi şi brutali. De aceea era, într-adevăr, logic ca în epoci de răscruce 
amintirea lui Doja să fie evocată mereu cu subtext ameninţător, aşa 
cum o făcea, de pildă, în anul revoluţionar 1848, poetul naţional 
Sândor Petofi: 


Acest popor încă vă roagă, nu fiţi neînduplecaţi! 

Fiţi cu luare-aminte şi nu-1 aduceţi, zău, în stare 
Să-şi ia cu violenţă ceea ce voi îi refuzaţi! 

O, mari seniori, de Doja voi n-auzit-aţi oare? 

Pe-un tron de fier l-aţi pus sa ardă, 

Credeţi c-aţi reuşit aşa să-i ştergeţi amintirea? 

E duh de foc: el poate — şi nu uitaţi acest cuvânt! — 

Din voi să facă-n orice clipă cenuşă spulberată-n vânt! 1 

l Jn avertisment asemănător către cei bogaţi conţine şi poezia Nepoţii 
lui Gheorghe Doja, compusă de Endre Ady cu exact şaptezeci de ani 
mai târziu: 


Lui Doja, căpetenia de ţărani, îi sunt nepot, 

Un conte opincar ce plânge cu poporul. 

[...] 

Ce se va întâmpla când poporul lui Doja se va strânge 
Şi furios se va dezlănţui ca o stihie? 

()sânda pentru răscoala ţăranilor, deci hotărârea Dietei cu privire la 
transformarea ţăranilor în iobagi „pentru toţi vecii 44 , a fost inclusă 
in culegerea de drept cutumiar maghiar alcătuită aproape concomitent 
dc conducătorul micii nobilimi Istvân Werboczy. Numită Tripartitum, 
,,( odul tripartit 44 , această culegere împărţea societatea ungară într-o 
atotputernică aşa-zisă „naţiune politică 44 şi un popor lipsit de orice 
drepturi. Teza lui Werboczy era pe cât de simplă, pe atât de genială: 
ca făcea din nobilimea obişnuită (deci nicidecum numai din magnaţi 
şi din clerul înalt) „trupul sacru 44 personalizat şi „componentă a Sfintei 
( oroane 44 . Ficţiunea despre una et eadem libertas „una şi aceeaşi liber¬ 
tate 44 a tuturor privilegiaţilor, ca şi definirea coroanei ca nucleu esenţial 
al naţiunii nobile şi izvor al autorităţii regale au devenit, în planul 

dreptului de stat, baza identităţii naţiunii ungare. Fiecare nobil, chiar 
şi cel mai sărac, este — se spunea — un membru al Sfintei Coroane 
a lui Ştefan. Deci ţăranilor şi orăşenilor li se interzicea dreptul de a 
se considera membri ai ţării sau ai coroanei. 

Pe bună dreptate, istoricii unguri au arătat că doctrina lui Werboczy 
a ridicat o stavilă rigidă în calea influenţei europene asupra societăţii 
ungare. Deşi nu a fost niciodată semnat de rege şi deci nu a devenit 
niciodată lege, Tripartitum a fost considerat până în 1848 ca bază a 
ordinii juridice. Mai exact spus, abisul politic, social şi psihologic 
ce se căscase între nobilime şi restul poporului a dăinuit până la răstur¬ 
nările sociale de după cel de-al Doilea Război Mondial. 

In importanta sa lucrare Cele trei regiuni istorice ale Europei , Jeno 
Szucs 2 , referindu-se la marele gânditor Istvân Bibo, subliniază că, 
în primii 500 de ani ai mileniului doi, Ungaria a fost „structural 44 , 
adică în textura ei socială, parte a Occidentului sau s-a apropiat de 
acesta; apoi, pentru următorii 400 de ani, catastrofele istorice au împins 
ţara într-o structură de tip est-european. Un alt fapt important a fost 
efectivul numeric al nobilimii: la sfârşitul Evului Mediu, în Ungaria 
fiecare al douăzecilea până la al douăzeci şi cincilea locuitor era nobil, 
în Franţa, dimpotrivă, numai fiecare al o sutălea. Invers, în Ungaria, 
numai fiecare al patruzeci şi cincilea sau al cincizecilea era cetăţean 
liber, în Franţa fiecare al zecelea! 

Astfel, în Ungaria, Evul Mediu a lăsat epocii modeme o pătură nobi¬ 
liară extraordinar de numeroasă, reprezentând patru până la cinci 
procente din populaţie. în această pătură era cuprinsă şi acea mică 
nobilime necioplită şi incultă, dar înzestrată cu privilegii, ce constituia 
„fenomenul cel mai dăunător al evoluţiei sociale ungare din epoca 
modernă 44 , după cum aprecia Bibo — şi, odată cu el, Szucs. Nu-i de 
mirare deci că Tripartitum în calitatea ei de colecţie sintetică de 
prevederi referitoare la privilegiile juridice a devenit, ca să zicem aşa, 
biblia nobilimii, biblie care numai în secolul al XVI-lea a apărut în 
paisprezece ediţii, iar în epoci mai târzii în peste şaptezeci. 

Ai senzaţia netă că rătăceşti printre fantome când citeşti în detaliata 
Cronologie a istoriei ungare (în patru volume) despre perioada dina¬ 
inte şi despre consecinţele dureroase ale tragediei de la Mohâcs. Oare 
despre ce discutau şi de ce se înfruntau nobilii în Dietă chiar în momen¬ 
tul în care sultanul Soliman II Magnificul pregătea lovitura decisivă 
împotriva ţării dezbinate, transformate într-un tărâm al nesfârşitelor 
frământări? Nobilimea mică şi mijlocie era preocupată mai ales de 

îmbunătăţirea propriei ei situaţii financiare prin scutirea de datorii, 
respectiv prin dispensarea de la plată a impozitului pentru casele ei de 
la oraş. S-a iscat o luptă vehementă pentru dreptul de a controla exe¬ 
cutivul între magnaţi şi micii nobili, ajunşi în poziţii înalte sub condu¬ 
cerea iscusită a lui Werboczy. El şi cei asemenea lui erau principalii 
iniţiatori ai hotărârilor îndreptate contra străinilor. Privilegiile oraşe¬ 
lor germane cu dreptul lor separat şi cu jurisdicţia lor separată au 
devenit ţinta atacurilor micii nobilimi. Decenii de-a rândul, în oraşele 
locuite majoritar de germani, ungurii (inclusiv slovacii) nu aveau 
drepturile de care cetăţeanul german beneficia dintotdeauna. La Buda, 
în capitală deci, judecător municipal nu putea fi ales „decât un german 
după toţi cei patru strămoşi ai săi u . Din rândurile cetăţenilor germani 
sc alegeau şi judecătorul cu problema impozitelor, secretarul primăriei 
şi majoritatea juraţilor. Nici la tribunal mărturia unui ungur împotriva 
unor germani nu avea valoare decât dacă era sprijinită şi de germani. 
I ,a Besztercebânya (Banskâ Bystrica) şi la Pesta, achiziţionarea de 
terenuri, de exemplu, nu era permisă decât cetăţenilor germani cu 
depline drepturi. Teama de o prea puternică influenţă germană con¬ 
dusese încă din 1439 la ciocniri între ungurii şi germanii din Buda. 3 

Faptul că şi în secolul al XVI-lea, înaintea catastrofalei bătălii de la 
Mohâcs şi a ocupării Budei de către turci, adunările Dietei continuau 
să se ocupe atât de intens de combaterea influenţei străine, mai ales 
germane, este fireşte şi un indiciu clar că în oraşe şi în împrejurimile 
imediate apăruseră tensiuni naţionale, care deveniseră virulente nu 
atât sub semnul unui naţionalism lingvistic, cât din cauza unor eon¬ 
ii icte economice şi sociale. Pentru „băştinaşii 44 germani ai oraşelor, 
străinii însemnau o concurenţă nedorită, ba chiar periculoasă. Astfel, 
un fir roşu conduce de la lupta defensivă pe care burghezia germană 
şi săsească o ducea împotriva imigrării de unguri, slavi şi, mai târziu, 
români până la pogromurile sângeroase ale industriaşilor şi mese¬ 
riaşilor germani împotriva evreilor din Bratislava şi Pesta în timpul 
evenimentelor revoluţionare din anul 1848. 

Pe fundalul acestor tensiuni politice, sociale şi parţial naţional-reli- 
gioase (protestanţii aveau înainte de 1526 o pondere decisivă printre 
germanii din Ungaria) trebuie deci văzute pregătirile tânărului rege 
I mdovic II pentru stăvilirea înaintării turceşti — pentru zăgăzuirea 
unei agresiuni a cărei ţintă în definitiv nici măcar nu era Ungaria, ci 
Viena şi Austria. Ludovic II, cel căsătorit cu Maria din familia 
I labsburgilor, nu avea nici forţa, nici mijloacele, cu atât mai puţin o 
suficientă acoperire internaţională, ca să se pregătească din timp 

împotriva ameninţării din sud. în plus, rivalităţile dintre magnaţi şi mica 
nobilime atinseseră în acel moment un nou apogeu. Werboczy, ca şef 
al grupului (temporar) victorios, şi-a aranjat alegerea ca palatin. Ca 
una dintre primele sale măsuri, el i-a anunţat pe Fuggeri, care repre¬ 
zentau interesele Habsburgilor, că le-a reziliat contractul de arendă 
asupra minelor de metale nobile de la Besztercebânya (Banskâ Bystrica) 
din Ungaria de Sus. Prin aceasta, el a provocat însă o răscoală a celor 
aproximativ 4 000 de mineri rămaşi fără loc de muncă. Tulburările au 
fost înăbuşite în sânge, dar Ungaria n-a mai avut niciodată acces la 
creditele Fuggerilor, şi aceasta chiar în ajunul iminentului atac turcesc. 

După aceasta, prin scrisori şi prin trimişi la Roma şi Veneţia, la 
Viena şi Londra, ungurii au cerut disperat ajutor. Pentru Papa Cle¬ 
ment VII, adevăratul duşman al credinţei se afla, fireşte, nu la Dunăre; 
adevăratul inamic era Martin Luther, reformatorul. Carol V, împă¬ 
ratul habsburgic al Spaniei, a fost şi el ţinta mustrărilor papale şi, 
în final, a unei alianţe franco-italiene înjghebate de Papă. în reali¬ 
tate, agresiunea turcească împotriva Ungariei era poate încurajată 
şi de alianţa dintre „cel mai creştin rege“ de la Paris — regii fran¬ 
cezi primiseră acest titlu de onoare în secolul al XV-lea de la Papa 
Paul II — şi exponentul sfidării păgâne la adresa Occidentului creştin. 
In orice caz, Ferdinand nu a putut sau nu a vrut să-şi ajute cumnatul 
aflat la ananghie. 

Atunci, Ungaria a fost cuprinsă de mâhnire — sentiment care mai 
târziu a devenit şi mai intens — din cauză că Habsburgii austrieci 
şi-au concentrat forţele mai ales pe lărgirea poziţiilor lor în vest şi 
au neglijat lupta împotriva turcilor în sud-est, fireşte mai ales în Unga¬ 
ria. Pe scurt, ungurii erau pretutindeni întâmpinaţi sărbătoreşte şi 
încurajaţi, ba la Roma chiar binecuvântaţi, în perspectiva luptei cu 
turcii, dar lăsaţi mereu cu mâinile goale. 

Fără să aştepte trupa de 10 000 de oameni a voievodului Zâpolya 
din Transilvania, tânărul rege Ludovic II, în fruntea unei armate de 
aproape 25 000 de oameni, alcătuită în grabă, prost instruită şi condusă 
diletant, se înfruntă la 29 august 1526 la Mohâcs, un orăşel în apro¬ 
piere de Dunăre, cu forţele de circa trei până la cinci ori mai mari 
ale sultanului. Ungurii aproape că nu dispuneau nici de tunuri, şi nici 
de infanterie, deoarece teama demnitarilor bisericeşti şi laici faţă de 
propriii lor ţărani, deposedaţi de drepturi şi pedepsiţi de la răscoala 
lui Doja încoace, era probabil mai mare decât cea faţă de luptătorii 
lui Soliman. Tactic şi tehnic, mai ales în ce priveşte artileria, turcii 
le erau superiori ungurilor. 

Intr-o oră şi jumătate, sultanul Soliman a obţinut o victorie uşoară 
şi rapidă. După o luptă scurtă, eroică, majoritatea demnitarilor bise¬ 
riceşti şi laici, printre care şapte episcopi, împreună cu 15 000 de sol¬ 
daţi (majoritatea mercenari germani, polonezi şi cehi), şi-au găsit 
moartea pe câmpia de la Mohâcs. Regele, fugind cu armura completă 
pe el, surprins de o cumplită ploaie torenţială, s-a înecat împreună 
cu calul său în apele umflate ale unui râu. Curând după aceea, s-a şi 
răspândit zvonul că, după luptă, regele fugar ar fi fost înjunghiat de nişte 
nobili unguri, ca să-i poată oferi lui Ferdinand tronul Ungariei. Dovezi 
în sensul acesta nu există. într-adevăr, împrejurările morţii tânărului 
rege din dinastia Jagiellonilor nu au fost niciodată elucidate pe deplin 
sau au fost elucidate la fel ca şi bănuielile apărute la vremea respectivă 
că, în mod conştient, voievodul Zâpolya, cu trupa lui, ar fi aşteptat 
la distanţă sigură rezultatul bătăliei. La mai puţin de trei ani, exact 
pc acelaşi câmp de bătălie de la Mohâcs, Zâpolya, aflat în luptă cu 
f erdinand pentru succesiunea la tron, i-a făgăduit sultanului credinţă 
veşnică. Acest fapt a alimentat ulterior suspiciunea cu privire la con¬ 
duita sa în timpul bătăliei de la Mohâcs. 

De netăgăduit au rămas, desigur, ruşinoasele fenomene adiacente 
precum jafurile, dihonia şi dezordinea totală sub semnul necontenitei 
împuţinări a forţelor. Luând cu sine comorile cele mai de preţ ale 
( urţii, regina Maria, însoţită de cincizeci de călăreţi, a fugit din Buda, 
mai întâi la Bratislava şi apoi la Viena, la fratele ei — şi aceasta nu 
numai de teama turcilor, ci şi de cea a ungurilor. Ungurilor nu le plă¬ 
cuseră niciodată această odraslă a Habsburgilor şi curtenii ei. Regina 
şi oamenii ei de la Curte trăiau închişi în lumea lor, şi apariţia ei în 
capitală — şi nu numai acolo — nu făcea, se zice, decât să aţâţe din 
ce în ce mai mult ura împotriva germanilor. 

După fuga la momentul potrivit de la Mohâcs, palatinul Ştefan 
Bâthory — fără legături de rudenie cu principele omonim de mai târziu 
al Transilvaniei —, împreună cu prietenul său contele Batthyâny, şi-a 
petrecut timpul cu jefuirea canonicilor care fugeau de turci: cu stră¬ 
vechile comori ale palatului episcopal din Pecs ie-a căzut în mâini 
pradă bogată. Alţi nobili şi ofiţeri unguri au jefuit vistieriile arhiepis¬ 
copiei din Esztergom, au atacat nava reginei şi i-au violat doamnele 
de onoare. „încă mai sângerau rănile, încă mai fumegau oraşele pâijo- 
lite, încă nu-şi porniseră miile de prizonieri unguri nici măcar marşul 
către tărâmuri îndepărtate, când pe nobilii distraţi nu-i anima decât 
un singur sentiment: mare bucurie mare că a căzut Curtea germană, 
că a fugit regina nemţoaică 44 , scria istoricul Szekfu şi adăuga că în 

primul rând agitaţia micii nobilimi a fost aceea care dezlănţuise ura 
împotriva „germanilor 44 şi-i silise pe negustorii, meseriaşii şi 
medicii germani să se ascundă pentru un timp. 4 

Nu există deci nici un motiv să punem la îndoială credibilitatea 
unei relatări făcute la două luni după Mohâcs de trimisul polonez, 
care explica: ungurii sunt aproape ca nişte nou-născuţi. O bucurie 
foarte mare a cuprins largi cercuri ale nobilimii, după ce acum domnia 
străină s-a sfârşit. Poate că domnii amintiţi erau aceiaşi care înainte 
de bătălie se făleau: „Numai cu şevalierele noastre punem la pământ 
întreaga annată turcă 44 Atmosfera de „bucurie în loc de tristeţe 44 a 
fost, ca de atâtea ori în istoria Ungariei, o iluzie. în următorul secol 
şi jumătate, mica nobilime, şi nu numai ea, a putut să simtă pe pro¬ 
pria piele ce înseamnă cu adevărat jugul străin. 

Armata turcă biruitoare a ocupat şi a jefuit reşedinţa regală, oraşul 
şi fortăreaţa Buda, a pustiit ţinutul transdanubian şi şesul dintre Dunăre 
şi Tisa şi apoi s-a retras pentru moment din Ungaria cu zeci de mii 
de prizonieri. Pe atunci, Ungaria era cam de trei ori mai mare ca astăzi. 
Din cauza catastrofei de la Mohâcs, situaţia ei internă şi externă se 
schimbase însă complet şi irevocabil din punct de vedere politic, geo¬ 
grafic şi, în cele din urmă, demografic. Abia generaţiile care au urmat 
au înţeles amploarea şi consecinţele acestei înfrângeri. 

„Mohâcs 44 a devenit pentru toate generaţiile viitoare sinonim cu 
„catastrofă naţională 44 şi aceasta nu era o exagerare: Ungaria ca forţă 
politică independentă a dispărut pentru aproape 400 de ani de pe harta 
politică a Europei. Ungurii păreau a fi fost raşi de pe faţa pământului. 

Până şi temperamentul maghiarilor, acest „caracteristic amestec de 
trăsături sanguine, flegmatice şi melancolice 44 (Jokai), poate fi expli¬ 
cat prin acest profund înrădăcinat şi istoriceşte marcat sentiment al 
trăirii sub asediul primejdiilor. Obsesia „morţii poporului maghiar 44 , 
pesimismul ca stare de spirit fundamentală, singurătatea naţiunii, spe¬ 
ranţa sfidând disperarea, ameninţarea ce planează asupra individului 
devin marile teme ale literaturii. Numeroase poezii se ocupă cu des¬ 
tinul naţional. 

Şcoală la graniţă (1950), capodopera scriitorului Geza Ottlik, este 
aproape necunoscută în afara Ungariei. în ea, autorul, pornind de la 
exemplul unei clase de şcolari, schiţează cu o mână foarte sigură 
această relaţie unică în felul ei dintre maghiarime şi înfrângerile ei: 

Se apropia aniversarea a patru sute de ani de la bătălia de la Mohâcs. Pare 

o ciudăţenie sărbătorirea unei înfrângeri, dar cel care acum ar putea 

sărbători victoria, puternicul Imperiu Otoman, nu mai există. Mongolilor, 
şi lor li s-a pierdut orice urmă, aşa cum între timp s-a întâmplat, aproape 
sub ochii noştri, până şi cu tenacele Imperiu Habsburgic. Ne-am obişnuit, 
aşadar, ca numai noi să ne sărbătorim marile bătălii pierdute cărora le-am 
supravieţuit. Poate că ne-am obişnuit şi cu faptul că socotim înfrângerea 
ca pe ceva incitant, făcut din material mai dens, ca pe ceva mai important 
decât victoria — în orice caz, ca pe posesiunea noastră (mai reală ). 5 



9 

Bilanţul catastrofal al stăpânirii turceşti 


Catastrofa naţională de la Mohâcs a însemnat o cezură nu numai în 
istoria ungară, ci şi în cea est- şi central-europeană. Papa Pius II a 
spus despre Ungaria că era „meterez şi scut al creştinătăţii 44 . Acum, 
din marea putere central-europeană, care timp de aproape 150 de ani 
formase o barieră în calea expansiunii turceşti şi acţionase în Balcani 
totdeauna ca vârf de lance al rezistenţei împotriva stăpânirii otomane, 
s-a ales o ţară a nimănui la porţile Vienei şi totodată un câmp de bătălie 
pentru lupta dintre Habsburgi şi otomani, luptă permanentă, în care 
balanţa victoriei a înclinat când într-o parte, când în cealaltă. Ce-i 
drept, armata turcă, luând cu sine o pradă bogată, a părăsit deja la 
începutul lui octombrie Ungaria, dar cele două mari grupuri nobi¬ 
liare rivale nu învăţaseră nimic din înfrângerea nimicitoare. Din contră, 
şi-au continuat cu înverşunare, pe ruinele ţării, lupta oarbă pentru 
tronul gol. După nesperata (fireşte, doar temporară) retragere a turcilor, 
cocoşii luptători au crezut că pericolul turcesc s-a îndepărtat şi s-au 
prins într-un nefast război civil, care, în final, a condus la compromi¬ 
terea definitivă a ideii de stat maghiar, la o sângerare fără precedent 
a maghiarimii şi la împărţirea în trei a bazinului carpatic. 

în loc de o luptă cu forţe unite împotriva pericolului din afară, a 
izbucnit una pe viaţă şi pe moarte între doi antiregi: Ioan Zâpolya şi 
Ferdinand I de Habsburg. Primul era cel mai bogat moşier al Unga¬ 
riei, în 1514 înăbuşise în sânge răscoala ţăranilor, se sprijinea pe mica 
nobilime şi se înfăţişa acum ca reprezentant al maghiarimii, ca fiind 
pur şi simplu figura naţională conducătoare. Al doilea se prevala de 
tratatele succesorale încheiate cu Jagiellonii. Ceea ce a urmat a fost 
o repetare a scenelor din anul 1440. Din nou ambii rivali au fost în¬ 
coronaţi în aceeaşi biserică de la Szekesfehervâr; mai întâi, Zâpolya, 
iar un an mai târziu, Ferdinand. Din nou acelaşi demnitar bisericesc 
a pus coroana pe capul regelui. La încoronarea lui Ferdinand, au asis¬ 
tat şi mulţi dintre marii seniori care fuseseră de faţă cu un an înainte 
şi la încoronarea celuilalt rege. Nici unul dintre cei doi regi nu era 
destul de puternic ca să-l forţeze pe celălalt să capituleze definitiv, 

cu atât mai puţin ca să dea o ripostă sultanului. Regele Ioan era riva¬ 
lul mai slab: el n-a putut să se întoarcă în Ungaria după un scurt exil 
în Polonia şi să continue lupta împotriva lui Ferdinand decât cu 
ajutorul înaltei Porţi şi al Franţei. Deoarece încă din 1529 la Mohâcs 
îl recunoscuse ca suveran al său pe sultanul Soliman şi-i jurase cre¬ 
dinţă, Ioan trecea în ochii adversarilor drept un vasal al turcilor capabil 
de orice. 

Faptul că în 1538 a existat totuşi o şansă pentru o împăcare între 
antiregi şi pentru împiedicarea sciziunii se leagă de eforturile uneia 
dintre figurile cele mai capabile, cele mai strălucite şi totodată cele 
mai tragice din aceste vremuri agitate. Omul era croat get-beget şi 
se numea Georgius Utjesenic-Martinuzzi, dar a intrat în istorie sub 
numele de Fratele Gyorgy. Ca să-i înţelegem importanţa şi rolul, 
trebuie să avem în vedere că, timp de un secol şi jumătate, maghiarii 
au luptat pe două fronturi — contra turcilor şi contra Habsburgilor. 
în acest război adesea derutant şi care uneori lua fulgerător întorsături 
neaşteptate, ambele fronturi şi-au avut eroii, trădătorii şi martirii lor. 1 

Fratele Gyorgy, născut pe la 1480, provenea din mica nobilime croată 
şi, după serviciul militar, a devenit călugăr paulin. Hirotonisit preot, 
cl a ocupat la Curtea regelui Ioan funcţii importante, în cele din urmă 
pe cel de administrator al finanţelor. Fratele Gyorgy s-a dovedit nu 
numai un consilier indispensabil şi un om de integritate morală abso¬ 
lută, ci şi un luptător convins pentru unitatea Ungariei. (Potrivit lui 
Szekfu, el „i-a îndrăgit pe unguri şi i-a urât pe germani“.) A fost meri¬ 
tul său că la 1538 cei doi regi au încheiat la Oradea un acord care asi¬ 
gura pacea şi conţinea totodată un tratat succesoral secret în favoarea 
Habsburgului. Fratele Gyorgy a fost răsplătit cu importanta episcopie 
a Oradei, mai târziu a ajuns arhiepiscop de Esztergom şi, în sfârşit, 
chiar cardinal. 

Acum, el năzuia, ce-i drept, să unifice Ungaria sub Ferdinand, dar 
era hotărât în acelaşi timp să nu-i dea Habsburgului Transilvania decât 
dacă ia măsuri să apere efectiv contra turcilor şi Ungaria de răsărit, 
şi zona centrală a Transilvaniei. Rolul Fratelui Gyorgy a devenit deter¬ 
minant atunci când, cu puţin înainte de a muri (1540), regelui Ioan 
i s-a născut încă un fiu, Ioan Sigismund, dintr-o căsătorie târzie cu 
Isabella, fiica regelui polonez din dinastia Jagiellonilor. Regele muri¬ 
bund i l-a încredinţat pe sugar Fratelui Gyorgy. Episcopul l-a proclamat 
pe copil imediat rege şi a plecat cu el şi cu regina văduvă la Buda. 

în timp ce antiregii se războiau pe ruinele statului între ei, turcii 
au ocupat pas cu pas partea mănoasă a ţării, ţinutul propriu-zis de aşe¬ 
zare a maghiarilor, şesul dintre Dunăre şi Tisa, împreună cu zonele 
mărginaşe. Prin tot felul de tertipuri, Soliman a reuşit în 1541, după 
două scurte campanii de cucerire, să ocupe definitiv, fără un foc de 
armă sau o lovitură de sabie, şi capitala Buda: sub pretextul ocrotirii 
lui loan Sigismund, ajuns la vârsta de un an, şi a mamei sale. Ungaria 
a fost tranşată în trei părţi. Regatul propriu-zis al Ungariei se reducea 
la câteva comitate vestice şi la Ungaria de Sus (Slovacia de astăzi) 
şi era guvernat ca o provincie austriacă de către Viena. 

Faptul însă că Transilvania a putut să apară şi să existe ca princi¬ 
pat de sine stătător, chiar dacă sub protecţia sultanului, s-a datorat 
în primul rând eforturilor neobosite ale Fratelui Gyorgy. Timp de zece 
ani, călugărul taciturn şi incoruptibil încearcă, în acest triunghi bizar 
între turci, Habsburgul Ferdinand şi capricioasa regină-mamă polo¬ 
neză, să promoveze o politică acceptabilă pentru toate părţile, o 
politică însă care, în fond, să servească intereselor elementare ale 
maghiarimii şi să aibă ca obiectiv unitatea ţării. Duşmanca lui de 
moarte a devenit în mod bizar regina-mamă, care, din antipatie, iar 
mai târziu din ură necontrolată, punea în pericol chiar şi interesele 
fiului ei şi ale familiei dacă o propunere venea de la mult prea puter¬ 
nicul, totdeauna seriosul şi oricărei plăceri potrivnicul Frate Gyorgy. 
Intrigile reciproce la turci, asediile şi ciocnirile între unităţi rivale, 
urmate de scuze lacrimogene de ambele părţi şi de gesturi de împăcare 
pe termen scurt între călugărul ascet, omul forte al principatului, şi fri¬ 
vola regină-mamă înconjurată de cavaleri polonezi şi sprijinită de unii 
magnaţi, reflectau suişurile şi coborâşurile dintr-un raport tensionat, 
marcat de neîncredere din ambele părţi. Dar tocmai aptitudinile 
diplomatice remarcabile ale poliglotului Frate Gyorgy, contactele lui 
multiple şi atitudinea sa diferenţiată faţă de comandanţii turci de ori¬ 
gine sud-slavă l-au făcut până la urmă — ţinând cont şi de loialitatea 
lui principială faţă de etern şovăitorul rege Ferdinand — să le apară 
tuturor ca un personaj nesigur şi impenetrabil. In ochii magnaţilor 
şi ai nobililor, omul politic aproape septuagenar, mânat de energie 
debordantă şi mereu îmbrăcat într-o sutană de postav, inspira de-a 
dreptul spaimă. 

în vara lui 1551, Fratele Gyorgy, numit între timp voievod al Tran¬ 
silvaniei de către Ferdinand, a mijlocit o nouă înţelegere între Habs- 
burg şi Isabella: regina-mamă părăsea ţara, iar fiul ei loan Sigismund, 
pentru renunţarea lui la tron, urma să fie despăgubit cu ducatul silezian 

()ppeln. Feudalii Transilvaniei l-au recunoscut ca rege pe Ferdinand. 
Sfânta Coroană, deţinută din 1532 de familia Zâpolya, a fost adusă 
cu impresionante manifestări de bucurie la Bratislava, în noua capitală 
a Ungariei regale, cum s-a numit oficial sub Habsburgi restul de regat 
maghiar. între timp, a intrat în Transilvania şi Giovanni Castaldo — 
general mercenar al lui Ferdinand — cu o mică armată germano-spani- 
olă. Deocamdată, turcii n-au luat cunoştinţă de toate aceste lucruri. 
(’eva mai târziu, sultanul a organizat însă o expediţie punitivă. Fratele 
Gyorgy, care, la propunerea lui Ferdinand, primise între timp pălăria 
de cardinal, a încercat din nou, cu bani, prin contacte personale şi 
prin capacitatea de a pătrunde psihologia celeilalte părţi, ajutat bineîn¬ 
ţeles şi de diplomaţia secretă şi de ipocrizie, să pareze iminentul atac 
lurcesc. De aceea, duşmanii săi îl bănuiau din nou pe Fratele Gyorgy 
că, în realitate, nu vrea decât ca, folosindu-se de ajutorul Habsburgilor, 
sâ se debaraseze de familia Zâpolya şi apoi, cu sprijin turcesc, să se 
descotorosească şi de Ferdinand, pentru ca, în final, să devină el stă¬ 
pân exclusiv şi absolut al Transilvaniei. Se spune că la o audienţă 
nocturnă secretarul Fratelui Gyorgy l-a prevenit pe generalul Cas- 
laldo — făcut să se simtă în nesiguranţă — asupra unei capcane 
mortale. După aceea, Castaldo, printr-o scrisoare dramatică, l-a rugat 
pe regele Ferdinand să-l autorizeze ca — de va fi nevoie — să-l 
elimine pe sinistrul călugăr. 

La 17 decembrie 1551, în timpul rugăciunii de dimineaţă, Fratele 
Gyorgy a fost atacat în castelul său şi ucis cu cincizeci de lovituri 
de pumnal de către Sforza Pallavicini, precum şi de opt ofiţeri spa¬ 
nioli şi italieni. Cadavrul a rămas şaptezeci de zile în castelul prădat. 
Lste foarte posibil ca zvonurile stăruitoare că motivul cel mai impor¬ 
tant al asasinatului ar fi fost comorile de aur şi argint ale cardinalului 
să fie adevărate. întrucât victima era o căpetenie bisericească, procesul 
a avut loc la Vatican. A durat trei ani şi nu a produs nici un fel de 
dovezi privind pretinsa trădare a călugărului. în sfârşit, pe Ferdinand, 
pe Castaldo şi pe ceilalţi părtaşi la omor, Papa, sub presiunea împă¬ 
ratului, i-a achitat. 

Pumnalul s-a înfipt nu numai în trupul călugărului paulin, ci şi în 
cel al Ungariei, trăgea Szekfu amara concluzie. în fapt, cei mai mulţi 
istorici maghiari înclină să privească asasinarea singurului om care 
ar fi putut realiza o reunificare a Ungariei de răsărit cu Ungaria regală 
de sub Habsburgi nu numai ca reprobabilă din punct de vedere moral, 
ci şi ca nemotivată şi absurdă din punct de vedere politic. Marea ofen¬ 
sivă demarată de turci curând după aceea şi luptele violente ulterioare 

dintre Habsburgi şi Ioan Sigismund, înscăunat între timp ca principe 
al Transilvaniei, dau impresia că şi pentru cazul tragic al fascinantei 
personalităţi a Fratelui Gyorgy ar putea fi valabil ceea ce, zice-se, a 
spus Talleyrand după împuşcarea ducelui de Enghien: „A fost mai 
mult decât o crimă; a fost o eroare!“ 

Reizbucnite după asasinat, luptele pentru delimitarea Ungariei regalo-habs- 
burgice şi a ţinutului de sub stăpânire turcească extins în toate direcţiile 
nu numai că nu au adus în anii următori nici o întorsătură în favoarea 
reunifîcării Ungariei, dar au condus până la urmă la pierderea defini¬ 
tivă a Transilvaniei. Instalat de înalta Poartă şi proclamat principe, 
Ioan Sigismund Zâpolya a preluat în 1559, după moartea mamei sale 
Isabella, treburile guvernării şi a continuat lupta şi împotriva împăra¬ 
tului Maximilian II (1564-1576). 

în acest timp, sultanul Soliman a făcut o ultimă încercare de a 
cuceri Viena. O puternică forţă armată turcească, plecând de la Esseg 
şi traversând Dunărea, a ajuns în faţa cetăţii Szigetvâr, pe care a cuce¬ 
rit-o după un asediu de o lună de zile. Cu câteva sute de soldaţi, 
Miklos (Nicolaus) Zrinyi, banul Croaţiei, care trece drept erou legen¬ 
dar al luptelor cu turcii atât pentru unguri, cât şi pentru croaţi, a apărat 
cetatea până la ultimul om. într-o ultimă încercare de ieşire din încer¬ 
cuire, el a murit luptând împotriva colosului otoman. Soliman „Mag- 
nificul“ murise cu puţin înainte de cucerirea cetăţii; dar, pentru moment, 
ştirea nu a fost difuzată. în acele zile, în apropiere de Gyor, împăratul 
Maximilian, comandant suprem al unei armate de 80 000 de oameni, 
nu a profitat de împrejurări: nici nu a pornit un atac de degajare spre 
Esztergom pentru salvarea cetăţii Szigetvâr, nici nu a exploatat con¬ 
fuzia provocată prin moartea lui Soliman, adică nu a folosit ocazia 
pentru a lichida dominaţia turcească asupra Ungariei. în loc să acţio¬ 
neze hotărât, Maximilian a acceptat, în 1568, într-un acord de pace 
încheiat la Adrianopol cu noul sultan, divizarea Ungariei, recunoscând 
teritoriilor cucerite de Soliman statutul de părţi constitutive ale Impe¬ 
riului Otoman. Ioan Sigismund a renunţat la titlul de rege al Ungariei 
şi s-a numit din acel moment princeps Transsylvaniae ac partium 
regni Hungariae „principe al Transilvaniei şi al părţilor regatului 
Ungariei“, adică peste comitatele situate la răsărit de Tisa. Principatul 
a rămas obligat să plătească în continuare tribut sultanului. Tratatele 
de pace au pecetluit deci formal pentru mai bine de un secol şi jumă¬ 
tate împărţirea spaţiului carpatic în trei regiuni separate. 



CATASTROFA STĂPÂNIRII TURCEŞTI 109 

Astăzi, este inutil să speculăm pe marginea chestiunii dacă înfrân¬ 
gerea de la Mohâcs sau căderea Budei a reprezentat punctul cel mai 
dc jos al declinului Ungariei istorice, declin înţeles ca divizare defi¬ 
nitivă în trei părţi. Istoricii unguri sunt însă unanimi în a considera 
că cei circa 170 de ani ai stăpânirii otomane au însemnat cea mai 
mare catastrofă din istoria ungară, cu fatale consecinţe demogra¬ 
fice, etnice, economice şi sociale. Se poate spune fără exagerare că 
rădăcinile acestei evoluţii, încheiate cu amputarea Ungariei istorice 
în urma tratatului de pace impus la Trianon după Primul Război 
Mondial, pornesc din epoca dominaţiei otomane de acum mai bine 
de 400 de ani. 

Pentru viitorul Ungariei, a fost cu adevărat tragic faptul că ţinutu¬ 
rile populate aproape exclusiv de maghiari, deci Câmpia Tisei (Alfold) 
şi zona colinară transdanubiană, au trebuit să sufere pierderile cele 
mai grele, în timp ce oraşele locuite de germani precum şi ţinuturile 
colonizate cu slovaci, români şi ruteni în Ungaria de Nord şi în Tran¬ 
silvania au scăpat relativ uşor. Ţinutul sudic al Ungariei, înainte vreme 
cel mai bogat, şi şesul central au suferit cele mai mari pustiiri în pri¬ 
mele lupte, iar populaţia a fost exterminată chiar la mijlocul seco¬ 
lului al XVI-lea. înainte de Mohâcs, maghiarii formau aproximativ 
75 până la 80 de procente din populaţia totală estimată la 3,5 până la 
4 milioane. în jurul anului 1600, era estimată doar la ceva peste 2,5 
milioane. După retragerea turcilor, numărul estimat al locuitorilor se 
ridica la circa 4 milioane; adică, în jurul anului 1720, acest număr a 
depăşit cu puţin nivelul din Evul Mediu târziu. 2 

La aceste cifre, trebuie luaţi în considerare doi factori importanţi, 
în condiţii normale, opinează Thomas von Bogyay, în 200 de ani popu¬ 
laţia ar fi trebuit cel puţin să se tripleze. După estimările sale, creşterea 
naturală de opt până la zece milioane de oameni s-a pierdut însă com¬ 
plet — aproape exclusiv pe seama populaţiei maghiare. Szekfîi a mers 
chiar până la a afirma că fără intervenţia turcească populaţia ar fi putut, 
până la sfârşitul secolului al XVII-lea, să se ridice la 15 până la 20 de 
milioane. Ponderea ungurilor ar fi fost atunci de 80 până la 90 de pro¬ 
cente. Estimări mai prudente pornesc de la o pierdere netă de un milion 
de oameni. După această socoteală, Ungaria de după epoca stăpânirii 
turceşti ar fi trebuit să aibă cam tot atâţia locuitori cât şi Anglia. 

Şi mai gravă a fost însă modificarea radicală a compoziţiei etnice 
în defavoarea ungurilor. Ei purtaseră povara principală a luptelor. înainte 
de toate, robii unguri erau foarte ceruţi în Imperiul Otoman şi se 
vindeau la preţuri mari pe pieţele de sclavi ale Orientului. Ungurii 

au suferit mai mult decât, de pildă, locuitorii ţărilor balcanice şi din 
cauză că ei n-au putut să se ascundă în regiuni muntoase greu acce¬ 
sibile. în plus, printre ei numărul convertiţilor la islam era minimal 
în comparaţie cu cel al convertiţilor din Balcani. 

Fuga permanentă a sârbilor spre nord şi a slovacilor spre sud, pre¬ 
cum şi masivul aflux de români din Ţara Românească au făcut ca 
ponderea ungurilor în totalul populaţiei să scadă la circa jumătate. 
Numai în 1690/91, în jur de 200 000 de sârbi fugiţi din faţa unei con¬ 
traofensive turceşti au fost primiţi, din dispoziţia împăratului Leopold, 
în Ungaria. Dacă amintim anticipat şi de politica deliberată şi de mare 
amploare privind colonizarea cu germani şi slavi în secolul al XVIII-lea, 
atunci nu mai este surprinzător că recensământul din 1787 evidenţiază 
la un număr de locuitori de 8,5 milioane, o pondere a ungurilor de 

A 

numai 39 de procente. In spatele acestor cifre aride se ascunde o evo¬ 
luţie naţională tragică. 

Prin pustiire, depopulare şi despădurire, marea câmpie (Câmpia 
Dunării de Mijloc şi Câmpia Tisei) situată la sud de linia Gyor-Bu- 
da-Debreţin (Debrecen) s-a transformat în cursul deceniilor într-o 
pustă fără arbori, asemănătoare stepei. După fuga ţăranilor, sate cândva 
înfloritoare au rămas pustii. Chiar la Vâc, nu departe de Buda, un 
călător a întâlnit la 1605 o mână de ţărani care numai din auzite ştiau 
că în locul unde se aflau cocioabele lor sărăcăcioase fusese mai înainte 
un oraş bogat. Edward Brown, un călător englez, relatează la 1669/70 
că de la Viena până la Belgrad el a străbătut doar o savană de un verde 
închis, ce i s-a părut nesfârşită; peisajul i-a făcut impresia unei mări 
neţărmurite. 

A 

In drum spre Constantinopol, cu soţul ei numit ministru plenipo¬ 
tenţiar britanic pe lângă înalta Poartă, lady Mary Wortley Montagu 
îi scria, la 16 ianuarie 1717, prietenei ei din Viena: 

Prinţul Eugen a fost atât de amabil, încât mi-a spus totul spre a mă con¬ 
vinge să aştept să se dezgheţe Dunărea şi să călătoresc comod pe apă. El 
m-a asigurat că în Ungaria casele nu-ţi oferă adăpost adecvat nici măcar 
în cazul unei vremuieli obişnuite şi că de la Buda până la Esseg ar trebui 
să călătoresc timp de trei sau patru zile fără să întâlnesc o casă, prin nişte 
câmpii pustii, înzăpezite, unde frigul este atât de cumplit, încât pe mulţi 
i-a ucis. Mărturisesc că aceste grozăvii au făcut o impresie profundă asupra 
sufletului meu ... 3 

Stăpânirea turcească în Ungaria centrală, precum şi în părţile transdu- 
nărene s-a soldat cu secătuirea completă a unor întregi regiuni. în 
ţinuturile ocupate de turci, 90 de procente din zonele de câmpie, două 

treimi din terenul arabil cerealier şi jumătate din şeptel se transfor¬ 
maseră, la mijlocul secolului al XVII-lea, într-o imensă ruină. Dar 
mai mult decât atât. După ocuparea Ungariei de sud şi centrale, trupele 
sultanului au pustiit nu numai în cursul „marilor 44 războaie tot ce le-a 
ieşit în cale, ci şi în permanentele mici conflicte din aşa-zisele perioade 
de pace, când au pustiit până şi sate întregi. Deosebit de temuţi erau 
tătarii din Crimeea, care, ca trupe auxiliare, hălăduiau prin Ungaria 
şi Transilvania şi lăsau peste tot şuvoaie de sânge. 

Chiar în districtul administrativ Buda, deci în jurul mai vechii capi¬ 
tale, funcţionarii turci au înregistrat diminuarea numărului de contri¬ 
buabili de la 58 742 în anul 1577/78 la numai 12 527 în anul 1662/63. 
Operaţiunile militare, molimele, deportările şi, nu în ultimul rând, 
uciderea a numeroşi fugari, împreună cu perioadele de foamete au 
depopulat ţinuturi cândva înfloritoare. In acest timp, pătrund aici sau 
sunt colonizaţi români şi sârbi, care trăiesc adesea în colibe de lemn 
primitive, pe jumătate îngropate în pământ, pe care în caz de transfor¬ 
mare în păşuni a terenului arabil sau de pericol de incidente la graniţă 
le părăseau imediat. 

Nimic nu ar putea să ilustreze mai bine dimensiunile pustiirii ca 
faptul că, la o generaţie după retragerea turcilor, oraşul Debrecen, cel 
mai mare din Ungaria de răsărit, număra doar 8 000 de locuitori, iar 
oraşul Szeged, din sud, numai 5 000. Pe o rază de circa 40 de kilometri 
în jurul acestor centre nu mai exista nici o aşezare. Partea transdu- 
năreană a fost şi ea lovită crunt. La sfârşitul Evului Mediu, în jurul 
anului 1490, acest ţinut era locuit aproape numai de unguri. Număra, 
atunci 900 000 de locuitori. Sub stăpânire turcească, populaţia a scă¬ 
zut la o treime, şi chiar şi în 1720 abia mai atingea vreo jumătate de 
milion, condiţii în care ponderea maghiarilor scăzuse cu aproximativ 
50 la sută. 4 

Cuceritorii turci au împărţit ţara în cinci paşalâcuri sub controlul 
beglerbegului, care era paşă al Budei. Proprietar al întregului sol a 
devenit statul, care, ce-i drept, administra „pentru Allah 44 , deci direct, 
numai o cincime din aşa-numitele moşii „khas 44 în timp ce moşiile 
statului ofereau o anumită securitate juridică şi o anumită stabilitate 
în administrare, iar ţăranii trebuiau să suporte adesea mai puţine poveri 
decât la moşierii de mai înainte, militarii de carieră (spahiii) şi func¬ 
ţionarii turci voiau să scoată într-un timp cât mai scurt un câştig cât 
mai mare din moşiile care le erau repartizate ca feude de probă. Urma¬ 
rea a fost o exploatare nemiloasă şi, legat de aceasta, părăsirea satelor 
de către ţărani. Celebra pustă din Ungaria de răsărit, unde creşterea 

vitelor mari are un caracter extensiv, este înainte de toate o moştenire 
n acelui timp. 

Administraţia treimii din teritoriul ungar ocupate de turci a rămas 
în toate privinţele un corp străin. Singurul scop al cuceritorilor a fost 
să-şi asigure dominaţia în ţinuturile ocupate. Desele schimbări în 
funcţii şi învestiri de vasali serveau şi ele acestui scop. Cu cât rangul 
funcţionarului era mai înalt, cu atât şederea lui în Ungaria era mai 
scurtă — cu această regulă dură se reuşea la Constantinopol (Istanbul) 
să se împiedice legăturile personale. Nouăzeci şi nouă de persoane 
s-au succedat în înalta funcţie de paşă în cei 145 de ani cât Buda a 
fost ocupată de turci. 

Relativa libertate naţională şi religioasă a fost urmarea naturală a 
unei administraţii care ignora instituţiile locale şi, tocmai prin aceasta, 
işi consolida existenţa. Atâta timp cât obligaţiile faţă de ocupanţi erau 
îndeplinite, turcii nu se amestecau în treburile interne ale supuşi¬ 
lor creştini. Nu au existat tendinţe spre o contopire sau asimilare a 
populaţiei ungare, al cărei număr sub stăpânire turcească directă a osci¬ 
lat — potrivit diverselor estimări — între un milion şi un milion şi 
jumătate. 

Mai mult decât atât, turcii nu făceau nici o deosebire între nobili 

şi iobagi. Nu numai simplii soldaţi de pe câmpul de bătălie, ci şi ţăranii 

/\ 

loiali puteau obţine relativ uşor diploma de înnobilare. înainte de toate, 
ridicarea la rangul de nobil era adesea o vorbă goală şi probabil de 
aceea se obţinea aşa de uşor. O creştere puternică a numărului de mici 
nobili săraci a existat nu numai în Ungaria regală şi în principatul 
Transilvaniei, ci şi în ţinutul stăpânit de turci. Turcii tolerau ca ţăranii 
şi comunele să plătească dări statului ungar, respectiv latifundiarilor 
lor, care erau absenţi pentru că fugiseră la timp, şi chiar să se pre¬ 
zinte cu proiecte comunale şi litigii juridice la autorităţile judeţene 
care funcţionau în partea regalo-habsburgică a ţării. Faptul că nu au 
existat graniţe închise şi că negustorii, clericii şi predicatorii puteau 
să călătorească, respectiv să se întoarcă nestingheriţi dintr-un ţinut 
de sub o suveranitate într-altul de sub o altă suveranitate a dat senti¬ 
mentului naţional şi voinţei de supravieţuire un impuls extraordinar 
de important pe termen lung. 

Pe acest fundal poate fi înţeleasă şi relevanţa glumelor politice 
din Ungaria guvernată de comunişti 400 de ani mai târziu: 

De ce a făcut mai deunăzi şeful de stat (sovietic) Nikolai Podgornâi o 

vizită oficială în Turcia? 

Ca să afle cum au putut, la vremea lor, trupele turceşti să rămână în Ungaria 
peste 150 de ani... 

Sau o altă variantă, cu privire la nelipsita sărbătorire a aniversării 
„eliberării 44 de către Armata Roşie, „eliberare 44 considerată ca robie de 
majoritatea ungurilor: un emisar al Moscovei a plecat la Ankara ca să 
obţină o informaţie de la autorităţile de resort ale Turciei. Cum au reuşit 
turcii, la vremea lor, să-i stăpânească timp de 150 de ani pe aceşti unguri 
recalcitranţi? 

Răspunsul înaltului funcţionar (nu i se dă numele) din capitala turcă: Nu 
vă pot spune decât că noi nu i-am pus să sărbătorească aniversarea bătăliei 
de la Mohâcs... 

Sistemul turcesc a fost în timpurile sale cele mai bune complet nepro¬ 
ductiv, iar în frecventele sale perioade foarte rele, catastrofal — este 
de părere Macartney, care mai adaugă că, în afară de unele băi şi 
fortificaţii, turcii nu au adus nimic în Ungaria, în schimb au distrus 
sau au lăsat pradă degradării ceea ce au găsit în această ţară. 

Motive turceşti revin, bineînţeles, în versurile primului mare poet 
maghiar, Bâlint Balassi, care a căzut la asediul cetăţii Esztergom, în 
1594, împotriva turcilor, şi a cărui lirică, spre a folosi cuvintele isto¬ 
ricului literar maghiar Gyorgy Mihâly Vajda, reflectă „religiozitate 
autentică 44 precum şi „desfrâu al simţurilor 44 Trăgându-se dintr-o 
familie de cavaleri briganzi medievali şi aventurieri renascentişti, el 
cunoştea — scris şi vorbit — nouă limbi. Balassi când deplângea 
„pieirea naţiunii ungare 44 , când cânta laude vienezelor Suzana şi Ana- 
Maria din „orăşelul cu tranşee adânci 44 . Balassi a devenit celebru ca 
unnare a aventurilor sale galante, dar şi mai mult ca luptător pe câmpul 
de bătaie. Poeziile lui de dragoste cele mai frumoase, ce-i drept, au 
fost găsite şi publicate abia în 1879 (!). 

Balassi nu a fost singurul liric genial care a murit ca un erou. Aceeaşi 
moarte a avut-o şi Sândor Petofi, în 1849. Atunci şi mai târziu, ciocnirile 
din jurul fortificaţiilor de la frontieră de-a lungul ţinuturilor mărginaşe 
ale Ungariei regalo-habsburgice şi ale principatului Transilvaniei, teme¬ 
rarele încercări de spargere a încercuirii în situaţii de asediu, atacurile 
fulgerătoare în ţara duşmană şi legendarele dueluri între războinici celebri 
au furnizat material pentru poeţi şi compozitori. 

Prin cutezanţa lor, comandanţii-eroi ai cetăţilor şi fortificaţiilor de 
graniţă, precum Miklos Jurisich la Koszeg, Gyorgy Szondi la Dregely, 
Istvân Dobo la Eger şi, mai ales, Miklos Zrinyi la Szigetvâr, nu numai 

ni au împiedicat în repetate rânduri ample atacuri turceşti împotriva 
Vienei, dar au intrat şi în istoria literaturii maghiare şi a celei de limbă 
germană. Astfel, aproape o sută de ani mai târziu, celebrul comandant 
ilc oşti şi poet Miklos Zrinyi a scris despre străbunicul său omonim şi 
despre moartea sa eroică epopeea Primejdia de la Sziget. Un secol şi 
plinătate mai târziu, poetul Theodor Komer a folosit aceeaşi temă în 
drama sa Zrinyi , prezentată în premieră la Viena în 1812. Un luptător 
din drama scrisă de Komer spune: „Un ungur liber nu se pleacă decât 
in faţa lui Dumnezeu şi a regelui său! 44 Se spune că vienezii, având în 
minte lupta pentru libertate împotriva lui Napoleon 1, au aplaudat fur- 
lunos imnul închinat eroismului unguresc şi credinţei ungurilor faţă 
de suveranul lor. 5 (Asupra raportului, în realitate cu totul altul, dintre 
fiimilia Zrinyi şi Habsburgi, vom mai reveni.) 

încă din vremea luptelor cu turcii, vitejia ungurilor dobândise faimă 
europeană. Aeneas Sylvius Piccolomini, Papa Pius II de mai târziu, 
notează într-o scrisoare particulară că dacă ungurii nu şi-ar vărsa 
sângele lor, atunci acest lucru ar trebui să-l facă celelalte naţiuni euro¬ 
pene. Observatori contemporani germani, francezi şi italieni laudă 
şi ei virtuţile ostăşeşti ale ungurilor. Croatul Georgievitz, care îşi zice 
fteregrinus Hungaricus, exclamă la 1554: „Ce naţiune este mai vitează 
decât cea ungară? 44 


Intr-un eseu fundamental despre imaginea europeană a ungurilor, 
Sandor Eckhardt observă că în această glorificare se amestecă uneori 
şi compasiune, ca, de pildă, la Voltaire: „Dintre toate popoarele care 
in cursul istoriei ne-au trecut prin faţa ochilor, nici unul nu a fost atât 
de nefericit precum cel maghiar. [...] Degeaba a făcut natura ca în 
mi jlocul lui să se nască oameni viguroşi, frumoşi, inteligenţi. 44 Eckhardt 
il citează şi pe Jean Bodin, care crede că găseşte în factorii meteo¬ 
rologici la care se referă ştiinţa antică despre climă explicaţia aptitu¬ 
dinilor ostăşeşti ale maghiarilor: „Ungaria este o ţară bătută de vânturi; 
de aceea locuitorii ei sunt şi mai vioi, şi mai războinici. 44 în schimb, 
spune el, francezul este politicos şi cu moravuri plăcute pentru că 
Iraieşte într-o zonă temperată... 6 

Transilvania 

ca reazem al statalităţii ungare 


Nu există nici o îndoială că Transilvania autonomă, şi ea creaţie a 
Fratelui Gyorgy, a acestui neobosit luptător pentru unitatea Ungariei, 
a devenit un centru extrem de important al statalităţii ungare între 
Imperiul German şi cel Otoman şi, în plus, un loc de refugiu al culturii 
şi ideii de stat ungare, spaţiu foarte important pentru viitorul naţiunii. 

împărţirea în trei a Ungariei a adus cu sine şi o scindare a naţiunii 
în două tabere, la care s-a adăugat şi, în aceste împrejurări, deosebit 
de exploziva separare după religii. Sub stăpânirea unor principi unguri 
înscăunaţi de sultan sau confirmaţi de el, principatul Transilvaniei a 
fost, fără îndoială, o trambulină pentru strategia de politică inter¬ 
naţională a Imperiului Otoman. Deoarece izolarea şi slăbirea Habs- 
burgilor servea intereselor turceşti. Transilvania, mai ales sub Ştefan 
Bâthory (care a fost ales rege al Poloniei), Ştefan Bocskai şi Gabriel 
Bethlen — toţi principi de format european — a putut să devină basti¬ 
onul dublei rezistenţe împotriva Habsburgilor şi a Contrareformei 
impuse cu forţa de Casa de Habsburg. 

La sfârşitul secolului al XVI-lea, Transilvania era, ca suprafaţă, 
mai mare decât Ungaria de azi: 100 000 de kilometri pătraţi faţă de 
93 000 de kilometri pătraţi. Principatul cuprindea şi aşa-numitul 
Partium*, comitatele de la graniţa de nord-est şi sud-est pe care un 
puternic intrând controlat de turci le despărţea de trunchiul regatului 
maghiar. Aceste ţinuturi mărginaşe, roditoare şi dens populate au con¬ 
tribuit decisiv la precumpănirea elementului maghiar. Potrivit esti¬ 
mărilor, trăiau atunci în principatul Transilvaniei 955 000 de oameni; 
la aproximativ o jumătate de milion de unguri — dintre care 250 000 
de secui —, se adăugau 280 000 de români, 90 000 de saşi şi cam 
85 000 de „alte neamuri “, în majoritate sârbi şi ucraineni. Trebuie, 


* Partium (din sintagma partium regni Hungariae ) — genitiv plural al 
substantivului pars , -tis, folosit ca nominativ singular; în această formă, 
denumeşte comitatele Crasna, Solnocul de Mijloc şi Zarand şi înseamnă 
„pârţi-anexă“, „părţi dependente de“, „părţi ţinând de“ ( cf. Antonius Bartal, 
Glossarium mediae et infimae Latinitatis regni Hungariae , Teubner, 
Leipzig, 1901, p. 173 — n. ed .) 

hi neînţeles, arătat că Transilvania propriu-zisă, adică fără comitatele 
s;m oraşele ţinând de Partium, nu era decât de circa 60 000 de kilo¬ 
metri pătraţi, iar numărul locuitorilor ei nu se ridica nici el decât la 
rcl mult 650 000. Această precizare este importantă pentru că în seco¬ 
lul al XVII-lea, în cursul tulburărilor politice interne şi al atacurilor 
din afară, ţinuturile bogate ţinând de Partium au fost din nou ocupate 
icmporar de turci. 1 

Numai pe acest fundal multinaţional şi multicultural putem înţelege 
ce importanţă i-a revenit tocmai în acel timp acestui principat relativ 
mic. Atunci când viaţa spirituală a ungurimii din teritoriile stăpânite 
de Habsburgi şi de turci s-a stins şi existenţa naţiunii şi a culturii ei 
;i fost expusă unui pericol mortal, Transilvania s-a dovedit a fi bastion 
.il culturii naţionale şi al toleranţei. 

în istoria secolului al XVI-lea până în al XVIII-lea, cauza libertăţii 
religioase şi lupta dintre Reformă şi Contrareformă erau inseparabile 
< le chestiunea dreptului la autodeterminare politică şi a aspectelor poli- 
licc ale sistemului de stat vasal faţă de turci. 

în linii mari, Imperiul Otoman era indiferent faţă de conflictul reli¬ 
gios, dar toate poziţiile lui conţineau şi o problematică de politică 
externă. în acelaşi timp, în politica externă a principatului, mai ales 
m secolul al XVI-lea, dorinţa de reunificare cu Ungaria regală a jucat 
insă un rol remarcabil. Bineînţeles, înalta Poartă a identificat poziţia 
catolică, în cazul de faţă, cu Habsburgii, deci cu adversarul cel mai 
periculos, iar pe cea protestantă cu aceea a protectoratului transilvan. Faptul 
ca mai târziu s-a ajuns, cu sprijinul binevoitor al sultanului, şi la alianţe 
temporare între principii transilvani care se răsculau împotriva Habs- 
burgilor şi regii francezi se explică pur şi simplu prin aceea că turcii 
i i considerau prieteni pe duşmanii duşmanilor lor de moarte. 

Timp de aproape două secole, între tragedia din 1526 de la Mohâcs 
şi pacea forţată din 1711 de la Satu Mare, în urma luptei pentru liber¬ 
tate pierdute de Francisc II Râkoczi, cei mai mari şi mai curajoşi 
principi şi magnaţi, luptători şi gânditori, dar şi clerici şi studenţi, 
soldaţi şi poeţi au încercat ca, prinşi între cei doi suverani puternici, 
adică între împărat şi sultan, să salveze existenţa naţională a ungurimii. 
A fost un conflict permanent, o balansare deconcertantă între realism 
şi iluzie, între recunoaşterea situaţiei şi neabandonarea pretenţiei la 
vechea măreţie. în epoca dominaţiei străine şi a anarhiei interne, con¬ 
cepte precum credinţă şi trădare, libertate şi asuprire nu puteau fi 
separate net, adică după schema negru-alb: aici creştinism, acolo islam 
păgân. De exemplu, chiar în perioada Reformei şi a Contrareformei, 
sentimentul apartenenţei la comunitatea creştină nu a fost totdeauna 

mai puternic decât antipatia, ba chiar decât ura împotriva „germanilor 44 , 
a „Habsburgilor 44 . La nevoie, atleţii lui Cristos, ocrotitorii creştinătăţii, 
se aliau chiar cu duşmanul de moarte, cu turcii, împotriva Vienei, împo¬ 
triva exagerărilor Contrareformei de nuanţă habsburgică, împotriva 
atrocităţilor săvârşite de mercenarii străini. 2 

în secolele al XVI-lea şi al XVII-lea, tocmai în lupta împotriva 
tendinţelor catolico-germanizante s-au împletit inseparabil între ele 
naţionalitatea ungară şi libertatea religioasă. Alegerea între împăcarea 
temporară cu turcii şi lupta fără compromisuri împotriva păgânilor 
a constituit o problemă care, în alte împrejurări şi sub o altă formă, 
a divizat nu o dată elita politică şi intelectuală a Ungariei. Când a 
fost vorba de supravieţuirea naţiunii, culturii şi statalităţii maghiare, 
marele obiectiv naţional a constat în reunificarea celor trei părţi ale 
Ungariei. Opţiunea între acţiune de sine stătătoare şi acţiune mai puţin 
independentă, între sloganuri inspirate şi mai puţin inspirate, între 
răul mai mare şi răul mai mic cerea dramatice schimbări de direcţie, 
uneori tragice întorsături şi neîngrădită capacitate de a manevra. Pentru 
maghiarimea divizată, otomanii şi Habsburgii erau în acelaşi timp 
duşmani şi aliaţi. Ungurii care luptau în cele două tabere au purtat 
de mai multe ori lupte sângeroase şi între ei înşişi. Contemporanii 

A 

interpretau foarte diferit conceptele de prieten şi duşman. In ambele 
tabere erau susţinători ai „adevăratei cauze a patriei iubite 44 , cei dintr-o 
tabără considerându-i în orice moment trădători pe cei din cealaltă. 
Mai ales în timpul Reformei şi Contrareformei, eroii şi apostolii 
libertăţii religioase din Transilvania erau înfieraţi ca „vinovaţi de înaltă 
trădare 44 , ca „aventurieri avizi de putere 44 , ca „mercenari ai turcilor 44 
şi ca „duşmani ai creştinătăţii 44 nu numai în Ungaria regalo-habsbur- 
gică, ci şi în literatura germană a vremii. 

în Ungaria, Reforma s-a răspândit fulgerător după bătălia de la 
Mohâcs. Cu un an înainte de fatala înfrângere, Dieta ceruse arderea 
pe rug ca pedeapsă capitală pentru adepţii confesiunii luterane (atunci 
aproape numai germani). Propagatorii protestantismului erau studenţi 
unguri şi germani din Ungaria. Numai la Universitatea din Wittenberg 
erau, în anul 1616, de pildă, 340 de studenţi din Ungaria. Alţii studiau 
la Basel şi Geneva, la Leiden şi Utrecht, ba chiar şi la Oxford. La uni¬ 
versităţile străine, s-a înregistrat până la sfârşitul secolului al XVI-lea 
în total 2 850 de studenţi din Ungaria; ce-i drept, pe-atunci nu existau 
nici un fel de date despre apartenenţa etnică. 3 

Cert este, în orice caz, că în districtele şi oraşele din Ungaria de 
Sus şi din zona transdunăreană locuite de germani şi, în parte, de 
slovaci predomina luteranismul, în timp ce ungurii, mai ales cei din 

Transilvania, au trecut la calvinism. Cine se simţea ungur a devenit 
c alvinist. Confesiune religioasă şi naţionalitate se suprapuneau, şi aşa 
s-a format un bastion împotriva islamismului, deci împotriva turcilor, 
împotriva catolicismului, deci împotriva Habsburgilor, şi împotriva 
ortodoxiei, deci împotriva românilor şi sârbilor. Reforma primeşte 
astfel o coloratură naţională. Clerul a devenit avangarda şi reazemul 
ideii naţionale. Studenţii întorşi din Elveţia şi Olanda au devenit şi 
ci creatori ai unei literaturi naţionale formate, în primul rând, din 
scrieri religioase şi traduceri din Biblie. 

In deja citata lui lucrare Cele trei regiuni istorice ale Europei , Jeno 
Szucs a arătat cauzele care au determinat trecerea târzie de la limba 
latină la cea maghiară: „Absenţa curţilor feudale şi a mediului cava¬ 
leresc a avut finalmente drept consecinţă faptul că limba maghiară, 
în comparaţie cu ceea ce se întâmplase în vest, a întârziat cu aproape 
trei secole până să devină limbă scrisă/ 4 într-un codice latin de la 
sfârşitul secolului al XH-lea se găseşte primul text coerent—o cuvântare 
funebră — în limba maghiară. Veteromaghiara tânguire a Maicii 
Domnului , una dintre cele mai frumoase poezii în limba maghiară, 
datează, într-adevăr, de pe la 1300; Legenda (sfintei) fiice regeşti Marga¬ 
reta şi Legenda sfântului Francisc au fost şi ele consemnate pe la 
1310 şi 1370; amândouă ni s-au transmis însă numai în copii mai târzii. 
Se pare că ele sunt unele dintre cele mai vechi traduceri ungureşti. 
Abia la sfârşitul secolului al XV-lea au început autorii să compună 
în ungureşte texte şi poezii religioase. 

Primele cărţi ungureşti au fost tipărite la Cracovia (1527) şi la Viena 
(1536). Prima tiparniţă ungurească a apărut la sfârşitul anilor ’30 ai 
secolului al XVI-lea. Cartea poate cea mai importantă a fost prima 
traducere maghiară completă a Bibliei, terminată de Gâspâr Kâroli 
la 1590. Faptul că multe dintre cele mai luminate capete care s-au 
afirmat între secolele al XVI-lea şi al XlX-lea au fost de origine croată 
şi germană, slovacă şi evreiască ţine de categoria fenomenelor fasci¬ 
nante, care au însoţit naşterea şi avântul culturii ungare. Maghiarismul 
lor stătea sub semnul propriei voinţe şi nu al unei naşteri întâmplă¬ 
toare. Acest lucru a fost valabil, de exemplu, pentru preotul luteran 
Kaspar Helth, care a activat în Cluj, oraş deja majoritar unguresc. Cle¬ 
ricul sas a învăţat ungureşte abia ca adolescent, şi luteranul entuziast 
a devenit, din dragoste faţă de limba maghiară, primul mare stilist 
şi, în acelaşi timp, tipăritor şi editor al traducerilor ungureşti din Biblie 
şi al altor opere (1552-1566). El a intrat, sub numele de Gâspâr Heltai, 
în istoria literaturii maghiare. Primul episcop al calviniştilor unguri 

din Cluj s-a numit iniţial Franz Hertel; ca gânditor şi predicator pro¬ 
testant, a devenit cunoscut apoi ca Ferenc Dâvid. 

în Transilvania nu numai că nu a existat niciodată persecuţie re¬ 
ligioasă: principatul a devenit, ca bastion al toleranţei religioase, chiar 
o raritate în Europa de-atunci. Primul principe, Ioan Sigismund, şi-a 
schimbat de patru ori credinţa. Marii săi succesori s-au îngrijit de 
convieţuirea paşnică a religiilor. Mai multe diete (1550, 1564, 1572) 
au proclamat dreptul la liberă practică a religiei mai întâi pentru cato¬ 
lici şi protestanţi, mai târziu, după scindarea protestanţilor în luterani, 
calvinişti şi unitarieni, şi pentru celelalte confesiuni. în timpul „epocii 
de aur 44 a lui Gabriel Bethlen (1613-1629), Transilvania a oferit chiar 
un exemplu de toleranţă unic în felul lui. Astfel, Bethlen i-a adus 
înapoi pe iezuiţii alungaţi din principat şi a sprijinit şi financiar tradu¬ 
cerea Bibliei, întreprinsă de iezuitul Gabriel Kâldi. Principele a înfi¬ 
inţat, pentru propria sa confesiune reformată, o şcoală superioară, o 
tipografie şi o bibliotecă. In acelaşi timp, le-a aprobat însă catolicilor 
un vicar general, românilor ortodocşi un episcop, pe clericii români 
i-a scutit de „prestaţiile iobăgeşti 44 , pe evrei de purtarea stelei galbene 
a lui David. Un grup de anabaptişti persecutaţi pretutindeni a fost 
colonizat de el în Transilvania. Credinţa ortodoxă a românilor trecea 
drept religie „tolerată 44 , pentru că românii nu formau o naţiune repre¬ 
zentată în Dietă (aşa cum, începând din 1437, era cazul nobililor unguri, 
al secuilor şi al saşilor); adică ortodoxia putea fi într-adevăr practicată 
liber, dar adepţilor ei li se refuza egalitatea de drepturi politice. 4 

în regatul Ungariei, Contrareforma habsburgică era însă în toi. 
Figura centrală şi arhitectul recatolicizării rapide a fost iezuitul Peter 
Pâzmâny, arhiepiscop de Esztergom şi cardinal (1570-1637). Pentru 
a-şi atrage adepţi, el şi-a încrucişat cu predicatorii protestanţi spadele 
în latineşte şi ungureşte şi a recâştigat pentru catolicism treizeci de 
familii de magnaţi unguri. Adesea, conform drasticului principiu cuius 
regio eius religio „cel căruia îi aparţine ţara, acela determină religia 44 , 
regulă dură instituită după pacea religioasă din 1555 de la Augsburg, 
acestora trebuia să le urmeze întregul popor de pe domeniile lor. 
Pâzmâny a întemeiat în 1635 la Nagyszombat (Tmava, în Slovacia) 
universitatea care fiinţează şi astăzi, la Budapesta. 

Recatolicizarea a adâncit sciziunea dintre ungurii din vest şi cei 
din est, atât confesional, cât şi în privinţa atitudinii faţă de turci. Seco¬ 
lul al XVII-lea a fost numit de poeţii, filozofii şi politicienii unguri 
„secolul decadenţei maghiare 44 . Chiar dacă perioada dominaţiei turceşti 

;i fost factorul hotărâtor în declinul Ungariei, nu trebuie trecute cu 
vederea nici gravele efecte ale stăpânirii intolerante, adesea atroce 
;i Casei de Habsburg în regatul Ungariei, ca şi în Transilvania. Protes- 
lanţii din regatul Ungariei, încolţiţi de împuterniciţii Contrareformei, 
spuneau uneori despre prigonitorii lor că sunt „mai răi decât turcii 44 
Aşa-numitul război de cinci ani, care a izbucnit în 1591 între Habs- 
burgi şi Imperiul Otoman, a aruncat şi Transilvania într-o confuzie 
uriaşă şi o mizerie înspăimântătoare. Cu forţe unite, împăratul Rudolf 
şi tânărul principe Sigismund (Zsigmond) Bâthory (1581-1597), nepot 
al lui Ştefan Bâthory, primul principe ales şi viitor mare rege al Polo¬ 
niei, au repurtat la început mari succese împotriva turcilor. 

Curând însă, curajosul şi atleticul tânăr principe s-a dovedit a fi 
o figură sumbră şi anormală, ca desprinsă dintr-o dramă shakespeariană. 
Mintea i se întunecă şi devine un psihopat complet imprevizibil şi 
barbar fenomen accelerat prin căsătoria nefericită cu prinţesa Maria 
Christina din Casa de Habsburg. Sigismund era impotent, din care 
cauză, în fapt, căsătoria nu a avut loc niciodată. Pentru a ascunde şi, 
în acelaşi timp, pentru a minimaliza efectul acestui lucru, principele 
o evita permanent pe soţia sa şi lipsea deseori din ţară. Escapadele 
sale bizare au aruncat principatul într-un haos de nedescris. Nu mai 
puţin de cinci ori imprevizibilul despot şi-a anunţat retragerea, şi tot 
de atâtea ori a revenit curând după aceea. Astfel, Transilvania a fost 
lăsată de Sigismund mai întâi pe seama domniei îngrozitoare a gene¬ 
ralului Giorgio Basta, comandantul imperial, apoi, nu mai puţin groaz¬ 
nicei intervenţii a lui Mihai Viteazul, voievodul Ţării Româneşti, şi 
în sfârşit şi pe seama turcilor setoşi de răzbunare. 5 

Prin violenţă, mai ales prin convertiri silite şi prin deposedarea 
de bunuri a presupuşilor vinovaţi de înaltă trădare, împăratul Rudolf II 
a încercat între timp să forţeze recatolicizarea Transilvaniei devenite 
preponderent protestantă. Generalul său, Basta, a instaurat o adevărată 
domnie a terorii împotriva ungurilor din Transilvania. Trupele de 
mercenari recrutate în cea mai mare parte dintre valoni, italieni şi spanioli 
au fost o calamitate şi un dezastru pentru populaţia greu încercată. 
Desigur, mercenarii străini nu s-au purtat mult mai bine nici în Europa 
de Vest în timpul Războiului de Treizeci de Ani, dar oamenii din Tran¬ 
silvania şi din Regatul Ungariei au avut de suferit acest tratament 
vreme de peste un secol. Ce-i drept, locuitorii oraşelor germane din 
Ungaria de Sus cinsteau şi ei în principii Bocskai, Bethlen, Râkoczi 
pe campionii libertăţii confesionale, dar comportamentul abominabil 




122 


UNGURII 


al armatelor mercenare şi al generalilor lor a făcut să crească antipatia 
şi, mai târziu, ura ca atare împotriva germanilor pur şi simplu, deci 
şi împotriva Habsburgilor. 

Deja menţionatele pedepse barbare şi domnia prin violenţă a auto¬ 
rităţilor imperiale au fost acelea care au dezlănţuit răscoala sub con¬ 
ducerea generalului Ştefan Bocskai, fostul adept al împăratului Rudolf 
şi unchi al principelui Sigismund. Latifundiarul calvinist, înzestrat cu 
un talent militar extraordinar, a înjghebat în mijlocul haosului inuman 
o armată de luptători temerari, numiţi haiduci. Aceştia au fost iniţial 
nişte simpli păstori slavi de la şes, mai târziu însă preponderent fugari 
unguri, izgoniţi de prin locurile lor de baştină. Chiar dacă răspândirea 
credinţei luterane a trezit antipatia ungurilor faţă de influenţa germană, 
nemiloasa Contrareformă a Habsburgilor i-a lovit deosebit de dureros 
pe cetăţenii de limbă germană ai oraşelor din Ungaria de Sus. Lupta 
lui Bocskai pentru libertate politică şi religioasă a câştigat de aceea 
nu numai sprijinul ungurilor, ci şi pe cel al cetăţenilor germani şi al 
micii nobilimi. 

A 

întrucât la început Bocskai a fost considerat drept unul dintre cei 
mai credincioşi vasali ai Habsburgilor şi duşman al turcilor, trece¬ 
rea în tabăra adversă şi înflăcăratele sale chemări adresate nobililor 
şi din zona transdunăreană au furnizat cele mai convingătoare argu¬ 
mente pentru teza că în interesul apărării patriei, a maghiarimii şi a 
libertăţii religioase un patriot poate face cauză comună până şi cu turcii. 
Faptul că atacul organizat de noul comandant Barbiano împotriva pro¬ 
prietăţilor lui Bocskai a declanşat hotărârea nemijlocită a acestuia 
din urmă de a trece în tabăra adversă nu modifică nimic în ce priveşte 
consecinţele istoriceşte importante. Haiducii unguri l-au părăsit pe 
împărat şi au trecut de partea lui Bocskai, care a repurtat curând, 
împreună cu unităţi turceşti şi tătăreşti, victorii zdrobitoare. Ales în 
1605 principe al Transilvaniei şi al Ungariei — el a refuzat coroana 
ce i s-a oferit —, Bocskai a impus încheierea unei păci cu împăratul. 
Prin aceasta, recalcitrantul magnat a fost recunoscut pe viaţă drept 
principe al unei Transilvanii mărite cu patru comitate. In plus, partea 
imperială a trebuit să acorde o largă libertate religioasă pentru marea 
şi mica nobilime, ca şi pentru oraşele şi târgurile libere, apoi să accepte 
restabilirea funcţiei de palatin şi lărgirea dreptului nobilimii de a avea 
un cuvânt de spus în politica ţării. 

în noiembrie 1606, a mijlocit şi pacea de la Zsitvatorok dintre împă¬ 
rat şi Poartă pe baza stătu quo- ului. La scurt timp după încheierea 
păcii, Bocskai a murit, probabil otrăvit de ambiţiosul său cancelar, 
care, câteva zile mai târziu, a fost omorât de haiducii lui Bocskai. 

Succesele diplomatice şi victoriile lui Bocskai au inaugurat o fază 
nouă în istoria Ungariei. într-un testament impresionant, publicat cu 
o întârziere de vreo două sute de ani, principele îi îndemna „pe tran¬ 
silvăneni [...] să nu se rupă niciodată de unguri, chiar dacă au un alt 
principe, ungurii să nu şi-i îndepărteze însă pe transilvăneni, ci să-i 
considere ca fraţi ai lor, ca sângele lor, ca mădularele lor“. El socotea 
că echilibrul dintre Imperiul German şi cel Otoman este vital pentru 
Ungaria, şi astfel se pronunţa clar şi univoc pentru un puternic prin¬ 
cipat al Transilvaniei sub protecţia sultanului: „Atâta timp cât coroana 
ungară se găseşte acolo sus, în mâinile unei naţiuni mai puternice, 
naţiunea germană, şi atâta timp cât şi monarhia ungară depinde de 
germani, va fi totdeauna necesar şi util să avem în Transilvania un 
principe maghiar, deoarece el le va fi maghiarilor scut şi pavăză/ 6 Tran¬ 
silvania ca reazem al statalităţii ungare, până se naşte o monarhie 
ungară, şi apoi o confederaţie între Ungaria şi Transilvania, aşa suna 
concepţia de bază a lui Ştefan Bocskai. Statuia lui poate fi văzută la 
monumentul Reformei din Geneva alături de aceea a lui Calvin. 6 

Habsburgii au reuşit, ce-i drept, să recatolicizeze Ungaria regală, 
dar Reforma a rămas aproape neatinsă la răsărit de Tisa, sub semnul 
convieţuirii paşnice a celor trei naţiuni recunoscute şi al respectării 
diverselor lor confesiuni. După cum s-a exprimat un autor necunoscut 
într-un pamflet, Strigăt de vai şi-amar , de la sfârşitul secolului al 
XVII-lea, Habsburgii nu au reuşit să-i îmbrace pe unguri în „panta¬ 
loni de Boemia 667 ... 



11 

Gabriel Bethlen — vasal, patriot 

şi european 


„Ah, de nu s-ar fi născut, ori de-ar fi trăit veşnic!“ Cu aceste cuvinte 
amare îl regreta în amintirile sale Jânos Kemeny pe principele Tran¬ 
silvaniei Gabriel (Gâbor) Bethlen (1613-1629), căruia îi fusese adept 
şi partizan credincios. Bethlen, numit de unii „Machiavelli maghiar 44 , 
a fost unul dintre cei mai impenetrabili, mai uimitori şi mai importanţi 
oameni de stat ai istoriei maghiare, fiind în aceiaşi timp cel mai stră¬ 
lucit şi, chiar pe plan internaţional, cel mai prestigios suveran al Princi¬ 
patului Transilvaniei. 

Omului care trece drept întemeietor şi simbol al „vârstei de aur 44 
din relativ scurta istorie a Transilvaniei autonome Golo Mann îi face 
în al său Wallenstein ] o schiţă de portret sumbră şi, în parte, extrem 
de superficială. Bethlen a fost, după istoricul german, un „vasal aproape 
iobag al turcilor 44 , „un maghiar şi un calvin asimilabil unui factor 
hotărâtor... însă în lucruri lumeşti schimbător ca vremea, urzind mereu 
în mintea sa noi proiecte de guvernare 44 , „nesigur 44 , alergând — „din 
ambiţie rătăcind printre ţinte precum şi din teamă 44 — după „o nălucă 44 , 
după o „absolut inedită structură de guvernare 44 ; în sfârşit, unul „care 
apărea rapid cu barbarii săi, trezea speranţe, dădea spre dezlegare 
ghicitori şi dispărea din nou 44 

Afară de aceasta, Golo Mann face haz de cărţile în care Bethlen 
a fost prezentat ca „barbar străin de Europa 44 , ca „mahomedan circum¬ 
cis şi ascuns 44 , ba chiar ca „tătar sau mai ştiu eu ce 44 , şi arată că prinţul 
se trăgea dintr-o „veche familie de nobili maghiari 44 şi că în a doua 
căsătorie soţie i-a fost Katharina de Brandenburg. Această din urmă 
precizare corespunde adevărului, dar afirmaţia că Bethlen a vrut să 
creeze un „imperiu maghiaro-slav 44 , un „regat al Daciei, inclusiv al 
Moldovei, al Ţării Româneşti, pe jumătate protestant, pe jumătate 
ortodox 44 este un produs al fanteziei istoriografice. Nici în cele 1 500 
de scrisori păstrate, nici în numeroasele studii despre epoca sa nu 
există indicii de luat în serios cu privire la asemenea planuri. 

Mai degrabă două hotărâri neobişnuite — mult discutate în isto¬ 
riografia ungară şi internaţională — ale prinţului arată că el a fost 

călăuzit în permanenţă de un simţ acut al realităţilor legate de putere: 
o dată în noiembrie 1619, când, în locul unui temut de toţi contraatac 
asupra Vienei, a ordonat trupelor sale să se retragă spre Bratislava, 
şi, un an mai târziu, când în cele din urmă a refuzat încoronarea ca 
rege al Ungariei, încoronare oferită şi aprobată şi de protectorii săi 
(urci. Acest suveran al unui mic stat „din cel mai profund sud-est al 
liuropei“ (sunt cuvintele lui Golo Mann) s-a impus cu mult peste 
fruntariile minusculului principat şi, în prima fază a Războiului de 
Treizeci de ani, a amestecat din nou cărţile prin trei atacuri împotriva 
1 labsburgilor întreprinse împreună cu inconstanţi parteneri de alianţă. 
Acest fapt probează univoc neobişnuitele sale aptitudini de strateg 
neînvins şi de diplomat strălucit. In fond, Bethlen a fost un tactician 
cinic al puterii, un tactician care chiar şi în timpul campaniilor îşi 
ţinea ţara sub un control ferm. 

Unul dintre capriciile istoriei ungare a fost apariţia intermitentă 
a unor personalităţi carismatice, care, după acumularea unui mate¬ 
rial inflamabil, declanşau explozia sau, invers, prin arta paşilor mărunţi 
ştiau să stăpânească o situaţie aparent fără ieşire. Gabriel Bethlen nu 
s-a bucurat de simpatie şi a fost contestat, nu a inspirat încredere şi 
a fost combătut, dar într-o privinţă nu a existat nici o deosebire între 
adepţi şi duşmani, între cei care l-au proslăvit şi cei care l-au criticat: 
toţi i-au recunoscut, deşi adesea călcându-şi pe inimă, statura de om 
de stat şi de om politic. 2 

împrejurările în care a pus mâna pe putere au fost şi ele unice în 
felul lor. Bethlen, născut în 1580, a fost mai întâi consilierul diploma¬ 
tic a trei principi, a luptat în 34 de bătălii, a fost rănit de mai multe ori 
şi, după două plecări în exil, la numai 33 de ani veteran abil al intri¬ 
gilor de palat şi al luptelor pentru putere, s-a pregătit pentru saltul 
hotărâtor spre cea mai înaltă treaptă a conducerii statului. După diverse 
escapade, principele guvernator Bâthory voise să se aranjeze cu Habs- 
burgii. Bethlen, dimpotrivă, s-a menţinut în permanenţă pe linia păs¬ 
trării autonomiei Transilvaniei sub protecţie turcească. Ce-i drept, el 
îl ajutase pe Bâthory la timpul său să ajungă ce ajunsese, dar, ca urmare 
a răcirii relaţiilor dintre ei şi a unui pretins complot pus la cale de 
principe pentru asasinarea consilierului său turcofil, Bethlen, împreună 
cu cincizeci de adepţi, a fugit la turci. în felul acesta, i s-a oferit şi oca¬ 
zia să se consulte cu paşa de la Timişoara şi cu cel de la Buda, cu 
cel de la Belgrad şi cu cel de la Adrianopol, să ţeasă intrigi împotriva 
nestatornicului şi mereu nesigurului Bâthory şi, mai ales, să câştige 
încrederea marelui-vizir şi a sultanului. 

Totul a mers strună: Bethlen, ca om de încredere al Porţii, a fost 
însărcinat cu înlocuirea nenorocosului Bâthory. Cu el au venit, din 
toate direcţiile, trupe turco-tătaro-române. Pentru prima dată în istoria 
Transilvaniei, un comandant turc, Skender Paşa din Kanizsa, a dispus 
convocarea la Cluj a Dietei principatului pentru „alegerea 44 ca principe 

a 

a candidatului înaltei Porţi, anume pe Bethlen. Vreo 80 de soldaţi străini 
au creat atmosfera necesară pentru satisfacerea pretenţiei lui Bethlen 
de a obţine puterea. Se apreciază că niciodată înainte n-au staţionat 
în principat atâţia turci şi tătari ca în acele luni pline de consecinţe 
ale anului 1613. Cu toate acestea, alegerea, nota bene: după serioase 
ameninţări din partea paşei, s-a desfăşurat în ordine, pentru a se păstra 
aparenţa legalităţii. Deja la alegerea principelui, Bethlen a dat dovadă 
elocventă de iscusinţă diplomatică. Din ordinul lui Skender Paşa, el 
a rugat stările convocate să-i anuleze dispoziţia prin care, după fuga 
din 1612, fusese condamnat la surghiun. Apoi, a părăsit sala: o ple¬ 
căciune politicoasă în faţa nobilimii transilvănene, în momentul umi¬ 
lirii fără precedent a acesteia. 3 

Scundul, bărbosul om lipsit de o pregătire înaltă a trebuit să vadă 
însă şi faptul că trupele care-1 aduseseră la putere, lăsau în urmă 
semnele banditeşti ale jafului şi pustiirii. Nici paşalele nu mai puteau 
stăvili soldăţimea dedată la înspăimântătoare orgii. Principele a expri¬ 
mat, desigur, tot atât de puţine regrete pentru faptele ruşinoase ale 
trupelor protectorilor săi pe cât de puţin se îngrijise el, înainte de „ale¬ 
gere 44 , de înfiinţarea unui grup sau partid al nobilimii sau de sprijinul 
regelui sau magnaţilor din Ungaria regală. Opinia publică părea să 
nu-1 intereseze pe Bethlen. Rivalul principelui în exerciţiu a mizat 

A 

literalmente în toate pe înalta Poartă, pentru că el ştia că soarta Tran¬ 
silvaniei se decide acolo şi numai acolo. 

La patru zile după alegerea lui Bethlen, destituitul Bâthory a fost 
omorât de mai mulţi haiduci în plină stradă, în împrejurări neelucidate. 
Zvonurile persistente despre Bethlen ca mandant în această afacere 
nu au putut fî confirmate niciodată. în ultimul său an de viaţă, Bethlen 
l-a angajat ca profesor de dans la Curtea sa pe nobilul spaniol Don Diego 
de Estrada. în memoriile sale, care au fost tipărite la Madrid abia după 
300 de ani, spaniolul spune că Bethlen i-a povestit că Bâthory a trebuit 
să plătească, întrucât, în absenţă, îi violase prima soţie. 

în ciuda loialităţii principelui înscăunat de turci, principe care a 
găsit foarte repede un drum al împăcării cu adversarii săi saşi şi unguri, 
şi în ciuda compromisurilor curajoase, Bethlen nu a putut să-şi exercite 

puterea nestingherit. Protectorii săi voiau dovezi concrete suplimentare 
ale dependenţei lui. Ceea ce voiau ei era însă deosebit de penibil pentru 
prestigiul vasalului. 

Prin emisari de rang înalt, Poarta cerea imperios să i se predea 
două fortificaţii, care de mai mulţi ani erau ocupate de luptători unguri. 
I )upă tratative îndelungate, Bethlen a reuşit să reducă numărul la unu, 
aşa încât turcilor nu a trebuit să le lase decât cetatea Lipova din ţinu¬ 
tul mărginaş de sud-vest. Dar garnizoana a opus rezistenţă. Astfel, 
Bethlen a fost constrâns să ocupe fortificaţia împotriva propriei sale 
voinţe şi s-o predea turcilor după treisprezece zile de lupte sânge¬ 
roase. Nu se mai întâmplase ca un domnitor ungur să predea de bună¬ 
voie o cetate puterii turceşti. Cazul a însemnat poate punctul cel mai 
de jos din cariera principelui. 

In Istoria Transilvaniei , editată în 1986 de Academia Ungară de 
Ştiinţe, cedarea Lipovei este judecată în mod foarte univoc: 

Dacă Gâbor Bethlen ar fi murit atunci, l-am trece printre figurile cele mai 
întunecate ale istoriei ungare. întrucât însă nu s-a întâmplat aşa, ci i-au 
rămas încă treisprezece ani de domnie, el a urcat pe treapta celor mai mari 
personalităţi istorice. 

Dar cum i-a reuşit oare lui Bethlen acest miracol politic, extraordinara 
cumpănire între nobilimea suspicioasă şi poporul neîncrezător al Tran¬ 
silvaniei, pe de o parte, şi înalta Poartă, permanent vigilentă şi, din 
când în când, încurcată în propriile ei lupte surde pentru putere, pe 
de altă parte, şi pe deasupra angajat în complicate negocieri cu şovăi¬ 
torii magnaţi unguri din Ungaria regalo-habsburgică? într-un intere¬ 
sant studiu, scriitoarea maghiară Âgnes Hankiss 4 a arătat că Bethlen 
a căutat să micşoreze dependenţa naţională şi că, pentru aceasta, spri- 
jinindu-se pe o putere străină, lupta pe ascuns împotriva unei alte 
puteri străine. A fost, spune ea, un dans pe frânghie între finalitate 
istorică şi oportunism forţat. 

Pentru Bethlen, scopul scuza mijloacele. In acest sens, poate că 
el a fost un Machiavelli maghiar de factură calvinistă. La el, fatalis¬ 
mul florentinului şi predestinarea divină calvinistă nu erau în raport 
de contrarietate. Dar care era scopul? Realizarea pas cu pas a unui 
concept îndrăzneţ, de-a dreptul temerar în dimensiunea lui gene- 
ral-europeană. Punctele cele mai importante ale acestui concept erau 
următoarele: 

• asigurarea autonomiei Transilvaniei cu ajutor turcesc împotriva 
expansiunii politice şi intoleranţei religioase a Habsburgilor, 

• alianţa cu păturile sociale protestante din Boemia şi Moravia, 
iar, după înfrângerea lor în 1620, alianţa cu Suedia, Olanda şi 
Anglia, pentru a deschide calea refacerii unei Ungarii unificate, 

• înscăunarea unui rege naţional, 

• formarea unei coaliţii antihabsburgice general-europene, care să 
ofere şi o anumită garanţie împotriva pericolului dependenţei 
totale faţă de Imperiul Otoman. 

Bethlen visa deci la refacerea Ungariei lui Matei, acest lucru cu aju¬ 
torul aceleiaşi puteri turceşti care o distrusese cu aproape un secol 
în urmă. A-l condamna global pentru aceasta, aşa cum au făcut unii 
istorici (printre care şi Golo Mann), apreciez că este greşit. Sigur, pla¬ 
nurile general-europene îndrăzneţe ale lui Bethlen se bazau, în parte, 
pe estimări eronate nu numai ale echilibrului forţelor dintre marile 
puteri şi propriile lui posibilităţi; Bethlen nutrea şi iluzii cu privire 
la atitudinea magnaţilor şi nobilimii din Ungaria regală. Dar retros¬ 
pectiv şi cunoscând desfăşurarea evenimentelor, un experiment poate 
fi minimalizat fără dificultate. Din perspectiva de atunci, aceste planuri 
nu erau chiar atât de rupte de realitate — şi cel puţin o încercare 
meritau. După Szekfîi, tragedia lui Bethlen a constat în aceea că a 
venit pe lume prea devreme, când ungurii din vest încă mai credeau 
că pot să-şi impună fără arme dorinţele la Viena. O jumătate de secol 
mai târziu, lucrul acesta ar fi fost mai uşor. Apoi, în persoana prin¬ 
cipelui Mihâly Apafl a domnit, fără îndoială, chiar un vasal adevărat, 
slab în politica externă, vasal care, ce-i drept, prin zigzaguri iscusite 
a dăruit supuşilor săi o lungă perioadă de pace. 

Politica europeană a lui Bethlen a fost un adevărat foc de artificii, 
jerbă de acţiuni fulgerătoare, de idei şi intrigi care adeseori i-au de¬ 
rutat pe contemporani şi, de aceea, au provocat un efect contrar. Acest 
geniu al puterii politice nu a fost nicidecum o unealtă a înaltei Porţi 
şi nici nu a acţionat numai în interesul Imperiului Otoman. A fost 
„un echilibrist în arta paşilor mărunţi 44 (Hankiss). Dacă şi-ar fi dez¬ 
văluit adevăratele intenţii, mai devreme sau mai târziu s-ar fi ivit ame¬ 
ninţarea unei contralovituri turceşti; dacă însă le-ar fi ascuns prea bine, 
cu greu ar mai fi câştigat încrederea poporului şi a partenerilor săi 
de alianţă, încredere pe care cu atât mai puţin ar fi putut s-o păstreze 
pe termen lung. Judecata unui demnitar turc căruia nu i se spune pe 
nume suna în felul următor: „Acest necredincios nu a ajutat niciodată 
armatele Islamului. El s-a gândit totdeauna numai la propria lui ţară. 44 
Desigur, Sir Thomas Roe, plenipotenţiarul englez la înalta Poartă, nu 

vedea nicidecum lucrurile în acest fel. El l-a admirat pe şiretul prin¬ 
cipe, dar niciodată nu i-a înţeles caracterul, iar rapoartele lui către 
I ,ondra si le-a încheiat totdeauna cu cuvintele: ...but all this is dissi- 
mulation „.. .dar toate acestea nu sunt decât prefăcătorie 44 . 5 

Voluminoasa corespondenţă a lui Bethlen, ca şi memoriile şi măr¬ 
turiile contemporanilor nu lasă nici un dubiu cu privire la adevăratele 
lui opinii: el nu credea că Habsburgii pot să-i alunge pe turci din 
întreaga Ungarie sau că, în general, vor acest lucru. După concepţia 
lui, numai un regat naţional reînviat al Ungariei oferea calea spre inde¬ 
pendenţă, mai întâi sub protecţia Porţii, dar mai târziu, într-o bună 
zi, după o mutaţie în raporturile de forţă, şi împotriva „puterii protec¬ 
toare 44 . Spre deosebire de cei mai importanţi adversari ai săi din tabăra 
imperialo-catolică, printre care se numărau primatul Peter Pâzmâny, 
purtătorul de cuvânt al Contrareformei, şi puternicul guvernator Miklos 
Fsterhâzy, Bethlen îşi subordonase întreaga sa politică primului scop 
apropiat, anume stăvilirii expansiunii habsburgice spre est. Sistemul 
turcesc al statelor vasale i-a lăsat până la urmă nu numai lui Bethlen, 
ci şi succesorului său Gheorghe I Râkoczi suficientă libertate de acţiu¬ 
ne pentru propria lor politică, şi anume atâta încât amândoi au putut 
să încheie până şi o alianţă cu Suedia şi Brandenburgul împotriva 
împăratului. 

Bethlen a înţeles imediat importanţa răscoalei de la Praga împotriva 
Habsburgilor şi nu a vrut să rămână neutru sub nici un motiv. Cu 
încuviinţarea protectorilor săi turci, a stabilit contacte cu aristocraţi 
unguri protestanţi şi cu răsculaţi cehi. în vara târzie a lui 1619, prin¬ 
cipele oferea Boemiei ajutorul său şi, după o incredibil de rapidă stră¬ 
batere a unor mari distanţe, a intervenit în Războiul de Treizeci de 
Ani. Cu o rafinată manevră de diversiune, urmată de un atac de mare 
anvergură, trupele sale au cucerit într-o mişcare de încercuire oraşul 
Kosice din partea de nord-est a Ungariei de Sus şi capitala de atunci 
a Ungariei, Bratislava, unde palatinul i-a înmânat coroana lui Ştefan 
păstrată la castel. în scurt timp, Bethlen a ocupat aproape în întregime 
Ungaria regală şi, în fruntea unei armate estimate la 50 000 de oameni 
şi alcătuite din cete de luptători boemieni, moravi şi unguri, a apărut, 
cum am menţionat deja, în faţa Vienei. 

Faptul că apoi s-a hotărât totuşi să se retragă spre Bratislava s-a 
datorat probabil mai multor motive. Oficial, principele a explicat 
întreruperea asediului Vienei prin atacul prin surprindere al unor mer¬ 
cenari polonezi asupra Ungariei de Sus, mercenari care traversaseră 
Carpaţii, făcuseră cauză comună cu duşmanul lui de moarte, magnatul 

catolic Homonnai, şi-i ameninţau domnia asupra Transilvaniei. Mult 
mai probabil este că, între timp, îşi dăduse seama de zădărnicia unei 
asedieri a Vienei. Bethlen a preferat înfrângerea morală uneia mili¬ 
tare, ceea ce, de altfel, nu i-a micşorat popularitatea în Ungaria. 

Un an mai târziu, Bethlen se afla deja cu cavaleria sa uşoară din 
nou în Ungaria regală. Confruntată cu pericolul unei puteri centrale 
habsburgice consolidate, majoritatea magnaţilor unguri îl sprijineau 
acum pe Bethlen, ce-i drept, să candideze pentru tronul maghiar, dar 
preţul ar fi fost totala lui deposedare de putere şi transformarea noului 
stat într-un teren pentru privilegii neîngrădite ale nobilimii. La 25 
august 1620, la Besztercebânya (Banskâ Bystrica, în Slovacia), chiar 
a avut loc alegerea regelui, dar cu încoronarea Bethlen voia să mai aştepte 
până la sfârşitul războiului, respectiv până la un acord cu împăratul 
Ferdinand II. 

între timp, pe Bethlen îl sâcâiau tot felul de necazuri, pentru el 
fiind plin de consecinţe mai ales faptul că-1 discredita paşa de la Buda. 
în loc să sprijine armata angajată în luptă a principelui, turcul asediase 
şi ocupase cetatea Vâc. Apoi, la 8 noiembrie 1620, stările boemiene 
au suferit la Muntele Alb, lângă Praga, o grea înfrângere. Confruntate 
cu prăbuşirea din Boemia şi cu represaliile groaznice care au urmat, 
stările din Ungaria regală nu au vrut niciodată să-şi mai asume un 
risc cu Bethlen. Lupta a continuat-o de unul singur. Nu a capitulat 
şi a primit în ţinuturile controlate de el numeroşi refugiaţi protestanţi, 
în legătură cu această epocă, Leopold Ranke observa că principele 
Bethlen devenise o căpetenie puternică a unei mişcări internaţionale. 

în acest timp, Bethlen bombarda înalta Poartă cu scrisori în care 
făcea propuneri concrete pentru acţiuni militare împotriva Vienei. Cu 
11 000 de tătari şi 4 500 de infanterişti ca întărire pentru trupele sale, 
el poate să ocupe chiar Praga şi Cracovia, le scria, de pildă, el despre 
el însuşi la 10 februarie 1621 celor de la Constantinopol. Stările ungare 
au capitulat, au obţinut de la împăratul Ferdinand o amnistie deplină 
şi importante înlesniri în materie de impozite. Până la urmă, în trata¬ 
tul de pace de la Nikolsburg, de la sfârşitul lui 1621, Bethlen a acceptat 
să renunţe la titlul de rege şi să restituie coroana lui Ştefan. In schimb, 
a reuşit să-şi subordoneze şapte comitate din Ungaria de Sus, pre¬ 
cum şi să asigure în Ungaria regală autoadministrarea social-politică 

A 

şi libertatea credinţei pentru protestanţi. In 1623, a intrat din nou în 
război de partea protestanţilor germani, după care, prin mijlocirea pala¬ 
tinului ungar, s-a ajuns la un nou tratat de pace. 

în 1626, Bethlen, ca aliat al coaliţiei anglo-olandezo-daneze, i-a 
iilacat din nou pe Habsburgi. Trupe din Brandenburg şi Franţa, com¬ 
pletate printr-o coaliţie turco-rusă împotriva Poloniei, urmau să declan¬ 
şeze un mare atac de încercuire, menit să-l ferească pe regele Gustav 
Adolf al Suediei de o lovitură din spate. Dar acest atac — ca şi alte 
planuri ale lui Bethlen — nu s-a mai realizat. La vremea aceea, prin¬ 
cipele era deja marcat de o boală gravă. 

Aceste ultime proiecte îndrăzneţe deveniseră posibile abia prin căsă- 
loria sa cu Katharina, sora principelui elector al Brandenburgului. Ca 
urmare a acestei legături dinastice, Bethlen se înrudea acum prin 
alianţă şi cu regele Suediei. într-o scrisoare către principele elector 
al Brandenburgului, Bethlen demonstra că dinastia domnitoare în 
Austria nu va înceta niciodată să uneltească şi că, de aceea, ea trebuie 
distrusă complet sau cel puţin umilită la maximum. 

Puţini ştiau atunci că acelaşi principe Bethlen voise, cu doi ani 
înainte, să intre într-o cu totul altă legătură dinastică. Ceruse mâna 
llicei lui Ferdinand II şi voia, ca regent al Ungariei şi cu sprijinul 
împăratului, să pornească împotriva turcilor. Se spunea că era posibil 
ca în patru până la cinci ani turcii să fie alungaţi din întreaga Ungarie. 
Neaşteptata ofertă a nedumerit şi, până la urmă, a fost respinsă ca 
neserioasă. Abia după această eşuată încercare de a schimba alianţa, 
principele a cerut mâna Katharinei. 

Tocmai pentru că Gabriel Bethlen a fost unul dintre cei mai mari episto- 
lografi din istoria maghiară şi, ca principe, compunea aproape în 
lîccare zi o scrisoare, pe care o scria adesea chiar cu mâna lui, se ştiu 
astăzi atâtea şi despre tactica sa uneori duplicitară, despre argumentele 
sale false şi despre prefăcătoria sa dusă la extrem. Bethlen nu voia 
nici mai mult teritoriu, nici mai multă putere în sens convenţional, ci 
restabilirea regatului Ungariei divizat în trei părţi — se înţelege, sub 
sceptrul său. El folosea — sau, în orice caz, încerca să folosească — 
(oate părţile pentru scopurile sale. Deşi atunci puteau fi ţinute secrete 
incomparabil mai multe tratative şi manevre diplomatice decât astăzi, 
lotuşi au devenit cunoscute relativ multe lucruri despre şiretlicurile 
şi despre promisiunile făcute de Bethlen concomitent în mai multe 
direcţii. Nenumăraţii soli tainici, care atunci erau permanent la drum 
prin Europa şi parcurgeau distanţe incredibil de mari ca să remită mul¬ 
tele sute de mesaje ale lui Bethlen, erau destul de frecvent prinşi sau, 
pur şi simplu, mituiţi de adversari. 

Scrisorile autodemascatoare, tipărite, de pildă, în Olanda sau publi¬ 
cate într-un periodic din Koln, au afectat, ce-i drept, prestigiul lui 
Bethlen într-un cerc limitat, fără îndoială important din punct de vedere 
politic, dar acest lucru nu a schimbat cu nimic faptul că el până la 
moartea sa, în 15 noiembrie 1629, a asigurat micului principat al 
Transilvaniei o poziţie puternică şi semnificativă. Armata sa n-a fost 
niciodată învinsă. însuşi Wallenstein a evitat o bătălie decisivă cu prin¬ 
cipele transilvan. în cei şaisprezece ani ai domniei sale, Transilvania, 
după cum sublinia el în testamentul său, nu a fost călcată de nici un 
duşman. 

Afară de acestea, Bethlen, după cum am menţionat deja, a fost nu 
numai un campion convins al toleranţei confesionale, ci şi un pro¬ 
motor mărinimos al culturii şi ştiinţei. Din cei 22 de studenţi din Tran¬ 
silvania care studiau în 1617 la Heidelberg, şase erau bursieri ai 
principelui. Astfel, într-o scrisoare către biograful său postum Gâs- 
pâr Bojti, Bethlen s-a declarat, de pildă, gata să preia pentru patru ani 
cheltuielile legate de studiul întreprins de acesta. Să studieze şi la 
Padova şi la Paris, i-a recomandat el, şi anume nu numai teologia, ci 
şi filozofia, astfel încât mai târziu să-i fie de folos lui şi ţării sale în 
materie de Biserică, precum şi de interese lumeşti. A înfiinţat o şcoală 
superioară şi o bibliotecă şi a invitat la Alba Iulia poeţi şi muzicieni 
germani, aurari vienezi, precum şi artişti de la Veneţia. 

Istoricii maghiari îl consideră de aceea pe Bethlen drept cel mai 
reuşit domnitor de la regele Matei încoace, care şi-a desăvârşit pute¬ 
rea după principiile unui absolutism modem, de coloratură mercantilistă. 
în timpul războaielor sale, nu s-a întâmplat nimic de natură să afecteze 
negativ principatul. Dimpotrivă! Pentru Transilvania, a fost o „vârstă 
de aur“. Bethlen a încurajat cu generozitate comerţul, meşteşugurile, 
mineritul şi exporturile, ceea ce a dat roade uimitor de repede. Creşterea 
nivelului de trai şi dublarea veniturilor statului au creat baza pentru 
ambiţioasa lui politică externă şi, mai târziu, pentru etalarea luxului 
princiar. 

Bethlen citea mult. în campanii, i se cărau cărţi după el, iar în cort 
i se aranja o masă de scris. Deja la 1620 strălucirea de la Curtea lui îl 
uimea pe prinţul d’Angouleme, care nota că în cursul acestei vizite 
nu i-a ieşit în cale rien de barbare. Principele, mai ales după căsăto¬ 
ria cu Katharina de Brandenburg, a majorat cheltuielile pentm în¬ 
treţinerea curţii, cheltuieli care în ultimii ani de viaţă au crescut de 
la zece la 50 la sută din venitul său. Deşi din mobilierul palatului 
princiar nu se mai păstrează aproape nimic, ştim totuşi din inventare 

şi clin amintirile contemporanilor că în materie de lux şi pompă Curtea 
lui era rivala Curţilor princiare caracterizate prin barocul lor risipitor. 
Din aceleaşi surse, aflăm că principele numai în anul 1624 a comandat 
aproximativ o mie de covoare preţioase, iar la începutul anului următor, 
\ I de inele scumpe. 

în scrierea sa. Laudă principelui G. Bethlen , şeful arhivei Transil¬ 
vaniei, Jânos Szalârdi, nota, la trei decenii de la moartea lui Bethlen: 

El a introdus în ţară libertăţi şi, cu aceasta, serviciul divin şi practicarea 
liberă a sfintei religii evanghelice, astfel încât bunul său renume şi presti¬ 
giul său i-au sporit în întreaga creştinătate; Poarta şi naţiunea turcă au avut 
încredere în el şi l-au respectat în toţi anii vieţii lui. Aceasta înseamnă 
că, în timpul întregii lui domnii, ţara a trăit în binecuvântată pace şi a 
fost ferită de orice duşman din afară, că fiecare pătură socială a sporit nume¬ 
ric, a devenit mai importantă, şi că populaţia ţării a crescut; şi-a ocrotit 
poporul şi în timpul numeroaselor lupte şi a făcut în aşa fel ca luptele 
grele, în ţinuturi depărtate, să fie duse de mercenari, pentru că el nu voia 
să-şi lase norocul şi poporul să se măsoare cu marea oaste înarmată a 
împăratului, lucru care nu i se părea a fi nici de dorit, nici de folos, şi în 
felul acesta s-a ţinut departe de lupte înverşunate. Din ţări străine a pus 
să se aducă în ţara sa, fără să ţină seamă de cheltuieli, meşteşugari buni, 
inventatori învăţaţi, pietrari [...]. Cu alte cuvinte, el a început construcţia 
casei, iar dacă viaţa lui ar fi fost ceva mai lungă, el ar fi lăsat posterităţii 
opere glorioase durabile, spre folosul şi spre răspândirea religiei şi spre 
binele statului şi al comunităţii . 6 

La sute de ani după moartea lui, Bethlen, conceptele sale, năzuin¬ 
ţele şi cuceririle sale politice continuă să fie controversate în istorio¬ 
grafia şi în judecata posterităţii. în scrisorile sale, Bethlen n-a încetat 
niciodată să blameze laşitatea, ba chiar trădarea de către nobilii 
maghiari a cauzei eliberării şi unificării naţionale. Pentru magnaţii 
şi nobilimea din Ungaria regală, păstrarea şi, pe cât posibil, extinderea 
privilegiilor lor constituiau problema cea mai importantă. Ei nu do¬ 
reau restabilirea unităţii politice a Ungariei sub conducerea lui. Nobilii 
recatolicizaţi mizau pe Habsburgi. Pe scurt, nobilimea a fost şi a rămas 
scindată, iar Bethlen acţiona prin campaniile sale şi prin maşinaţiile 
sale diplomatice nu ca un om al concilierii, ci al polarizării. El, cam¬ 
pionul hotărât al neatârnării maghiare, a făcut totul ca să zădărnicească 
realizarea unităţii politice sub domnia Habsburgilor. Ungaria, până 
atunci cruţată mai mult sau mai puţin de conflictele religioase, el, cam¬ 
pionul convins al toleranţei confesionale, a implicat-o pentru dece¬ 
nii în înfruntarea armată dintre Reformă şi Contrareformă. 

Multe persoane active din partea cealaltă, catolico-habsburgică, 
a baricadei, ca, de pildă, vestitul primat Peter Pâzmâny sau guver¬ 
natorul regal Miklos Esterhâzy, erau şi ele, în felul lor şi în ciuda favo¬ 
rurilor concrete acordate de împăratul Ferdinand, animate de patriotism 
maghiar, chiar dacă, iată, conceptul lor s-a realizat abia peste două 
generaţii de către Habsburgi şi cu totul altfel decât îşi imaginaseră 
ele iniţial acest lucru. După cum a evidenţiat istoricul maghiar Domo- 
kos Kosâry într-un studiu despre Pericolele istoriei , situaţia generală 
prezenta mai multe straturi: pe de o parte, Habsburgii nu voiau să 
imobilizeze forţe prea mari în Ungaria; urmarea era că ei nu se stră¬ 
duiau suficient de mult şi de hotărât să-şi asigure întreaga Ungarie, 
ci numai un ţinut care apărea ca necesar pentru apărarea Austriei. Pe 
de altă parte, a fost naivitate — s-a spus — să se creadă că Ungaria 
nevătămată şi mai mult sau mai puţin independentă putea să acţioneze 
ca întreg de partea Turciei; turcii voiau cucerirea directă sau — într-o 
variantă mai favorabilă — un stat vasal. 

Pentru Ungaria, chestiunea „cu cine împotriva cui?“ a rămas, în ciuda 
tuturor răsturnărilor până spre finele secolului al XX-lea, la fel de 
actuală ca şi problematica opţiunii între revoluţie şi reformă, între 
răscoală şi adaptare. Acest lucru este valabil mai ales pentru acele 
personalităţi care, într-o anumită situaţie sau perioadă, au jucat un 
rol-cheie. Astfel, şi în faza târzie a regimului Kâdâr în anii ’80 ai seco¬ 
lului al XX-lea, după sărbătorile legate de a 400-a aniversare a naşterii 
lui Gabriel Bethlen, s-a ajuns la comparaţii speculative între principele 
transilvan şi secretarul general comunist. Mai ales citatul studiu 7 foarte 
interesant semnat de Âgnes Hankiss despre „dansul pe frânghie“ şi 
„arta paşilor mărunţi“ ale lui Bethlen a prilejuit, nota bene , comparaţii, 
nu deschise sau chiar publice, ci încifrate, mai ales că şi Jânos Kâdâr 
a fost instalat ca vasal în slujba cuceritorilor (după zdrobirea răscoalei 
din octombrie de către puterea militară directă şi necamuflată a Sovie¬ 
telor). Faptul că apoi, în anii ’60, el a apucat pe un drum al conci¬ 
lierii şi al micilor reforme, fără a periclita dominaţia sovietică, întregeşte 
lista asemănărilor. în realitate, nici eseul din 1983 al lui Hankiss, nici 
Emoţionant adio de la principe , scenariul de film compus doi ani mai 
târziu, împănat cu motive mai curând erotice decât politice, nu au 
fost, desigur, o parabolă cu privire la Kâdâr, m-a asigurat autoarea. 
Faptul că totuşi aşa a fost perceput acest lucru în unele cercuri de 
intelectuali arăta efectul spontan al realelor sau presupuselor asemănări 

în unele detalii ale exercitării şi păstrării puterii în umbra marii despoţii 
(Golo Mann). 

De fapt, şi Kâdâr a venit la putere într-o situaţie aparent disperată 
şi a reuşit, printr-un amestec de asuprire brutală şi iscusite concesii 
periferice, să meargă pe muchia ascuţită dintre asupritorul mereu vigi¬ 
lent şi asupriţii dezamăgiţi şi apoi resemnaţi ca urmare a lipsei de 
sprijin occidental. De putut a putut şi el să impulsioneze economia 
şi să ofere o modestă bunăstare şi un fel de stabilitate aparentă după 
o perioadă de tulburări sângeroase. 

în realitate, deosebirile erau însă mult mai mari decât lasă să se 
bănuiască aceste comparaţii aşa de nimerite la prima vedere. Comparat 
cu sistemul de dominaţie al comunismului şi al colonialismului sovie¬ 
tic, Imperiul Otoman a fost, dacă facem abstracţie de atacurile perio¬ 
dice, un imperiu al diversităţii multiculturale şi al toleranţei. Spaţiul 
de acţiune în materie de politică externă a lui Bethlen, cu ofertele şi 
contactele sale în toate direcţiile, nici măcar în vis n-ar fi fost de între¬ 
zărit pentru un şef de partid comunist aflat nemijlocit în sfera de 
influenţă a Uniunii Sovietice. Deosebirea dintre mecanismul de con¬ 
trol al otomanilor şi cel al ruşilor era ca deosebirea dintre abac şi 
computer. în plus, cele două personalităţi, Bethlen şi Kâdâr, repre¬ 
zintă două lumi cu totul diferite, precizare care priveşte nu numai 
intervalul de peste trei sute de ani dintre ei. 

Bethlen a avut, în toate privinţele, o viaţă plină; totdeauna i-au 
făcut plăcere tratativele diplomatice sau chiar războaiele. A fost un 
principe baroc ale cărui pietre preţioase valorau o avere şi care se încon¬ 
jura cu muzicieni, cântăreţi şi actori. Se îmbrăca zi şi noapte în culori 
ţipătoare. A fost un gurmand pentru care se importau stridii, peşte de 
mare şi fructe din ţările meridionale. Puţinele lucruri pe care le ştim 
despre omul Jânos Kâdâr spun despre el exact contrariul. în fond, 
el a fost şi a rămas chiar şi în perioada popularităţii sale relativ mari 
un om absolut incolor, introvertit, pe care în afară de şah, pescuit şi 
vânătoare nu-1 interesa nimic. într-o singură scrisoare a lui Bethlen 
există o cantitate mai mare de sarcasm ucigător, de ironie fină, de 
fulgere mânioase, de cordialitate revărsată sau de solidaritate luminată 
decât în toate cuvântările şi declaraţiile, scrisorile şi interviurile stereo- 
tipe, curăţate cu grijă înainte de publicare de orice întorsătură mai 
colorată ale fostului şef de partid maghiar. 

Ceea ce rămâne ca element în plus, respectiv ca element relevant 
la aceste comparaţii poate fi rezumat sub două aspecte: de fiecare dată, 
libertatea de acţiune pentru un mic stat din Europa Centrală şi de Est 

nu se evaluează decât în cadrul raportului de forţe european, iar rolul 
personalităţii în situaţii de criză, atât în secolul al XVII-lea, cât şi în 
al XX-lea, poate fi extraordinar de important, uneori chiar decisiv. 
Fără îndoială, în cursul istoriei maghiare mai târzii, contrastele dintre 
susţinătorii unei înaintări şi susţinătorii unei retrageri, dintre luptă¬ 
tori şi împăciuitorişti, dintre inflexibili şi maleabili devin, în această 
privinţă, şi mai pregnante decât comparaţiile artificiale şi, de aceea 
în fond, înşelătoare făcute între o mărime istorică precum Bethlen 
şi o figură tragică a tranziţiei precum Kâdâr, pe scurt, între un factor 
activ şi un factor pasiv al istoriei. 



12 


Zrinyi, sau Zrinski? 
Erou a două naţiuni 


Când croaţii din Iugoslavia lui Tito au început să se opună „serbizării“ 
ce se strecura pe furiş în teatru, radio, universitate şi economie, s-a 
ajuns deodată la acţiuni sporadice de difuzare de manifeste de către 
tineri. în timpul uneia dintre primele mele călătorii la Zagreb — 
aceasta era încă în anii ’60 — aplauzele înfocate ale publicului după 
prezentarea operei naţionale croate Nikola Subic Zrinski s-au 
transformat însă într-o imensă şi tumultuoasă demonstraţie. „Ce Dum¬ 
nezeu 44 , m-am întrebat eu pe mine şi, mai târziu, pe profesorul de ger¬ 
manistică Zdenko Skreb, „caută un erou naţional ungar în conflictul 
dintre tendinţa hegemonistă velicosârbă şi conştiinţa naţională croată? 44 
învăţatul a fost mai curând amuzat decât indignat de ignoranţa mea. 
Cu multă răbdare şi pe bază de exemple concrete, m-a lămurit în legă¬ 
tură cu tendinţele aşa-numitului „iugoslavism 44 al sârbilor şi ale voinţei 
de autoafirmare naţională a croaţilor, tendinţe contrare mergând pe 
linii paralele. 

Miklos Zrinyi apărase eroic mica cetate Szigetvâr din sud-vestul 
Ungariei şi, într-o încercare de spargere a încercuirii, a căzut în lupta 
cu colosul turcesc. El a fost pentru mine, ca şi pentru generaţii de copii 
de şcoală, un autentic patriot ungar. Numeroase cărţi de istorie i-au 
prezentat şi ele pe cei doi Zrinyi, pe eroul din anul 1556 şi pe strănepotul 
cu acelaşi nume, ca pe luptători unguri pentru libertate. Cine ştia în 
Ungaria că tot aşa de multe generaţii de şcolari croaţi şi tot aşa de multe 
cărţi de şcoală croate i-au cunoscut, respectiv i-au recomandat pe cei 
doi Zrinski ca pe eroii probabil cei mai mari ai istoriei croate? 

De fapt, ambele părţi aveau dreptate. Familia Zrinski — numele 
originar era Subic — aparţinea acelor foarte vechi neamuri croate, 
care la începutul secolului al Xll-lea încheiaseră aşa-numitul tratat 
de guvernare cu regele ungar Kâlmân (Coloman). Numele de Zrinski 
au început să-l poarte abia de la mijlocul secolului al XVI-lea, când au 
primit de la împăratul Ferdinand I marea proprietate situată înainte de 
confluenţa râurilor Mur şi Drava (Murakoz) cu fortăreaţa Csâktomya 

(Cakovec). Zrinyi (Zrinski) era şi ban, deci vicerege al Croaţiei, şi nu 
se poate pune la îndoială că limba sa maternă era croata. Pe de altă parte, 
Croaţia atunci era deja de 400 de ani parte integrantă a Ungariei, chiar 
dacă sub administraţie aparte. Ca membru al marii nobilimi, Zrinyi 
aparţinea deci de naţio Hungarica , de naţiunea politică a Ungariei, 
naţiune care însă nu era o categorie etnică, ci una juridico-politică. 
Zrinyi/Zrinski a căzut ca nobil croat în lupta împotriva turcilor, pentru 
împăratul Ferdinand, care în acelaşi timp era domn încoronat al Unga¬ 
riei regale. El a murit ca nobil croat pentru Ungaria. Apartenenţa sa 
etnică nu avea atunci nimic de-a face cu problema privind limbile 
şi naţionalităţile din Ungaria epocii modeme. 

Cu toate acestea, aşa-numita apartenenţă naţională a eroului de la 
Szigetvâr continuă să rămână o temă iritantă în dezbaterile istoricilor, 
mai ales în lupta dintre „nihilismul naţional 64 şi „patriotism 66 . In virtutea 
conceptului naţional nobiliar, orice nobil care trăia în interiorul gra¬ 
niţelor ţării era considerat, independent de limba sa maternă — limbă 
de comunicare era şi aşa latina —, ca membru al naţio Hungarica. 
Mai târziu, în secolul al XlX-lea, acest concept s-a aplicat şi societăţii 
burgheze în devenire şi apoi oricărui cetăţean al statului. Astfel, în 
legea fundamentală din 1868 s-a consfinţit faptul că fiecare cetăţean 
al Ungariei este membru egal în drepturi al naţiunii ungare indivi¬ 
zibile, unitare. în literatura politică germană, dimpotrivă, şi mai târziu 
şi în alte limbi europene, a devenit uzuală deosebirea dintre „ungur 66 
(hungarus) şi „maghiar 66 , în timp ce ceea ce este unguresc nu cunoaşte 
decât denumirea mai de pe urmă. Ne vom ocupa mai târziu în amănunt 
de problematica explozivă a procesului de asimilare, a maghiarizării. 
Denumirea de „ungur 66 pentru ungurime în sens mai îngust, deci pentru 
acei cetăţeni care vorbesc limba maghiară şi aparţin etnic naţiunii 
ungare, este în uz de la sfârşitul secolului al XVIII-lea. 

Prin urmare, problema delicată şi mereu actuală a apartenenţei 
naţionale nu a apărut în epoca lui Zrinyi/Zrinski, ci, smulsă din con¬ 
textul intern, a apărut, ca să zicem aşa, retroactiv: deşi era de origine 
croată, Zrinyi/Zrinski vorbea şi ungureşte; nu poate fi clasificat deci 
nici ca croat, nici ca ungur, era de părere Jeno Szucs, care a semna¬ 
lat şi pericolele „adaptării 66 arbitrare de personalităţi şi evenimente 
istorice. Pentru Hugo Baladic şi Ivan Zajc, libretistul şi compozitorul 
operei naţionale Nikola Subic Zrinski prezentate pentru prima dată 
în 1876, eroul a fost, se înţelege de la sine, croat. Theodor Komer vedea 
în el, după cum s-a menţionat deja, un ungur liber şi fidel regelui. 

Şi, se înţelege de la sine, poeţii şi dramaturgii unguri aşa vedeau lucru¬ 
rile şi ei. Chiar remarcabilul istoric al perioadei interbelice Gyula 
Szekfii a stabilit ultimativ: „în ciuda faptului că după tată şi după mamă 
era croat, el se considera ungur. Dulcis patria (patria iubită) însemna 
pentru el nu Croaţia, ci Ungaria“ 


Istoria familiei Zrinyi/Zrinski a străbătut drumuri întortocheate şi a 
fost plină de dramatism: victorii militare şi înfrângeri politice, iubire 
şi suferinţă, nechibzuinţă şi intoleranţă, trădare şi moarte s-au legat 
aici indisolubil cu destinul trist al Ungariei, ţară cu multe răni sân¬ 
gerânde, deznădăjduită, jefuită şi divizată în trei. Până la urmă, ches¬ 
tiunea dacă ei se declarau croaţi sau unguri nu era importantă pentru 
ascensiunea şi prăbuşirea femeilor şi bărbaţilor acestei familii de 
nobili. 


Personalitatea cea mai cunoscută şi mai prestigioasă, figura-cheie 
a dramei politice şi totodată umane a fost contele Miklos Zrinyi, stră¬ 
nepotul eroului cu acelaşi nume de la Szigetvâr. Acest soldat şi poet, 
om de stat şi gânditor strălucit şi încă fascinant şi după secole, era mân¬ 
dru de faptul că i-a fost dat să-şi înscrie numele cu sabia în cartea istoriei. 
Cu victoriile sale împotriva turcilor, a dobândit glorie europeană. 

încă în timpul vieţii lui, a apărut la Londra o carte despre faptele 
eroice ale contelui „Serini“; sub acest nume era cunoscut atunci în 
Vest. în realitate, el ţinea numai într-o mână sabia, în cealaltă avea 
pana. Ce-i drept, epopeea lui despre apărarea Szigetvârului, scrisă 
de el ca general în vârstă de 26 de ani, şi scrierea lui strălucită ca 
stil şi argumentare Leac împotriva otrăvii turceşti nu au avut nici un 
efect asupra contemporanilor săi, cele mai multe poezii şi scrieri fiind 
publicate abia la patru decenii de la moartea lui. Pentru un public 
mai larg, ele au fost de fapt descoperite abia la începutul secolului 
al XlX-lea. Dar apoi viaţa şi operele lui, acest amestec din două tipuri 
umane, din „poetul vizionar mitic şi politicianul pragmatic 
machiavellic după modelul unui Wallenstein sau Gabriel Bethlen“, 
şi-au exercitat vraja asupra unor întregi generaţii de intelectuali şi 
politicieni unguri, după cum constată Antal Szerb. 

Ce a fost, aşadar, acest al doilea Nikolaus Zrinyi: croat sau ungur? 
Născut în 1620 ca fiu al lui Georg Zrinski (pentru unguri: Gyorgy Zrinyi), 
banul Croaţiei, el a fost educat de iezuiţi la Graz şi Viena; apoi a 
studiat în Italia. Ca tânăr de optsprezece ani, participă la incursiuni 
împotriva fortificaţiilor de graniţă ale turcilor. La vârsta de 26 de ani, 

după strălucite succese militare, este avansat de împăratul Leopold 
general şi, un an mai târziu, ban al Croaţiei. Că toţi strămoşii săi au 
fost croaţi şi deci, prin naştere, şi el este mai presus de orice îndoială. 
Dar chiar opere de referinţă croate menţionează că el şi-a scris în ungu¬ 
reşte epopeea despre străbunicul său şi despre asedierea Szigetvârului. 

A 

In fapt, soldatul-poet a fost 100 la sută bilingv. Singurul volum de 
versuri publicat în timpul vieţii lui a fost tradus în croată de fratele 
său Peter: în epopeea lui Zrinyi se găsesc motive croate alături de 
întorsături de frază din Ungaria de Sus, în aşa-numitul dialect Gocsej, 
alături de expresii turceşti şi latineşti. 

Literar, poeziile şi proza lui Zrinyi, cu siguranţă, nu sunt aşa de 
elegante şi artistice ca, de exemplu, operele, admirate de el, ale lui 
Tasso sau Machiavelli, dar ele trec drept creaţii politice, morale şi naţio¬ 
nale, şi sunt încă lizibile şi captivante şi pentru noi, pentru că autorul 
însuşi a fost un erou epic, care a trăit pe propria-i piele scenele de 
luptă şi ciocnirile cu turcii descrise de el. Zrinyi a scris simplu şi firesc 
în ungureşte, fiindcă se revendica în mod conştient de la poporul 
maghiar, după cum subliniază Antal Szerb: 

înseşi sentimentele sale maghiare sunt rezultatul propriei voinţe. Nu este 
necesar să se escamoteze faptul că Zrinyi este croat din naştere. Fratele 
lui mai tânăr este patriot croat şi poet croat. ... Dar naţionalitatea lui Zrinyi 
este aceea căreia vrea el să-i aparţină; astfel, el a devenit cel mai ungur 
dintre unguri. Exemplul său arată că naţionalitatea omului este o chestiune 
nu de sânge, ci de decizie . 1 

în poezie, preferinţa lui Zrinyi se îndrepta spre limba maghiară, şi 
el a făcut mai mult decât toţi ceilalţi contemporani ca să-i unească 
pe unguri. în acelaşi timp, formaţia lui era însă profund cosmopolită. 
Acest umanist şi ostaş era fluent în şase limbi: în afară de maghiară 
şi croată, cunoştea şi germana şi italiana, latina şi franceza. Eseiştii 
unguri au subliniat în permanenţă că Zrinyi a fost european în adevă¬ 
ratul sens al cuvântului, respectiv un ungur european până în măduva 
oaselor. Spre deosebire de poetul Balassi sau de tutorele său, vehe¬ 
mentul cardinal Pâzmâny, Zrinyi privea spre Italia şi nu considera 
ca model literatura latină sau cea germană. în literatura politică, îl 
fascina ca model, în ciuda intervalului de un secol şi jumătate dintre 
ei, Machiavelli; dintre poeţi, îl entuziasmau Tasso şi Marino. 

Pentru contemporanii săi, Zrinyi pare să fi fost un personaj neobiş¬ 
nuit, chiar ciudat: era, pe de o parte, un ostaş temerar, care se ţinea 
departe de beţiile nesfârşite ale celor de acelaşi rang social cu el şi, 

prin manierele sale aristocratice, se distingea de mica nobilime; care 
între incursiunile împotriva turcilor citea în original în galeria sa de 
tablouri şi în bogata sa bibliotecă din fortăreaţa-castel Csâktomya 
cărţile italieneşti importate de la Veneţia sau îşi consemna în scrisori 
sau în studii redactate în ungureşte, latineşte şi franţuzeşte ideile despre 
căile de eliberare a Ungariei. Pe de altă parte, încăpăţânatul şi genialul 
strateg, în ciuda profundei sale religiozităţi şi credinţe faţă de fami¬ 
lia domnitoare, punea Curtea de la Viena într-o mare încurcătură, deoa¬ 
rece aceasta îi dezaproba incursiunile împotriva turcilor. Casa de 
Habsburg dorea mai curând o coexistenţă liniştită şi o pace pe termen 
lung cu înalta Poartă: mai întâi, din cauza Războiului de Treizeci de 
Ani, mai târziu în interesul luptei sale pentru putere cu Franţa. Deşi 
recatolicizarea promovată cu atâta succes de Pâzmâny i-a legat extra¬ 
ordinar de mult pe magnaţi de dinastie, neîncrederea armatei era pro¬ 
fundă: mai ales faţă de nişte generali care operau aşa de independent 
precum banul Croaţiei. Vestitul general imperial Raimondo Monte- 
cuccoli, care considera că pentru purtarea victorioasă a războiului nu 
este nevoie decât de bani, bani şi iar bani, îi ura pe unguri, fie ei cato¬ 
lici sau calvinisti. 

Firea nestatornică, ingrată, recalcitrantă şi rebelă a ungurilor nu poate fi 
nici ţinută în frâu cu argumente raţionale, nici câştigată cu calm, nici guver¬ 
nată cu legi. Trebuie să te temi de un popor care nu ştie ce este teama. 
De aceea, voinţa sa trebuie frântă cu ranga şi pusă la punct cu severitate. 
[...] Nici neastâmpărul unui cal nărăvaş nu poate fi strunit cu un căpăstru 
de mătase, ci numai cu un dârlog de fier . 2 

Aşa gândea deci comandantul imperial despre acea ţară pe care el 
ar fi trebuit s-o apere de turci. O opinie despre rebelii, tâlharii şi nele¬ 
giuiţii unguri, pe care o împărtăşeau şi alte personalităţi influente din 
consiliul de război al Curţii şi de la locurile de comandă ale puterii 
centrale. De aceea, era absolut logic ca ea, Curtea, să zădărnicească 
în ultimul moment, în ciuda sentimentului naţional, alegerea lui Zrinyi 
ca palatin al Ungariei, regele însuşi ştergându-1 de pe lista de candidaţi. 

Vorbind exact, viaţa acestui om atât de neobişnuit a fost un şir de 
eşecuri. Banul Croaţiei, ca atâţia alţi unguri, îşi punea speranţele în 
principele aflat la cârma Transilvaniei, Gheorghe II Râkoczi, ca posibil 
rege naţional al unei Ungarii eliberate. Acesta era sensul mai profund 
al cărţii lui Zrinyi despre regele Matei (1656), carte în care autorul 
opina că numai un erou nou, principele Râkoczi sau poate el, Zrinyi, 
ar fi în stare să elibereze Ungaria de jugul turcesc. Dar şi acest vis 

s-a spulberat când principele, mânat de o ambiţie nemăsurată, a pornit 
în marş, în fruntea armatei, spre Polonia, ca să devină rege al acestei 
ţări şi finalmente a pierdut totul, adică şi viaţa, şi ţara. Turcii victorioşi 
au cucerit cele mai importante fortificaţii, au pustiit Transilvania, au 
separat din nou comitatele bogate ale Partiumului şi l-au pus pe vasalul 
obedient Mihâly Apafi în fruntea principatului rămas numai cu trun¬ 
chiul. Cu aceasta, Transilvania ca factor de sine stătător a ieşit din 
combinaţiile temerare ale lui Zrinyi. 

între timp, Zrinyi repurta noi victorii în sud şi campania lui de 
iarnă a electrizat atmosfera în întreaga Europă. A stârnit admiraţie 
mai ales succesul lui la distrugerea unui pod vital pentru armata turcă, 
podul lung de la Osijek peste Drava. Dar Zrinyi, la ordinul consiliu¬ 
lui de război al curţii, a trebuit să se retragă şi de data aceasta tot în 
ultimul moment, să-şi abandoneze propria fortăreaţă şi, după intri¬ 
gile duşmanului său de moarte Montecuccoli, să renunţe la aplicarea 
unor lovituri hotărâtoare împotriva turcilor. 

Sub presiunea unor multiple strigăte de ajutor din Transilvania şi 
din Ungaria ocupată, dar şi ca urmare a apelurilor din Occident, 
împăratul Leopold, forţat de împrejurări, a intervenit în conflict. La 
Szentgothârd, în faţa graniţei cu Ştiri a, Montecuccoli, în fruntea unei 
armate plurinaţionale, a repurtat o victorie categorică asupra armatei 
turceşti. însă în locul aşteptatei mari ofensive pentru eliberarea cel 
puţin a unei părţi din Ungaria ocupată, împăratul a încheiat pace: acor¬ 
dul de la Vasvâr urma să fie valabil timp de douăzeci de ani; acest 
document recunoştea toate cuceririle turcilor şi conceda învinşilor 
până şi o generoasă despăgubire de război. Ştirea despre cedarea de 
neînţeles a învingătorului faţă de cei înfrânţi a produs consternare 
în Ungaria, ba chiar şi în întreaga Europă. Cercurile Curţii de la Viena, 
în frunte cu, bineînţeles, principele Lobkowitz, consilierul cel mai apro¬ 
piat al lui Leopold, erau mulţumite, dintr-o lovitură împuşcaserâ doi 
iepuri: împăratul avea mână liberă spre vest şi o anumită siguranţă 
în sud-est; cel puţin era aproape exclusă posibilitatea ca nobilimea 
ungară cu ajutor turcesc să întreprindă ceva contra Vienei. 

Supărarea pentru trădarea de către Curte a intereselor Ungariei era 
atât de mare, încât chiar magnaţii catolici până ieri loiali, inclusiv 
Zrinyi, începuseră să se distanţeze de Casa de Habsburg. Nişte ofiţeri 
şi trimişi francezi ai lui Ludovic al XlV-lea au stabilit contacte cu 
Zrinyi, care, într-un memorandum către împărat, dădea curs liber indig¬ 
nării sale în legătură cu falsa strategie. într-o scrisoare găsită cu secole 
mai târziu într-o arhivă franţuzească, Ludovic scria în 1664: „Am fost 

în legătură secretă cu contele Serin (Zrinyi), pentru a provoca tulburări 
în Ungaria în cazul că aş începe un război cu împăratul/ 43 

Expertul francez în problemele Europei Centrale V. L. Tapie, care 
citează această scrisoare în cartea sa Popoarele de sub vulturul bicefal , 
vede în aceasta „dovada clară a politicii instigatoare franceze care 
subordona chestiunea ungară prieteniei sau ostilităţii faţă de dinastia 
austriacă 44 . în fapt, lui Ludovic XIV libertatea nobilimii ungare îi era 
complet indiferentă. Prin contacte cu conspiratori şi rebeli, el a aţâţat 
cu râvnă în deceniile următoare nemulţumirea faţă de Habsburgii 
austrieci, dar din aceasta în afară de puţini bani şi multe cuvinte prie¬ 
teneşti nu a ieşit nimic pentru unguri. Zrinyi înţelegea realitatea dispe¬ 
rată şi totuşi era însufleţit de speranţa îndrăzneaţă că într-o bună zi 
Ungaria poate să se elibereze prin propriile ei forţe... 

Această credinţă că viitorul Ungariei se va naşte din cea mai mare 
disperare, această „trecere bruscă de la disperare raţională la încredere 
iraţională 44 în viitor (Szerb) a rămas de la Zrinyi încoace ca o trăsătură 
caracteristică a poeziei ungare. Ea capătă expresie, de pildă, în conclu¬ 
zii optimiste, uluitoare şi de neînţeles pentru mulţi cititori, concluzii 
aflate la sfârşitul unor creaţii literare marcate de pesimism abisal. Este 
cazul poeziei Gânduri în bibliotecă (în jurul lui 1850) de Mihâly Voros- 
marty sau al dramei Tragedia omului (în jurul lui 1860) de Imre Madâch. 
Sunt pasaje care se numără printre lucrurile cele mai grandioase scrise 
vreodată în limba maghiară. 

în acest cadru se înscrie şi usturătoarea flagelare a depravării morale 
a nobilimii, flagelare camuflată ca introducere în ultima mare scriere 
a lui Zrinyi — Leac împotriva otrăvii turceşti. Concepută într-un stil 
captivant, chemarea lui la înfiinţarea unei armate naţionale şi la mobi¬ 
lizarea întregului popor începe şi se încheie cu înflăcărată lui profe¬ 
siune de credinţă în ceea ce este unguresc: 

Nu te atinge de ungur! Sărmană naţiune ungară, stai aşa de prost, încât 
nimeni nu mai ţipă ca să-ţi atragă atenţia asupra ultimului pericol care 

A A § 

te paşte? încât inima nimănui nu se revoltă de nenorocirea ta? încât nimeni 
nu spune nici măcar un cuvânt de încurajare la ultima ta luptă? Numai 
eu sunt păzitorul tău şi-ţi vestesc primejdia în care te afli? Ce-i drept, 
sarcina aceasta îmi cade greu, dar dacă Dumnezeu m-a înzestrat cu dra¬ 
goste pentru patria mea, uite, aceasta-i chemarea mea, uite, acesta-i stri¬ 
gătul meu: auzi-mă, ungur care trăieşti, iată primejdia, iată focul mistuitor! 
Depun mărturie în faţa Ta, Dumnezeule mare, tot ceea ce ştiu, strig în 
gura mare, pentru ca Tu, din cauză că sunt trândav, să nu ceri iarăşi de 
la mine sângele poporului meu . 4 

După ce descrie suferinţele poporului ungar pricinuite de ultima 
campanie pustiitoare întreprinsă în Transilvania de „monstrul îngro¬ 
zitor, care este turcul 44 , el trage concluzia că de la creştinătate nu poate 
fi aşteptat nici un ajutor. Ceea ce le este de trebuinţă ungurilor se 
rezumă la „arme, arme, arme şi vitejie şi fermitate 44 . El face să reînvie 
amintirea faptelor eroice ale strămoşilor, pentru ca apoi să constate 
cu amărăciune că ungurii de azi nu mai au, în afară de limbă, nimic 
comparabil cu ceea ce aveau înaintaşii lor. Şi de ce? întreabă autorul. 

Pentru că noi nu am respectat disciplina luptei, pentru că suntem beţivi 
şi leneşi şi ne urâm între noi. [...] Nu există naţiune care să se fălească 
atât de mult cu titlurile ei nobiliare precum o face cea ungară şi care să 
facă aşa de puţin, Dumnezeu mi-e martor, pentru a păstra această nobleţe 
şi pentru a o dovedi. 

Şi, cu toate acestea, după o listă a greşelilor, slăbiciunilor, păcatelor 
nobililor unguri, Zrinyi strigă deodată: 

Dacă mă întrebi ce popor îmi doresc şi cărei naţiuni aş vrea să mă încre¬ 
dinţez: celei ungare! Şi de ce? Pentru că ea este naţiunea cea mai potri¬ 
vită, cea mai viguroasă, cea mai iute şi, dacă vrei, cea mai vitează. De acum 
sunt două sute de ani de când ungurul se luptă cu turcul. De atâtea ori 
au venit împăraţii turci personal, cu multe sute de mii de oameni, în ţara 
noastră, numai sultanul Soliman, cel mai viteaz împărat al naţiunii otomane, 
a întreprins cinci expediţii împotriva noastră, şi totuşi Dumnezeu nu ne-a 
lăsat să pierim cu toţii; şi ce s-a stricat — s-a stricat în mare parte în timp 
de pace, atunci când noi am încheiat alianţe aparente, şi nu în timp de 
război. Şi de aceea doresc să fiu protejat de unguri, nu de indieni sau de 
germanici, nu de italieni sau de germani sau de spanioli. 

El încheie cu avertismentul că „dacă nu recucerim Oradea pentru 
Ungaria şi pierdem Transilvania, atunci noi nu mai existăm: acoperiţi 
de ruşine, vom fugi din ţară. în Brazilia există destul teritoriu. Să-i 
cerem regelui spaniol o provincie, să înfiinţăm o colonie, să devenim 
acolo cetăţeni! 44 Dar cine are încredere în Dumnezeu şi-şi iubeşte 
patria şi mai are în el o picătură de sânge maghiar, spune Zrinyi, nu 
cedează, ci pune mâna pe armă. în acest spirit sună ultima lui frază: 
Volenti nihiî diffîcile „Pentru cel ce vrea, nimic nu este greu 44 
Acest mare strateg, poet şi totodată gânditorul cel mai plin de idei 
al Ungariei din secolul al XVII-lea încercase zadarnic să găsească o a 
treia cale, o soluţie proprie, cum se exprima el, „între stupefiantul turcesc 
şi momeala germană 44 . Nu i-a mai rămas timp; la 18 noiembrie 1664, 
la vânătoare, a căzut victimă unui mistreţ deja rănit. Moartea „maestrului 

micului război 46 , se spune în Manualul de istorie a Austriei al lui 
Krone 5 , a fost percepută atât de mult ca o întregire perfectă a tra¬ 
gediei naţionale, încât în Ungaria nimeni nu şi-o putea imagina ca 
întâmplare tragică. Acest accident de vânătoare a rămas un „mister 
veşnic 66 chiar pentru un istoric literar de rangul lui Antal Szerb. Astfel, 
in a sa istorie a literaturii, el relatează, făcând o aluzie la complotul 
pus la cale de Curte pentru asasinarea lui Wallenstein, că la Viena 
se spune că se păstrează o armă cu inscripţia:, Acest mistreţ l-a omorât 
pe Miklos Zrinyi. 66 Efectul şocant al contrariantei păci de la Vasvâr 
;i continuat şi după moartea strategului Zrinyi să se facă simţit asupra 
magnaţilor, care se înstrăinaseră de curte. Demnitarii cei mai înalţi 
ai ţării, palatinul Ferenc Wesselenyi şi primatul Gyorgy Lippay, arhi¬ 
episcopul de Esztergom, au fost conducătorii cei mai importanţi ai 
unei conspiraţii. Aceştia se amăgiseră cu iluzii privind un sprijin 
concret din partea Franţei şi chiar stabiliseră legături cu trimisul 
francez de la Veneţia. într-o scrisoare, bolnăviciosul palatin Wesselenyi 
îl ruga pe regele Ludovic XIV să-l sprijine financiar. Alţi magnaţi 
unguri şi croaţi l-au contactat pe Gremonville, trimisul francez la 
Viena, şi i-au prezentat planuri ce păreau fantastice ca, de pildă, crea¬ 
rea unei alianţe între Ungaria, Croaţia, Transilvania şi Ţara Româ¬ 
nească. Peter Zrinyi (Petar Zrinski), fratele strategului decedat şi, de 
asemenea, ban al Croaţiei, a propus, de exemplu, într-o scrisoare din 
septembrie 1666, debarcarea a 2 000 de francezi cu arme şi experţi 
tehnici pe coasta Adriaticii. în acest caz, potrivit lui Zrinyi, „întreaga 
Ungarie s-ar răscula împotriva Vienei 66 . Zrinyi mai spunea că, pentru 
a garanta onorarea promisiunilor sale, era pregătit să-l pună la 

A 

dispoziţie ca ostatic chiar pe un fiu de-al său! In acest complot de 
operetă, au fost atraşi şi împinşi la pierzanie din ce în ce mai mulţi 
nobili din Ungaria şi Croaţia. S-a corespondat şi negociat până când 
s-a prins de veste nu numai la Paris, ci şi la Constantinopol, Veneţia, 
Varşovia şi, în sfârşit, şi la Viena că era în desfăşurare o conspiraţie. 

In timp ce soţia lui Peter, Ana Katarina Frangepan, ducea tratative 
la Veneţia cu trimisul francez, colegul său vienez Gremonville, tra¬ 
vestit în negustor, s-a întâlnit într-un han sătesc de lângă Viena de 
mai multe ori cu Ferenc conte Nâdasdy, judecător suprem al Ungariei, 
şi cu Peter Zrinyi. După moartea lui Wesselenyi şi a lui Lippay, condu¬ 
cerea operativă a grupului a fost preluată de Nâdasdy, care voia să 
devină palatin, şi de Zrinyi. Primul zorea o răscoală armată, în timp 
ce al doilea făurea planuri aventuriste: anume să-l prindă pe împărat 
la o partidă de vânătoare şi să-l ţină captiv până când va fi dispus să 

le satisfacă cererile. Au fost trimişi emisari la Varşovia şi Adrianopol 
ca să solicite sprijin. Marele-vizir voia, ce-i drept, să păstreze pacea 
cu Austria, şi tălmaciul în solda Vienei încunoştinţase Curtea despre 
contacte mai devreme decât comitenţii lui ungaro-croaţi. împăratul 

A 

a fost informat nu numai de iscoade, ci poate şi de înalta Poartă. 

Independent unul de celălalt, Nâdasdy şi Zrinyi, în plus, îşi trăda¬ 
seră planurile şi complicii şi ceruseră iertare, apoi însă, în ciuda acestor 
antecedente, îşi continuaseră acţiunile şi în sfârşit, mult prea târziu, 
îl rugaseră încă o dată pe împăratul Leopold să-i ierte. în realitate, 
în afară de conspiraţii şi intrigi încâlcite şi zgomotoase, nu se întâm¬ 
plase nimic serios. Timp de mai multe ore, contele Nâdasdy îi poves¬ 
tise personal împăratului totul. Conspiratorii au fost arestaţi, găsiţi 
vinovaţi de înaltă trădare şi executaţi: Nâdasdy la Viena, ceilalţi — 
Peter Zrinyi, Franjo Kesto Frangepan şi contele stirian von Tatten- 
bach — la Wiener Neustadt. Ana Katarina, soţia lui Zrinyi, a fost 
internată la Graz, în mănăstirea dominicanelor, unde a murit nebună. 

Ginerele lui Zrinyi, principele Francisc I Râkoczi, a devenit capul 
tratativei de răscoală din Ungaria de Sus, încercare care de asemenea, 
a eşuat repede. Mama lui, Zsofia Bâthory, care avea legături strânse 
cu iezuiţii de la curte, a obţinut graţierea fiului ei. Acesta, ce-i drept, 
a trebuit să plătească şi o mare amendă. Bunurile celor executaţi şi 
ale mai multor condamnaţi la lungi pedepse cu închisoarea au fost con¬ 
fiscate. Numai averea lui Nâdasdy a adus Curţii 200 000 de guldeni. 
După un mare număr de ani de contacte directe cu magnaţii diletanţi, 
Ludovic XIV a mers, în cinismul său, până acolo, încât — ca să-l 
salveze pe Gremonville — l-a felicitat cordial pe împăratul Leopold 
pentru „descoperirea acestei periculoase conspiraţii 44 

Regatul Ungariei a fost tratat de-atunci înainte ca o provincie duş¬ 
mană cucerită. Faptul că aceşti conspiratori au fost aduşi nu în faţa 
unui tribunal maghiar, ci, în contradicţie cu constituţia, în faţa unuia 
austriac, era deja un semn prevestitor al „teoriei decăderii din drep¬ 
turi 44 , teorie contraproductivă în toate privinţele. După aceea, ungurii, 
din cauza recalcitranţei şi a rebeliunilor lor, au fost „decăzuţi 44 din 
dreptul de a se autoadministra şi de a fi liberi. Leopold I a suspendat 
constituţia şi a început să-i ia pe unguri mai din scurt. Administraţia 
a fost încredinţată unui directoriu instituit la Bratislava şi prezidat de 
marele maestru al ordinului german. Acest mare maestru a fost cel 
care a iniţiat recatolicizarea violentă în Ungaria de Sus şi a organizat 
o vânătoare de vrăjitoare împotriva „elementelor nesigure 44 . 



ZRINYI, SAU ZRINSKI? 147 

Sute de preoţi protestanţi au fost reprimaţi sângeros; ei au trebuit 
lie să se convertească, fie să devină sclavi la galere. Ungurii au trebuit 
să suporte 40 la sută din cheltuielile de staţionare a trupelor imperi¬ 
ale detaşate în Ungaria. în plus, dintre cei 11 000 de soldaţi unguri 
„suspecţi 44 din fortificaţiile frontaliere, înjur de 8 000 au fost lăsaţi 
la vatră. 

Măsurile violente de aducere la acelaşi numitor au dat impuls puter¬ 
nic tensiunilor permanente dintre monarhia absolută şi statul feudal 
şi totodată au pregătit terenul pentru o nouă răscoală a micilor nobili 
şi a ţăranilor, aceştia fiind în cea mai mare parte protestanţi şi cunoscuţi 
sub denumirea de kuruţi. Sub conducerea tânărului conte Imre Thokoly, 
partizanii au obţinut curând mari succese în Ungaria de Sus. Fiica lui 
Peter Zrinyi, cel executat la Wiener Neustadt, Ilona, între timp văduvă 
a principelui Francisc I Râkoczi, s-a îndrăgostit de chipeşul şi cutezătorul 
conte Thokoly, cu paisprezece ani mai tânăr decât ea. în căsătoria 
încheiată câţiva ani mai târziu, ea a adus nu numai o mare avere, ci şi 
pc micul ei fiu Francisc II Râkoczi. Astfel, cercul purtătorilor numelui 
de Zrinyi/Zrinski, Bâthory şi Râkoczi s-a închis şi rău famata „teorie 
a decăderii din drepturi 44 s-a dovedit curând ca idee extrem de nefericită 
atât pentru promotorii, cât şi pentru victimele ei. 



13 

Thokoly, conducătorul kuruţilor: 
aventurier, sau trădător? 


Către sfârşitul secolului al XVII-lea, ungurii erau o naţiune exasperant 

A 

de scindată. In vest, elita nobilimii de acum majoritar catolică, pre¬ 
cum familiile Pâlffy, Batthyâny, Szechenyi şi înaintea tuturor fami¬ 
lia Esterhâzy, ajunse graţie Habsburgilor la averi şi mai mari, se 
simţea îndatorată împăratului şi acelei tradiţii ungureşti care privea 
ţara ca bastion şi pavăză a creştinătăţii apusene. Ele aşteptau de la 
Curte eliberarea întregii Ungarii şi erau de aceea dispuse la colaborare, 
ce-i drept, în condiţiile păstrării vechilor ei privilegii, ceea ce însă 
atunci era sinonim şi cu apărarea autodeterminării naţionale ungare, 
respectiv cu statalitatea propriei ei naţiuni. Gyula Szekfii vedea de 
aceea tragismul istoriei ungare mai noi în faptul că această latură na¬ 
ţională a feudalismului maghiar nu era recunoscută şi nici măcar luată 
în consideraţie de către Habsburgi. Astfel, de exemplu, în aparatul 
funcţionăresc al administraţiei averii Curţii şi al consiliului de război, 
timp de secole nu a existat nici un ungur. 

Independent de deplasările de accent subiective din politica ma¬ 
ghiară sub diferiţi Habsburgi, contrastele, chiar şi după recatolicizarea 
reuşită în vest, dintre absolutismul de factură vieneză şi pretenţiile 
de suveranitate ale nobilimii maghiare nu prea au putut fi depăşite. 
Că aici era vorba nu numai de principii, ci mai ales şi de mari interese 
privind întreţinerea fortificaţiilor ffontaliere şi a mercenarilor, de împăr¬ 
ţirea mijloacelor financiare şi de repartizarea moşiilor în ţinuturile 
pustiite şi finalmente părăsite de turci, s-a putut observa în mod con¬ 
stant în deceniile următoare, după alungarea turcilor. Jeno Szucs a fost 
acela care, în Cele trei regiuni istorice ale Europei , a dezvăluit ambele 
laturi ale ipocriziei: 

Dinastia afirma sus şi tare că ea nu voia decât să facă bine „popoarelor 14 
ungare şi că numai răscoalele au împiedicat-o în această privinţă. Aceasta 
era o minciună. Nobilimea vorbea despre suferinţele neîncetate ale „naţiu¬ 
nii ungare 44 , ceea ce cu timpul a devenit o dublă minciună, deoarece când 
vorbea de naţiune, nobilimea se avea în vedere exclusiv pe ea însăşi 
(context în care în arcul european de timp punerea semnului de egalitate 

între asemenea termeni a fost considerată deja categoric ca minciună) şi 
ea însăşi nu a suferit deloc aşa de mult . 1 

Transilvania, chiar dacă micşorată şi obligată la plata unor tributuri 
mai mari către Poartă, s-a bucurat de o stabilitate relativă sub prin¬ 
cipele vasal Apafi. în anii ’70 şi-au găsit acolo refugiu numeroşi no- 

/\ 

bili care fugeau de represalii. In acest timp, Ludovic XIV a tot încercat 

A 

să-i sprijine pe adversarii din sud-est ai Habsburgilor. In mai 1677, 
s-a semnat la Varşovia chiar un acord asupra unei alianţe între Franţa, 
Polonia şi Transilvania. în toamnă au venit deja în jur de 2 000 de 
soldaţi şi experţi militari francezi din Polonia în Transilvania. 

Măsurile draconice împotriva nobililor şi clericilor protestanţi, ca 
şi duritatea excesivă a regimului militar instalat de Leopold au alimen¬ 
tat această nouă răscoală din Ungaria de Sus, răscoală sprijinită din 
Polonia şi Franţa şi, mai ales, din Transilvania. Sub conducerea tână¬ 
rului Imre Thokoly, această rebeliune a repurtat temporar unele succese 
spectaculoase, dar niciodată realmente durabile. Rebelii se numeau 
,,kuruţi“, nu însă aşa cum se afirmă de cele mai multe ori, după crucea 
(lat. crux ) pe care o purtau la 1514 ţăranii răsculaţi ai lui Doja, ci mai 
curând după cuvântul turcesc kurudş (rebel sau răsculat). 

Kuruţii au fost la început mici şi nedisciplinate cete de călăreţi 
pe care însă la cei abia douăzeci de ani ai săi, Thokoly, cu mână de 
fier şi talent de tactician, le-a transformat în unităţi de mare eficacitate. 
Thokoly însuşi provenea dintr-o familie de negustori înnobilaţi. După 
moartea tatălui său, care fusese implicat în conspiraţia Wesse- 
lenyi-Zrinyi, şi după ocuparea cetăţii sale din Ârva din partea de nord 
a Ungariei de Sus, el a fugit în Transilvania. Succesele sale militare, 
precum şi rapida ocupare a oraşelor miniere din Ungaria de Sus şi 
îndrăzneţele incursiuni ale cetelor sale de călăreţi în Moravia i-au făcut 

i y 

numele cunoscut pe plan european şi, în cele din urmă, l-au silit şi 
pe împărat la o schimbare a politicii faţă de Ungaria. în 1681, după 
o pauză de nouăsprezece ani, Leopold I a convocat Dieta la Şopron, 
a suprimat apăsătoarele impozite punitive şi a restabilit, cu unele limi¬ 
tări, libertatea religioasă a protestanţilor. Totodată, prin alegerea lui 
Pal Esterhâzy (cumnatul lui Thokoly!), Dieta a putut să numească 
un nou titular în funcţia de palatin. Kuruţii însă nu s-au prezentat la 
Şopron şi nu au răspuns la oferta de amnistie a împăratului. Thokoly, 
cu sprijin turcesc, a continuat lupta. 

Dacă ne întrebăm, aşadar, de ce atunci atâţia unguri au fost cel 
puţin temporar de partea lui Thokoly şi nu s-au alăturat imediat cauzei 
creştinătăţii, trebuie să ne amintim o constatare pe care o face Macartney 

în cartea sa despre Ungaria: este, spune el, un secret al lui Polichinelle 
că „trei sferturi din numărul total al ungurilor considerau Casa de Habs- 
burg şi Austria ca pe duşmanii lor de moarte 442 . Un călător francez 
relata, de pildă, după conspiraţia eşuată a nobilimii: „Această naţiune 
ciudată şi excentrică nutreşte o ură incredibilă faţă de domnia germană 
şi-şi doreşte alegerea unui rege propriu al ei. După cum se pare, pri¬ 
vilegiile o îndreptăţesc la aceasta. 443 

Istoricii menţionează şi faptul că, în timpul acţiunilor de luptă 
împotriva turcilor, şi mai ales după aceea, în Ungaria eliberată, trupele 
imperiale s-au comportat permanent ca într-o ţară duşmană cucerită. 
Ungurii s-au plâns mereu că trupele imperiale au săvârşit tot atâtea 
atrocităţi ca turcii, ceea ce, spuneau ei, este cu atât mai rău, cu cât ele 
îşi ziceau creştine. 

Acţiunile kuruţilor, mai ales ale călăreţilor, erau adesea magistrale, 
dar nedisciplinate. Ei luptau vitejeşte în atac şi se dovedeau abili şi 
ingenioşi în retrageri bruşte. Thokoly îşi conducea cu mână de fier 
trupa şi a devenit popular mai ales datorită faptului că în incursiuni împăr¬ 
ţea acelaşi cort cu soldaţii. Numeroase lupte s-au dat pentru minu¬ 
natele podgorii ale Ungariei de Sus. Ambele părţi, trupele imperiale 
şi kuruţii, au suferit acolo înfrângeri uneori numai din cauză că soldaţii 
erau pur şi simplu beţi. Atacurile prin surprindere deveniseră o obiş¬ 
nuinţă. în acest fel, Thokoly a trebuit de mai multe ori literalmente 
să sară din pat şi să fugă mâncând pământul: fără cufăr, fără corespon¬ 
denţă de război. 

Tăiosul conducător al kuruţilor era şi un bun organizator care în 
ţinuturile controlate de el şi-a folosit prestigiul pentru construirea unei 
administraţii financiare. Prin căsătoria sa cu Ilona Zrinyi, care dispu¬ 
nea de enormele domenii ale familiei Râkoczi, Thokoly, ajuns între 
timp abia la 26 de ani, şi-a asigurat baza materială pentru o extindere 
a răscoalei kuruţilor. înalta Poartă era vizibil dezamăgită de atitudi¬ 
nea prudentă, şovăitoare a principelui Apafi al Transilvaniei cu privire 
la atacurile recomandate a se întreprinde contra Habsburgilor şi miza 
din ce în ce mai mult pe aparent atât de eficacele Thokoly. Ca răsplată 
pentru cucerirea localităţii Kosice şi a fortăreţei Fiilek, sultanul l-a întro¬ 
nat ca principe al Ungariei de Sus. Acest pas a dus practic la o împărţire 
în patru a regatului: pe lângă regatul Ungariei, Transilvania şi paşa- 
lâcurile turceşti exista acum şi Ungaria de Sus controlată de Thokoly. 

în istoriografia ungară, s-a discutat amănunţit despre politica lui Tho¬ 
koly. Nu ar fi fost mai rezonabil să se accepte compromisul oferit de 

guvernul de la Viena, în loc să se meargă pe calea alianţei cu Turcia? 
Pentru Viena, lupta ce se contura împotriva expansiunii franceze şi 
împotriva crizei succesorale spaniole părea să fi fost mai importantă 
decât activităţile tânărului conducător al kuruţilor sprijinit de turci, 
în timp ce, de pildă, Szekfu considera alianţa cu turcii un pas fatal 
al lui Thokoly, adepţii mişcării kuruţilor vedeau în aceasta continuarea 
acelei direcţii care a dus de la Zâpolya şi Bocskai prin Bethlen până 
la Râkoczi şi, în cele din urmă, până la lupta pentru libertate din 1848. 

Faptul că paşa din Buda i-a conferit titlul de rege nu înseamnă că 
Thokoly era exclusiv şi din capul locului un simplu satelit al Impe¬ 
riului Otoman. După cum ne dezvăluie o însemnare de jurnal din noiem¬ 
brie 1681 a soţiei sale Ilona Zrinyi, tânărul conducător al kuruţilor, atunci 
în vârstă de cincisprezece ani, visa ca, după alungarea prin forţe proprii 
a Habsburgilor, „să elibereze patria noastră de sub turci“. Thokoly 
voia să realizeze totul, dar a devenit mai întâi un pion şi, în cele din 
urmă, o victimă a unor parametri pe care el i-a evaluat complet greşit, 
adică a raporturilor de forţă dintr-o Europă aflată tocmai în anii aceia 
într-o rapidă schimbare. 

Biograful său, Dâvid Angyal, a scris că, în politică, precum şi pe 
câmpul de luptă, Thokoly nu a fost decât un maestru al „micului răz- 
boi“ El nu avea la dispoziţie un aparat diplomatic şi surse de infor¬ 
mare, nu acţiona decât împins de o uriaşă ambiţie. 

Greşeala lui cea mai gravă, care s-a dovedit, ce-i drept, o binecu- 

/V 

vântare pentru creştinătatea apuseană, a fost îndemnul dat înaltei Porţi 
de a întreprinde un mare atac împotriva Vienei. Thokoly a supraestimat 
puterea turcească şi nu a dat atenţie efectului şocant internaţional al 
colaborării sale cu turcii. Dar nu numai Thokoly, ci şi alţi magnaţi 
unguri i-au jurat credinţă marelui-vizir Kara Mustafa în timpul expedi¬ 
ţiei sale spre nord. Oricum, el comanda o puternică armată otomană 
numărând 150 000 de oameni. Având în vedere dimensiunea acestei 
forţe militare, principele Transilvaniei Mihail I Apafi ca vasal al sulta¬ 
nului a socotit şi el necesar ca, împreună cu armata lui, să-i facă o vizită 
de curtoazie marelui-vizir. Duminică, 22 august 1683, s-a petrecut, în 
faţa Vienei, în tabăra de corturi a lui Kara Mustafa, o scenă pe care maes¬ 
trul de ceremonii al înaltei Porţi o relatează în felul următor: 

Regele [principele Apafi] cu câţiva dintre oamenii săi cei mai apropiaţi a 
intrat în cortul cu trei prăjini, unde el s-a aşezat pe scaunul amplasat lângă 
un perete; tălmaciul divanului a rămas pe partea lui şi a vorbit o vreme 
cu regele ca să-l informeze asupra punctelor principale ale ceremonialului. 

A 

In timpul acesta, au apărut din interior cancelarul şi mareşalul Porţii 

purtând turban de curte şi blană de paradă şi în urma lor augustul şi preapu- 
temicul, victoriosul comandant suprem cu turban de vizir şi cu o mantie 
din came lot tivită cu hermină. El a intrat cu o prestanţă infinită, a adresat 
un selam [formulă de salut] în arabă şi s-a lăsat pe sofa. [...] Apoi regelui 
i s-a oferit posibilitatea onorantă de a-i săruta milostivului mare-vizir poala 
hainei şi de a fi invitat de acesta să ia loc; regele însă nu s-a aşezat imediat, 
ci s-a apropiat din nou de marele-vizir şi şi-a lipit faţa de poala hainei 
acestuia. Când după aceea marele-vizir l-a invitat încă o dată să se aşeze, 
el a făcut o plecăciune şi a luat loc. Şi între diferitele întrebări şi răspunsuri 
el se ridica din nou, săruta poala hainei milostivului mare-vizir şi îndepli¬ 
nea toate ceremoniile necesare jurământului de credinţă. S-au servit cafea, 
şerbet şi pipe . 4 

Trebuie amintit, desigur, că în timp ce principele Apafi săruta cu mare 
devotament poala hainei marelui-vizir şi concomitent punea să i se 
ofere acestuia daruri constând dintr-o trăsură cu şase cai, şase pocale 
de argint aurit, un cal de călărie înşeuat precum şi patru trăpaşi, ase¬ 
diul Vienei continua. Şi tot în vremea aceasta, Thokoly opera cu atâta 
succes în Ungaria de Sus. Principele transilvan, în fruntea unei trupe 
de 5 000 de oameni, s-a dus la tabăra de corturi a lui Kara Mustafa 
înainte de toate pentru că avea motive să se teamă că protectorii săi 
îi vor atribui lui Thokoly şi Transilvania, iar lui, vasalul domnitor de 
două decenii, îi vor face cunoştinţă cu tăişul spadei. Thdkoly, cu cei 
20 000 de kuruţi ai săi, s-a ţinut departe de asediu. A preferat incursi¬ 
uni în ţinuturile transdunărene şi în sudul Ungariei; şi, în strădania 
lui de a-şi extinde „imperiul 4 *, a cucerit la sfârşitul lui iulie 1683, desigur 
numai temporar, chiar Bratislava. 

Nici Thokoly, nici Apafi nu bănuiau că numai la trei săptămâni 
după umilitorul jurământ de credinţă făcut în cortul marelui-vizuir, 
„victoriosul strateg 44 avea să sufere o înfrângere zdrobitoare la Viena. 

A 

In bătălia din 12 septembrie 1683 de la Kahlenberg, Carol de Lota- 
ringia şi Jan Sobieski, regele Poloniei, au silit armata otomană să se 
retragă precipitat. Cu aceasta începea un nou capitol în istoria 
europeană. Chiar cu contribuţia modestă a acelor trupe ungureşti, care 
sub conducerea palatinului Pal Esterhâzy au luptat alături de armata 
ducelui Carol de Lotaringia. 

în condiţiile neaşteptatei întorsături istorice de la Viena şi ale con¬ 
traofensivei internaţionale finanţate de Papa Inocenţiu XI în Unga¬ 
ria, Thokoly a devenit o figură nefericită. Ilona Zrinyi a apărat eroic 
fortificaţia Munkâcs din nord-estul Ungariei. Acest fapt a pus în umbră 

rolul soţului ei. A fost un eveniment incredibil. O contesă catolică, 
crescută în tradiţii antiturceşti, provenită din una dintre cele mai vechi 
familii nobiliare croate, a luptat în alianţă cu turcii trei ani de zile împo¬ 
triva trupelor imperiale, deci împotriva acelei armate care la 2 sep¬ 
tembrie 1686 eliberase şi capitala ungară Buda după 145 de ani de 
ocupaţie turcească. A făcut ea acest lucru din ură faţă de Habsburgi, 
care-i executaseră tatăl şi unchiul, sau din dragoste fierbinte pentru 
Thokoly, care continua să lupte? Nu ştim. 

Ilona Zrinyi s-a dat bătută abia în 1688. Curtea i-a interzis orice 
contacte cu soţul ei. Fiul ei, care trăise şi el cei trei ani de asediu, i-a 
fost luat, la fel şi fiica. Dar cu aceasta povestea aventuroasă a cuplului 
Thokoly-Zrinyi încă nu s-a sfârşit. 

Thokoly a trebuit să bată neîncetat în retragere din faţa trupelor 
imperiale, în rândurile cărora luptau chiar mulţi foşti kuruţi, şi să cedeze 
o cetate după alta. O mulţime de magnaţi, de oraşe şi de comitate au 
acceptat amnistia dată de împăratul Leopold. Turcii îl considerau acum 
mai curând o povară şi l-au folosit ca ţap ispăşitor în târguielile pentru 
condiţii de pace mai bune. La 15 octombrie 1685, paşa de Oradea 
l-a invitat pe Thokoly la dejun şi, folosindu-se de ocazie, a poruncit 
ca oaspetele să fie pus în lanţuri şi dus la Belgrad. 

Conducătorul kuruţilor continua să inspire teamă, iar cea mai mare 
parte a opiniei publice europene îl considera totuşi trădător al creş- 
tinătăţii. Vestea despre căderea lui a avut efectul unei bombe. In toată 
Europa se relata cu mare bucurie dublată de răutate despre „necre¬ 
dinţa pedepsită 44 sau despre „pedeapsa justă 44 pentru rebel. Turcii, ce-i 
drept, au înţeles repede că săvârşiseră o gravă greşeală: încă la înce¬ 
putul lui 1686, Thokoly a fost pus din nou în libertate şi „reabilitat 44 
Dar era prea târziu. între timp, kuruţii săi trecuseră masiv în tabăra 
cealaltă şi abandonaseră oraşul Kosice. Cei mai mulţi dintre cei 15 000 
de soldaţi unguri care participaseră şi ei la asedierea şi eliberarea Budei 
fuseseră iniţial kuruţi de-ai lui Thokoly. 

Thokoly a rămas, ce-i drept, ofiţer superior în armata turcă, dar 
la 1687 îi scria regelui Ludovic XIV: „duc o viaţă jalnică şi mizerabilă 
în iadul otoman 44 . In 1690, „regelui kuruţilor 44 i s-a dat o ultimă şansă. 
După moartea lui Apafi, înalta Poartă l-a numit pe Thokoly principe 
al Transilvaniei. Dieta l-a ales şi ea principe, după ce el, în fruntea 
unei armate de 20 000 de oameni, bătuse trupele imperiale la Zămeşti. 
Cei mai mulţi unguri şi secui, indignaţi de jafurile şi tensiunile 
provocate de armata imperială, au trecut de partea lui Thokoly. După 

nici două luni, marchizul Ludwig Wilhelm von Baden, „Ludovicul 
turcesc 44 , l-a alungat însă din Transilvania pentru totdeauna. 

în bătălia victorioasă de la Zămeşti, generalul imperial Donat 
Heister a căzut prizonier la turci. Aceasta i-a oferit lui Thokoly, în 
1690, ocazia de a obţine ca soţia sa Ilona, la schimb cu generalul, 
să fie pusă în libertate de Curtea de la Viena. După pacea de la Karlo- 
witz, care a pecetluit, la 29 ianuarie 1699, cucerirea Ungariei de către 
Casa de Habsburg, Thokoly a fost internat la Nicodemia, în Asia Mică. 
Ilona Zrinyi a rămas alături de el până la moartea ei, în 1703. Thokoly 
a murit în 1705, la vârsta de 48 de ani. 

în nişte note de călătorie redactate în franceză, un diplomat pe nume 
La Motraye, aflat în serviciul Angliei, şi-a descris vizita la Thokoly, 
care era acum un om bolnav, suferind de gută. Ungurul era foarte 
revoltat, constata el, că în vara lui 1701 nu i se permisese să-i înmâ¬ 
neze un memoriu sultanului din Adrianopol şi că, în loc de aceasta, 
i se poruncise să se stabilească în Nicodemia. Numai eroismul prin¬ 
cipesei, mai constata vizitatorul, îl mai ajuta să reziste. Totuşi, Thokoly 
l-a rugat de mai multe ori pe diplomat să intervină pentru el şi l-a 
implorat să facă demersuri pentru a se pune capăt exilului său. Aflăm 
că Thokoly se considera victimă a Curţii franceze, pentru că, zicea 
acesta, din cauză că a ascultat de francezi trăieşte acum în exil, dis¬ 
preţuit şi părăsit... 

Un alt călător, negustorul francez de antichităţi Paul Lucas, l-a vizi¬ 
tat pe Thokoly în iunie 1705, cu puţin înainte de moartea acestuia. 
După o convorbire, suferindul principe l-a invitat şi la cină. „Mâncarea 
a fost excelentă, s-a băut mult vin, în aceasta ungurii asemănându-se 
cu germanii; se spune că mâncarea şi băutura sunt singurele lucruri 
prin care ungurii şi germanii n-ar vrea să se deosebească unii de alţii. 
Principele m-a primit şi a doua zi într-o audienţă de o oră. [...] îl 
interesa, voia să afle totul, era plin de spirit. 445 

Ultima dorinţă a lui Thokoly a fost să fie îngropat în Transilvania 
sau în Ungaria. Sultanul a refuzat să i-o împlinească. „Eroul tragic 44 , 
căruia i-a lipsit capacitatea omului de stat de a vedea în perspectivă, 
a fost transferat abia după mai mult de 200 de ani în oraşul său natal 
Kesmârk (Kezmarok) din Ungaria de Sus. 

Faptul că în 1688 i-a ajutat pe turci să înăbuşe o răscoală populară 
în Bulgaria ţine, fără îndoială, de laturile întunecate ale acestei vieţi 
aventuroase. Fiul său vitreg, eroul de mai târziu al libertăţii, Fran- 
cisc II Râkoczi, l-a numit „un şarpe care s-a furişat în patul mamei 

mele“. Dar astăzi, minunatul bulevard Lajos Kossuth din Pesta duce 
de la podul Elisabeta de pe Dunăre drept la strada Râkoczi şi apoi 
la strada Thokoly. în panteonul eroilor înfrânţi ai libertăţii a fost 
primit deci şi acel conducător al kuruţilor în a cărui scurtă şi aventu¬ 
roasă viaţă grandoarea umană şi josnicia morală se împletesc atât de 
strâns, încât nici în ziua de azi nu este posibilă o judecată dreaptă 
asupra lui. 



14 

Lupta pentru libertate 
a lui Francisc II Râkoczi 


După victoria categorică din 11 septembrie 1697 repurtată de prinţul 
Eugen de Savoya la Zenta asupra armatei turceşti, înalta Poartă a 
trebuit ca, după Ungaria şi Transilvania, să evacueze şi cea mai mare 
parte a Slavoniei; sub control turcesc a rămas Banatul: împrejuri¬ 
mile Timişoarei. Tratatul de pace încheiat la Karlowitz la 26 ianuarie 
1699 a însemnat deci practic sfârşitul stăpânirii turceşti de mai bine 
de 150 de ani asupra Ungariei şi a marcat totodată ascensiunea Aus¬ 
triei la condiţia de mare putere europeană. Casa de Habsburg „dis¬ 
punea acum de un teritoriu închis, bine rotunjit, a cărui axă o forma 
Dunărea şi care cuprindea spaţiul Alpilor răsăriteni, al ţinuturilor 
sudete şi carpatice 441 . 

Spre deosebire de bilanţul pozitiv pentru Austria şi având în vedere 
faptul că şi după aventurile lui Thokoly soldaţii unguri apăreau numai 
ca trupe auxiliare, rezultatul luptelor pentru libertate nu arăta nicidecum 
pozitiv pentru unguri. Ţara le rămânea sub stăpânire străină. Bogyay 
a scris limpede şi exact: „Alungarea turcilor nu le-a adus ungurilor 
nici eliberare autentică, nici satisfacţie. 442 

A 

încă după recucerirea Budei, în 1686 — această dată este socotită 
şi în ziua de azi drept sfârşitul perioadei turceşti în Ungaria, şi nu 1699 
—, Dieta de la Bratislava a recunoscut „din gratitudine 44 dreptul de 
moştenire pe linie bărbătească al Casei de Habsburg şi a renunţat la 
dreptul de rezistenţă al nobilimii prevăzut de Bula de Aur din 1222. 
Renunţarea la libera alegere a regelui şi la ius resistendi a fost un 
pas important în direcţia monarhiei absolute. înainte de încoronare, 
regele s-a legat prin jurământ scris să păstreze vechile libertăţi ale 
stărilor. Acestei promisiuni i s-a adăugat clauza următoare: „...în 
măsura în care regele şi stările cad de acord asupra interpretării şi 
aplicării 44 . Leopold, bineînţeles, nu a mai convocat Dieta. Guvernarea 
lui „a fost de fapt o cruntă dictatură exercitată de Curte prin consiliul 
ei de război, de cameră (în care erau mai ales germani) şi de Kollonics, 
primatul Ungariei 443 . 

La 4 decembrie 1691, Transilvania, în condiţiile în care-şi menţinea 
autonomia faţă de Ungaria, a fost declarată, prin Diploma Leopoldină, 
ţară a coroanei. Din cauza administraţiei imperiale directe şi ca urmare 
a politicii de recatolicizare, au izbucnit contradicţiile religioase şi par¬ 
ţial naţionale. Sub presiunea conflictelor dintr-o societate multistrati- 
ficată, s-a dezvoltat aşa-numitul transilvanism, conştiinţa unei anumite 
autonomii politice şi a unei poziţii religioase speciale sub semnul 
slăbirii temporare a sentimentului panmaghiar de apartenenţă la una 
şi aceeaşi naţiune. 

Din ordinul cardinalului Leopold Kollonics, descendent al unei 
familii nobiliare croate, s-a elaborat un plan de mare anvergură, „lu- 
crarea“ celebră şi de pomină „privind amenajarea 44 în vederea recons¬ 
truirii Ungariei pustiite şi rămase cu zone întregi fără oameni. Nu 
există, ce-i drept, o dovadă sigură că Leopold Kollonics ar fi pronunţat 
următoarele cuvinte citate des în Ungaria: „Din unguri fac mai întâi 
cerşetori, apoi catolici şi, în sfârşit, germani.“ Ceea ce conta însă din 
punct de vedere politico-psihologic era convingerea larg răspândită 
că atitudinea cardinalului şi măsurile sale concrete făceau ca asemenea 
afirmaţie să pară pe deplin credibilă. Comisia specială vieneză con¬ 
dusă de el, aşa-numita Neoquistica Commissio , s-a îngrijit de o coloni¬ 
zare în forţă, prin repartizarea de uriaşe latifundii către militari imperiali 
(nemaghiari) şi magnaţi fideli regelui; în satele nou-înfiinţate au fost 
aduşi ţărani germani şi sârbi. Curtea a instituit prin consiliul ei de război 
aşa-numita graniţă militară, o zonă largă, nou-colonizată majoritar cu 
sârbi, zonă în care nu era permisă decât administraţia militară. De-a 
lungul zonei de sud a Ungariei istorice, se găsea deci o masă compactă 
de nemaghiari, ba chiar mai rău: de grupuri etnice a căror cealaltă jumă¬ 
tate trăia dincolo de graniţă sub o altă stăpânire. însuşi Szekfu, mai 
curând filohabsburgic, constata în a sa Istorie a Ungariei : 

Maghiarimea a nimerit într-o situaţie în care duşmanii ei, care de-a lungul 
secolelor au putut fi asmuţiţi de fiecare dată împotriva ungurilor, s-au 
cuibărit pe teritoriul statului ei într-o poziţie ocrotită, privilegiată. N-am 
putea să ne imaginăm o ameninţare mai gravă la adresa independenţei 
statale ungare; nici un popor din Europa Apuseană şi Centrală nu a cunoscut 
probabil aşa ceva . 4 

Amintita comisie specială a găsit o metodă iscusită ca, sub pretextul 
„recuperării costurilor eliberării 44 , să ceară mari sume de bani de la lati¬ 
fundiarii vechi, deci legitimi, din Ungaria centrală, ocupată anterior 
de turci. Aceste sume, fireşte, nu au putut fi achitate decât de foarte 

puţini nobili. Preţul pe care ungurii au trebuit să-l plătească în cei 
şaisprezece ani ai războiului de eliberare şi ulterior a fost nerealist 
de mare. 

La pierderile de vieţi omeneşti şi la distrugerile săvârşite de turci 
în timpul înaintării şi apoi al retragerii lor, s-a adăugat curând jaful 
săvârşit de „trupele eliberatoare 44 . Nu era vorba numai de faptul că, de 
pildă, trunchiul de Ungarie secătuită a trebuit să suporte în 1685 
aproximativ 70 la sută, iar în 1686, 51 la sută din cheltuielile pentru 
trupele care luptau împotriva turcilor. în plus, staţionau acum în Unga¬ 
ria 40 000 până la 50 000 de soldaţi străini. Nu erau încazarmaţi, ci 
încartiruiţi mai ales la ţărani, dar şi la orăşeni şi la nobili. Palatinul Pal 
Esterhâzy scria că Ungaria nu le-a plătit turcilor în o sută de ani atâta 
cât trebuie să plătească acum în doi ani armatelor imperiale. Generalii 
şi ofiţerii, deci nicidecum numai soldaţii, comiteau fapte de o cruzime 
inimaginabilă împotriva populaţiei civile pe care o „eliberaseră 44 . 

Una dintre cele mai odioase figuri a fost Antonio Caraffa, un gene¬ 
ral care se trăgea dintr-o distinsă familie napolitană. în 1685/86, prin 
metode barbare de tortură, el, în calitate de „comisar general de răz¬ 
boi 44 , a stors, mai întâi la Debrecen în Ungaria de răsărit, bani şi ali¬ 
mente de la diferiţi orăşeni. Un an mai târziu, această căpetenie de 
tâlhari a inventat până şi o „conspiraţie 44 cu vaste ramificaţii pentru 
ca, la sfârşit, la ordinul lui, să fie executaţi după torturi groaznice în 
oraşul Epeijes (Presov) din Ungaria de Sus douăzeci de orăşeni şi 
nobili înstăriţi, atât germani, cât şi unguri. Caraffa a confiscat imediat 
întreaga avere a acestor oameni absolut nevinovaţi. 

Incapacitatea, corupţia şi arbitrariul administraţiei militare, care 
acoperea întreaga Ungarie, au avut urmări fatale pentru atitudinea 
viitoare a ungurilor faţă de domnia Habsburgilor. Tribunalul criminal 
de la Eperjes al lui Caraffa a făcut — asemenea tribunalelor speciale 
instituite de Kollonics, care au condamnat sute de clerici reformaţi — 
ca mulţi „eliberaţi 44 să dorească reîntoarcerea turcilor. Spre sfârşitul 
secolului al XVII-lea, ungurii — suferind sub regimul aspru, absolu¬ 
tist şi totodată corupt — i-au blestemat mai mult ca oricând pe stăpânii 
lor germani. Faptul că sângeroşii generali şi ofiţeri erau belgieni, itali¬ 
eni sau spanioli nu schimba cu nimic indignarea crescândă şi aver¬ 
siunea tot mai accentuată faţă de germani. 

Ura în creştere a făcut ca vâlvătaia să se aprindă însă abia sub presi¬ 
unea politicienilor şi a prelaţilor absolutişti. Soldaţi lăsaţi la vatră din 
fostele cetăţi de graniţă, haiduci rătăcitori, protestanţi prigoniţi şi mici 
nobili păgubiţi sau chiar expropriaţi de comisia specială de la Viena 

au fost, la cumpăna dintre veacuri, permanent în situaţia de a-şi mani¬ 
festa nemulţumirea prin declanşarea unor revolte locale. Nevoia genera 
răscoale ţărăneşti spontane în Ungaria de nord-est. Tensiunile creşteau 
şi explozia trebuia să se producă dintr-o clipă în alta. 

Faptul că tulburările sporadice, care oricând puteau fi înăbuşite fără 
dificultate, s-au transformat în 1703 într-un vast şi periculos incendiu 
cu reverberaţie europeană s-a asociat cu apariţia unei personalităţi 
deosebite într -0 situaţie deosebită: implicarea Imperiului Habsburgic 
în războiul spaniol de succesiune a creat condiţiile generale pentru 
o nouă răscoală a kuruţilor, extinsă asupra întregului teritoriu, răscoală 
ce depăşea de departe acţiunile lui Thokoly şi care, în scurtă vreme, 
a adus sub control ungar întreaga Ungarie şi Transilvanie. Dar toate 
acestea ar fi fost de neimaginat şi imposibil de realizat fără un condu¬ 
cător carismatic. Principele Francisc II Râkoczi s-a pus la dispoziţia 
poporului său exact la momentul când a fost necesar. 

In ale sale Consideraţii pe marginea istoriei universale , Jacob 
Burckhardt scria despre „grandoarea istorică 44 : 

Istoriei îi place uneori să se condenseze pe neaşteptate într-un om pe care 
apoi lumea îl urmează. Aceşti mari indivizi reprezintă întâlnirea dintre 
ceea ce este general şi ceea ce este particular, dintre ceea ce este statornic 
şi ceea ce este vremelnic într-o personalitate. [...] Esenţa ei rămâne un 
adevărat mister al istoriei universale; raportul pe care-1 are cu timpul ei 
este o unire sacră, realizabilă aproape numai în timpuri de restrişte, care 
dau singura, suprema măsură a grandorii şi care sunt şi singurele care au 
exclusiv nevoie de grandoare. 5 

Burckhardt se ocupă apoi de criteriile grandorii „relative 44 , „momentane 44 
şi „istorice 44 , ca să sublinieze imediat: 

Imponderabilul cel mai rar la indivizii făuritori de istorie universală este 
însă grandoarea sufletească. Ea constă în capacitatea de a renunţa la avan¬ 
taje şi a prefera ceea ce este moral, în limitarea benevolă nu neapărat din 
deşteptăciune, ci din bunătate interioară, în timp ce grandoarea politică 
trebuie să fie egoistă şi vrea să exploateze toate avantajele. 

Tocmai în aceasta, în „grandoarea sufletească 44 şi în „ceea ce este 
moral 44 rezidă explicaţia faptului că principele Francisc II Râkoczi, 
acest rebel mai întâi indocil şi apoi insolit, a rămas până astăzi o per¬ 
sonalitate transfigurată romantic. Transformări şi contradicţii bruşte, 
uluitoare au marcat viaţa acestui personaj, poate cei mai pur şi mai 
nobil din istoria maghiară: eroism şi ezitare, dragoste şi patimă a jocului, 

credulitate şi logică de fier, bogăţie incomensurabilă şi mizerie a 
exilului. A fost un cosmopolit şi un european cu credinţă nezdrun¬ 
cinată în patrie şi în poporul simplu. Francisc II Râkoczi a trăit 59 
de ani, dintre care, ca adult, a petrecut numai doisprezece în patria 
sa, aproape patru în Polonia, peste patru ani în Franţa şi optsprezece 
în Turcia. Scriitorul Zoltân Szabo, mort, ce-i drept, tot în exil (200 
de ani mai târziu), a arătat într-un eseu că Râkoczi a fost în Ungaria 
la fel de european ca şi în afară, iar în afară a fost la fel de ungur ca 
şi în Ungaria. 

Destinul familiei sale oglindeşte suişurile şi coborâşurile din istoria 
maghiară. Francisc II Râkoczi s-a născut în martie 1676. Printre 
strămoşii săi pe linie paternă se numără patru principi ai Transilvaniei, 
iar familia bunicii sale număra şi ea patru principi, printre ei Ştefan 
Bâthory, unul dintre cei mai mari regi ai Poloniei. Francisc era nepotul 
executatului Peter Zrinyi şi fiu al eroinei din fortificaţia de ia Mun- 
kâcs, al Ilonei Zrinyi cea despărţită de copiii ei şi nevoită să plece 
în exil. La vârsta copilăriei, Râkoczi a trăit experienţa confruntărilor 
militare ale tatălui său vitreg Imre Thokoly şi a celor trei ani ai ase¬ 
diului de la Munkâcs. 

împăratul Leopold l-a dat pe tânărul Râkoczi, ca fiu adoptiv, să 
fie educat, sub directa supraveghere a cardinalului Kollonics, de către 
profesori iezuiţi în colegiul de la Neuhaus şi la Universitatea din Praga. 
Pe lângă latină şi franceză, Francisc s-a ocupat mai ales de matematică 
şi de ştiinţele naturii. în palatul de la Viena al feldmareşalului-loco- 
tenent conte Aspremont, care era cumnatul său, precocele şi chipeşul 
tânăr s-a obişnuit foarte repede cu stilul de viaţă al unui magnat. Din 
programul lui nu au lipsit nici lungi călătorii în Italia, nici strălucite 
recepţii, călărie, vânătoare şi pătimaş joc de cărţi, uneori cu mari pier¬ 
deri. Acestea, fireşte, au fost posibile doar datorită faptului că împă¬ 
ratul nu permisese confiscarea imenselor moşii ale familiei. 

Numit comite al comitatului Sâros şi principe al Sfântului Imperiu 
Romano-German, Râkoczi a preluat la vârsta de optsprezece ani 
domenii cu o suprafaţă totală de aproape 700 000 de hectare. Cu puţin 
timp înainte, tânărul se căsătorise cu Charlotte Amalie, o fată de 
cincisprezece ani, frumoasă ca o cadră. Fiică a ducelui-guvemator 
Karl von Hessen-Rheinfels, ea era în linie directă urmaşă a marchi¬ 
zului turingian Ludovic IV şi a Sfintei Elisabeta, fiica regelui ârpâdian 
Andrei II (1205-1235). Cel mai bogat şi totodată primul om al Ungariei 
de Sus, el vorbea greu ungureşte şi voia să se ţină departe de politică. 

Izbucnind în împrejurimile localităţii Tokaj o răscoală şi rebelii vrând 
să le fie conducător, el a fugit la Viena şi i-a solicitat chiar împăra¬ 
tului să-i repartizeze într-o altă parte a imperiului moşii în schimbul 
proprietăţilor lui din Ungaria de Sus. Dar împăratul i-a respins cere¬ 
rea. Speranţa că putred de bogatul, tânărul cap de familie — soţii 
Râkoczi aveau atunci deja trei copii — va rămâne loial Curţii şi nu 
va da atenţie suferinţelor poporului său a fost înşelătoare. 

Impresionat de pauperizarea crescândă a populaţiei şi de aroganţa 
administraţiei militare imperiale, Râkoczi a legat o strânsă prietenie, 
prietenie pe viaţă, cu răzvrătitul său vecin, contele Miklos Bercsenyi, 
om cult, cu un temperament sangvin, şi cu unsprezece ani mai în vârstă. 
Acesta intenţiona, cu ajutorul unor prieteni polonezi şi al unor contacte 
franţuzeşti, să pregătească o nouă răscoală împotriva Vienei. Relaţia 
strânsă cu Bercsenyi l-a ajutat pe tânărul principe să-şi însuşească 
din nou limba maternă, maghiara. Desigur, în exil şi-a scris memoriile 
în franceză, iar confesiunile în latină. 


în sfârşit, în anul 1700, Râkoczi a luat iniţiativa de a-i contacta direct 
pe regele francez Ludovic XIV şi pe ministrul său Barbesieux: şi-a 
trimis confidentul, un anume căpitan Longueval, cu o scrisoare la Paris. 
Dar regele nu a reacţionat, iar răspunsul ministrului a fost rezervat. 
Pentru ca măcar personal să poată profita de această ocazie, trimisul 
dezamăgit l-a denunţat pe Râkoczi la curte imediat după întoarcerea 
sa. Principele a fost arestat în aprilie 1701 şi aruncat în aceeaşi închi¬ 
soare de la Wiener Neustadt, de unde bunicul său pornise la drum 
spre eşafod. In timpul interogatoriilor, Longueval a aruncat apoi de 
mai multe ori vini grele asupra deţinutului. Căpitanul a fost primul 
dintre numeroşii agenţi, şarlatani şi escroci, care în cursul vieţii prinţului 
şi mai ales în exil i-au captat încrederea. 

Faptul că la 7 noiembrie 1701 Râkoczi, cel sortit morţii, a putut să 
evadeze din închisoare a fost opera exuberantei şi energicei sale soţii, 
care se trăgea din înalta nobilime renană francofilă. Charlotte şi-a con¬ 
centrat farmecul şi puterea de convingere asupra căpitanului Gottfried 
Lehmann, comandantul cetăţii. Acesta era un prusac convins. Şi astfel, 
nişte scrisori adresate de regele prusac şi de moştenitorul tronului 
englez soţiei valorosului deţinut şi-au făcut efectul. Lehmann se declară 
gata să înlesnească şi el evadarea. în sfârşit, Râkoczi reuşi să taie 
gratiile şi, travestit în soldat, să părăsească închisoarea. Mai întâi, 
din cauza emoţiei, greşi drumul. Când îşi dădu seama de eroare, făcu 
pe soldatul beat şi, cântând şi urlând, trecu pe poarta cetăţii, pentru 



162 


UNGURII 


ca afară să urce în trăsura care-1 aştepta. Lehmann a fost executat; 
duhovnicii iezuiţi de la curte au fost învinuiţi şi ei, iar Charlotte cu 
copiii ei au fost reţinuţi ca ostatici la Viena. 

Cinci zile mai târziu, Râkoczi a trecut graniţa poloneză şi s-a întâl¬ 
nit cu Bercsenyi, care, fugind în Polonia împreună cu câţiva credincioşi, 
putuse să scape la timp de o arestare iminentă. Curând a cunoscut-o 
la castelul din apropierea graniţei şi pe prinţesa Sieniawska, iubirea 
romantică a vieţii lui. După aproape doi ani, la 16 iunie 1703, Râkoczi 
a părăsit într-o seară foarte ploioasă castelul prinţesei şi, însoţit numai 
de doi servitori, a păşit pe pământ unguresc. Aceasta a fost clipa când 
a început, de fapt, marea luptă de eliberare de sub Habsburgi, luptă 
care a durat aproape opt ani. 

începutul nu a fost foarte promiţător. Râkoczi însuşi relatează în 
memoriile sale cum în acea seară, în loc de cei 5 000 de pedestraşi 
şi 500 de călăreţi promişi nu l-au aşteptat decât 250 de infanterişti 
şi 50 de călăreţi cu săbii, precum şi ţărani unguri, slovaci şi ruteni înar¬ 
maţi rudimentar cu furci şi coase. A fost o întâlnire unică în felul ei 
şi care i-a schimbat: cel mai mare proprietar funciar, cel mai distins 
aristocrat al ţării, s-a întâlnit cu cei mai săraci ţărani, toţi epuizaţi, 
disperaţi, în stare de orice. 

Din conspiraţia pusă la cale în mod deliberat de o mână de magnaţi 
a putut să se nască o mişcare de masă, o mişcare naţională, pentru 
că, în persoana lui Râkoczi, un magnat a văzut, pentru prima dată 
în istoria Ungariei, în poporul sărac, plătitor de impozite şi prestator 
de zile de clacă, un aliat în lupta pentru apărarea naţiunii şi l-a tratat 
ca atare. Francisc II Râkoczi a fost singurul comandant aristocrat care 
pe toată durata răscoalei s-a preocupat de suferinţele şi necazurile 
iobagilor şi i-a ajutat în mod concret. Timiditatea, modestia şi abnegaţia 
lui naturală confereau personalităţii sale fermecătoare o notă cu totul 
deosebită. Era un orator strălucit, care putea să improvizeze în ma¬ 
ghiară, latină şi franceză şi să vorbească şi să citească şi în germană, 
italiană şi cehă. Dar Râkoczi nu era un strateg, şi memoriile sale sunt 
în fond povestirea unor bătălii pierdute. Faptul că, în ciuda superio¬ 
rităţii lor numerice, cel puţin până în 1708, şi în ciuda spiritului lor 
combativ, kuruţii nu au putut să câştige nici o singură bătălie impor¬ 
tantă a ţinut de incapacitatea generalilor şi ofiţerilor lor, de lipsa talen¬ 
tului în materie de tactică, de indisciplina şi defectuoasa colaborare 
dintre unităţile trupei. Principele însuşi acuză în memoriile sale cu 

cea mai mare severitate stările de lucruri din armata sa şi concepţia 
naţională moştenită şi de la Thokoly cu privire la purtarea războiului: 

Cel mai bine este ca tabăra să fie instalată departe de duşman, să nu se 
pună santinele, să se bea şi să se mănânce mult, iar după ce oamenii şi 
caii s-au odihnit bine, să se facă în aşa fel, încât în două sau trei zile de 
marş forţat duşmanul să fie ajuns din urmă. Să fie atacat cu înverşunare 
şi sălbăticie; dacă fuge, poţi să te ţii după el, dacă nu, atunci repede să 
urmeze retragerea. [...] Nu tăgăduiesc că, din cauza neştiinţei mele, în 
lupte am făcut posibilă săvârşirea multor erori; şi că şi alţii au făptuit multe 
lucruri nedorite; dar e la mintea omului că lipsa banilor şi necunoaşterea 
generală în domeniul purtării luptei au fost factorii care au pus capăt 
războiului început bine şi vitejeşte. 6 

Pe de altă parte, datorită lui Râkoczi, marelui său talent organizato¬ 
ric şi strădaniilor sale pline de abnegaţie, a devenit posibil ca, pentru 
prima dată de la regele Matei încoace, din nimic să se pună pe picioare, 
să se echipeze, să se asigure cu întăriri şi să se îmbrace o armată 
naţională ungară. între 1704 şi 1710, el şi-a înzestrat trupele, de pildă, 
între altele, cu 51 000 de perechi de cizme şi cu 46 000 de mantale. 

Faptul că kuruţii au putut să preia atât de repede controlul aproape 
asupra întregii Ungarii şi că, în fond, până la 1708 au ţinut multă vreme 
sub ocupaţie cea mai mare parte a ţării, mai ales şesul dintre Dunăre 
şi Tisa şi Ungaria de Sus, apoi alternativ zona transdunăreană sau Tran¬ 
silvania, s-a datorat, desigur, nu numai sprijinului dat de popor. Din 
cauza implicării Imperiului Habsburgic în războiul spaniol de succe¬ 
siune, Viena s-a văzut nevoită să retragă din Ungaria grosul regimen¬ 
telor imperiale. Era deci cel mai potrivit moment pentru declanşarea 
luptei kuruţilor pentru libertate. Râkoczi a mizat de la început totul pe 
o alianţă cu Ludovic XIV şi cu principele moştenitor bavarez Max II 
Emanuel, căruia Dieta din 1707 de la Onod i-a oferit, pentru cazul 
detronării Habsburgilor, chiar coroana ungară. 

Deşi luptele au mai durat ani de zile, iar eforturile internaţionale 
de mediere au avut ca rezultat numeroase întâlniri cu Râkoczi, sorţii 
au decis pentru luna august 1704, când, la Hochstădt, prinţul Eugen 
şi ducele de Marlborough au obţinut, în fruntea trupelor unificate 
imperiale şi engleze o victorie hotărâtoare asupra armatei franco-bava- 
reze. Râkoczi, care din 1704 purta titlul de principe elector al Transil¬ 
vaniei, iar din 1705 şi pe cel de „principe guvernator al Ungariei 44 , 
a suferit în bătălia de la Trencsen (Trencin) din 1708 o grea înfrângere. 
Dintre kuruţi, 2 500 au murit şi 400 au căzut prizonieri, în timp ce 

pierderile imperialilor s-au ridicat la numai 160 de oameni. Trencsen 
a fost un punct de cotitură în măsura în care din acel moment — mai 
ales sub impresia victoriilor Habsburgilor pe frontul de vest — din 
ce în ce mai mulţi soldaţi au început să părăsească armata kuruţilor. 
Legendarul brigadier Lâszlo Ocskay a trecut, la câteva săptămâni după 
Trencsen, cu întregul său regiment în tabăra duşmanului. O pierdere 
care a atârnat foarte greu, chiar dacă încă la începutul lui 1710 trădă¬ 
torul a fost prins şi executat două zile mai târziu de o unitate de kuruţi. 

Voinţa de a rezista se diminuase din ce în ce mai mult şi din cauză 
că mulţi nobili, contrar dispoziţiilor principelui, le interziceau ioba¬ 
gilor lor să intre în armată. Pe de altă parte, ţăranii săraci nu percepeau 
nici o îmbunătăţire a situaţiei lor şi, în ultimii ani ai luptei, erau din 
ce în ce mai puţin dispuşi să pună mâna pe arme. în plus, răspândirea 
ciumei începând din 1708 a contribuit la o nouă subţiere a rândurilor 
în unităţile combatante. După estimări oficiale, ciuma a tăcut în timpul 
răscoalei 410 000 de victime omeneşti, pe când ciocnirile armate au 
secerat 80 000 de vieţi. 

Situaţia militară devenea disperată. Totuşi, principele a respins 
ofertele de pace transmise prin soţia şi prin sora sa din partea împăra¬ 
tului. Aceeaşi reacţie a avut-o faţă de diferitele demersuri de mediere 
engleze şi olandeze. împreună cu Bercsenyi, el punea la îndoială since¬ 
ritatea promisiunilor de la Viena şi a insistat până la sfârşit pe indepen¬ 
denţa principatului Transilvaniei. Mai ales Râkoczi contase însă până 
în ultima clipă şi pe ajutor rusesc. Ţarul Petru I nu numai că se întâl¬ 
nise cu el de mai multe ori, ci îi oferise chiar coroana poloneză. Franţa 
i-a sprijinit pe kuruţi, ce-i drept, temporar, cu bani şi cu ofiţeri. Acest 
ajutor a fost însă, de fapt, foarte limitat; el n-a ajuns niciodată pentru 
mai mult decât solda a 4 000 de soldaţi, iar la apogeul colaborării nu 
se găseau în Ungaria decât 86 de ofiţeri francezi. Dincolo de aceasta, 
Ludovic XIV era împotriva alianţei cu Rusia, alianţă foarte dorită de 
Râkoczi, şi-i recomanda mai curând un pact cu Suedia şi cu Turcia. 
Ajutorul diplomatic dat de Franţa a fost deci insignifiant, fiind totuşi 
mai consistent decât al celorlalte ţări. 

A 

Intr-o caricatură contemporană, politica de alianţe a lui Ludovic XIV 
a fost prezentată în felul următor: regele stă pe malul râului şi aruncă 
undiţa; în faţa lui, se văd în apă diferite capete, iar Râkoczi tocmai 
muşcă din momeală. Dar această impresie era falsă. Istoricii unguri 
şi francezi sunt astăzi unanimi în a considera că iniţiativa pornise de 
la partea ungară, adică de la Râkoczi. în orice caz, în hăţişul intrigilor 



FRANCISC II RÂK6CZI 


165 


şi tratativelor pentru dominaţie în Spania şi în nordul Europei, toate 
eforturile principelui maghiar de a găsi aliaţi energici şi siguri au rămas 
zadarnice. 

In scrierea sa foarte emoţionantă, profund religioasă, Confesiunea 
unui păcătos , el însuşi descrie ultimele zile ale tot mai disperatei lupte 
împotriva unui duşman copleşitor de puternic: 

Din zi în zi, eram tot mai strâmtorat. Puţinele comitate, aflate în spatele 
nostru, erau suficiente, ce-i drept, pentru aprovizionarea trupei călare, dar 
magnaţii porniţi în pribegie, nobilii şi marele număr de familii ale solda¬ 
ţilor, rămase credincioase alianţei noastre şi care părăsiseră din proprie 
iniţiativă comitatele ocupate de duşmani şi ne urmau pe noi, îngreunau 
extraordinar situaţia poporului strâmtorat. Bântuia iama, troiene uriaşe 
de zăpadă acopereau pământul, aşa încât călăreţul nu putea folosi decât 
drumurile; masa pornită în pribegie, cu căruţele încărcate, rătăcea din sat 
în sat şi căuta fie mijloace de subzistenţă, fie siguranţă în munţi şi în ascun- 
zătorile din ţinuturile mlăştinoase. Soldatul părăsea drapelul ca să-şi poată 
salva şi întreţine familia, iar tânguirea poporului şi a pribegilor îmi răsuna 
neîncetat în urechi. Soldaţii aproape desculţi, siliţi de frig, îşi părăseau 
poziţiile; apoi unul îşi pierdea arma, altul calul, toţi însă solda. Ei mă întâm¬ 
pinau cu plângerile lor îndreptăţite; se lepădau de calitatea de soldat nu 
din necredinţă sau din rea-voinţă, ci mai degrabă din cauză că situaţia 
devenise insuportabilă... mă înspăimântau şi mă nelinişteau soarta şi 
necazurile acelora care în cursul vieţii mele îmi rămăseseră credincioşi, 
nu însă situaţia persoanei mele; nu mă neliniştea faptul că trebuia să 
părăsesc ţara, faptul de a fi surghiunit din patria mea, ci acela că nu-i asigu¬ 
rasem nici unuia dintre ei posibilitatea de a trăi [...] 7 . 

Pe acest fundal sumbru au început, cu acordul principelui, tratative 
pentru un armistiţiu şi o încheiere a păcii. De fapt, iniţiativa în sensul 
acesta fusese luată de comandantul trupelor imperiale, contele de 
origine maghiară Jânos Pâlffy, încă de la sfârşitul toamnei lui 1710, 
printr-o scrisoare personală către generalul kuruţilor, contele Sândor 
Kârolyi. Nimicirea definitivă a kuruţilor împinşi înapoi, împresuraţi 
şi decimaţi în zona localităţilor Munkâcs şi Kosice din Ungaria de 
nord-est nu mai era decât o chestiune de timp. Condiţiile tratatului 
de pace negociat între Pâlffy şi Kârolyi şi semnat la 30 aprilie 1711 
la Satu Mare erau, bineînţeles, mai puţin favorabile decât în oferta 
făcută cu cinci ani în urmă de împăratul Iosif I. în timp ce, în ulti¬ 
mul moment, Râkoczi respingea condiţiile, îl destituia pe Kârolyi 
din funcţia de comandant şi îi chema într-o proclamaţie pe kuruţi la 
continuarea luptei, adunarea stărilor l-a împuternicit pe Kârolyi să 

semneze tratatul de pace şi, cu aceasta, să capituleze. La 1 mai 1711, 
kuruţii au predat 149 de steaguri. 12 000 de soldaţi au depus după 
Kârolyi jurământul de credinţă faţă de împăratul Iosif I. Ei n-au ştiut 
că Sândor Kârolyi era mort de două săptămâni, căci asupra acestei 
morţi se păstrase secretul cel mai strict. Râkoczi, Bercsenyi şi nume¬ 
roşi credincioşi au respins amnistia oferită şi au plecat în exil. 



15 

Mit şi istoriografie: 
un idol în succesiunea epocilor 


A trădat oare Kârolyi cauza kuruţilor atunci când, în absenţa princi¬ 
pelui, aflat la tratative în Polonia cu ţarul Petru I, a încheiat pace şi 
aceasta chiar împotriva voinţei principelui? Sau era vorba de cea mai 
de pe urmă şansă de a împiedica răul maxim şi de a lăsa, printr-un 
compromis, o pauză de respiraţie ţării pustiite şi naţiunii secătuite? 
Generaţii de istorici, politicieni şi intelectuali au polemizat pe margi¬ 
nea acestor chestiuni. 

Decanul istoricilor din Ungaria de astăzi, Domokos Kosâry, consi¬ 
deră în cartea sa Reconstrucţie şi afirmare a burgheziei 1711-1867 „tră¬ 
darea 44 lui Kârolyi drept una dintre acele legende cu care romantismul 
naţionalist al secolului al XlX-lea obişnuia să explice unele dificultăţi, 
în împrejurările de atunci, spune el, pur şi simplu nu exista alternativă 
la acel compromis, care, până la urmă, în ciuda oricărei obiecţii, i-a 
asigurat ţării pace, stabilitate şi condiţii mai bune de pornire pentru 

A 

revigorare. 1 împăratul Carol VI, care s-a încoronat sub numele de 
Carol III ca rege al Ungariei, nu nutrea resentimente aşa de puternice 
contra ungurilor precum tatăl său. El era convins că eliberarea Unga¬ 
riei este foarte importantă şi-şi dădea seama că „ungurii ar trebui elibe¬ 
raţi de credinţa că sunt guvernaţi de germani 44 . 2 

Faptul însă că amintirea luptei lui Râkoczi pentru libertate a dăinuit 
atât de mult şi atât de puternic în toate straturile poporului, în lite¬ 
ratură ca şi în publicistică, s-a datorat imaginii tradiţionale a persona¬ 
lităţii inconfundabile a tânărului, nobilului şi altruistului principe. 
Destinul său tragic, deceniile de exil şi seria dureroasă a insucceselor 
politice au înaripat totdeauna fantezia ungurilor mai mult decât apro- 

A 

barea rece pentru negociatorii compromisului de la Satu Mare. In 
această ordine de idei, un publicist de la începutul secolului al XX-lea, 
discutând despre prima mare biografie a lui Râkoczi, a făcut urmă¬ 
toarea remarcă: „Navigaţiile reuşite merită adesea mai puţin respect 
decât multe nauffagii. 44 

Magia exercitată de Râkoczi şi-a făcut efectul şi la Versailles, la 
Curtea Regelui-Soare. Chiar ironicul duce de Saint-Simon, în celebrele 

sale memorii, scrie apreciativ despre personalitatea ungurului. El a 
fost, spune franţuzul, un om înţelept, modest, chibzuit, chiar dacă nu 
foarte plin de spirit — de o rară seriozitate, fără aroganţă, cinstit, sin¬ 
cer, nemaipomenit de curajos. 3 

A 

In anul morţii lui Ludovic XIV, principele s-a retras într -0 casă 
la Grosbois lângă mănăstire, şi-a scris memoriile şi a dus o viaţă liniş¬ 
tită, profund religioasă. Dar când, în 1717, înalta Poartă i-a deschis 
perspectiva unui ajutor în arme şi bani pentru un nou război împotriva 
Habsburgilor, Râkoczi a văzut în această ofertă o şansă neaşteptată, 
în ciuda punerilor în gardă din partea regentului francez, a ţarului rus 
şi a altor personalităţi, el a pornit pe un velier francez în călătorie spre 
Turcia. între timp însă, prinţul Eugen repurtase victorii categorice 
asupra armatei turceşti. în timpul războiului, înjur de o mie de kuruţi 
din exil au pătruns de mai multe ori din Banat şi Ţara Românească 
în Transilvania, dar n-au obţinut succese durabile. în acelaşi timp, în 
faţa Belgradului, în cadrul armatei austriece, husarii generalului Pâlfîy 
luptau deja contra turcilor. Dar rolul unităţilor ungare a fost, de ambele 
părţi, marginal. 

La tratativele de pace, negociatorii împăratului au cerut ca Râkoczi 
să fie pus în lanţuri şi predat. Pretenţia aceasta a fost, ce-i drept, 
respinsă cu cea mai mare hotărâre, dar punctul 15 din tratatul de pace 
de la Passarowitz (Pojarevaţ) din 1718 prevedea ca principele şi gene¬ 
ralii săi să fie cazaţi departe de graniţa ungară. Mai întâi au fost încarti¬ 
ruiţi în 22 de case în mica localitate Jeniko, pe malul european al 
Bosforului, din 1720 însă deja la Rodosto (Tekirdag), pe malul nordic 
al Mării Marmara, adică la o distanţă de Constantinopol de două zile 
de mers călare. 

Acolo, principele şi-a petrecut zilele în meditaţie religioasă, redac- 
tându-şi confesiunile scrise după exemplul Sfântului Augustin, cu 
pasiunea lui pentru tâmplărie şi, nu în ultimul rând, cu sporadice acti¬ 
vităţi diplomatice. Aproape toţi secretarii şi asistenţii săi străini, de 
la primul său tălmaci până la ultimul său confident au fost spioni şi 
escroci, aflaţi de cele mai multe ori în soldă imperială, care însă îşi 
vindeau adesea informaţiile atât ruşilor, cât şi olandezilor. 

Ceea ce a lăsat în istoria Franţei o urmă existentă până azi a fost 
înfiinţarea unui regiment de husari, operă datorată fiului contelui Ber- 
csenyi; în această trupă au intrat mulţi refugiaţi maghiari. Lâszlo 
Bercsenyi, care din 1712 a fost în serviciul părţii franceze, a devenit 
mai târziu mareşal al Franţei. Regimentul său a devenit nucleul 

„husarilor Berchenyi 44 , care există sub acest nume şi în ziua de azi 
şi care de altfel au fost folosiţi de curând ca paraşutişti în Bosnia. 

Pentru generaţiile viitoare de unguri şi pentru dezvoltarea literaturii 
ungare, important a devenit, fără îndoială, un om ignorat atunci de 
toată lumea, un nobil de curte al principelui. Tânărul, pe nume Kelemen 
Mikes, din Transilvania, a petrecut în total 44 de ani de surghiun şi 
a conceput în acest timp peste 200 de scrisori 4 niciodată expediate, 
scrisori către un personaj fictiv, chipurile, din Constantinopol, o inexis¬ 
tentă „mătuşă în came şi oase 44 . Aceste scrisori despre viaţa aparent 
monotonă de la Rodosto, despre speranţele şi dezamăgirile surghiu¬ 
niţilor, despre activităţile şi despre moartea principelui solitar, 
inabordabil şi adâncit în meditaţiile sale, dar şi despre propria existenţă 
a celui căruia împărăteasa Maria Tereza i-a respins o cerere de graţiere 
şi despre disperarea extremă a surghiuniţilor reprezintă o operă literară 
unică—unică nu numai în literatura maghiară a secolului al XVIII-lea. 
Abia la patru decenii după moartea lui Mikes au fost publicate rela¬ 
tările acestuia, şi a durat şi mai mult până ce ele au putut ajunge la 
numeroşi cititori. 

„Este oare ironie sau un simbol pentru destinul unguresc faptul 
că acest prim autor social al nostru este cel mai singur dintre toţi, 
un autor fără cititori, un expulzat, un surghiunit, care joacă într-o 
ambianţă imaginară rolul amabil al mondenului literat? 44 întreba Antal 
Szerb în eseul său despre micul nobil secui care, în „castelul utopic 
al unei lumi literare fictive 44 a eternizat literar tragedia imigraţiei lui 
Râkoczi şi care, în afară de aceasta, a tradus şi mii de pagini de texte 
franceze. 

Legea care-1 pedepsise pe Râkoczi pentm crima de înaltă trădare 
a fost declarată nulă şi neavenită de către Parlamentul ungar abia în 
1906. După o dispoziţie din 1904 a împăratului, acelaşi Parlament a 
hotărât ca rămăşiţele pământeşti ale principelui şi ale credincioşilor 
săi să fie aduse acasă din Turcia. Potrivit relatărilor de presă, ţărani, 
unguri şi „saşi 44 , români şi şvabi, sârbi şi slovaci, rugându-se lângă 
terasamentul căii ferate, au îngenuncheat peste tot pe unde a trecut 
trenul special. La 28 octombrie 1906, zeci de mii de oameni au adus 
ultimul omagiu la catafalcul defuncţilor, expus în bazilica budapestană 
Sfântul Ştefan, înainte ca sicriele lui Râkoczi, al mamei sale şi al fiului 
său, precum şi ale membrilor familiei Bercsenyi să fie duse şi înmor¬ 
mântate la Kosice. Numai unul lipsea: Kelemen Mikes. Delegaţia nu 
a putut găsi mormântul „celui mai credincios dintre credincioşi 44 

Când, în 1976, cu prilejul împlinirii a 200 de ani de la naşterea lui 
Râkoczi, un grup de emigranţi unguri a plecat din Germania la Rodosto, 
ei nu au mai descoperit acolo urme ale surghiuniţilor de odinioară. 
Exilul lui Râkoczi devenise de mult o saga, şi nu întâmplător s-a defi¬ 
nit drept o componentă ţinând de substanţa romantismului naţional. 
Numai aşa se poate înţelege faptul că dezvăluirea extrem de prudentă 
a slăbiciunilor omeneşti ale eroului libertăţii, la aproape 200 de ani 
de la moartea sa, însă ce-i drept la numai câţiva ani de la recuperarea 
rămăşiţelor sale pământeşti, a stârnit scandalul poate cel mai mare din 
istoriografia ungară. Era vorba de lucrarea puţin cunoscutului 
pe-atunci (1913) tânăr istoric maghiar Gyula Szekfîi, care (din 1908 
până în 1925) a fost angajat la Viena, la arhiva dinastiei, a Curţii şi 
a statului. Râkoczi în exil era o prezentare fără menajamente, uneori 
ironică, excelent documentată a poveştilor cu femei, a pasiunii pentru 
jocuri şi a naivităţii politice ale principelui. Ceea ce a declanşat un 
val de dezamăgire a fost, în primul rând, divulgarea faptului că 
Râkoczi, chinuit de lipsa de bani, îl însărcinase pe abatele Brenner 
cu înfiinţarea unui tripou în Hâtel de Transylvanie la Paris. Acest sta¬ 
biliment de pe Quai Malaquais 15 a adus ani de zile câştiguri din care 
Râkoczi şi-a asigurat un venit considerabil (se vorbeşte de 40 000 
de lire anual). Principele — spune istoricul — a părăsit ţara şi, în 
momente importante ale luptei de eliberare, ca „să-şi satisfacă plăcerea 
de viaţă în Polonia 46 , împreună cu Bercsenyi a petrecut la dans nopţi 
întregi şi a făcut excursii cu sania în compania unor frumoase polo¬ 
neze, şi-a părăsit chiar soţia gravidă ca să meargă la o amantă într-un 
castel învecinat. Aceste detalii au făcut să se umple paharul. Szekfîi 
a fost învinuit că discreditează eroul şi că, instigat de cercuri ale Curţii 
de la Viena, discreditează emigraţia politică şi orientarea ei spre 
independenţă. 

Naţionalişti furioşi au ars în public cartea lui Szekfîi. Acesta s-a 
apărat şi a demonstrat într-o carte nouă că datele şi izvoarele sale 
erau complet inatacabile. Râkoczi, scrie istoricul, a acceptat să aibă 
un cazinou (care de altfel este menţionat în Manon Lescaut de Puccini), 
pentru a nu-şi lăsa „compatrioţii să moară de foame 66 . Acelaşi istoric 
observă că principele, în Confesiunile unui păcătos , a scris el însuşi 
cu maximă sinceritate despre poveştile lui cu femeile. Scrierea prin 
care Szekfîi se justifică a apărut, cu sprijinul a numeroşi istorici, în 
1916, aşadar în toiul Primului Război Mondial. 

Şocul scandalului s-a resimţit, probabil, direct sau indirect, con¬ 
ştient sau inconştient, şi în avatarurile vieţii celui mai prestigios istoric 

din perioada interbelică. El a petrecut şaptesprezece ani la Viena. După 
revoluţia din 1918, guvernul comunist i-a oferit o catedră universitară 
la Budapesta, catedră pe care el, ce-i drept, nu a refuzat-o, dar nici 
nu a luat-o în primire. Tot la Viena s-a însurat cu o evreică văduvă, 
proprietara unei cafenele. Au venit amândoi la Budapesta în 1925, 
când Szekfu a preluat o catedră la universitate. în 1920, i-a apărut 
însă lucrarea Trei generaţii , cartea sa cea mai cunoscută şi mai influen¬ 
tă. Aceasta a fost o nimicitoare încheiere de conturi cu nobilimea şi 
cu evreimea asimilată, asupra cărora autorul arunca vina principală 
pentru declinul Ungariei istorice. Szekfu a devenit ideologul acelui 
„fin 44 antisemitism al clasei de mijloc, antisemitism care a pregătit 
terenul şi pentru varianta sângeroasă. După aceea, împreună cu Bâlint 
Homan (ministru al învăţământului timp de mulţi ani, condamnat după 
1945 la închisoare pe viaţă) a redactat o Istorie a Ungariei în cinci 
volume. Dar, spre deosebire de coautorul său, Szekfu a luat, încă din 
1941, atitudine în mod public împotriva politicii de dreapta, prohit- 
leriste a guvernului. 5 

După 1945, el a trecut cu arme şi bagaje de partea noului regim. 

/\ 

Intre ianuarie 1946 şi septembrie 1948, deci în perioada hotărâtoare 
a preluării puterii de către comunişti, a funcţionat chiar ca ambasador 
al Ungariei la Moscova. Sub titlul După revoluţie, a publicat în 1947 
o culegere în care, după o critică ascuţită a regimului lui Horthy şi a 
persecuţiilor antievreieşti, preamărea sistemul sovietic şi, mai cu 
seamă, pe Stalin. El scria că Stalin este „obiectul celei mai mari stime 
şi iubiri 44 , că oamenii sovietici îl iubesc pe Stalin pentru că ştiu că, 
în felul său simplu de a trăi, aproape ca un „eremit de ieri, de azi şi 
de mâine 44 , acesta lucrează pentru binele lor. 6 

După întoarcerea sa, Szekfu a fost desemnat de PC, în 1953, ca 
deputat în Parlament, iar un an mai târziu a avansat chiar în Consi¬ 
liul prezidenţial al statului. Homan a murit în închisoare, iar Szekfu 
a murit ca membru al conducerii colective a statului. De la Râkoczi 


până la Stalin — transformările din viaţa unui mare şi controversat 
istoric învederează experienţa mereu retrăită a şovăielilor elitei inte¬ 
lectuale maghiare în vălmăşagul timpurilor schimbătoare. 

Secole de-a rândul, istoricii maghiari au polemizat pe marginea ches¬ 
tiunii dacă pacea de la Satu Mare din anul 1711, condamnată pătimaş 
de principele Râkoczi, a inaugurat sau poate a determinat transfor¬ 
marea Ungariei într-o provincie austriacă, poate chiar într-o colonie, 
şi decăderea Ungariei de la condiţia de ţară a unui popor la statutul 
de ţară multinaţională a Sfintei Coroane a lui Ştefan. In opoziţie cu 
această ipoteză, istoricul Domokos Kosâry este de părere că nu poate 
fi vorba de o „eşuare lamentabilă 44 şi de o „nenorocire naţională 44 
El respinge şi opinia că secolul al XVIII-lea, în comparaţie cu seco¬ 
lul al XVII-lea eroic, a fost o epocă a declinului şi a deznaţionalizării, 
în introducerea la cuprinzătoarea sa analiză a intervalului de la 1711 
până la 1867, Kosâry subliniază că secolul al XVIII-lea a adus mai 
curând revigorarea treptată a unei ţări pustiite şi deci a fost mai degrabă 
o perioadă a regenerării şi a regrupării interne a forţelor. Tot Kosâry 
spune că nobilimea a încercat să-şi apere drepturile speciale şi că 
autodeterminarea naţională a fost unul dintre aceste drepturi. Pe scurt, 
a fost vorba — spune el — de o „evadare relativ reuşită dintr-o situaţie 
rea 44 . 1 In ce a constat deci compromisul care mai mult de două gene¬ 
raţii, dacă nu a aplanat durabil, a redus totuşi în mod sensibil tensiunile 
dintre statul feudal şi monarhia absolută? Carol a promis la încoro¬ 
narea sa să respecte legile Ungariei şi să guverneze această ţară în 
înţelegere cu Parlamentul. Făcând abstracţie de dreptul de împotrivire 
anulat deja în 1687, regele recunoştea toate drepturile speciale politice, 
sociale şi economice ale nobilimii, inclusiv dreptul de a nu fi arestat 
fără titlu juridic valabil, de a fi supus numai regelui şi de a beneficia 
de deplină scutire de impozit. însă deoarece scutirea de impozit înce¬ 
pând din Evul Mediu se baza pe obligaţia nobililor de a presta serviciu 
militar, stările se cramponau de principiul devenit între timp absolut 

A 

desuet al mobilizării, al aşa-numitei insurecţii. In secolul al XVI-lea, 
armata nobililor deja nu mai era capabilă să apere ţara împotriva turcilor. 
Serviciile pe care nobilimea le prestase cândva în materie de apărare 
aparţineau, aşadar, de multă vreme trecutului. Eliberarea Ungariei 

se datora, după cum s-a menţionat, nu nobililor, ci trupelor de mer¬ 
cenari ale Habsburgilor. în acelaşi timp, ei au fost însă de acord cu 
înfiinţarea unei armate permanente chezaro-crăieşti. Finanţarea, adică 
impozitul de război de fiecare dată necesar, trebuia să fie aprobată 
de Dietă. De plătit îl plăteau, bineînţeles, deposedaţii de drepturi şi 
ţăranii exploataţi de moşierii laici şi ecleziastici. 

Nobilimii i s-au asigurat în continuare dreptul neîngrădit de a 
dispune asupra iobagilor şi autonomia administrativă a comitatelor 
stăpânite de stările feudale. Curtea a respectat cu stricteţe amnistia 
generală acordată la încheierea păcii de la Satu Mare. Nici principiul 
de drept al aviticităţii, ridicat la rangul de lege încă de Ludovic cel 
Mare, nu a fost atins. Potrivit acestei reglementări, solul aparţinea 
nu posesorului nobil individual, ci familiei; pământul putea fi moş¬ 
tenit, nu însă vândut. 

Istoricul austriac Moritz Csâky, de altfel el însuşi descendent dintr-o 
veche familie de nobili unguri, opinează în această privinţă 2 că, cu 
pacea de la Satu Mare, Habsburgii au garantat dăinuirea structurii 
sociale feudale, adică au ratat ultima şansă de înlăturare a structurilor 
politice şi sociale percepute încă de-atunci ca anacronice. 

Din aşa-numita Cameră a Magnaţilor din consiliul imperial, fără 
acordul căreia nu puteau fi luate nici un fel de hotărâri, făceau parte 
la vremea aceasta 108 membri ai marii nobilimii doi principi, 82 de 
conţi şi 24 de baroni, care posedau o treime din pământul ţării. împăr¬ 
ţirea — efectuată încă sub Ferdinand I — a Dietei în Camera superi¬ 
oară a magnaţilor şi episcopilor pe deoparte şi Camera inferioară a 
nobilimii mijlocii şi mici, a oraşelor libere regale şi a clerului inferior 
pe de altă parte, a fost legiferată în 1608. Marii moşieri au jucat, se 
înţelege de la sine, dintotdeauna, dar mai ales după Contrareforma 
încheiată cu succes, rolul hotărâtor. Cea mai mare parte a marii nobi- 
limi şi-a schimbat credinţa de două ori în decurs de 120 de ani şi, 
până la sfârşitul secolului al XVII-lea, a revenit la catolicism. 

Nobilimea mijlocie şi mică, rămasă majoritar protestantă, repre¬ 
zenta numai 5 la sută din populaţie. Din 9,3 până la 9,5 milioane de 
locuitori ai Marii Ungarii, deci inclusiv ai Transilvaniei şi Croaţiei, 
ca şi ai zonei de graniţă militară, aproximativ 400 000 contau ca nobili. 
Conceptul colectiv era, desigur, înşelător în măsura în care exista o 
prăpastie de netrecut între marea nobilime şi aşa-numiţii „nobili opin- 
cari“ (eternizaţi literar ca bocskoros nemeşek). Cele aproximativ 200 
de familii de magnaţi înrudite între ele — din care, ce-i drept, numai 
jumătate erau maghiare —, inclusiv episcopii şi arhiepiscopii proveniţi 

din rândurile acestora, dispuneau de latifundii incomensurabile. 3 Despre 
familia Esterhâzy a relatat la vremea lui (1839) autorul de însem¬ 
nări de călătorie John Paget, care vizitase castelul de la Eisenstadt, 
nelocuit atunci: 


Pe cât este de mare strălucirea unor pairi englezi, aproape pe atât mă tem 
eu ca mi se va reproşa că fac uz de libertatea călătorului, când povestesc 
despre bogăţia lui Esterhâzy. Şi, în plus, el mai are la câteva mile de aici 
încă trei palate de aceeaşi mărime. [...] Anglia este celebră datorită cas¬ 
telelor nobiliare şi bogatelor ei reşedinţe, dar cu greu ne putem face o 
idee despre luxul pe care un astfel de Esterhâzy trebuie să-l fi afişat ante¬ 
rior. Dacă cele mai frumoase femei din patru ţări făceau cerc în jurul lui, 
dacă cele 360 de camere de rezervă ale sale erau pline cu oaspeţi, dacă 
concertele sale erau dirijate de un Haydn, dacă operele sale erau jucate 
de artişti italieni, dacă grădinile sale erau populate de o mulţime veselă 
de vizitatori, dacă anticamerele sale erau păzite de servitori bine îmbrăcaţi 
şi dacă porţile sale erau supravegheate de grenadierii domnului principe, 
atunci grandoarea sa trebuie să o fi întrecut pe aceea a jumătate dintre 
curţile regale ale Europei! Eu nu cunosc decât Versailles-ul, care dă pre¬ 
cum Esterhâzy o idee aşa de înaltă despre strălucirea desăvârşită a unei 
epoci apuse. [...] Turma de merinos la iernat numără mai bine de 250 000 
de capete, şi pentru fiecare o sută de capete există câte un cioban, ceea 
ce dă un total de 2 500 de ciobani! Dar, aşa cum a remarcat o călugăriţă 
din apropiere, atunci când noi vorbeam despre aceste efective: LesEster- 
hâzys font tout en grand: le feuprince a dote deux cents maîtresses etpensionne 
cent enfants illegitimes . 4 


Sub Habsburgi, mulţi magnaţi au primit titluri succesorale şi au format 
curând o clasă închisă. Astfel, între 1670 şi 1780, 160 de familii au 
fost ridicate la rangul de familii de conţi, respectiv de baroni. Acestora 
li s-au mai adăugat 249 de familii străine înalt nobiliare, care au fost 
incluse în lista nobilimii ungare. întrucât în cursul războaielor neîn¬ 
trerupte Curtea de la Viena contractase datorii, unii furnizori ai ei şi 
ofiţeri au primit şi ei mai întâi pământ şi apoi titluri nobiliare. A existat, 
de pildă, un meşter brutar extrem de şiret. Acesta era din Linz şi se 
numea Franz Harruckem. Mai întâi, el s-a ocupat de aprovizionarea 
cu alimente, apoi a ajuns curând comisar principal, mai târziu a fost 
înnobilat ca baron şi a administrat mari moşii în comitatele Bekes 
şi Csongrâd; în sfârşit, regele l-a numit şef al administraţiei la Bekes, 
şi între altele, familia cândva modestă din Linz a intrat prin căsătorie 
în neamul lui Kârolyi. 5 La rândul lui, acest neam a tras profit din vira¬ 
jul feldmareşalului Sândor Kârolyi care, împotriva voinţei lui Râkoczi, 
negociase şi semnase pacea de la Satu Mare cu compatriotul lui de pe 

cealaltă latură, contele Jânos Pâlffy. La un an după aceasta, din baron 
a ieşit un conte Kârolyi. Generaţii de şcolari unguri au învăţat că el 
a fost un „trădător 44 Istoricul Kâlmân Benda a remarcat însă că în 
împrejurările date, Kârolyi a încheiat o înţelegere decentă. Acest fapt 
nu se modifică, mai spune istoricul, cu nimic nici prin răsplătirea cu 
titlul de conte. Potrivit tot lui Kâlmân Benda, un rezultat mai bun, 
fără îndoială, atunci nu s-a putut obţine, căci dacă, dimpotrivă, nu 
s-ar fi profitat de ocazie, acest lucru ar fi fost tragic pentru participanţii 
la lupta pentru libertate. 6 

Ofiţerilor şi soldaţilor credincioşi împăratului li se spunea „labanczen 44 , 
şi vechii sau proaspăt avansaţii nobili-„labanczen 44 au fost răsplătiţi 
corespunzător de Râkoczi şi Bercsenyi la împărţirea uriaşelor domenii. 
Uzufructuari însă au fost mai ales nişte nobili străini ca principele 
Trautsohn sau, în împrejurimile localităţii Munkâcs, contele Schonbom, 
arhiepiscopul de Mainz. Aceşti străini au primit drept de domiciliu 
şi au promovat curând pe cele mai înalte poziţii ale camerei magna¬ 
ţilor. Printre aceştia, s-a numărat Antal Grassalkovich, cel ridicat de 
la condiţia de mic nobil la cea de conte, devenind astfel putred de 
bogat. Printre altele, acesta a construit celebrul castel Godollo, unde 
a poposit şi Maria Tereza şi unde mai târziu a zăbovit adesea împă¬ 
răteasa Elisabeta. Familii cunoscute precum Andrâssy, Festetich şi 
Podmaniczky nu reprezentau nici ele străvechi neamuri nobiliare, ci 
titlurile şi le primiseră ca recunoaştere pentru servicii loiale. 7 în această 
epocă de etalare a luxului, principele Esterhâzy a putut să se prevaleze 
de un splendid volum comandat de palatinul Pâl Esterhâzy şi con¬ 
fecţionat de Tobias Sadler din Niimberg la mijlocul secolului al 
XVII-lea, volum în care membrii familiei Esterhâzy sunt prezentaţi 
ca descendenţi din Adam, cu legături de rudenie cu şeful de trib Ors, 
cu Attila, cu Hunor şi aşa mai departe. 

în afară de magnaţii foarte bogaţi şi micii nobili foarte săraci, 
existau vreo 25 000 până la 30 000 de familii înstărite: acei bene 
possessionati , adesea cu câteva mii de hectare de pământ, şi posses- 
sionati cu proprietate funciară mai mică. Mulţi membri ai nobilimii 
de jos se aflau în serviciul magnaţilor, în timp ce nivelul de trai al 
„nobililor opincari 44 era adesea mai scăzut decât acela al unui ţăran 
austriac. 

Această societate feudală profund scindată în textura ei intimă a 
format „naţiunea politică 44 Contrastele naţional-etnice din cadrul no¬ 
bilimii au ieşit la iveală, ce-i drept, cu toată puterea, abia în timpul 

luptei împotriva cursului reformator al împăratului Iosif II, deci către 
sfârşitul secolului al XVIII-lea. 

A existat însă şi înainte, în timpul luptelor kuruţilor, o falie adâncă 
între nobilimea preponderent recatolicizată din vest şi estul majoritar 
calvinist, mai ales în ce priveşte poziţia politică faţă de Casa de 
Habsburg. 

Sciziunea redusă simplificator la formula „labanczen“ (credincioşi 
împăratului) contra kuruţi (rebeli) a dominat încă multă vreme 
polemicile politice la zi, publicistice şi istoriograflce de prim-plan 
şi adesea situate foarte departe de adevăratele chestiuni vitale ale naţi- 

A 

unii. In orice caz, Macartney a arătat că la convorbirile de pace de 
la Satu Mare nobilii-„labancz“ unguri au fost cei mai dificili parteneri 
de tratative, deoarece amnistia pentru răsculaţi le-a luat speranţa de 
a se îmbogăţi pe spezele compatrioţilor lor. 

Pe drumul spre încorporarea Ungariei în monarhia habsburgică, ac¬ 
ceptarea de către Dietă în 1722/23 a Pragmaticei Sancţiuni, a acor¬ 
dului cu privire la succesiunea feminină la tron, a reprezentat un pas 
plin de consecinţe. în plus, camerele magnaţilor şi ale stărilor au 
acceptat principiul că regatul teoretic independent al Ungariei este 
legat indivizibil şi inseparabil {indivisibiliter şi inseparabiliter) într-o 

A 

uniune cu ţările Casei moştenitoare. In felul acesta, Ungaria a încetat 
să mai existe ca factor de sine stătător din punct de vedere politic. 

Istoricul american Robert A. Kann, un excelent cunoscător al isto¬ 
riei dublei monarhii, era de părere că acel compromis a fost util ambe¬ 
lor părţi, că pe termen lung însă a fost mai avantajos pentru cauza 
ungară. în interval de două generaţii, guvernările regelui Carol III (ca 
împărat: Carol VI) şi a Măriei Tereza — adaugă istoricul american — 
nu au făcut nici o încercare de a îngrădi drepturile naţionale ale 
ungurilor, aşa cum au fost ele stabilite — destul de modest — prin 
pacea de la Satu Mare. 8 Carol era interesat în primul rând ca, prin recu¬ 
noaşterea dreptului de succesiune la tron, să-i asigure fiicei sale 
domnia sans partage în imperiu. 

In deceniile următoare, s-a conturat o evoluţie contradictorie. Pe 
de o parte, ţara maghiarilor ca factor de putere a fost eliminată din 
jocul european al forţelor. Politica externă şi de apărare, administraţia 
financiară şi şcolară au fost subordonate regelui, respectiv autorităţilor 
centrale imperiale. Nici autonomia teritorială a ţărilor coroanei lui 
Ştefan nu a fost restabilită: principatul Transilvaniei, Banatul, Slovenia 

si zonele de graniţă militară au rămas dependente de diferite autorităţi 
centrale vieneze. Ca autoritate administrativă supremă a fost în sfârşit 
înfiinţat în 1723 la Bratislava un consiliu al guvernatorului, consi¬ 
liu care sub conducerea palatinului a avut competenţe până în 1848 
pentru întrega administraţie internă a ţării. Aşadar, de o independenţă 
statală nici vorbă nu putea fi. 

Pe de altă parte, în practică, puterea executivă se afla la cele 52 
de comitate, deci nici la autorităţile centrale, nici la Dieta ungară, 
care era convocată la Bratislava nicidecum la fiecare trei ani, ci la 
intervale din ce în ce mai lungi. Cel numit de rege în fruntea comi¬ 
tatului trebuia să se mulţumească destul de des cu rolul unei nepu¬ 
tincioase figuri decorative, deoarece funcţionarii oficiali pe care stările 
îi alegeau din nobilimea mijlocie şi de jos erau mult mai puternici: 
de la garantarea siguranţei publice până la problemele delicate privind 
strângerea impozitelor şi aprovizionarea trupelor, ei controlau în viaţa 
de zi cu zi sistemul direct al administraţiei. 

Despre patriotismul local autosuficient şi obtuz al stărilor şi despre 
efectul acestuia asupra politicii curente şi asupra comportamentului 
din comitate, despre stilul de viaţă al „domnilor mărunţi 44 , fumători 
de pipă (Fran^ois Fejto) au scris strălucite nuvele şi romane scriitorii 
unguri ai secolului al XlX-lea ca Jozsef Eotvos sau Kâlmân Mikszâth. 
Dar nici călătorii englezi ca Julia Pardoe, pronunţat filomaghiari, nu 
au făcut economie de observaţii critice. 

O greşeală principală a maghiarului este înfumurarea sa. El este mândru 
de naţiunea lui, de libertatea lui, de vechimea lui şi mai ales de privilegiile 
lui. Pe scurt, pentru el nu există ceva mai de preţ decât sângele nobil, 
decât un lung arbore genealogic şi o listă de venituri ireproşabilă ca formă 
exterioară. Eu spun, ca formă exterioară; căci probabil în întreg restul Euro¬ 
pei nu întâlneşti nobilime aşa de scăpătată ca în Ungaria. Nu există nici 
douăzeci de nobili în ţară care să nu fie efectiv falimentari. 

Aceasta este o afirmaţie dură, care însă poate fi demonstrată uşor. [...] 
Nobilimea ungară sacrifică totul pentru pompă exterioară, pentru lux şi 
pentru a se făli şi a-şi da importanţă. în aceste condiţii, nevoile ei îi 
depăşesc în permanenţă veniturile, şi recolta întinselor ei moşii ea este 
silită s-o cedeze unui roi de oameni de afaceri şi evrei care-i exploatează 
la maximum nechibzuinţa şi risipa. 

„Ideea unui tratat comercial cu Anglia“, s-a exprimat unul dintre magna¬ 
ţii cei mai inteligenţi, „este, spus cu cea mai mare delicateţe, încă un balon 
de săpun. Noi avem încă multe de făcut până să se poată ajunge la aceasta. 
Maghiarii încă nu au învăţat să fie negustori, iar în ce priveşte nobilimea, 

preferăm, toţi şi fiecare în parte, să stăm liniştiţi pe sofalele noastre şi, 
pe un anumit număr de ani, ne vindem ieftin beneficiul unui om de afaceri 
abil, care este gata să plătească cu bani peşin, chiar dacă treaba aceasta 
s-ar solda cu o pierdere de 50 la sută, numai ca să nu trebuiască să spe¬ 
culăm, să calculăm şi să aşteptăm. 449 

/\ 

Intr-un alt context, deja citatul John Paget a schiţat un portret al tineri¬ 
lor nobili liberali: 

Fără o cunoaştere exactă a situaţiei politice sau comerciale a patriei voastre 
sau a ţărilor vecine, voi toţi sunteţi pe deplin convinşi că Austria este izvo¬ 
rul tuturor relelor de care suferiţi şi de aceea vă uitaţi cu teamă şi ură la 
această putere. Nici un radical din Anglia nu poate să suduie impozitele 
mai aprig decât liberalii din Ungaria; dar ei amestecă în înjurăturile lor 
atât de ciudat privilegiile nobilimii, încât se pare că e greu să detectezi 
în opoziţia lor ceva din acest principiu. Ei, de fapt, nu disting clar între 
drept şi privilegiu. 

[...] Unii unguri vorbesc cu înfumurare prostească despre supuşii şi vasalii 
lor, uitând că aceste remarci, cu caracterul lor injust, nu-i inspiră străi¬ 
nului decât dezgust. Ceea ce face ca lucrurile să stea şi mai prost este faptul 
că acest limbaj este folosit uneori de oameni care se vaită în auzul tuturor 
de „opresiunile 44 — atacuri asupra drepturilor şi privilegiilor lor — pe care 
trebuie să le suporte din partea Austriei; despre asemenea lucruri ei pot 
să vorbească destul de mult, dar este greu să-şi atragă simpatia unui englez, 
în situaţia în care în aceeaşi clipă se plâng de neascultarea şi insubordona¬ 
rea vasalilor lor! 

Scutirea de impozit a nobilimii a avut [...] consecinţe care au atârnat greu, 
întrucât toate cheltuielile publice au fost suportate de iobagii supuşi obliga¬ 
ţiilor de clăcaşi. Până la urmă, mica nobilime a preferat să trăiască în rela¬ 
tivă sărăcie decât să fie, precum orăşenii, nevoită să plătească impozitele, 
taxele şi vama care erau legate de exercitarea unei meserii. Prin libertate, 
ea înţelegea însă privilegiile ei. 10 

în ciuda tuturor cicălelilor şi a politicii reclamaţiilor, nobilimea a fost, 
bineînţeles, pe deplin mulţumită de domnia lui Carol şi a Măriei Tereza. 
Şi, mai ales, mulţumirea de sine a fost atât de mare, încât s-a inventat 
zicala şi celebră şi incriminată: Extra Hungariam non est vita . Si est 
vita, non est ita. „Nu există viaţă în afara Ungariei. Şi, chiar dacă 
există, nu e la fel ca aceea [din Ungaria]/ 4 

Pe acest fundal, mentalitatea nobilimii ungare, care tot timpul a 
considerat activitatea în comerţ sau în industrie ca pe ceva sub demni¬ 
tatea ei, trebuie înţeleasă ca unul dintre motivele determinante ale 
rămânerii în urmă a ţării. Privilegiile nobilimii au fost consfinţite prin 
lege. Acest fapt, constată Csâky, şi nu stăpânirea turcească a amânat 

cu peste un secol modernizarea ţării; dăinuirea structurilor feudale, 
de mult depăşite, a fost factorul hotărâtor al declinului economiei şi 
culturii Ungariei. 

Mai devreme decât se aşteptau unii sau alţii s-au arătat avantajele 
compromisului pe care Casa de Habsburg îl încheiase cu stările 
Ungariei. După două războaie nefericite alături de Rusia, Carol III 
i-a lăsat fiicei sale Maria Tereza (1740-1780) un imperiu şubrezit 
din punct de vedere militar, financiar şi moral. Când, în aprilie 1741, 
armata austriacă a fost zdrobită de Prusia la Mollwitz, în apropiere 
de Breslau, Franţa, Spania şi Bavaria au tăbărât şi ele asupra dome¬ 
niilor habsburgice. 

în faţa acestei catastrofe militare, Maria Tereza, la cei numai 
23 de ani ai săi, a demonstrat, după cum nota trimisul englez la Viena, 
„fără bani, fără credit, fără armată, fără experienţă şi ştiinţă proprie 
şi, în sfârşit, şi fără nici un sfat 44 , că avea trăsătura de caracter poate 
cea mai importantă pentru un suveran, anume curaj în nenorocire. Sir 
Thomas Robinson descrie reacţia din Consiliul de stat atunci când 
au parvenit la Viena veştile proaste despre înaintarea armatelor prusacă 
şi bavarezo-franceză unită în direcţia Boemia şi Austria Superioară: 
„Miniştrii, livizi la faţă, au căzut pe spate în scaunele lor; numai o 
inimă a dovedit tărie: a reginei. 4 * 11 

La patru luni de la încoronarea ei ca rege al Ungariei (s-a folosit 
în mod premeditat titulatura masculină, întrucât era vorba de o suverană, 
şi nu de soţia unui rege), Maria Tereza, cu infailibilul şi singurul ei 
simţ al posibilului, s-a hotărât să-i mobilizeze printr-un îndrăzneţ 
demers personal pe maghiari, ultima rezervă neconsumată din împă¬ 
răţia ei dramatic micşorată. înalţii funcţionari ai tatălui ei au sfătuit-o 
să nu ceară bani sau soldaţi, întrucât nimeni — spuneau ei — nu poate 
să prevadă ce vor face ungurii cu armele. Se zice că un consilier i-ar 
fi spus textual: „Maiestatea voastră mai bine s-ar sprijini pe diavol! 4 * 12 

După pregătiri temeinice cu ajutorul confidentului ei maghiar, pa¬ 
latinul conte Jânos Pâlffy, care ca general luptase în războaiele cu 
turcii şi cu kuruţii, şi cu ajutorul cardinalului Imre Esterhâzy, arhiepis¬ 
copul de Esztergom, Maria Tereza, în ciuda punerilor în gardă, apăru, 
la 11 septembrie 1741, la orele unsprezece dimineaţa, în faţa Dietei 
ungare din cetatea Bratislava. Există mai multe variante de poveşti 
cu înflorituri anecdotice despre felul în care suverana, toată numai 
în negru, cu sabia la şold, a păşit încet printre rândurile celor două 

camere, a urcat treptele către tron şi, într-un dramatic discurs latinesc, 
întrerupt de lacrimi, a făcut apel la „vitejia şi credinţa ungurilor 44 . Era 
foarte frumoasă, a vorbit cu voce fermă, dar pe fiul ei în vârstă abia 
de şase luni, Iosif, moştenitorul tronului, nu l-a avut în braţe, ceea ce 
contrazice modul fantezist în care operele unor pictori au transmis pos¬ 
terităţii impresionanta apariţie a împărătesei. (Acest lucru s-a întâm¬ 
plat abia peste zece zile, atunci când Franz Ştefan, în calitate de 


coregent, a depus jurământul solemn pe constituţia ungară.) 

Discursul ţinut cu intuiţie feminină de către „biata regină părăsită 
de întreaga lume 44 a fost o mare performanţă politică şi actoricească: 


Este vorba de existenţa acestor ţări ale Noastre, de persoana Noastră, de 
copiii Noştri, de coroana Noastră. Părăsiţi de toţi, nu găsim ajutor decât 
în credinţa acestei auguste adunări nobiliare şi în vitejia care în toate timpu¬ 
rile a constituit un titlu de glorie pentru unguri. Rugăm stările nobiliare 
ale acestei auguste adunări să nu piardă nici o clipă, ci să hotărască şi să 
ia imediat măsurile care în această situaţie extremă sunt necesare pentru 
persoana Noastră, pentru copiii Noştri, pentru regatul însuşi şi pentru 
coroana Noastră. Nobilimea Noastră credincioasă poate fi sigură că iubirea 
Noastră regală va face totul pentru ca fericirea şi onoarea acestei ţări să 
nu se piardă. 13 


Succesul apelului a fost covârşitor. Nobilii unguri, scoţând săbiile 
din teacă, au strigat: Vitam etsanguinem pro rege nostro Maria Theresia! 
„Viaţa şi sângele pentru regele nostru Maria Tereza! 44 Dar grandioasa 
scenă a avut un mic cusur, care în cele mai multe lucrări pe această 
temă a rămas nemenţionat: din rândurile din spate, unde se aflau repre¬ 
zentanţii comitatelor protestante din Ungaria de Est, s-a auzit — aşa 
rezultă din zvonurile persistente — răspicat şi clar adaosul: Sed non 
avenam! „dar nu ovăz! 44 Adică fără contribuţii materiale. 14 


Răspunsul patetic al stărilor nu era o vorbă goală, căci ungurii voiau 
să asigure în total 100 000 de oameni mai ales din ţările coroanei 
lui Ştefan. în sfârşit, o armată de circa 60 000 de oameni, înjghebată 
în foarte mare grabă, plecă la război. Mai mult de jumătate din acest 
efectiv era alcătuită din nobili şi ţărani. 15 Direct şi indirect, ungurii, 
la ceasul celei mai acute nevoi, au salvat Austria şi pe Maria Tereza. 
Nu trebuie uitat că mai puţin de treizeci de ani trecuseră de când ei 
fuseseră umiliţi de aceeaşi dinastie a cărei cea mai înaltă reprezentantă 
le solicita acum ajutor urgent, devotament şi credinţă. Importanţă avea 
nu numai mărimea aportului militar, ci şi faptul că, fără îndoială, o 
răscoală armată, comparabilă cu cea care avusese loc cu patruzeci 
de ani în urmă (în timpul războiului de succesiune din Spania), ar fi 

pecetluit soarta Măriei Tereza. în plus, fără ajutor militar unguresc, 
infinit de important şi din punct de vedere psihologic, ar fi fost impo¬ 
sibilă eliberarea oraşelor Linz şi Praga şi, cu atât mai mult, ocuparea 
oraşului Miinchen. Succesul din Ungaria şi intrarea în acţiune a arma¬ 
tei călare a nobililor şi a regimentelor de infanterie organizate de ei 
i-au surprins şi descumpănit pe adversarii Austriei. Toate acestea au 
contribuit esenţial la crearea condiţiilor care au făcut ca soarta răz¬ 
boiului să se schimbe încă înainte de intervenţia Angliei. 

Această foarte dificilă partidă de la Bratislava Maria Tereza o câş¬ 
tigase cu farmec, cavalerism şi dibăcie, dar şi cu concesii exprese 
privind întărirea şi extinderea privilegiilor nobilimii: printre altele, îm¬ 
părăteasa i-a asigurat menţinerea scutirii de impozite, scutire care ţinea 
de „drepturile şi libertăţile fundamentale 46 ale nobilimii, neamestecul 
în jurisdicţia locală şi în gestionarea ciăcii. „Eu n-am venit numai 
să iau, ci şi să dau 44 , a declarat ea. în acest sens, suverana a acordat 
o mare parte din drepturile cerute de Dietă. 

De acum înainte, regina şi-a exprimat în repetate rânduri în scris 
şi verbal gratitudinea faţă de „naţiunea ungară 44 . Ea pornea de la ideea 
că cine-i „tratează bine pe unguri, pe aceşti oameni în fond cumsecade, 
poate să obţină de la ei totul 44 . Douăzeci de ani mai târziu, când s-a 
ajuns la tulburări, ea a luat poziţie împotriva tratamentului inuman, 
aplicat de aristocraţi iobagilor. „Eu sunt o bună unguroaică 44 , îi scria 
ea ginerelui, pe atunci guvernator al Ungariei. „Inima mea este plină 
de gratitudine pentru această naţiune. 44 

în cursul Războiului de Şapte Ani (1756-1763), doi talentaţi condu¬ 
cători de oşti maghiari au făcut ca prestaţia husarilor maghiari şi vitejia 
regimentelor maghiare să stârnească vâlvă în toată Europa şi să-şi 
atragă admiraţia sinceră a reginei. Când generalul Ferenc Nâdasdy 
a repurtat, prin trei cutezătoare atacuri călare succesive, victoria în 
bătălia de la Kolin din 17/18 iunie 1757 împotriva regelui prusac 
Frederic II, împărăteasa de la Schonbrunn („ziua de naştere a 
monarhiei! 44 ) a jubilat şi a instituit ordinul terezian pentru fapte mili¬ 
tare deosebite. Nâdasdy a fost unul dintre primii purtători ai marii 
cruci. Acest general al Măriei Tereza, fără îndoială cel mai înzestrat 
alături de Laudon, era de altfel nepotul acelui conte Nâdasdy care, 
din cauza participării sale la conspiraţia Zrinyi-Wesselenyi, fusese 
executat la Viena în 1671 din ordinul lui Leopold I... 

Acţiunea cea mai temerară însă i-a reuşit câteva luni mai târ¬ 
ziu generalului maghiar Andrâs Hadik, care obţinuse deja succese 

spectaculoase în războaiele sileziene. Printr-o manevră strălucit exe¬ 
cutată, Hadik a purtat războiul până în inima ţării duşmane. Cu numai 
3 500 de călăreţi şi infanterişti, precum şi cu patru tunuri, generalul 
născut în 1711 la Esztergom a întreprins un atac direct spre Berlin, 
în spatele armatei prusace, care mărşăluia către vest împotriva fran¬ 
cezilor: la 16 octombrie 1757, după o scurtă ciocnire sângeroasă, forţează 
accesul prin poarta de la Kopenik, aruncă în aer un pod şi pătrunde 
cu 1 700 de oameni în oraş; o altă unitate cucereşte poarta Cottbus. 
Berlinezii descumpăniţi şi înspăimântaţi evaluează efectivul ataca¬ 
torilor la cel puţin 15 000 de oameni. Crezând că este vorba de avan¬ 
garda unei mari armate austriece, administraţia oraşului plăteşte 
125 000 de taleri în numerar, emite pe numele lui Hadik o poliţă de 
aceeaşi valoare drept taxă de asigurare contra incendiilor şi remite 
încă 25 000 de taleri ca dar făcut trupei. Ameninţarea cu o canonadă 
şi-a atins ţinta. O zi mai târziu, Hadik cu vasalii săi, fără a comite nici 
cel mai mic abuz, dispare din oraş. Nimeni nu ştie pe ce drum a apucat-o 
îndrăzneaţă ceată cu cele şase steaguri capturate şi cu 400 de prizo¬ 
nieri. Infanteriştii străbat într-o zi mai bine de cincizeci de kilometri, 
iar husarii optzeci. O unitate din 300 de husari comandaţi de colonelul 
Ujhâzy zădărniceşte mişcarea de încercuire întreprinsă de trupele pru¬ 
sace urmăritoare. Are loc o ciocnire în care luptă din nou maghiari 
contra maghiari, deoarece din avangarda infanteriei prusace fac parte 
şi husarii colonelului Mihâly Szekely, aflaţi în serviciul regalo-prusac. 

La 18 octombrie, Curtea înspăimântată s-a întors la Berlin, după 
ce în seara precedentă trupele prusace, în marşul lor, intraseră deja din 
nou în oraşul principal şi rezidenţial. însuşi regele Frederic a pornit 
cu armata sa în urmărirea lui Hadik. „Aceşti oameni trebuie să fie ai 
noştri, morţi sau vii!“ suna ordinul de zi al lui Frederic. Furiosul rege 
prusac nu a reuşit însă să prindă din urmă mica unitate a lui Hadik. 

Maria Tereza îl ura de moarte pe regele Prusiei ca pe „tâlharul 
Sileziei 44 . Lovitura husarilor lui Hadik a facut-o să fie deosebit de 
mândră, scrie Adam Wandruszka, istoricul Habsburgilor. într-o scri¬ 
soare de mână, regina i-a transmis lui Hadik expresia „recunoştinţei celei 
mai profunde pentru atât de inteligent şi de bine executata operaţiune 
împotriva Berlinului 44 şi, pe lângă trei mii de ducaţi, i-a conferit şi 
Marea Cruce a ordinului militar „Maria Tereza 44 recent instituit. 

Natural, îndrăzneaţă acţiune a lui Hadik a furnizat material din 
belşug pentru fel şi fel de poveşti. Astfel, într-o relatare se spune că 
generalul Hadik i-a trimis de la Berlin reginei sale mănuşi din piele 

foarte fină — dar se zice că din păcate graba a făcut ca în pachet să 
nu i se pună decât 24 de mănuşi pentru mâna stângă. 

Hadik a fost curând după aceea titularizat conte ereditar, făcut 
feldmareşal şi consilier intim şi, de asemenea, numit guvernator militar 
al Transilvaniei şi, mai târziu, al Galiţiei. A atins punctul culminant 
al carierei sale în 1774, când a fost desemnat preşedinte al consiliului 
aulic de război, poziţie pe care a ocupat-o până la moartea lui, în 1790. 
Importanţa acestei funcţii poate fi măsurată în lumina faptului că 
înainte ungurii nu puteau să figureze nici măcar pe post de consilieri 
ai acestei autorităţi, după cum sublinia istoricul Julius Miskolczy: „Secole 
de-a rândul nici un singur om de stat maghiar nu a fost chemat să 
participe la guvernare. [...] Chiar demnitarii cei mai înalţi ai ţării, 
palatinul sau cancelarul aulic, au fost ţinuţi departe de guvernarea 
monarhiei în ansamblul ei. Motivul pentru aceasta a fost lipsa de 
încredere/ 416 


Maria Tereza este, fără îndoială, figura domnitoare de prim-plan din 
istoria Casei de Austria. Chiar Frederic II a omagiat-o în testamentele 
lui, numind-o „principesa înţeleaptă 44 , „cea mai înţeleaptă şi politiceşte 
cea mai înzestrată 44 . El a recunoscut de bunăvoie şi nesilit de nimeni: 
„Această femeie, pe care am putea s-o considerăm un mare bărbat, 
a consolidat monarhia decrepită a părinţilor ei. 4417 

„în ciuda a paisprezece ani de război, în ciuda naşterii a şaisprezece 
copii, în ciuda rezistenţei nobilimii şi clerului, Maria Tereza a fost o 
mare reformatoare, înzestrată cu tact afectiv, cu farmec feminin şi 
cu un talent infailibil în a-şi alege şi folosi colaboratorii 44 , este de 
părere Wandruszka şi adaugă: 

Nici un suveran dinaintea ei sau de după ea din lungul şir al dinastiilor 
veche-habsburgică şi habsburgic-lotaringiană legate în persoana ei nu a 
înţeles, aşa cum a înţeles ea, să pună omul potrivit la timpul potrivit în 
locul potrivit, nici unul nu a introdus, aşa cum a introdus ea, în toiul unor 
războaie grele, atâtea inovaţii fundamentale şi revoluţionare, a căror utili¬ 
tate s-a confirmat şi în perioada următoare. Indiferent cu ce domeniu al 
vieţii din istoria mai nouă a Austriei ne-am ocupa, cu istoria administra¬ 
ţiei, a politicii financiare şi economice, a învăţământului, a organizării 
militare, a justiţiei şi a sistemului sanitar, totdeauna ajungem la concluzia 
că reformele hotărâtoare şi reglementările binecuvântate îşi au originea 
în epoca în care a domnit marea împărăteasă. 18 

Cu instinct politic sigur, Maria Tereza a încercat să ţină în perma¬ 
nenţă seama de factorii condiţionaţi de tradiţie în relaţia cu Ungaria, 

ţara poate cea mai dificilă a monarhiei, şi din când în când cu gesturi 
mai curând mici să împace măcar parţial nobilimea excentrică şi 
neîncrezătoare cu reformele promovate de la centru. Atribuirile de 
funcţii, distincţiile şi dovezile personale de favoare au ajutat-o mult 
în direcţia aceasta. Politica dusă de curte faţă de Ungaria a fost, tară 
îndoială, marcată şi de înclinaţiile omeneşti ale reginei. Cu câteva 
săptămâni înainte de a muri, ea l-a chemat pe contele Jozsef Esterhâzy, 
cancelarul pentru Ungaria: „Să nu încetaţi niciodată a le spune un¬ 
gurilor că până în ultima clipă mă voi gândi cu recunoştinţă la ei.“ 19 

Această atitudine şi diversele iniţiative în domeniul politicii educa¬ 
ţiei, al ştiinţei şi religiei au avut pentru viitor urmări cu bătaie lungă, 
uneori imprevizibile. Maria Tereza a reuşit să atragă în cercul vrăjit 
al Vienei mai ales marea nobilime şi partea înstărită a nobilimii mij¬ 
locii. Ea a înfiinţat în 1746 la Viena o şcoală medie elitară purtându-i 
numele, Theresianum , care numai până la 1772 a fost frecventată de 
117 fii ai unor familii nobile ungureşti. Numeroşi unguri au absolvit 
şi Academia militară de la Wiener Neustadt. Ofiţerilor care se remar¬ 
cau prin vitejia lor li se conferea ordinul, nou creat, al lui Ştefan cel 
Sfânt. în timp ce protestanţii erau îngrădiţi în profesarea religiei lor, 
iar evreii erau persecutaţi fără milă şi uneori chiar alungaţi din Boemia 
şi Moravia, evlavioasa suverană a promovat, parţial şi în interesul 
unificării imperiului, Biserica catolică. Contrareforma victorioasă a 
creat un patriotism de coloratură baroc-catolică, ce-i drept, filodinastic, 
dar şi accentuat unguresc, patriotism care a culminat în ideea de Reg- 
num Marianum şi a pornit în mod conştient de la cultul Măriei al re¬ 
gatului naţional medieval. 

Două gesturi ale suveranei au avut un ecou foarte profund în sensi¬ 
bilitatea naţional-religioasă a ungurilor. Din 1757, Maria Tereza a 
purtat din nou titlul de „rege apostolic al Ungariei 44 , titlu care data 
din vremea lui Ştefan cel Sfânt: era un drept pe care papa Clement XIII 
l-a confirmat, ca să zicem aşa, ca vechi şi nou privilegiu în recunoaş¬ 
terea sacrificiilor făcute de poporul ungar în lupta împotriva turcilor. 
Şi mai puternic a fost în 1771 efectul actului solemn prin care mâna 
dreaptă a lui Ştefan cel Sfânt a fost adusă din Raguza în cetatea regală 
a Budei. 20 

în ce priveşte interesele naţionale, Transilvania, ce-i drept, a rămas 
mai departe despărţită de patria-mamă, dar Maria Tereza a reîncorporat 
Ungariei cele treisprezece oraşe din zona Spis zălogite Poloniei cu 
300 de ani înainte de către regele Sigismund, portul Fiume, precum 
şi comitatele de graniţă ale ţinutului Tisa-Mureş. 

în 1760, regina a făcut gestul de departe cel mai important pentru 
viitorul limbii, literaturii şi identităţii naţionale ungare, gest, ce-i drept, 
atunci imprevizibil în semnificaţia sa: organizarea unui corp de gardă 
la Viena alcătuit din nobili unguri. Fiecare comitat trimitea câte doi 
tineri nobili pentru cinci ani la Viena. La aceştia, se adăugau şi două¬ 
zeci de trimişi din Transilvania. Mai târziu, regina a mărit la 500 de 
oameni corpul de gardă. Ţine de trăsăturile paradoxale ale istoriei 
maghiare faptul că înnoirea limbii maghiare a început nu în Ungaria 
însăşi, ci în capitala unui stat străin, şi prin aceasta Viena a devenit 
centrul mişcării literare maghiare 21 . 

Un tânăr de optsprezece ani pe nume Gyorgy Bessenyei 
(1747-1811), membru al corpului de gardă, a fost cel care şi-a însuşit 
la Viena mai întâi franceza, apoi germana şi a tras concluzia că răspân¬ 
direa cunoştinţelor despre cultură şi progres nu se poate face decât 
cu ajutorul limbii materne. Ca să poată să corespundă exigenţelor 
intelectuale mai înalte, acest lucru reclama însă înnoirea limbii înseşi. 
A doua sarcină consta în a-i stimula pe oameni să citească, iar a treia 
era crearea unei literaturi care să trezească interesul cititorilor şi să-i 
conducă în direcţia reformelor. Nu se exagerează când se consideră 
că Bessenyei este deschizătorul de drumuri al limbii maghiare modeme, 
deşi pentru noi astăzi operele sale publicate începând din 1772 sunt, 
din cauza stilului lor, aproape în întregime nedigerabile. Totuşi: el 
şi prietenii săi au dat primul impuls hotărâtor pentru înnoirea limbii 
şi pentru iniţierea mişcării vizând dezvoltarea ei. într-un sens mai 
profund, eseistul Paul Ignotus s-ar putea să aibă dreptate atunci când, 
în a sa istorie a Ungariei, istorie scrisă în engleză în emigraţie, afirmă 
că Bessenyei, prin înnoirea sa literară, „a* inventat naţiunea ungară 44 . 22 
înainte ca el să se afirme, într-un an nu apăreau decât câteva scrieri 
maghiare, cu conţinut preponderent religios. Primul ziar unguresc 
Magyar Hirmondo a apărut mai întâi în latineşte, apoi în nemţeşte 
şi abia de la 1780 în ungureşte; era tipărit la Bratislava. 

Bessenyei a scris de altfel şi poezii în germană şi în franceză şi 
a tradus numeroase cărţi. în general, influenţa cultural-lingvistică a 
Franţei, a filozofiei, ca şi a literaturii ei iluministe asupra magnaţilor 
unguri a fost, direct şi indirect, foarte puternică. în bibliotecile celor 
200 de castele construite în vremea Măriei Tereza se găseau mii de 
cărţi franţuzeşti. 

Una dintre figurile cele mai strălucite ale iluminismului ungar a 
fost de altfel contele Jânos Fekete, un general de obârşie parţial fran¬ 
ceză, parţial turcă. El a întreţinut o intensă corespondenţă cu Voltaire. 

Fekete i-a trimis numeroase poezii în franceză patriarhului de la 
Femey. Destinatarul le corecta conştiincios, le lăuda şi chiar îi cerea 
lucrări noi entuziastului său adept din Ungaria. Ce-i drept, interesul 
său faţă de generalul-poet se pare că nu a fost numai literar, căci, pe 
lângă poezii, Fekete îi mai trimitea de fiecare dată şi câte o sută de 
sticle cu vin de Tokaj.. P 

Numai puţini precursori ai romantismului au luat apărarea limbii 
maghiare. Latina trecea drept a doua limbă maternă a nobilimii. Cum 
altfel s-ar putea explica faptul că opera revoluţionară a timpului. Le 
contrat social al lui Rousseau, a fost publicat în Ungaria (şi nu numai 
în Ungaria!) în limba latină. Câteva decenii mai târziu, John Paget 
scria: 

Totuşi, cu bănuiesc că magnaţii au un motiv mai serios, decât simpla poli¬ 
teţe, de a nu vorbi ungureşte, şi anume nu altul decât acela că ei nu cunosc 
această limbă. O mare parte a nobilimii de rang mai înalt este atât de com¬ 
plet deznaţionalizată, încât aproape orice limbă din Europa îi vine mai 
la îndemână decât propria ei limbă naţională. 24 

Maria Tereza a fost extraordinar de populară în Ungaria, deşi coloni¬ 
zarea ( impopulatio) masivă cu străini, dispusă de ea, a modificat în 
defavoarea maghiarilor componenţa naţională a populaţiei. Ce-i drept, 
a fost vorba în primul rând de reconstruirea ţinuturilor devastate, pustiite 
şi mlăştinoase, dar şi loialitatea faţă de stat a noilor colonişti a avut 
importanţa ei în, ca să-l cităm pe episcopul Kollonics, „a face ca 
sângele unguresc înclinat spre revoluţii şi efervescenţă să se îm¬ 
blânzească prin amestec cu cel nemţesc 4425 . De la sfârşitul secolului 
al XVlI-lea, camera aulică imperială a început să trimită prin orga¬ 
nul ei executiv din Buda agenţi în Bavaria şi Austria, pentru ca, pro¬ 
miţând scutire de impozite pe trei până la cinci ani sau de temutele 
încartiruiri, să recruteze colonişti. Curentul principal care-i antrena pe 
amatorii de emigrare a venit din Germania de sud-vest, mai ales din 
ţinutul Bodensee (Konstanz), din satele de pe cursul mijlociu al Rinu¬ 
lui şi din zona Mozelei. Cei mai mulţi plecau în grupuri la Ulm, de 
unde, îmbarcaţi în „cutiile de Ulm 44 , nave original construite, por¬ 
neau pe Dunăre în jos, mai întâi spre Viena, apoi, după transbordarea 
şi înregistrarea lor, mai departe spre „ţara ungurească 44 . 

Ca viitori colonişti, erau preferaţi mai ales germanii catolici, mai 
târziu au fost recrutaţi şi protestanţi. în felul acesta, sub Maria Tereza, 
au fost colonizate în special Banatul şi Backa din sudul Ungariei. 
Numai între 1763 şi 1773, autorităţile au perfectat colonizarea a 50 000 

de familii germane. Datorită hărniciei şi loialităţii lor faţă de Curte, 
germanii erau preferaţi. Se apreciază că numărul coloniştilor de neam 
german s-a ridicat în anul de referinţă 1787 la 900 000, deci la aproxi¬ 
mativ o zecime din totalul de 9,2 milioane cât era populaţia Ungariei. 26 

Mână în mână cu formarea „insulelor loiale 44 de germani avea loc 
însă şi un fel de „imigraţie tăcută 44 . în nord, veneau în ţară slovaci şi 
ruteni, în est şi sud-est români, care în Transilvania formau deja majo¬ 
ritatea absolută. în sud, croaţi şi sârbi. După catastrofele de la sfârşitul 
Evului Mediu şi în urma stăpânirii turceşti, ponderea maghiarilor nu 
se mai ridica decât la 35 până la 39 la sută din anul 1787, în funcţie 
de evaluarea, respectiv luarea în calcul a diferitelor ţinuturi. 27 

Aceste statistici explică efectul de şoc pe care afluxul parţial organi¬ 
zat, parţial ilegal din străinătate l-a avut asupra nobilimii mici şi mij¬ 
locii neîncrezătoare. Deşi era maestră în a trage profit din ambiţia 
şi orgoliul aristocraţilor maghiari, Maria Tereza privea în permanenţă 
cu un ochi vigilent spre o eventuală trezire de gânduri rebele sau de 

a 

sentimente nostalgice după conducători kuruţi. In această ordine de 
idei, iată o anecdotă: 


într-o zi, contele Aspremont pomi la drum spre moşia sa din Onod. Tră¬ 
sura grea intră adânc în mlaştină şi caii nu putură s-o scoată din noroi, 
în acest timp, ţăranii, în căruţele lor uşoare, întorcându-se de la târgul 
din Onod, treceau în mare grabă pe lângă el. Nici unul nu a oprit. Râdeau 
şi atâta tot de ghinionul neamţului care se împotmolise în noroi şi înjura 
de toţi sfinţii. Până la urmă, contele se urcă pe capra trăsurii şi strigă furios 
spre ţăranii care râdeau: „Aşa va sa zică, îl lăsaţi pe nepotul lui Râkoczi 
să se tăvălească în noroi?“ Când au auzit numele, au dat fuga la trăsură, 
au scos-o din mlaştină şi, chiuind, l-au dus pe conte la Onod. Vestea despre 
această păţanie a fost receptată curând şi la Viena, şi când contele a apărut 
la Curte, Maria Tereza, roşie de mânie, i-a strigat în faţă: „Ia ascultă, 


Aspremont! Eu nu-ţi cer să rămâi imobilizat în rahat, dar farsele cu 
Râkoczi lasă-le deoparte, altminteri îi las eu pe alţii să te închidă." 28 


Masiva colonizare cu germani promovată de suverană a fost mai puţin 
o tentativă premeditată de germanizare cât parte a unei încercări de 
a centraliza absolutist administraţia Ungariei şi, în plus, a Imperiului 
Habsburgic. în acest sens, Dieta din 1764, ultima în timpul vieţii regi¬ 
nei, a însemnat un punct de cotitură fatal: stările s-au opus din răsputeri 
şi, în cele din urmă, cu succes reginei, care voia să majoreze impozitul 
de război, să impoziteze proprietatea personală nobiliară şi să reducă 
poverile care apăsau asupra ţărănimii. Dieta respinsese „ordonanţa 
urbarială 44 privind nivelul obligaţiilor ţărăneşti şi interdicţia de a le 

schimba sau mări. (Urbarium era în Evul Mediu cartea funciară şi 
ipotecară.) Această ordonanţă urbarială Maria Tereza a introdus-o însă 
ca ordonanţă regală. Suverana, ce-i drept, nu a luat atitudine deschisă 
împotriva constituţiei şi a rezistenţei motivate de egoismul miop al 
nobilimii, dar din acel moment ea a dat undă verde unei politici eco¬ 
nomice nefavorabile pentru Ungaria, ba din ce în ce mai discrimina¬ 
toare fată de aceasta. 

Astăzi, subdezvoltarea deplânsă de mulţi istorici maghiari, sub¬ 
dezvoltare ca urmare a statutului colonial impus de Austria, este văzută 
altfel şi într-un fel mai diferenţiat. Astfel, Domokos Kosâry a arătat, 
de pildă, că situaţia de ţară agrară înapoiată şi cumpărătoare de pro¬ 
duse industriale vestice a Ungariei nu a fost creată, ci doar exploatată 
de politica vamală şi economică austriacă. 29 începând din 1764, Dieta 
nu a mai fost convocată, şi Ungaria a coborât tot mai mult la nivelul 
unui furnizor de alimente şi materii prime pentru alte ţări ale coroanei. 
Ce-i drept, a existat o dezvoltare economică înceată, dar insistenţa 
nobilimii pe tema scutirii de impozit a furnizat birocraţiei de la Curtea 
Vienei pretexte bine-venite ca, printr-o graniţă vamală, să separe 
economia ungară de Austria şi, până la 1848, să înrăutăţească preme¬ 
ditat poziţia de pornire în sine nefavorabilă a Ungariei, finalmente 
chiar şi într-un mod dăunător pentru întreaga monarhie. 

în ciuda politicii ei imigraţioniste şi economice, Maria Tereza a 
fost şi a rămas însă o suverană admirată şi, mai ales, iubită de toţi. 
în schimb, surpriza şocantă a reformelor radicale dispuse de fiul ei 
Iosif, în condiţii de necunoaştere a oamenilor şi de desconsiderare 
a mentalităţii ungare, a produs efecte cu bătaie aşa de lungă, încât o 
întoarcere la vechiul raport de încredere nu a mai fost posibilă. Dim¬ 
potrivă, inovaţiile imperiale dispuse absolut în sensul Iluminismului 
au dat un impuls foarte puternic acelui naţionalism maghiar care până 
la urmă avea să schimbe, în 1848, dramatic harta politică a Europei 
Centrale. 



17 

Lupta împotriva „regelui cu pălărie“ 


Despre nici un Habsburg nu se emit judecăţi atât de divergente ca 
acelea despre Iosif II (1780-1790). A fost el oare un mare reforma¬ 
tor, sau primul funcţionar al statului său, un împărat al poporului şi 
un eliberator al ţăranilor, sau un „măturător prin ograda cultelor reli¬ 
gioase 44 şi un „doctrinar 44 , un „revoluţionar imperial 44 , sau un moşteni¬ 
tor eminamente tragic al coroanei, căruia stilul şi convingerile straturilor 
conducătoare austriece îi acoperă şi astăzi eşecul? Cu siguranţă, Iosif 
s-a călăuzit după un umanism autentic, dar a luat-o cu mult înaintea 
epocii sale. Popoarele lui legate prea profund de tradiţii nu au putut 
urma acest spirit liber, cel mai puţin urmându-1 catolicii programaţi 
de contrareformă să se pătrundă de evlavie bigotă. împăratul s-a izbit 
de neînţelegere atunci când, cu edictul de toleranţă, a smuls înlesniri 
pentru protestanţi, pentru ortodocşi şi, nu în ultimul rând, pentru evrei. 
A dispus desfiinţarea iobăgiei, extinderea libertăţilor personale şi a 
libertăţii de alegere a profesiei, promovarea unui nou tip de funcţionar, 
dar şi a sistemului de educaţie şi sănătate din întregul imperiu. S-a 
stabilit prin calcul că Iosif II a emis în timpul domniei sale de aproape 
nici zece ani 6 000 de decrete şi 11 000 de legi noi. 1 

în istoria Ungariei, el a intrat ca „regele cu pălărie 44 {kalapos kirăly ), 
întrucât a fost singurul suveran care a renunţat la încoronarea cu coroana 
lui Ştefan, ca să nu trebuiască să depună jurământ pe constituţia feu¬ 
dală, obiectul campaniei sale negative. Cu un aplomb fără egal, rupt 
de realitate, a dispus ca însăşi coroana lui Ştefan cel Sfânt (ca şi 
coroana boemiană a lui Venceslas) să fie depusă ca simplă relicvă 
muzeală la trezoreria din Viena. Ca să aibă mână liberă, Iosif II nu 
a convocat Dieta, iar în locul comitatelor şi al funcţionarilor lor nobili 
aleşi a înfiinţat o strict centralizată administraţie din zece judeţe, în 
fruntea cărora au fost numiţi funcţionari chezaro-crăieşti. 

Idealul suveranului era un stat strict uniformizat cu o administraţie, 
cu o armată şi cu o orientare politică, toate unitare. Pe conglomera¬ 
tul pestriţ al monarhiei, Iosif II — în „fanatismul său pentru binele 
statului 44 , după cum scrie el însuşi — a încercat să-l transforme într-o 

provincie, aceeaşi de la un capăt la altul, omogenă în toate institu¬ 
ţiile şi obligaţiile ei, intr-o „masă aceeaşi în toţi indivizii ei, care să 
fie condusă în acelaşi mod“ 2 . Cel mai important instrument al uni¬ 
ficării impulsionate de o voinţă autocratică de reformator al lumii 
urma să fie, începând din 18 iunie 1784, peste tot în imperiu limba 
germană ca limbă oficială. Funcţionarii trebuiau ca în termen de trei 
ani să înveţe nemţeşte. 

Aceste măsuri luate fără a ţine seama de specificul istoric şi de men¬ 
talitatea imprimată oamenilor, plus recensământul populaţiei şi măsu¬ 
rătoarea terenurilor destinată a pregăti impozitarea proprietăţii funciare 
nobiliare au provocat indignarea unanimă a nobilimii maghiare. Ceea 
ce-1 interesa pe Iosif II nu era nicidecum germanizarea, ci o birocraţie 
funcţionărească ierarhic structurată, sigură şi, bineînţeles, germano- 
fonă, o masivă uniformizare a monarhiei cu ajutorul elementului ger¬ 
man predominant. în rest, îi era indiferent ce limbă foloseau în viaţa 
lor particulară ungurii, croaţii, slovacii sau românii. într-o scrisoare 
regală din 26 aprilie 1784, el, fixat asupra acestui obiectiv, îl instruia 
ca la cazarmă pe contele Esterhâzy, cancelarul maghiar al Curţii: 


A utiliza în toate treburile o limbă moartă precum latina ajută absolut sigur 
o naţiune să se lămurească asupra celei mai mari ruşini, căci acest lucru 
dovedeşte în mod tacit că naţiunea ori nu are o limbă maternă ca lumea, 
ori că în sânul ei nici un om nu ştie să citească şi să scrie. [...] Dacă ar 
fi răspândită în toată Ungaria, maghiara ar putea fi folosită şi în exclusi¬ 
vitate. [...] Aşadar, probabil că nu poate fi aleasă nici o altă limbă în afară 
de germana, care este limba şi a monarhiei, şi a domeniului războiului, 
şi a politicii. 3 


Nefericita politică externă a împăratului, consecinţele războiului cu 
turcii început în alianţă cu Rusia şi în condiţii în care povara princi¬ 
pală a căzut asupra Ungariei, consecinţele răscoalei victorioase din 
ţinuturile de jos ale Austriei precum şi uneltirile agenţilor prusaci au 
declanşat o împotrivire extraordinar de vehementă din partea tutu- 

A 

ror straturilor nobilimii. înainte de toate, introducerea prevăzută pentru 
1789 a unei cote de impozit de 12,22 la sută şi pentru proprietarii fun¬ 
ciari nobili a tulburat enorm stările feudale. Comitatele au refuzat 
chiar şi aprovizionarea armatei. în Ungaria, sistemul iosefinian al abso¬ 
lutismului luminat a eşuat în mod evident. Apoi, pe patul de moarte, 
împăratul a revocat toate reformele sale contestate, cu excepţia edic¬ 
tului de toleranţă, a eliberării ţăranilor şi a asistenţei duhovniceşti a 

poporului, a promis convocarea dietei şi a ordonat restituirea coroanei 
lui Ştefan către Ungaria. 

De la Viena până la Buda, convoiul însoţitor al coroanei a avut nevoie 
de patru zile. în întreaga ţară, mai ales în comitatele de pe traseu, 
oamenii au fost luaţi pe sus de valul entuziasmului. Preotul reformat 
Jozsef Keresztesi a descris în jurnalul său călătoria triumfală prin 
Kittsee, Gyor, Esztergom spre Buda. 4 El observă şi faptul că, de pildă, 
„cu acest prilej a fost o colosală afluenţă de oameni la Viena, care 
voiau să-şi ia rămas-bun de la coroană, deoarece aici germanii înşişi 
erau de părere că marea scumpete este pedeapsa lui Dumnezeu pentru 
faptul că acea coroană se afla la ei“ 

Când alaiul sărbătoresc însoţit deja de sute de călăreţi şi pedes¬ 
traşi, de nobili şi gardişti călare, de trimişi ai comitatelor şi de consi¬ 
liul orăşenesc Pesta a ajuns la palatul regal, şase nobili selectaţi au 
dus sipetul cu coroana în marea sală a palatului şi l-au pus într-un 
loc îmbrăcat în catifea roşie, la etajul al treilea. 

Judecătorul Kâroly Zichy a ţinut o scurtă cuvântare şi a vrut să deschidă 
sipetul, dar închizătoarea nu a cedat. A cerut în germană o altă cheie, 
moment în care un domn maghiar din apropiere, Zsigmond Nemeş, i-a 
spus: „Stimate domn, aceasta nu este o coroană germană, ea nu înţelege 
nemţeşte, să încerce Excelenţa Voastră ungureşte, vorbiţi-i aşa, o să se 
deschidă imediat! 4 * La chestia asta probabil că au zâmbit cu toţii, şi jude¬ 
cătorul a deschis sipetul pe ungureşte, coroana a fost scoasă şi arătată mul¬ 
ţimii adunate în sala palatului. După aceea, sipetul a fost şters de praf şi 
închis din nou şi, când un lacheu german a vrut să măture, un tânăr maghiar 
i s-a adresat cu cuvintele: „Du-te, mă neamţule, de-aci, cum îndrăzneşti 
să întinzi mâna ta nemţească? 44 Apoi a măturat el. 

Când a murit, la 20 februarie 1790, Iosif II i-a lăsat fratelui şi succe¬ 
sorului său Leopold II (1790-1792) o domnie ameninţată din mai multe 
părţi, o situaţie aproape prerevoluţionară. Noul rege a reuşit, cu mare 
abilitate tactică, să detensioneze relaţiile dintre dinastie şi unguri. în 
Dieta din 1790/91 a fost aprobată în totalitate prin Legea nr. 10 consti¬ 
tuţia feudal-naţională. Leopold a promis să guverneze Ungaria „după 
propriile ei legi, şi nu după modelul altor ţări“. Tocmai în timp ce 
sunau clopotele de alarmă ale Revoluţiei Franceze, stările feudale 
credeau că pot să beneficieze şi mai departe de privilegiile lor şi că, 
prin restabilirea vechiului sistem administrativ, şi-au izolat ermetic 
ţara de noua evoluţie politică şi socială. Nu numai concesiile lui Leo¬ 
pold II, ci poate, mai ales, frica unanimă de revoluţie au făcut ca mai 

târziu nici războaiele de coaliţie împotriva revoluţiei, nici proclamaţia 
din 1809 de la Schonbrunn să nu aibă ca efect o mişcare opoziţionistă 
nobiliară periculoasă pentru guvernul central de la Viena. Un mesaj 
al comitatului Szabolcs dădea expresie unei atitudini larg răspândite: 
„[...] aşa cum puterea regelui este egală cu zero dacă nu există o 
nobilime, nici nobilime fără suveran nu se poate 44 . în privinţa aceasta, 
nobilimea ungară a putut să pună la bătaie argumente care nobili¬ 
mii franceze nu i-au stat la dispoziţie: apărarea privilegiilor era sino¬ 
nimă cu protejarea intereselor ţării al cărei rege îşi avea reşedinţa în 
străinătate. 

Faptul că în Ungaria ideile Iluminismului au căzut totuşi pe teren 
roditor a fost în legătură cu formarea lentă a unui strat intelectual, 
chiar dacă încă subţire. Oricum, se estimează că între 1700 şi 1790 
trei mii de tineri din Ungaria au studiat la universităţi mai ales germane, 
dar şi elveţiene, olandeze, chiar engleze. Numărul intelectualilor se 
ridica, potrivit recensământului oficial de atunci al populaţiei, la mai 
puţin de 5 000 (cel al clericilor oricum la 18 487!), dar astăzi unii 
istorici maghiari apreciază că, de fapt, trebuie să fi fost vorba de 15 000 
până la 20 000, ce-i drept, la o populaţie totală de 9,2 milioane. 5 

Un rol deosebit de important l-au jucat francmasonii, în rândurile 
cărora intelectualii au putut stabili contacte strânse cu nobili iluminişti. 
(De altfel, şi Iosif II a fost membru al lojei masonice.) Existau pe la 
1780 în Ungaria circa treizeci de loji cu 800 până la 900 de membri. 
Chiar şi numărul crescând al abonaţilor la ziarele de limbă maghiară, 
precum şi cei circa 1 500 de medici, jurişti, funcţionari şi nobili pro¬ 
gresişti, care lucrau în centrul administrativ din Pesta-Buda (ambele 
au fost comasate abia în 1872) au format un sol fertil pentru ideile 
antifeudale. 6 

în acelaşi timp, campania pentru limba naţională, campanie pe care 
Bessenyei şi prietenii săi o ridicaseră la rangul de program încă din 
vremea Măriei Tereza, a primit un impuls puternic prin rezistenţa 
contra ordonanţelor lui Iosif II, percepute ca încercare de germanizare. 
Ceea ce începuse ca apărare a limbii oficiale latine s-a transformat 
curând în eforturi făcute cu pasiune pentru introducerea maghiarei ca 
limbă de stat. Conştiinţa naţională crescândă a maghiarilor a dus, pe 
de altă parte, la tensiuni cu sârbii şi românii, mai târziu, desigur, şi 
cu slovacii şi croaţii. în cadrul „naţiunii nobile 44 dătătoare a tonului, 
ungurii, în opoziţie cu marea masă a populaţiei, continuau să formeze 
însă o puternică majoritate absolută, şi lupta pentru introducerea 
maghiarei ca limbă a administraţiei, ştiinţei şi învăţământului eclipsa 

conflictele cu Curtea de la Viena şi cu aliaţii acesteia. Aproape un 
secol mai târziu (1910), Bela Griinwald, istoricul „vechii Ungarii 44 , 
a caracterizat după cum urmează situaţia din vremea aceea: 

O ostilă regalitate străină, un cler represiv intolerant, o mare nobilime 
deznaţionalizată, o mică nobilime incultă şi, în cele mai multe cazuri, 
indiferentă faţă de interesele naţionale, o burghezie germană restrânsă, o 
ţărănime săracă asuprită, o soldăţime educată în cultul împăratului, un 
protestantism Iară nici o afinitate cu statul, populaţii — români, ruteni, 
sârbi, germani, slovaci — care sunt atrase de alte centre, aceste elemente 
au determinat caracterul vieţii publice din Ungaria. 7 

Exista o ură antigermană, pentru că la această dată ungurul nu înţe¬ 
legea prin „german 44 decât două soiuri de străini: reprezentantul Curţii 
respectiv al guvernului, reprezentant cu care un ungur de rând aproape 
că nu venea niciodată în contact personal şi, la fel, armata, soldaţii 
străini. Indiferent că era valon, italian sau spaniol, soldatul imperial 
ca atare purta în ochii ungurilor semnul de neşters al germanităţii. 
Toţi istoricii indică faptul că mercenarul imperial a făcut de-alungul 
secolelor ravagii teribile pe solul unguresc şi multe rapoarte către 
Viena confirmă că „mercenarul îi făcea nefericitei populaţii mai mult 
rău decât îi făcea turcul 448 . Germanii, pe de altă parte, vedeau în 
maghiari nişte „eretici execrabili 44 (din cauza calvinismului) şi nişte 
,rebeli perfizi 44 (din cauza amintirii răscoalelor kuruţilor). 9 „Tot ceea 
ce ura, ignoranţa şi pizma au născocit de la descălecat încoace pe 
seama ungurilor s-a trezit brusc cu forţe noi, înspăimântătoare 44 , scrie 
autorul unei monografii despre Ungaria epocii Barocului. 

„Un nobil de ţară ungur ştie mai puţin decât un hamal din 
Paris 4410 — spunea Leopold Alois Hoffinann, care, transferat de la 
Viena la biblioteca Universităţii din Budapesta, a spionat pentru 
Leopold II şi a luptat cu pana împotriva spiritului revoluţionar al adu¬ 
nării maghiare pentru reformă. Un alt scriitor german, J. Reimann, 
scria: „Ungurii au totdeauna o asemenea fire, încât ei ţin la un cal 
sprinten şi la o sabie ascuţită mai mult decât la o carte interesantă. 4411 
Mai târziu, vom reveni la teoriile „dragostei de cultură 44 şi la raportul 
foarte schimbător dintre unguri şi germani. Important este faptul că 
din catastrofa istorică a ungurilor, dintr-o amânare cu două sute de 
ani a unor faze de evoluţie, dintr-o nerecuperare, respectiv recuperare 
cu întârziere a pierderilor, reprezentanţii literari ai iosefinismului au 
construit, deja în epoca filozofiei luminilor, o acuzaţie împotriva ungu¬ 
rilor. A lipsit orice fel de înţelegere, cu atât mai puţin s-a putut constata 
vreun sentiment faţă de situaţia deosebită din Ungaria. 

în schimb, cei mai buni reprezentanţi ai culturii maghiare erau 
exasperaţi de regresul dramatic şi atât de vizibil ca număr şi pondere 
al poporului ungar privit ca fundament al statului. Poetul Sândor 
Kisfaludy a relatat despre o călătorie pe care ca tânăr soldat a facut-o 
în 1792, călătorie în cursul căreia a găsit că slovacii, şvabii, românii, 
germanii îi întrec numeric atât de mult pe ungurii puri, încât el se 
gândeşte îngrijorat la „sfârşitul naţiunii maghiare 4412 . 

în acel an şi poate nu întâmplător a apărut în cartea lui Herder 
Idei privind filozofia istoriei omenirii profeţia sumbră despre viitorul 
maghiarilor: „Aid, printre slavi, germani, valahi şi alte popoare, ei 
au acum o pondere mai mică în populaţia ţării, şi peste secole va fi 
poate greu să mai întâlneşti vreun vorbitor de maghiară/ 413 în urmă¬ 
toarele două secole, nu a existat poate observator străin care să fie 
citat atât de des precum Herder: ca unul care atrage atenţia asupra 
fatalităţii ameninţătoare, precum şi ca far în lupta de eliberare naţio¬ 
nală, pentru ca un popor aşa de mic („aşchie de popor asiatic 44 ) cum 
este cel al ungurilor să caute să se apere într-un mediu străin şi ostil. 

Faptul că în timpul acesta a existat şi în cercurile intelectuale din 
Ungaria multă simpatie pentru filozofia Iluminismului şi pentru 
Revoluţia Franceză a fost dovedit de acea conspiraţie iacobină care, 
în primii ani ai lungii domnii a împăratului Francisc II (1792-1835), a 
facilitat pregătirea unui teribil moment de şoc şi şi-a pus amprenta 
pe atitudinea neîncrezătoare a suveranului faţă de unguri. Spre deo¬ 
sebire de maleabilul şi foarte înzestratul său tată, Francisc a fost însă 


un „om îngust, uscat, încuiat şi fără o înzestrare deosebită în vreo pri¬ 
vinţă, un om a cărui performanţă politică în vremuri de nelinişte a 
constat înainte de toate în supravieţuire 44 . 14 



18 

Abatele Martinovics şi conspiraţia iacobinilor: 
un agent secret ca martir revoluţionar 


Miercuri, 20 mai 1795, la primele ore ale dimineţii, cinci căruţe de 
lemn, trase fiecare de câte patru cai, duruiau spre Câmpia Generalului 
de sub cetatea regală a Budei. Ele îi duceau la eşafod pe cei patru 
capi (aşa-numiţii „directori 4 *) şi pe întemeietorul mişcării iacobine 
şi acuzat principal, abatele titular Ignâc Martinovics. Căruţele au fost 
înşiruite astfel încât osândiţii la moarte să nu poată vedea decapitarea 
camarazilor lor. Numai Martinovics a trebuit să asiste la execuţia 
iovarăşilor săi întru conspiraţie. Execuţia fusese programată să înceapă 
la ora şase şi jumătate. Primul care a pus capul pe butuc a fost contele 
Jakob Sigray. Dar călăul a avut nevoie de trei încercări ca să desprindă 
de trunchi capul tânărului conte. Apoi, au urmat Ferenc Szentmaijay, 
de viţă nobilă şi el, Jânos Laczkovics, un fost căpitan de husari care, 
cu cinci ani înainte, împreună cu alţi ofiţeri, ceruse Dietei introducerea 
maghiarei ca limbă de comandă şi repartizarea de ofiţeri unguri la regi¬ 
mente ungureşti, şi, în sfârşit, fostul viceprefect, juristul Jozsef Hajnoczy, 
care de ani de zile redacta scrieri critice la adresa situaţiei inadmisibile 
din Ungaria. Cvadragenarul Martinovics a avut un atac de epilepsie când 
l-au târât pe eşafod. Spectacolul oribil şi-a atins bizarul punct culminant 
atunci când călăii au ars solemn scrierile lui Martinovics. La îngrozi¬ 
torul spectacol au fost de faţă mai multe sute de curioşi. Cadavrele 
au fost îngropate într-un loc secret. 

Două săptămâni mai târziu, în acelaşi loc, au fost decapitaţi alţi 
doi tineri organizatori ai mişcării iacobine. De atunci, în popor şi mai 
târziu şi oficial, câmpului cu pricina i se spune „Câmpia de Sânge 44 . 
Abia în mai 1914, deci 119 ani mai târziu, au fost găsite resturile 
pământeşti ale martirilor. Din 1960, cei şapte odihnesc într-un mor- 
mânt-monument la cimitirul Kerepesi din Budapesta. 

A 

In vara lui 1794, conspiratorii, în total 53 de nobili şi orăşeni, scrii¬ 
tori şi profesori, funcţionari şi jurişti, au fost arestaţi şi acuzaţi de înaltă 
trădare. Numai imul avea peste 50 de ani, cincisprezece nu aveau nici 
măcar 25 de ani. Doi s-au sinucis. Din optsprezece condamnări la 

moarte, unsprezece au fost comutate în lungi pedepse cu închisoarea. 
Puşi în lanţuri, osândiţii au dispărut în sinistrele închisori-fortăreaţă 
de la Kufstein, Briinn/Bmo şi Munkâcs. Ferenc Kazinczy (1759-1831), 
cel mai mare înnoitor al limbii maghiare, mai priceput în a scrie nemţeşte 
decât ungureşte, marele traducător şi admirator al literaturii germane, 
a trebuit să petreacă în spatele gratiilor 2 387 de zile; poetul Ferenc 
Verseghy chiar zece ani pentru că îndrăznise să traducă Marsilieza 
în ungureşte. 

în centrul mişcării s-a aflat de la început până la sfârşit figura dia¬ 
bolică, în multe privinţe însă aproape genială a lui Ignâc Martinovics. 
Viaţa agitată a acestuia pare un amestec în care intră şi studiu de caz 
psihiatric, şi roman poliţist, şi o istorie a ideilor Revoluţiei Franceze. 1 
La fel de diverse au fost şi părerile despre persoana şi rolul acestui 
bărbat care, într-adevăr, din punct de vedere omenesc, a fost o fire pro¬ 
blematică în toate privinţele. Acţiunea lui, aproape complet ignorată 
în istoriografia occidentală, a marcat însă şi ea puternic de-a lungul 
deceniilor atitudinea Curţii faţă de Ungaria. 

La sfârşitul secolului al XVII-lea, strămoşii lui Martinovics, împreu¬ 
nă cu zeci de mii de familii fugare, au venit din Serbia în Ungaria. 
Nu este clar dacă tatăl său era nobil albanez, după cum s-a afirmat 
despre el, sau cârciumar sârb. Cert este că Ignâc Martinovics s-a născut 
la 1755 ca fiu al unei nemţoaice mic-burgheze din Buda şi, la vârsta 
de şaisprezece ani, la dorinţa mamei sale profund religioase, devenită 
între timp văduvă, fiind cel mai tânăr dintre şase copii, a fost primit 
în Ordinul franciscanilor. Martinovics a făcut legământul de călugăr 
şi a absolvit cu rezultate strălucite cursurile de teologie şi de ştiinţe 
ale naturii. Dar deja la 1774, tânărul, frustrat de lipsa de orizont a 
vieţii caracteristice ordinului, a cerut permisiunea să iasă din mănăs¬ 
tire. La rugămintea priorului, Martinovics şi-a retras cererea, dar au 
urmat alte conflicte cu şefi şi membri ai ordinului. Până la urmă, nişte 
ofiţeri, rude ale lui, i-au făcut rost de postul de preot militar la un regi¬ 
ment de infanterie din Cernăuţi. 

Martinovics a plecat imediat în Bucovina şi abia după aceea a 
solicitat aprobarea superiorului ordinului. La Cernăuţi l-a întâlnit pe 
contele Ignâc Potocki, care avea să devină ministru în 1794, în urma 
luptei duse de polonezi pentru libertate. Nobilul polonez a fost atât 
de impresionat de preotul poliglot, foarte cult şi plin de spirit, încât 
l-a invitat pe Martinovics să-l însoţească într-o călătorie de studii prin 
Franţa, Anglia, Elveţia şi Germania. Ca adept convins al Iluminismului, 
contele Potocki a stabilit pretutindeni contacte cu oameni însufleţiţi de 

aceleaşi idei. Când, la sfârşitul lui 1782, după aproape un an, s-au 
întors amândoi, Martinovics a rămas la Lemberg, a întreţinut legături 
strânse cu francmasonii, iar în 1783 a fost numit de Iosif II profesor 
titular de ştiinţe ale naturii la Universitatea din Lemberg şi, un an mai 
târziu, era deja decan. Acum, Martinovics rupe relaţiile cu Ordinul 
franciscanilor şi devine preot mirean. Ficţiunile lui ştiinţifice, cărţile 
şi studiile filozofice, concepute în spiritul Iluminismului, l-au făcut 
cunoscut şi în străinătate. Spre sfârşitul anilor ’80 s-a afirmat deja 
ca ateu, ca adept al unei filozofii materialiste şi reformator democra¬ 
tic, ca inamic convins al clerului şi al aristocraţiei. Totodată însă, conti¬ 
nua să aştepte reforme de sus, adică de la suveranul luminat. 

Din nefericire, la Lemberg, Martinovics s-a lăsat însă antrenat în 
tot felul de conflicte. Ambiţia lui neînfrânată şi supraestimarea nemă¬ 
surată a propriei sale poziţii, dimpreună cu dispreţul pentru ceilalţi, 
l-au dus într-un impas. După renunţarea la decanat, a încercat zadarnic 
timp de cinci ani să obţină o catedră la Viena sau la Buda. Nici unul 
dintre eforturile lui nu a dat rezultate, parţial din cauza vanităţii lui 
nemărginite, parţial din cauza intrigilor iezuiţilor, deveniţi între timp 
din nou mai puternici. Cel puţin aici motivele cele mai probabile par 
a se traduce prin faptul că acest foarte dăruit savant cu renume inter¬ 
naţional a fost complet pus pe linie moartă. 

în această situaţie, în iulie 1791, s-a ajuns la Viena la o cotitură 
hotărâtoare. Martinovics l-a întâlnit pe Ferenc Gotthardi, fost pro¬ 
prietar al unei cafenele din Budapesta, pe care Iosif II îl numise şef 
al poliţiei secrete din Pesta. După urcarea pe tron a lui Leopold II, 
Gotthardi a avansat la rangul de şef al întregii poliţii secrete, cu acces 
direct la împărat, care s-a dovedit un maestru în arta jocului dublu, 
a inducerii în eroare şi a organizării turnătoriilor rafinate, extinse asu¬ 
pra întregului imperiu. în timp ce se îndrepta împreună cu nobilimea 
maghiară pe drumul compromisului şi al împăcării ostentative, împă¬ 
ratul însuşi redacta manifeste sau, sub cea mai înaltă oblăduire, făcea 
să circule asemenea, materiale în care îi îndruma pe ţărani să se împo¬ 
trivească latifundiarilor. în acelaşi timp, Leopold, prin oamenii săi, 
aţâţa şi ura antimaghiară a sârbilor, permanent loiali împăratului. Prin 
acest joc periculos, el intenţiona să ţină sub presiune nobilimea şi să 
stăvilească tendinţele separatiste. 

Gotthardi, şeful poliţiei, din raţiuni conspirative repartizat la admi¬ 
nistraţia teatrului Curţii imperiale, a construit o reţea deasă de infor¬ 
matori. Printre aceştia, se numărau, pe lângă deja menţionatul Hoffmann, 
şi profesorul universitar Julius Gabelhofer, director al Bibliotecii 

Universitare din Pesta, scriitori renumiţi precum contele Jânos Mailâth 
şi baronul A. Mednyânszky, aristocraţi, librari şi oameni de afaceri. 2 
Ei nu puteau însă furniza informaţii utile nici despre iluminaţi, nici 
despre membrii ligii secrete a francmasonilor, nici despre iezuiţi. De 
aceea, Gotthardi a fost în al nouălea cer când Martinovics şi-a oferit 
din proprie iniţiativă colaborarea. învăţatul spera că prin rapoartele 
sale confidenţiale şi totodată nemăsurat de umflate despre uneltirile 
diferitelor ligi secrete ar putea să trezească atenţia suveranului şi să 
facă în felul acesta o carieră politică. Se spune că, la recomandarea 
şefului poliţiei, împăratul l-a primit personal de trei ori. 

Cu fantezie debordantă şi ambiţie extraordinară, Martinovics inventa 
în rapoartele sale un amalgam bizar al tuturor conspiraţiilor posibile, 
care ajungeau de la iluminaţii masonici şi de la iezuiţi până la patrioţi. 
Toate informaţiile adevărate, semiadevărate şi fanteziste nu serveau 
însă decât unui singur scop, şi anume aceluia de a câştiga încrederea 
suveranului 3 şi, prin aceasta, puterea politică. Prin mereu alte poveşti 
şi denunţându-i nominal pe reprezentanţii celor mai diferite orien¬ 
tări, Martinovics voia să demonstreze că este util, ba chiar indispen¬ 
sabil. Scrierile sale urmau să-l îndemne pe împărat să introducă 
reforme, dar exclusiv în interesul monarhiei şi al suveranului în sensul 
unui absolutism luminat, totodată respingând categoric obiectivele 
pe linia parlamentară şi naţională din Ungaria. El a fost, spunea isto¬ 
ricul Kâlmân Benda, un cosmopolit în înţelesul de azi al cuvântului, un 
cosmopolit care se declara când ungur, când sârb. Pe scurt, el s-a arătat 
atunci ca reformator luminat cu perspectivă europeană, dar lipsit de 
patriotism. Leopold i-a încredinţat sarcina de a redacta două mani¬ 
feste împotriva constituţiei ungare, împotriva nobilimii şi a clerului. 

De la sfârşitul lui 1791, Martinovics a rămas la Viena şi, prin mij¬ 
locirea lui Gotthardi, şeful poliţiei căzut complet în mrejele lui, s-a 
recomandat nu o dată ca secretar al cabinetului, ca îndrumător al poli¬ 
ticii externe sau consilier al cancelariei Curţii. Dar Leopold II l-a refu¬ 
zat. împăratul vedea în el pur şi simplu pe unul dintre cei mai buni 
spioni, care era retribuit generos din punct de vedere financiar şi chiar 
distins cu titlul de chimist al Curţii, titlu jinduit de Martinovics. La 
începutul lui 1792, împăratul i-a trasat superagentului său sarcina de 
a instiga pe ascuns populaţia rurală împotriva latifundiarilor, pentru 
a preveni pericolul unei agitaţii naţionale patronate de nobilii unguri. 
Martinovics trebuia să angajeze şi colaboratori pentru acest proiect 
secret. Drumul spre vârful piramidei părea în sfârşit a se fl deschis 

pentru vanitosul ex-franciscan. Leopold II nu a mai putut să-şi realizeze 
însă planurile privind schimbarea la faţă a Ungariei, planuri ascunse 
şi întortocheate, elaborate de un „stat-major secret de colaboratori 44 . 
El a murit pe neaşteptate la 1 martie 1792. Şi aceasta a însemnat şi sfâr¬ 
şitul brusc al carierei pe care acest agent neobişnuit spera s-o facă 
la Curte. 

împăratul Francisc nu era interesat nici de Gotthardi, nici de Mar- 
tinovics. Noul şef al poliţiei a suspendat indemnizaţia lunară, duetul 
Gotthardi-Martinovics a căzut în dizgraţie. Ambii au încercat dispe¬ 
raţi să redobândească favoarea suveranului. Iată ce i-a spus Gotthardi 
împăratului: „Este, ce-i drept, adevărat că Martinovics este unul dintre 
capii iluminaţilor, dar este adevărat şi faptul că el le-a făcut un nume 
celorlalţi conducători. [...] Dacă l-aţi trimite în iad, el şi acolo ar repurta 
nişte succese. 44 Martinovics i-a trimis lui Francisc II o întreagă serie 
de denunţuri şi memorii, aşa, de pildă, a trimis într-un plic închis 
numele a zece — se spune — iluminaţi austrieci de frunte. Dar totul 
a fost în zadar. Noul împărat nu era câtuşi de puţin interesat de pro¬ 
punerile de reformă ale lui Martinovics şi plicurile i le transmitea 
nedesfăcute noului şef al poliţiei. 

Rapoartele depun şi ele mărturie despre lupta interioară a lui Mar¬ 
tinovics, despre adevăratele lui sentimente de reformator luminat şi 
despre vanitatea lui. El era în permanenţă gata să-şi arunce peste bord 
ideile, ca să-şi croiască o carieră. De aceea, făcea mereu propuneri, 
care se băteau cap în cap, şi-şi denunţa cei mai apropiaţi tovarăşi de 
idei. Ce-i drept, i se sistează un proces pe care i-1 intentase Biserica 
din cauză că părăsise fără aprobare Ordinul franciscanilor, ce-i drept, 
este numit chiar abate titular de Szâszvâr, primeşte în sfârşit un ajutor 
bănesc de la suveran, dar este prea târziu. Amarnic dezamăgitul 
Martinovics se gândeşte deja la răzbunare. 

împins de amărăciune, de mândrie rănită şi de poftă de răzbunare, 
preia în primăvara lui 1794 conducerea unei mişcări patriotice şi în 
acelaşi timp revoluţionare. Pe scurt, ia comanda celor pe care înainte 
i-a denunţat. Elanul, perspicacitatea şi, mai ales, talentul lui de con¬ 
ducător îi entuziasmează pe intelectualii şi nobilii până atunci tari 
mai degrabă la teorie, chiar şi pe aceia care nu-1 simpatizează sau 
nu au deplină încredere în el. Martinovics înfiinţează două organiza¬ 
ţii subordonate direct lui: Societatea Reformatorilor Ungariei 44 şi Socie¬ 
tatea pentru Libertate şi Egalitate 44 . El este iniţiatorul, organizatorul 
şi autorul aşa-numitelor catehisme ale ambelor organizaţii. Prima 
societate ţinteşte la câştigarea micii nobilimi şi prevede edificarea 

unei republici sub domnia micii nobilimi, deci, în fond, lichidarea 
monarhiei. Nobilimea, ce-i drept, urmează să-şi păstreze privilegiile, 
dar în acelaşi timp ţăranii eliberaţi urmează să devină arendaşi liberi. 
Martinovics urmăreşte, precum o jumătate de secol mai târziu refor¬ 
matorii de la 1848, armonizarea intereselor nobililor luminaţi şi dornici 
de reformă cu acelea ale radicalilor burghezi. 

Apoi, Martinovics a apărut deodată şi ca susţinător al ideii de pa¬ 
triotism unguresc. Vechile resentimente ale nobilimii ungare împotriva 
Habsburgilor şi plângerile concrete el s-a priceput ca nimeni altul să 
le convertească într-o acuzaţie demolatoare la adresa dominaţiei străine. 
Ungurii urmau, după exemplul Poloniei, să organizeze o sfântă răscoală, 
să-i retragă împăratului Francisc demnitatea regală şi să proclame 
republica; Ungaria, spunea el, poate să existe şi pentru ea însăşi! Şi 
tot el spunea că cele nouă milioane de oameni trăitori într-un ţinut 
foarte roditor sunt pe deplin capabili să se apere atât contra turcilor, cât 
şi contra germanilor, cu singura condiţie de a se organiza. 

O altă idee o găsea istoricul monarhiei Julius Miskolczy de-a drep¬ 
tul genială: în al său catehism al reformatorilor, Martinovics cere ca 
republica nobiliară maghiară, despărţită de dinastia austriacă şi de 
statul acesteia, să se transforme într-o republică federativă (foedera- 
îiva res publica) şi fiecărei naţionalităţi să i se repartizeze un terito¬ 
riu propriu, cu constituţie politică deosebită. Fiecare naţionalitate, după 
acelaşi catehism, are dreptul la folosirea propriei ei limbi şi la practi¬ 
carea liberă a cultului religios. Conform acestei concepţii, teritoriile 
urmau să se lege între ele printr-o alianţă strânsă, în exterior ele ar 
fi trebuit să formeze însă o republică unitară, indivizibilă. 

Martinovics vedea drumul spre realizarea acestui concept într-o 
răscoală armată. Dar sarcina celei de-a doua societăţi secrete pentru 
libertate şi egalitate urnia să fie aceea de a merge dincolo de scopul 
naţional şi de a pune la cale transformarea burgheză sub conducerea 
revoluţionarilor burghezi. Reformatorii, desigur, nu trebuiau să ştie 
nimic despre existenţa celei de-a doua societăţi, întrucât ei trebuiau 
să rămână doar un instrument în mâinile acesteia. La al doilea concept 
era vorba de bagajul de idei al iacobinilor, de o alianţă a intelectualilor 
cu ţăranii. 

După câteva luni, ambele societăţi numărau deja înjur de trei sute, 
dacă nu chiar mai mulţi membri organizaţi. Celor patru directori, ca 
şi colaboratorilor de frunte Martinovics le-a spus în repetate rânduri 
că el îşi primeşte sarcinile direct de la Conventul din Paris şi că există 
perspectiva unui ajutor financiar şi în arme. Au fost deci în mod 

premeditat induşi în eroare. în realitate, activitatea grupurilor consta 
în simple discuţii despre drepturile omului şi despre reforme, ca şi 
în răspândirea catehismului societăţii secrete a reformatorilor. Membrii 
mişcării erau în primul rând nobili, pe jumătate intelectuali cu o vârstă 
medie de la douăzeci până la treizeci de ani. 

în ciuda celei mai mari conspirativităţi, agenţii poliţiei raportau 
însă despre răspândirea de declaraţii instigatoare în Ungaria. Coman¬ 
dantul suprem din comitatele de nord ale Ungariei se temea chiar de 
o răscoală armată. S-au făcut concentrări de trupe şi s-au trimis întăriri 
în Ungaria. în iulie 1794, poliţia a făcut o descindere şi a arestat în 
jur de douăzeci de persoane, printre care pe Gotthardi, anteriorul şef 
al poliţiei secrete, pe baronul Andreas von Riedel, fost profesor de mate¬ 
matică al tânărului împărat, şi pe Ignâc Martinovics. Aşa cum era 
de aşteptat, din nou Martinovics a fost cel care i-a denunţat imediat 
pe iacobinii maghiari. Degeaba a susţinut la interogatorii abatele titular 
că a acţionat numai în spiritul decedatului împărat Leopold II. 

Mişcarea iacobinilor a constat în realitate dintr-o mână de idealişti, 
care erau patrioţi şi totodată umanişti. Fără bază de mase şi fără mij¬ 
loace financiare, ei nu reprezentau un adevărat pericol pentru stat şi 
pentru monarhie. Dar faptul că la interogatorii Martinovics a acuzat 
practic întreaga Ungarie oficială de colaborare sau de tăinuire a avut 
consecinţe cu bătaie lungă. El a afirmat că societatea lui există deja 
de trei ani cu mai multe mii de membri, dând să se înţeleagă şi com¬ 
plicitatea unor înalţi demnitari, precum aceea a judecătorului pro¬ 
vincial Zichy sau a lui Verhovâcz, episcopul de Zagreb. Chestiunea 
dacă prin exagerarea teatralizantă a propriei lui periculozităţi Marti¬ 
novics spera să obţină indulgenţă sau dacă el, ca de atâtea ori, nu era 
mânat decât de vanitate nemăsurată şi irealizabilă, este mai puţin 
importantă decât neaşteptatul efect imediat. 

Marele-duce Alexander Leopold, cu puţin sub 22 de ani, iniţial palatin 
filomaghiar al Ungariei, a fost şocat şi din cale-afară de dezamăgit. El 
a dispus înlocuirea imediată a tuturor demnitarilor unguri relativ mode¬ 
raţi şi a elaborat pentru fratele său, împăratul Francisc, un program 
extrem de reacţionar, în care se afirmă acuzator că ungurii, deja în 
Dietă din 1790, ar fi acţionat după planul lui Martinovics. Deşi, la 
scurt timp după aceea, tânărul mare-duce a murit într-un accident, 
acest program a lăsat urme adânci în mărginită lume a ideilor împăra¬ 
tului. De acum încolo, Curtea de la Viena s-a sprijinit exclusiv pe 
cenzură şi poliţie ca să păstreze ordinea şi liniştea în monarhie. 

„Trebuiau date exemple pentru ca ţara să fie cuprinsă de groază 44 , 
scria mai târziu Ferenc Kazinczy, scriitor şi ani de zile deţinut politic. 
Dar tocmai de aceea, peste moartea eroică a iacobinilor maghiari nu 
s-a aşternut uitarea. Şi figura enigmatică a lui Ignâc Martinovics a 
continuat să preocupe intens şi generaţiile viitoare. Revoluţionarii 
de la 1848 au văzut în el un mare precursor al ideii revoluţionare; 
în 1919, republica sfaturilor a tipărit un timbru cu chipul lui şi a ampla¬ 
sat undeva pe Câmpia de Sânge însângerată o placă comemorativă spre 
cinstirea lui. Unii istorici şi publicişti, conservatori sau cu concepţii 
politice de dreapta au văzut în el mai ales pe aventurierul şi agentul 
secret al împăratului, pe omul lipsit de conştiinţă şi de principii. 4 Probabil 
că a fost şi una, şi alta: un spion şi delator mânat de o ambiţie bolnă¬ 
vicioasă, totodată însă şi un gânditor îndrăzneţ şi un timpuriu orga¬ 
nizator revoluţionar. 

9 

Fapt este că problemele fundamentale privind samavolnicia absolu- 
tistă, probleme formulate atât de pătrunzător de Martinovics, au rămas 
actuale în timpul întregii domnii de 43 de ani a lui Francisc II. în era 
naţional-socialistă şi comunistă, pe oameni i-a impresionat proble¬ 
matica intelectualului care luptă şi pactizează cu un regim dictatorial 
sau autoritar şi, în cele din urmă, nimereşte între pietrele de moară 
ale trădării. 5 Experienţele nu sunt absolut asemănătoare? De aceea, 
cazul curios al abatelui titular Martinovics a rămas chiar mai mult 
decât ca o notă de subsol în istoria Ungariei. 

Contele Istvân Szechenyi 
şi „era reformei": înălţarea şi căderea 
„celui mai mare dintre unguri" 


în ale sale Consideraţii de istorie universală , Jacob Burckhardt face 
deosebire între „marii învingători 44 şi „marii înfrânţi 44 : „La aceştia din 
urmă, sentimentul posterităţii preia pedeapsa şi răzbunarea şi recupe¬ 
rează întregul patos, ce-i drept, adesea numai pentru a face o demon¬ 
straţie pentru sine însuşi. 44 Apoi se ocupă de raportul dintre cei care 
încep şi cei care desăvârşesc „mişcarea istorică mondială 4 




De aceea, aceşti începători nu sunt niciodată cei care încheie, ci sunt asimi¬ 
laţi, pentru că ei au reprezentat mişcarea în stadiul ei iniţial şi de aceea, 
nu pot acţiona şi în noul stadiu, acesta având deja pregătiţi propriii săi 
oameni. în Revoluţia Franceză, unde straturile alternează ciudat de exact, 
chiar o mărime reală (Mirabeau) nu a mai fost la înălţimea celui de-al 
doilea stadiu. [...] Intre timp se maturizează, de puţini observat, printre 
primejdii, acela care s-a născut să ducă la o încheiere mişcarea ajunsă 
deja foarte departe, să domesticească diversele fluctuaţii ale acesteia şi 
să sară cu calul peste prăpastie . 1 


Niciodată înainte şi niciodată după aceea, un mare om „înfrânt 44 — 
unul care să desăvârşească ceea ce a început — nu a jucat un rol aşa 
de decisiv în istoria agitată a Ungariei precum a jucat contele Istvân 
Szechenyi în „era 44 tulburătoare a „reformei 44 , adică în intervalul de 
la 1825 până la 1830 şi în 1848. Adversarul, rivalul său şi „cel care 
desăvârşeşte 44 mişcarea de la reformă la lupta pentru libertate, Lajos 
Kossuth, l-a numit pe Szechenyi în 1840 „cel mai mare maghiar 44 . 
Istoricii şi eseiştii îl consideră ca pe „cel mai interesant 44 , „cel mai 
romantic 44 , iar unii şi ca pe „cel mai solitar 44 dintre oamenii de talent şi 
curaj care au marcat politica acelor decenii. în personalitatea lui găsim, 
în sensul lui Burckhardt, jocul interactiv „al generalului şi particu¬ 
larului, al remanenţei şi mişcării 44 ; în el „culminează împreună exis¬ 
tentul şi noutatea (revoluţia) 44 . 

începând din august 1845, Szechenyi a fost, în cadrul consiliului 
guvernatorului, preşedinte al comisiei pentru transporturi. A fost sin¬ 
gura lui funcţie oficială înainte de revoluţie. Din martie până la căderea 

lui nervoasă din septembrie 1848 a fost ministru al transporturilor 
în primul guvern al Ungariei. Cu toate acestea, Szekfîi a scris: „în 
istoria statalităţii naţionale, Szechenyi şi-a jucat rolul cu un succes 
pe care de la Ştefan cel Sfânt nu l-a avut un al doilea ungur. 442 Istoricul 
american de origine maghiară Denis Sinor a spus că „[...] de la luptele 
cu turcii, Ungaria nu este îndatorată faţă de nimeni ca faţă de el 44 . 3 

Szechenyi a fost, de fapt, un fenomen unic în felul lui şi încă într-o 
perioadă care a produs în istoria maghiară o acumulare unică de 
politicieni remarcabili, chiar dacă foarte diferiţi. Ca să-i înţelegem rolul 
de deschizător de drumuri, trebuie să ţinem însă seama de influen¬ 
ţele reciproce, de evenimentele internaţionale, de atitudinea dinastiei, 
de politica, economia şi cultura ungare. Numai pe acest fundal, mai 
ales având în vedere lupta pentru limba maghiară, devin de înţeles 
„factorul Szechenyi 44 şi enorma lui importanţă atât în istorie, cât şi 
în istoriografie. 

Ungaria era la începutul secolului al XlX-lea un fel de colonie aus¬ 
triacă avantajată de aparenţe. Poate că niciodată nu au fost ungurii 
aşa de populari la Viena cum au fost în epoca de după Maria Tereza 
şi Iosif II, deci la hotarul dintre secolele al XVIII-lea şi al XlX-lea. 
Era vorba însă numai de naţiunea nobiliară maghiară a magnaţilor 
şi a moşierilor din nobilimea mijlocie. Această naţiune era marcată 
de impresiile pe care i le lăsau nişte întâlniri grăbite. Lucrul este vala¬ 
bil şi pentru observaţiile de-a dreptul entuziaste ale editorului şi publi¬ 
cistului berlinez Friedrich Nicolai din Viena: 

[...] ungurii sunt inconfundabili, aşa că pe ei îi recunoşti mai totdeauna, 
chiar dacă nu se arată în portul lor naţional. Această naţiune este, după 
cum se ştie, sănătoasă, robustă, bine clădită. Un ungur merge drept şi are 
un anumit fel de a-şi ţine capul, ceea ce la o altă naţiune ar trece drept 
mândrie. Nu este însă mândrie, ci ceva care vine poate din conştiinţa apar¬ 
tenenţei la o naţiune liberă . 4 

Liberi în epoca aceasta erau, ce-i drept, numai nobilii, deci din 
12,9 milioane de locuitori ai Ungariei Mari (fără Croaţia: 11,3 mili¬ 
oane) numai 540 000 de oameni, patru cincimi dintre aceştia fiind 
unguri, restul croaţi, germani şi români. Ei erau chemaţi să participe 
la viaţa politică. Latina era limba oficială şi mijlocul de comunicare 
între membrii de diferite limbi din cadrul naţio hungarica , ai naţiu¬ 
nii politice. Organul suprem era Parlamentul numit Dietă, compus 
din două camere, camera magnaţilor şi camera stărilor. Din camera 

inferioară, făceau parte deputaţii aleşi, reprezentanţii nobilimii din 
52 de comitate, precum şi din oraşele libere regale. Fiecare deputat 
nobil avea dreptul la un vot. Locuitorii oraşelor (576 000 de persoane) 
aveau însă în Parlament toţi la un loc numai un vot; adică toţi cetăţenii 
reprezentaţi în camera stărilor aveau în total o pondere egală cu aceea 
a unui singur nobil! 

Naţiunea nobiliară maghiară a respins reformele preconizate de 
Maria Tereza şi Iosif II, ceea ce a echivalat în toate privinţele cu o 
victorie ă la Pyrrhus. Renunţând la toate reformele, Ungaria a rămas 
„economic, social, spiritual în Evul Mediu“, spune textual Harold 
Steinacker, acerbul critic al naţionalismului maghiar. 5 între 1780 şi 
1840, producţia industrială a crescut, ce-i drept, de patru ori, dar Unga¬ 
ria (cu 55 la sută din suprafaţa ţării) continua să asigure doar 7 la 

A 

sută din prestaţiile industriale totale ale monarhiei. In Ungaria în sens 
îngust, deci fără Transilvania, Croaţia şi zona de graniţă, nu existau, 
chiar după statistici oficiale, decât 548 de întreprinderi industriale 
(potrivit opoziţiei, nici nu erau mai mult de 412), în timp ce numărul 
fabricilor din monarhie se ridica deja la peste 10 000. La începutul 
secolului, toate oraşele Ungariei la un loc aveau mai puţini locuitori 
decât oraşul Viena. De asemenea, în oraşe predomina o structură so¬ 
cială feudală, asociată cu o desuetă organizare a breslelor. La Buda, 
se înregistrau în 1830 numai o mie de cetăţeni cu drepturi depline. Cu 
excepţia oraşelor de câmpie din zona Alfold, celelalte oraşe erau lo¬ 
cuite preponderent de germani. La nivelul întregii populaţii, numai 
flecare al 89-lea practica negoţul şi meseriile, în timp ce în Austria 
făcea acest lucru flecare al paisprezecelea, iar în Lombardia flecare 
al nouălea. 6 

Răul fundamental era, ca şi în trecut, dreptul exclusiv al nobilimii 
de a poseda pământ şi de a nu plăti nici un fel de impozit, drept dublat 
de sistemul iobăgiei, care a fost desfiinţată abia în 1848. Unul dintre 
puţinii reformatori economici nobili, Gergely Berzeviczy, semnala în 
1806 situaţia dezolantă a Ungariei luate în sens mai restrâns: „Nobi¬ 
limea posedă patru cincimi din teren pentru care nu plăteşte nici un 
fel de impozite, ceilalţi 6 628 680 de locuitori sunt lipsiţi de drepturi 
politice, posedă o cincime din teren şi trebuie să suporte toate pove¬ 
rile publice/ 4 Nu numai că propunerile sale nu au avut nici un ecou; 
din cauza criticii lui la adresa sistemului iobăgiei şi a obligaţiei de 
clacă, el a fost acuzat chiar de „trădare de ţară“. .. 7 

Dietele din 1790 până în 1792 au adus, într-adevăr, o schimbare 
politică: începerea luptei tot mai înflăcărate pentru introducerea 

maghiarei ca limbă de stat. Era vorba pur şi simplu de supravieţuirea 
naţiunii. Aristocraţii, cu foarte puţine excepţii, erau la Viena ca la ei 
acasă; acolo îşi aveau palatele, acolo petreceau cel puţin iama. încu¬ 
rajau teatrul german şi opera italiană. însă numai câţiva se interesau 
de înnoirea limbii maghiare. Astfel, în Parlamentul din 1811, mai 
multe comitate au luat poziţie împotriva introducerii maghiarei ca 
limbă oficială, pentru că, după cum se spunea textual într-un proces-ver- 
bal, „în rândurile nobilimii nu există nimeni care să ştie ungureşte 44 ! 
Cu ironie muşcătoare semnalează istoricul Bela Griinwald faptul 
aproape neobservat că Ungaria, la drept vorbind, nu dispunea de o 
capitală ungurească: 

Este unic în istoria naţiunilor faptul că o naţiune are o capitală în care 
limba ei nu este înţeleasă. Capitala ungară era aşa de nemţească, încât 
un meseriaş ungur, stabilit aici în urmă cu cincizeci de ani, şi-a uitat în 
câteva decenii în aşa măsură limba maternă, de parcă ar fi emigrat în 
Germania. [...] Dacă regele sau un membru al casei domnitoare îmbracă 
pantalonii ungureşti sau spune câteva cuvinte ungureşti, asistenţa, în faţa 
căreia se întâmplă acest lucru, este mişcată până la lacrimi şi uită că la 
pantalonii ungureşti şi la cele câteva cuvinte ungureşti nu se recurge decât 
atunci când este nevoie de unguri . 8 


Pe scurt, Bratislava era un oraş pur german în inima unui comitat 
populat preponderent cu slovaci. Magnaţii au preferat, în loc de Buda, 
acest oraş, chiar şi după ce pericolul turcesc trecuse de mult, pentru 
că Bratislava era mult mai aproape de Viena, unde îşi aveau ei somp¬ 
tuoasele reşedinţe. Era pur şi simplu mai comod aşa, şi la Bratislava 
se simţeau printre ai lor. 

Pentru dependenţa semicolonială a Ungariei caracteristic a fost 
şi faptul că timp de treisprezece ani împăratul Francisc nu a socotit 
necesar să convoace o Dietă. Era, probabil, constatarea cancelarului 
Mettemich că rezistenţa crescândă a comitatelor împotriva strângerii 
şurubului impozitelor şi sfârşitul aducător de inflaţie al conjuncturii 
de război făceau să apară ca recomandabilă întoarcerea la un dialog 
cu stările marcate de crescânda conştiinţă de sine naţională. Astfel, 
în 1825 s-a întrunit din nou un Parlament. 

Englezoaica Julia Pardoe, autoare de însemnări de călătorie, evocă 
atmosfera unei astfel de adunări a stărilor: 


în afară de răsărit, n-am întâlnit niciodată şi nicăieri grupuri mai pitoreşti 
decât acelea pe care le oferă o adunare a stărilor ungureşti. Sunt aici 
episcopii în largile lor veşminte din mătase neagră, cu lănţişoarele şi crucile 

lor de aur şi cu pelerinele lor roşii-purpurii; mai vârstnicii nobili de ţară, 
cu tunicile lor bogat îmblănite şi cu căciulile lor de astrahan; funcţionarii 
de rang înalt, în blănurile lor verzi sau de un roşu aprins, tivite cu aur şi 
în splendidele lor cakkos ; membrii mai tineri şi mai moderni ai casei dom¬ 
nitoare, îmbrăcaţi cu tunici garnisite bogat, cu pălăriile lor splendid brodate, 
multe dintre acestea împodobite cu o pană de bâtlan; şi din toate părţile 
săbii cu mânere de aur, săbii cu atâmători roşii-purpurii, arme, teci din 
oţel lustruit, din fildeş sculptat sau din alt material cu prelucrare bogată 
şi costisitoare. Am descris aici impresia generală pe care mi-au facut-o 
camerele, dar trebuie să adaug că probabil ar fi greu să se găsească împreună 
în vreo altă ţară pe acelaşi loc un asemenea număr de capete frumoase . 9 

Deşi Dieta din 1825 este definită adesea ca debut al erei reformei, 
nu există totuşi nici o îndoială că au dreptate şi acei istorici maghiari 
care plasează în anul 1830 începutul aşa de importantei faze noi din 
istoria Ungariei. Cu toate acestea, anul 1825 sau, mai precis formulat, 
Dieta întrunită atunci marchează un punct de cotitură în măsura în 
care el a reprezentat un forum potrivit pentru primele apariţii sen¬ 
zaţionale ale contelui Istvân Szechenyi 10 . 

S-a produs un şoc când, la abia 34 de ani împliniţi, căpitanul de 
cavalerie conte Szechenyi a ţinut, la 12 octombrie 1825, în camera 
magnaţilor la Bratislava, cu totul pe neaşteptate, o cuvântare în limba 
maghiară. Nu ceea ce a spus şi mai puţin cum a spus-o a fost 
important, unicitatea momentului a constat în aceea că un magnat, chiar 
dacă neputând să nu stâlcească limba, a ţinut totuşi o cuvântare în 
ungureşte — un eveniment cu adevărat nemaipomenit, de-a dreptul 
scandalos pentru linguşitorii de la Curte. 

După nici trei săptămâni, a urmat a doua lui lovitură de teatru: a 
pus la dispoziţie toate veniturile pe un an ale moşiilor lui (aproape 
50 000 de hectare) pentru înfiinţarea unei academii de ştiinţe. Era 
vorba de însemnata sumă de 60 000 de guldeni. Apariţia lui Szechenyi 
i-a electrizat pe magnaţii mai tineri şi a dus, în acelaşi timp, la o perma¬ 
nentă supraveghere din partea poliţiei secrete. Dar Szechenyi avea 
legătură telegrafică directă cu Mettemich, căruia, îndată după specta¬ 
culoasele lui apariţii în Dietă, i-a transmis două memorii cu propu¬ 
neri de reformă. Atotputernicul cancelar le-a respins însă imediat. Dar 
deoarece soţia lui Mettemich, contesa Melanie Zichy, fusese îndră¬ 
gostită, ca tânără fată, de tăiosul conte, s-a menţinut un anumit raport 
de încredere cu familia Mettemich. 

Născut în 1791 la Viena, Szechenyi a fost până în 1826 ofiţer de 
carieră şi, ca vlăstar al unuia dintre cele mai vechi neamuri nobiliare, 

a dus viaţa fără griji a unui aristocrat extraordinar de bogat, răsfăţat 
şi implicat în încurcături amoroase. în ciuda repetatelor sale antica¬ 
mere la împărat, tânărul ofiţer nu a fost avansat la gradul de maior, 
în jurul anului 1814, a început să ţină un jurnal. A întreprins lungi 
călătorii în Anglia, Franţa, Italia, Grecia şi Asia Mică, timp în care, 
în afară de doi servitori şi un bucătar, a fost însoţit şi de un peisa- 
gist. Ungurul poliglot a dansat cu regina Neapolelui şi cu prinţesa 
de Wales, a jucat whist cu alteţe regale şi cu lorzi, i-a întâlnit la reuni¬ 
uni mondene pe Chateaubriand, Lamartine şi Wilhelm von Humboldt. 
La Congresul de la Viena, Szechenyi şi-a notat cum ţarul Alexandru 
clasifica frumuseţile ungureşti ca „angelice", „diabolice" sau „cochete". 
Era anglofil şi îi plăceau caii şi femeile. Conform dispoziţiei sale 
testamentare, mai târziu, vechiul său secretar a eliminat fără milă din 
cele aproape cinci mii de pagini de notiţe sau a făcut ilizibile toate 
referirile care nu se încadrau în sfera declaraţiilor de dragoste platonice 
sau poetice, respectiv în cea a dezamăgirilor, precum şi toate obser¬ 
vaţiile care postum ar fi aruncat o lumină proastă asupra autorului. 

Totuşi, aceste jurnale nu trădează o figură eroică, ci un om care, 
oscilând permanent între geniu şi disperare, încă de tânăr a fost chinuit 
de plictiseală şi de adâncă depresie şi a cochetat mereu cu gânduri 
de sinucidere. La această sfâşiere interioară este posibil sa fi contri¬ 
buit o iubire nefericită pentru cumnata sa, decedată înainte de vreme, 
şi faptul că decenii de-a rândul a tânjit după o femeie măritată cu 
care nu s-a putut căsători decât foarte târziu, după moartea soţului 
ei. De la începutul anilor douăzeci, putem urmări în jurnalul lui pro- 

A 

cesul de maturizare al patriotului. II mâhnesc constatările dureroase 
pe care le face cu privire la înapoierea dezolantă a statului feudal 
ungar. Mai târziu, Szechenyi nu se dă înapoi nici de la a răni orgoliul 
micii nobilimi, al acestei „adunături de neciopliţi şi ignoranţi": „A 
spune că în afara Ungariei nu există viaţă este un enunţ inutil şi gene¬ 
rator de râsete sau de compătimire." 

în Ungaria de-atunci, nu exista decât o burghezie germană. De 
aceea, în fruntea mişcării, care urma să netezească drumul spre 
reforme burgheze, spre modernizare, dar şi spre un naţionalism liberal, 
spre impunerea maghiarei ca limbă oficială, se aflau înşişi privilegiaţii 
vizionari, în frunte cu contele Szechenyi. El a fost un fenomen unic 
în felul său şi ascensiunea lui politică a avut efectul unui miracol care 
nu s-a mai repetat niciodată în istoria Ungariei. Aceasta, datorită nu 
în ultimul rând faptului că iniţial aristocratul umblat prin lume nu 

putea nici să vorbească, nici să scrie fluent ungureşte. Ca urmare a 
educaţiei sale, Szechenyi nu stăpânea, de fapt, nici o limbă. Jurnalele 
şi o parte dintre lucrările sale politice le-a scris într-o nemţească 
amestecată cu lungi paragrafe franţuzeşti. Vorbea şi italiana şi latina, 
deşi un raport al poliţiei secrete afirma că latina lui este foarte slabă, 
că de aceea el nu poate fi angajat într-un serviciu al statului. în cursul 
anilor, magnatul şi-a perfecţionat cunoştinţele de maghiară, dar în 
general se exprima mai uşor în germana lui cam confuză; jurnalele 
lui depun în această privinţă o mărturie convingătoare. 11 

Gândurile cele mai intime Szechenyi şi le formula în fraze saca¬ 
date , în jumătăţi de propoziţie, cu patos moral şi cu salturi bruşte de 
la o idee la alta. Cu siguranţă, climatul internaţional a fost favorabil 
pentru apariţia acestei personalităţi extraordinare. Este de ajuns să 
amintim aici evenimente ca Revoluţia Franceză din 1830, reverberaţi¬ 
ile pe care lupta polonezilor pentru libertate le-a avut mai ales în Unga¬ 
ria tradiţional filopoloneză, nemulţumirea crescândă a ţăranilor, nu 
în ultimul rând după epidemia de holeră căreia i-au căzut victimă peste 
250 000 de oameni. Pe bună dreptate scrie unul dintre biografii săi: 

Fără Szechenyi, dezvoltarea ar fi început abia mai târziu, probabil mult 
mai târziu, şi ea ar fi decurs fără îndoială altfel. Szechenyi nu a venit să 
culeagă nişte fructe coapte pe care nu a făcut decât să le descopere înaintea 
altora; ceea ce a săvârşit el au fost nişte fapte herculeene . 12 

Dând toată atenţia ce se cuvine evenimentelor politice internaţionale 
şi celor economice şi sociale din interiorul Ungariei, nu trebuie să 
subapreciem, în preistoria şi istoria luptei pentru libertate duse de 
unguri la 1848/49, tocmai importanţa acelor mari şi unice personalităţi 
modelatoare ale vieţii politice: ale celor „învinse“, ca şi ale celor „în- 
vingătoare“. Ar fi absurd să li se tăgăduiască influenţa enormă asupra 
cursului istoriei, cum s-a întâmplat, de pildă, în perioada de privi¬ 
legiere impusă a istoriografiei marxist-leniniste. Epoca reformei a 
fost şi rămâne marcată mai întâi de Szechenyi şi apoi, în faza a doua, 
de marele său adversar Lajos Kossuth, indiferent dacă aceasta se po¬ 
triveşte sau nu cu „imaginea despre lume“ a cuiva. 

Szechenyi nu a fost un politician practic în sensul obişnuit al cuvân¬ 
tului. El a fost mult mai mult: în fond, el a întruchipat mişcarea de 
înnoire naţională, energia morală şi conştiinţa unei întregi naţiuni. 
Marşul triumfal al literaturii maghiare ca mijloc foarte puternic al 
autoafirmării naţionale, ce-i drept, nu ar fi fost posibil fără uriaşa prestaţie 

a înnoitorului limbii Ferenc Kazinczy, dar deschizătorul de drum pentru 
aceasta, ca şi pentru ralierea la Europa în toate privinţele a fost Sze- 
chenyi. La nivelul său etic, pe el nu-1 interesau numai îmbunătăţirea 
instituţiilor existente şi crearea unora noi, ci şi un tratament radical 
al întregii stări sufleteşti a naţiunii, pe care el o caracteriza ca bolnavă. 
„Numele lui înseamnă în evoluţia statalităţii şi naţiunii ungare tot atât 
de mult ca şi acela al baronului von Stein în istoria Germaniei 44 , scrie 
Szekffi. 13 Cu organizarea de curse de cai şi cu înfiinţarea unui cazinou 
pestan (numit mai târziu cazinou naţional) după modelul cluburilor 
englezeşti, el a creat cadrul pitoresc pentru un fel de cluburi de discuţii 
ale tinerilor aristocraţi. Acest fapt a fost numai începutul. Deja în anii 
1823 până în 1826 el îşi nota adevăratele gânduri: 

Dar este Ungaria o ţară liberă? Pentru numele lui Dumnezeu, nu! Nobilul 
este liber — ţăranul un servitor, un sclav! [...] 

Apărarea acestei constituţii antiliberale nu este o acţiune nobilă. Noi vedem 
400 000 de suflete care vor să-şi folosească privilegiile exclusive împo¬ 
triva a 10 000 000 de oameni despre care în Parlament nu pomeneşte nimeni. 
[...] Şi apoi vorbim de emanciparea omenirii, de libertate, de liberalism, 
de filozofia creştină! Nu, nu suntem născuţi reformatori, trebuie mai întâi 
să ne reformăm pe noi înşine. Trebuie să mergem la şcoala smereniei şi 
a abnegaţiei. [...] 14 

Szechenyi a fost un gânditor care se lăsa călăuzit de omenie creş¬ 
tină, dar şi de sentimente naţionale utopice. Ca naţionalist liberal, 
nu era lipsit de prejudecăţi antisemite. Poate că cel mai bine i se potri¬ 
veşte caracterizarea de reformator luminat cu elemente romantice 44 . 
Ce-i drept, deviza lui era: „Ungaria nu a fost! Ungaria va fi! 44 , dar 
şi viitorul unei Ungarii, aşa cum şi-o dorea, el îl vedea, din motive 
real-politice, exclusiv în componenţa monarhiei habsburgice. 

El era însă mai ales un om al faptei, şi nu al teoriei. înainte de a 
se afirma public, jurase să-şi trezească naţiunea la viaţă nouă. 
„încercarea merită o viaţă de om 44 , îi scria el baronului transilvănean 
Miklos Wesselenyi, care-i era prieten. Acesta era un alt purtător de 
cuvânt al mişcării reformiste, şi mai târziu, ca victimă care-şi pierduse 
vederea în închisorile despotismului şi ca erou în timpul inundaţiilor 
catastrofale de la Pesta din martie 1838, şi-a găsit un loc în istorie. 

Cu energie uriaşă şi curaj impresionant, Szechenyi s-a apucat de 
treabă. Omul care zilnic îşi consemna febril în limba germană în 
jurnalul său gândurile şi care încă nu stăpânea pe deplin maghiara a 
luat asupra sa în 1830 riscul ca într-o carte, Hitel (Credit), scrisă în 
această limbă, să arunce peste bord tabuurile sacre ale naţiunii 

nobiliare. El s-a pronunţat vehement pentru eliberarea iobagilor şi 
pentru anularea privilegiului nobilimii de a fi scutită de impozite. A 
atacat îndeosebi principiul vechi de 600 de ani al aviticităţii, deoarece 
interdicţia de a chezăşui proprietatea funciară nobiliară ca siguranţă 
pentru credite stânjenea din capul locului formarea de raporturi de 
credit normale şi procurarea mijloacelor necesare pentru modernizarea 
agriculturii. 

Unii istorici au comparat efectul acestor idei eretice, expuse într-un 
stil mai puţin artistic, dar accesibil tuturor, în ciuda frazelor lungi, 
cu un „trăsnet 44 sau cu un „cutremur de pământ 44 . într-o ţară unde cele 
mai bune cărţi ungureşti nu găseau decât 200 de cumpărători, prima 
carte a lui Szechenyi câştigase în cinci luni 2 000 de cititori. într-un 
an au fost tipărite patru ediţii şi oferite două traduceri în germană. 15 

A 

In Hitel şi în două volume ulterioare, Vilâg ( Lumină , 1831) şi Stă- 
dium (i Stadiu , 1833), autorul, de neam aristocratic, cerea şi desfiinţarea 
breslelor, a monopolurilor şi a altor îngrădiri, precum şi o îmbunătăţire 
a comunicaţiilor. Cu deviza devenită idee călăuzitoare „Un popor 
trăieşte prin limba sa! 44 ( Nyelveben el a nemzet /), el a militat pentru 
introducerea limbii maghiare în viaţa economică şi administraţie. 
Dincolo de activitatea sa publicistică, Szechenyi a înfiinţat prima 
asociaţie de creştere a animalelor, a achiziţionat nave din Anglia, a 
chemat specialişti străini, a creat un port şi un şantier naval la 6buda. 
Cu aceasta, s-a făcut cel puţin un început. în două decenii, numărul 
vaselor cu aburi a urcat la 48. Acestea au început curând să circule 
şi pe lacul Balaton. Regularizarea Tisei, asigurarea navigabilităţii 
Dunării la Porţile de Fier şi mai ales construirea de către inginerul 
scoţian Adam Clark a celebrului pod cu lanţuri, prima legătură rezis¬ 
tentă la temperaturi joase şi permanentă între Pesta şi Buda, au fost 
momente de vârf ale activităţii sale. Faptul că o lege îi obliga la plata 
unei taxe de doi groşi pe toţi utilizatorii podului cu lanţuri, deci şi 
pe nobili, a fost o primă „spărtură 44 în zidul acelui privilegiu nobiliar 
constând în scutirea de impozite. 

Aici, nu putem indica decât exemplificativ unele dintre celelalte 
numeroase iniţiative ale acestui mare reformator economic şi social: 
săparea unui tunel prin Muntele Cetăţii (Vârhegy) în continuarea 
podului cu lanţuri se înscrie şi ea printre aceste realizări, ca şi amena¬ 
jarea de promenade publice în Pesta, construirea unui teatru naţio¬ 
nal ungar, a unui conservator şi a unei şcoli de meserii; au urmat prima 
moară cu aburi, prima fabrică modernă de maşini şi turnătorie de fontă, 
primul club sportiv şi asociaţie de canotaj. 

Unul dintre marii poeţi unguri ai epocii, Jânos Arany, a cântat într -0 
odă scrisă după moartea lui Szechenyi importanţa celor trei opere 
principale ale acestuia: 

Nu cărţi sunt acestea, de mână omenească scrise, 

Visătoare, sfătoase — nu, la acel hotar, 

Tras între a fi şi a nu fi, 

Acolo se înalţă ele, 

Trei piramide având ca ţintă cerul. 16 

Chiar şi cuvântările din „lunga adunare a stărilor", cuvântări pătrunse 
de o dragoste fierbinte faţă de poporul său, au influenţat decisiv dezba¬ 
terile privind viitorul Ungariei. La fel, şi cuvântarea sa din 21 ianua- 
arie 1833 despre haosul lingvistic din legislaţie. 

Chestiunile legislative sunt mai întâi discutate în nemţeşte la Curte, apoi 
sunt dezbătute în ungureşte în Dietă, după aceea prezentate în latineşte 
tronului, apoi traduse în nemţeşte pentru consilierii care nu vorbesc nici 
ungureşte, nici latineşte, urmează dispoziţia imperială scrisă în nemţeşte, 
trimisă în traducere latină dietei, care o dezbate în ungureşte, pentru ca 
în final legea să fie publicată în latineşte. 

Aproape toate propunerile de reformă au eşuat din cauza împotrivirii 
magnaţilor şi a regelui, respectiv a cancelarului său, Mettemich. Cu 
toate acestea, nici mişcarea de opoziţie declanşată prin iniţiativele 
lui Szechenyi nu a putut fi stăvilită la nesfârşit. Dinamica mişcării 
naţionale aflate în desfăşurare, mai ales în ceea ce priveşte ridicarea 
maghiarei la rangul de limbă oficială a ţării, a fost pentru moment com¬ 
plet eronat evaluată, şi nu numai de Mettemich şi consilierii săi. La 
Viena, lumea îi spunea lui Szechenyi „contele Stefi“ şi-l trata ca pe 
un fantast exaltat. Până şi o personalitate atât de extraordinară ca 
Franz Grillparzer vorbea la fel de arogant despre unguri şi aptitudinile 
lor. De pildă, în 1840 el scria în jurnalul său: 

Limba maghiară nu are nici un viitor. Fără legătură cu vreun idiom 
european şi restrânsă la câteva milioane de oameni în cea mai mare parte 
necultivaţi, ea — abstracţie făcând de faptul că în naţiunea ungară nu s-a 
făcut remarcat niciodată un talent ştiinţific sau artistic — nu va avea 
niciodată un public. Dacă I. Kant şi-ar fi scris în limba maghiară Critica 
raţiunii pure , poate că n-ar fi vândut mai mult de trei exemplare. [...] 
Un ungur care nu ştie decât ungureşte este un incult şi aşa va rămâne, 
oricât de mari ar fi aptitudinile lui. 17 

Câţiva ani mai târziu, după ce asistase la Bratislava la o şedinţă a 
Dietei, notează într-o manieră nu mai puţin dispreţuitoare: 

Ceea ce vor ungurii cu greu ar putea fi criticat dacă ei ar forma un popor 
de treizeci de milioane. In condiţiile date însă, cea mai mare parte a 
pretenţiilor lor este ridicolă. 18 

Aceste observaţii şi altele asemănătoare ale lui Grillparzer—„cusurul 
principal al ungurilor este că ei pricep lent şi judecă pripit 44 — nu 
erau, desigur, o excepţie. Chiar austrieci progresişti vedeau în maghiari 
un popor exotic şi şovinist în spatele „zidului chinezesc 44 al ininteli¬ 
gibilei lor limbi. Nici Grillparzer nu a fost profet: 

Prin legăturile lor cu Germania cultă, provinciile germane ale Austriei [...] 
vor dobândi o asemenea superioritate, încât toate aceste pretenţii slave 
şi maghiare vor plesni ca nişte baloane de săpun. 19 

Chiar în anii în care Grillparzer îşi aştemea pe hârtie înfumuratele 
lui fraze, în Ungaria s-au afirmat câţiva dintre cei mai mari poeţi, ca 
Sândor Petofi, devenit cunoscut pe plan european în 1848/49, Mihâly 
Vorosmarty, Mihâly Csokonai-Vitez; Jozsef Katona, eminentul drama¬ 
turg şi autor al dramei Bank Bân, a murit exact în anul în care la Viena 
a fost pusă în scenă piesa lui Grillparzer, Un credincios servitor al stă¬ 
pânului său. 

în anii absolutismului lui Mettemich, lupta pentru supravieţuirea 
şi înnoirea limbii maghiare a devenit cea mai importantă stavilă în 
calea germanizării până atunci irezistibile. în perioada de afirmare 
naţională, cel mai clar exemplu de atitudine complexată intelectual 
şi naţional faţă de limba şi cultura germană a fost dat de cazul celebru 
al poetului Lâszlo Pyrker, patriarh al Veneţiei şi mai târziu arhiepiscop 
de Eger. 20 în autobiografia sa redactată sub forma unei epistole, clericul 
a scris că el şi-a însuşit limba germană abia la vârsta de douăzeci de 
ani. Dar apoi a trimis repede o a doua epistolă, în care ruga să nu se publice 
această informaţie. Se temea pentru prestigiul său — în definitiv, din 
însuşirea târzie a limbii s-ar fi putut conchide că prin obârşie el nu 
aparţinea stratului conducător al Ungariei. 

Reversul medaliei a fost conflictul răsunător cu bătrânul maestru 
Kazinczy, conflict în care tinerii scriitori au intrat tocmai din cauza 
lui Pyrker. Motivul era că bătrânul maestru transpusese în ungureşte 
epopeea lui Pyrker, Perle ale sfinteipreistorii. După aceasta, pionierul 
înnoirii literaturii, tânărul critic Ferenc Toldy, l-a atacat extraordinar 
de dur: de ce a tradus Kazinczy, întreba el, opera unui ungur care scrie 
nemţeşte? Un asemenea om, zicea el, este o ruşine pentru patria sa. 
Pentru iniţiaţi, partea amuzantă era, fireşte, faptul că Toldy (iniţial 
Schedel) însuşi provenea dintr-o familie burgheză germană din Buda 

şi-şi redactase prima sa lucrare — Manual de poezie maghiară — 
în limba germană. 

Dar Toldy a devenit pandantul lui Pyrker. El a evoluat spre calitatea 
de cel mai important „ungur prin opţiune 44 , de întemeietor al istoriei 
literare ungare şi de catalizator determinant pentru avântul culturii 
maghiare. Mai ales s-a angajat vehement în combaterea influenţelor 
germane. însuşi Kâroly Kisfaludy, poetul popular care coresponda 
în nemţeşte cu fraţii săi, a devenit „ungur prin opţiune 44 ; el a respins 
cu indignare o ofertă de colaborare la o revistă de limbă germană. 21 

Pe acest fundal trebuie să înţelegem complexele de inferioritate 
pe care atâţia unguri cultivaţi le aveau faţă de cultura germană, precum 
şi strigătul lui Szechenyi: „Ungaria se va îneca de-a binelea în inte¬ 
ligenţă germană 44 sau (într-o scrisoare către Wesselenyi): „în Aus¬ 
tria, germanism mult şi maghiarism puţin. 44 în acest sens, până şi 
istoricul eminamente german Steinacker observa în retrospectiva sa 
asupra naţionalismului maghiar: ca şi cehii, ungurii erau şi ei în pericol 
ca din punct de vedere lingvistic, spiritual, cultural să fie copleşiţi 
de străini, şi conştientizau înspăimântaţi acest lucru. 22 Acestui senti¬ 
ment al pieirii Szechenyi îi contrapunea credinţa sa neclintită într-un 
viitor mare al Ungariei. 

Szechenyi nu-şi cruţa naţiunea când se punea problema să-i spună 
un adevăr şi să-i adreseze o mustrare. Cu toate mijloacele posibile, 
inclusiv cu sarcasm muşcător şi cu spirit critic receptat ca lipsit de 
pietate, el încerca să-i trezească pe nobili din toropeala automulţumirii, 
din imperturbabilitatea lor obtuză. Critica ascuţită şi propunerile lui 
riscante stârneau adesea aprige împotriviri; în câteva comitate, mici 
nobili revoltaţi i-au ars cărţile. Opoziţia liberală, cuprinzând cercuri din 
ce în ce mai largi, mai curând l-a admirat şi stimat decât l-a iubit. 

Un tânăr contemporan, scriitorul Karl Maria Kertbeny, îl vedea 
pe conte la sfârşitul anilor treizeci în felul următor: 

Pretutindeni şi de peste tot răsuna numele de Szechenyi. Şi era acesta nu 
numele unui deus ex machina ireal, invizibil — persoana reformatorului 
ţâşnea şi se ivea la toate colţurile şi răspântiile, şi de te preumblai şi 
hoinăreai liniştit pe străzile aflate abia de curând în construcţie de-a lungul 
Dunării sau pe obişnuita Waiznergasse din city, pe lângă şanţul din Pesta 
răsărea ca din pământ o figură aferată, grăbită, gesticulând, de cele mai 
multe ori parlamentând în gura mare cu unul sau mai mulţi însoţitori, salu¬ 
tând scurt în toate părţile, uneori chiar tăind-o repede de-a curmezişul străzii, 
chemând şi reţinând pe cineva — şi toţi trecătorii salutau cu cea mai 

respectuoasă plecăciune şi mulţi se opreau în loc şi o bucată de timp 
urmăreau cu privirea curioasă sprintena apariţie, apoi unul dintre trecători 
spunea: Ăsta e Szechenyi! 

Nici chiar bătrânul şi bunul palatin al Ungariei nu se bucura de atâta respect 
profund de cât se bucura nobilul conte, care stătea de vorbă cu oricine 
pe stradă, îi trata pe toţi cetăţenii ca pe nişte egali, intra în toate prăvăliile 
vorbind tare şi râzând, şi totuşi, printr-o nobleţe caracteristică a felului 
lui de a se purta crea în juru-i un nimb, aşa că toţi îi purtau un respect 
profund. 23 


în jurul anului 1840, popularitatea lui Szechenyi ajunsese la apogeu. 
Contele era copleşit cu onoruri. Dar acest zbor la înălţime era înşelător. 
Ce-i drept, avocatul şi politicianul Lajos Kossuth, graţiat în aprilie 
1840 după o detenţie de trei ani, l-a elogiat cu supranumele de „cel 
mai mare ungur 44 , dar conflictul dintre steaua ascendentă răsărită din 
mica nobilime scăpătată şi aristocratul cosmopolit umbrea din ce în 
ce mai mult scena politică. Szechenyi voia reformă şi se temea de 
revoluţie. Antipatia lui faţă de Kossuth, a cărui primire în cazinoul 
din Pesta şi în Academie o împiedicase chiar de mai înainte, conferea 
conflictului, generat de diferenţa de viziune despre viitorul Ungariei, 
un caracter deosebit de exploziv. Prin neînfrânatele şi tot mai păti¬ 
maşele lui polemici publice împotriva lui Kossuth, căruia îi reproşa 
că provoacă o revoluţie, Szechenyi pierdea tot mai mult teren. între 
timp, lupta pentru limba oficială maghiară a devenit o forţă centri¬ 
fugă nu numai faţă de Viena, ci şi în raport cu locuitorii neunguri ai 
Ungariei istorice. Căci deşteptarea naţională i-a cuprins şi pe slovaci, 
români, croaţi şi sârbi, a căror elită literar-intelectuală nu era pregătită 
să accepte transformarea naţiunii politice ungare într-o comunitate 
lingvistică maghiară. 

în năzuinţa lor de a face ca graniţele propriei lor naţiuni de aceeaşi 


limbă să coincidă cu graniţele politice ale ţării, reformatorii patrioţi au 
alunecat pe pârtia unui război pe două fronturi, anume împotriva 
Habsburgilor şi împotriva majorităţii neungare a locuitorilor, război 
care pentru ei şi pentru ţară nu putea să se sfârşească decât tragic. Până 


la urmă, din cauza acestui conflict legat de introducerea limbii maghiare 
ca limbă a vieţii statale şi a învăţământului în întreaga ţară, regatul 
Ungariei a ajuns în impas. Atunci, ideea naţională în curs de afirmare 
l-a atras în cercul ei magic şi pe Kossuth. Faţă de slovacii şi croaţii 


care voiau să păstreze latina ca limbă a administraţiei, el invoca „drep¬ 
tul istoric al unui mileniu 44 . în Ungaria, spunea el, nu poate exista 
nici un om care să îndrăznească să pună la îndoială faptul că 

„deasupra acestei ţări planează autoritatea Sfintei Coroane ungare“ 
De aici, el trăgea concluzia că limba administraţiei nu poate fi decât 
maghiara. 24 

Szechenyi îşi mărturisea în jurnalul său îndoielile ascunse: „Mă 
tem că la Viena mă vor considera prea ungur, iar aici prea austriac/ 425 
Cu toate acestea, nu a ezitat ca, în noiembrie 1842, în cuvântarea 
inaugurală la adunarea solemnă a Academiei de Ştiinţe înfiinţată de 
el însuşi, să ia poziţie împotriva maghiarizării forţate: „Cine schimbă limba 
nu schimbă şi sufletul/ 4 Nimeni, a mai spus el, „să nu piardă din 
vedere 44 regula că niciodată nu trebuie să-i facem altuia ceva ce nu 
ne-ar plăcea să ni se facă nouă 44 . 


Ah, ce puţini suntem la număr — aşa ne jeluim —, este aproape cu nepu¬ 
tinţă să nu ne topim în marea masă a germanilor şi slavilor; de aceea, limba 
şi naţionalitatea trebuie extinse. Da, aşa e! Dar determinantă este modali¬ 
tatea ,, deoarece nu toate metodele duc la scop, ba cele acum la modă ne 
îndepărtează sută la sută de acesta. Pe mine nu m-a neliniştit niciodată 
faptul că suntem puţini, dar cu atât mai mult mă îngrijorează capacitatea 
noastră de a rezista, din cauză că — şi acest lucru trebuie spus o dată în 
mod clar — existenţa materială şi spirituală a rasei noastre este aşa de 
inconsistentă. Aici este răul, şi haidem să acceptăm în sfârşit să înghiţim 
această foarte amară porţie de autocunoaştere — căci numai aşa putem 
să ne însănătoşim de-a binelea: punctul de sprijin al forţei spirituale nu 
stă în cantitate, ci în calitate, şi prin urmare existenţa noastră este primej¬ 
duită nu de faptul că nu suntem destul de numeroşi, ci de faptul că nu 
suntem destul de importanţi. 26 

In 1843/44, Dieta a proclamat maghiara ca limbă oficială. Cei mai 
mulţi nobili subapreciau pericolele rezultând dintr-o asemenea hotă¬ 
râre într-o tară în care trăiau si membri ai altor naţiuni, înzestrate, fie- 
care, cu limba ei şi aflate şi ele la ora deşteptării. Szechenyi nu făcea 
nici un secret din părerea lui că orice politică de natură a favoriza 
pasiunile naţionale este periculoasă. A şi prezis că exagerarea cerin¬ 
ţelor liberale şi naţionale duce inevitabil la catastrofă. 

Revirimentul paşnic, dar victorios din martie 1848, „revoluţia le¬ 
gitimă 44 (aşa suna titlul cărţii lui Istvân Deâk 27 ), l-a făcut pe Szechenyi, 
pe omul chinuit de puternice depresii şi deconcertat, pe omul care pre¬ 
luase în guvern resortul comunicaţiilor, să spere încă o dată că Unga¬ 
ria va cunoaşte progresul pe cale evolutivă în cadrul monarhiei. Când 
şi-a dat seama că reacţiunea de la Viena, instigându-i pe sârbi şi croaţi, 
dar în final şi cu ajutorul armatei, voia să anuleze reformele şi chiar 
şi constituţia din aprilie, el a început să aibă coşmaruri nocturne şi, 

la 4 septembrie 1848, în timpul unei şedinţe a cabinetului, a suferit 
o cădere nervoasă. Vedea totul mistuindu-se în flăcări şi „sânge, sânge 
şi sânge peste tot 44 . 

Adânc înrădăcinate complexe de vinovăţie, un extraordinar senti¬ 
ment al responsabilităţii pentru tot ce se întâmpla în Ungaria şi în 
jurul ei şi nişte idei obsesive l-au împins chiar atunci la tentative de 
suicid, pe care medicul său şi secretarul său, în drum spre Dobling, 
spre un spital particular de boli mintale, au reuşit să le împiedice. 
Ce-i drept, el nu a mai părăsit niciodată sanatoriul, dar, în fond, în 
jurul lui 1856 era vindecat de psihoze şi a început din nou să redacteze 
scrieri politice. într-o satiră nesemnată care, prin diligenţele lui, fu¬ 
sese publicată la Londra şi introdusă clandestin în Ungaria, Szechenyi 
a atacat cu sarcasm şi mare duritate domnia bunului plac instaurată 
în Ungaria încătuşată după înăbuşirea luptei pentru libertate. Perche¬ 
ziţiile domiciliare şi ameninţările lansate apoi de şeful poliţiei l-au 
făcut din nou pe Szechenyi să aibă temeri şi parţial idei obsesive. în 
noaptea de 7 spre 8 aprilie 1860, şi-a pus capăt vieţii. Deşi înmor¬ 
mântarea lui a trebuit, la ordinul poliţiei, să aibă loc la Nagycenk cu 
o zi înaintea termenului anunţat, la ea au asistat înjur de 10 000 de 
oameni; la recviemul solemn de la sfârşitul lui aprilie la Budapesta 
au venit aproape 80 000 de persoane îndoliate. 28 

Din 1840, rivalitatea dintre Szechenyi şi Kossuth a început să-i 
îngrijoreze pe unguri. în politică şi în istoriografie, opoziţia fundamen¬ 
tală dintre cei doi s-a tradus mereu prin sintagma „inimă contra creier 44 . 
Cine avea dreptate? Szechenyi voia să realizeze transformarea, fără 
conflict cu Habsburgii; Kossuth pretindea dreptul la autodeterminare 
naţională, deşi până la 1848 nici el nu se gândise la o desprindere 
de Casa de Habsburg. Evaluarea în funcţie de împrejurări a celor două 
personalităţi şi a orientărilor lor diametral opuse a fost o parte impor¬ 
tantă a instrumentalizării la care mai târziu au supus istoria pătura con¬ 
ducătoare conservatoare de dreapta din epoca Horthy (1920-1944) 
şi apoi propaganda comunistă. 

Szechenyi nu a putut niciodată să strângă în jurul său o puternică 
grupare politică. Acest lucru i-a rămas rezervat tribunului popular 
Kossuth. Dar şi în nereuşită, Szechenyi, paşnicul deschizător de dru¬ 
muri al unei noi epoci, s-a dovedit a fi o figură grandioasă: deja la 4 iulie 
1823, „cel mai mare ungur 44 , cum l-a numit rivalul său Kossuth, ajun¬ 
sese în jurnalul său la concluzia deosebit de clarvăzătoare: „în viaţă, 
trebuie să fii ciocan sau nicovală. Eu sunt nicovala... 44 

Lajos Kossuth şi Sândor Petofi: 
simboluri ale revoluţiei de la 1848 


De două ori într-o jumătate de secol, în 1947 (după încheierea celui 
de-al Doilea Război Mondial) şi în 1991 (după prăbuşirea comunismu¬ 
lui), cercetătorii opiniei publice au abordat un segment reprezentativ 
al populaţiei cu solicitarea de a răspunde la întrebarea: care a fost 
cea mai strălucită şi care a fost cea mai sumbră epocă din istoria Un¬ 
gariei. In timp ce răspunsurile privind perioada cea mai întunecată 
s-au dovedit a fi foarte diferite, cele privind epoca cea mai glorioasă 
au fost uimitor de asemănătoare între ele: şi prima, şi a doua oară, 
24 la sută dintre cei chestionaţi au indicat lupta de la 1848 pentru 
libertate, apoi urma, la o distanţă respectabilă, epoca regelui Matei 
cu 20, respectiv 13 la sută. 1 

Faptul că, în ciuda marilor răsturnări şi a schimbului de genera¬ 
ţii, evenimentele de la 1848 continuă să se bucure de o aşa de invaria¬ 
bilă şi înaltă preţuire dovedeşte în mod convingător că ungurii acordă 
acum, ca şi în trecut, prioritate absolută independenţei lor naţionale 
respectiv mişcării pentru independenţa ţării lor. 

Era vorba atunci, cu 150 de ani în urmă, nu de nişte complicaţii di¬ 
plomatice sau militare greu de înţeles, ci de o luptă câştigând în dra¬ 
matism datorită unuia dintre cei mai mari poeţi şi scriitori ai naţiunii, 
de lupta pentru independenţă dusă de maghiari împotriva Casei de 
Habsburg, ca şi împotriva croaţilor, românilor şi sârbilor aliaţi cu 
austriecii şi, în final, împotriva Rusiei chemate în ajutor. Atitudinea 
tuturor marilor puteri europene a fost una de respingere categorică. 
Ungaria era complet izolată, iar din perspectiva zilei de azi înfrân¬ 
gerea a fost inevitabilă. Dar tocmai de aceea, revoluţia legitimă a 
ungurilor din „anul furtunos 44 1848 este percepută nu numai ca un 
eveniment epocal, ci şi ca izvor de tradiţii romantice, care în vremuri 
de criză au fost reluate mereu. 

Istvân Deâk a formulat cu precizie nişte gânduri legate de acele 
evenimente: „Noi, cei de azi, încă nu ştim exact ce s-a întâmplat, de 
fapt, în primăvara lui 1848, dar suntem cu toţii de acord că a fost 
ceva minunat. [...] Primăvara maghiară înseamnă ceva care diferă 

de la un om la altul, dar ea înseamnă şi ceva care este acelaşi pentru 
toţi cetăţenii acestei ţări/ 42 

Acest an revoluţionar 1848, lupta pentru libertate până la capitu¬ 
larea din toamna lui 1849, rezistenţa din interiorul şi din afara ţării 
împotriva domniei bunului plac al noului absolutism şi, în sfârşit, marea 
polemică în legătură cu oportunitatea compromisului austro-ungar din 
1867, nimic din toate acestea nu a fost şi nu este nici astăzi atât de 
indisolubil legat de vreo altă personalitate ca aceea a lui Lajos Kossuth. 
Nici un politician ungur nu a fost vreodată în aşa mare măsură obiect 
al glorificării din partea tuturor straturilor poporului şi totodată ţintă 
a demonizării din partea politicienilor popoarelor vecine, cum a fost 
omul a cărui viaţă lungă (1802-1894) se confundă cu victoriile şi 
înfrângerile poporului său. 

în istoriografia internaţională, nişte prejudecăţi şi false informaţii 
contemporane precum şi efectele târzii ale satanizării la care-1 supun 
adversarii săi unguri îi schimonosesc imaginea. Pentru Golo Mann, 
„acest revoluţionar vrăjitor mult prea plin de el a fost naţionalistul 
cel mai dement care a existat vreodată. El a pus popoarele nemaghiare 
să aleagă ori supunerea totală fără existenţă politică, ori extermina¬ 
rea/ 43 într-un mod asemănător vedea istoricul britanic A.J.P. Taylor 
rolul lui Kossuth: „El a fost primul dictator care a venit la putere prin 
prostituarea idealismului în serviciul pasiunilor naţionale. 444 

Recordul l-a doborât în cartea sa Prăbuşirea Casei de Habsburg 
publicistul şi istoricul englez Edward Crankshaw, cu următoarea com¬ 
paraţie absurdă: 

El vrea să fie ungur, aşa cum Hitler vrea să fie german, aşa cum Musso- 

lini vrea să fie roman. Kossuth e slav, un slovac de la ţară. Mama lui nu 

ştie ungureşte. 5 

Istoricul german Franz Herre 6 repetă şi el în a sa biografie a lui Franz 
Joseph teza răspândită în secolul al XlX-lea de publicişti austrieci 
că Kossuth ar fi fost slovac, dar că, iată, cu „zelul renegatului 44 s-a 
simţit maghiar. 

Cum era de aşteptat, istoricii unguri au mers pe firul documentelor 
şi al arborelui genealogic până la 1263, epoca lui Bela IV, şi au iniţiat 
numeroase studii despre strămoşii lui Kossuth, ca să demonstreze con¬ 
trariul. 7 Cert este că numele Kossuth provine de la un cuvânt slovac 
care înseamnă ţap. Este deci foarte posibil ca bogat ramificată fami¬ 
lie Kossuth să fi fost de obârşie parţial slovacă. Karolina Weber, mama 
lui Kossuth, provenea dintr-o familie din Spis, deci germană, care se 

stabilise la Eperjes, în Ungaria de Sus. Limba maternă a lui Kossuth 
a fost însă, fără îndoială, maghiara, chiar dacă el stăpânea bine şi ger¬ 
mana. Este un fapt demonstrabil că afirmaţiile lui Crankshaw despre 
mama lui Kossuth nu corespund adevărului; ea a corespondat în ungu¬ 
reşte cu fiul ei. Multilingvismul nu era o caracteristică a familiei, ci 
a regiunii. Originalul mediu ungaro-slovac din zona Spis nu schimbă 
cu nimic faptul că însuşi Kossuth a scris într-o notiţă: „M-am născut 
ca ungur şi am fost educat ca ungur. 64 Celelalte limbi, se spune, şi 
le-a însuşit ca limbi străine. La bătrâneţe, considera ca pe o „particu¬ 
laritate 66 a istoricilor austrieci încercarea acestora de a-i scorni o obâr¬ 
şie slovacă, şi o dată a vorbit chiar de ascendenţa sa — niciodată 
menţionată înainte — „imemorial ungurească 66 . 

Oricum ar fi, îndoielile cu privire la sângele unguresc al lui Kossuth 
sunt nelalocul lor. Dar deoarece autorii occidentali au avut la îndemână 
cunoştinţe lingvistice mai curând nemţeşti şi ceheşti decât ungureşti, 
basmul citat din aceste izvoare referitoare la Kossuth „dezertorul 66 
şi „renegatul 66 a avut ecou până în zilele noastre. Multilingvismul 
membrilor mai timpurii sau mai îndepărtaţi ai familiei sale este nere¬ 
levant şi din cauză că tocmai în Ungaria de Sus au existat nenumărate 
familii de nobili de origine slavă sau germană a căror conştiinţă naţio¬ 
nală ungurească era fără echivoc în secolul al XlX-lea. Mai puţin con¬ 
vingătoare sunt, ce-i drept, unele referiri ocazionale la „însuşirile tipic 
ungureşti 66 sau chiar la „trăsăturile fizionomice ungureşti 66 ale lui 
Kossuth. Pentru istoria Ungariei, important nu a fost şi nu rămâne 
în orice caz decât faptul că Lajos Kossuth se declara el însuşi ungur 
sută la sută şi că, în ciuda eşecului său, compatrioţii lui i-au rămas 
permanent credincioşi. 


S-a întâmplat în noaptea de 5 mai 1837. O furtună violentă se 
dezlănţuise peste dealurile Budei când soldaţii au împresurat hotelul 
lăturalnic „Ochiul lui Dumnezeu 66 . Periculosul ziarist Kossuth care, 
potrivit rapoartelor confidenţiale, pregătea de mai multă vreme o revo¬ 
luţie, îşi găsise aici, cu câteva zile în urmă, adăpost, ca să finiseze 
o lucrare mai amplă, în timp ce familia sa rămăsese pe partea pestană 


a Dunării. După pregătiri de luni de zile, autorităţile au intervenit în 
forţă. Kossuth a fost arestat şi acuzat de rebeliune şi înaltă trădare. 
Avocatul şi publicistul cunoscut până atunci numai unui cerc relativ 
mic de abonaţi şi cititori ai publicaţiei sale Orszăggyulesi tudosităsok 
{Rapoarte parlamentare) (au fost scoase 344 de ediţii între 1832 şi 
1836, în final 72 de exemplare scrise de mână) a refuzat o apărare. 

deoarece oricum potrivit constituţiei el, ca nobil, ar fi putut fi ares¬ 
tat abia după o sentinţă executorie pronunţată într-un proces. 

Acea noapte a devenit momentul de cotitură din viaţa avocatului, 
care avea atunci 35 de ani. Vlăstarul unei mici familii nobiliare scă¬ 
pătate din micul comitat Zemplen — locuit majoritar de slovaci — 
din Ungaria de Sus, un tânăr cu barba acoperindu-i obrajii, cu faţa 
palidă, cu părul castaniu şi cu un talent de stilist şi de orator unic în 
felul lui, a devenit victima pretutindeni cunoscută a samavolniciei. 
Arestarea lui a fost interpretată ca semnal vizibil până departe al noului 
curs dur al politicii duse de Viena faţă de Ungaria. Urmarea a fost 
o furtună de proteste în întreaga ţară. Kossuth s-a apărat cu asemenea 
iscusinţă şi tenacitate, încât abia după doi ani de detenţie s-a ajuns 
cu adevărat la o condamnare. Pedeapsa era de trei ani închisoare, dar 
mai târziu a fost majorată de instanţa supremă la patru ani, ceea ce 
a făcut ca Lajos Kossuth să devină martir. 

Acţiunea împotriva lui Kossuth şi a baronului Miklos Wesselenyi, 
conducătorul opoziţiei, s-a dovedit osteneală zadarnică. Din acel 
moment, chestiunile aparent juridice ale reformei s-au identificat cu 
cauza libertăţii naţionale. 

Din punct de vedere uman şi intelectual, detenţia a fost pentru 
Kossuth o experienţă foarte rodnică. în cazarma din Buda a fost, ce-i 
drept, rupt de lumea exterioară — în afară de vizitele mamei sale, 
nu i s-au permis nici un fel de alte contacte directe —, dar a avut 
voie să scrie şi să primească scrisori şi, mai ales, a primit cu regu¬ 
laritate cărţi. Mai târziu, sub semnul unei îmbunătăţiri a condiţiilor 
de detenţie, s-a comandat pentru Kossuth pe contul statului chiar 
Augsburger Allgemeine Zeitung\ El s-a ocupat mai ales de operele 
lui Shakespeare, a făcut o traducere parţială a lui Macbeth şi, pe 
această cale, şi-a însuşit atât de bine limba engleză, încât mai târziu, 
în exil, şi-a vrăjit ascultătorii englezi şi americani la fel de uşor ca 
pe compatrioţii săi din Ungaria. Kossuth a citit în celula sa şi poe¬ 
ziile lui Byron şi Lamartine, operele lui Gibbon şi Hume, Beranger 
şi Racine, Voltaire şi Jean Paul. 

A 

Intre timp, o aşa-numită Staatkonferenz secretă gestiona treburile 
guvernului în locul împăratului Ferdinand I, un om limitat din punct 
de vedere intelectual. Acest organism a inaugurat un curs mai mode¬ 
rat. Ca expresie a acestei noi linii politice, Kossuth a fost pus în liber¬ 
tate înainte de termen, la 10 mai 1840. Câteva luni mai târziu, a primit 
de la tipografia Landerer surprinzătoarea ofertă de a pune bazele unui 
ziar şi de a-1 conduce ca redactor-şef. Landerer era, după cum s-a 

dovedit mai târziu, o iscoadă a poliţiei şi, foarte probabil, oferta către 
Kossuth a făcut-o chiar la iniţiativa personală a lui Mettemich. 

Motivele acestui gest nu au fost niciodată clarificate pe deplin. 
Poate că la Curte se spera că teama de a-şi pierde din nou o poziţie 
rentabilă îl va ţine departe de politica activă pe strălucitul şi insidiosul 
jurist. Cu omologatul mijloc suplimentar al cenzurii se credea că măcar 
se va putea pune surdină radicalităţii lui. Dar cei care făceau această 
supoziţie se înşelau grav. 

în realitate. Peşti Hirlap {Ziarul din Pesta), cu două apariţii pe săp¬ 
tămână, a devenit o îndrăgită şi prestigioasă portavoce a opoziţiei şi 
totodată un succes comercial pentru patronul tipografiei, ca şi pentru 
redactorul-şef. Datorită neobişnuitului talent publicistic şi admirabilei 
hărnicii ale lui Kossuth, tirajul a urcat în şase luni de la 60 la 4 000, 
iar până la începutul lui 1844 chiar la 5 200 de exemplare. în condiţiile 
acestui mare interes, ziarul şi-a câştigat, potrivit unor evaluări demne 
de încredere, aproape 100 000 de cititori, şi aceasta într-o ţară unde 
electoratul era de 136 000 de persoane şi numărul celor care ştiau 
să scrie şi să citească se situa la sub un milion. 8 Informaţiile din toate 
colţurile ţării veneau de la corespondenţi, dar aproape toate 
articolele de fond — în total, 216 în trei ani şi jumătate — le-a scris, 
adesea nesemnat, Lajos însuşi. Articolul de fond pe pagina de titlu 
a fost invenţia lui Kossuth — pentru trezirea interesului cititorilor, 
dar adesea şi ca trimitere la relatări importante din interiorul gazetei, 
în ciuda permanentei hărţuieli cu cenzorii, care de altfel nu au radiat 
decât şapte articole de fond ale lui Kossuth, jurnalismul era atunci, 
comparativ, de exemplu, cu practicile de mai târziu ale regimurilor 
de extremă dreaptă sau comuniste, aproape complet liber. 9 

„Nimic prin noi fără noi! 44 — suna deviza îmbrăţişată de Kossuth. 
Sau altfel exprimat, el acţiona pentru autodeterminarea naţională în 
cadrul monarhiei. Peşti Hirlap se pronunţa pentru obligarea nobili¬ 
mii la plata impozitelor şi pentru desfiinţarea iobăgiei, pentru reforme 
umanitare, chiar şi în închisori şi spitale, pentru unirea cu Transil¬ 
vania şi pentru introducerea maghiarei ca limbă oficială în întreaga 
ţară. Faptul că atunci populaţia Transilvaniei consta majoritar din ro¬ 
mâni nu era relevant pentru Kossuth, cum nu era pentru aproape nici 
un reformator cu idei radicale sau conservatoare. Astfel, în 1842 el 
scria în Peşti Hirlap : 

în Ungaria, maghiara trebuie să devină limbă oficială în administraţia civilă 

ca şi în cea ecleziastică, în legislaţie şi la aplicarea legilor, în guvernare şi 

justiţie, precum şi în problemele siguranţei publice şi ale poliţiei, în regle¬ 
mentările directe şi indirecte ale impozitării şi în domeniul economiei. 
[...] A ne mulţumi cu mai puţin ar fi laşitate, a decreta mai mult ar fi 
tiranie. Şi una, şi alta ar fi pentru noi sinucidere. 10 

Problema principală era atunci aceea de a găsi o modalitate de a face 
ca Viena să accepte maghiara ca limbă de stat, şi nu, de exemplu, 
de a maghiariza naţionalităţile neungare. Kossuth însuşi nu avea nimic 
împotriva ideii ca membrii minorităţilor să-şi folosească, în viaţa par¬ 
ticulară propria lor limbă şi s-a împotrivit mereu încercărilor de asi¬ 
milare forţată. Slavii, românii şi germanii — spune el — să-şi cultive 
în linişte propriile lor obiceiuri şi limba lor, singura condiţie fiind 
aceea ca ei să accepte că sub Sfânta Coroană nu poate exista decât 
o naţiune, anume naţiunea ungară. 

îi umplea de nelinişte pe reformatori primejdia panslavismului. 
Cine s-ar fi gândit atunci cât de departe va ajunge mai târziu sciziunea 
dintre ruşi, polonezi, cehi, croaţi şi sârbi! Ungaria era văzută ca o 
ţară aflată între influenţa germană şi cea rusă. în legătură cu ipotezele 
lui Augsburger Allgemeine Zeitung despre lupta viitoare dintre germani 
şi slavi, Kossuth observa că, în acest caz, Ungaria va fi de partea pri¬ 
milor, dar ca naţiune de sine stătătoare şi nu ca ingredient în aliaj nem¬ 
ţesc. Ca aproape toţi ungurii, Kossuth făcea o excepţie numai în cazul 
croaţilor; ce-i drept, aceştia cereau acum Vienei deja aceleaşi drepturi 
pe care le revendicau şi ungurii. Legea din 1844 a ridicat maghiara 
la rangul de limbă oficială a regatului, cu excepţia Croaţiei. Romanticii 
naţionalismului liberal visau la instaurarea unei hegemonii ungureşti 
în ţările Sfintei Coroane şi treceau peste faptul că sentimente naţionale 
asemănătoare nutreau şi alte grupuri etnice, care, în lipsa unui stat de 
sine stătător, căutau drumul spre autoafirmare tot prin limbă. 

Limba ca mijloc al înnoirii spirituale a jucat deci un rol central şi în 
diversele mişcări slave din epoca premergătoare revoluţiei din martie 
1848 din Germania. Scriitorul croat Ljudevit Gaj a încercat, înce¬ 
pând din anii ’30, să întemeieze un mare stat sudslavo-iliric şi o limbă 
scrisă comună. Independent de faptul dacă efectiv el a fost sau nu 
un agent plătit al austriecilor, proiectul său „iliric“ s-a dovedit a fi un 
vis. Dar demersurile lui Gaj au favorizat dezvoltarea culturală în Croa¬ 
ţia la fel cum iniţiativele lingvistice ale marelui poet sârb Vuk Karadzici 
de la Viena au dat impulsuri hotărâtoare literaturii slave de sud. Şi 
la slovaci au luat cuvântul în prima jumătate a secolului al XlX-lea 

poeţi şi scriitori precum Jan Kollâr, Pavel J. Safarik şi Ludovit Stur 
pentru a întări ideea naţională slovacă. 

Desigur, Kossuth nu s-a mărginit nicidecum la lupta pentru oficiali¬ 
zarea limbii maghiare. Nu în ultimul rând, sub presiunea articolelor 
lui strălucit scrise şi a reportajelor din Peşti Hirlap , chestiunea inde¬ 
pendenţei economice în general şi problema vămilor în special au 
devenit un permanent măr al discordiei între guvern şi opoziţie. Viena 
nu a dat nici o atenţie cererilor pentru punerea pe picior de egalitate eco¬ 
nomică cu Austria germanofonă. Astfel, influentul bancher Georg Şina 
declara: 

Este discutabil faptul că Austria ar câştiga ceva dacă Ungaria ar deveni 
un stat cultural. Orice pumn de boabe, orice cap de vită, ba chiar orice 
produs al Ungariei plăteşte la graniţa austriacă multă vamă. Pe de altă 
parte, Ungaria cumpără din Austria orice produs industrial, chiar şi pe 
cel mai prost. 11 

Atitudinea inflexibilă şi arogantă a autorităţilor centrale impulsiona 
din ce în ce mai mult aripa radicală a mişcării reformiste din jurul 
lui Kossuth. Opoziţia nu mai era interesată de desfiinţarea „vămilor 
protecţioniste“, care separau Ungaria de restul imperiului, ci de întă¬ 
rirea acestor bariere vamale — ele nemaiaflându-se acum sub control 
austriac, ci unguresc. Kossuth cerea nu numai vămi protecţioniste, ci 
chema chiar la boicotarea produselor austriece. Cu aceasta, el punea 
vârf la toate. Mettemich i-a atras atenţia patronului tipografiei din 
Pesta că trebuie să se debaraseze imediat de redactorul-şef. Kossuth 
presupusese iniţial că măsura luată de proprietar împotriva lui este 
din cauza chestiunii litigioase dintre ei privind partea lui de câştig, 
dar a trebuit să constate curând că urma să i se închidă orice acces 
la presă. 

Astfel, în mai 1844 în Ballhausplatz din Viena s-a ajuns în saloanele 
oficiale ale puternicului cancelar la o întâlnire memorabilă cu politi¬ 
cianul opoziţionist mai tânăr cu treizeci de ani. Convorbirea a durat 
două ore şi jumătate şi a fost ultima încercare a lui Mettemich ca, 
sub pretext că-şi asociază un „scriitor independent^, să-l „cumpere“ 
indirect, dar de-adevăratelea pe Kossuth. Acesta îi scria încă în iunie 
lui Wesselenyi că Mettemich este un „diplomat în cel mai adevărat 
înţeles al cuvântului, un diplomat care nu crede deloc în partea de cinste 
şi onoare din caracterul omului, pentru că în viaţa lui poate nu a întâlnit 
nici măcar zece oameni cinstiţi. Sper că ceea ce a aflat de la mine 
este că nu orice ungur poate fi cumpărat.“ 12 

Kossuth, chiar şi fără ziar, a rămas purtător de cuvânt al mişcării 
reformiste a nobilimii. Acum, ca director executiv, a înfiinţat o aso¬ 
ciaţie a micilor industriaşi şi o asociaţie de protecţie naţională cu filiale. 
A lansat lozinca aparent ispititoare: „Cumpăraţi numai mărfuri un¬ 
gureşti!“ în afară de aceasta, el a inventat lozinca şi mai populară 
„Ungaria la mare!“, în scopul construirii unei linii de cale ferată de 
la Pesta până la Fiume. Cu aceasta, Kossuth a căzut în cursa unui 
tânăr şi vorbăreţ escroc ungur din oraşul-port. Individul a dispărut 
în toamna lui 1846 şi a lăsat în urmă datorii neacoperite în sumă de 
150 000 de guldeni. Diferitele asociaţii ale lui Kossuth s-au destrămat 
imediat; el însuşi şi-a pierdut nu numai postul de director, ci şi micile 
economii, ca să-i despăgubească pe unii acţionari. în ciuda eşecurilor 
evidente, această campanie a fost şi ea în măsură să potenţeze senti¬ 
mentul naţional al unor tot mai largi categorii sociale. 

După experimentele economice eşuate, Kossuth şi-a dedicat din 
nou întreaga capacitate exclusiv politicii şi a dobândit curând aureola 
tribunului popular necontestat. Ca unul dintre cei mai prestigioşi şi 
populari politicieni ai opoziţiei liberale, el a jucat un rol important 
în campania electorală pentru următorul Parlament, care a fost con¬ 
vocat pentru toamna lui 1847. Senzaţia propriu-zisă consta în aceea 
că Lajos Kossuth, membru al micii nobilimi sărace, deci om fără mij¬ 
loace băneşti necesare pentru propaganda electorală, candida tocmai 
în comitatul Pesta, circumscripţia electorală cea mai importantă. 

Mai mulţi magnaţi liberali, avându-1 în frunte pe contele Lajos 
Batthyâny, premierul de mai târziu, au sprijinit cu sume importante 
campania celebrului candidat. Kossuth era, potrivit unor relatări con¬ 
cordante, un orator strălucit, care, când cu glas catifelat şi gesturi tea¬ 
trale, când tunător şi cu patos exagerat, găsea în permanenţă rapid 
şi instinctiv drumul spre inimile publicului. Adversarii săi de la Viena 
şi Pesta, mai ales aristocraţii conservatori, chiar şi Szechenyi, erau 
din ce în ce mai îngrijoraţi de influenţa crescândă a lui Kossuth. Odată, 
într-o convorbire foarte personală cu Szechenyi, Mettemich a spus 
că guvernul a făcut patru greşeli faţă de Kossuth: l-a băgat la închi¬ 
soare şi apoi l-a lăsat totuşi liber; i-a dat un ziar şi apoi i l-a luat. 
Ce-i de făcut? „Să-l utilizaţi sau să-l spânzuraţi 44 , a fost răspunsul 
prompt al lui Szechenyi. într-o zi, într-o pornire de autoironie, acesta 
i-a povestit lui Kossuth despre ceea ce-i sugerase el lui Mettemich! 
Din punctul de vedere al manierelor şi al caracterului, între cei doi 
era o deosebire atât de fundamentală, încât Kossuth nici nu a priceput 

sarcasmul interlocutorului său, care înclina permanent spre observaţii 
răutăcioase şi şi-a zis fără urmă de glumă că în felul acesta Szechenyi 
reprezintă pentru el o ameninţare gravă. „Ce vrea şarpele ăsta de la 
mine? Şi şarpele ăsta se cheamă că este om!“ scria iritat Kossuth. 13 

Ziua alegerilor, 18 octombrie 1847 mai exact: s-a putut vota de 
la ora nouă dimineaţa până la şase şi jumătate seara. în favoarea lui 
Kossuth erau magnaţii liberali, conduşi de Batthyâny, cu nobilii lor 
cu urice, cu intelectualii şi burghezii. Rezultatul alegerilor era pre¬ 
vizibil: Kossuth a obţinut 2 948 de voturi, iar contracandidatul său 
1 314. în comitatul Pesta, cu cei 600 000 de locuitori ai săi, existau 
14 000 de nobili cu drept de vot. Aşadar, a votat numai o parte dintre 
cei cu drept de vot. 

Nou-alesul deputat avea deja în lunile următoare partea leului în 
ofensiva reformatorilor, iar dinamica sa în lupta cu aripa din Parlament 
dispusă la compromis confirma temerile cele mai rele ale vicecon- 
telui Pestei: 

Kossuth este un instigator, nu un om paşnic, disciplinat, cum rezulta din 
invitaţia regală oficială. Kossuth este un om care, el singur, va face mai 
multe greutăţi decât toată Dieta. 14 

Furtuna a izbucnit în februarie 1848 în Franţa. Ştirea despre revoluţia 
de la Paris a declanşat în ritm vertiginos explozii politice şi naţionale 
în diferite locuri din Imperiul Habsburgic. Reformatorii şi revolu¬ 
ţionarii din Viena, Buda şi Pesta, din Bratislava şi Zagreb, Milano 
şi Veneţia s-au influenţat unii pe alţii într-o atmosferă de solidaritate, 
atmosferă care a fost, ce-i drept, de scurtă durată. Trecerea de la revo¬ 
luţia liberală, constituţională şi social-agrară la conflicte naţionale 
între cele unsprezece grupuri etnice ale imperiului a furnizat curând 
şi din belşug argumente în sprijinul epigramei scrise de Grillparzer 
în anul 1849:,,Drumul noii civilizaţii duce de la umanitate, prin naţio¬ 
nalitate, la bestialitate. 4415 

Drama ungară a fost parte a marii revoluţii europene. Transfor¬ 
mările pe plan internaţional au determinat dimensiunea şi limitele, 
posibilităţile şi ecourile evenimentelor din Ungaria. Acestea, pe de 
altă parte, au influenţat în măsură extraordinar de mare soarta monar¬ 
hiei şi viitoml popoarelor din acest spaţiu. Bratislava şi Budapesta (la 
data aceea, încă, oficial, Pesta-Buda) au fost principalele locuri ale 
acţiunii revoluţionare, iar Kossuth, cu inconfundabila lui forţă de 
reverberare, a fost de la început personalitatea determinantă. însă abia 
în septembrie 1848, după ruptura definitivă cu Austria, necontestatul 

său rol principal şi carisma sa de conducător au fost recunoscute fără 
rezerve nu numai de marea masă a populaţiei, ci şi de elita politică 
a mişcării reformiste. 

Când ştirea despre revoluţia de la Paris a căzut ca un trăsnet în 
timpul lungilor şedinţe ale dietei de la Bratislava, Kossuth, cu neîn¬ 
trecutul său fler politic, a luat îndată, energic, iniţiativa. La 3 martie 
1848, în faţa adunării stărilor, a ţinut un discurs incendiar, pe care Ma- 
cartney l-a numit pe bună dreptate „discursul inaugural al revoluţiei 66 : 

Din camerele de plumb ale sistemului vienez adie un aer pestilenţial, care 

înăbuşă, otrăveşte totul, ne paralizează nervii, ne taie aripile spiritului. 

Kossuth a dat un ultimatum Vienei şi a cerut şi pentru ţările moşteni¬ 
toare ale Austriei o constituţie proprie, asemănătoare celei ungare: 
„Dinastia trebuie deci să aleagă între propriul ei interes şi menţinerea 
unui sistem devenit caduc. 66 în plus, printre altele proclama alegeri 
noi pentru Parlament şi un guvern ungar care să răspundă în faţa aces¬ 
tuia, o nouă organizare a armatei, o administraţie financiară ungară inde¬ 
pendentă, nobilimea să fie obligată la plata de impozite, desfiinţarea 
iobăgiei şi drepturi politice egale pentru orăşeni şi pentru ţărani. 16 

Unii istorici, ca de pildă Edward Crankshaw, au văzut în spatele 
„acestei înflăcărate notificări de luptă făcute Austriei 66 voinţa de a 
distruge, „însufleţită de motivul catonian Austriam ( Carthaginem) 
delendam esse, de a zdrobi această Austrie. Numai asupra mijloacelor 
şi căilor acestei demolări nu se înţeleg magnaţii cu oamenii din po¬ 
por 6617 . în realitate, Kossuth încă se situa la data aceea ferm pe poziţia 
monarhiei universale şi voia o Ungarie în cadrul monarhiei, moder¬ 
nizată, independentă pe plan intern. 

Cuvântarea lui a înteţit şi febra revoluţionară de la Viena. Prietenii 
i-au tradus imediat în germană textul poetico-mobilizator şi l-au 
difuzat în Viena, unde a fost citit de repetate ori pe străzi şi a stârnit 
un ecou neobişnuit de puternic printre studenţi. La 13 martie, la Viena 
a izbucnit revoluţia, soldată cu aproximativ cincizeci de victime. în 
aceeaşi seară, Mettemich a fost destituit din funcţie. Căderea lui a 
fost semnalul pentru extinderea tulburărilor. Deja la 14 martie, Dieta 
de la Bratislava, fără să mai dezbată, a adoptat ca document adresat 
tronului lista de cereri a lui Kossuth respinsă cu puţin înainte tot de 
magnaţi, inclusiv de Szechenyi. în acelaşi cadru s-a aprobat, de 
asemenea, noua propunere a lui Kossuth de a se trimite cu acest 

document la rege, la Viena o delegaţie alcătuită din membri ai ambe¬ 
lor camere. 

La început însă, sorţii nu au căzut nici la Bratislava nici la Viena, ci 
la Pesta, şi conducătorii revoluţiei din 15 martie nu au fost oameni 
politici profesionişti din rândul nobilimii, ci tineri intelectuali, în 
fruntea cărora s-a aflat radicalul poet naţional de 25 de ani Sândor Petofi. 
Ceea ce s-a întâmplat în acea zi la Budapesta este evenimentul istoriei 
ungare descris cel mai adesea, în toate amănuntele lui, pe care şcolarii 
maghiari trebuie să le înveţe pe dinafară, şi la 150 de ani după ce 
ele s-au consumat şi pe care fiecare regim, în funcţie de orientarea 
lui politică, le evaluează şi le instrumentalizează. 

Pe malul Dunării, în faţa statuii lui Petofi şi pe treptele Muzeului 
Naţional din Budapesta, ungurii comemorează în fiecare an, la 15 mar¬ 
tie, acest memorabil prolog la cea mai importantă şi mai necontestată 
revoluţie din agitata lor istorie. La 15 martie al fiecărui an, şcolari, 
liceeni, studenţi şi adulţi patrioţi poartă ca simbol al mândriei naţionale 
cocarda roşie-albă-verde. De când lumea, regimurile autoritare sau 
dictatoriale au tremurat de scânteia electrizantă a acestei zile 
aniversare. Aşa, de exemplu, în timpul celui de-al Doilea Război 
Mondial a avut loc, la 15 martie 1942, în faţa monumentului lui Petofi 
cea mai puternică demonstraţie pentru independenţă şi împotriva 
alianţei regimului horthyst autoritar cu cel de-al Treilea Reich. De 
asemenea, sub regimul comunist al lui Kâdâr, această zi a fost sărbă¬ 
torită în condiţiile unor deosebit de stricte măsuri de securitate. Cu 
toate acestea, legat de festivităţile oficiale şi bine păzite s-a ajuns în 
repetate rânduri la manifestări nepermise. Poliţia intervenea cu bas¬ 
toane împotriva tinerilor care cântau cântece patriotice şi mărşăluiau 
spre locurile comemorative tradiţionale. Desigur, de mult nu mai era 
vorba de Habsburgi, cu atât mai puţin de austrieci, care atunci erau de 
departe naţiunea străină cea mai populară din Ungaria, ci — ca 
întotdeauna — de libertate pur şi simplu. 

Ce s-a întâmplat deci în această zi memorabilă din anul 1848? 18 
Avangarda mişcării revoluţionare din Pesta care a pregătit cotitura 
istorică era formată din aproximativ cincizeci de tineri scriitori, publi¬ 
cişti, funcţionari, membri ai straturilor inferioare ale clasei de mijloc 
şi dintr-o mână de nobili. Purtătorul lor de cuvânt, celebrul poet Petofi, 
avea 25 de ani, scriitorul Mor Jokai 23, şi istoricul Pal Vasvâri numai 
21. Ei aparţineau „Societăţii celor zece“, un club înfiinţat de Petofi, pe 
care ei l-au numit apoi „Tinerii unguri“. Ideile lui Petofi depăşeau 

chiar de atunci cu mult propunerile de reformă ale lui Kossuth. El 
era un republican radical, care-şi manifesta prin cuvântul vorbit şi 
scris ura împotriva regilor, un adept al libertăţii poporului şi al elibe¬ 
rării claselor deposedate de drepturi. La îndemnul lui Kossuth, tinerii 
au întocmit un program în douăsprezece puncte, care curând a fost 
transformat într-o listă de revendicări îmbogăţită cu noi propuneri 
radicale. Pe primul loc se afla cererea de libertate a presei şi de desfi¬ 
inţare a cenzurii, apoi cea de creare a unui minister la Pesta, care să 
răspundă în faţa Parlamentului ales de popor; urmau: deplina egalitate 
cetăţenească şi religioasă, o gardă naţională, o curte cu juraţi, o bancă 
naţională, o armată naţională ungară, retragerea trupelor străine (citeşte: 
austriece) din Ungaria, eliberarea deţinuţilor politici şi unirea cu Tran¬ 
silvania. (Nu se spunea nici un cuvânt despre locuitorii nemaghiari 
ai ţării.) 

Când, la 14 martie, de la Viena au sosit şi la Pesta ştiri despre tul¬ 
burări şi despre o revoluţie incipientă, „Tinerii unguri“ au decis să 
citească imediat în public cele douăsprezece puncte. La aceasta, s-a 
adăugat şi o poezie patriotică pe care Petofi a scris-o special pentru 
această ocazie: 


Sus! Patria către maghiari strigat-a: 

E timpul pentru luptă să fiţi gata! 
Ce-alegeţi, libertatea sau robia? 

Sunt în joc onoarea şi mândria! 

Să jurăm pe Dumnezeul marilor străbuni: 
Niciodată 

Nu-i vom face tiraniei plecăciuni! 
Niciodată ! 19 


„Tinerii unguri“ s-au întâlnit în dimineaţa zilei de 15 martie în localul 
lor obişnuit, Cafe Pilvax din centrul Pestei, şi au dat citire celor 
douăsprezece puncte şi răscolitoarei poezii a lui Petofi. Petofi, Jokai 
şi Vasvâri i-au mobilizat la universitate pe studenţi şi au mărşăluit 
cu 2 000 de adepţi în direcţia tipografiei Landerer-Heckenast, ca să 
obţină, fără aprobarea cenzurii, tipărirea acolo a listei de revendicări 
şi a poeziei. La începutul după-amiezii, s-au adunat 10 000 de oameni 
în faţa Muzeului Naţional, unde s-a dat o nouă citire punctelor şi 
poeziei. în sfârşit, pe străzi au mărşăluit aproape 20 000 de oameni 
şi i-au forţat pe magistratul Pestei şi chiar pe cei din aparatul guver¬ 
natorului să le aprobe revendicările. A fost pus în libertate singurul 
deţinut politic, agitatorul socialist Mihâly Tâncsics. „Palizi şi tre- 
murând“ de atmosfera revoluţionară, membrii aparatului guvematorial 
au capitulat de frica mulţimii imense a demonstranţilor, care formau 

circa o jumătate din numărul adulţilor din Pesta, şi poate şi din cauză 
că nu se puteau bizui pe soldaţii (în principal, italieni) staţionaţi în 
capitală. 

Dar, în sfârşit, ceea ce a determinat Parlamentul de la Bratislava 
şi Curtea de la Viena să accepte cererile radicale nu a fost „marea 
zi“ a revoluţiei, ci zvonurile, ce se răspândeau cu iuţeala fulgerului, 
că peste 40 000 de ţărani înarmaţi, sub conducerea lui Sândor Petofi, 
ar fi plănuit proclamarea republicii, poate o răscoală pentru ziua de 
Sfântul [19 martie - n. ed.\ Iosif, la începutul târgului de la Pesta. în 
realitate, târgul a avut loc abia peste câteva zile, iar ştirea despre ţăranii 
înarmaţi şi despre planurile lor insurecţionale a fost pe de-a-ntregul 
inventată. Ei au venit în număr mare la Pesta ca să facă afaceri, iar 
legătura cu proiectul tinerilor radicali a constat pur şi simplu în faptul 
că iniţial aceştia au vrut să organizeze în timpul târgului o manifestaţie 
publică. Cu toate acestea, zvonul s-a dovedit o pârghie puternică 
pentru atingerea surprinzător de rapidă a scopurilor politice ale refor¬ 
matorilor maghiari. Mai târziu, istoricii, ce-i drept, au respins afirmaţia 
lui Petofi că desfiinţarea de către Parlament a iobăgiei ar ţine exclusiv 
de activul tinerilor revoluţionari din Pesta conduşi de el, dar toate 
lucrările de istorie şi cronicile recunosc contribuţia importantă a 
Societăţii celor zece a lui Petofi nu numai la desfăşurarea nesângeroasă 
a revoluţiei de la Pesta, ci şi la realizarea breşei următoare la Viena 
şi Bratislava. 20 

De viaţa şi rolul lui Sândor Petofi (1823-1849), cel mai popular poet 
ungur din timpul revoluţiei şi al luptei pentru libertate, s-au ocupat 
sute de specialişti. Ne putem mărgini, aşadar, aici la a ne referi doar 
pe scurt la personalitatea poetului naţional care în amintirea poste¬ 
rităţii a fost, mai mult decât toţi ceilalţi oameni politici (afară de 
Kossuth) şi conducători militari, identificat cu spiritul revoluţiei. Spaima 
mare şi repetată a unei răscoale ţărăneşti conduse de Petofi o produ¬ 
ceau, natural, cuvântările şi, mai ales, poezia politică a înflăcăratului 
revoluţionar. Ideile radicale ale Revoluţiei Franceze i-au dat aripi lui 
Petofi, plebeul, la fel ca şi acelea ale socialiştilor utopici. Deposedarea 
de drepturi şi mizeria poporului le simţise el pe propria lui piele. Petofi 
a trebuit să dea piept cu viaţa încă de la şaisprezece ani: ca băiat de 
prăvălie şi angajat la teatru, ca figurant şi actor într-o trupă ambulantă. 
A străbătut pe jos întreaga ţară şi a făcut cunoştinţă cu patria şi, mai 
ales, cu problemele poporului. In 1844, a apărut primul volum de poezii 
al tânărului geniu. Acum a devenit Petofi o personalitate cunoscută 
în viaţa culturală. Cu temperament şi curaj, ce-i drept nu totdeauna cu 

măsură, a lovit talentatul poet în aristocraţi şi birocraţi, în feudalism şi 
în duşmanii revoluţiei. La 30 martie 1848, nu mai puţin de 20 000 de 
oameni au ascultat în faţa Muzeului Naţional cuvântarea electrizantă 
a lui Petofi despre revoluţia care se apropia. împreună cu tovarăşii 
săi de idei, a organizat o companie evreiască de gardă naţională şi 
s-a pronunţat cu tărie împotriva pogromurilor antisemite puse la cale 
la Bratislava şi Budapesta în primul rând de către cetăţeni şi meşte¬ 
şugari germani. Când, sub presiunea exceselor antisemite, guvernul 
a bătut în retragere în chestiunea emancipării evreilor (asupra căreia 
vom mai reveni), Petofi, Tâncsics şi alţi radicali au fost din nou aceia 
care în gazeta lor Mărczius lîzendtddike (Cincisprezece martie ) au 

A 

protestat împotriva acestui „guvern al laşilor“. înfocatele sale convin¬ 
geri republicane, dorinţa sa de a vedea înfăptuită revoluţia radicală — 
martie nu era pentru el decât „primul act“ — şi ura sa împotriva 
capetelor încoronate l-au izolat însă pe tânărul poet de clasa politică, 
şi chiar de Kossuth. 

Dar poporul a ascultat de el şi l-a iubit. Antal Szerb, în a sa istorie 
a literaturii, l-a comparat cu Heine şi Byron. Petofi a ajutat limba 
populară şi eposul popular să ocupe un loc permanent alături de 
valorile poeziei culte. înaintea lui numai un poet germano-evreu 
originar din Ungaria, anume Karl Beck, în povestirea sa poetică Janko, 
herghelegiul maghiar (1841), glorificase tărâmul romantic al marii 
puste maghiare. O altă mare temă a lui Petofi a fost dragostea. Tocmai 
în lirica de dragoste se dovedeşte el un maestru desăvârşit al creaţiei 
poetice. 21 

înainte de toate, el se simţea intim legat de maghiarism: 

Ungur sunt eu! O ţară mai frumoasă 
Decât a mea nu are cum să fie; 

De a creat ceva frumos pe lume, 

Ni l-a dat nouă Domnul cu mare dărnicie. 

Din munţii albi de nea, privirea-ajunge-acolo 
Unde albastrul mării sclipeşte-n infinit 
Şi şesul aşa se-ntinde de roade încărcat 
Ca şi când binecuvântarea n-ar mai avea sfârşit. 

Ungur sunt eu! îmi ard obrajii de ruşine 
Văzând cum ţara mea se pierde şi decădem cu toţii, 
în timp ce nouă încă nu ni se-arată zorii, 

Vecinii toţi au parte de aurora libertăţii. 

Şi totuşi! De ţara-mi nu mă lepăd 

Cu nici un preţ, cu nici o sumă, cât de mare. 

Poporului maghiar — fie el şi-acoperit de-ocară — 
îi aparţin cu inima-mi, cu ultima-mi suflare! 

(1846) 

Patriotismul său înflăcărat, adânc înrădăcinat, şi-a avut apogeul în 
poeziile scrise în timpul războiului pentru libertate: 

Din Carpaţi la Dunărea de Jos 
Se-aude vuiet, clocot de stihie! 

Cu păr rebel, cu frunte sângerândă, 

Stă singur ungurul în vijelie. 

De nu m-aş fi născut în neamul unguresc, 

Eu totuşi aş fi fost de partea lui, 

Căci prea e părăsit de toţi, cum 
Un alt popor pe lume nu-i. 

Acest poet, care până în ziua de azi este cel mai tradus şi cei mai cunos¬ 
cut în plan internaţional, provenea dintr-o familie iniţial sârbească 
şi, începând cu străbunicul, deja slovacă. Părinţii lui, un măcelar şi 
o servitoare, încă mai vorbeau cu accent limba maghiară. Tânărul 
poet şi actor s-a numit iniţial Petrovics, el folosindu-se de numele de 
Petofi abia după 1842. 22 

Au fost scandaloase împrejurările în care s-a zădărnicit succesul 
candidaturii sale pentru Parlament în iunie 1848 într-un orăşel din 
pusta maghiară. Nobilii din partea locului nu numai că l-au atacat, 
numindu-1 „instigator fanatic 44 şi l-au izgonit, practic, din localitate, 
ci au răspândit zvonuri că Petofi ar fi „spion rus 44 , care vrea să le dea 
ţara înapoi slovacilor, cărora în popor li se spunea, depreciativ, tot 
[de aici, rom. „tăut 44 — n. ed.\. 

Poetul a intrat în armata honvezilor*. A fost avansat maior şi a 
devenit aghiotant al generalului polonez Bem, care comanda armata 
Transilvaniei. Luptând împotriva colosului armatei ruseşti, Petofi a 
căzut în bătălia de la Sighişoara, la 31 iulie 1849. Deoarece trupul 
său neînsufleţit nu a putut fi văzut, respectiv găsit pe câmpul de luptă, 
moartea eroică a poetului de nici douăzeci şi şase de ani a devenit 
parte a procesului de formare orală şi scrisă a legendelor, astfel încât 
de-atunci încoace toate regimurile politice l-au înhămat pe martirul 
revoluţiei la carul lor. Din gură în gură au mers, de pildă, în timpul 


* Armata honvezilor, înfiinţată în vara lui 1848, a fost o formaţiune patrio¬ 
tică înarmată, devenită apoi armata naţională ungară; cu timpul, honved a 
devenit sinonim cu soldat. 

Primului Război Mondial zvonurile răspândite de prizonierii de război 
unguri despre un mormânt al lui Petofi în Siberia. Au existat şi foto¬ 
grafii ale mormântului respectiv. Un cunoscut întreprinzător a trimis, 
după schimbările survenite în 1989, o delegaţie în Rusia chiar, ca să 
găsească şi să readucă în Ungaria rămăşiţele pământeşti ale poetului. 
După o legendă de ultimă oră, Petofi ar fi cerut în 1849 azil în Rusia, 
unde s-ar fi căsătorit cu fiica unui funcţionar de poştă siberian şi ar 
fi scris poezii sub numele rusesc de „Aleksandr Petrovici“. Scheletul 
pe care omul de afaceri, falimentar între timp, l-a prezentat opiniei 
publice ungare ca fiind al lui Petofi a fost atribuit de antropologi unei 
femei gravide. 23 

Dispariţia lui Petofi a devenit un mit, care şi după 150 de ani e 
viu. Chipul poetului personifică şi astăzi doliul pentru lupta pentru 
libertate, luptă pierdută în faţa duşmanilor mult mai puternici. Nu 
există ungur care să nu poată recita măcar câteva versuri din poeziile 
cele mai importante ale acestui poet realmente naţional. 



21 

Victorii, înfrângeri şi prăbuşire: 
lupta pentru libertate — luptă pierdută în 1849 


în primăvara lui 1848, Viena şi Budapesta mai erau cuprinse încă 
de aceeaşi febră revoluţionară. Martori oculari au descris primirea 
entuziastă de care au avut parte la Viena seniorii nobili sosiţi la 

A 

15 martie cu vaporul de la Bratislava. In strălucitoarele lor uniforme 
de gală ungureşti, cu săbii la şold bogat împodobite, ei ofereau o prive¬ 
lişte viu colorată. Numai Kossuth a apărut ca întotdeauna în simplul 
său costum naţional de culoare neagră. Delegaţia a adus în faţa 
tronului textul mesajului dinainte formulat: 

în acest ceas de mare bucurie au sosit la Viena şi înflăcăraţii unguri, în 
frunte cu Kossuth şi Batthyâny. [...] Cu greu poate fl descrisă marea 
bucurie care i-a cuprins pe oameni. De pretutindeni, strigăte de „trăiască^. 
Steagul naţional fâlfâie prin aer şi, în timp ce de la toate ferestrele caselor 
străzii Jâgerzeile şi ale oraşului fluturau batiste, zburau cununi şi flori, 
pe străzi treceau agale carele. [...] Ţinta următoare a alaiului a fost uni¬ 
versitatea, iar aici, printr-o însufleţitoare cuvântare a lui Kossuth, prin zăngănit 
de săbii şi prin toate strigătele şi chiotele imaginabile a fost sărbătorită 
acea fraternizare plină de bucurie care te făcea să speri că toate barierele 
dintre popoarele Austriei au căzut şi că pe viitor aceste popoare vor fi 
unite printr-o solidă legătură morală. 1 

în dimineaţa de 17 martie, împăratul şi regele Ferdinand V a consimţit 
să-i încredinţeze contelui Lajos Batthyâny formarea unui guvern ungar 
şi să-l numească pe arhiducele Ştefan guvernator plenipotenţiar şi a 
promis că va aproba orice lege pe care o va adopta Parlamentul sub 
conducerea palatinului. Abstracţie făcând de complicaţii ulterioare şi 
chestiuni rămase deschise, constatăm că astfel reformatorii unguri au 
repurtat fără nici o vărsare de sânge un succes aproape unic în felul 
lui, şi anume nu prin destrămarea monarhiei, ci în condiţiile inde¬ 
pendenţei deja recunoscute legal la 1791: regele acorda Ungariei nu 
numai o constituţie, ci şi dreptul la unirea cu Transilvania, suverani¬ 
tatea asupra Croaţiei-Slavoniei şi dreptul de a încorpora zona militară 
de graniţă. 

In interval de câteva săptămâni, ungurii, aşadar, învinseseră. însuşi 
Szechenyi recunoştea la 17 martie într-o scrisoare confidenţială: „Kos- 
suth a mizat totul pe o carte şi a câştigat pentru patrie, cel puţin până 
acum, atâta cât politica mea n-ar fi fost în stare să producă poate nici 
în douăzeci de ani “ 2 Potrivit noii constituţii, maghiara era considerată 
limbă oficială a statului unificat; s-au introdus cuprinzătoare reforme 
liberale şi s-a instalat un guvern constituţional, care trebuia să răspundă 
în faţa unei reprezentanţe naţionale, ce urma a fi aleasă curând. După 
reforma electorală, 7 până la 9 procente, iar nu 1,6 până la 1,7 procente 
ca până atunci, din populaţie primeau drept de vot. Dacă ţinem cont 
de faptul că, iată, chiar în Anglia după Reform Bill nu puteau să aleagă 
decât patru procente din populaţie, putem spune că soluţia ungurească 
era remarcabilă pentru vremea de atunci. 3 

Fie din idealism, fie de teama unor răscoale ţărăneşti (ca în Polonia) 
sau dintr-un întreg complex de motive, nobilimea a renunţat la privi¬ 
legiile ei în materie de impozite şi a consimţit la abolirea iobăgiei. 
Masa iobagilor, înjur de 60 de procente, a rămas, bineînţeles, fără pro¬ 
prietate funciară. Au fost elaborate în mare grabă treizeci şi una de 
legi în virtutea cărora statul feudal urma să se transforme într-o demo¬ 
craţie parlamentară de tip occidental. Ungariei i s-au recunoscut şi 
administraţia financiară independentă, un minister de externe şi un 
minister propriu de război. 

Noul premier, contele Batthyâny, imul dintre cei mai bogaţi latifun¬ 
diari ai ţării, a fost un important om de stat, chiar dacă prea mode¬ 
rat pentru radicalii din Pesta şi prea progresist pentru cercurile Curţii 
de la Viena. Kossuth a devenit ministru de finanţe, Szechenyi minis¬ 
tru pentru lucrări şi comunicaţii publice („O să mă spânzure odată 
cu Kossuth 44 , scria el în jurnalul său), baronul Jozsef Eotvos — uma¬ 
nistul luminat şi scriitorul — ministru al culturii şi învăţământului, 
Bertalan Szemere ministru de interne (şi, mai târziu, premier), iar 
prestigiosul politician liberal Ferenc Deâk ministru al justiţiei. Primul 
guvern constituţional al Ungariei a fost alcătuit din patru aristocraţi 
şi cinci reprezentanţi ai nobilimii de jos — în afară de Kossuth, toţi 
bogaţi sau înstăriţi. Ministru de externe a devenit prinţul conservator 
Pal Esterhâzy, cel mai bogat om din ţară, care era considerat braţul 
prelungit al Curţii şi voia să-l neutralizeze în cabinet pe Kossuth, „această 
otravă mortală 44 

Multe chestiuni privind raportul Ungariei cu ansamblul monar¬ 
hiei au rămas deschise, la fel şi punerea de acord a activităţii celor 
două ministere de externe şi a autorităţilor militare. Totuşi, guvernul 
Batthyâny a pregătit drumul pentru o impresionantă dezvoltare 

economică şi culturală, i-a eliberat pe ţărani şi a asigurat totodată rolul 
conducător şi condiţiile de existenţă economice ale nobilimii. Agitaţiei 
printre muncitori şi ţărani i s-a pus capăt, la fel şi exceselor antisemite. 
In ciuda tensiunilor multiple şi crescânde, a fost ales până la urmă 
un Parlament nou şi operativ, în care adepţii mişcării reformiste aveau 
categoric majoritatea. Kossuth şi-a demonstrat extraordinarele capa¬ 
cităţi ca un hotărât şi conştiincios ministru de finanţe, care, în condiţii 
potrivnice şi confuze, a organizat, pornind aproape de la zero, o adminis¬ 
traţie financiară de sine stătătoare. Influenţa sa politică se întindea, fireşte, 
mult dincolo de poziţia sa nominală—nu în ultimul rând datorită faptului 
că el a avut la dispoziţie din iulie propriul lui ziar şi uneori a activat ca 
„şef al opoziţiei în sânul guvernului 44 . 

Chestiunile de viaţă şi de moarte ale revoluţiei maghiare erau relaţiile 
tensionate cu Austria, cu Croaţia şi cu cele mai importante grupuri 
etnice străine, precum cele ale românilor, sârbilor şi slovacilor. Ungurii 
luptaseră permanent împotriva tendinţelor centralizatoare ale Curţii 
şi ale guvernului austriac. Propriile lor măsuri centralizatoare declan¬ 
şau acum o împotrivire asemănătoare din partea slavilor şi a româ¬ 
nilor. în contrast cu reprezentanţii romantismului naţional, unii istorici 
maghiari ai timpului nostru ca, de pildă, Domokos Kosâry, subliniază 
că radicalizarea acestor naţionalităţi nu a fost provocată de politica 
Vienei, de panslavism sau de agenţi străini instigatori. Aceste grupuri 
etnice atinseseră în propria lor evoluţie socială şi politică un nivel 
asemănător de aspiraţii şi sentimente naţionale ca şi ungurii. Pe de 
altă parte, Kossuth şi majoritatea politicienilor maghiari marcanţi nu 
erau dispuşi să accepte cererile naţionalităţilor. 4 în primul rând, scopul 
lor era asigurarea unităţii teritoriale a provinciilor coroanei lui Ştefan, 
şi nu destrămarea lor. Pe de altă parte, în ţinuturile revendicate de 
naţionalităţi locuiau şi mulţi unguri şi, în cazul unei cedări, aceştia 
ar fi ajuns sub stăpânire străină. Chiar ungurii cei mai progresişti şi 
revoluţionari credeau cu atâta tărie în efectul reformelor sociale şi 
în forţa de coeziune a recent câştigatei libertăţi, încât nu se temeau 
de nici un fel de complicaţii serioase. 

Răspunderea guvernului de la Viena a constat în aceea că a exploa¬ 
tat în propriul său interes contradicţiile naţionale şi s-a folosit mai 
ales de sârbii şi croaţii sprijiniţi şi de Belgrad — atunci încă principat 
autonom în cadrul Imperiului Otoman —, ca să provoace un conflict 
armat cu Pesta. Curtea voia să anuleze din capul locului reformele 
ungureşti, care, după felul ei de a citi semnele vremii, ameninţa să 

distrugă unitatea monarhiei. Pentru Viena, era total indiferent care 
grup etnic obţinea ceea ce dorea; pentru ea, nu conta decât să câştige 
aliaţi împotriva ungurilor. 5 Tocmai de aceea au şi fost, după înfrân¬ 
gerea revoluţiei, atât de dezamăgiţi reprezentanţii naţionalităţilor. Se 
zice că mai târziu un croat i-ar fi spus unui maghiar: „Noi am obţinut 
ca recompensă ceea ce aţi primit voi ca pedeapsă.“ 6 

Unul dintre aspectele cele mai problematice ale revoluţiei şi ale 
luptei pentru libertate a fost confuzia din armată, dar şi din rândurile 
aristocraţiei şi din straturile sociale ale micii nobilimi. Trebuie să por¬ 
nim de la faptul adesea neglijat că în Ungaria de-atunci, al cărei teri¬ 
toriu era de trei ori mai mare decât al republicii de azi, maghiarii 
reprezentau mai puţin de 40 la sută din populaţie. Grupurile etnice 
au cerut încă în primăvara lui 1848 autonomie şi autoadministrase, 
unele în interiorul Ungariei, altele, precum croaţii, chiar în cadrul 
Casei de Habsburg. 

Sârbii din sudul Ungariei au fost cei care, sprijiniţi de principa¬ 
tul Serbiei, au ridicat pretenţii teritoriale şi primii care au dezlănţuit, 
cu ajutorul a 10 000 de membri ai unor „trupe neregulate" din serviciul 
guvernului de la Belgrad, o revoltă pe faţă împotriva guvernului ungar. 
Ei au atacat aşezări ungureşti, germane şi româneşti fără deosebire. 
Două treimi dintre regimentele ungureşti de infanterie făceau serviciu 
în străinătate, iar dintre cele douăsprezece regimente de husari numai 
şase staţionau în Ungaria. Guvernul Batthyâny a cerut trupe regu¬ 
late chezaro-crăieşti, precum şi unităţi ale recent înfiinţatei gărzi na¬ 
ţionale ungureşti. Mai târziu s-a dovedit, bineînţeles, că grănicerii 
sârbi erau conduşi de ofiţeri habsburgici şi purtau steaguri chezaro- 
crăieşti. Acum se aflau faţă-n faţă trupe habsburgice cu trupe habs- 
burgice. 7 în deja citata sa carte despre revoluţia ungară, Istvân Deâk 
furnizează câteva exemple concrete referitoare la dificultăţile în a deo¬ 
sebi, în ce priveşte soldaţii şi unităţile, prietenii de duşmani, ca şi unele 
privitoare la dilema morală a ofiţerilor chezaro-crăieşti. Colonelului 
Friedrich baron von Blomberg, de pildă, i s-au întâmplat următoarele: 

în vara anului 1848, Blomberg, el însuşi austriac german, comanda un 
regiment polonez de ulani, care era staţionat în Banat, deci în sudul Un¬ 
gariei, unde trăia o amestecată populaţie de germani, maghiari, sârbi, 
români şi bulgari, printre ultimele trei etnii existând şi ortodocşi, şi catolici. 
Când a început să fie ameninţat de răsculaţii sârbi, Blomberg a cerut noi 
instrucţiuni de la generalul său. Acesta, deşi personal nu foarte binevoitor 
faţă de guvernul de la Pesta, i-a indicat colonelului să lupte împotriva 
voluntarilor străini şi a grănicerilor. O indicaţie sunând la fel a fost emisă 

şi de comisarul crăiesco-maghiar din acest ţinut, comisarul, în ce-1 priveşte, 
fiind sârb. Blomberg a luptat, şi chiar cu succes, dar când căpetenia răscu¬ 
laţilor sârbi, un colonel habsburgic de obârşie germano-austriacă, i-a amin¬ 
tit lui Blomberg de datoria sa faţă de împărat, datorie care ar fi mai presus 
de datoria sa faţă de rege (situaţie în care împărat şi rege erau, fireşte, 
una şi aceeaşi persoană), Blomberg le-a ordonat polonezilor săi să pără¬ 
sească ţinutul. Cu aceasta, el a lăsat expusă mâniei sârbilor populaţia ger¬ 
mană, care întâmplător era sincer de partea ungurilor. Complet descoperit, 
Blomberg s-a adresat ministrului austriac de război: „înduraţi-vă, Excelenţă, 
de situaţia noastră insuportabilă; rog cu cea mai profundă smerenie, reche- 
maţi-ne din această provincie. [...] Dezbinarea este aici mai mult decât 
se poate suporta." Dar Blomberg nu a fost rechemat, deoarece regimentul 
său, după cum i-a amintit în răspunsul său ministrul austriac de război, 

A 

se afla sub autoritate ungară. In loc de a fi rechemat, Blomberg a primit 
indicaţia „de a-şi chestiona conştiinţa". Ţinutul, aflat anterior sub protec¬ 
ţia sa, a fost ocupat de sârbi, operaţiune care nu a fost lipsită de violenţe 
şi jafuri. Ţinutul însă a fost de două ori eliberat de unguri, întâi sub 
comanda unui fost ofiţer habsburgic de naţionalitate sârbă şi apoi sub 
comanda unui general polonez. 8 

Deâk adaugă faptul semnificativ că atât Blomberg, cât şi fostul său 
adversar de pe partea sârbească a baricadei au devenit mai târziu gene¬ 
rali în armata habsburgică, în timp ce împuternicitul guvernului ungar 
şi generalul polonez Iosif Bem, la sfârşitul războiului, au plecat în 
exil şi comandantul ungur de naţionalitate sârbă, generalul Jânos Dam- 
janich, a fost spânzurat de austrieci. 

Cea mai puternică rezistenţă militară organizată împotriva revo¬ 
luţiei ungare a venit din partea croaţilor. Purtătorul lor de cuvânt era 
Josip Jelacic. Avansat de la colonel la general şi numit de curând ban 
al Croaţiei, acest patriot croat era un ofiţer devotat trup şi suflet 
împăratului şi totodată duşman înverşunat al ungurilor. 

Iniţial şi chiar până în toamna lui 1848, o despărţire de Austria şi 
detronarea dinastiei nu au figurat nicidecum pe ordinea de zi. De 
aceea, confuzia totală din rândurile corpului ofiţeresc şi ale simplilor 
soldaţi a fost efectul intrigilor aşa-numitei „camarile 44 , ale partidului 
reacţionar al Curţii şi ale înaltei ofiţerimi vieneze, a cărei unealtă, 
cea mai importantă şi gata de orice, era chiar Jelacic. 9 îndată după 
numire, noul ban nu a vrut să mai asculte deloc de şeful guvernului 
ungar şi de ministrul ungar de război. De altfel atunci, ministrul de 
război, colonelul de husari Lâzâr Meszâros, nici măcar nu era la Pesta, 
căci el lupta tocmai în Italia, sub feldmareşalul Radetzky, în serviciul 

împăratului şi şi-a luat în primire noul post abia în mai, căci coman¬ 
dantul suprem nu l-a lăsat decât cu mare greutate să plece din Italia, 
între timp, ungurii, cu acordul împăratului şi regelui, l-au declarat 
pe generalul Jelacic rebel şi, la stăruinţa guvernului de la Pesta, l-au 
destituit în iunie din toate funcţiile. Dar la nici trei luni mai târziu, 
generalul croat a ajuns din nou sus — ca vârf de lance al atacului 
austriac. 

Faptul că lupta ungurilor pentru libertate a fost un fenomen istoric 
foarte complex şi adesea deconcertant pentru participanţii de pe orice 
latură a baricadei este ilustrat de desfăşurarea evenimentelor din vara 
de criză. Hotărârile nou-alesului Parlament de la Pesta — de pildă, 
înfiinţarea unei armate (de honvezi) separate, elaborarea unui buget 
de stat separat şi emiterea de bancnote proprii — erau o sfidare pentru 
guvernul imperial. 

La 11 iulie 1848, Lajos Kossuth, nominal „doar“ ministru de finanţe, 
a ţinut discursul poate cel mai renumit din istoria Ungariei. Era bolnav, 
slăbit de febră mare şi a trebuit să fie sprijinit când a urcat pe podiu¬ 
mul Parlamentului din Pesta. Când, către amiază, politicianul a părăsit 
tribuna, toţi deputaţii au sărit în sus de entuziasm. Cu voce mai întâi 
tremurătoare, aproape şoptită, apoi din ce în ce mai puternică, el vor¬ 
bise despre Croaţia, despre sârbi, despre pericolul rusesc, despre rela¬ 
ţiile cu Austria, Anglia, Franţa şi noua Germanie. Toate argumentele 
sale serveau unui singur scop, anume aceluia de a determina Parla¬ 
mentul să pună la dispoziţia guvernului 42 de milioane de forinţi 
pentru organizarea unei armate naţionale de 200 000 de oameni. 
Kossuth s-a folosit de toate registrele retorice, după cum o arată textul 
care s-a păstrat. Martori ai epocii au relatat şi ei despre impresia de 
capodoperă oratorică pe care o făcuse acel discurs. 

Domnii mei! (Strigăte: Luaţi loc pe scaun!) Permiteţi, vă rog, să iau loc 
numai dacă mă voi simţi mai obosit. Urcând la tribună ca să vă chem să 
salvaţi patria, simt cum grandoarea, măreţia îmi copleşeşte sufletul. Am 
o stare de parcă Dumnezeu mi-ar fi dat în mână trâmbiţa ca să trezesc 
morţii, pentru ca ei, dacă sunt păcătoşi şi slabi, să se cufunde din nou în 
moarte, dacă însă mai au forţă vitală în ei, să se trezească pentru eternitate. 
Aşa arată în acest moment soarta naţiunii! 

Dumneavoastră, domnii mei, cu hotărârea pe care o veţi lua în privinţa 
cererii mele, Dumnezeu v-a dat în mâini mijlocul de a tranşa asupra vieţii 
şi morţii naţiunii! Dar tocmai pentru că momentul este aşa de grandios, 
mi-am propus să nu recurg deloc la arma artei oratorice. [...] Domnii mei, 
patria este în pericol! 10 

Kossuth a înfăţişat în marele său discurs pericolul sârbesc şi croat 
şi atitudinea duplicitară a dinastiei (cu aluzii ironice la „ciocnirea 44 
dintre împăratul Austriei şi regele Ungariei, adică între două ipostaze 
ale uneia şi aceleiaşi persoane), pentru ca apoi să schiţeze un tablou 
sumbru al izolării Ungariei în Europa de atunci. El a vorbit despre 
Anglia, care nu i-ar sprijini pe maghiari decât atunci când acest lucru 
ar servi propriilor ei interese. Apoi, Kossuth a exprimat „cea mai mare 
simpatie 44 pentru campionii francezi ai libertăţii, dar a adăugat că nu 
vrea ca soarta Ungariei să depindă de protecţia franceză: „Polonia 
s-a sprijinit şi ea pe simpatie franceză, simpatia, de bună seamă, a 
existat, dar Polonia nu mai există! 44 

In final, Kossuth a vorbit despre relaţiile cu Confederaţia Germană. 
Ungurii încă se mai legănau în iluzii şi au trimis doi oameni politici la 
Dieta de la Frankfurt. Ei sperau în alipirea Austriei la Confederaţia 
Germană, pentru că erau de părere că, în acest caz, Pragmatica Sanc¬ 
ţiune din 1713 (acceptată în 1722/23) şi-ar pierde valabilitatea, iar 
Austria şi Ungaria ar putea apoi să decidă ele înseşi asupra sorţii lor. 
Regele şi-ar avea reşedinţa la Buda şi s-ar păstra o monarhie ungară 
independentă. în mai — potrivit unor izvoare ungureşti —, chiar aus¬ 
triecii mai credeau într-o alianţă germano-austro-ungară împotriva 
slavilor. Oricum ar fi fost, Kossuth nu făcea nici un secret din impor¬ 
tanţa pe care o atribuia posibilităţii unei alianţe cu Germania. 

O spun deschis că simt adevărul şi firescul următoarelor consideraţii: naţiu¬ 
nea ungară este chemată să trăiască în raporturi sincere şi prieteneşti cu 
naţiunea germană liberă, iar naţiunea germană este chemată să trăiască 
tot în asemenea raporturi cu naţiunea ungară liberă şi să vegheze imite 
asupra civilizaţiei răsăritului. [...] Dar tocmai pentru că Dieta de la 
Frankfurt se afla încă în chinurile facerii şi încă nu se conturase un orga¬ 
nism cu care tratativele s-ar fi putut încheia cu un rezultat şi cum acest 
rezultat nu poate fi obţinut decât cu un guvern care trebuie format după 
alegerea locţiitorului imperial, deci tocmai din aceste motive se mai află 
acolo unul dintre trimişii noştri pentru ca — în momentul în care va exista 
cineva cu care să se poată intra în contact oficial — să negocieze acea 
alianţă prietenească pe care o dorim realizată între noi şi Germania; dar 
în condiţii în care noi nu vom ceda nici o iotă din drepturile noastre, din 
independenţa noastră, din libertatea noastră naţională. 

După aplauzele frenetice cu care, la sfârşitul discursului său, a fost 
satisfăcută cererea privind mijloacele băneşti necesare („Le dăm! 44 
au strigat deputaţii, ridicându-se în picioare), Kossuth, obosit şi mişcat 
până la lacrimi, a continuat: 

Această rugăminte am vrut să v-o adresez. Dar dumneavoastră v-aţi 
ridicat în picioare toţi ca un singur om, iar eu mă plec în faţa măreţiei 
acestei naţiuni şi nu mai adaug decât: atâta forţă în trecerea la fapte să 
avem, câtă iubire de patrie am aflat eu în gestul dăruirii, şi nici iadul nu 
va putea să-i învingă pe unguri! 

în ciuda evaluării pesimiste pe care Kossuth, în discursul său, a facut-o 
asupra situaţiei din Europa şi în pofida diminuării valului revoluţionar 
din Franţa până în Polonia, stânga radicală făcea presiuni asupra 
guvernului. înainte de toate, ea urma să respingă cererea regelui de 
a i se pune la dispoziţie 40 000 de recruţi din Ungaria pentru lichidarea 
luptei pe care italienii o duceau pentru libertate. Cabinetul era divizat, 
iar contradicţiile dintre moderatul Batthyâny şi energicul şi hotărâtul 
Kossuth deveneau tot mai ascuţite şi chiar cunoscute publicului. Inde¬ 
cizia în chestiunea recruţilor continua să agraveze conflictul cu Curtea, 
între timp însă, se îmbunătăţise sensibil situaţia dinastiei. La Praga, 
feldmareşalul Windischgrătz zdrobise o răscoală a cehilor. Politicienii 
unguri nu au sesizat sau au sesizat prea târziu importanţa psihologică 
şi politică a strălucitelor victorii ale bătrânului feldmareşal Radetzky 
la Custozza împotriva armatei piemonteze şi efectul recuceririi Lom- 
bardiei asupra combativităţii austriecilor. 

Zarurile au fost aruncate la 11 septembrie 1848. Conduşi de genera¬ 
lul Jelacic, reinstalat în funcţie cu o săptămână înainte de către împă¬ 
rat, 50 000 de soldaţi, grăniceri şi gardişti croaţi au traversat în acea 
zi Drava şi, sub steaguri negru-galbene, au pornit spre Pesta, încurajaţi 
în secret de la Viena de membri ai Curţii şi de ministrul de război. 
A început un război în care generali habsburgici conduceau trupele 
împotriva altor generali habsburgici sau — cum nimerit a descris situa¬ 
ţia încurcată din vara lui 1848 aristocratul maghiar conte Majlâth — 
„regele Ungariei declarase război regelui Croaţiei şi împăratul Austriei 
era neutru şi aceşti trei monarhi erau una şi aceeaşi persoană 44 . 11 

în aceste zile, Kossuth a pornit să facă un tur al marii puste ma¬ 
ghiare, acţiune extrem de importantă din punct de vedere politic şi 
psihologic. Cu nenumărate cuvântări ţinute în cătune şi sate, a recrutat 
mii de voluntari pentru armata de honvezi. Pentru ţărani, călătoria 
lui propagandistică a fost însă înainte de toate un eveniment unic în 
felul său, care a lăsat urme în literatura şi arta maghiară. Nici o altă 
personalitate nu a exercitat timp de peste un secol o vrajă atât de puter¬ 
nică asupra poporului neîncrezător al pustei. în Ungaria, aproape 

fiecare comună mai mare a dat unei străzi numele Kossuth sau a ridicat 
un monument în cinstea lui. Mitul său dăinuie până astăzi în cântece 
populare: 

Lajos Kossuth — miel de aur, 

Cu litere de aur pe spate, 

Cel ce le poate citi, 

Fiul lui Kossuth pare-a fi. 

Când este să scrie, Kossuth 
De lampă n-are nevoie. 

El poate să-şi scrie scrisoarea 
La blânda lumină stelară. 12 

în zilele lui septembrie, Kossuth juca deja rolul principal în toate 
domeniile. El a reuşit, de asemenea, să obţină aprobarea camerei depu¬ 
taţilor pentru înfiinţarea unui mic comitet special permanent pe lângă 
prim-ministru. Din acest for s-a născut apoi acel comitet al apărării 
naţionale care, curând după aceea, la 8 octombrie, a preluat fîâiele guver¬ 
nului naţional sub conducerea lui Kossuth, ales preşedinte al acestuia. 

Curtea nu a mai considerat guvernul ca reprezentant legitim al Unga¬ 
riei şi l-a numit pe locotenent-feldmareşalul conte Ferenc Lamberg, 
un magnat maghiar moderat, comisar regal şi comandant suprem al 
tuturor forţelor armate din Ungaria, în timp ce, în locul lui Batthyâny, 
un alt politician, unul aproape necunoscut, a fost însărcinat cu for¬ 
marea unui nou guvern. între timp, palatinul şi Batthyâny au demisio¬ 
nat. Numirea lui Lamberg făcută fără contrasemnătura premierului 
în exerciţiu a provocat indignare unanimă. La scurt timp după sosirea 
sa la Viena, „trădătorul 44 a fost linşat în plină stradă, în trăsura sa, de 
o mulţime revoltată. 

împăratul Ferdinand a dizolvat după aceea adunarea naţională 
ungară, a decretat starea de asediu în ţară şi l-a numit pe generalul 
Jelacic însărcinat plenipotenţiar şi comandant suprem. Acesta însă 
nu a putut prelua puterea absolută ce-i fusese conferită, pentru că la 
29 septembrie armata sa a fost înfrântă de o unitate ungurească la 
Pâkozd, în apropiere de Pesta şi, între timp, trupele sale nu au mai 
mărşăluit spre Pesta-Buda, ci în direcţie contrară. O săptămână mai 
târziu, a doua armată croată a suferit o înfrângere zdrobitoare la Ozora, 
la sud de lacul Balaton. Cele două victorii, care au salvat temporar 
capitala şi revoluţia, au fost proslăvite în piese de teatru şi în poezii. 

Câteva zile mai târziu, tot la propunerea lui Kossuth, Parlamentul 
a declarat ca nevalabil manifestul regal. Războiul deschis dintre Ungaria 
şi Austria devenea inevitabil. Totodată, începea regenţa lui Kossuth. 

între septembrie 1848 şi aprilie 1849, Kossuth, ca preşedinte al 
Comitetului pentru Apărare Naţională, a fost de facto un „dictator 
dependent de Parlament, un dictator pe termen limitat“, adică pentru 
perioada crizei. Dar, în realitate, Kossuth nu a devenit numai condu¬ 
cătorul politic, ci şi sufletul, organizatorul luptei şi propagandistul 
ei cel mai de seamă. Faptul că revoluţia a fost continuată ca luptă 
pentru libertate şi că naţiunea a ales calea rezistenţei armate s-a produs, 
fără îndoială, în primul rând datorită neobişnuitei puteri de a ilumina, 
care emana de la acest autentic tribun popular. Despre trăsăturile lui 
negative, unii istorici şi foşti tovarăşi de drum au scris mult: despre 
gelozia şi vanitatea sa, despre firea sa rece şi egoismul său, despre 
incapacitatea sa de a se transpune în situaţia celuilalt şi de a manifesta 
un minimum de înţelegere pentru doleanţele naţionalităţilor. Iluziile 
sale în materie de politică externă se explică poate mai curând prin 
aceea că până în 1849 drumul lui spre Europa apuseană nu dusese 
niciodată dincolo de Viena. El a favorizat generali incapabili, iar pe 
cel cu adevărat genial, anume pe Artur Gorgey, l-a persecutat; pe 
comandanţii lui militari i-a împins la luptă chiar şi atunci când nu 
mai exista nici o şansă de a câştiga războiul. 

Atunci de ce lui Kossuth i s-a iertat totul? Pentru că el a fost elibe¬ 
ratorul pur şi simplu: el a fost acela care a înlăturat rămăşiţele feuda¬ 
lismului, i-a eliberat pe ţărani, i-a emancipat pe evrei, a încurajat 
industria. Dar, mai ales, a întruchipat — nu numai pentru compatrioţii 
săi — ideea independenţei . 13 

Revoluţia din octombrie de la Viena a fost un punct de cotitură 
în istoria Austriei. Ea a avut efecte cu bătaie lungă şi asupra eveni¬ 
mentelor viitoare din Ungaria. Răscoala lucrătorilor şi studenţilor a 
izbucnit la 6 octombrie. Scânteia, care a făcut să explodeze materialul 
inflamabil acumulat al nemulţumirii, a fost rebeliunea unui batalion 
de grenadieri din garnizoana Vienei, batalion pe care ministrul de 
război Latour voia să-l trimită în Ungaria în sprijinul lui Jelacic. Latour 
însuşi a fost atacat şi linşat în Ministerul de Război; cadavrul său muti¬ 
lat a fost prins de un stâlp de felinar. împăratul, Curtea şi funcţionarii 
superiori au fugit la Olomouc, în Moravia. 

în poezia sa Viena, poetul german revoluţionar Ferdinand Freilig- 
rath îi chema pe germani să se ridice. îndemn la fel de zadarnic ca 
şi speranţa că trupele revoluţionare ungureşti vor reuşi să împrăştie 
trupele imperiale care asediau Viena. Armata austro-croată a învins 
la Schwechat trupele ungureşti, care, după o lungă indecizie, înainta¬ 
seră spre Viena. La 30 octombrie, feldmareşalul Windischgrătz a intrat 

mărşăluind în Viena ca să înece în sânge răscoala şi să instaureze o 
dictatură militară (care avea să dureze până în 1853). Generalul revo¬ 
luţionar polonez Iosif Bem a reuşit să fugă, dar locotenentul-major 
Messenhauser, care refuzase să tragă cu tunurile în popor, a fost exe¬ 
cutat, la fel ca şi câţiva radicali, printre ei Robert Blum, deputat al 
Dietei de la Frankfurt. 14 

Acum, ambele părţi se pregăteau de război. Austria primise în per¬ 
soana lui Felix principe Schwarzenberg un nou premier. Diplomatul 
şi generalul, în plus cumnat al ambiţiosului Windischgrâtz, avea — 
aprecia Robert A. Kann 15 — înclinaţii de „aventurier şi amator de 
acţiuni politice hazardate 4 *. Radetzky controla Italia de Nord, iar Win- 
dischgrătz a devenit comandant suprem al apropiatei campanii împo¬ 
triva rebelilor unguri. 

împreună cu arhiducesa Sophie, Schwarzenberg a reuşit să-l deter¬ 
mine pe împăratul Ferdinand să abdice în favoarea arhiducelui Franz, 
nepotul său de optsprezece ani. Succesiunea la tron a avut loc la 2 de¬ 
cembrie 1848. Schwarzenberg, brutal, arogant şi adept al ideii impe¬ 
riale — Szechenyi l-a numit „un vampir palid 44 —, era hotărât să 
coboare o dată pentru totdeauna Ungaria la condiţia unei provincii. 
Noul împărat, care, ca să-şi demonstreze ataşamentul faţă de iosefi- 
nismul luminat, şi-a adăugat la numele de Franz pe cel de Joseph, 
avea în Schwarzenberg o încredere ca în nici un alt sfetnic de după 
el. Urmările acestei încrederi au fost, fireşte, mai mult decât îndoiel¬ 
nice: aşa au fost, de pildă, dizolvarea violentă a Parlamentului de la 
Kremsier şi arestarea mai multor deputaţi în martie 1849. 

între timp, maghiarii refuzaseră, la mijlocul lui decembrie, să-l 
recunoască pe noul împărat ca rege al lor, pentru că el nu fusese înco¬ 
ronat cu coroana lui Ştefan cel Sfânt şi nu se mai simţea legat de jură¬ 
mântul de încoronare depus de predecesorul său. Kossuth, ce-i drept, 
nu intenţionase această ruptură definitivă, dar în sinea lui probabil 
că o salutase. 

în decembrie, trupe austriece au atacat Ungaria din toate părţile. 
La Viena, fostul premier Batthyâny şi ministrul de justiţie Deâk, consti¬ 
tuiţi într-o misiune de pace, au eşuat; Windischgrâtz a respins categoric 
însăşi ideea de a-i primi pe cei doi unguri de vază. Ungurii erau încer¬ 
cuiţi din toate părţile. Sub comanda generalului Schlick, unităţi ale 

A 

armatei austriece din Galiţia atacau din nord. In sud-est, s-au alăturat 
ofensivei românii şi saşii. Din sud, înaintau sârbii, de peste Drava 
şi Dunăre se apropiau croaţii, iar din vest venea Windischgrâtz, cu 

puternica sa forţă armată. In ianuarie 1849, Pesta a fost ocupată. 
Kossuth a fugit cu deputaţii şi funcţionarii — în total vreo 2 000 de 
oameni — la Debreţin, la 220 de kilometri est de capitală. 

Capitala provizorie era, în realitate, un sat uriaş, în care nu ofe¬ 
rea consultaţii decât un singur medic. Acest oraş era la cea mai mare 
distanţă de trupele austriece care înaintau şi, ca unul dintre centrele 
calvinismului, trecea ca simbol al rezistenţei împotriva Habsburgilor 
catolici. 

Către sfârşitul anului, cauza maghiarilor părea pierdută. Austriecii cre¬ 
deau că au zdrobit revoluţia ungară „ca în inelele unui boa constrictor 4 * 
scria Friedrich Engels în Neue Rheinische Zeitung. 16 

Dar ungurii continuau să lupte cu tot mai mare îndâijire, chiar dacă 
deocamdată ieşeau când victorioşi, când învinşi. Windischgrâtz nu 
s-a dovedit a fi un comandant foarte eficient. Afară de aceasta, el cădea 
victimă atât vanităţii sale nemărginite, cât şi tacticii superioare a gene¬ 
ralilor revoluţionari unguri. După o victorie neînsemnată strategic 
obţinută la Kâpolna, la est de Pesta, asupra trupelor conduse de gene¬ 
ralul polonez Henryk Dembinski, principele a crezut că ungurii sufe¬ 
riseră o gravă înfrângere. într-un raport către Curte, care atunci îşi 
avea reşedinţa tot la Olomouc, Windischgrâtz îşi anunţa iminenta 
intrare în Debreţin. Trufia sa a dus la deja menţionata constituţie din 
4 martie, care, din punct de vedere psihologic, le-a dat ungurilor indig¬ 
naţi un extraordinar de important impuls de a-şi continua campania 
între timp victorioasă împotriva Austriei. 

Constituţia acordată lua Ungariei vechile ei drepturi şi-i contesta 
Croaţia-Slavonia, Dalmaţia şi Transilvania. La aceasta, ungurii au 
răspuns la 14 aprilie 1849 cu o „declaraţie de independenţă 4417 , decla¬ 
raţie de înţeles din punct de vedere psihologic, dar neinteligentă din 
punct de vedere politic: în marea biserică reformată din Debreţin, 
Parlamentul a declarat destituită Casa de Habsburg-Lotaringia. Kossuth 
a fost ales în unanimitate „guvernator preşedinte 41 , iar Bertalan Szemere 
şef al guvernului şi ministru de interne. 

Ungaria era izolată, totuşi armata ei lupta cu asemenea succes, încât 
mulţi vorbeau de o „minune a primăverii 44 . Una dintre cererile prin¬ 
cipale ale revoluţionarilor era organizarea unei armate naţionale cu 
maghiara ca limbă de comandă. Dar ordinele trebuiau concepute şi 
transmise tot în limba germană, pentru că o mare parte a celor mai 
importanţi ofiţeri nu înţelegea nici un cuvânt unguresc. Unul dintre 
cei mai înflăcăraţi tovarăşi de drum ai lui Kossuth era, de exemplu, 
un englez, generalul Richard Guyon, care înainte de revoluţie servise 

ca locotenent-major într-un regiment unguresc de husari şi devenise, 
prin căsătorie cu o unguroaică, patriot maghiar. Printre mulţii ofiţeri 
de carieră străini, l-am putea menţiona şi pe generalul conte Karl 
Leiningen-Westerburg, care provenea din casa domnitoare de Hessa, 
se înrudea cu casa regală engleză, se căsătorise şi el cu o unguroaică 
şi devenise ungur. 

în toamna lui 1848, circa 50 000 de membri ai armatei chezaro-cră- 
ieşti luptau de partea ungară, printre ei vreo 1 500 de ofiţeri de carieră. 
Aceste unităţi regulate nu au fost integrate în noua armată de hon¬ 
vezi; soldaţii şi-au păstrat uniformele. Au existat multe neînţelegeri 
tragicomice, deoarece adesea era imposibil să deosebeşti soldaţii prie¬ 
teni de soldaţii inamici. Semnalele de trâmbiţă şi de tobă rămăseseră 
aceleaşi, la fel instrucţia şi, după cum am menţionat deja, limba de 
comandă. Cel puţin o mie de ofiţeri sau vreo 10 la sută din corpul 
ofiţeresc habsburgic au trecut de partea ungurilor. Istoricul militar 
maghiar Gâbor Bona apreciază că dintre 830 de generali şi ofiţeri 
de stat-major ai armatei de honvezi 15,5 la sută erau germani, 4,2 la 
sută polonezi şi 3,6 la sută sârbi şi croaţi. 18 Caracterul cosmopolit 
al forţei armate revoluţionare a rămas intact de la începutul promiţător 
până la sfârşitul tragic al luptei pentru libertate. în general, se aflau 
de partea maghiarilor germani din Ungaria (cu excepţia saşilor din 
Transilvania), mulţi slovaci şi, fără excepţie, evreii, care sperau în 
emanciparea lor. De asemenea, luptau pentru unguri circa 3 000 de 
polonezi, printre ei numeroşi ofiţeri. 

Kossuth a fost însă mai ales cel care, cu uriaşă energie, cu neîn¬ 
trecut optimism şi dinamism personal unic în felul său, a determinat 
sporirea cu zeci de mii de recruţi a conglomeratului pestriţ al armatei 
şi a procurat, în primul rând, arme şi muniţie din străinătate, creând, 
în scurt timp, din nimic o industrie de război. Până în iunie 1849, Kos¬ 
suth a reuşit să mobilizeze o armată de honvezi de 170 000 de oameni. 

în perioada refluxului revoluţionar şi a întăririi reacţiunii de la 
Curte, victoriile strălucite repurtate de unguri în primăvara lui 1849, 
care au culminat în mai cu recucerirea capitalei, au impresionat întreaga 
Europă. în Germania, cu aceste evenimente s-au ocupat, pe lângă mulţi 
alţii, Marx şi Engels, Heinrich Heine şi Ferdinand Freiligrath. Primul 
număr al lui Neue Rheinische Zeitung a purtat în acel an pe prima 
pagină poezia Ungaria a lui Freiligrath: 

Ard acum cu vâlvataie 

Focuri de tabără-n pustă; 

Acum spada, seceră ce taie, 

Fulgeră-n mână de ungur, frustă; 

Voi, vestici, luaţi seama bine! 

Un popor mândru de el 

A 

încă există şi se ţine 

De revoltă, cu mână de-oţel! [...] 19 

Pe maghiari, Karl Marx şi Friedrich Engels i-au sprijinit necondiţio¬ 
nat atât din admiraţie pentru ultima mişcare revoluţionară încă activă, 
cât şi din dispreţ pentru slavii de sud. într-un articol programatic, 
Engels, plin de admiraţie, scria în Neue Rheinische Zeitung: „După 
o lungă perioadă de timp, găsim pentru prima dată un caracter cu 
adevărat revoluţionar, un om care îndrăzneşte să ridice în numele 
poporului său mănuşa luptei disperate, un om care pentru naţiunea 
sa întruneşte în persoana sa pe Danton şi Camot — Ludwig Kossuth. 44 

încă din perioada în care, în toamna lui 1848, ungurii se aflau în 
retragere, Engels voia să mobilizeze prin ziarul său opinia publică 
„în apărarea celui mai mare om al anului 1848“. în aprilie 1849, el 
elogia deja „armata bine organizată şi excelent condusă“ a maghia¬ 
rilor şi-i numea pe generalii Gorgey şi Bem „genialii strategi ai 
prezentului 46 . 

Totodată, Engels (ca şi Marx) îşi exprima dispreţul nedisimulat 
pentru cehi şi, mai ales, pentru slavii de sud, deci pentru sârbi, croaţi 
şi sloveni. Acestea sunt, scria el, „naţiuni fără istorie 44 , simple „apendice 44 
ale naţiunii germane sau ungare. Şi tot Engels scria că slavii de sud 
austrieci nu sunt altceva decât un „deşeu etnic 44 al unui încâlcit „pro¬ 
ces milenar 44 ; că din secolul al Xl-lea, ei şi-au pierdut şi „ultima apa¬ 
renţă 44 a unei independenţe naţionale; că ei nu mai sunt decât o 
„buleandră jerpelită 44 , târâtă de germani şi de maghiari. 20 

în ciuda victoriilor strălucite ale trupelor ungureşti conduse de Gorgey, 
Bem, Klapka şi de alţi ofiţeri talentaţi, în ciuda eliberării întregii 
Transilvanii şi a celei mai mari părţi a Ungariei, se apropia în acea 
primăvară catastrofa inevitabilă: ingerinţa Rusiei. Intervenţia era, deja 
în martie, lucru hotărât pentru eventualitatea că guvernul austriac sin¬ 
gur nu ar mai fi stăpân pe situaţie. Ea a fost urmarea firească a strânsei 
colaborări dintre Habsburgi şi Romanovi, colaborare care se inten¬ 
sificase în mod deosebit de la zdrobirea revoluţiei poloneze din 
1830/31. Deci nu declaraţia de independenţă a lui Kossuth a fost aceea 
care a provocat intrarea în forţă a ruşilor. 

După o întreaga serie de insistente strigăte de ajutor ale Vienei, 
împăratul Franz Joseph a trebuit să-l roage — într-o scrisoare oficială, 
publicată la 1 mai 1849 în Wiener Zeitung — pe ţarul Nicolae să-i 
acorde asistenţă împotriva revoluţiei ungare, „în războiul sfânt contra 
anarhiei 44 . Ţarul a răspuns cu prima poştă că i-a indicat feldmareşalului 
prinţ Ivan Paskievici, viceregele Poloniei, să intervină de urgenţă în 
ajutorul fraţilor de arme austrieci. înjosirea Austriei a culminat cu 
trimiterea lui Franz Joseph la Varşovia, pentru ca acolo, la 21 mai, 
să trebuiască în genunchi să-i sărute mâna unui om cu 35 de ani mai 
bătrân, care era domn al tuturor ruşilor. Despre acest moment, tânărul 
împărat îi relata cu entuziasm mamei sale: 

M-a primit cu infinită bunătate şi cordialitate şi, la ora 4.00, am luat masa 
în tete-ă-tete cu el. Am călătorit foarte repede, şi calea ferată rusească se 
remarcă mai cu seamă prin ordine şi punctualitate. în general, aici totul 
este atât de ordonat şi de calm, încât te simţi bine. 21 

Istoricii maghiari şi străini şi, mai ales, contemporanii au discutat 
multă vreme pe tema dacă ingerinţa rusească, păguboasă pentru pres¬ 
tigiul Austriei, a fost realmente indispensabilă pentru victoria asupra 
revoluţiei. Căpitanul Ramming von Riedkirchen, şeful de stat-major 
al generalului de artilerie Haynau, numit la sfârşitul lui mai nou 
comandant suprem al armatei austriece, a notat în raportul său despre 
campanie: 

Se tot pune întrebarea dacă statul austriac ar fi fost în măsură ca, fără 
sprijin rusesc, să zdrobească răscoala ungară, care după neaşteptatele ei 
succese din primăvara lui 1849 s-a extins atât de rapid şi a atins dimensiuni 
atât de mari. [...] Pentru o superioritate militară hotărâtoare, cum a fost 
ea atinsă şi în toate domeniile politicii externe, intervenţia armată rusească 
în Ungaria şi Transilvania a fost indispensabilă. Marele şi puternicul ajutor 
al armatei ruse ar fi condus cu necesitate la un succes, chiar dacă măsurile 
luate de Austria ar fi fost mai puţin energice şi eficiente. 22 

Istoricul austriac Zollner este şi el de părere că, fără ajutor străin, 
„victoria forţelor monarhist-conservatoare nu ar fi fost posibilă 4423 , 
în schimb, Istvân Deâk opinează că austriecii ar fi putut repurta o 
victorie şi singuri, chiar dacă într-un interval de timp mai lung. Un 
tablou al pierderilor de război, citat de el, pare să-i confirme teza. 

Austriecii au întocmit inexact listele şi ungurii au făcut abstracţie totală 
de acest lucru. Este de presupus că au căzut cam 50 000 de soldaţi unguri 
şi cam tot atâţia austrieci. Armata expediţionară rusă a avut în lupte numai 
543 de morţi şi 1 670 de răniţi; în acelaşi timp, holera a secerat 1 128 de 
oameni din armata lui Paskievici. 24 

Totuşi, intervenţia Rusiei a pecetluit soarta Ungariei. Faţă de 194 000 de 
ruşi şi 176 000 de austrieci cu un total de 1 200 tunuri, 152 000 (după 
alte date, 170 000) de honvezi cu 450 de tunuri erau, prin forţa lucru¬ 
rilor, sortiţi să piardă. Oricum, luptele au durat până în august. 

Ungurii erau în Europa complet izolaţi. Guvernul Kossuth şi şeful 
său de guvern Szemere au adresat un apel disperat către popoarele 
Europei: „Pe pământul Ungariei, se decide soarta Europei. Cu acest 
pământ, libertatea lumii pierde o mare ţară, cu această naţiune se 
pierde un erou credincios !“ 25 Nici împuterniciţii lui Kossuth la Londra 
.si Paris, contele Lâszlo Teleki şi Ferenc Pulszky, amândoi cu cele 
mai bune legături de societate, nu au putut să realizeze ceva. Ca de 
atâtea ori în perioadele mai îndepărtate şi mai apropiate ale istoriei 
maghiare (din 1241 până în 1956), nici o putere europeană nu a mişcat 
nici măcar un deget în interesul maghiarilor. Lordul Palmerston a fost, 
de exemplu, în permanenţă un adept al integrităţii monarhiei. Dacă 
după intervenţia rusească şi-a manifestat şi el public în Camera Comu¬ 
nelor îngrijorarea, într-o convorbire particulară cu ambasadorul rus 
la Londra nu şi-a exprimat decât speranţa că armata ţarului va acţiona 
rapid... 26 

Paskievici, Haynau şi Jelacic au silit din toate părţile unităţile ungu¬ 
reşti să se retragă în colţul cel mai sud-estic al ţării. înainte de a se 
ajunge în această situaţie, deputaţii prezenţi au mai ţinut însă în oraşul 
Szeged din sudul Ungariei nişte ultime şedinţe ale adunării naţionale. 
La 28 iulie, ei şi-au încununat activitatea cu două importante şi, mai 
ales, simbolice hotărâri privind egalitatea în drepturi a diferitelor 
naţionalităţi şi a evreilor. Legea naţionalităţilor a fost adoptată după 
ce Kossuth negociase în iulie atât cu proeminenta personalitate 
românească, intelectualul liberal Nicolae Bălcescu, despre posibilitatea 
unei împăcări şi cooperări, cât şi cu reprezentanţi ai sârbilor. Legea 
consfinţea, ce-i drept, maghiara ca limbă oficială, dar prevedea şi dez¬ 
voltarea liberă a tuturor grupurilor etnice; orice cetăţean avea dreptul 
să folosească în faţa autorităţilor propria sa limbă; majoritatea deter¬ 
mina limba care urma a fi utilizată în administraţia locală; în plus, 
în sistemul şcolar era prevăzut învăţământul în diferite limbi. 

Hotărârea privind emanciparea evreilor nu a stârnit nici o dezba¬ 
tere. Guvern şi deputaţi recunoşteau ca egal în drepturi acel grup care, 
în timpul revoluţiei, a dovedit—prin 10 000 până la 20 000 de voluntari, 
prin numeroşi ofiţeri pentru armata de honvezi şi prin importante donaţii 
pentru înarmare — cel puţin atâta credinţă faţă de naţiune câtă au 
dovedit ungurii creştini. După război, evreii au plătit scump pentru 

adeziunea lor la crezul maghiar; unii dintre conducătorii lor au fost 
arestaţi, iar anumite comunităţi au trebuit să plătească amenzi enorme. 27 

Retrospectiv, optimismul de la Szeged apare de neînţeles, aproape 
de domeniul nefirescului: guvernul se găsea în refugiu, unităţile, obo¬ 
site şi epuizate, erau parţial încercuite, parţial în retragere; sute de depu¬ 
taţi demisionaseră deja; puternice armate inamice se apropiau — şi 
totuşi, în această a doua capitală provizorie continua să domnească 
o atmosferă dătătoare de speranţă! Szemere, premierul, vorbea optimist 
despre „trezirea 46 guvernelor Angliei şi Franţei. „Din acest oraş, liber¬ 
tatea îşi va trimite cândva razele asupra Europei 44 — anunţa Kossuth 
la întrunirea ţăranilor. 

După nici două săptămâni, visul s-a spulberat. După grele înfrân¬ 
geri la Szeged şi Timişoara, Kossuth a abandonat totul şi — deghizat 
ca valet al unui conte polonez, cu cunoscuta barbă şi mustaţă rase, 
cu frizura schimbată, cu două paşapoarte, unul unguresc („Tamâs 
Udvardi 44 ) şi unul englezesc („James Bloomfield 44 ) — a fugit în Turcia. 
Deja la 11 august, guvernatorul îi transferase ministrului de război 
Gorgey deplina putere. Acesta, pentru o zi şef al statului, împreună 
cu armata sa împuţinată — 11 generali, 1 426 de ofiţeri, 32 569 de 
soldaţi, 144 de tunuri şi 60 de steaguri de război —, s-a predat ruşilor 
la Vilâgos (Şiria) în apropiere de Arad. 28 Rămâne fără răspuns întreba¬ 
rea dacă prin faptul că Gorgey a preferat să depună armele în faţa 
ruşilor şi nu în faţa austriecilor, Viena a fost şi mai incitată să-i reprime 
cu şi mai multă cruzime pe revoluţionari. Capitularea de la Vilâgos 
a însemnat, în orice caz, sfârşitul revoluţiei în Imperiul Habsburgic, 
după ce cu câteva săptămâni înainte se predaseră Prusiei şi ultimii 
republicani germani. De la Paris, Heinrich Heine a văzut în prăbuşirea 
Ungariei punctul final în eşuarea revoluţiei general-europene: „Căzu 
şi ultima redută a libertăţii... 44 Prinţul Paskievici îi raporta ţarului: 
„Ungaria se află la picioarele Maiestăţii Voastre. 44 Ţarul i-a îndemnat 
pe austrieci să fie blânzi cu rebelii învinşi. 

Tânărul împărat şi-a sărbătorit la Bad Ischl a nouăsprezecea aniversare 
a zilei de naştere. Mama lui, ca întotdeauna, pregătise frumos totul: 
pe masă, se afla un tort mare cu nouăsprezece lumânări, muzicanţi 
din Tirol au intonat „Dumnezeu să ne ţină. Dumnezeu să ne apere 
împăratul şi ţara 44 , iar binedispusul sărbătorit răpusese şase splendizi ţapi 
de capră neagră. Dar în continuare, relatează unul dintre biografii săi, 
Franz Joseph a săvârşit o greşeală grea de consecinţe. A ascultat, ca de 
obicei, de sfatul inflexibilului şi durului său premier Schwarzenberg. 

Sub conducerea împăratului, Consiliul de Miniştri a hotărât la 20 
august ca toţi conducătorii maghiari, de la ofiţer de stat-major în sus, 
sii fie aduşi în faţa tribunalului de război. 29 

Traducerea în fapt a îngrozitoarei represiuni a căzut în sarcina minis¬ 
trului general Julius baron de Haynau, un german, fiu nelegitim al prin¬ 
cipelui moştenitor Wilhelm 1 de Hessen-Kassel. El îşi atrăsese în Italia 
porecla de „hiena din Brescia“, căci, din ordinul lui, în acest oraş lom¬ 
bard, cucerit după sângeroase lupte de stradă, femei au fost biciuite 
în public, preoţi au fost arestaţi din altar şi împuşcaţi cu odăjdiile pe 
ci. „El este generalul meu cel mai bun, dar este ca un brici, dacă l-ai 
folosit, trebuie să-l pui la loc în tocul lui“ — era de părere bătrânul 
feldmareşal Radetzky. Generalul de artilerie Haynau a acţionat rapid, 
necruţător şi de-a dreptul entuziasmat de misiunea sa. „Eu sunt omul 
care va face ordine, cu conştiinţa liniştită voi trimite la moarte prin 
împuşcare sute de oameni“, îi scria el lui Radetzky. Iniţial, indicaţia 
a fost ca nici o sentinţă de condamnare la moarte să nu fie adusă la 
îndeplinire înainte de a fi confirmată de Viena. Până la urmă, împăratul 
şi guvernul au cedat insistenţelor lui Haynau: va fi suficient să li se 
notifice sentinţele capitale aduse la îndeplinire. 

Din ordinul lui Haynau, la 6 octombrie 1849, la un an de la asa¬ 
sinarea ministrului de război Latour, treisprezece generali ai armatei 
revoluţionare ungare au fost executaţi — nouă prin ştreang, patru prin 
împuşcare — la şanţul de fortificaţie al Aradului. Un al paisprezece¬ 
lea fost ofiţer al armatei imperiale a fost şi el, ca general maghiar, con¬ 
damnat la moarte, dar graţiat în ultimul moment: a scăpat cu închisoare 
pe viaţă. Printre aceşti eroi ai revoluţiei, comemoraţi în fiecare an 
în Ungaria, au fost un german de provenienţă neaustriacă, un german 
austriac, doi germani unguri, un croat, un sârb bănăţean şi doi ma¬ 
ghiari de origine armeană. Nu toţi cei cinci maghiari „puri“ puteau 
să vorbească sau să înţeleagă ungureşte. La Pesta, au fost executaţi 
şase civili, printre care fostul premier al Ungariei, moderatul conte 
Lajos Batthyâny. Acesta, cu un cuţit pe care i-1 pasase cumnata lui, 
se rănise atât de rău la gât, încât nu i s-a putut pune laţul şi, de aceea, 
a trebuit să fie, contrar sentinţei, împuşcat. 

Două mii de patrioţi civili şi ofiţeri au fost întemniţaţi de Haynau, 
guvernatorul militar al ţării încătuşate. Din ordinul lui au fost trimişi 
în faţa unui tribunal de război înjur de cinci sute de foşti ofiţeri habs- 
burgici, dintre care 24 de generali chezaro-crăieşti. Aproximativ patru¬ 
zeci de ofiţeri (ce-i drept, nici un general printre ei) au fost executaţi, 

ceilalţi fiind, în majoritatea lor, condamnaţi la temniţă grea. Se apre¬ 
ciază că au avut loc 120 de execuţii. Fortăreţele în care deţinuţii politici 
au trebuit să-şi ispăşească pedepsele au fost supraaglomerate. 

A 

In lucrarea sa de referinţă Istoria Imperiului Habsburgic (1526-1918), 
Robert A. Kann, istoric american de obârşie austriacă, a făcut aprecieri 
foarte critice asupra acestor represalii: 

Este pentru totdeauna spre ocara guvernului Schwarzenberg faptul de a 
nu fi luat în consideraţie — cu excepţia cazului Gorgey — nici intervenţia 
extrem de reacţionarului ţar în favoarea vitejilor comandanţi unguri. [...] 
Comportamentul guvernului Schwarzenberg şi al zbirilor lui este în con¬ 
trast cu atitudinea mărinimoasă pe care a avut-o Grant faţă de ofiţerii 
sudişti după predarea de la Appomattox în timpul războiului civil ame¬ 
rican. Schwarzenberg a reuşit să trezească în acelaşi mod un sentiment 
de oroare împotriva sa şi a lui Haynau la englezi, francezi, germani şi chiar 
la ruşi; mai târziu, în cursul unei „vizite de prietenie", Haynau a fost 
apostrofat public la Bruxelles şi Londra . 30 

Haynau a devenit curând insuportabil şi la Curte, iar în 1850 a şi fost 
pensionat. în mod ciudat, „fiara austriacă 44 (aşa a intrat el în cărţile 
de istorie ale ungurilor) şi-a cumpărat o moşie tocmai în Ungaria şi 
a fost chiar dezamăgit că el, „noul moşier 44 (într-un roman cu acest 
titlu, Jokai îl prezintă ca pe o caricatură), nu s-a bucurat de nici o aten¬ 
ţie din partea celorlalţi moşieri. A murit în 1853 la Viena, în condiţii 
în care alienarea lui mintală era de domeniul evidenţei. 

Cealaltă personalitate influentă a părţii imperiale, banul Jelacic, 
a avut o viaţă cu câţiva ani mai lungă, dar şi iui i se întunecase mintea. 
Ca patriot croat dezamăgit, el renunţase la sine şi la cauza sa, întrucât 
nu au fost onorate decât foarte puţine dintre promisiunile făcute cro¬ 
aţilor de guvernul austriac. Fiecare cotitură istorică şi-a pus amprenta 
pe mitul Jelacic. Astfel, în 1866, încă înainte de compromisul croat 
cu Budapesta, s-a ridicat în piaţa principală din Zagreb o statuie 
ecvestră: Jelacic arăta cu degetul spre nord, deci spre Ungaria. Opt¬ 
zeci de ani mai târziu, în 1947, în era lui Tito, statuia a fost demontată, 
iar locul respectiv a primit numele de Piaţa Republicii. După renaş¬ 
terea Croaţiei, în 1990, guvernul a dispus să se reinstaleze statuia, 
cavalerul, ce-i drept, arătând de data aceasta cu degetul spre sud, deci 
nici spre de mult uitatul inamic maghiar, nici spre noul duşman de 
moarte, Serbia. Piaţa poartă şi ea, din nou, numele Piaţa Ban 
Josipa Jelacic. 

Eroul Kossuth contra lui „Iuda“ Gorgey: 
„binele“ şi „răul“ în mitologia victimei 


Nici nu a fost pecetluită bine înfrângerea, că au şi început să se afirme 
tendinţe de eroizare şi demonizare, deci tendinţe contradictorii şi 
totuşi, în esenţă, inseparabil legate între ele. în istoriografia şi literatura 
ungară, cultul eroilor şi cultul morţilor au jucat un rol important în 
toate timpurile. De asemenea, ungurii au căutat şi au găsit mereu noi 
ţapi ispăşitori pentru spulberarea iluziilor lor şi pentru nostalgia naţio¬ 
nală. în acelaşi timp, a existat, tocmai în situaţii critice, înclinaţia spre 
a-i ipostazia pe adversarii politici respectivi în trădători ai naţiunii. 
Acest fel de a rezolva problema trece ca un fir roşu prin întreaga istorie 
modernă a Ungariei, de la răscoalele kuruţilor din secolele al XVII-lea 
şi al XVIII-lea până la controversele privind evaluarea revoluţiei 
din 1956. 

Victima cea mai cunoscută şi mai tragică a acestei mitologii funeste 
de după 1849 a fost Artur Gorgey, iar inventatorul acestui mit al tră¬ 
dării s-a numit Lajos Kossuth. Timp de o sută cincizeci de ani, nu 
numai politicieni şi istorici, ci şi scriitori în poeziile şi romanele lor, 
dramaturgi şi cineaşti s-au întrecut în a-1 contrapune pe eroul Kossuth 
trădătorului Gorgey, pe revoluţionar reacţionarului. Abia în 1994, un 
opus în două volume, însumând 775 de pagini, al lui Domokos Kosâry 
a pus capăt acestei nedreptăţi. Preşedintele, octogenar atunci, al Aca¬ 
demiei de Ştiinţe, cel care tratase deja în 1936 în disertaţia sa acest 
„fier înroşit în foc 44 , a analizat în Istoria chestiunii Gorgey , fără să 
ţină seama de tabuurile sanctificante ale problemei principale, modul 
„cum s-au raportat şi cum se raportează istoriografia, concepţia asupra 
istoriei şi, în sens mai larg, conştiinţa istorică a societăţii la realităţile 
trecutului 441 . 

Dacă mişcarea pentru reformă dintre 1840 şi 1848 a fost marcată 
de rivalitatea dintre Szechenyi şi Kossuth, istoria luptei pentru liber¬ 
tate a fost umbrită de conflictul neîncetat dintre Artur Gorgey şi Lajos 
Kossuth. Nu numai Friedrich Engels, ci şi marea majoritate a ofiţeri¬ 
lor simpatiza cu generalul zgârcit ia vorbă, calm şi uneori sarcastic, 
însuşi Kossuth a trebuit, chiar dacă în silă, să recunoască meritele 

genialului strateg şi curajosului conducător de trupe după fiecare dintre 
marile victorii ale acestuia. 

Pe fostul locotenent-major de husari, mai tânăr cu şaisprezece ani, 
constrâns de motive financiare să părăsească serviciul militar şi să se 
pregătească pentru a obţine diploma în chimie, Kossuth îl numise la 
1 noiembrie 1848, după numai cinci luni de serviciu în armata revo¬ 
luţionară, general şi comandant suprem al armatei principale. Spre 
deosebire de omul politic impulsiv, adesea nechibzuit în ceea ce făcea, 
dar genial şi sclipitor, ofiţerul, atunci în vârstă de treizeci de ani, a 
cărui mamă — ca şi a lui Kossuth — se trăgea dintr-o familie burgheză 
de germani scăpătaţi din ţinutul Spis, era un om rece, puritan şi închis. 
Soţia lui — francez tatăl, englezoaică mama — învăţase ca orfană 
nemţeşte la Niimberg, îl cunoscuse pe Gorgey şi se îndrăgostise de 
el la Praga, unde era angajată ca profesoară de limbi străine şi ca damă 
de companie. în stilul lui de viaţă, Gorgey a fost totdeauna foarte 
modest şi a refuzat ca victoriile să-i fie răsplătite de Kossuth cu recom¬ 
pense băneşti şi titluri pompoase. 

Ca organizator strălucit, care şi-a demonstrat vitejia şi pe câmpul 
de luptă în situaţii aparent disperate, Gorgey avea în două chestiuni 
de principiu o părere diametral opusă liniei lui Kossuth: el voia o 
armată din militari de carieră, regulată, eficientă, chiar dacă mică, 
pentru a nu trebui să se bizuie în primul rând pe voluntari, gardă naţio¬ 
nală şi trupe auxiliare. în plus, Gorgey, cu toate că şi el era un patriot 
înflăcărat, se conforma întocmai constituţiei aprobate de regele Fer- 
dinand şi aspira la o poziţie mai bună pentru Ungaria în cadrul monar¬ 
hiei. Concret, Gorgey a devenit suspect de infidelitate atunci când, 
la 5 ianuarie 1849, după trecerea la imperiali a mai mulţi ofiţeri, a 
declarat public că rămâne credincios jurământului faţă de împărat. 
A facut-o din dorinţa de a evita destrămarea corpului său de ofiţeri, 
dar cu aceasta a trezit neîncrederea lui Kossuth ca preşedinte al comi¬ 
tetului apărării naţionale şi s-a văzut înlocuit temporar prin generalul 
polonez Henryk Dembinski. Este adevărat că Lajos Kossuth se ames¬ 
tecase de repetate ori în chestiuni militare şi, prin indicaţii contra¬ 
dictorii şi adesea ignorate de Gorgey, provocase încurcături, dar şi 
Gorgey, prin decizii strict personale şi necoordonate cu conducerea 
politică şi prin acte de indisciplină faţă de şefii instalaţi sau uneori 
favorizaţi de Kossuth, a stârnit tulburări în armată şi discordii în situaţii 
dificile. 2 Neînţelegeri, erori de comunicare şi, nu în ultimul rând, 
intrigi ale anturajului lui Kossuth au făcut ca rivalitatea să atingă cote 
insurmontabile. 

Prin aceasta, înfrângerea Ungariei a fost, indubitabil, accelerată, 
deşi în nici un caz pecetluită. La 11 august 1849, Kossuth şi-a dat 
demisia, în timp ce Gorgey a fost învestit cu depline puteri. Dar, 
deja a doua zi, Kossuth i-a trimis din nou o scrisoare lui Gorgey: 

Eu aş considera ca trădare faptul de a nu încerca toate posibilităţile raţio¬ 
nale pentru a salva naţiunea. Aş considera ca trădare din partea dumnea¬ 
voastră dacă v-aţi angaja în târguieli nu în numele acţiunii, ci în numele 
armatei şi în interesul dumneavoastră . 3 

Unii istorici, necontaminaţi de romantism naţionalist, văd în această 
scrisoare un bine calculat pas, un prolog la vestita scrisoare adresată 
de Kossuth la 12 septembrie din exilul turcesc de la Vidin (azi, Bul¬ 
garia) reprezentanţilor politici şi trimişilor în Anglia, Franţa şi Statele 

A 

Unite. In această scrisoare, Gorgey este stigmatizat în faţa opiniei 
publice mondiale, căreia i se spune despre el că este „Iuda al Unga- 
riei“; că din aviditate de putere sau din egoism rece a trădat lupta 
pentru libertate; că nici chiar forţele unite ale Austriei şi Rusiei nu 
ar fi putut să înfrângă Ungaria dacă Gorgey nu ar fi fost un trădător; 
că dacă s-ar fi continuat lupta, s-ar fi obţinut succese; că uneltirea 
internă, şi nu superioritatea externă a fost cauza înfrângerii. Pe scurt, 
Kossuth, care între timp revenise asupra demisiei, avea nevoie de un 
ţap ispăşitor, de un trădător, pentru a-şi recâştiga încrederea în sine, 
care se zdruncinase şi pentru a-şi crea o bază pentru noul său rol con¬ 
ducător în emigraţie. Socoteala s-a potrivit de minune. Gorgey nu a 
putut niciodată să se scuture de reproşurile lui Kossuth. 

Cu uimire constata Robert A. Kann în Istoria Imperiului Habs- 
burgic : „Naţionalismul maghiar a aprobat totdeauna, şi pe bună drep¬ 
tate, decizia lui Kossuth de a fugi de spânzurătoarea austriacă, în timp 
ce pe nedrept l-a condamnat pe Gorgey pentru hotărârea lui corectă 
de a pune capăt unei inutile vărsări de sânge.“ 4 

Legenda trădării nu avea, fireşte, legătură numai cu sentimentele 
personale ale lui Kossuth faţă de Gorgey. El avea nevoie şi de trădător 
numai ca mijloc de a-şi salva renumele şi popularitatea, lucru pe care 
Ervin Szabo, istoricul socialist al revoluţiei de la 1848, l-a explicat 

A 

încă înainte de Primul Război Mondial. In legătură cu teza că naţiunea 
a putut fi învinsă doar printr-un şiretlic, problema era mai degrabă 
aceea de a trage nădejde pentru viitor şi de a dobândi sprijin pentru 
pregătirea unei noi lupte pentru libertate. 

Dar ce s-a întâmplat cu Gorgey însuşi? Datorită unei intervenţii perso¬ 
nale a ţarului Nicolae, Gorgey a scăpat după război de pedeapsă. 
Feldmareşalul prinţ Paskievici şi ţarul îi rugaseră personal pe austrieci 
şi pe împărat să aibă o atitudine mărinimoasă faţă de unguri, dar 
demersul acesta nu a fost respectat decât în cazul lui Gorgey. Evi¬ 
dent, Gorgey a fost convins de cuvântul de onoare dat cu bună-credinţă 
că ofiţerii care depun armele în faţa ruşilor nu vor fi predaţi aus¬ 
triecilor. Faptul că el i-a scris fiecărui comandant de trupe şi fiecărui 
comandant de fortificaţie să-i urmeze exemplul şi să renunţe la luptă, 
întrucât patria are nevoie de pace, şi faptul că în cele din urmă, în 
loc să refuze, a primit de la comandantul suprem rus, ca semn al înal¬ 
tei sale stime, un săculeţ cu 1 100 de monede de aur ale Imperiului 
Rus — toate acestea au făcut ca generalul ungur să apară într-o lumină 
falsă. De fapt, Gorgey a împărţit cea mai mare parte a banilor şi a 
salvat viaţa a mii de soldaţi şi civili. Nici el, nici ruşii nu au vrut sâ-i 
atragă pe ofiţeri şi pe soldaţi prin capitulare într-o capcană. Tragedia 
a constat, ce-i drept, în aceea că probabil mulţi ofiţeri ar fi putut să 
scape de execuţie sau de detenţie dacă ar fi fugit în străinătate şi nu 
ar fi căzut victimă carismei deosebite a comandantului lor suprem, 
împrejurarea că Gorgey a rămas în viaţă şi că a fost tratat într-o manieră 
relativ generoasă a făcut ca atât de categoric formulata acuzaţie de 
trădare să apară, în ochii contemporanilor îndârjiţi şi ai posterităţii amă¬ 
gite, întru câtva credibilă. 

Pentru cele strict zece luni de glorie ca unic mare strateg al Ungariei 
modeme, el a trebuit să plătească un preţ ridicat. Din septembrie 1849, 
timp de şaptesprezece ani bătuţi pe muchie, a trăit în arest la domiciliu 
la Klagenfiirt. în 1852, Gorgey şi-a publicat memoriile sub titlul Viaţa 
şi activitatea mea în Ungaria în anii 1848/49. Lucrarea a apărut mai 
întâi în limba germană, mai târziu în engleză, italiană şi suedeză; în 
Austria a fost interzisă, iar în Ungaria a putut fi editată abia în 1911 (!). 
Engels a caracterizat cartea ca „mârşavă 41 , pentru că prin ea autorul 
se distanţează de tendinţele revoluţionare atât de preţuite pe atunci. 
Unul dintre criticii literari de vază ai acelui timp, Jeno Peterfy, scria: 
„Li se părea firilor agitate că acuzatul a disecat cu sânge rece cadavrul, 
adică revoluţia la catafalcul căreia se adunase atunci, îndoliată, întreaga 
naţiune disperată pentru viitorul ei. Cea mai mare piedică în aflarea 
adevărului este credinţa opiniei publice că, în situaţia dată, cu cât 
Gorgey apare mai întunecat, cu atât Kossuth străluceşte mai taie/' 5 

Fratele lui Gorgey, un avocat, a încercat de-a lungul întregii sale 
vieţi să combată nedreapta proscriere. în trei volume groase, el a 

dezvăluit, cu ajutorul a numeroase documente, adevărul despre activi¬ 
tatea generalului. Când Gorgey a primit, după întoarcerea sa la Buda¬ 
pesta, un serviciu modest de controlor al taxelor încasate pe Podul 
cu lanţuri, s-a iscat un val de mânie din partea opiniei publice. Ca 
director al unei uzine de huilă şi ţiglă, a trebuit să fie concediat după 
protestele colegilor. Când urma să preia supravegherea mai multor 
sute de lucrători în cadrul proiectului privind construirea unei căi ferate 
în Transilvania, ceilalţi funcţionari nu au acceptat ca „trădătorul 14 să 
le fie coleg. Gorgey a fost „victima vanităţii naţionale şi a romantis¬ 
mului naţionalist 44 , scria celebrul critic Pal Gyulai şi adăuga: „Suntem 
o naţiune entuziastă şi ostilă faţă de probele necruţătoare. 44 

Gorgey a rămas victimă a mitologiei naţionale, în contextul căreia 
chipul lui a fost instrumentalizat, în funcţie de orientarea politică de 
moment, şi în secolul al XX-lea. în perioada interbelică, regimul lui 
Horthy i-a ridicat, în 1935, un monument ecvestru la Buda. Avariată 
în timpul războiului, statuia nu a fost reparată de comunişti, bronzul 
ei fiind folosit pentru acea statuie a lui Stalin care, în prologul revo¬ 
luţiei din 1956, a fost doborâtă şi sfărâmată de mulţime la 23 octom¬ 
brie. Aproape patruzeci de ani mai târziu, la comanda guvernului 
postcomunist, lui Gorgey i s-a ridicat o statuie ecvestră grea de două 
tone şi jumătate în acelaşi loc din faţa cetăţii Buda. 

A, 

In ciuda tuturor eforturilor depuse de istorici, generalul a fost însă 
prezentat — într-un manual de istorie editat în 1958, în anii mei de 
şcoală — ca viclean şi capitulard. Naţionalişti şi comunişti radicali 
se întâlneau în demonizarea zelos promovată a lui Gorgey. Cultul lui 
Kossuth determina, împreună cu apoteoza martirului Petofi, imaginea 
tradiţională, iar în aceasta se încadra şi „trădarea 44 lui Gorgey. 

Kosâry constată în cartea sa deschizătoare de drumuri că Gorgey 
nu a fost un trădător, ci un strateg remarcabil şi, de fapt, sincer patriot, 
o personalitate extraordinară; că, şi dacă uneori a făcut paşi greşiţi 
sau a judecat eronat unele situaţii, totuşi el nu a cerut niciodată vreo 
poziţie conducătoare pentru a schimba orientarea politică, că, pe scurt, 
Gorgey nu a fost un cap politic, ci un militar talentat. Istoricul atrăgea 
atenţia asupra situaţiei nedorite în care mari şi complexe conexiuni 
istorice şi factori internaţionali aflaţi în legătură cu revoluţia şi cu 
lupta pentru libertate se denaturează printr-o mitologie absurdă şi primi¬ 
tivă, în care conducătorii maghiari luptă între ei ca personificări ale 
binelui şi ale răului. Acelaşi istoric spune că importanţa istorică a 
lui Kossuth nu se diminuează prin restabilirea imaginii de excelent 
militar şi bun patriot a lui Gorgey. 

Legenda loviturii de graţie date războiului pentru libertate purtat 
de unguri şi mitul trădătorului Gorgey au rezistat la fel de mult ca 
şi acuzaţiile din 1711 ale lui Râkoczi împotriva generalului Kârolyi. 
Paralelele dintre capitulările de la Majteny şi Vilâgos au oferit un 
cadru pentru reproşuri identice împotriva celor doi presupuşi trădători, 
Kârolyi şi Gorgey. Când şi-a făcut, în 1869, apariţia la înmormântarea 
fostului premier Szemere, Gorgey a fost injuriat în Parlament, şi abia 
după ce în 1884 i-au cerut reabilitarea 269 de ofiţeri, a primit, în sfârşit, 
o pensie de la guvern. Acest actor tragic al istoriei maghiare a mu¬ 
rit în vârstă de 98 de ani, în mai 1916. A fost aşezat pe catafalc în 
holul Muzeului Naţional, şi mii de compatrioţi i-au adus ultimul 
omagiu. 

Nu chiar la fel de longeviv a fost Lajos Kossuth. El a supravieţuit 
45 de ani luptei pentru libertate şi, deşi în exil, a exercitat până la 
moartea sa, survenită la 20 martie 1894, o influenţă durabilă asupra 
ungurilor. Slăbiciunile omeneşti ale acestui mare om, nemărginita sa 
ambiţie, aroganţa sa adesea stânjenitoare, înclinaţia sa spre aventu¬ 
rism în probleme internaţionale au constituit un excelent soi nutritiv 
pentru reglarea unor vechi conturi atât în emigraţie, cât şi în patria 
însăşi. Tonul cel mai acut a fost dat de scriitorul Zsigmond Kemeny; 
el l-a prezentat pe Kossuth ca pe un fanatic care, prin faptul că a fost 
mânat de pasiuni, şi-a împins ţara la catastrofă. Politicianul liberal 
Pal Nyâry l-a numit pe Kossuth un „comediant blestemat 44 . Fostul 
ministru de interne şi mai târziu premier Bertalan Szemere, care trăia 
la Paris, a lansat atacuri înverşunate, aproape maniacale împotriva 
lui Kossuth. într-o carte, în numeroase articole, în scrisori către cititorii 
lui The Times şi în diverse circulare, el a înfierat politica acestuia ca 
guvemator-preşedinte, dar şi maşinaţiile de politică externă puse la 
cale în exil. 6 

Totuşi, violenţa şi maliţia manifestate de cercurile intelectuale faţă 
de Kossuth şi faţă de morga la care acesta nu renunţase nici în exil 
au rămas fără efect asupra maselor din Ungaria sau asupra enormului 
său prestigiu în lumea anglo-saxonă şi în majoritatea ţărilor europene. 
Nimic nu a contribuit atât de mult la formarea legendei în jurul lui 
Kossuth şi al lui Petofi, poetul căzut în lupta pentru libertate, ca re¬ 
gimul neoabsolutist, care a urmat brutalei represiuni. Pentru a treia 
oară, după încercările nereuşite petrecute sub domnia lui Leopold I 
şi sub cea a lui Iosif II, s-a pus în circulaţie mult trâmbiţata „teorie 
a ratării 44 . Ea nu însemna nimic altceva decât că ungurii „rataseră 44 

toate drepturile, ceea ce în practică echivala cu o aliniere completă 
a tuturor ungurilor şi cu pierderea drepturilor lor constituţionale. 
Ungurilor li se luau din nou Transilvania, Croaţia, Voivodina şi Bana¬ 
tul, precum şi zonele grănicereşti. Sistemul edificat de ministrul de 
interne Alexander Bach şi botezat cu numele acestuia se sprijinea pe 
baionetele a şaisprezece batalioane de jandarmi, pe poliţia secretă 
şi pe nenumăraţii funcţionari austrieci şi cehi transferaţi în provinci¬ 
ile ereditare ale coroanei maghiare. Antipatizaţilor funcţionari li se 
spunea în popor „husarii lui Bach“. Neoabsolutismul nu a reuşit 
însă să impulsioneze germanizarea sistemului şcolar şi a administra¬ 
ţiei. Dimpotrivă, aversiunea faţă de tot ce era german a dus adesea 
la germanofobie. 

încercarea de aliniere a împrospătat amintirea luptei pentru liber¬ 
tate şi a eroilor revoluţiei. Nici asuprirea, nici măsurile economice 
nu au fost în stare să frângă rezistenţa pasivă a poporului şi nici să 
îngenuncheze nobilimea maghiară înstărită. Ungaria a pierdut lupta 
pentru libertate, pe termen lung însă a câştigat pacea. Urmarea cea 
mai importantă a războiului pierdut a fost faptul că, având în vedere 
victimele de la 1848/49, după Koniggrătz nici un guvern austriac n-a 
fost în stare să reziste presiunii de a se asigura Ungariei un statut de 
egalitate în cadrul monarhiei şi nu a putut să pericliteze hegemonia 
naţională a maghiarilor în cadrul Ungariei istorice. Fireşte, la această 
evoluţie au avut o contribuţie directă şi indirectă prin neobosita lor 
activitate şi Kossuth, şi emigraţia maghiară. 

Ascensiunea lui Kossuth în perioada exilului s-a datorat în parte 
puterii lui de-a dreptul magice de a-şi captiva ascultătorii şi interlo¬ 
cutorii din toată lumea, în parte admiraţiei întârziate, dar durabile 
pentru lupta solitară a ungurilor împotriva a două mari puteri, Aus¬ 
tria şi Rusia. La acestea, se adaugă şi faptul că brutalitatea extremă a 
represiunii a trezit un plus de simpatie pentru cauza Ungariei. Kossuth, 
Szemere, Bem şi alţi 5 000 de unguri, preponderent ofiţeri şi soldaţi, 
au fugit mai întâi la Vidin, în Bulgaria, pe atunci sub stăpânire tur¬ 
cească. în felul acesta, ei au scăpat de moarte sigură. Premierul Szemere, 
împreună cu câţiva colaboratori credincioşi, îngropase coroana lui 
Ştefan cel Sfânt în pământ, în apropierea oraşului de graniţă Orşova. 
Când în septembrie 1853, nişte poliţişti austrieci au găsit ascunză¬ 
toarea coroanei, unii emigranţi l-au bănuit de trădare pe Szemere, 
care trăia la Paris. în realitate, printr-o infiltrare de mari proporţii a 
grupului de emigranţi şi prin mituirea unui ofiţer al armatei revolu¬ 
ţionare, participant la vremea lui împreună cu Szemere la îngroparea 

coroanei, autoritatea poliţienească supremă de la Viena a găsit drumul 
spre ascunzătoare. „Cârtiţa 44 , un anume Istvân Varga, s-a bucurat după 
întoarcerea lui din emigraţia engleză de stima generală; a devenit 
prim-notar al oraşului Oradea şi membru al Academiei de Ştiinţe. 
Varga a murit în 1876 şi toată lumea l-a regretat ca pe un luptător şi 
patriot sincer. Abia după deschiderea arhivei imperiale secrete s-a dove¬ 
dit că Varga fusese un bine plătit agent austriac. 7 

Ministrul de interne Bach a acordat de la început o mare atenţie 
organizării serviciilor secrete care operau şi în străinătate. Cu acordul 
împăratului, Bach şi oamenii săi au pus la cale planuri temerare de 
a-1 răpi pe Kossuth din emigraţia turcească sau chiar de a-1 asasina. 
Nu mai puţin de şaisprezece agenţi de poliţie îi ţineau sub observaţie 
şi-i spionau pe emigranţii din Turcia. Austria şi Rusia au cerut extră¬ 
darea fugarilor. Sultanul, sub presiune anglo-franceză, a respins ase¬ 
menea cereri, dar s-a declarat gata să-i mute pe Kossuth şi pe câţiva 
emigranţi în oraşul Kiitahya, din Asia Mică, şi să le fixeze domiciliul 
acolo. După câteva săptămâni, cei mai mulţi soldaţi şi refugiaţi au 
acceptat oferta austriacă de amnistie şi s-au întors în patrie. Numai 
câteva sute au rămas în Turcia, în oraşul Şumla, azi în Bulgaria. între 
timp, guvernul austriac a hotărât să le intenteze emigranţilor proces, 
în septembrie, Kossuth, Szemere, ultimul ministru de externe contele 
Kâzmer Batthyâny, viitorul ministru de externe al monarhiei, contele 
Gyula Andrâssy şi alţi revoluţionari proeminenţi au fost condamnaţi 
la moarte în contumacie: un călău militar le-a ţintuit numele pe 
spânzurătoare. 8 

în timpul acesta, Kossuth era deja, împreună cu 58 de colaboratori 
credincioşi, la bordul fregatei americane„Mississippi 44 , în drum spre 
Londra. în ziua în care numele lui era ţintuit la închisoarea din Pesta 
pe spânzurătoarea cea mai din faţă, în portul Marsilia îl aştepta o 
imensă mulţime de oameni. Guvernul nu i-a permis însă periculosu¬ 
lui oaspete să pună piciorul pe uscat.un cizmar pe nume Jean Baptiste 
Jonquil, care voia să-i transmită personal lui Kossuth expresia entu¬ 
ziastă a omagiului poporului francez, a sărit, fără să stea pe gânduri, 
în apă, a înotat până la fregata ancorată în faţa Marsiliei, s-a căţărat 
pe punte şi, dârdâind de frig—oricum, era deja septembrie —, s-a aruncat 
aproape gol în genunchi în faţa lui Kossuth: „Acum pot să mor, după 
ce l-am văzut pe mântuitorul neamului omenesc! 449 

Kossuth şi-a continuat, ca guvemator-preşedinte, călătoria trium¬ 
fală, unică în felul ei, spre Anglia, iar apoi, din decembrie 1851 până 
în iulie 1852, în Statele Unite. Anterior, de-abia ajuns la Vidin, Kossuth 
revenise asupra demisiei din funcţie, anunţată pe 11 august 1849 la 

Arad, declarând că aceasta i-a fost smulsă sub ameninţarea cu moartea 
de către Gorgey, şi, de aceea, voia să fie din nou onorat ca guvernator 
şi tratat ca şef de stat. Pe scurt, de la bun început el nu a lăsat să se 
ivească nici o îndoială cu privire la calitatea lui de reprezentant al 
emigraţiei maghiare. Prin cuvântările lui la Southampton şi Londra, 
Manchester şi Birmingham, ţinute într-o engleză poetică, îmbogăţite 
cu citate din Shakespeare, el a cucerit în numai o lună de zile, în 
octombrie 1851, inimile britanicilor. A urmat un turneu de şapte luni 
prin Statele Unite, unde a fost primit peste tot cu mare entuziasm. 
Pe steaguri şi pancarte, era comparat cu Isus Cristos, cu Moise şi 
George Washington. Ca primul străin de la generalul Lafayette încoace, 
a vorbit în faţa ambelor camere ale Congresului şi a fost primit şi 
de preşedintele Miliard Fillmore, care, fireşte, ca majoritatea inter¬ 
locutorilor oficiali, nu ştia mai nimic despre Ungaria. Kossuth a ţinut 
peste cinci sute de cuvântări, cele mai multe în engleză. 

Din punct de vedere politic, călătoria a fost la fel de lipsită de 
rezultate ca şi toate tratativele de mai târziu cu Napoleon III şi Cavour 
privind un ajutor francez şi italian pentru o insurecţie împotriva 
Habsburgilor. Diversele succese militare ale generalilor Istvân Turr 
şi Gyorgy Klapka — celebrul comandant al cetăţii Komârom, care 
a capitulat abia la începutul lui octombrie 1849 — în Italia sau cariera 
spectaculoasă a vreo sută de ofiţeri unguri, care şi-au făcut un nume 
ca feldmareşali, generali şi colonei în războiul civil american, au întărit 
prestigiul internaţional al maghiarilor. Dar toate acestea, inclusiv mani¬ 
feste şi misiuni secrete, nu au adus mai aproape ziua eliberării patriei. 
Pe scurt, rezultatul politic al numeroaselor misiuni secrete şi nese¬ 
crete, uneori de-a dreptul aventuriste, şi al conspiraţiilor inabil orga¬ 
nizate în Ungaria însăşi a fost, fără excepţie, acelaşi: zero. 10 

Privirea retrospectivă, lipsită de iluzii, pe care o aruncă istoricii 
nu schimbă însă cu nimic realitatea faptului că Lajos Kossuth, cu 
întreaga strălucire a personalităţii sale, cu magistralele sale cuvântări 
în engleză, cu atuul său de cunoscător a mai multe limbi străine, cu 
energia şi uimitoarea sa erudiţie, a fost cea mai interesantă şi, din 
unghiul de vedere al regimului absolutist, cea mai periculoasă persona¬ 
litate a emigraţiei internaţionale. Natural, de la Vidin până la Londra 
şi Torino, el acţiona ca un centru magnetic şi totodată ca ţintă a intri¬ 
gilor celorlalţi emigranţi şi, mai ales, a agenţilor secreţi austrieci. în 
exil în democratica Anglie s-au oprit în acest timp, printre alţii, Marx 
şi Engels, patriotul rus Aleksandr Herţen sau revoluţionarul italian 

Giuseppe Mazzini. Herţen a lăsat în Amintirile sale, printre altele, 
următoarea relatare: 

Kossuth arată mult mai bine decât toate portretele şi busturile sale: în prima 
lui tinereţe a fost, probabil, un bărbat frumos, şi aerul special visător-medi- 
tativ al chipului său trebuie să fi avut un impact uriaş asupra femeilor. 
Trăsăturile sale nu au severitatea antică pe care o întâlnim la Mazzini, 
Salfi, Orsini, dar (şi poate tocmai de aceea el ne era mai aproape nouă, 
locuitorilor nordului) în privirea lui de o blândeţe melancolică se revela 
nu numai o inteligenţă puternică, ci şi o inimă profimd simţitoare; zâmbetul 
îngândurat şi vorbirea cam visătoare te cucereau definitiv. Fie că se expri¬ 
mă în franceză, germană sau engleză, el vorbeşte extraordinar de bine, 
deşi cu un accent puternic, care rămâne neîndoielnic. El nu se dezvino¬ 
văţeşte cu fraze şi nu se sprijină pe răsuflate locuri comune; este atent 
cu cel de lângă el, îl ascultă până la capăt şi-şi dezvoltă ideile aproape 
totdeauna original, pentru că este mai puţin legat decât alţii de doctrină 
şi de spirit de partid. Poate că felul său de a argumenta şi a combate 
trădează avocatul, dar ceea ce spune el este serios şi cumpănit . 11 

Dar s-au găsit şi mulţi critici şi duşmani. Faptul că el, de pildă, a strigat 
la Marsilia: „Trăiască republica! 44 , dar la Southampton: „Dumnezeu 
s-o ocrotească pe regină! 44 i-a fost luat în nume de rău de Marx şi 
Engels — şi nu numai de ei. Când Kossuth a început să spere sprijin 
pentru Ungaria de la Napoleon III, Garibaldi şi chiar de la Bismarck, 
admiratorii mai vechi ai lui Marx şi Engels au devenit critici severi 
şi, în corespondenţa particulară, brutali. Pe Marx, puţin îl stânjenea 
că Lajos Kossuth conspira cu Bonaparte, dar îl deranja foarte mult 
că ungurul se lăsa amăgit: „în politică poţi, desigur, să atingi un anumit 
scop, să te aliezi chiar cu dracul — numai că trebuie să ai certitudinea 
că tu îl înşeli pe dracul, şi nu el pe tine. 4412 

Cei doi revoluţionari urmăreau tot mai încruntaţi activităţile febrile 
ale omului căruia doar cu puţin înainte îi intonaseră imnuri. Kossuth 
prezenta „simptome de slăbiciune şi şovăială, de contradicţie şi dupli¬ 
citate ireductibile. El are toate virtuţile încântătoare, dar şi toate 
defectele femeieşti ale «firii de artist» 44 , scria Marx. 13 

Joseph Weydemeyer, prietenul lui Marx, îl ţinea şi el la curent pe 
acesta cu primirea entuziastă rezervată lui Kossuth care — după cum 
îi comunica Marx lui Engels — plecase de la Southampton la New 
York în compania celebrei dansatoare Lola Montez. Despre această 
călătorie relatează de altfel confidenţi de-ai lui Kossuth, precum şi secre¬ 
tarul de stat de atunci Ferenc Pulszky. în memoriile sale, el constată 
că dansatoarea, foarte înfigăreaţă, i-a spus iui Kossuth: „Domnule 

general, dacă mai faceţi o dată război cu Austria, să-mi daţi un regi¬ 
ment de husari! 44 La care Pulszky ar fi răspuns pe loc: „Domnişoară, 
sunt convins că numai aşa ceva v-ar satisface... 4414 

Abia la aproape un secol după disputele publice dintre Marx, Kossuth 
şi fostul premier Szemere, un istoric maghiar, cercetând arhive şi cores¬ 
pondenţe austriece, maghiare, ruseşti şi englezeşti, a descoperit că 
doi importanţi agenţi unguri nu numai că raportaseră poliţiei secrete 
austriece despre diferiţi emigranţi de frunte, dar dincolo de aceasta, 
semănaseră în mod conştient discordie printre personalităţile cele mai 
importante, mai ales cu privire la Kossuth. 15 

într-adevăr, austriecii erau foarte bine informaţi despre emigraţia 
din Turcia. Astfel, ca să-şi facă mai convingătoare teza, ministrul de 
interne Bach, care semnala încă o dată pericolul uriaş al „partidului 
subversiv 44 , a citit într-o şedinţă a cabinetului detalii din rapoartele 
originale. Uneori, prinţul Schwarzenberg l-a acompaniat — aproape 
în stil de cabaret — cu citate din scrisorile lui Szemere. După moartea 
lui Schwarzenberg, baronul Kempen-Fichtenstamm a preluat ca minis¬ 
tru al poliţiei supravegherea directă a reţelei de agenţi. 

Cel mai sclipitor, cel mai talentat şi poate cel mai ambiţios agent 
al Austriei a fost Gusztav ZerfFi, ziarist şi revoluţionar activ, născut 
în 1820. Acesta s-a angajat ca spion deja în toamna lui 1849, după 
fuga sa în Turcia. Intrigantul agent a lucrat sub numele de acoperire 
„dr. Piali 44 sau „Gustav Dumont 44 . Până la sfârşitul lui martie 1851, 
el a trimis din Belgrad, respectiv Constantinopol la Viena 260 de 
rapoarte. A reuşit chiar să câştige încrederea consulului Sardiniei la 
Belgrad, consul care era un adept loial al lui Kossuth. Zerffi a locuit 
opt luni în casa consulului. Această casă a servit ca loc de legătură 
pentru circulaţia scrisorilor emigraţiei din Turcia, în primul rând pentru 
Kossuth însuşi. Zerffi a spionat pentru Austria până în 1865 şi, în 
aceşti cincisprezece ani şi jumătate, a furnizat nu mai puţin de 
1 897 de rapoarte, de regulă la un nume de acoperire, ,j?oste restante 
Viena 44 . Fiecare raport de trei până la cinci pagini era redactat 
sistematic, cu titluri intermediare pe margine. 

Partea cea mai mare, având adesea în anexă scrisori şi documente 
copiate manual, venea de la Londra, uneori de la Paris. Zerffi a angajat 
chiar şi informatori, printre ei pe unul dintre cei mai cunoscuţi actori 
maghiari, Gâbor Egressy, care în timpul luptei pentru libertate fusese 
şi ofiţer al gărzii naţionale. Când, în 1923, un istoric a găsit într-o 
arhivă vieneză numele actorului pe o listă a pensionarilor şi asistaţilor 

poliţiei secrete austriece şi a vrut să-l publice într-o revistă de spe¬ 
cialitate a societăţii de istorie, preşedintele acesteia, ministrul de mai 
târziu al culturii conte Kuno Klebelsberg, s-a opus, motivând că 
poporului maghiar nu trebuie să i se spulbere toate iluziile... 

Autorităţile erau atât de mulţumite de rezultatele lui Zerffi, încât 
deja în 1851 el câştiga mai mult decât ceilalţi şase agenţi cu activitate 
în est, luaţi la un loc. în prim-planul raportărilor sale, se aflau infor¬ 
maţii despre Kossuth, în care talentatul raportor combina cu atâta iscu¬ 
sinţă fapte, lucruri inventate, observaţii critice, încât rapoartele sale 
erau discutate la nivel foarte înalt, adică între Schwarzenberg şi 
Kempen, şi, din când în când, erau transmise şi ruşilor. 

Un alt agent de primă mărime din Ungaria a activat în primul rând 
la Paris. Se numea Jânos Bangya şi fusese redactor responsabil al lui 
Pressburger Zeitung. Cei doi spioni se cunoscuseră încă în primăva- 

/V 

ra lui 1848, în zilele revoluţiei. In timpul luptei pentru libertate, Bangya 
a fost avansat chiar la gradul de colonel şi a slujit în cele din urmă ca 
şef de poliţie în cetatea Komârom. După capitularea din octombrie 1849, 
fiind, ca majoritatea emigranţilor, căutat cu mandat de arestare, a plecat 
la Hamburg. Acolo, a devenit agent austriac, fapt certificabil începând 
din primăvara lui 1850. Curând după aceea, Bangya s-a mutat la Paris, 
de unde a trimis informaţii despre emigraţia ungară şi germană, mai 
întâi numai pentru Viena, mai târziu însă, zice-se, şi pentru Prusia şi 
pentru poliţia pariziană. Intrând într-o lojă masonică, a reuşit să adune 
informaţii suplimentare. Spre deosebire de Zerffi, Bangya însă a fost 
imprudent. El câştiga 400 de forinţi pe lună, cam de trei ori mai mult 
decât un profesor universitar, şi stilul lui de viaţă, stil risipitor, l-a făcut 
la im moment dat suspect în cercurile de emigranţi. Cam un an şi 
jumătate au colaborat cei doi spioni unguri pentru ca, în primul rând 
prin răspândirea de informaţii false, să-l izoleze pe Kossuth şi să-l 
discrediteze cât mai mult. In privinţa aceasta, gelozia de-a dreptul 
bolnăvicioasă şi sentimentul profund de neîmplinire, care-1 chinuiau 
pe Szemere au servit ca pârghie bine-venită celor doi. Szemere şi fostul 
ministru de externe Kâzmer Batthyâny publicau scrisori deschise în 
publicaţia londoneză Times. Bangya s-a îngrijit, împreună cu un coleg, 
de traducerea în germană a memoriilor lui Szemere. Varianta germană 
a acestor memorii, a acestei salve otrăvite contra lui Kossuth şi Gorgey, 
a fost verificată de nimeni altul decât Marx. 

Cei doi agenţi au reuşit, de asemenea, să facă dispărut un manuscris 
al lui Engels despre revoluţia ungară şi să-i instige atât pe Szemere, 
cât şi pe Marx împotriva lui Kossuth. Această iscusită politică a 

dezinformării şi-a găsit reflectare în diverse afirmaţii demonstrabil 
false din articolele lui Marx şi ale prietenilor săi despre acţiunile poli- 
lice ale lui Kossuth, mai ales privitor ia Franţa şi Italia. 

Deşi Marx şi ceilalţi revoluţionari germani şi maghiari de la Londra 
şi Paris au înţeles, în cele din urmă, că Bangya era spion şi, de fapt, 
un escroc, unele daune provocate de acesta s-au dovedit ireparabile. 
Bangya, nobil din Illosfalva, a plecat în 1854 în Turcia, s-a convertit 
la islam şi, sub numele de Mehmed Bey, a intrat în armata turcă. S-a 
căsătorit, potrivit lui Marx, a treia oară şi a devenit conducător al 
triburilor de cerkezi care luptau împotriva ruşilor. Acuzat din nou de 
trădare, a fost — se spune — condamnat la moarte de un tribunal 
de război. Dar, printr-o mărturisire, a reuşit să-şi recapete libertatea, 
întreaga vină a aruncat-o asupra lui Kossuth. Despre alte activităţi ale 
lui Bangya nu se cunoaşte nimic. Ca an al morţii sale este dat 1868. 

Zerffi a rămas, ce-i drept, ferit de neplăceri, dar, la mijlocul anilor 
'60, existenţa sa de agent şi-a găsit un sfârşit fulgerător. într-adevăr, 
nu a fost demascat de victime sau de partea adversă, ci de patronul 
său; din cauza unor divergenţe, a fost concediat de Ministerul vienez 
al Poliţiei. Petiţiile pe care le-a formulat în urma reducerii la jumătate 
a salariului său şi rapoartele despre conflictul pe care l-a avut cu omul 
de legătură care-1 angajase în 1849 fac parte dintre puţinele documente 
edificatoare rămase până azi în arhive. 

în vârstă de 45 de ani, dr G.G. Zerffi, de-acum cetăţean britanic, 
apare într-un rol nou: ca om de ştiinţă. La Londra, şi-a făcut un nume 
ca autorul mai multor cărţi şi ca profesor de istorie a artei. Mai târ¬ 
ziu, a ţinut numeroase expuneri despre istorie şi filozofie. La sfârşitul 
lui 1880, cariera sa ştiinţifică a ajuns la apogeu: a fost ales preşedinte 
la Royal Historical Society. A murit la începutul lui 1892. în legătură 
cu aceasta, The Times a publicat două zile mai târziu un necrolog cu 
evocarea amănunţită şi preţuirea carierei ştiinţifice a defunctului şi 
doar cu o scurtă referire la rolul pe care acesta l-a jucat, cu gradul 
de căpitan, în timpul revoluţiei maghiare. Un Wiener Lexicon apărut 
cu puţin înainte, încă în timpul vieţii lui Zerffi, l-a descris pe acesta, 
dimpotrivă, exclusiv ca pe o persoană cu o proastă reputaţie de con¬ 
spirator şi spion contra Austriei, fără să spună un cuvânt despre cariera 
lui în Anglia. El a fost, fără îndoială, un foarte talentat om proteiform, 
fără caracter şi fără calităţi vrednice de stimă, cu un rol extrem de funest 
în epoca revoluţiilor pierdute. 

Pentru Eduard Bemstein, primul editor al corespondenţei dintre 
Marx şi Engels, numele lui Bangya era atât de respingător, încât a 

şters orice referire la acest ungur. Rolul infam al lui Zerffi nu a fost 
însă descoperit decât mult mai târziu; corespondenţa dintre Marx şi 
Szemere şi scrisorile lui ZerfFi către Marx au ieşit parţial la iveală 
abia după al Doilea Război Mondial. Studii amănunţite despre Zerffi, 
respectiv Marx-Kossuth-Szemere au apărut în 1978, respectiv 1985 
la Viena şi Budapesta. 

Poate că nici un emigrant politic maghiar nu a adus atâtea prejudicii 
prestigiului internaţional al emigraţiei revoluţionare din Ungaria ca 
Bertalan Szemere, fostul ministru de interne şi ultimul premier. Acti¬ 
vitatea sa publicistică duşmănoasă şi influenţa pe care, prin scrisorile 
şi scrierile sale, a exercitat-o asupra lui Marx au fost, ce-i drept, mar¬ 
cate şi de activitatea de dezinformare a lui Bangya şi Zerffi, dar iniţia¬ 
tiva plecase de la însuşi maniaco-depresivul Szemere, cel mereu ros 
de invidie faţă de Kossuth. Mai puţin cunoscut a fost faptul că Szemere 
a vrut să stabilească şi contacte sociale cu Marx şi, mai ales, cu Engels. 
Căci, prin riscantele speculaţii ale unui confident din Paris, fostul pre¬ 
mier pierduse întreaga avere a soţiei sale, înjur de 150 000 de franci, 
în situaţia proastă în care se găsea, Szemere a încercat ca, prin impor¬ 
turi şi exporturi de vinuri, să se menţină pe linia de plutire. A aranjat 
achiziţionarea de vinuri de Tokaj, Eger şi Balaton şi desfacerea aces¬ 
tora în Anglia şi Franţa. I-a trimis la Manchester lui Engels perso¬ 
nal două duzini de sticle. Vinurile au fost găsite, ce-i drept, mult prea 
dulci de către destinatar. în orice caz, afacerea cu vinurile s-a dove¬ 
dit un fiasco. în 1865, la licitaţia de la Paris a averii lăsate de defuncta 
soţie a lui Szemere, au fost oferite public spre vânzare 250 de sticle 
cu „vinuri ungureşti, roşii şi albe, de bună calitate 44 . Seria de eşecuri 
a grăbit procesul unei insidioase întunecări a minţii, care l-a silit pe 
bolnavul om de stat să se întoarcă la Budapesta. Şi-a petrecut ultimii 
ani într-o casă de sănătate şi a murit în 1869, în vârstă de numai 
57 de ani. Una dintre străzile fastuoase din faţa Parlamentului îi poartă 
numele. Meritul lui de neşters sunt legile date în ultimele zile ale 
guvernului revoluţionar, legi privind emanciparea evreilor şi egali¬ 
tatea naţionalităţilor. 

Tragedia nu l-a ocolit nici pe Lajos Kossuth, omul a cărui personali¬ 
tate şi ale cărui multiple acţiuni şi-au fascinat nu numai propriul popor, 
ci şi atâţia oameni de stat din întreaga lume. Pactul dualist aus- 
tro-ungar, cu consecinţele sale foarte importante, l-a izolat pe politi¬ 
cianul care trăia în exil şi l-a făcut să devină din ce în ce mai resemnat. 

Kossuth şi-a petrecut ultimii douăzeci şi şapte de ani la Torino şi în 
împrejurimile acestui oraş şi nu a mai făcut să se vorbească despre 
el în opinia publică decât prin două demersuri politice. 16 Cel mai 
apropiat şi, până la moartea sa, cel mai loial colaborator al său, ziaristul 
şi, mai târziu, deputatul maghiar Ignâc Helfy, a publicat într-o revistă 
din Milano propunerile lui Kossuth pentru crearea unei confederaţii 
dunărene, care să reunească Ungaria, Croaţia, Serbia şi Principatele 
Române. Această alianţă cu treizeci de milioane de locuitori urma 
să aibă un consiliu comun care să facă politica externă, militară, 
financiară şi comercială comună. Acest consiliu urma să se întrunească 
succesiv la Budapesta, Zagreb, Belgrad şi Bucureşti. Fiecare locali¬ 
tate din Ungaria urma să stabilească ea însăşi limba oficială. Locuitorii 
Transilvaniei urmau, de asemenea, să decidă ei înşişi dacă voiau să 
formeze constituţional unul şi acelaşi stat cu Ungaria sau să fie legaţi 
unii cu alţii numai printr-o uniune personală. „Cu deviza «toţi pentru 
unul, unul pentru toţi» tragem, după exemplul Elveţiei, un văl asupra 
trecutului 44 , se spunea în articol. în Ungaria, nu voia însă nimeni să 
discute despre un eventual statut special pentru Transilvania; toţi, chiar 
şi Partidul Independenţei, care se revendica de la concepţia lui 
Kossuth, au păstrat tăcerea în privinţa planurilor legate de confederaţie. 
Mai târziu, însuşi Kossuth a diluat ideea principală, iar alţii au aruncat 
în spinarea confidentului său, evreul Helfy, răspunderea pentru 
publicarea pripită a materialului respectiv. 

A doua iniţiativă, care a făcut şi mai mult vâlvă, a fost o scrisoare 
redactată „pe ton de Casandră 44 : în epistola adresată în mai 1867 lui 
Ferenc Deak, cândva comiliton de-al său şi ulterior pionier al ideii 
împăcării cu Austria, Kossuth avertiza, ca în legenda grecească, asupra 
nenorocirii viitoare. Austria, se spunea aici, nu poate oferi Ungariei 
nici o apărare împotriva pericolelor dinăuntru şi din afară, împotriva 
forţelor naţionale centrifugale şi împotriva imperialismului ţarist. 
Apelul lui nu a avut atunci nici un efect politic practic, a rămas însă 
ca o parte importantă a discuţiilor, care se aprindeau mereu, despre 
avantajele şi dezavantajele compromisului istoric dintre Viena şi 
Budapesta. 

Kossuth personal continua să fie foarte activ. Chiar şi octogenar, 
făcea excursii de până la şase ore în Alpi, aduna plante, studia lucrări 
de ştiinţă militară; înainte de toate, răspundea însă miilor de scrisori 
şi primea numeroase delegaţii oficiale şi vizite particulare din patrie. 
„Eremitul de la Torino 44 , cum îl numeau naţiunea şi presa ungare, a 
supravieţuit nu numai celor mai mulţi dintre tovarăşii de drum şi 

adversarii săi, ci şi unicei lui fiice şi surorii lui. Fiii săi trăiau în Italia, 
unde Lajos a devenit preşedinte al căilor ferate italiene; Ferenc s-a 
întors mai târziu în Ungaria şi a preluat conducerea Partidului Inde¬ 
pendenţei, dar s-a dovedit un politician incapabil şi un caracter slab. 

Kossuth trăia foarte retras şi în condiţii din ce în ce mai grele. în 
1881, în urma unei crize bancare italiene, şi-a pierdut pentru a treia 
oară aproape întreaga avere. Bătrânul, încă drept ca o lumânare, a 
putut să se menţină întru câtva pe linia de plutire numai datorită multor 
contracte pentru editarea memoriilor sale şi acţiunilor indirecte de 
ajutorare din partea adepţilor săi, ca, de pildă, achiziţionarea anticipată 
a bibliotecii sale. Deja aproape orb, Kossuth a continuat să lucreze 
energic şi neabătut ca să-şi onoreze obligaţiile. 


Deodată, în această atmosferă tristă, o tânără a adus, în vara lui 1884, 
un pic de lumină solară. Kossuth a cunoscut-o pe Sarolta, nepoata 
de şaisprezece ani a ungurului exilat Jozsef Zeyk, care era în acelaşi 
timp consul onorific american la Torino. 17 Celebrul bătrân şi drăguţa 
fată din Transilvania formau o pereche extrem de nepotrivită. Totuşi, 
după plecarea Saroltei, s-a înfiripat o corespondenţă ocazională, dar 
care a durat oricum şapte ani. în scrisorile sale, Kossuth şi-a dezvăluit 
gânduri şi griji foarte personale din ultimii săi ani torinezi. „De mai 
bine de douăzeci de ani, trăiesc în acest oraş. Dar, în afară de croi¬ 
torul şi cizmarul meu, nu am contact cu nici o făptură umană dintre 
cei 300 000 de locuitori. Prin ceaţa veşnicei singurătăţi în care mă 
chinuiesc, nu pătrunde niciodată o rază caldă de soare.“ 

Deşi a fost ales în absenţă în Parlamentul ungar şi declarat cetăţean 
de onoare în 33 de oraşe, printre care şi Budapesta, Kossuth a rămas 
la Torino. Condiţia sa de apatrid este, îi scria el tinerei sale iubite, 
„protestul viu împotriva regatului ungar al Habsburgilor 44 . într-un 
mandat de arestare emis de poliţia austriacă, se spunea că urmăritul 
Kossuth ştie „nemţeşte, ungureşte, evreieşte, greceşte, turceşte, engle¬ 
zeşte şi puţin ruseşte 44 . 18 Kossuth îi semnala Saroltei că şi după patru¬ 
zeci de ani poşta sa este deschisă de poliţia secretă chezaro-crăiască şi 
el continuă să fie căutat cu mandat de arestare. îi mai spunea Saroltei 
să distrugă deci imediat scrisorile şi, în general, să fie foarte prudentă: 

Cine vrea să facă astăzi carieră în Ungaria trebuie să se ferească de mine 
ca dracul de tămâie. Ca şi când le-ar fi şi acum frică de mine. Nu, de 
pildă, că bătrânele mele oase ar fi aşa de periculoase. Dar poporul maghiar 

continuă să îndrepte către mine gândul său plin de devotament, iar ei se 
tem că într-o zi această disponibilitate pentru sacrificiu va face să învie 
din mormântul trecutului acea idee care este legată cu numele meu. 


în Ungaria însăşi, cu timpul, destinele celor doi duşmani de moarte 
Kossuth şi Franz Joseph s-au împletit inseparabil şi totodată s-au sus¬ 
tras disputei politice a zilei. Această împăcare simbolică şi-a găsit ex¬ 
presie într-o declaraţie a burgheziei oraşului Vâc, o declaraţie curioasă, 
pe care Szekfu, într-un eseu despre bătrânul Kossuth, a condamnat-o 
ca „minciună involuntară şi naturală 44 . în 1894, Vâc i-a conferit 
fostului guvernator, care niciodată nu s-a resemnat şi nu a încheiat 
pace cu regele, cetăţenia de onoare şi a cinstit în el pe creatorul vieţii 
constituţionale de după epoca sumbră, creator a cărui operă a fost 
continuată de regele apostolic Franz Joseph. 

Această bizară glorificare conexă a celor doi nu a putut, ce-i drept, 
să umple prăpastia dintre conducătorul rebel şi monarhul încărunţit 
între timp. Când Kossuth a murit, la 20 martie 1894, în vârstă de 


92 de ani, Franz Joseph, în ciuda unor violente demonstraţii de pro¬ 
test, a ordonat să nu se declare doliu de stat; guvernul şi Parlamentul nu 
au avut voie să ia atitudine în mod oficial. 19 Trupul neînsufleţit a fost 
predat cu mare pompă de oraşul Torino şi primit de o delegaţie a pri¬ 
măriei budapestane, care a organizat transferul cu un tren special până 
la Budapesta şi a declarat doliu oficial. în ciuda interdicţiei imperiale, 
capitala a fost timp de trei zile învăluită în negru. Zeci de mii de ţărani 
din provincie au rămas noaptea pe străzi ca să aducă ultimul omagiu 
eroului lor defunct. Sicriul cu rămăşiţele pământeşti a fost aşezat pe 
catafalc în holul Muzeului Naţional şi înmormântat pe 1 aprilie, în 
prezenţa unei jumătăţi de milion de oameni. 

Ultimul mesaj al lui Kossuth scris înaintea morţii suna astfel: 


Acul ceasornicului nu reglează mersul timpului, el ne indică nouă timpul. 
Numele meu este şi el un ac de ceasornic care indică timpul care va veni, 
care trebuie să vină, dacă destinul nu se pune în calea viitorului pentru 
naţiunea maghiară. Acest viitor se numeşte: o patrie liberă pentru cetăţenii 
maghiari! Acest viitor este: independenţa de stat . 20 


Kossuth a fost în cel mai adevărat înţeles al cuvântului o figură a seco¬ 
lului; în 1848/49, în activitatea şi persoana lui s-a condensat istoria. 
El a lăsat în urma sa mesajul însufleţitor şi totodată extrem de pri¬ 
mejdios că ungurii sunt chemaţi să trăiască o tragedie deosebită şi 
o glorie fără seamăn. în ciuda tuturor slăbiciunilor sale omeneşti, 
mâinile sale nu sunt pătate de nici o picătură de sânge. Nu găseai la 



270 


UNGURII 


el nici o urmă de cinism şi cruzime, de falsitate şi răutate, care i-a 
caracterizat pe atâţia dintre succesorii lui de diferite extracţii politice. 

în anul 1952, la apogeul stalinismului antiuman, cu ocazia celei 
de-a 150-a comemorări a naşterii lui Kossuth, s-a editat, din ordinul 
dictatorului Mâtyâs Râkosi, în numele partidului comunist dominant, 
o culegere de eseuri în două volume. Ideologul-şef al regimului, Jozsef 
Revai, a mers până la a abuza de numele lui Kossuth pentru a legi¬ 
tima recent începută operaţiune prin care elementele burgheze nesi¬ 
gure din Budapesta şi din alte oraşe erau strămutate forţat în ţinuturi 
îndepărtate ale ţării. Pe bună dreptate, chipurile, PC trebuie consi¬ 
derat ca forţă care desăvârşeşte opera lui Kossuth. Un colaborator 
al volumului jubiliar a mers până la blasfemia de a proclama „treimea' 4 
Stalin-Râkosi-Kossuth! 

Comuniştii au avut însă mereu o problemă aproape insurmontabilă, 
care le-a dat bătăi de cap la sărbătorirea centenarului revoluţiei de 
la 1848: rolul Rusiei în reprimarea luptei pentru libertate. Aici nu 
puteau să ajute nici eroizarea, nici demonizarea, ci numai fantezia. 
Astfel, un talentat şi celebru scriitor ungur a găsit drumul de la 
Kossuth şi Petofi nu numai la Stalin şi la „cel mai bun discipol 44 al 
său, Râkosi, ci şi la un erou rus al libertăţii, căpitanul Aleksei Gusev. 



23 

Cine a fost căpitanul Gusev? 
„Luptători" ruşi „pentru libertate" 
între Minsk şi Budapesta 


în lupta ungurilor pentru libertate au murit ca ofiţeri şi soldaţi ai ar¬ 
matei de honvezi şi ai gărzii naţionale polonezi şi germani, unguri, 
austrieci şi englezi, croaţi şi slovaci, ba chiar şi sârbi. Până în 1945, 
n-a ştiut însă nimeni că şi ofiţeri ruşi ai armatei ţariste s-au răsculat 
în 1849 împotriva intervenţiei în Ungaria şi au fost condamnaţi de 
un tribunal de război la moarte, respectiv la surghiun pe viaţă. Primele 
informaţii despre evenimentele niciodată menţionate în istoriografia 
ungară au apărut într-o broşură de 55 de pagini intitulată Relaţii isto¬ 
rice ungaro-ruse 1 . Broşura respectivă a fost editată la Budapesta în 
1945 în seria „Biblioteca bunei vecinătăţi 46 de către Societatea Cultu¬ 
rală Ungaro-Sovietică înfiinţată cu puţin înainte. 

Doi intelectuali întorşi din emigraţia sovietică, Bela Fogarasi şi 
scriitorul Bela Illes, s-au ocupat în opt scurte articole cu diferite dovezi, 
insuficient cunoscute în Ungaria, privind sentimentele prieteneşti pe 
care ruşii le-au nutrit faţă de poporul maghiar. într-un capitol „Ofiţeri 
ruşi pentru Lajos Kossuth 442 , Bela Illes a descris soarta căpitanului 
de artilerie Aleksei Gusev şi a camarazilor săi. 

A 

In 1936, colaboratorii ştiinţifici de la Academia de Ştiinţe, secţia 
de istorie, din Minsk, Bielorusia — se spunea în broşură —, făcând 
ordine în arhiva administraţiei ţariste, au găsit o legăturică de acte 
îngălbenite cu titlul: „Cazul penal Aleksei Gusev, căpitan de artilerie, 
şi părtaşii, mai-august 1849 44 . Mapa cu acte conţinea două documente: 
actul de acuzare împotriva lui Aleksei Gusev şi a celor cincisprezece 
tovarăşi ai săi, precum şi sentinţa. Mărturiile acuzaţilor nu erau prin¬ 
tre acte, dar hârtiile existente atestau faptele cele mai importante. 

Prin urmare, Gusev şi ceilalţi cincisprezece ofiţeri au fost arestaţi 
în mai 1849, pentru că, în armata rusă trimisă să înăbuşe lupta ungu¬ 
rilor pentru libertate, ei făcuseră propagandă împotriva intervenţiei 
şi în favoarea mişcării maghiare pentru dezrobire. Potrivit actului de 
acuzare, Gusev şi camarazii săi îi proslăviseră pe Lajos Kossuth şi 
pe „ceilalţi rebeli 44 . Ei avuseseră contacte cu duşmanii Maiestăţii Sale 

ţarul şi se făcuseră prin aceasta vinovaţi de înaltă trădare. în sentinţă 
nu era însă vorba de contacte cu Kossuth; evident, arestaţii abia se 
aflau pe drumul de la garnizoanele lor spre Ungaria. Sentinţa citează 
însă câteva fraze din interogatoriul lui Gusev, care, după părerea jude¬ 
cătorilor, trebuiau considerate drept mărturie. 

Să luptăm împotriva ungurilor pentru că ei sunt duşmanii împăratului habs- 
burgic? Dar acesta nu este un motiv să se verse sânge rusesc. Poporul 
rus nu are nici un motiv să nutrească sentimente prieteneşti pentru împăra¬ 
tul habsburgic; el are, dimpotrivă, toate motivele să-i considere ca duşmani 
pe Habsburgii care asupresc popoarele slave mici. Sau să luptăm împotriva 
ungurilor (cum auzim mereu) pentru că ungurii îi asupresc pe slavii care 
locuiesc acolo? Dacă-i învingem pe unguri, nu-i eliberăm cu aceasta pe 
slavii care trăiesc în Imperiul Habsburgic, ci nu facem decât ca, în afară 
de slavi, să devină şi ungurii sclavi ai germanilor. Noi trebuie să luptăm 
nu pentru această cauză, ci împotriva ei. Dacă mişcarea ungurilor pentru 
libertate iese învingătoare, ungurii, pentru a-şi apăra libertatea cucerită 
prin sacrificii de sânge, vor avea nevoie de prietenia vecinilor slavi. Şi 
astfel, victoria cauzei maghiare ar produce acel rezultat (eliberarea slavilor 
care trăiesc în Imperiul Habsburgic) pe care noi, aşa se aude, urmează 
să-l obţinem prin înecarea în sânge a mişcării maghiare. 

Gusev, pretinde acuzaţia, i-ar fi citit cu sârg şi pe scriitorii şi oratorii 
Revoluţiei Franceze. 

Procesul de la Minsk, din faţa tribunalului de război, a durat, după 
cum a relatat Illes, două zile: a început la 29 iulie şi deja la 30 s-a 
încheiat cu pronunţarea sentinţei. Şapte dintre cei şaisprezece acuzaţi 
au fost degradaţi, excluşi din armată şi spânzuraţi. Nouă au fost 
surghiuniţi în Siberia. Pedeapsa cea mai blândă a fost de cincisprezece 
ani. Căpitanul Gusev a trebuit, înainte de a fi el însuşi executat, să asis¬ 
te la spânzurarea a şase dintre camarazii săi. Sentinţa a fost executată 
la 16 august în Curtea cazarmei Preobrajenski din Minsk. A fost de 
faţă prinţul Goliţân, guvernatorul. întrucât autorităţile ţariste dăduseră 
caracter strict secret arestării, procesului, sentinţei şi execuţiilor, prinţul 
Goliţân a interzis şi el ca rudele condamnaţilor să fie informate despre 
soarta acestora. în concluzie, Bela Illes spune că el nu ştie dacă docu¬ 
mentele istorice referitoare la evenimentul în chestiune „nu au căzut 
pradă bandiţilor germani, care au incendiat Minskul“, dar este sigur 
că la Leningrad, în arhiva muzeului de istorie a războiului, se pot găsi 
în extras copii ale documentelor procesului de la Minsk. 

La patru ani de la apariţia de mult uitatului volumaş, organul central 
al comuniştilor, deveniţi între timp guvernanţi exclusivi, Szabad Nep 

(Poporul liber), cu un tiraj de aproape 800 000 de exemplare, a publi¬ 
cat la 16 august 1949 un articol lung, ocupând aproape toată pagina 
a şaptea, „La a suta aniversare a procesului Gusev 44 . în acest articol, 
autorul, Bela Illes, repeta cuvânt cu cuvânt amănunte din capitolul 


său publicat cu patru ani înainte, completat, ce-i drept, cu fapte noi, 
ca, de pildă, informaţii despre comisarul sovietic pentru învăţământ, 
Lunacearski, care îi făcea, în 1927, atenţi pe istoricii ruşi că în împre¬ 
jurimile Minskului continua să se povestească despre ofiţerii ruşi care 
fuseseră spânzuraţi pentru că „se convertiseră la religia maghiară 44 . 
Această legendă a dăinuit până astăzi şi ar fi trebuit să-i determine 
pe cercetători să intre mai adânc în fondul chestiunii. 

Illes adaugă că după al Doilea Război Mondial au apărut şi alte 
„acte fragmentare 44 despre grupul de ofiţeri trădători de ţară. în orice 
caz, chiar documentele disponibile fragmentar au arătat — spune 
el — că mişcarea ofiţerilor filomaghiari a avut o dimensiune mult 
mai mare decât lasă să se presupună sentinţa din procesul Gusev, mai 
ales că în două documente nou descoperite se pot constata legături 
directe cu cazul Gusev. 


Illes scria că, potrivit unei tradiţii bieloruse, în ziua executării lui 
Gusev şi a camarazilor săi a izbucnit un mare incendiu în clădirea 
administraţiei militare a Minskului. Deşi a plouat toată ziua, incen¬ 
diul n-a putut fi stins, clădirea a ars complet. Illes recunoaşte că isto¬ 
ricii oraşului Minsk nu ştiu nimic despre acest incendiu, dar, spune 
el, legenda are dreptate, pentru că focurile, pe care le-au aprins Gusev 
şi luptătorii ruşi pentru libertate, oricum au prefăcut în cenuşă toate 
citadelele tiraniei ţariste. 

într-o notă din josul paginii, redacţia mai arăta că armata popu¬ 
lară va păstra aşa cum se cuvine amintirea ofiţerilor ruşi prieteni ai 
luptătorilor maghiari pentru libertate. „Pe clădirea Ministerului 
Industriei Grele, general-locotenentul Lâszlo Solyom va dezveli la 
ora 11 o placă comemorativă, strada se va numi Gusev şi peste două 
zile va avea loc o ceremonie comemorativă la Casa Armatei Populare, 
unde general-locotenentul Solyom va vorbi despre eroicul căpitan 
rus Gusev. 44 


Exact un an mai târziu, şeful de stat major, Solyom a fost executat 
după un proces secret, în cursul epurării conducerii armatei. Placa 
comemorativă a rămas, şi a fost sculptat chiar un basorelief cu ima¬ 
ginea căpitanului Gusev şi a trei honvezi de la ’48. La diversele cere¬ 
monii revoluţionare, au vorbit apoi alţi activişti de partid şi generali, 
s-au depus garoafe roşii sau coroane. Când preşedintele statului 

sovietic Mikoian a venit în vizită în Ungaria, el nu a uitat să evoce 
într-un mare discurs în Parlament moştenirea lui Gusev şi a cama¬ 
razilor săi eroici. 

între timp, au circulat zvonuri persistente că Gusev, eroul al cărui 
nume fusese dat şi unor străzi dintr-o întreagă serie de oraşe, în reali¬ 
tate nu a existat niciodată. El a fost — s-a spus — un produs pe care 
l-a creat din însărcinare de partid fantezia luxuriantă a lui Illes! 

Bela Illes a fost cunoscut, de fapt, ca probabil ultimul mare poves¬ 
titor de anecdote. Născut în 1895 la Kosice, el a jucat un rol în repu¬ 
blica comunistă a sfaturilor şi a emigrat în 1923 în Uniunea Sovietică. 
A fost autor a mai multe romane cu teme social-revoluţionar-politice 
şi mulţi ani secretar general al Ligii mondiale a scriitorilor proletari. 
Ca secretar al lui Bela Kun, conducătorul executat ulterior al PC ungar, 
a căzut şi el la Moscova în dizgraţie, după scurt timp a fost arestat 
şi exclus din partid. După izbucnirea războiului, s-a prezentat ca 
voluntar la detaşamentele de partizani şi a făcut în linia întâi a frontului 
cu atâta vitejie şi inventivitate propagandă de demoralizare a inami¬ 
cului, încât partidul şi armata l-au reprimit în rândurile lor. Ca loco- 
tenent-colonel al Armatei Roşii, Illes a fost redactor-şef al ziarelor 
militare de limbă maghiară şi a funcţionat în sfârşit în cea mai rea 
perioadă a stalinismului, între 1950 şi 1956, ca redactor-şef al săptă¬ 
mânalului Irodalmi Ujsăg (Gazeta literară ), devenit aşa de important 
în vremea dezgheţului. 

Este posibil ca într-o chestiune atât de delicată politic precum istoria 
unui erou rus filomaghiar, un comunist respectabil, cu vechi state de 
serviciu, să-i ţină de proşti nu numai pe unguri, ci şi pe tovarăşii 
sovietici? 

După aproape douăzeci de ani de la moartea lui Illes şi la a suta 
aniversare a zilei sale de naştere, a cerut cuvântul — nota bene , la câţiva 
ani de la prăbuşirea comunismului — un martor principal: Gâbor 
Goda. Scriitor şi eseist, el a fost în 1949 consilier orăşenesc pentru 
cultură. 3 A trebuit la vremea lui să ţină cuvântarea cu prilejul schim¬ 
bării denumirii de Sasutca (Strada Vulturului) din centrul oraşului 
în strada Gusev. Goda nu auzise niciodată de el, iar secretara sa nu 
a putut afla decât că se vorbeşte că Illes scrisese ceva despre Gusev. 
Consilierul orăşenesc nu era prea îngrijorat, deoarece el dezvelise 
deja multe plăci comemorative şi tăbliţe cu numele străzilor, şi nu 
erau de faţă de obicei decât câteva rude, câţiva colegi, trecători curioşi. 

în articolul său comemorativ, fostul consilier orăşenesc a povestit apoi 
următoarele: 

Era o privelişte uimitoare pe liniştita străduţă [...]. Eu nu am mai văzut 
niciodată atâţia ofiţeri, generali şi mareşali adunaţi în acelaşi timp la un 
loc. De la multele lampasuri de general, strada era roşie. Orchestra mili¬ 
tară, garda de onoare, covorul roşu lung confereau ceremoniei o notă şi 
mai solemnă. Şi eu habar n-aveam ce trebuia să spun despre Gusev, pentru 
că nu ştiam cine a fost el. L-am întrebat pe prietenul meu, istoric şi episcop 
militar, cine-i acest Gusev. Nici el nu ştia. Apoi, am ridicat vălul de pe 
tăbliţa comemorativă şi am văzut textul: „Căpitan Gusev [...] care în 
1848/49 s-a solidarizat cu luptătorii pentru libertate/ 4 Acest lucru era 
suficient pentru cuvântarea mea. Illes era în spital, ca totdeauna în perioade 
delicate, şi n-a răspuns la telefon. După festivitate, m-am dus la spital şi 
n-am ţinut cont de ce scria pe uşă: „Vizitele strict interzise! 44 şi l-am întrebat 
pe Illes despre Gusev. 

Illes i-a relatat consilierului orăşenesc aceleaşi „fapte 44 amintite şi în 
povestea iniţială. Mai târziu, s-au deplasat la Minsk chiar nişte tineri 
istorici maghiari, ca să culeagă date despre Gusev. Pe Illes nu l-a neli¬ 
niştit chestiunea aceasta, deoarece ştia că arhiva se făcuse praf şi 
pulbere, a fost de părere Goda. Când abandonaseră deja orice speranţă, 
tinerii cercetători au descoperit în revista lunară sovietică oficioasă 
Voprosî Istorii (Probleme de istorie ) un studiu ştiinţific serios despre 
cazul Gusev. Dar deja prima notă din josul paginii preciza: „Bela Illes, 
Delo Guszeva“ (Bela Illes, procesul lui Gusev). Când s-au dus apoi 
la moş Bela ca să se lămurească în sfârşit, acesta, cu veşnica pipă în 
gură, a răspuns: „Duceţi-vă la Minsk, acolo erau actele... Sau nu vă 
mai duceţi acolo, întrucât în timpul războiului totul a fost transformat 
în cenuşă. 444 

Goda şi ceilalţi autori ai amintirilor despre Illes pornesc de la ipo¬ 
teza că partidul comunist, care organizase o întreagă serie de ample 
manifestări cu ocazia sărbătoririi centenarului revoluţiei, avea nevoie 
de „căpitanul Gusev 44 pentru a acoperi oarecum ruşinea reprimării 
de către ruşi a luptei pentru libertate. Mie abia nota de subsol din 
monumentalul studiu al lui Domokos Kosâry despre Gorgey mi-a atras 
atenţia asupra datei exacte, respectiv „preistoriei 44 procesului Gusev. 
Aşadar, încă din 1945 Illes îl inventase, ca să zicem aşa, din capul 
său pe Gusev, iar în 1949 nu a trebuit decât să reînnoiască vechile 
„fapte 44 şi să imagineze cu această ocazie festivă nişte completări. 

Pe atunci încă mai locuia la Moscova ginerele lui Bela Kun. Este 
vorba de poetul comunist Antal Hidas, care, zice-se, l-a provocat la 

discuţie pe Illes aflat acolo în vizită: „Spune, Bela, de ce ţii tu lumea 
de proastă? Gusev totuşi nu a existat niciodată." La care Illes a 
răspuns: „Gusev a existat... Şi dacă nu a existat, atunci au existat 
alţi ruşi." 5 

Astfel, legendarul şi îndelung sărbătoritul erou rus Gusev a devenit 
o fantomă şi, în discuţia din timpul comunismului, o temă tabu, cel 
puţin atâta timp cât Illes a mai fost în viaţă. Fostul emigrant la Moscova 
şi dramaturg Gyula Hây, arestat pentru ani de zile după revoluţia din 
1956 şi stabilit mai târziu în Elveţia, a scris în memoriile sale: „Illes 
a fost un om despre care, în ciuda multelor sale greşeli omeneşti, eu 
nu pot să vorbesc decât cu simpatie. [...] Cel mai curajos om în război 
şi cel mai mare laş în viaţa civilă. Un mincinos, care însă minţea cu 
fantezie şi pasiune." 6 

Când a fost răsturnat în vara lui 1956 temutul dictator Mâtyâs 
Râkosi, Illes se afla ca redactor-şef în biroul lui din redacţie. Lacrimi 
curgeau pe faţa-i ridată, în timp ce, cu voce sugrumată, striga la colegii 
săi tineri: „Voi nu ştiţi, măi băieţi, ce frică ne-a fost şi cât am minţit, 
timp de treizeci de ani — afară!" 7 

După căderea lui Râkosi, strada, tăbliţa comemorativă şi basorelie¬ 
ful cu numele lui Gusev au rămas neatinse decenii întregi. Abia la 
începutul anilor nouăzeci, străduţa împreună cu multe altele şi-a repri¬ 
mit vechiul nume de „Sasutca". 

Şi inventatorul lui Gusev? A murit în 1974. O satiră spune despre 
inscripţia de pe piatra lui funerară: 

Aici odihneşte Illes Bela, 
dacă o fl adevărat... 



24 

Elisabeta, Andrâssy şi Bismarck: 
drumul spre împăcarea Austriei şi Ungariei 


La 8 iunie 1867, de ziua încoronării, întreaga Budapestă (până în 1872, 
oficial încă împărţită în Pesta, Buda şi Buda Veche) era la ora cinci 
în picioare. 1 încă din zorii zilei, oameni de la ţară îmbrăcaţi de sărbă¬ 
toare au început să sosească în oraş, ca să se aşeze de-a lungul străzilor 
pe ambele maluri ale Dunării. De la cetate, la ora şapte s-a pus în miş¬ 
care alaiul încoronării. Mai întâi, a intrat călare prin poarta cetăţii, 
sunând din trompete, un detaşament de husari, apoi au urmat pajii de 
Curte, garda personală, mai-marii imperiului, stegari din marea nobi¬ 
lime, premierul, contele Gyula Andrâssy, cu Sfânta Coroană în mână, 
în spate seniorii cu însemnele imperiului şi, în sfârşit, Franz Joseph 
în uniformă de general ungur, toţi pe cai. Alaiul, de la cetate la bise¬ 
rica Mâtyâs din Buda, a culminat incontestabil cu regina, care şedea 
într-o trăsură cu pereţii de sticlă, împodobită, trasă de opt cai albi. Iată 
cum i-a descris apariţia Pester Lloyd , ziarul liberal de limbă germană: 


Pe cap cu coroana de diamante, simbolul luminos al măreţiei, dar cu 
expresia smereniei şi cu urmele celei mai profunde emoţii pe chipul nobil, 
aşa păşea — sau mai degrabă plutea —, ca şi când una dintre acele imagini 
care împodobesc încăperile sfinte ar fi ieşit din ramă şi ar fi prins viaţă. 
Ivirea reginei a produs aici, la locul sfânt, o impresie profundă şi durabilă. 


Ceremonia încoronării în biserică a durat aproape o oră. Corul bise¬ 
ricii a cântat psalmi vechi şi Missa încoronării compusă pentru acest 
prilej de celebrul ungur adoptiv Franz Liszt. La solemnitatea din bise¬ 
rică, Franz Joseph a fost uns de primatul Jânos Simor; apoi cei doi 
înalţi demnitari, din dreapta primatul şi din stânga Andrâssy, premier 
şi locţiitor în exerciţiu al palatinului, i-au pus regelui aflat în genunchi 
coroana pe cap. Elisabeta a fost unsă şi ea; Andrâssy i-a ţinut, după 
vechiul obicei, coroana deasupra umărului ei drept. Apoi, el a păşit 
în incinta altarului şi a strigat după vechea datină sacră: „Trăiască 
regele încoronat! 64 Şi strigătul de eljen! „trăiască! 66 a răsunat de trei 
ori în biserică şi apoi şi-a găsit ecou înmiit în oraş. 

După încoronare, oamenii au trecut peste Podul cu lanţuri şi s-au 
dus în Pesta, la Piaţa Jurământului, unde a avut loc depunerea jură¬ 
mântului, aşa cum o cerea constituţia. Toţi participanţii, inclusiv epis¬ 
copii, erau călare. Regele, călare pe calul său alb, care fusese pregătit 
special pentru momentul încoronării, purta coroana lui Ştefan cel Sfânt 
pe cap, mantia fastuoasă a acestuia pe umeri şi sabia la şold. Iată ce 
relatează martorul ocular Ludwig von Przibram: 

Ceea ce s-a perindat aici în materie de splendoare a costumelor naţionale, 
de bogăţie a hamaşamentelor şi şeilor, de valoare a pietrelor preţioase 
de la agrafe, banduliere şi fibule, de arme vechi, de săbii încrustate cu tur- 
coaze, rubine şi perle ş.a.m.d. a corespuns mai mult cu o paradă de lux 
oriental decât cu descrierile despre sărăcirea şi secătuirea ţării, cum erau 
ele folosite pentru gamisirea dezbaterilor la mesaj (în Parlamentul ungar). 
Dar impresia generală a fost totuşi aceea de trecere în revistă a unei armate 
feudal-aristocratice. Te credeai transpus formal în Evul Mediu la vederea 
acestor baroni imperiali şi seniori somptuoşi, urmaţi cu mută supuşenie 
de vasalii înarmaţi. îndeosebi acel banderium (grupă de călăreţi) al iazi- 
gilor şi cumanilor, care erau îmbrăcaţi parţial în cămăşi de zale, parţial 
în piei de urs şi purtau ca podoabă principală capete de animale sau coame 
de bivol, amintea de vremurile când Europa creştină trebuia să se apere 
de atacurile din răsăritul păgân. De elemente burgheze, de bresle, de 
meserii — nici urmă. 

Magnaţii s-au etalat cu întreaga pompă a marii nobilimi. Contele 
Lâszlo Batthyâny s-a prezentat cu un hamaşament confecţionat din 
argint masiv special pentru această ocazie, pătura de cal numai ea 
cântărea 24 de livre. Elemer, fratele lui, îşi dăduse costumul la un 
meseriaş ca să i-1 refacă după nişte desene medievale. El purta o 
cămaşă din zale de argint, lucrată manual din 18 000 de inele. Contele 
Elemer Zichy purta podoaba familiei, cu smaralde cât ouăle de găină. 

Vechea ceremonie a încoronării ungureşti a fost reprodusă până 
la cel mai mic detaliu. în piaţă, a fost aranjată o tribună pentru jură¬ 
mânt, acoperită cu covoare scumpe. Pe ambele laturi, s-au postat 
membrii celor două camere ale Parlamentului. Aici, sub cerul liber, 
Franz Joseph a rostit jurământul, repetând după primat fiecare cuvânt 
spus înainte de acesta:„Drepturile, constituţia, independenţa legislativă 
şi integritatea teritorială a Ungariei şi a provinciilor vecine, Noi le 
vom păstra intacte/ 4 

Apoi, regele a urcat din nou pe cal şi alaiul sărbătoresc s-a îndreptat 
spre movila încoronării. Aceasta fusese ridicată vizavi de Podul cu 
lanţuri, pe malul pestan al Dunării, cu pământ adus din toate comitatele 

ţării şi după modelul de la Bratislava. Aici a avut loc aşa-numita „lovitură 
de sabie a regelui 46 : după tradiţionalul galop pe movilă, regele a învârtit 
sabia spre cele patru puncte cardinale şi spre toate ţările lumii, ca 
semn al angajamentului de a apăra această ţară împotriva oricărui 
duşman, indiferent din ce parte ar ameninţa el. 

Sărbătoarea populară propriu-zisă a avut loc apoi seara în crângul 
orăşenesc Pesta. S-au pus la dispoziţie pe gratis boi fripţi şi vin. Solem¬ 
nităţii constituţionale a încoronării i-a urmat a doua zi, în lunea 
Rusaliilor, sărbătoarea bucuriei capitalei: Maiestăţile Lor au privit 
din balconul palatului regal procesiunea ungurilor în port naţional, 
veniţi cu darurile poporului. într-un volum editat la a 25-a aniver¬ 
sare, Mor Jokai, cel mai cunoscut scriitor maghiar al epocii, devenit 
din revoluţionar un monarhist credincios Habsburgilor, îşi încheia 
cu următoarele cuvinte descrierea încoronării regelui: „Un spectacol 
aşa de sublim din viaţa poporului maghiar nu-1 poţi vedea decât o 
singură dată în viaţă, pentru ca după aceea să nu-1 mai uiţi niciodată! 44 

Fastul afişat la încoronarea regelui era, desigur, în contrast izbitor 
cu sărăcia ţăranilor şi a mulţi orăşeni. Unii observatori străini, ca tri¬ 
misul elveţian, au fost de aceea mai puţin entuziasmaţi decât ziarele 
din capitală: 

In ciuda splendorii şi a realei sale grandori, întregul alai a făcut totuşi 

asupra spectatorilor obiectivi impresia unei maimuţăreli carnavaleşti. [...] 

Această piesă de Ev Mediu nu se mai potriveşte cu vremea noastră. 

Soţia trimisului belgian a văzut şi ea cu sentimente amestecate străluci¬ 
rea sărbătorii: „în toate acestea, subzistă un rest de barbarie. 44 înco¬ 
ronarea a însemnat consfinţirea unei evoluţii poate unice în istoria 
europeană, confirmarea unei uluitoare schimbări de decor politic plin 
de dramatism şi de surprize. Momente personale, ură şi simpatie ale 
protagoniştilor au fost la fel de importante ca şi marile schimbări de 
macaz din politica europeană ca urmare a ascensiunii irezistibile a 
Prusiei. Nereuşitele de politică externă ale monarhiei în Italia au 
condus înainte de toate la o slăbire treptată a presiunii poliţieneşti şi 
administrative în Ungaria şi, la începutul anilor 1860, şi la concesii 
de drept constituţional, care însă au fost respinse în unanimitate de 
Parlamentul ungar. Kossuth insista în emigraţie pe independenţa 
completă a Ungariei, în sensul hotărârilor de detronare din 1849. Apoi, 
în anii grei ai rezistenţei pasive, s-a afirmat însă ca figură politică de 
prim-plan a opoziţiei Ferenc Deâk, fost ministru de justiţie în guvernul 

Batthyâny. Politicianul modest, deschis, calm, totodată însă extraor¬ 
dinar de inteligent a devenit, într -0 situaţie aparent fără ieşire, „înţe¬ 
leptul naţiunii 4 *. Poporul era ataşat de Kossuth, care şi din străinătate 
îi însufleţea pe oameni. Unii dintre gânditorii cei mai profunzi îl consi¬ 
derau, fireşte, simbol al maladiei ungureşti, al „focului de paie 44 . în 
schimb, tactica lui Deâk consta în rezistenţa pasivă sub semnul conti¬ 
nuităţii dreptului de la 1848. El era reprezentantul unui realism lucid. 

în eseul său din culegerea Ce este un ungur?, poetul Mihâly Babits 
l-a numit „omul politic ungur cel mai caracteristic 44 . Acest nobil de 
ţară corpolent şi neobişnuit de abil din comitatul Zala, (sud-vestul 
zonei transdunărene) nu a râvnit niciodată la glorie şi putere şi a trăit 
ca om politic de frunte al Partidului Liberal doar într-un mic aparta¬ 
ment al hotelului „Regina Angliei 44 din Budapesta. 

Faptul că până la urmă Franz Joseph s-a obişnuit cu ideea dua¬ 
lismului, nu a fost, ce-i drept, meritul exclusiv al lui Deâk, ci, înainte 
de toate, opera lui Bismarck. 2 înfrângerea de la Koniggrătz şi scoaterea 
definitivă a Austriei din Imperiul German le-au oferit ungurilor o şansă 
unică, pe care Deâk nu a lăsat-o să treacă nevalorificată. Importanţa 
Ungariei în monarhie a devenit sensibil mai mare odată cu depla¬ 
sarea spre est şi sud-est a centrului de greutate politic al Imperiului 
Habsburgic. Chestiunea dacă pe termen lung acesta va putea supra¬ 
vieţui ca mare putere în inima Europei între Germania şi Rusia a depins 
în esenţă de înţelegerea, şi mai târziu, de împăcarea definitivă cu cea 
mai tare „naţiune istorică 44 a monarhiei. Franz Joseph trebuise să 
înţeleagă, după înfrângerile din 1859 şi 1866, că drumul încercărilor 
absolutiste de aducere la acelaşi numitor nu mai era practicabil. In 
această situaţie, Deâk, cu nemaiîntâlnitul său simţ al fezabilului, a oferit 
o soluţie fără pierdere de prestigiu, acceptabilă pentru ambele părţi. 

Celebrul său „articol de Paşti 44 , apărut la 16 aprilie 1865 în gazeta 
Peşti Naplo (Jurnalul de Pesta), a fost prologul la lupta pentru „com¬ 
promisul 44 dintre Viena şi Budapesta pe baza continuităţii dreptului, 
adică a recunoaşterii constituţiei aprobate de Curte la 1848. Deâk a 
prezentat punctul de vedere maghiar cu înţeleaptă fermitate, dar tot¬ 
odată pe un ton impresionant de prevenitor. Chiar Steinacker, un istoric 
extrem de critic faţă de Ungaria, a recunoscut performanţa de om de 
stat a politicianului maghiar: 

Autoritatea unică în felul ei cu care a făcut să triumfe această soluţie o 
datorează unei calităţi rare la poporul său: el avea măsură. Independent 

de variaţia raporturilor de forţă şi a sensibilităţii publice, el şi-a urmat 
neabătut linia. El avea o busolă infailibilă în neinfluenţabilul său simţ al 
dreptului, simţ care nu se epuiza în logica sa juridică poate cam formalistă, 
dar de cele mai multe ori hotărâtoare, ci se baza pe temeiul clar al unei 
puternice personalităţi morale şi nu se lăsa întunecat de interese sau 
dorinţe. Deâk nu se conforma unor situaţii nefavorabile, ci aştepta până 
ce acestea se schimbau. O natură simplă, dar un mare om, unic în felul 
lui, cum numai Szechenyi a fost. 3 

împăratul a reacţionat cu bunăvoinţă, iar Curtea era dispusă să renunţe 
la detestata „teorie a ratării 44 , teorie care anula toate privilegiile de 
drept public ale Ungariei de după revoluţia de la 1848/49. După înfrân¬ 
gerea de la Koniggrătz, tratativele, duse mai întâi greoi şi neoficial, 
au intrat în faza decisivă. în acest sens, prin victoria asupra Casei 
de Habsburg, Bismarck netezise intr-adevăr drumul spre compromis. 
„Ce cere Ungaria? 44 îl întrebase împăratul pe Deâk la prima audienţă 
la Schonbrunn după catastrofa. „După Koniggrătz nu mai mult decât 
înainte de Koniggrătz 44 , a răspuns în felul lui calm, cel mai important 
om politic maghiar. 

La începutul anului 1867, s-a produs o schimbare la vârful guver¬ 
nului austriac. Premierul, contele Richard Belcredi, care respingea 
dualismul incipient şi pleda pentru o uniune statală federală din cinci 
unităţi politice, a fost înlocuit cu Ferdinand von Beust, fostul şef saxon 
al guvernului. Von Beust se înţelegea bine cu contele Andrâssy, politi¬ 
cianul temperamental şi elocvent, exilat până în 1858, când s-a întors 
în Ungaria, şi care era omul politic maghiar cel mai important după 
Deâk. Aşa se face că în februarie 1867, la propunerea lui Deâk, împă¬ 
ratul l-a numit premier ungar pe Andrâssy, cel care cu un deceniu şi 
jumătate înainte fusese condamnat la moarte şi pironit in effigie pe 
spânzurătoare. 4 

O situaţie aproape paradoxală. 

Faptul că influenţa lui Kossuth — în ciuda avertismentelor sale asupra 
pericolelor viitoare din interior şi din afară, avertismente adresate lui 
Deâk în mai 1867 în celebra scrisoare „pe ton de Casandră 44 — a putut 
fi eliminată în mare măsură şi că şi protestele arhiducesei Sophie 
împotriva învoielilor cu odioasa „bandă de rebeli 44 au rămas fără efect 
se datorează rolului jucat de împărăteasa Elisabeta. în analiza pe care 
o face tratativelor cu privire la pactul dualist, Robert A. Kann constată: 

în Ungaria, nici probitatea lui Deâk, nici iscusinţa lui Andrâssy, nici popu¬ 
laritatea ambilor bărbaţi, nici bunăvoinţa lui Franz Joseph nu ar fi fost 

suficiente, dacă nu ar fi mijlocit regina-împărăteasă Elisabeta, care a făcut 
să răsune o coardă în inimile cavalereşti ale nobilimii maghiare. 5 

Rolul împărătesei Elisabeta a fost evident şi pentru contemporani. 
Astfel, cu prilejul încoronării, Pester Lloyd a scris următoarele: 

Şi cine poate ignora faptul că regina se bucură şi de iubirea, întreagă şi 
nedivizată, a naţiunii? Căci această femeie fermecătoare este considerată 
ca o adevărată fiică a Ungariei. Există convingerea deplină că în inima 
ei nobilă sălăşluiesc sentimentele iubirii de patrie, că ea, aşa cum şi-a 
însuşit limba maghiară, tot aşa şi-a însuşit şi felul de a gândi ungureşte, 
că ea a susţinut mereu cu căldură doleanţele Ungariei. 6 

Şi trimisul elveţian constata în raportul său despre încoronarea regelui 
că Elisabeta este „la ora actuală personalitatea cea mai populară^ din 
ţară. Două acte de mărinimie, se spune, au făcut ca „întreaga Ungarie 
să fie cuprinsă de un entuziasm aproape frenetic“. Unul a constat în 
aceea că împăratul a acordat o amnistie generală pentru toate delictele 
politice de la 1848 încoace; şi celălalt s-a tradus prin aceea că tradiţio¬ 
nalul dar al încoronării, o sumă de 100 000 de guldeni, a fost repartizat, 
la cererea lui Andrâssy, văduvelor, orfanilor şi invalizilor armatei de 
honvezi, deci celor legaţi într-un fel sau altul de acea armată care lup¬ 
tase împotriva oştilor imperiale. 

Faptul că în Cisleitania, adică înjumătăţea vestică a imperiului, 
aceste gesturi şi-au atras critici este ilustrat de răbufnirea de indignare 
ce se degajă dintr-o scrisoare a aghiotant-generalului Crenneville către 
soţia sa: „[...] este o ticăloşie. Aş prefera să fiu mort decât să tră¬ 
iesc o asemenea ruşine. Unde o să ajungem? A asculta de sfaturile 
unor asemenea canalii nu înseamnă a guverna. Andrâssy merită spân- 
zurătoarea mai mult decât în 1849.“ într-o altă scrisoare, un linguşitor 
de la Curte, antimaghiar din Budapesta, se plângea că după încoronare 
Elisabeta vrea neapărat să meargă la un bal la Andrâssy, „care poate 
nu mai este un trădător, dar este totuşi o canalie influenţată de femei“. 
Deja cu un an mai devreme, cu prilejul unei călătorii a perechii impe¬ 
riale la Budapesta, vigilentul curtean băgase de seamă că în cetate, 
la balul Curţii, împărăteasa vorbise ungureşte timp de un sfert de oră 
cu Andrâssy. „Doamnele de onoare nu au înţeles nimic!!!“ — adaugă 
el, subliniind detaliul, în scrisoarea către soţia sa. 

în centrul poveştilor şi bârfelor de atunci şi în maculatura literară 
a deceniilor următoare s-a aflat relaţia dintre Sisi, cum i se spunea 
ei în limbaj popular — ea însăşi se semna „Sisi“ — şi Andrâssy. în 
legătură cu aceasta, istoricul Brigitte Hamann, care în biografia 

Elisabeta — împărăteasă fără voie a ţinut cont de toate izvoarele de 
curând accesibile, notează următoarele: 

în ciuda curiozităţii uriaşe şi a flerului de-a dreptul criminalistic al unor 
curteni, nu s-a reuşit totuşi niciodată să se dovedească un „pas greşit“ al 
împărătesei cu Andrâssy. Amândoi, atât împărăteasa, cât şi Andrâssy, se 
aflau permanent sub controlul nicidecum binevoitor al multor, multor 
curteni. După cum spun izvoarele, este de-a dreptul de neconceput ca 
iubirea (neîndoielnică) dintre cei doi să fi dus fie şi numai o singură dată 
la „păcatul 44 impardonabil — făcând cu totul abstracţie de faptul că Eli¬ 
sabeta nu era o femeie care să vadă în iubirea trupească ceva demn de 
râvnit şi Andrâssy a rămas totdeauna şi în orice situaţie un om politic, 
desigur, calculat. 7 

Aceasta nu schimbă însă cu nimic faptul că Elisabeta a fost efectiv 
o susţinătoare înflăcărată a cauzei maghiare şi a jucat un rol-cheie 
tocmai în accelerarea hotărârilor politice, ba chiar istorice de la Curte. 
Brigitte Hamann explică simpatia pentru Ungaria prin opoziţia împă¬ 
rătesei faţă de Curtea de la Viena şi îndeosebi faţă de puternica sa 
soacră, arhiducesa Sophie. în loc să studieze limba cehă, cum cerea 
arhiducesa, Sisi a insistat pe maghiară şi şi-a impus voinţa în febru¬ 
arie 1863. Obiecţiile împăratului şi ale mamei lui cum că maghiara 
ar fi mult prea grea au ambiţionat-o pe împărăteasă cu atât mai mult. 
Deosebit de importantă a fost apoi prietenia ei cu Ida Ferenczy. 
Aceasta, originară din Kecskemet, cu patru ani mai tânără decât împă¬ 
răteasa, provenea din rândurile nobilimii de jos. Din cauza acestei 
prea umile obârşii, ea nu a devenit doamnă de onoare, ci numai 
„lectoare“, a rămas însă timp de 34 de ani, până la asasinarea la 
Geneva a împărătesei, prietena cea mai apropiată a acesteia, cu mult 
în afara perimetrului vieţii de la Curte. Hamann este de părere că 
intrarea Idei în mediul Curţii vieneze a fost începutul angajamentului 
entuziast al Elisabetei pentru compromisul cu ungurii. Se spune că 
Ida ar fi fost confidenta lui Deâk şi Andrâssy, şi astfel liberalii unguri 
au putut să folosească în scopurile lor izolarea tinerei împărătese. în 
iunie 1866, prin mijlocirea Idei Ferenczy, Elisabeta a primit din Unga¬ 
ria un portret al lui Deâk cu semnătura acestuia; împărăteasa, cât a 
trăit, a ţinut acest portret deasupra patului ei de la palat. 

în această ordine de idei, interesant este faptul că, în apartamentul 
său de la palat, împăratul avea atârnat, urmare a propriului său ordin, 
un tablou cu execuţia lui Batthyâny, fostul premier ungar. Scriitorul 
Istvân Lâzâr observa în context că le revine psihanaliştilor sarcina 
de a explica de ce a păstrat Franz Joseph acest tablou, adică de ce a 

dorit să-l privească în fiecare zi. Era el oare atât de mult pătruns de 
ură? Sau era vorba de o formă stranie de pocăinţă? 8 

Cert este, în orice caz, că Elisabeta, deja ca logodnică la cinci¬ 
sprezece ani a împăratului, primise lecţii de istorie de la contele Johann 
Mailâth, ungur din naştere, printre altele despre drepturile speciale 
ale ungurilor şi despre constituţia abrogată la 1849. Călătoriile din 
1857, 1865 şi mai ales 1866 în Ungaria i-au întărit simpatia pentru 
ţară şi locuitorii ei. Ungurii, pe de altă parte, legau direct sau indirect 
orice relaxare politică de influenţa tinerei împărătese. 

Apoi, în ianuarie 1866, când o delegaţie a Parlamentului ungar 
i-a transmis împărătesei felicitări la aniversarea zilei de naştere şi o 
invitaţie de a vizita Ungaria, s-a ajuns la memorabila întâlnire dintre 
Sisi, în vârstă de 28 de ani, şi Andrâssy, atunci în vârstă de 42 de 
ani. Ungurii au fost mai întâi surprinşi şi apoi s-au entuziasmat când, 
îmbrăcată în costum naţional unguresc, Elisabeta, vorbind liber într-o 
maghiară ireproşabilă, a mulţumit pentru felicitările primatului. 
Andrâssy era un prinţ din poveşti, înalt, cu barbă de culoare închisă, 
cu ochi plini de văpaie, îmbrăcat în splendidele haine brodate cu aur, 
tivite cu blană, caracteristice aristocraţiei maghiare, pe scurt, un 
maghiar din cărţile cu ilustraţii, costumat în manieră medievală. Seara, 
după masa de la Curte, a avut loc o însufleţită convorbire în limba 
maghiară între împărăteasă şi fermecătorul oaspete. 

Andrâssy, care-şi petrecuse mai ales la Paris anii de până la gra¬ 
ţierea lui, ştia să facă impresie. în saloanele capitalei franceze, i se 
spunea „spânzuratul cel frumos 44 (le beau pendu ), pentru că, încă din 
septembrie 1851, împreună cu Kossuth şi ceilalţi rebeli, fusese con¬ 
damnat la moarte în contumacie şi spânzurat simbolic la Budapesta. 
Datorită sprijinului mamei sale, aristocratul poliglot, spre deosebire 
de majoritatea emigranţilor unguri din exil, nu dusese niciodată lipsă 
de bani şi înnodase relaţii foarte bune cu diplomaţii şi cu presa. Expe¬ 
rienţa mondenă, acumulată în aceste condiţii, avea să-i fie de folos 
mai târziu. După ce a fost amnistiat de către împărat, s-a întors acasă 
în 1858 şi a devenit curând cel mai apropiat tovarăş de drum al lui 
Deâk. Bărbatul cu reputaţie de „irezistibil 44 a fost, în turneul de mai 
multe săptămâni prin Ungaria întreprins de perechea imperială în 
februarie 1866, interlocutorul preferat al Elisabetei. „Simpatia pe care 
Ida o avea pentru Andrâssy a întărit-o pe Sisi în absolut văditele ei 
trăiri de îndrăgostită, şi toate aceste sentimente ea le punea acum în 
serviciul cauzei maghiare 44 , scrie Hamann. 

în perioada de după Koniggrâtz, critică pentru Austria şi decisivă 
pentru pactul dualist, în vara lui 1866, Elisabeta a zăbovit, cu scurte 
întreruperi, aproape două luni în Ungaria. Ea a sprijinit în scris şi 
verbal, direct şi indirect partea maghiară, în favoarea căreia l-a influ¬ 
enţat foarte abil pe împărat. Debarcatul premier Belcredi arăta în 
însemnările sale că ea a exploatat starea de deprimare a împăratului 
pentru a sprijini cu şi mai multă energie tendinţele specific şi egoist 
ungureşti încurajate de ea încă de multă vreme, dar până atunci fără 
succes. Când Franz Joseph a ezitat să-i întâlnească pe Deâk şi Andrâs- 
sy, ea i-a scris chiar din Budapesta cancelarului ungur al Curţii Georg 
von Mailâth la Viena şi l-a implorat să-l determine pe împărat să-l 
numească pe Andrâssy ministru de externe sau „măcar“ ministru al 
Ungariei. Cu câtă dăruire personală lucra ea o arată ultimele rânduri 
ale scrisorii ei:,,Dacă realizezi dumneata ceea ce n-am reuşit eu, atunci 
milioane de oameni o să te binecuvânteze, fiul meu însă se va ruga 
zilnic pentru dumneata ca pentru cel mai mare binefăcător al lui.“ 
Cu şi mai multă ardoare i s-a adresat Sisi împăratului într-o scrisoare 
lungă, exaltată, pe care a trimis-o în 15 iulie 1866 din Budapesta după 
o convorbire cu Andrâssy: 

El şi-a exprimat clar şi precis opiniile. Eu le-am înţeles şi am căpătat con¬ 
vingerea că, dacă Tu ai încredere în el, dar încredere deplină, atunci noi, 
şi nu numai Ungaria, ci şi monarhia, putem fi salvaţi. Tu trebuie în orice 
caz să vorbeşti chiar cu el, căci fiecare zi poate să dea o asemenea turnură 
situaţiei, încât până la urmă el să nu mai preia. [...] Dar, ca orice om de 
onoare, este şi el dispus ca, în momentul în care statul este pe punctul 
de a naufragia, să contribuie cu tot ce-i stă în puteri la opera de salvare; 
va pune la picioarele tale ceea ce are el, inteligenţa, influenţa în ţară. [...] 
Pentru ultima oară te rog, în numele lui Rudolf, nu rata ultimul moment. 
[...] Dacă spui „nu“, dacă în ultimul ceas nu vrei să mai asculţi nici măcar 
un sfat dezinteresat [...], atunci nu-mi rămâne altceva decât să mă liniştesc 
cu conştiinţa că, orice s-ar întâmpla, voi putea cândva să-i spun cinstit 
lui Rudolf: „Eu am făcut tot ce mi-a stat în puteri. Nefericirea ta nu o 
am pe conştiinţă/* 9 

Franz Joseph a cedat rugăminţilor soţiei sale şi i-a primit în audienţe 
separate mai întâi pe Deâk şi, o zi mai târziu, pe Andrâssy. împăratul 
a rămas însă neîncrezător: „Ei cer totul în înţelesul cel mai larg şi 
nu oferă nici un fel de garanţii de reuşită/ 4 Suveranul, singur şi de¬ 
primat, o ruga pe Sisi să-i înţeleagă situaţia, „deoarece ar fi împotriva 
îndatoririlor mele să îmbrăţişez punctul tău de vedere exclusiv ungu¬ 
resc şi să neglijez acele provincii care cu credinţă neclintită au îndurat 

suferinţe fără seamăn şi care tocmai acum au nevoie de deosebită 
atenţie şi solicitudine 44 . 

Sisi însă trecea pentru Andrâssy şi prin foc şi folosea în adevăratul 
înţeles al cuvântului toate mijloacele unei soţii frumoase ca să-l forţeze 
pe împărat la concesii: „Sper să aud curând de la tine că în sfârşit 
chestiunea maghiară este pe calea cea bună şi că, în scurt timp, ne 
vom întâlni la Os-Budavâr. Dacă-mi vei scrie că mergem acolo, inima 
mea se va linişti, căci atunci voi şti că scopul mult dorit a fost atins. 44 

în biografia împărătesei, Hamann o vede pe aceasta ca „pe o unealtă 
voluntară, ba de-a dreptul fanatică 44 a persoanei şi politicii lui Andrâ¬ 
ssy. „El se pricepea de minune să trezească în ea sentimentul de a fi 
salvatoarea Austriei (şi a Ungariei). 44 

Pe lângă firul direct şi secret dintre Elisabeta şi Andrâssy, care tre¬ 
cea prin Ida Ferenczy, a existat începând din toamna lui 1866 şi unul 
extrem de important, prin ziaristul Miksa (Max) Falk, care fusese rugat 

A 

de împărăteasă să-i dea lecţii de maghiară. In realitate, era vorba însă 
mai ales de lecţii de istorie şi literatură maghiară. Prin Falk, s-a creat 
şi o legătură cu scriitorul şi omul politic liberal baron Jozsef Eotvos, 
care fusese în 1848 ministru al cultelor şi învăţământului (şi avea să 
ocupe acest post şi în intervalul 1867-1871, adică după pactul dualist). 
La corespondenţa cu Andrâssy, desfăşurată oficial prin Ida Ferenczy, 
se adăuga acum o corespondenţă între Falk şi Eotvos, destinată ochilor 
Elisabetei. 

Miksa Falk, a cărui origine evreiască era unanim cunoscută, avusese 
deja contacte strânse cu contele Szechenyi în ultimii ani de viaţă ai 
acestuia. 10 De aceea, în 1860, el era „cunoscut de poliţie 44 . La o per¬ 
cheziţie domiciliară, poliţia secretă îi confiscase întreaga cores¬ 
pondenţă. Din cauza unor „delicte de presă 44 , Falk a trebuit să petreacă 
şi el câţiva ani la închisoare. Ca funcţionar de bancă, el locuia atunci 
la Viena şi era considerat un prieten apropiat al lui Andrâssy. Impor¬ 
tanţa acestor contacte directe şi - în parte ascunse - cu marii oameni 
ai Ungariei cu greu poate fi estimată. Hamann, cu siguranţă, nu gre¬ 
şeşte când o vede pe Elisabeta în „cercul fermecător al ungurilor 44 : 
Ea „acţiona cu un devotament şi o energie fără egal numai pentru un 
scop, compromisul cu Ungaria, aşa cum îl voiau Deâk şi Andrâssy 44 . 

Falk însuşi a fost imul dintre publiciştii unguri remarcabili. Edi¬ 
torialele şi articolele sale de politică externă apăreau în cele mai 
importante ziare din Budapesta. Unanim cunoscutele sale iniţiale ,JFk 44 
au devenit un semn de marcă pentru calitate şi originalitate. După înco¬ 
ronare, Falk a devenit redactor-şef al prestigiosului Pester Lloyd, care, 

sub conducerea lui, a câştigat curând 10 000 de abonaţi — o mare 
performanţă jurnalistică şi editorială a perioadei de-atunci. Falk a 
devenit şi un influent deputat în Parlament. 

După moartea sa, numele lui a fost dat unei străzi din centrul Buda- 
pestei. In 1943, Miksa Falk, desigur din cauza originii sale, nu a mai 
fost agreat, şi astfel străzii respective i s-a dat alt nume. După război, 
Miksa Falk a fost „reabilitat 44 , adică străzii i s-a redat vechiul nume. 
Dar nu pentru multă vreme: în 1953, numele „Armata Populară 44 s-a 
dovedit mai atractiv... Abia după prăbuşirea comunismului a rede¬ 
venit onorabil Miksa Falk, iar strada a primit pentru a treia oară 
numele lui. 11 

Elisabeta a menţinut contactele cu marile spirite ale Ungariei — 
Deâk, Andrâssy, Eotvos şi Falk — şi mai târziu şi nu a făcut un secret 
din admiraţia ce le-o purta. Astfel, în 1869, îi scria împăratului:, Astăzi 
vine la masă Deâk, o mare onoare pentru mine. 44 Faptul că regina a 
plâns la catafalcul lui Deâk în 1876 a fost imortalizat într-un celebru 
tablou de Mihâly Zichy. Acest tablou a fost făcut la comanda guver¬ 
nului maghiar pentru Muzeul Naţional. în tablou, Elisabeta încoro¬ 
nează catafalcul lui Deâk, în timp ce geniul naţiunii ţine o cunună 
de stele deasupra capului ei. Surprinzător, după 1867 s-au tot făcut 
încercări de a-i găsi suveranului nişte strămoşi maghiari. Solemnităţi 
în legătură cu „descendenţa lui Franz Joseph din dinastia Ârpâdie- 
nilor 44 urmau să facă din împărat un ungur. Cercetători ai genealogiei 
au făcut cunoscut chiar în timpul încoronării sale că el este de fapt 
un urmaş al lui Bela III (din dinastia Ârpâdienilor) şi al Annei de 
Antiohia. De aceea, din dispoziţia lui Franz Joseph, „strămoşii săi 
regali 44 au fost reînhumaţi, pe cheltuiala sa, de data aceasta în cetatea 

A 

Budei. Intr-o capelă separată, a fost fixată lângă monumentul funerar 
o tăbliţă de marmură cu genealogia de la Ârpâd până la Franz Joseph. 
Obiect de multă publicitate, festivităţile mileniului din 1896 au fost 
şi ele prilej pentru împărat să se înfăţişeze ca „nou Ârpâd 44 ... 12 

în timp ce aceste demersuri ingenioase nu au putut să-l facă real¬ 
mente popular pe împărat, cultul pentru soţia sa a avut un ecou puter¬ 
nic în sufletul ungurilor. Chiar cu prilejul nunţii s-a menţionat că noua 
împărăteasă este a cincisprezecea nepoată a unei fiice de neam regesc 
maghiar, anume a Elisabetei (Erzsebet), care a murit în 1321 şi care 
mai târziu a fost canonizată ca a doua Sfântă Elisabeta. 

Un semn vizibil până departe al afecţiunii ungurilor pentru pere¬ 
chea regală a fost şi hotărârea ca acesteia să i se dăruiască la încoro¬ 
nare, în numele naţiunii ungare, castelul Godollo construit în anii 

treizeci ai secolului al XVIII-lea de către contele Grassalkovich. Mai 
înainte, într-o vreme de foarte mare jenă financiară, Sisi îi propusese 
împăratului să cumpere castelul situat în apropierea Budapestei. Tere¬ 
nul de 10 000 de hectare împădurit oferea condiţii de-a dreptul ideale 
pentru partide de vânătoare de pe cal. Dar, din lipsă de bani, împăratul 
refuzase să achiziţioneze castelul acesta, care avea vreo sută de încă¬ 
peri. Cadoul naţiunii era, aşadar, o recunoaştere nu numai simbolică 
a demersurilor reginei pentru satisfacerea dorinţelor maghiarilor. 

înainte de pactul dualist, Sisi nu petrecuse în Ungaria decât 114 
zile în total. Se spune că, potrivit calculelor unor istorici maghiari, 
după încoronarea ca regină a Ungariei, ea a zăbovit în această ţară 
2 549 de zile, mai ales la Godollo şi, în parte, la Buda. într-o scrisoare 
către Jokai, ea spunea că aici, în Ungaria, se simte totdeauna liberă. 13 

Nici în timpul dificilelor tratative pentru pactul dualist, nici mai 
târziu, în perioada crescândei ei melancolii şi a retragerii din politică, 
nu şi-a schimbat atitudinea faţă de maghiari. A rămas până la sfârşitul 
vieţii strâns legată de cauza Ungariei în special şi a liberalismului 
în general. Numeroasele ei poezii, ţinute în secret, imitate după Heine, 
poate că sunt ale unui diletant — aceste peste cinci sute de pagini 
conţin însă „cele mai intime şi cele mai personale mărturii ale Eli- 
sabetei despre ea însăşi, despre lumea şi epoca în care a trăit 44 (Brigitte 
Hamann). De aceea, o poezie a Elisabetei — „O de-aş putea şi-un 
rege să vă dau! 44 — dobândeşte o deosebită percutanţă politică. După 
încoronarea din 1868, regina gravidă s-a stabilit, cu trei luni înainte 
de naştere, la Budapesta, iar trimisul elveţian raporta la Berna despre 
„dorinţa generală ca aşteptatul copil să fie o fată, căci nimeni nu-şi 
ascunde gândul că, în ciuda Pragmaticei Sancţiuni şi a tuturor pactelor 
încheiate mai târziu, un băiat născut de regină la Buda va fi viitorul 
rege al Ungariei şi, prin aceasta, va face ca, în timp, provinciile coroa¬ 
nei ungare să se despartă de Austria 44 . Tonul exaltat al poeziei confirmă 
temerile larg răspândite atunci: 

O, te ştiu în lanţuri grele, 

Ungarie dragă mie! 

Ţi-aş da chiar mâinile mele, 

Ca să te scap de sclavie! 

Murit-au pentru patrie, libertate 
Mulţi eroi sublimi, se înţelege. 

De-aş putea — căci sufletu-mi de voi legat e — 

Să dau azi fiilor voştri un rege. 



De stirpe-autentic maghiară să fie 
El, erou de-oţel, ca-ntr-o oaste bărbată. 

Cu-al minţii far, cu-a braţului tărie, 

Cu inima ce doar pentru unguri să bată. 

Din mâna-i ieşi-va, oricărui rău în pofidă, 

O Ungarie mândră pe creastă de ere! 

El cu toţii să împartă şi bucurie şi-obidă, 

Pentru voi un asemenea rege se cere! 14 

Ceea ce astăzi poate să apară ca o idee bizară era luat atunci în serios. 
De aceea, a fost o mare uşurare la Viena când s-a aflat că Sisi a născut 
nu un fiu, ci o fiică, Mărie Valerie. Nesuferita de soacră, arhiducesa 
Sophie, vorbeşte în jurnalul ei despre bucuria ungurilor proimperiali, 
căci naşterea unui fiu la Buda „ar fi putut fi un motiv pentru ca Ungaria 
să se separe de monarhie 44 . 

în orice caz, regina Elisabeta nu a ascuns niciodată faptul că ea 
a condamnat foarte ferm represaliile învingătorilor din anul revolu¬ 
ţionar 1848/49. „Credeţi-mă, dacă ar sta în puterea noastră, soţul meu 
şi cu mine am fi primii care i-am readuce la viaţă pe Ludwig Bat- 
thyâny şi pe martirii de la Arad 44 — i-a spus ea cândva cu uimitoare 
sinceritate episcopului Mihâly Horvâth. Rudolf, moştenitorul tronului, 
a fost şi el educat în acest spirit. Primul său memoriu politic conţinea 
deja expresia simpatiei pentru politica lui Andrâssy şi pentru fascinanta 
lui personalitate. 15 

Andrâssy însuşi a notat în jurnalul său la 30 iulie 1866: „Sigur 
este că, dacă se va obţine un succes, Ungaria va trebui să mulţumească 
mai mult decât bănuieşte ea providenţei milostive care veghează dea¬ 
supra ei. 44 „Providenţa milostivă 44 a făcut şi mai târziu multe pentru 
Ungaria şi îndeosebi pentru Andrâssy. 

Istoricul austriac Friedrich Engel-Jânosi scria următoarele despre 
reorganizarea monarhiei: „Ungaria poate fi invidiată că în aceşti ani 
decisivi i-au stat la dispoziţie două personalităţi de talia lui Deâk şi 
Andrâssy. 4416 Totuşi, fără forţa armată cu care Bismarck a separat Aus¬ 
tria de Germania şi fără cazul fericit al unei împărătese fascinate de 
unguri, „compromisul 44 nu s-ar fi realizat poate aşa de uşor. 

Filozoful româno-francez al culturii E.M. Cioran crede că a des¬ 
coperit şi un alt motiv interesant al iubirii lui Sisi faţă de Ungaria: 

Există o tristeţe maghiară specifică. Cele ungureşti au fascinat-o enorm 

pe Sisi. Poate că a fost singurul lucru care a captivat-o cu adevărat. 

Predilecţia ei pentru Ungaria a fost din punct de vedere politic o sinucidere, 
căci politica maghiară, şovinismul maghiar, a fost cauza principală a pră¬ 
buşirii monarhiei. Ea i-a privilegiat totdeauna pe unguri în detrimentul 
celorlalte grupuri etnice, a căror revoltă se îndrepta în principal nu împo¬ 
triva Vienei, ci împotriva Budapestei. Din punct de vedere politic, compor¬ 
tamentul lui Sisi a fost o mare eroare. Ea a fost ca vrăjită mai ales de tot 
ceea ce este aşa de seducător la unguri. [...] Cauza principală, acest lucru 
putem desigur să-l înţelegem, au fost mentalitatea, limba, oamenii, care 
au captivat-o foarte mult. Nici nu este o întâmplare faptul că tocmai acest 
pom de la Godollo o atrăgea aşa de puternic, adică cel mai bun prieten 
al ei era un pom unguresc! Fanteziile, capriciile, ciudăţeniile unei Sisi 
[...] au format, ca să spunem aşa, fundalul apropiatei catastrofe, de care 
toţi erau mai mult sau mai puţin conştienţi. De aceea, acest personaj este 
aşa de semnificativ şi grandios! 17 

(’ioran este de părere că Brahms şi Elisabeta au reprezentat culmea 
melancoliei din secolul al XlX-lea şi că amândoi au avut o predilecţie 
idolatră pentru toate cele ungureşti. Marele poet maghiar Mihâly 
Babits a scris şi el că pentru unguri este caracteristică nu blazarea 
cinică, ci resemnarea nepăsătoare, puţin melancolică, atenuată prin 
umor blajin. Nu întâmplător se spune într-o zicătoare ungurească: 
„Plângând se-nveseleşte maghiarul 44 (Sirva vigad a magyar). 



25 

Victorie în înfrângere: pactul dualist 
şi urmările lui pentru dubla monarhie 


La 10 decembrie 1867, la câteva luni după încoronare şi după ac¬ 
ceptarea compromisului istoric dintre Viena şi Budapesta, Ferenc 
Deâk, „înţeleptul patriei 44 şi cel mai influent om politic al Ungariei, 
a ţinut un discurs de filozofie politică. în faţa unei delegaţii cetăţeneşti 
a capitalei, exponentul liberalilor a făcut un bilanţ extrem de pozitiv: 

Putem spune că de la înfrângerea de la Mohâcs provinciile coroanei lui 
Ştefan nu au fost niciodată aşa de strâns unite ca acum. Putem spune că, 
de când domneşte dinastia austriacă, relaţia dintre suveran şi naţiune nu 
s-a mai bazat niciodată pe atât de multă încredere. Putem spune că nu 
au mai existat niciodată atât de puţine nepotriviri şi atât de puţină blazare 
între noi şi Austria ca acum. Putem spune că, iată, capitalul străin, care 
până acum nu îndrăznea să vină nici măcar până la graniţa noastră, acum 
curge spre Ungaria mai uşor şi cu un debit mai mare şi poporul nostru 
este suficient de harnic şi inteligent ca din acest lucru să tragă foloase 
pentru patrie. Dacă răstumăm toate acestea, înseamnă că atacăm baza com¬ 
promisului, şi atunci probabil că întregul se dezechilibrează. 1 

Cu aceasta, creatorul convenţiei deschizătoare de drumuri făcea alu¬ 
zie — fără să pomenească numele lui Kossuth, care-şi arăta din exil 
nemulţumirea— la critica făcută de opoziţia naţională după care ţara 
nu a dobândit o independenţă autentică: 

Cele mai multe puteri europene sunt de o asemenea mărime şi dispun de 
o forţă atât de considerabilă, încât între ele Ungaria nu ar putea exista ca 
ţară independentă, solitară, fără o alianţă care să-i ofere un sprijin sigur. 
Destinul ne-a aşezat ţara între mari puteri. Oricare dintre acestea, dacă i 
s-ar părea că-i stăm în calea aspiraţiilor şi planurilor ei, cu siguranţă ne-ar 
mătura ca pe nimic cu forţa ei imensă, în caz că noi nu ne-am bizui decât 
pe forţa noastră. 

Pactul dualist a intrat în vigoare după aprobarea sa, la 27 mai 1867, 
cu 209 voturi pentru şi 89 contra de Parlamentul ungar, iar la 12 iunie 
de „împăratul Austriei şi regele apostolic al Ungariei 44 . A fost deci 
acest compromis o „victorie în înfrângere 44 ? Sau a fost totuşi o 

capitulare grea de consecinţe în faţa Austriei — chiar „moartea 
naţiunii**, cum a afirmat Kossuth în scrisoarea deschisă adresată de 
la Paris şi publicată cu trei zile înainte de punerea de acord a părţilor? 

Generaţii de oameni politici, istorici şi intelectuali au discutat la 
Budapesta şi Viena despre caracterul şi urmările transformării 
„imperiului Austriei** în „monarhia austro-ungară** Cei mai mulţi, 
chiar dacă din motive variind în funcţie de moment, nu prea au avut 
ceva bun de spus despre monarhia structurată dualist. Reprezentanţii 
austrieci şi germani ai monarhiei şi, în afara lor, şi majoritatea co¬ 
vârşitoare a istoricilor nemaghiari sunt unanimi în a considera că, în 
fond, a fost vorba de o victorie a ungurilor. Tot în lucrarea sa editată 
în 1963, Georg Stadtmuller scria: „Cu această cedare, spiritul german 
a renunţat la conducerea şi organizarea spaţiului danubian mijlociu.** 2 
Mai puţin „populist**, dar cu atât mai precis a formulat lucrul acesta 
I’ranz Herre în lucrarea sa având ca temă biografia lui Franz Joseph: 
„Concesia pripită făcută în panica de după Koniggrătz** a fost o gre¬ 
şeală politică grea de consecinţe, nu a fost „nimic altceva decât accep¬ 
tarea condiţiilor puse de unguri**. 3 

în sfârşit, în jumătatea austriacă a imperiului, multe personalităţi 
cu autoritate erau şi ele mai curând indignate, după cum o arată unele 
însemnări sau jurnale. Aşa, de exemplu, diplomatul Alexander von 
I Iiibner se plângea că: „Ungaria cucerită cu ajutorul Rusiei a fost astfel 
dată în 1867 în mâinile revoluţionarilor învinşi la 1849.“ Diploma¬ 
tul mai spune că Franz Joseph s-a predat rebelilor de odinioară. 4 Dubla 
monarhie a „regatelor şi provinciilor reprezentate în consiliul imperial** 
(Cisleitania) şi a „provinciilor Sfintei Coroane maghiare** (Translei- 
tania) este o „monarhie cu cântec**, se spunea într-o anecdotă adesea 
citată. Istoricul francez Louis Eisenmann a dat în 1904 unei formule 
maniabile, dar contestate din punct de vedere ştiinţific, configuraţia 
potrivit căreia în chestiunile comune compromisul înseamnă: „pari¬ 
tate în drepturi, două treimi din costuri pentru Austria, trei pătrimi 
de influenţă pentru Ungaria**. Impresia de preponderenţă a Ungariei 
şi a rolului ei funest în declinul şi prăbuşirea monarhiei a avut ecou 
şi în operele unor remarcabili scriitori austrieci de la cumpăna dintre 
secole şi din prima jumătate a secolului al XX-lea precum Rilke, 
Kafka, Werfel şi, mai ales, Joseph Roth. 

Dubla monarhie a fost, de fapt, o construcţie extrem de complicată 
cu capcane, laţuri şi vicii, ascunse încă din construcţie de către unguri. 
Numai azi prescurtările erau o altă „ştiinţă secretă**. Instituţiilor 
comune li se spunea „imperiale şi regale** (kaiserîich und kdniglich , 

prescurtat k.u.k.)\ ungurii insistaseră pe cuvântul de legătură und (şi) 
pe care-1 considerau semn al egalităţii în drepturi. Funcţiile exclusiv 
austriece se numeau „chezaro-craieşti 44 (kaiserlich-kdniglich , pre¬ 
scurtat k.k); cele pur ungureşti se numeau k de la kdniglich („cră- 
ieşti 44 ); iar în Ungaria se spunea de cele mai multe ori magyar kirălyi 
(„crăiesc-maghiar 44 ) sau pe scurt magy. kir. 

Despre confuzia neobişnuită a denumirilor şi despre dureroasa 
dispariţie a „ceea ce era austriac 44 a scris Robert Muşii în romanul 
său Omul fără însuşiri : 

Aceasta nu consta dintr-o parte austriacă şi una ungară care, cum s-ar putea 
crede, se completau reciproc, ci consta dintr-un întreg şi o parte, anume 
dintr-un sentiment de stat ungar şi dintr-unul de stat austro-ungar, şi acesta 
al doilea era familiar în Austria. Din această cauză, sentimentul de stat 
austriac era, la drept vorbind, fără patrie. Pe austriac nu-l întâlneai decât 
în Ungaria, şi acolo ca pe ceva antipatic; acasă, el îşi zicea cetăţean al rega¬ 
telor şi provinciilor — reprezentate în consiliul imperial — ale monar¬ 
hiei austro-ungare, ceea ce înseamnă un austriac mai mult de hatârul unei 
Ungarii şi mai puţin de cel al acestor unguri. Această distincţie el o făcea 
nu cu entuziasm, ci de hatârul unei idei care lui îi repugna, căci el putea 
să-i sufere pe unguri tot atât de puţin pe cât puteau ungurii să-l sufere pe 
el, motiv pentru care contextul devenea şi mai încâlcit. 

Căci, în primul şi în ultimul rând, ungurii nu erau decât unguri, şi numai 
printre altele erau consideraţi de alţi oameni, care nu le înţelegeau limba, 
şi ca austro-ungari; austriecii, în schimb, în primul şi în primul rând nu 
erau nimic şi urmau, după părerea mai-marilor lor, să se simtă ca aus¬ 
tro-ungari — nu exista nici măcar un cuvânt potrivit pentru această 
identitate. Nici Austria nu exista. Cele două părţi, Ungaria şi Austria, se 
potriveau una cu cealaltă precum o jachetă în roşu, alb şi verde se potri¬ 
veşte cu un pantalon în negru şi galben; jacheta era o piesă aparte, panta¬ 
lonul era însă restul unui costum în negru şi galben, costum care nu mai 
exista, căci fusese descusut în anul o mie opt sute şaizeci şi şapte. 5 

Aceste citate (şi multe alte reflecţii ale lui Muşii) despre „Kakania 44 , 
ca şi despre luptele politice şi naţionale ale acesteia ne ajută şi astăzi 
să înţelegem motivul pentru care atunci atâţia austrieci germani au 
urât de moarte pactul dualist, şi anume în conţinutul şi forma lui. Chiar 
un cronicar atât de ponderat al Imperiului Habsburgic precum Robert 
A. Kann constata că „Austria a devenit prizonierul politic al interpre¬ 
tării ungare a pactului dualist 446 . Faptul că slavii din interiorul monar¬ 
hiei, care formau 47 la sută din populaţia totală, şi românii (cu 6,4 la 
sută) au respins cu totul împărţirea puterii între germani (24 la sută) 
şi maghiari (20 la sută) este de înţeles: prin aceasta, ei deveneau până 

la urmă naţiuni de rangul al doilea. Cu atât mai complicată şi mai 
disputată apare chestiunea de ce opinia publică, istoriografi impor¬ 
tanţi şi mulţi oameni politici din ţara virtualelor „victorii 44 , deci din 
jumătatea ungară a imperiului, se plângeau aşa de mult de poziţia 
subordonată, de dependenţa politică şi economică şi adesea chiar de 
un pretins „statut de colonie 44 al Ungariei. 

Pentru a înţelege evoluţia viitoare, mai ales disproporţia evidentă şi 
politic atât de explozivă dintre fapte şi sentimente, dintre condiţii 
obiective şi impresii subiective din Ungaria, trebuie să privim mai 
de aproape prevederile esenţiale ale pactului dualist. Acesta era mai 
mult decât o uniune personală, adică o legătură între două state cu 
un suveran comun, era o „uniune reală 44 , un contract între două state 
separate, dar nicidecum independente în toate chestiunile. Istoricul 
francez Victor-Lucien Tapie a caracterizat această învoială ca fiind 
„în conţinut şi formă unul dintre cele mai ciudate documente consti¬ 
tuţionale ale secolului al XIX-lea“ 7 . Mulţi specialişti în drept de stat 
s-au frământat şi ei ca să afle ce însemna, din punctul de vedere al 
dreptului, „dualismul 44 , dubla monarhie. Pactul dualist, în orice caz, 
nu a creat nici stat federal, nici uniune de state. Nu a existat un stat 
integrator care să fi fost supraordonat celor două state componente 
ca într-un stat federal şi, de asemenea, acestea nu erau complet inde¬ 
pendente, ca într-o uniune de state. în plus, redactarea austriacă a 
legilor constituţionale nu se suprapunea perfect cu redactarea maghiară 
a aceloraşi legi, ceea ce natural crea complicaţii suplimentare. 

Era, în realitate, o construcţie neobişnuită: ambele jumătăţi de im¬ 
periu aveau parlamentele lor bicamerale, guverne proprii, fiecare cu 
câte un premier şi cu diverşi miniştri de resort; ambele aveau într-o 
măsură restrânsă propriile lor forţe armate teritoriale (honvedseg/ Land - 
wehr) şi o administraţie financiară de sine stătătoare. în afară de 
aceasta, existau trei ministere imperialo-regale („chezaro-crăieşti 44 ) 
(k.u.k.) comune, anume pentru externe, pentru armată şi pentru aco¬ 
perirea costurilor destinate unor activităţi comune (de exemplu, politica 
externă şi apărarea). „Ministerele imperiale şi regale k.u.k.“ comune 
erau răspunzătoare în faţa aşa-numitelor delegaţii: comisii de câte 
60 de membri aleşi de Consiliul Imperial şi de Parlamentul ungar. Toate 
problemele comune trebuiau dezbătute de cei trei miniştri k.u.k. cu 
delegaţiile care se întruneau în şedinţe separate şi care, o dată pe an, 
se reuneau alternativ la Viena şi la Budapesta. Comisiile comunicau 
între ele în scris şi se întruneau în şedinţe comune numai în scopul 

ajungerii la un acord în probleme litigioase. Maghiarii erau pentru 
această nu tocmai eficientă metodă dintr-un motiv precis: ca să subli¬ 
nieze că nu exista un for parlamentar supraordonat. Ministrul de externe 
trebuia deci să-şi prezinte separat darea de seamă în faţa ambelor 
delegaţii şi să dea de două ori explicaţii în faţa deputaţilor, înainte 
de a putea fi luată o hotărâre care să sune la fel şi la Viena, şi la Budapesta. 
Hotărârile delegaţiei căpătau, prin confirmarea lor de către împărat, 
putere de lege. 

în ce privea apărarea, fiecare stat stabilea numărul recruţilor ce 
urmau a fi convocaţi în domeniul lui, efectuarea serviciului militar 
obligatoriu şi organizarea miliţiilor naţionale. Spre deosebire de 1848, 
unitatea armatei k.u.k. se păstra. Limba comenzilor în armată urma 
să fie germana, o reglementare care — după părerea ungurilor — 
afecta statutul de egalitate şi care patruzeci de ani mai târziu, la campa¬ 
nia eşuată în cele din urmă pentru o suveranitate militară absolută, 
urma să fie abrogată. Aprobarea bugetului armatei şi a contingentului 
de recruţi a fost folosită adesea ca mijloc de presiune la tratativele 
de compromis care aveau loc la fiecare zece ani. 

în general, chestiunea dimensionării contribuţiei fiecăreia dintre 
cele două părţi la acoperirea costurilor activităţilor comune, lupta pentru 
aşa-numita „cotă 44 , era problema centrală. La tratativele din anul 1867, 
contribuţia ungară fusese stabilită la 30 la sută. Aportul Ungariei la 
cheltuielile comune s-a ridicat în 1907 la 36,4 la sută. în timp ce unii 
istorici austrieci vedeau în acest domeniu un tratament preferenţial 
pentru Ungaria, cercetătorul maghiar Peter Hanâk, extrem de mode¬ 
rat tocmai în chestiuni ale monarhiei, considera amintita majorare cu 
6,4 la sută ca pe „o măsură reală a apropierii nivelului economic al 
Ungariei de cel al mai dezvoltatei Austrii 448 . în ciuda unui impresio¬ 
nant avânt economic, jumătatea austriacă a imperiului a continuat să 
producă de două ori mai multe mărfuri şi servicii decât cea ungară. 
La tratativele privind pactul dualist au fost puse pe tapet şi vămile, ches¬ 
tiunile valutare, liniile de cale ferată ce treceau prin ambele state. 

Controversele privind „cota 44 , provocate, cu schimbul, când de o 
parte, când de cealaltă, puneau la încercare la fiecare zece ani coezi¬ 
unea, aproape chiar supravieţuirea monarhiei. Kari Lueger se pare 
că le vorbea din inimă austriecilor germani din Camera Inferioară 
când constata, în 1895: „Eu consider dualismul ca pe o nenorocire, ba 
chiar ca pe cea mai mare nenorocire pe care a trebuit s-o suporte patria 
mea, chiar ca pe o nenorocire mai mare decât războaiele pierdute. 449 

în ciuda acestei sumbre declaraţii, dificultăţile au fost de fiecare dată 
depăşite, ultima oară în anul 1917, în toiul Primului Război Mondial. 

Printre organele de conducere ale dublei monarhii, pe lângă guver¬ 
nul ungar, respectiv austriac se afla ca terţă forţă şi un for comun. 
Cei trei „miniştri imperiali 4 * şi premieri ai celor două jumătăţi de impe¬ 
riu formau sub preşedinţia ministrului de externe comun Consiliul 
de Miniştri. Cu aceasta, era asigurată, cel puţin indirect, participarea 
la conducerea treburilor externe şi a altor treburi comune. 

Pactul dualist a satisfăcut cererile de drept statal ale maghiarilor, în 
primul rând unitatea politică şi integritatea domeniului statal istoric 
al „ţărilor Sfintei Coroane ungare 44 împreună cu Transilvania, Slovacia 
de azi, Ucraina Subcarpatică, Backa şi Banatul, precum şi cu rega¬ 
tul Croaţiei şi Slavoniei, inclusiv zonele grănicereşti. Pe un teritoriu 
total de 325 411 kilometri pătraţi, trăiau înjur de 15 milioane de 
„transleitanieni 44 . Dintre aceştia, aproximativ 40 la sută erau unguri 
(la recensământul oficial din 1850/51, chiar numai 36,5 la sută), 14 la 
sută slavi sudici (croaţi şi sârbi), 14 la sută români, 9,8 la sută ger¬ 
mani, 9,4 la sută slovaci şi 2,3 la sută ruteni. Fără Croaţia-Slavonia, 
care dispunea de deplină autonomie internă, teritoriul Ungariei însuma 
282 870 de kilometri pătraţi, ponderea maghiarilor se ridica la 41,6 la 
sută. La calcularea ponderii ungureşti în populaţia totală, Croaţia a fost 
practic totdeauna lăsată pe dinafară. Prin aceasta, ponderea procen¬ 
tuală a putut să se ridice până în 1890 la 48,6 şi, până la ultimul 
recensământ din 1910, chiar la 54,5. Dacă se lua ca punct de plecare 
teritoriul oficial al coroanei lui Ştefan, cifrele corespunzătoare erau 
de numai 42,8 (1890), respectiv 48,1 la sută (1910). Sau, exprimat 
în cuvinte: celelalte naţionalităţi continuau deci să formeze majorita¬ 
tea absolută în cadrul populaţiei totale, care se ridicase între timp la 
20 886 487 de locuitori. Una peste alta, sare în ochi creşterea rapidă 
în aceşti şaizeci de ani a numărului maghiarilor: sporul lor procentual 
a atins 106 faţă de numai 60 pe întreaga monarhie. Urmare mai mare¬ 
lui spor demografic natural şi maghiarizării masive, ponderea ungu¬ 
rilor în cadrul popoarelor dublei monarhii s-a majorat de la 15,5 la 
sută la 20,6 la sută. 

Structura religioasă a Ungariei (fără Croaţia) arăta în 1910 după 
cum urmează: romano-catolici aproape 50, ortodocşi 12,8, greco-ca- 
tolici 11, calvinişti 14,2, evanghelici 7,2 şi mozaici israeliţi 5 la sută. 
Maghiarii înşişi (deci fără naţionalităţi) prezentau un alt tablou: roma¬ 
no-catolici 59, calvinişti 26 şi mozaici israeliţi 7 la sută. 10 Calvinismul 

trecea drept „religia maghiară* 4 , iar rolul calviniştilor (ca şi cel al 
evreilor) în viaţa culturală şi politică s-a situat cu mult deasupra pon¬ 
derii lor numerice. 

în timp ce în Cisleitania hegemonia germană atât în privinţa ponderii 
în totalul populaţiei (se înregistra o scădere de la 36,2 la 35,6), cât şi 
din punct de vedere politic slăbea din ce în ce mai mult, în jumăta¬ 
tea ungurească a imperiului exista o tendinţă contrară. S-a ajuns la o 
întărire a hegemoniei politice, economice şi culturale a maghiarilor. 

în ce priveşte rolul maghiarilor în dubla monarhie, el a fost sem¬ 
nificativ, uneori chiar decisiv, mai ales în politica externă şi financiară 
comună. Este suficient să ne referim la activitatea primului şi, în 
acelaşi timp, a celui mai eficient ministru de externe maghiar al dublei 
monarhii, contele Gyula Andrâssy (1871-1879). A fost de altfel o 
deosebită ironie a destinului că fiul său cu acelaşi nume, Gyula 
Andrâssy junior, a fost pentru numai zece zile, de la 24 octombrie 
până la 2 noiembrie 1918, penultimul ministru de externe al monar¬ 
hiei. El a fost acela care a oferit, fără succes. Antantei o pace separată. 

în cei cincizeci de ani, de la 1867 până în 1918, au fost unguri 
trei dintre cei zece miniştri de externe, cinci dintre cei cincisprezece 
miniştri de finanţe comuni. în anul 1914, ponderea maghiarilor în Minis¬ 
terul de Externe şi în serviciul diplomatic se ridica la 27,5 la sută. 
Un mic nobil ungur, Benjamin Kâllay, a fost ministrul de finanţe comun 
cu cea mai lungă durată de exercitare a acestei funcţii (1882-1903), în 
acelaşi timp a fost şi responsabil cu administrarea Bosniei şi Herţe- 
govinei, ocupate în 1878. 

Dacă privim obiectiv faptele politice, economice şi financiare, 
putem spune că ungurii au fost poate mai degrabă beneficiari decât 
victime ale acestei perioade a istoriei lor. Pentru prima dată de 1a 
catastrofa de la Mohâcs, ungurii au dispus din nou de propriul lor 
destin. Mult, dacă nu totul, depindea, în sistemul de reciprocităţi, de 
ce politică ducea pătura conducătoare ungară mai ales în chestiunea 
naţională şi socială. Asupra acestui punct a atras atenţia mai ales 
Domokos Kosâry, în timp ce C.A. Macartney regreta că realele şi 
marile avantaje pe care pactul dualist le conferise ungurilor rămâ¬ 
neau ascunse de ochii naţiunii: avantaje învăluite „în ceaţa deasă a 
suspiciunii produse de secolele în care legătura cu Austria adusese 
cu sine atâtea dezavantaje 4 * 11 . 

„Călcâiul lui Ahile al dualismului 44 au fost armata şi rolul legat 
de aceasta al împăratului/regelui ca „punct central al structurii politice 44 

a dublei monarhii. în faţa complicatelor, labilelor şi totodată greoaielor 
instituţii „prin care se păstrează neatinse atât neatârnarea Ungariei, 
cât şi condiţiile vitale ale securităţii şi continuităţii imperiului 44 (intro¬ 
ducere la legea XII din 1867), suveranul comun avea totuşi, ca ultimă 
instanţă, un rol decisiv în toate chestiunile litigioase, trecute cu vede¬ 
rea de mulţi observatori şi contemporani. Guvernul ungar prezenta 
propunerile mai importante nu nemijlocit Parlamentului, ci, după o 
reglementare exactă, mai întâi monarhului, pentru aşa-numita „pre- 
sancţionare 44 Propunerile ambelor guverne Franz Joseph le discuta 
cu membrii familiei imperial-regale, cu consilierii săi din rândul aris¬ 
tocraţiei şi, nu în ultimul rând, cu cei militari. Suveranul aplica aceeaşi 
metodă şi în chestiuni litigioase în legătură cu care „delegaţiile 44 
ambelor Parlamente nu puteau să ia o decizie comună. Legat de 
aceasta, istoricul maghiar Lâszlo Peter constata următoarele: 

Controlul suveranului asupra armatei — control care se afla în principal 
în afara sferei constituţional-legale — îi dădea lui Franz Joseph în mod 
normal mână liberă în toate problemele care pentru monarhie ca mare 
putere erau decisive: în politica externă, în politica de apărare şi în finanţele 
imperiale. în sfera cea mai înaltă a politicii de stat, Franz Joseph a rămas 
şi după 1867 un autocrat. El lua hotărâri după ce se sfătuia cu Consiliul 
de Miniştri pentru probleme comune (numit uneori şi consiliu de coroană), 
consiliu care era o instituţie mai curând consultativă decât executivă, cu 
calitatea de membru definită inexact, fără statut constituţional formal. 12 

în lucrarea sa — fundamentală, redactată în emigraţia americană — 
despre destrămarea monarhiei habsburgice, specialistul în ştiinţe 
sociale Oszkâr Jâszi sublinia că, spre deosebire de situaţia din alte 
state, în monarhie nu a existat nici un fel de ideal sau sentiment comun 
care să fi unit popoarele printr-o anumită solidaritate politică. Faptul 
că suveranul lua deciziile adesea spre satisfacţia maghiarilor se explică 
mai ales în era Deâk-Andrâssy prin puterea de convingere şi prin 
moderaţia acestor doi mari oameni de stat şi, desigur, şi prin atitudinea 
constant filomaghiară a reginei Elisabeta. Ea însăşi i-a spus cândva 
lui Andrâssy: „Vezi dumneata, dacă treburile împăratului merg prost 
în Italia, faptul acesta mă doare, dacă însă acelaşi lucru se întâmplă 
în Ungaria, faptul acesta mă ucide. 4413 

Istoricul austriac Hugo Hantsch exprima o părere foarte răspân¬ 
dită când constata următoarele: „Pentru politicienii unguri, marile ches¬ 
tiuni existenţiale ale monarhiei au preţuit totdeauna mai puţin decât 
interesele propriei lor statalităţi naţionale. 44 în timp ce partidele 

austriece, care se duşmăneau între ele, trebuiau să asiste, spre marea 
lor neplăcere, la influenţa crescândă a jumătăţii ungare a imperiului 
şi la slăbirea indispensabilului — după părerea lor — ataşament al 
Ungariei faţă de unitatea acestuia, Karl Renner, cancelarul socialist 
de mai târziu şi teoretician al chestiunii naţionale, caracteriza răspicat: 
„Comunitate organică fără comunitate de voinţă/ 4 Când în atâtea ches¬ 
tiuni monarhul înclina uneori mai degrabă spre concepţia maghiară, 
la Viena se vorbea cu mâna la gură „despre absolutismul regelui ungar 
împotriva împăratului Austriei 44 . Numai în domeniul-cheie al „pro¬ 
blemelor militare 44 le-au rămas împăratului şi celor mai apropiaţi 
consilieri ai săi, aproape ca în „bunele timpuri de altădată 44 de dinaintea 
pactului dualist, practic în exclusivitate dreptul de a dispune. Franz 
Joseph era şeful suprem al oştirii şi exercita controlul neîngrădit asupra 
unei armate conduse pe bază de ordine şi comenzi date în limba ger¬ 
mană; el singur avea dreptul să declare un război sau să încheie o 
pace. Armata k.u.k ., această „armată imperială fără imperiu 44 , repre¬ 
zenta „ultima şansă a coeziunii monarhiei scindate 44 . Istoricul militar 
austriac Johann Christoph Allmayer-Beck vedea meritul principal al 
armatei k.u.k. în aceea că „ea a rămas şi după pactul dualist o ins¬ 
tituţie imperială, o şcoală unică în felul ei şi de neînlocuit a unei conşti¬ 
inţe statale general-austriece, şi aceasta în condiţiile în care ea, această 
armată, număra, la 100 de soldaţi, 24 de germani, 20 de maghiari, 13 
cehi, 11 sârbocroaţi, câte 9 polonezi şi ruteni, 6 români, 4 slovaci şi 
câte 2 sloveni şi italieni 4414 . 

Tocmai acest caracter „general-austriac 44 era însă un cuvânt iritant 
pentru unguri, şi în nici un caz numai pentru naţionalişti. Dacă exami¬ 
năm mai îndeaproape psihologia socială a naţionalismului, consta¬ 
tăm că, iată, termenul lui Hanâk despre armată ca fiind „călcâiul lui 
Ahile 44 al monarhiei corespunde în mare măsură adevărului. 15 în 
perioada de la 1867 până la 1918, nici un ungur nu a fost ministru 
de război. în personalul Ministerului de Război, maghiarii erau pre¬ 
zenţi numai la nivel de 6,8 la sută. Printre generali, ponderea lor nu 
a depăşit niciodată 10 la sută. După statisticile oficiale ale armatei, 
patru din cinci ofiţeri de profesie erau germani şi numai de la 8 până 
la 9 la sută erau unguri. în cartea sa Der K. (u.) K. Offizier (Ofiţerul 
k.(u.)k), istoricul american Istvân Deâk afirmă că acest procent este, 
ce-i drept, mult supraestimat, că după calculele lui ponderea ofiţerilor 
de carieră germani nu a atins decât 55 la sută. 16 

Oricum ar fi, în Ungaria această armată era privită ca o putere de 
sine stătătoare, antiungară, în cadrul statului, ba chiar ca un fel de 

armată de ocupaţie. Guvernul ungar nu avea nici o influenţă asupra 
conducerii, organizării şi folosirii armatei comune sau asupra condu¬ 
cerii şi politicii Ministerului de Război. în acest domeniu sensibil, 
Ungaria a rămas deci dependentă de cercurile dominante ale Curţii 
şi Cisleitaniei. 

Premierul Andrâssy nu voia să pericliteze marea operă a parităţii 
politice şi a reuşit să treacă prin Parlament învoielile în materie mili¬ 
tară. El a trebuit însă să promită că guvernul se va folosi de toate 
mijloacele disponibile pentru a obţine o mai mare autonomie militară. 
Contingentul de recruţi pus la dispoziţie de Ungaria era deocamdată 
de 40 000 per an din totalul de 100 000. Armata k.u.k. se ridica de 
la circa 250 000 de oameni în timp de pace la 500 000 în 1914 şi la 
1,5 milioane în război. în timpul controversei pentru Ministerul de 
Război, Andrâssy a reuşit să obţină acordul lui Franz Joseph pentru 
organizarea unei miliţii în Austria şi Ungaria (împreună cu Croaţia). 
Această trupă, numită honvedseg, trebuia să aibă propriile ei însemne 
şi drapele şi, mai ales, să folosească maghiara ca limbă de comandă. 
Acest honvedseg era conceput ca nucleu al unei armate naţionale, 
dar tocmai de aceea monarhul nu i-a acordat nici măcar o artilerie 
proprie. Această forţă teritorială de luptă nu dispunea de mai mult 
de 10 000 până la 12 000 de soldaţi; în 1912 — la izbucnirea Primului 
Război Balcanic —, efectivul ei atinsese 25 000 de oameni, şi abia 
în momentul acela a primit ea şi artilerie. 17 

Discuţiile despre legile armatei, discuţii purtate pătimaş la fiecare 
zece ani, s-au dovedit a fi pentru labila construcţie a dublei monarhii 
adevărate încărcături explozive. Raportul de drept statal cu Austria 
în general şi chestiunea unei armate proprii sub comandă ungară în 
particular treceau drept chestiuni vitale ale naţiunii. Andrâssy, deja 
marcat de moarte, a ţinut la 5 aprilie 1889 ultimul său discurs în Ca¬ 
mera Superioară împotriva creării unei armate proprii. Fostul colonel 
de honvezi, care luptase în 1848 la Schwechat împotriva armatei impe¬ 
riale, le spunea compatrioţilor săi: „în marile chestiuni internaţionale, 
în chestiunile echilibrului european, de care astăzi depinde securita¬ 
tea fiecărui stat, decid exclusiv marile puteri, şi anume nu din punctul 
de vedere al dreptului, ci ca mari puteri militare/* De aceea, spunea 
el, este necesar „ca fiecare membru al armatei, ofiţer sau soldat, să 
identifice în aceasta bastionul a tot ceea ce acasă a învăţat să iubească, 
a tot ceea ce este corect în monarhie. Armata comună nu poate fi ceva 
străin, ceva terţ în stat, ci numai zidul de apărare comun şi proprie¬ 
tatea comună a ambelor părţi ale monarhiei/* 18 

Ca mare succes a fost de altfel celebrat faptul că armata a fost re- 
botezată drept k.u.k ., deci „imperială şi regală 44 şi nu a mai fost denu¬ 
mită pur şi simplu „chezaro-crăiască“. Celebrul ordin de zi dat de 
Franz Joseph la Chloppy în septembrie 1903 a fost un avertisment 
deschis şi energic adresat „tendinţelor unilaterale 44 de a şubrezi „edifi¬ 
ciul solid 44 al armatei; el şi-a declarat din nou şi fără echivoc intenţia 
de a păstra caracterul „comun şi unitar 44 al armatei. Astăzi e de pri¬ 
sos să speculăm în legătură cu problema dacă un pic de flexibilitate 
nu ar fi putut să ajute la evitarea întregului conflict pe tema armatei. 
In Primul Război Mondial, ale cărui fundal şi desfăşurare nu pot fi 
relatate aici, trupele ungare au luptat vitejeşte atât în armata k.u.k., 
cât şi în honvedseg. Un fapt ironic, evidenţiat de Deâk, a fost întâm¬ 
plarea că: „Ultimele trupe combatante ale monarhiei habsburgice au 
fost în cea mai mare parte formate din slavi, români şi italieni, teoretic 
deci aliaţi ai armatelor Antantei. 44 

Cu timpul, părerile despre armată au intrat în coliziune din ce în 
ce mai dură. Totodată, ele au fost forţe motrice şi consecinţe ale luptei 
pentru hegemonie a celor două naţiuni conducătoare. Faptul că lupta 
naţionalităţilor — parţial ostile şi unele faţă de altele — împotriva 
poziţiei dominante a germanilor, respectiv a maghiarilor a împiedicat 
nişte reforme cuprinzătoare şi, în felul acesta a cronicizat chestiunea 
naţională s-a adăugat ca element agravant. Muşii a pus punctul pe i: 

Luptele naţionale erau atât de violente, încât din cauza lor maşinăria statu¬ 
lui se gripa şi se oprea de mai multe ori pe an, dar în intervale şi pauze 
oamenii se înţelegeau de minune între ei şi-şi vedeau de treburi de parcă 
nu s-ar fi întâmplat nimic. [...] Oamenii acţionau în această ţară — şi 
uneori cu patimă dusă la paroxism şi la ultimele ei consecinţe — totdeauna 
altfel de cum gândeau sau gândeau altfel de cum acţionau. Kakania era 
statul cel mai în vârstă; era statul care într-un fel sau altul nu se mai între¬ 
cea decât pe sine însuşi în longevitate, între fruntariile lui erai liber în 
sens negativ . 19 

O privire asupra diversităţii etnice şi asupra cifrelor relevante arată 
cum pactul dualist a zădărnicit atât o soluţie federativă naţională, cât 
şi o autonomie naţională de natură personală şi teritorială. în acelaşi 
timp, există argumente puternice pentru valabilitatea modului în care 
vede lucrurile istoricul maghiar Gyula Miskolczy. La a suta aniver¬ 
sare, concluzia lui este următoarea: „Pentru dinastie şi monarhie, 
pactul dualist a fost în anul 1867 nu cea mai bună, ci în general singura 
soluţie cu care mai putea fi păstrată poziţia de mare putere. 4420 

E demonstrat de diversitatea etnică faptul că sunt, în principiu, 
greşite comparaţiile între monarhie şi Statele Unite sau Elveţia de 
azi. După statistica din 1910, dintre cele unsprezece naţionalităţi mai 
mari reprezentate în monarhie — germanii (23,9 procente), maghiarii 
(20,2), cehii (12,6), croaţii (5,3), polonezii (10), italienii (2), sârbii 
(3,8), slovacii (3,8), slovenii (2,6), rutenii (7,9) şi românii (6,4) — 
numai şase, şi anume germanii, croaţii, italienii, sârbii, rutenii şi 
românii, erau reprezentate în ambele jumătăţi de imperiu. încerca¬ 
rea unei federalizări înjumătăţea vestică a imperiului ar fi rămas, ca 
să folosim cuvintele lui Kann, „un torso nefericit". 

Spre deosebire de furtunoasele lupte naţionale împotriva poziţiei 
tradiţional conducătoare a austriecilor germani, istoria mişcării na¬ 
ţionale din Ungaria unitar dominată de maghiari a decurs în aparenţă 
mult mai lin. în realitate, „liniştea şi ordinea" din Ungaria erau, 
bineînţeles, mult mai periculoase decât larma furtunilor parlamentare 
din Viena. în Parlamentul ungar, dintre 413 deputaţi numai opt repre¬ 
zentau naţionalităţile; după ponderea demografică, ar fi trebuit să fie 
215 unguri şi 198 de reprezentanţi ai naţionalităţilor. Excluderea 
aproape totală a reprezentării legale a intereselor românilor, sârbilor 
şi slovacilor, ca şi drepturile croaţilor, foarte limitate şi exclusiv la 
chestiuni de autonomie, au canalizat opoziţia naţională încă de timpu¬ 
riu pe un făgaş antimonarhic, subversiv, iredentist, au transformat-o 
deci într-o forţă care a urmărit nu reforma naţională, ci destrămarea 
monarhiei austro-ungare. 21 Cu privire la evoluţia din jumătatea estică 
a imperiului, nu trebuie, bineînţeles, să se conchidă la sfârşitul Pri¬ 
mului Război Mondial că în anul 1867 situaţia iniţială ar fi fost dispe¬ 
rată sau dramatică. Cabinetul Andrâssy a pornit cu elan şi energie 
să-şi transpună în viaţă ideile despre o egalitate în drepturi în spiritul 
liberalismului. Premierul, om de mare anvergură şi înzestrat cu flexi¬ 
bilitate tactică şi cu un inimitabil şi foarte fin fel de a stăpâni arta 
posibilului în politica externă, a putut să se bizuie în astfel de pro¬ 
bleme pe prestigiul uriaş al lui Ferenc Deâk, deşi acesta nu era mem¬ 
bru al cabinetului. Lui Deâk i se oferise funcţia de premier şi onoarea 
irepetabilă ca la actul încoronării să stea lângă tron în locul palatinului 
şi împreună cu primatul. El a refuzat şi una, şi alta şi l-a propus pe 
Andrâssy pentru amândouă. Când regele l-a întrebat dacă are vreo 
dorinţă, răspunsul a fost următorul: „Eu nu aş vrea decât ca după moar¬ 
tea mea Maiestatea Voastră să poată spune despre mine: Ferenc Deâk 
a fost un om cumsecade." 

Membrul cel mai înzestrat din punct de vedere intelectual al guver¬ 
nului şi în acelaşi timp autorul celor mai importante legi a fost baronul 
Jozsef Eotvos, ministrul învăţământului şi cultelor. El ocupase acelaşi 
post şi în 1848, în guvernul Batthyâny. Din cauza mediului germano- 
fon al copilăriei sale, el a învăţat să vorbească ungureşte abia la vârsta 
de doisprezece sau treisprezece ani. Ca filozof în problemele statului 
şi ca scriitor, Eotvos a corespondat cu Montalembert şi Tocqueville 
la Paris şi, în absenţa lui Andrâssy, a funcţionat ca locţiitor al acestuia. 
Miksa Falk, prietenul său, l-a caracterizat ca pe un „om de stat care-şi 
iubeşte cu ardoare patria, om cu mintea unui filozof german şi cu 
sufletul unui poet monden 4422 . 

Eotvos, Deâk şi Andrâssy au fost, nu numai cu numele, liberali 
autentici. Legile pentru emanciparea evreilor, pentru chestiunea naţio¬ 
nalităţilor şi pentru compromisul ( nagodba ) croato-ungar arătau în 
intenţiile lor, chiar dacă nu în toate cazurile aplicării de mai târziu, 
influenţa acestor remarcabili oameni de stat. De la Deâk şi Eotvos 
până la Kossuth în exil, toţi oamenii politici maghiari au susţinut 
atunci ca evreilor — în număr de circa 540 000 — să li se acorde 
definitiv prin lege drepturile cetăţeneşti neîngrădite promise încă din 
1849, în ultimele zile ale guvernului revoluţionar. „Nici o naţionalitate 
nu ne-a fost mai loială decât evreii: pe nimeni nu am tratat mai incorect 
decât pe ei“, spunea scriitorul Mor Jokai, prietenul lui Petofi. Când 
au intrat în Parlament primii evrei ca deputaţi aleşi, Eotvos şi Deâk 
au fost entuziasmaţi. 

Legea naţionalităţilor din 1868 trebuia să fie un început foarte pro¬ 
miţător pentru depăşirea experienţelor amare din 1848/49, când cele¬ 
lalte naţionalităţi (afară de majoritatea şvabilor dunăreni şi a slovacilor) 
au participat la zdrobirea revoluţiei; şi totodată ea urma să transpună 
în viaţă promisiunile legii de la Szeged a naţionalităţilor, lege adoptată 
împreună cu cea a emancipării evreilor. Autorii, în primul rând Deâk 
şi Eotvos, erau cei mai buni reprezentanţi ai nobilimii liberale mari 
şi mijlocii şi subliniau că puterea de stat nu trebuie să fie mijloc al 
maghiarizării şi al naţionalismului maghiar împotriva popoarelor nema¬ 
ghiare. încă din epoca Reformei avertizase Szechenyi asupra greşelii 
ca din cauza unor prea zeloase încercări de maghiarizare să se piardă 
sprijinul celorlalte naţiuni ale Ungariei, căci dacă s-ar izbi de „oala 
de fier 44 germană şi slavă, „vasele de lut ungureşti 44 s-ar preface curând 
în cioburi. 

Kossuth însuşi, după cum am menţionat deja, a prezentat în exil 
planul unei confederaţii dunărene ca alternativă la monarhia 



VICTORIE ÎN ÎNFRÂNGERE 


305 


habsburgică. Fostul lui trimis la Paris, contele Lâszlo Teleki, mergea 
şi mai departe şi se pronunţa chiar pentru un compromis de interese 
între naţiunile mai mici ale Europei Centrale simultan cu preluarea 
„drepturilor istorice^ de către Ungaria. După întoarcerea sa silită din 
emigraţie (a fost răpit din Dresda de agenţi austrieci) şi după amnis¬ 
tierea de către împărat, el s-a sinucis în 1861 la Budapesta din cauza 
situaţiei aparent fără ieşire. 

Legea naţionalităţilor, recurgând la conceptul feudal-supranaţio- 
nal de naţio Hungarica , stabilea că „şi potrivit principiilor fundamen¬ 
tale ale constituţiei toţi cetăţenii Ungariei formează din punct de 
vedere politic o naţiune, naţiunea ungară unitară indivizibilă, căreia 
îi este membru cu drepturi egale fiecare cetăţean al patriei, indiferent 
de naţionalitatea lui“ 23 . 

Ce-i drept, în preambul se preciza şi faptul că această egalitate în 
drepturi poate fi supusă unei reglementări speciale numai în privinţa 
folosirii oficiale a limbilor uzuale în ţară şi numai în măsura în care 
acest lucru este făcut necesar de unitatea ţării, de cerinţele practice 
ale guvernării şi ale administraţiei precum şi de o jurisdicţie dreaptă. 
Aceste prevederi formale s-au dovedit foarte importante mai târziu, 
când guvernele următoare, mai ales începând din 1875, au folosit legea 
respectivă ca pe un instrument al maghiarizării. 

Deşi maghiara a fost declarată de guvernanţi şi de Parlament limbă 
oficială a administraţiei atât în comitate, cât şi la tribunal şi în şcoli 
mai înalte, chiar autorii critici admit astăzi că legea acorda cetăţeanului 
de altă naţionalitate drepturi lingvistice, culturale şi politico-religi- 
oase mai mari decât oriunde în afara monarhiei dunărene. Legea şcolii 
primare promovată de Eotvos introdusese în 1868 obligaţia generală 
de a merge la şcoală pentru toţi copiii de la vârsta de şase până la 
doisprezece ani şi învăţământul în limba maternă a populaţiei local¬ 
nice. Legea naţionalităţilor a reglementat folosirea limbilor nemaghiare 
la nivelul organelor administraţiei şi în justiţia de primă instanţă, a 
asigurat naţionalităţilor învăţământul în limba lor maternă, dreptul 
la crearea de instituţii culturale naţionale şi uniuni apolitice şi a recu¬ 
noscut autonomia bisericilor naţionale (de exemplu, a Bisericii orto¬ 
doxe sârbe şi a celei române). Limba oficială nu a fost introdusă ca 
obiect de studiu nici măcar în şcolile primare şi medii şi limbilor nema¬ 
ghiare li s-a deschis cale liberă în biserici. De politica liberală în mate¬ 
rie de naţionalităţi ţinea şi prevederea după care orice minoritate care 

reprezenta minimum 20 la sută din populaţie putea să propună o a 
doua sau o a treia limbă în comunitatea respectivă. 

Deşi legea privind libertatea asocierii şi întrunirii deschidea un 
câmp de activitate foarte larg şi, deşi protecţia minorităţilor stipulată 
acolo le-ar fi făcut cinste chiar şi unor guverne din perioada interbelică 
şi de după cel de-al Doilea Război Mondial (de pildă din Cehos¬ 
lovacia, din România şi Iugoslavia), aceste lucruri au fost respinse 
la grămadă chiar de exponenţii moderaţi ai naţionalităţilor. 

Chiar oamenii de stat maghiari liberali considerau însă că nişte drep¬ 
turi sau o autonomie teritorial-administrativă pentru naţionalităţi erau 
incompatibile cu „ideea de stat naţional ungar“ şi cu integritatea isto¬ 
rică a regatului. în locul recunoaşterii egalităţii în drepturi a naţiunilor 
cerută de sârbi şi slovaci, de români şi ruteni, ei nu erau dispuşi decât 
ca, în cadrul unităţii „naţiunii politice“, să le ofere membrilor naţiona¬ 
lităţilor nemaghiare o egalitate în drepturi principială în probleme cul¬ 
turale şi pe o bază personal-individuală. 

Pactul dualist juridico-statal hotărât de Parlament la 17 noiembrie 1868 
s-a dovedit, la rândul său a fi o soluţie nesatisfăcătoare pentru majo¬ 
ritatea croaţilor, pentru că, în fond, croaţii voiau să obţină din partea 
Budapestei aceleaşi drepturi pe care Viena le atribuise ungurilor. Ei 
au trebuit să renunţe însă la statutul râvnit al unei politici indepen¬ 
dente în cadrul monarhiei.Ţara a rămas legată de Ungaria, iar banul, 
care era răspunzător faţă de Sabor (Parlamentul croat), era numit în 
continuare de rege, la propunerea premierului maghiar. Faptul că portul 
Fiume (azi, Rijeka) şi ţinutul Murakoz (Mur) au rămas la Ungaria a 
fost pentru croaţi un alt motiv de supărare. 

Pe de altă parte, ei erau complet autonomi în problemele interne 
precum administraţia, justiţia, cultele şi învăţământul. Limba oficială 
era exclusiv croata. De asemenea, în contactele cu autorităţile centrale 
ca şi în Parlament, unde patruzeci de deputaţi delegaţi de Dieta croată 
reprezentau interesele croate, croaţii puteau să se folosească de pro¬ 
pria lor limbă. Cu toate acestea, ei găseau aşa-numitul pact dualist 
mic (i nagodba ) la fel de nedrept cum găseau ungurii pactul lor dualist 
cu Viena. 

Având în vedere acutizarea ulterioară a raporturilor şi aşa încordate 
dintre unguri şi croaţi, referirea pe care comuniştii croaţi cu sentimente 
naţionale o făceau frecvent în cadrul statului iugoslav la drepturile de 
autonomie acordate de partea ungară în urmă cu o sută de ani este, pentru 
mine, ca observator politic, interesantă şi amuzantă. Conflictul lor cu 

sârbii, respectiv cu forţele centraliste încă din era Tito era un indiciu 
sigur al destrămării lente, dar de neoprit a celei de a doua Iugoslavii. 

Cu toată recunoaşterea ulterioară a autonomiei totuşi foarte ample 
juridico-statal a Croaţiei şi Slavoniei, în comparaţie cu hegemonia 
velicosârbă din perioada interbelică, raporturile dintre Budapesta şi 
Zagreb au devenit tot mai împovărate din cauza unor greşeli ale poli¬ 
ticii guvernului ungar, care se manifesta din ce în ce mai intolerant, 
în chestiunea naţionalităţilor, liberalismul lui Eotvos şi Deâk a alu¬ 
necat într-o opoziţie — care s-a dovedit plină de consecinţe — cu 
naţionalismul majorităţii păturii conducătoare maghiare. Bagajul de 
idei liberale era solicitat din ce în ce mai puţin şi constrâns tot mai 
mult să se retragă. Experienţa acestui lucru a trăit-o chiar un om de 
autoritatea lui Ferenc Deâk într-o chestiune aparent secundară, dar, 
în fapt, încărcată de simbol. în context, a fost vorba de o subvenţie buge¬ 
tară pentru teatrul naţional ungar. Reprezentanţii grupului etnic sârbesc 
au cerut prompt un ajutor similar pentru un teatru sârbesc în Voivodina. 
Deâk a susţinut ambele subvenţii şi a refuzat categoric să voteze numai 
pentru promovarea teatrului unguresc. A fost învins prin majoritate 
de voturi, deşi liberalii, pe atunci denumiţi chiar „partidul lui Deâk“, 
dispuneau de o majoritate de aproape două treimi. 

Cu moartea lui Eotvos şi cu numirea lui Andrâssy ca ministru de 
externe comun, urmate de retragerea lui Deâk din politica activă, 
balanţa s-a înclinat în favoarea politicienilor care ridicau maghiarizarea 
la rangul de scop al politicii statului şi care vedeau în limbile naţio¬ 
nale, respectiv în cererile naţionalităţilor, de la un capăt la celălalt, 
numai tendinţe ale unui separatism latent sau ale unei trădări latente. 

Kâlmân Tisza, ca premier de la 1875 până la 1890, a realizat perfor¬ 
manţa celei mai lungi guvernări din istoria maghiară. Sub conduce¬ 
rea lui, partidul liberal, rezultat din fuziunea vechiului partid al lui 
Deâk cu aşa-numitul „centru stânga“, a inaugurat o politică a desăvâr¬ 
şirii „statului naţional ungar“. Acest guvern, pe cât de corupt, pe atât 
de superficial, şi guvernele efemere care i-au succedat au fost obsedate 
timp de două generaţii de o idee privitoare la stat ce nu poate fi denu¬ 
mită decât „grandomanie* 4 (Oszkâr Jâszi). Trăsăturile principale ale 
acestei politici nefaste au fost: subaprecierea rolului Austriei şi îndeo¬ 
sebi al slavilor, supraaprecierea importanţei maghiarilor, desconside¬ 
rarea naţionalităţilor Ungariei, tendinţa spre maghiarizarea completă 
a vieţii publice şi spre îngrădirea dezvoltării politice şi culturale a 
naţiunilor nemaghiare. 

Numai cu Croaţia a fost nobilimea ungară, cel puţin la început, 
dispusă să trateze aşa cum se tratează cu un partener egal, „de la naţiune 

A 

la naţiune 44 (cum s-a exprimat Deâk la 1861). In discursul său de 
filozofie politică ţinut cu ocazia dezbaterii parlamentare a legii naţio¬ 
nalităţilor, la 24 noiembrie 1868, Deâk a scos în evidenţă, în asen¬ 
timentul tuturor, că această lege nu se referă la Croaţia-Slavonia, 
pentru că aceasta din urmă dispune de propriul ei teritoriu şi, din punct 
de vedere politic, formează o „naţiune politică 44 proprie; în afară de 
aceasta, a continuat el, compromisul ungaro-croat este valabil şi obli¬ 
gatoriu şi în privinţa folosirii limbii. 

Raporturile ungaro-croate Deâk le considera o problemă la nivel 
de stat, şi nu una la nivel de naţionalităţi. Cu inteligenţa şi cumpătarea 
omului de stat, el spunea încă în 1861: „Croaţia posedă propriul ei 
teritoriu, ea ocupă o poziţie separată şi nu a fost niciodată încorporată 
Ungariei, ci s-a aflat într-o uniune cu noi şi ne-a fost însoţitoare, care 
s-a împărtăşit din drepturile, din obligaţiile, din bucuriile şi din neca¬ 
zurile noastre. 4424 

Faptul că potrivit pactului dualist ungaro-austriac Dalmaţia a intrat 
în componenţa Cisleitaniei, iar Fiume, precum şi zona grănicerească 
în cea a Ungariei, a provocat nemulţumiri de lungă durată. Dar ceea 
ce a stârnit indignarea au fost intervenţiile greşite ale ministerului 
de la Budapesta în „treburile comune 44 , extinderea măsurilor de maghia¬ 
rizare asupra Croaţiei, desfiinţarea plăcuţelor şi firmelor bilingve din 
localităţi, respectiv gări şi instalarea de funcţionari necunoscători ai 
limbii croate. în condiţiile existenţei unei puternice opoziţii croate, 
încercările guvernului de la Budapesta de a-şi atrage ca aliaţi împotriva 
croaţilor pe sârbii aparent loiali s-au dovedit a fi un bumerang. în 
sfârşit, banii numiţi de unguri au trebuit să guverneze de cele mai 
multe ori în mod absolutist, deci fără Sabor. 

Cu adevărat odios a fost regimul corupt al contelui K. Khuen- 
Hedervâry (1883-1903), regim pe care sociai-democratul austriac Otto 
Bauer l-a caracterizat sarcastic ca pe un „paşalâc maghiar 44 (după pro¬ 
vincia turcească, unde paşa îi asuprea pe creştini). Maghiarizarea căilor 
ferate croate tocmai sub ministeriatul lui Ferenc Kossuth, incapabilul 
fiu al eroului libertăţii, a stârnit proteste la fel de vehemente ca şi ace¬ 
lea stârnite în 1909 de penibilul proces public împotriva unor politi¬ 
cieni croaţi şi sârbi cărora, prin documente falsificate, avea să li se pună 
în sarcină legături subversive cu Serbia. Ocuparea (1878) şi anexarea 
ulterioară (1908) a Bosniei-Herţegovinei nu numai că, din cauza 
mioapei politici ungureşti, nu şi-au atins niciodată ţelul propriu-zis — 

crearea unei puternici contraponderi croato-bosniace faţă de expansi¬ 
unea sârbească —, ci, prin scindarea în trei a poporului croat (Dalmaţia, 
Slavonia şi Bosnia), le-au procurat spaţiu de desfăşurare suplimentar 
manevrelor diversioniste sârbeşti. Aceasta este părerea pe care Gusztav 
Gratz, istoric şi fost ministru de externe ungar, a expus-o în lucrarea 
sa în două volume Epoca dualismului (1934). Gratz, el însuşi german 
ungur, a scris despre o „tragică evoluţie 4 *, cu atât mai mult cu cât Croa¬ 
ţia fusese caracterizată, pe bună dreptate, ca fiind pentru Ungaria căl¬ 
câiul lui Ahile. 25 



26 

Orbire nemărginită: 
conştiinţa ungară misionară 
şi naţionalităţile 


Situaţia „celorlalţi 44 , a jumătăţii nemaghiare a populaţiei, nu a evoluat 
nicidecum în conformitate cu stipulaţiile liberal-umaniste ale legii 
naţionalităţilor. Transformarea unui stat al naţionalităţilor într-un stat 
naţional şi centralizat pur maghiar a fost un proces extrem de dina¬ 
mic, acţionat de o crescândă conştiinţă ungară misionară. Premierul 
Kâlmân Tisza se simţea exonerat de obligaţiile legale, şi în 1875 
declara fără înconjur: „In interiorul Ungariei nu poate exista decât 
o naţiune viabilă: această naţiune politică este maghiară. Ungaria nu 
va putea niciodată să devină o Elveţie a estului, căci altminteri ea ar 
înceta să mai existe. 441 

Ce a însemnat aceasta pentru „ceilalţi 44 , deci pentru slovaci şi ruteni, 
pentru români şi sârbi, pentru croaţi şi germani, nu mai acoperă nici 
istoricii maghiari — cum se întâmpla în vremea naţionalismului 
romantic — cu vălul tăcerii. Cuvintele înaripate ale lui Szechenyi 
„prin limba ei trăieşte naţiunea 44 se refereau la unitatea comunităţii naţio¬ 
nale şi a comunităţii lingvistice în interiorul graniţelor de stat istorice. 
După această definiţie luată din dreptul public francez, „ceilalţi 44 , naţio¬ 
nalităţile, rămâneau pe dinafară. Ca semn distinctiv al naţiunii trecea 
aici limba naţională dezvoltată într-un centru. Naţiune şi stat formau 
o unitate. 

Evoluţia Ungariei în sensul unei „autocraţii generale a limbii de 
învăţământ şi de stat maghiare 44 a fost impulsionată deja în 1790/91, 
opinează Lajos Gogolâk în temeinicul său studiu despre chestiunea 
naţionalităţilor din Ungaria. 2 înflorirea naţiunii ungare modeme şi-a 
pus deosebit de clar amprenta asupra limbii şi a poeziei. Reversul aces¬ 
tei înfloriri a constituit-o separarea definitivă de elita cultă, matu¬ 
rizată din punctul de vedere al sentimentului naţional, a „celeilalte 44 
jumătăţi a populaţiei. Aceasta s-a lăsat acaparată tot mai mult de ten¬ 
dinţele panslavismului, ale ideii de realizare a unui stat ceho-slovac, 
ale dacoromanismului, ale iredentei sârbeşti sau ale ideii ilirice. 

O impresionantă renaştere a spiritului maghiar sub seninul limbii 
materne a devenit simbolul strident al exaltării triumfale a identităţii 

naţionale. Urmarea tragică şi inevitabilă a fost însă permanenta sfidare 
a celeilalte jumătăţi a populaţiei, mai ales în viaţa cotidiană. Patrio¬ 
tismul oficial al trecutului a eşuat în maghiarizarea afirmată ca impe¬ 
rativ existenţial şi statal inexorabil. Acum, limba maternă maghiară 
urma să devină „în toate sensurile 44 esenţa şi formula concentrată a 
identităţii etnico-naţionale şi totodată al existenţei politice. Catastrofa 
din 1918/19 — dezagregarea Ungariei — a fost deci în fond progra¬ 
mată de mai bine de un secol. 

Legile şcolare din 1879,1883 şi 1891 au consfinţit obligativitatea 
predării limbii maghiare în grădiniţe, în şcoli primare şi gimnaziale, 
în Ungaria de Sus slovacă nu au mai existat curând nici un fel de 
şcoli gimnaziale şi comunale slovace, numărul şcolilor confesionale 
a scăzut între anii 1880 şi 1890 de la 1 700 la 500. între 1869 şi 1891/92, 
numărul şcolilor primare pur maghiare din Ungaria a crescut de la 
42 la 56 la sută, în timp ce numărul şcolilor nemaghiare a scăzut 
la 14 la sută; celelalte erau mixte din punctul de vedere al limbii, 
împrejurarea că nu s-a produs o cotitură şi mai rapidă era legată 
de faptul că patru din cinci şcoli primare erau şcoli confesionale, 
iar pentru o etatizare completă a tuturor şcolilor confesionale şi comu¬ 
nale cu altă limbă de predare decât cea maghiară lipseau mijloa¬ 
cele materiale. 

Regulile pentru maghiarizare şi sancţiunile cele mai severe pentru 
învăţătorii incapabili sau recalcitranţi le-a impus contele Albert Apponyi, 
ministru al învăţământului din 1906 până în 1910, umanist poliglot 
şi catolic convins. Urmare a faimoasei „Lex Apponyi 44 , numărul şco¬ 
lilor naţionalităţilor s-a înjumătăţit între 1899 şi 1914; în nu mai mult 
de 20 la sută din numărul total al şcolilor primare ale Ungariei se 
preda în alte limbi decât maghiara. 3 într-o lucrare despre Ungaria de 
Sus, Bela Griinwald, istoric şi susţinător al celei mai dure asimilări 
forţate, dă o imagine ilustrativă privind maghiarizarea: la un capăt 
al unei maşini de tocat came sunt băgaţi fii de ţărani aparţinând naţio¬ 
nalităţilor, în timp ce la celălalt capăt ies domni maghiari, înstrăinaţi 
de grupul lor etnic şi cizelaţi. Griinwald, el însuşi vlăstar al unei vechi 
familii germane din Carpaţi, recomanda chiar abrogarea legii naţiona¬ 
lităţilor. El era de părere că nemaghiarii nu sunt „capabili să progreseze 
prin propriile lor forţe 44 ; că este „destinul maghiarimii 44 să-i „asimi¬ 
leze, să-i absoarbă în masa unui popor superior 44 şi prin aceasta să-şi 
onoreze „misiunea faţă de omenire 44 ; că, iată, „ca şi când am fi dascăli 
de civilizaţie, trebuie să-i ridicăm noi la nivelul acesteia 444 . 

Preponderenţa maghiarilor se reflecta şi în aceea că 84 la sută dintre 
absolvenţii celor opt clase de şcoală gimnazială şi 89 la sută dintre 
studenţi erau maghiari. La cumpăna dintre secole, ponderea maghia¬ 
rilor se cifra la 48,1 la sută din populaţia Transleitaniei şi 54,5 la sută 
din cea a Ungariei (fără Croaţia). Şi mai stridente din punct de vedere 

A 

politic erau datele privind componenţa autorităţii publice. In 1910, 
aveau ca limbă maternă maghiara: 96 la sută dintre funcţionarii de 
stat, 91,2 la sută din totalul salariaţilor publici, 96,8 la sută dintre 
judecători şi avocaţi, 91,5 la sută dintre profesorii de gimnaziu şi 89 la 
sută dintre medici. Procentaje asemănătoare prezintă repartizarea 
lingvistică la biblioteci, edituri şi ziare. 5 

în anii nouăzeci, premierul Bânffy făcuse din iluzia statului naţio¬ 
nal unitar, ca să spunem aşa, program de guvernare. Opinia publică 
pricepea din ce în ce mai puţin semnificaţia şi esenţa problemei 
naţionalităţilor. Oszkâr Jâszi semnala că cei mai mulţi cetăţeni şi inte¬ 
lectuali erau convinşi că în Ungaria nu numai că nu există o asuprire 
naţională, ci dimpotrivă naţiunea maghiară acordă grupurilor etnice 
„inferioare 44 cu care convieţuieşte atâtea libertăţi şi privilegii încât 
liberalismul ei este fără egal în istorie. Lor trebuie să le fi apărut aşadar, 
ca nemaipomenită ingratitudine faptul că oameni de rangul doi strâm¬ 
bau din nas la această mărinimie şi, prin acuzaţii şi calomnii, încercau 
să ridice opinia publică internaţională împotriva naţiunii maghiare. 
Potrivit lui Jâszi, opinia publică, prin educaţie şi prin informaţie de 
presă, îmbrăţişa cu adevărat din convingere această părere. Cercurile 
culte şi interesate politic nu aveau nici ele contacte cu intelectualitatea 
celorlalte grupuri etnice, astfel încât nu aveau habar cum gândeau 
acestea, chiar dacă trăiau în acelaşi oraş. 

Ca tipică pentru această stare de lucruri, Jâszi descrie o scenă pe 
care el însuşi a trăit-o în societatea ungară „mai bună 44 , într-o zonă 
locuită preponderent de slovaci. întors dintr-o călătorie cu trenul, un 
distins maghiar este indignat: „Este pur şi simplu insuportabil modul 
sfidător şi obraznic în care încep să se comporte aceşti slavi. Astăzi, 
a trebuit să împart un compartiment de clasa întâi cu cinci slavi, care 
nici măcar nu au ascuns ce erau. 44 Când Jâszi s-a interesat mai în¬ 
deaproape de această groaznică experienţă, s-a dovedit că domnii 
respectivi îşi permiseseră să converseze în limba slovacă, fapt care 
el singur justifică, spune acelaşi Jâszi, şi suspiciunea privind niscaiva 
uneltiri panslaviste... 

în deceniile procesului de asimilare forţată, prăpastia dintre aşa-nu- 
mitele „clase istorice 44 şi naţionalităţi a devenit atât de mare, încât 
chiar ideea asupririi naţionale de către pătura superioară maghiară 
apare ca absurdă, este de părere Jâszi. în acest timp de exaltare naţio¬ 
nală, ajunsă la apogeu în 1896 cu ocazia serbărilor mileniului, însuşi 
cumnatul şi succesorul lui Eotvos la Ministerul Culturii şi învăţă¬ 
mântului, Âgoston Trefort, aflat şaisprezece ani în fruntea resortului 
său, a declarat: „Eu nu vreau să maghiarizez cu forţa pe nimeni, totuşi 
trebuie să declar deschis că în Ungaria statul nu poate exista decât 
ca stat maghiar. Aspiraţiile la un statut poliglot sunt stângăcii politice 
de care trebuie să ne debarasăm rapid. 446 

în ciuda „şovinismului lingvistic maghiar 44 (Moritz Csâky), a inter¬ 
dicţiilor şi proceselor de presă iniţiate de autorităţi, în pofida unor 
abuzuri sângeroase izolate (în comuna slovacă Cemova, ia încercarea 
lui Andrej Hlinka, preot naţionalist şi conducător al slovacilor, de a 
sfinţi o biserică sătească, 15 oameni şi-au pierdut viaţa ca urmare a 
intervenţiei jandarmeriei), trebuie să spunem două lucruri de bine 
despre unguri: maghiarizarea sau asuprirea naţionalităţilor nu a fost 
niciodată condiţionată „etnico-rasial 44 , ci cultural. Atributul ideii 
maghiare a fost numai şi numai limba! Orice om care adera la ideea 
maghiară avea de fapt, indiferent de origine, aceleaşi şanse. Şi era vorba 
atunci în general de hotărâri politice şi naţionale, care nu aveau inci¬ 
denţă asupra persoanei şi nu penetrau sfera vieţii particulare. De aceea, 
ele nici nu pot fi aduse la acelaşi numitor cu măsurile colective şi 
teroriste din statele succesoare din perioada interbelică şi postbelică. 

Cu toate acestea, a fost o iluzie nefastă aceea de a crede că elitele 
în curs de organizare şi noua, deşi încă slaba clasă de mijloc a dife¬ 
ritelor grupuri etnice îşi vor vedea viitorul într-un stat pur maghiar 
ca patrie comună. Viziunea unor noi state naţionale pe ruinele Ungariei 
istorice câştiga tot mai mult teren. în corespondenţa sa particulară 
şi în scrierile sale politice, semnate cu diferite pseudonime şi publicate 
numai parţial, chiar un om ca prinţul moştenitor Rudolf, educat din 
copilărie în spirit filomaghiar, a făcut o critică ascuţită politicii ungare 
a naţionalităţilor: 

Partea tristă pentru Ungaria este că nici un maghiar nu vrea să recunoască 
şi să priceapă că, evident, cu tratament rău, cu dispreţ şi cu măsuri ve¬ 
hemente momentane nu se realizează nimic în relaţia cu naţionalităţile, 
superioare numeric şi absolut indispensabile pentru menţinerea statului 
ungar în aceleaşi dimensiuni pe care azi încă le mai are. [...] în multe, 

aproape în cele mai multe locuri din regiunile coroanei lui Ştefan nu sunt 
unguri decât nobilimea, funcţionarii şi evreii, poporul însă aparţine altor 
neamuri. 

/V 

In orbirea lor nemărginită, cercurile competente ungare uită şi ele faptul 
că şi în anul 1849 Serbia şi România aparţineau Turciei, că erau ţări încă 
foarte necultivate şi politic imature, în timp ce acum şi regatele Serbiei 
şi României, precum şi apropiata Bulgarie au intrat în rândul statelor 
europene şi au înregistrat mari progrese în învăţământ, cultură şi în nivelul 
de bunăstare; românii şi slavii din Ungaria, care şi ei înşişi s-au dezvoltat 
în multe privinţe, sunt în contact permanent cu aceste ţări; aceasta este 
pentru Ungaria de astăzi o mare dificultate, de care vechea Ungarie încă 
nu avea habar, veche Ungarie care şi de aceea putea să se comporte atunci 
cu totul altfel cu aceste popoare subjugate. 7 

Având în vedere tulburările antisemite din anii optzeci din Ungaria, 
Rudolf, un neînduplecat critic al antisemitismului şi prieten al multor 
evrei austrieci şi maghiari, a mers şi mai departe. într-un articol nesem- 

A 

nat din Neues Wiener Tagblatt, prinţul moştenitor avertiza: „In Ungaria, 
o prăpastie ameninţă să se deschidă, şi în acest crater se pot prăbuşi 
multe dintre cele care acum încă mai sunt considerate ca viabile. “ 8 
Abuzurile şi lipsa de înţelegere ale tuturor guvernelor ungare faţă 
de dorinţa nu numai a grupurilor izolate, ci şi a celor naţionale de a-şi 
păstra identitatea, respectiv autonomia teritorială sau personală, restrân¬ 
gerea dreptului de vot de la 6,7 la 5,9 la sută (1870-1874) din întreaga 
populaţie şi practicile corupte ale clasei politice au adus daune inco- 

a 

mensurabile renumelui internaţional al Ungariei. In cartea Presti¬ 
giul pierdut publicată în 1986, ministrul de externe de mai târziu Geza 
Jeszenszky a prezentat masiva înrăutăţire a imaginii Ungariei în Marea 
Britanie între 1896 şi 1918 în oglinda relatărilor gazetăreşti şi diplo¬ 
matice. Mai ales articolele şi cărţile lui Wickham Steed şi R. W. 
Seton-Watson, care a publicat şi sub pseudonimul de Scotus Viator, 
au stârnit un ecou extraordinar de puternic. Amintitul „masacru“ săvâr¬ 
şit în anul 1907 la Cemova din Slovacia de azi a fost punctul de coti¬ 
tură, scrie autorul şi citează articolul de fond al londonezului Times : 
„Ungaria liberală preia politica despotismului rusesc.“ 9 

Totuşi, ar fi fals ca în spatele edificării nechibzuite a unui stat naţio¬ 
nal ungar să vedem doar şovinism şi aroganţă. Au existat şi perso¬ 
nalităţi nobile, călăuzite de idealuri şi stăpânite de iluzii, şi nu numai 
susţinători orbiţi ai poziţiei dominante maghiare, care au jucat un rol 
greşit şi tragic în exacerbarea contradicţiilor naţionale. Loviturile 
istorice ale destinului, descrise de noi în unele capitole precedente. 

au indus permanent complexe determinate de teamă, care au avut o 
profundă influenţă în literatură, dar şi în politica dusă atât faţă de 
Viena, cât şi în privinţa naţionalităţilor. Szechenyi a scris cândva: 
„Dacă la Viena unora le iese în cale un animal cu două coame, mulţi 
cred că acesta e un diavol, deşi el nu este decât un bou.“ Altfel spus, 
nu a fost totdeauna rea-voinţă, ci şi prostie şi ineficienţă, care în 
perioada dinainte de martie 1848 marcaseră politica dusă de Curte 
faţă de Ungaria... 

îndoita frică existenţială faţă de Viena şi faţă de naţionalităţile atât 
de copleşitoare numeric, dar inferioare ungurilor din perspectivă 
politică, educativă şi culturală, a fost reversul unei psihoze a puterii, 
al unei psihoze hrănite de romantismul naţional. Oameni politici 
făcând poezie şi poeţi făcând politică au marcat şi ei pe toate planurile 
dificilul proces al devenirii naţionale. Era vorba mai mult ca oricând 
de grupuri etnice, fiecare cu argumentul lui de „întâietate": ungurii 
cu privilegiul descălecatului, slovacii şi românii cu principiul cali¬ 
tăţii de a fi fost prezenţi aici încă dinainte de cucerirea maghiară. 
Sentimentul istorico-politic, mai târziu etnico-rasial că ceea ce-ţi este 
propriu ţie este superior se asocia indispensabil cu ură şi dispreţ faţă 
de „ceilalţi". Credinţa romantică, în întregime nerealistă, a ungurilor 
în misiunea lor istorică şi în indivizibilitatea statului naţional ungar 
a fost ca un fel de „religie laică naţională" (Lajos Gogolâk). Dar se 
poate, de asemenea, demonstra că primele semne ale dezagregării 
Ungariei istorice s-au făcut simţite încă de la 1848, probabil chiar şi 
de mai înainte. Naţionalismul grupurilor etnice mai mici se opunea 
renaşterii naţionale ungare, devenind încărcătura explozivă care, odată 
cu înfrângerea din Primul Război Mondial, a provocat catastrofa. 10 

Pactul dualist, care a adus pacea între suveran şi nobilimea mare 
şi mijlocie — în detrimentul slavilor de sud, al slovacilor şi al româ¬ 
nilor — a dat cale liberă acestei orbiri şi acestor excese, situaţie care 
a determinat instalarea, la nivelul clasei conducătoare din Ungaria, 
a unei cecităţi politice induse de ideea de bază a unităţii statale, formu¬ 
lată de Kossuth încă din 1848 şi de Deâk în 1867: „în Ungaria există 
naţionalităţi, dar numai o naţiune." 

Numai un singur deputat, Lajos Mocsâry, a căutat cu admirabilă 
consecvenţă să pună în gardă faţă de urmările maghiarizării; numai 
el a cerut insistent, în clarvăzătoare luări de poziţie, egalitate, toleranţă 
şi transpunerea în viaţă a prevederilor legii naţionalităţilor. Acest nobil 

maghiar, incoruptibil şi neînfricat ca om şi ca politician, a fost exclus 
din propriul său partid şi alungat din viaţa politică. 11 

însă apologeţii, ba chiar inventatorii de ciudate „epoci de înflorire 44 
ale unui naţionalism romantic au găsit imitatori. Modul lor de a gândi, 
configurat neabătut pe aceeaşi tradiţie istorico-eroică a Ungariei Mari, 
se face simţit până în actualitate. 

Faptul că şi ungurii cei mai liberali ori au perceput eronat forţa mişcării 
naţionalităţilor ori, după cum a exprimat Gusztâv Gratz acest lucru, 
„au fost complet perplecşi în chestiunea naţionalităţilor 44 se explică 
prin literatura hrănită din seva romantismului naţional şi, mai ales, 
prin istoriografia ungară a secolului al XlX-lea. După pactul dualist, 
obsesiei tragice de a fi în postură de învins şi ameninţat, obsesie atât 
de tipică eposului ungar, i s-a substituit un optimism naiv, însufleţit 
de înclinaţia de a lua dorinţa drept realitate. 

„Istoria este imperiul minciunii adevărate 4412 , a scris Antal Szerb. 
Din capcanele stranii ale începuturilor imortalizate poetic ale istoriei 
ungare, Friedrich Schlegel a făcut tema conferinţelor sale ţinute la 
Viena în 1812. Cu referiri la vechile legende eroice, la cântecele eroice 
contopite în opera lui Anonymus şi Kezai, la legendele despre Attila 
până la cele despre regele Matei, „care a vrut să-i facă pe ungurii săi 
dintr-odată latini şi italieni din cap până-n picioare 44 , dar şi cu exemple 
din cronici şi din Legendele naţionale ale poetului contemporan Sândor 
Kisfaludy, el atrăgea atenţia asupra greşelii de a trage din toate aceste 
fapte „concluzii de drept statal sau de a lega de ele conflicte 4413 . 

Nu ştiu dacă Schlegel a auzit de „genial-maniacul 44 istoric contem¬ 
poran Istvân Horvât (1784-1846) sau dacă l-a cunoscut, dar creaţia 
mitologico-istorică a lui Horvât a întrecut de departe chiar şi fantezia 
cronicarilor medievali. Cărţile lui despre istoria străveche a ungurilor 
şi prelegerile lui la universitate au înflăcărat o întreagă generaţie. Por¬ 
nind de la unele cuvinte cu sunet asemănător, el i-a căutat pe strămoşii 
maghiarilor în Persia, Grecia şi Italia. El a afirmat că şi Adam şi Eva 
au vorbit în paradis ungureşte. Că Homer şi Hercule au fost, de fapt, 
maghiari era ceva ce pentru el se înţelegea de la sine. Ungurii stră¬ 
vechi — spunea el — erau atât de uriaşi, încât li se spunea „giganţi 44 
şi „titani 44 . Faptul că acest om a fost între 1823 şi 1845 profesor univer¬ 
sitar la Pesta şi că aceste absurdităţi întâlneau şi urechi receptive „spune 
ceva despre autoportretul optimist al naţiunii 44 , scria Szerb. Şi exact 
acest optimism „a pregătit atâtea uluitoare decizii politice greşite ale 
generaţiei care venea 44 . In orice caz, a fost ilustrativ pentru influenţa 

uriaşă a lui Horvât faptul că la moartea lui a compus un necrolog 
înflăcărat nimeni altul decât Eotvos. 14 

Deşi Horvât a rămas o excepţie bizară în istoriografia ungară, ase¬ 
menea invocări-descântec ale trecutului glorios şi sublinierea perma¬ 
nentă a superiorităţii politico-culturale a maghiarilor faţă de celelalte 
grupuri etnice au ocazionat o îngrijorătoare supralicitare a conştiinţei 
lor naţionale. Aici se afla motivul acelui „refuz al tuturor maghiari¬ 
lor de a recunoaşte şi de a înţelege 44 , refuz de care se plângea prinţul 
moştenitor Rudolf. 

Când citeşti discursurile oamenilor politici unguri de prim-plan 
sau articolele de fond şi lucrările de istorie elaborate în perioada de 
după pactul dualist, unele fraze îţi amintesc de felul în care Paul Valery 
avertiza asupra pericolului himerelor întreţinute de istorie: 

Istoria este produsul cel mai periculos pe care l-a elaborat chimia creierului 
uman. [...] Acest produs predispune popoarele la reverie, le ameţeşte, le 
dă iluzia unui trecut, le supralicitează reflexele, le ţine cu rănile deschise, 
le tulbură liniştea, le îmbolnăveşte de grandomanie sau de mania persecu¬ 
ţiei şi face ca naţiunile să devină încrâncenate, brutale, insuportabile şi 
vanitoase. [...] Istoria justifică orice. Ea nu clasifică absolut nimic, căci 
nu există nimic care să nu poată fi documentat cu ea. 15 

Dacă la unele afirmaţii absurde despre istoria Ungariei ar fi fost vorba 
numai despre polemici între istorici sau specialişti în dreptul de stat, 
atunci am putea uita de cărţile romantismului naţionalist. Dar ele au 
fost părţi constitutive extrem de importante ale ideilor şi acţiunilor 
politice. Ele au format baza ideologică a hegemoniei ungare în Unga¬ 
ria Mare transleitană într-o vreme (1880) când ponderea demografică 
a maghiarilor era de numai 41,6 la sută. Chestiunea continuităţii isto¬ 
rice de la descălecat şi constituţie (una scrisă nu a existat nici înainte, 
nici în timpul dublei monarhii) a devenit de aceea deosebit de explo¬ 
zivă după pactul dualist. Astfel, la o şedinţă a Uniunii Interparla¬ 
mentare de la Saint Louis, Missouri, contele Albert Apponyi le spunea 
colegilor săi că Ungaria are cel mai vechi guvern reprezentativ din 
întreaga Europă. Constituţia ungară — susţine contele — este la fel 
de veche ca şi maghiarii înşişi; deşi niciodată consemnată în scris, 
ea — îşi dezvoltă el afirmaţia — a crescut organic şi a rezolvat mai 
bine decât oricare alta problema consolidării monarhiei, fără sacri¬ 
ficarea libertăţii. 

într-o istorie în trei volume a ţării sale, un alt om politic, contele 
Gyula Andrâssy junior, a scris textual: 

[...] constituţia de astăzi a Ungariei poate fi urmărită înapoi pe firul neîntre¬ 
rupt al timpului până la epoca de libertate a nomazilor [...] Dintre po¬ 
poarele care, până în secolul al IX-lea, au întemeiat state în Europa, numai 
noi am reuşit [...] să menţinem din primul moment al descălecatului unita¬ 
tea statală, şi anume în condiţii de continuitate perfectă şi de exercitare 
îndelungată [...] a hegemoniei naţiunii. 16 


Academia Ungară de Ştiinţe a acordat cărţii lui Andrâssy (1911) pre¬ 
miul ei de onoare cel mai înalt. E drept că în articole de ziare, autorul 
a fost şi mai direct: „în privinţa înzestrării sale politice şi a capaci¬ 
tăţii de a apăra un stat, poporul ungar întrece de departe toate naţiu¬ 
nile care-i sunt aliate.“ 17 


Un manual de drept constituţional a cunoscut cinci ediţii în opt 
ani. în acest manual, autorul Emo Nagy vorbea de „un triumf al drep¬ 
tului ungar al statului [...] pentru că statele civilizate au adoptat în 
linii mari acea organizare statală care, pe continent, numai în Ungaria 
se sprijină pe baze istorice 4 *. 18 

Alţi specialişti unguri în dreptul constituţional se refereau la faptul 
că, ziceau ei, de la „contractul străvechi 44 de la Pusztaszer din 896, 
ungurii sunt prima naţiune europeană care a netezit drumul spre un 

A 

control parlamentar al organelor executive. In Istoria dreptului ma¬ 
ghiar se spunea: Ungaria „a păstrat conştiinţa libertăţii naţiunilor şi 
a împiedicat apariţia unui absolutism universal-monarhic. Fără Unga¬ 
ria, în Europa ajunge stăpân ori germanul, ori slavul. 44 

în câteva studii scrise cu ironie muşcătoare, istoricul austriac 
Harold Steinacker, deja citat la momentul potrivit, a supus unei critici 
nimicitoare această teorie şi numeroase altele, asemănătoare ei: 
„Maghiarii se consideră poporul ales al istoriei constituţiei. 44 El le 
reproşa colegilor săi unguri că „nu îndrăznesc să potolească focul 
şovinismului, ci mai şi toarnă gaz peste foc, nefiind întrecuţi în aceasta 
decât de politicienii care scriu istorie 44 . 

Teoriile profesorilor au format apoi baza pentru scenarii populiste 
de viitor. Jeno Râkosi, celebrul redactor-şef al influentului cotidian 
Budapesti Hirlap, proclama într-un mult citat articol din 1899: „Ceea 
ce ne trebuie sunt treizeci de milioane de unguri! Atunci am avea 
răsăritul Europei. [...] De aceea, fiecare ungur, om politic sau nu, 
s-ar cuveni să scrie pe steagul său: treizeci de milioane de unguri — 
şi toate problemele noastre s-ar rezolva dintr-o lovitură [...]! Naţiunea 
ungară trebuie să se avânte spre înălţimea unei naţiuni dominante, 
şi ea poate să realizeze acest lucru dacă devine neîndurător de 

ungurească în toate mădularele şi instituţiile ei, dacă fiecare om devine 
din tot sufletul său un şovinist ungur de neclintit/ 419 

Ulterior, acestui jurnalist fruntaş, care era permanent cu spiritul 
maghiar pe buze şi trecea drept portavoce a naţionalismului, nu i-a 
mai făcut plăcere să audă că el însuşi era de origine germană (iniţial, 
s-a numit Kremsner) şi că abia la 18 ani o rupsese cu spiritul german. 


Dar asemenea cazuri aproape că erau mai curând regula decât excep¬ 
ţia. Alături de ideologul maghiarizării, Griinwald, trebuie amintit în 
acest context şi cel mai influent scriitor conservator, Ferenc Herczeg 
(1863-1954); autorul celor mai populare — până azi — romane 
patriotice pentru tineret, Geza Gârdonyi (1863-1922), a avut cel puţin 
pe unul dintre părinţi german. 20 

în acelaşi timp cu Jeno Râkosi, s-au remarcat ca autori de cărţi şi 
alţi doi politicieni naţionalişti. Gusztâv Beksics a scris aproape o mică 
bibliotecă despre un viitor strălucit. După părerea sa, Ungaria, cu mai 


înalta ei rată a natalităţii şi cu asimilarea (forţată), urma să aibă, până 


către 1950, 24 de milioane de locuitori, dintre care 17 milioane de 


maghiari puri. Pentru a deveni puterea conducătoare asupra Austriei, 
Cehiei, României, Serbiei, Bosniei şi Dalmaţiei, Ungaria — argu¬ 


menta Râkosi — nu are nevoie decât de superioritate numerică. 

Pal Hotsy a elaborat în sfârşit viziunea unei „Ungarii Mari“: Un¬ 
garia — spune el — nu va putea niciodată să fie îmbucătăţită; ea va 
rămâne totdeauna ungurească, „nu ar putea să fie altfel 44 . Acelaşi Pal 
Hotsy susţinea că, în curând, acest stat ungar îi va încorpora în sfera 
sa de interese pe vecinii din sud şi din est; că naţiunea ungară îşi va 
impune voinţa în faţa Serbiei, chiar dacă poate nu va ocupa această 
ţară; că depinde de ce vor alege sârbii: să fie supuşi prin forţă sau 
să cedeze de bunăvoie, deoarece ei nu au calităţile necesare unei exis¬ 
tenţe naţionale independente; că, mai devreme sau mai târziu. Bulgaria 
va trebui şi ea să recunoască supremaţia ungară. „S-ar putea ca urmaşii 
noştri să apuce ziua când şi la Sofia se va vorbi limba maghiară şi 
se va face simţită direct influenţa maghiară. La fel vor evolua raportu¬ 
rile noastre cu România 44 , aşa arăta versiunea dorită şi publicată de 
Hotsy în anul 1902. 21 

Faţă cu acestea şi cu alte asemenea plăsmuiri fantastice, Gratz ob¬ 
serva pe bună dreptate că realismul nu a fost niciodată latura tare a 
gândirii politice a spiritului maghiar., Amestecul nesănătos de politică, 
drept şi istorie 44 pe care-1 constata Steinacker în privinţa exemplului 
dat de discursul lui Apponyi a rămas un motiv veşnic recurent, chiar 
şi pentru istoriografia ungară, din păcate nu numai în euforia succesului 

înşelător din 1867, ci şi după prăbuşirea din 1918/19. Tumora cance¬ 
roasă a naţionalismului şi ramificaţiile ei în politica ungară din secolele 
al XlX-lea şi al XX-lea au fost scoase la iveală şi analizate cu faţa 
spre viitor abia după 1945 de marii istorici şi gânditori de la Istvân 
Bibo până la Jeno Szucs, de la Domokos Kosâry până la Peter Hanâk. 
Acest lucru este valabil şi pentru cauzele şi consecinţele succeselor 
din jumătatea de secol dintre 1867 şi 1918, pentru performanţa asi¬ 
milării germanilor şi evreilor şi pentru rolul acestora în înflorirea eco¬ 
nomiei, ştiinţei şi culturii din Ungaria. 



27 

„Vârsta de aur“ a mileniului: 
modernizarea şi părţile ei întunecate 


La cumpăna dintre anii 1895/96, la miezul nopţii, au sunat clopotele 
bisericilor din întreaga Ungarie; o a doua bătaie de clopote la ora cinci 
dimineaţa anunţa în Budapesta că pentru ţară a început prima zi a celui 
de-al doilea mileniu al istoriei maghiare. Cu o mie de ani înainte, în 
896, maghiarii conduşi de Ârpâd pătrunseseră în Câmpia Panonică 
să cucerească ţara şi să se aşeze acolo. De cincisprezece ani, dacă nu 
mai demult, guvern şi opoziţie, istorici şi artişti, arhitecţi şi oameni 
de afaceri se pregăteau pentru sărbătoarea „mileniului 64 . Doar că prilejul 
însuşi — şi anume data descălecatului — era extrem de contestat. 

Istoricii consultaţi în 1882 de Trefort, ministrul învăţământului, 
nu s-au putut pune de acord decât asupra faptului că descălecatul pare 
să se fi încheiat „cândva 66 între 888 şi 900. Până la urmă, s-a căzut 


de acord asupra anului 895; dar, deja în 1893, guvernul, din cauza 
mersului greoi al diverselor proiecte, „a amânat 66 definitiv pe 896 anul 
descălecatului. Astfel, 1896 a devenit anul aniversar, iar 896 data 
oficială a traversării Carpaţilor. 1 în ultima clipă, specialistul în poli¬ 
tică economică Gâbor Baross, care renovase întregul sistem de transport 
şi căi ferate, a reuşit să zădărnicească ideea unei expoziţii universale 
propuse de un magnat cam megaloman şi să facă în aşa fel, ca himera 
unui program de festivităţi pe un întreg an să fie înlocuită printr-o 
expoziţie naţională şi prin realizarea unor construcţii publice. 

în general, acest an aniversar a stat sub semnul unei efervescenţe 
a conştiinţei de sine a naţiunii, al unei fortificări în stil mare a ideii 
de stat ungar faţă de Viena, dar şi faţă de naţionalităţile tot mai tur¬ 
bulente. Drept cea mai importantă operă de artă a fost declarat monu¬ 
mentul mileniului, monument a cărui construcţie în Piaţa Eroului a 

? 9 9 

fost începută, ce-i drept, în anul sărbătoririi, dar terminată abia în 
1929, după multe modificări condiţionate de sistem. Nucleul central, 
până astăzi nemodificat, este format din grupul de călăreţi al celor 
şapte şefi de trib, aflaţi în curs de executare a actului descălecării, 
cu principele Ârpâd în mijloc. în dreapta şi în stânga acestui nucleu, 
sunt aranjate în semicerc mai multe statui, dintre care însă numai 

Ârpâd şi Ştefan cel Sfânt au rămas la locul lor iniţial. După al Doilea 
Război Mondial, Habsburgii au fost înlocuiţi prin mari personalităţi 
ale istoriei ungare, aşa, de exemplu, Franz Joseph prin neîmpăcatul 
său adversar Lajos Kossuth. în locul unde se află azi monumentul 
era în 1896 intrarea impunătoare la expoziţia naţională. în Ungaria 
Mare, în diferite locuri de la Deveny (astăzi Devin, în Slovacia) până 
la Braşov şi Zimony (Zemun, în Iugoslavia), au fost ridicate, ca simbol 
al ideii de stat ungar, şapte „coloane 44 naţionale „ale amintirii 44 

La deschiderea expoziţiei naţionale, la 2 mai, a fost gata primul 
metrou* din Europa, Galeria de bele-arte şi ultima parte a şoselei de 
centură din Pesta. Corpul central reprezentativ al Parlamentului cu 
sala cu cupolă, a putut fi şi el terminat. (Este drept că lucrările de 
construcţie la acest Parlament, cel mai mare din lume — într-o tară, 
care până în 1990 nu a cunoscut alegeri cu adevărat libere — s-au 
încheiat abia în 1902.) în cursul anului 1896, au fost date în folosinţă 
publică celebrele Porţi de Fier de pe Dunărea inferioară, câte un pod 
peste Dunăre la Budapesta şi Bratislava, precum şi palatul Curţii 
Supreme de Justiţie şi s-a început construirea unei aripi noi a Palatului 
Regal. S-au ţinut numeroase congrese internaţionale şi conferinţe, 
printre altele s-au întrunit stomatologii, stenografii, geologii, istoricii 
de artă, designerii de modă, precum şi un congres al presei, unul al 
mineritului şi unul al păcii. Deşi cele mai multe „evenimente 44 au avut 
loc în capitală, s-au organizat festivităţi în multe oraşe şi comune, 
mai ales cu prilejul inaugurării a 400 de şcoli primare nou înfiinţate, 
dar şi a unor monumente şi plăci comemorative. 

Dar ceea ce a eclipsat totul a fost expoziţia naţională a mileniului, 
organizată în crângul orăşenesc cu 234 de clădiri. Pe o suprafaţă totală 
de 4 850 de metri pătraţi au fost aranjate aproximativ 14 000 de expo¬ 
nate, care fuseseră puse la dispoziţie de 880 de colecţionari, dintre 
care 832 de unguri şi 48 de străini. Expoziţia a constat din două părţi 
principale: una istorică şi una modernă. Există şi astăzi castelul Vajda- 
hunyad cu eclectismul lui stilistic, castel care între timp găzduieşte 
Muzeul Agriculturii. 

Expoziţia naţională a fost deschisă oficial la 2 mai de către Franz 
Joseph şi Elisabeta. Un mare număr de arhiduci şi arhiducese şi mulţi 


* Acest tronson, Deâk F. ter - Hosok tere , funcţionează şi astăzi; aici, 
chiar şi numai vagoanele, deosebit de joase, huruitoare, ale liniei de metrou 
M 1 merită o călătorie — ca să nu mai vorbim de staţiile realizate în stilul 
epocii ( Jugendstil ). 

demnitari, în frunte cu premierul, baronul Miklos Bânfify, au însoţit 
perechea imperială. Dintre notabilităţi, nu a lipsit decât o personalitate: 
soţia şefului guvernului. Ziarul liberal Peşti Naplo (Ziarul din Pesta ) 
a dezvăluit într-un articol de fond că ea se afla într-o călătorie mai 
lungă prin Italia. Era o învăţătoare bine pregătită şi, de fapt, lucrase 
ca atare şi înainte de a se mărita. Aristocraţii găseau „inacceptabil 44 
ca o asemenea femeie să joace rolul „primei doamne 46 a Ungariei cu 
un prilej atât de festiv. „Prin scrisori anonime, cei cu sânge albas¬ 
tru în vine l-au pus pe premier în faţa alternativei: ori pleacă ea — 
ori s-a zis cu întreg Mileniul! 44 se spunea în tăios formulatul articol 
nesemnat. 2 

Monarhul şi-a început vizita la unsprezece şi treizeci şi cinci de 
minute şi, potrivit relatărilor presei, a petrecut în incinta expoziţiei 
exact două ore şi un sfert. în apropierea pavilionului de istorie, se aflau 
şi colibe acoperite cu paie şi imitaţii de curţi ţărăneşti. în faţa uneia 
dintre case, stătea băţos un tânăr ţăran. Franz Joseph arătă spre casă: 
„Dumneata locuieşti aici? 44 — „Slavă Domnului, Maiestate, numai 
cât ţine Mileniul 44 , spuse ţăranul, „apoi pot în sfârşit să mă duc acasă.. 

în întreaga ţară, au avut loc baluri, recepţii şi serbări. La 9 mai, 
înainte de amiază, Curtea şi toţi demnitarii au participat la un Te Deum 
solemn în recent restaurata biserică a încoronării, Te Deum care a 
fost celebrat de Kolos Vaszary, arhiepiscopul de Esztergom. Predica 
sa, reprodusă în toate ziarele, a fost o capodoperă retorică pe tema 
alianţei dintre monarh şi unguri. Comunitatea evreiască a sărbătorit 
şi ea Mileniul cu un serviciu divin: în sinagoga pe atunci cea mai 
mare din lume. Cu mândrie informa foaia comunităţii că au fost pre¬ 
zenţi 8 000 de bărbaţi şi femei în fracuri, respectiv rochii elegante. 
Pe scaunele din primele rânduri, luaseră loc, alături de reprezentanţi 
ai guvernului, magnaţi înnobilaţi, bancheri şi industriaşi cunoscuţi; 
cei mai mulţi erau în uniforme de gală cu dolman aruncat pe umeri, 
cu galoane şi pene de bâtlan împodobite cu pietre preţioase, plus săbii, 
plus cizme cu pinteni de aur sau argint. 

A doua serie de festivităţi a avut loc la 8 iunie, ziua jubileului înco¬ 
ronării lui Franz Joseph. Ea a început cu o paradă multicoloră a dele¬ 
gaţiilor călare ale înalţilor demnitari din comitate şi oraşe în faţa 
perechii regale (Franz Joseph în uniforma albă a unui general ungur 
de husari). Apoi, în trăsura încoronării, trăsura de sticlă din vremea 
Măriei Tereza, s-a făcut deplasarea de la Palatul Regal la Pesta, la noul 
Parlament încă neterminat, unde, într-un alai sărbătoresc, au fost aduse 
şi Sfânta Coroană a lui Ştefan, şi însemnele încoronării. La şedinţa 

festivă, a fost anunţată Legea cu privire la Mileniu; cele două camere 
l-au omagiat pe rege, iar după răspunsul acestuia s-au tras salve de tun. 

Ca şi la transportarea coroanei după moartea lui Iosif II cu peste 
o sută de ani în urmă, a intervenit însă şi de data aceasta o pană: din 
nou, păzitorii de neam aristocratic ai coroanei nu au putut să deschidă 
lacătul foarte ruginit al vechii lăzi de fier. Alţi demnitari s-au luptat 
şi ei cu cheia, apoi aghiotanţii şi slujitorii lor. Totul în zadar! Aşa că 
a trebuit să fie adus un lăcătuş care a spart lada. Programul festi¬ 
vităţilor, minuţios elaborat şi de toate ziarele anunţat, s-a dat peste 
cap. A durat peste o oră până ce, pe arşiţa cumplită a amiezii, s-a 
reuşit să se deschidă sipetul. în acest timp, printre zecile de mii de 
curioşi au început să circule ştiri de groază cum că s-ar fi întâmplat 
ceva cu coroana şi cu regele... Până la urmă însă, toate serbările, cu 
oarecare întârziere, au reintrat totuşi în normal. Ca şi cu aproape treizeci 
de ani în urmă, masele populare s-au adunat din nou seara pe marea 
Câmpie de sânge de sub cetate; vinul a curs în valuri, iar boi în frigări 
uriaşe au fost transformaţi în fripturi oferite gratis populaţiei. 

Ceea ce nu se vedea era faptul că, dincolo de magnificenţa serbărilor 
Mileniului se simţea mocnind în continuare contradicţia ce venea de 
departe din trecut şi care se reaprindea iarăşi, şi iarăşi între tradiţia 
păgână a principilor tribali şi funcţia sacrală a regelui uns şi încoronat 
în numele lui Dumnezeu, contrastul dintre Ârpâd şi Ştefan cel Sfânt. 
Această contradicţie, în ciuda declaraţiilor şi scrierilor proimperiale 
idealizante ale bătrânului Jokai, a ieşit şi mai net la iveală doi ani 
mai târziu, cu ocazia celor două jubilee „rotunde 44 : aici cincizeci de 
ani de la lupta pentru libertate şi de la revoluţie, acolo cincizeci de ani 
de domnie a lui Franz Joseph. Cultul suveranului era dirijat fără tra¬ 
gere de inimă de cei de sus şi acceptat dintr-o obişnuinţă de decenii 
de cei de jos. Cultul eroului naţional, întruchipat de Lajos Kossuth, 
era întreţinut de largi straturi ale populaţiei. De fapt, conflictul dintre 
primul şi al doilea cult era irezolvabii. 

Adevăratele sentimente ale premierului şi ale miniştrilor faţă de 
monarh, pe care de ochii lumii îl slujeau atât de loial şi atât de sârgu- 
incios, rămâneau foarte adesea ascunse. Cu atât mai interesant este 
ceea ce renumitul scriitor Geza Gârdonyi a încredinţat jurnalului său 
în ziua jubileului: 

N-am pus pe mine nici un frac. Am privit cu scârbă cum a receptat fami¬ 
lia germană omagiul „ungurilor mei“. Regele ca un zăgan cu chelie. [...] 

Văzându-1, mi s-a făcut rău, după masă a trebuit sâ mă întind. Seara, la 
Bânffy. Discutăm despre cum a umilit regele naţiunea ungară în ziua 
aceasta. Deodată, el se opreşte, cu lacrimi în ochi. Acelaşi lucru mi se 
întâmplă şi mie. Apoi, îmi iau batista de la ochi şi strig tare: „Un nemernic 
de austriac!“ Mi-am zis în sinea mea că n-are importanţă dacă o să mă 
spânzure pentru asta. Dar n-am văzut decât că Bânffy se ridicase deja de 
la locul lui şi privea pe fereastră, ca şi când n-ar fi auzit cuvintele mele. 
[...] M-am înclinat şi am plecat. 3 

Pentru premierul ungar Bânffy, dascăl din Transilvania, orice mijloc 
era bun pentru reprimarea protestelor şi rezistenţei antiguvernamen¬ 
tale. Dar, în general, faptul că într-o asemenea zi a avut loc o asemenea 
discuţie în biroul lui şi că el, tăcând, a luat la cunoştinţă de respectiva 
izbucnire pătimaşă împotriva regelui spune mult. Aceasta este o mărtu¬ 
rie despre rănile din sufletele multor maghiari, răni care supurau şi 
ajungeau până în straturile adânci ale conştiinţei. 

Alta a fost până în ultima clipă atitudinea faţă de regina Elisabeta. 
Deşi de ani de zile departe de Curte şi de sine însăşi şi ieşită complet 
din politică, ea, din spatele vălului ei negru, s-a luptat cu lacrimile 
când la Te Deum l-a auzit pe primat dând glas mulţumirilor naţiunii 
că „mâna ei delicată, maternă, a urzit cândva legătura care uneşte 
acum strâns poporul maghiar de multiubitul lui rege“. 

Când, doi ani mai târziu, în anul de criză 1898, un anarhist italian 
a înjunghiat-o la Geneva pe Elisabeta, întreaga naţiune ungară a jelit-o. 
Sisi a fost în Ungaria o figură legendară, atât de populară, încât, cu 
acordul regelui, i s-a amenajat în Palatul Regal un mic muzeu. Amin¬ 
tirea despre ea nu a putut fi ştearsă nici chiar în deceniile de comunism. 
Iar când, spre sfârşitul anilor *70 ai secolului al XX-lea, la Budapesta 
i s-a reamplasat monumentul în apropierea podului suspendat ce-i 
poartă numele, evenimentul a fost un semn foarte apreciat al decon- 
tractării în chestiunea Habsburgilor şi al detensionării politice în plină 
desfăşurare. 

Expoziţia Mileniului nu numai că a fost o expresie a ideii de continui¬ 
tate şi neatârnare a naţiunii ungare, ci a ilustrat şi progresul impetuos 
al economiei, tehnicii şi culturii ungare. Este drept că adevăratele 
dimensiuni ale acestui reviriment general au putut fi sesizate şi descrise 
credibil şi fără obtuzitate naţionalistă abia de istoricii economiei şi 
specialiştii în economie naţională ai timpului nostru. Atunci, 3,3 mili¬ 
oane de oameni au perceput expoziţia ca pe un fel de revelaţie, după 

cum rezultă din articole de ziar şi din cărţi contemporane. Efectul 
asupra celor mai largi straturi ale populaţiei trebuie să fi fost enorm, 
cu atât mai mult cu cât, exact la 30 de ani de la pactul dualist şi la 
o jumătate de veac de la pierderea luptei pentru libertate, Ungaria 
se găsea — în cel mai adevărat înţeles al cuvântului — pe un drum 
ascendent, de aliniere la nivelul de dezvoltare al Europei. Pe acest 
drum se afla însă mai ales capitala, care fusese unificată abia cu 25 de 
ani înainte. 

Timp de decenii, a fost socotit ca de la sine înţeles că Ungaria a 
fost, se spunea, un fel de „colonie cu statut speciaU Chiar un liberal 
inteligent ca Oszkâr Jâszi a descris în lucrarea sa despre monarhie 
rolul Vienei ca pe acela „al unei tiranii economice care a împiedicat 
progresul în ţinuturile ungare, slave şi româneşti ale monarhiei [...] 
şi a stat în calea prosperităţii populaţiei^ Alţi autori unguri au afirmat 
şi ei că, prin schimbul inechitabil de mărfuri, Austria a jefuit Ungaria. 
Astăzi, majoritatea istoricilor economiei, inclusiv cei din Ungaria, res¬ 
ping această teză şi opinează că, din punct de vedere economic, atât 
Austria, cât şi Ungaria au profitat de pe urma pactului dualist. 

Estimările privind ritmul dezvoltării economice prezintă o anu¬ 
mită diversitate. 4 Astfel, primul studiu cuprinzător (de Ivân T. Berend 
şi Gyorgy Rânki) constata că rata anuală de creştere a venitului naţio¬ 
nal a fost între 1867 şi 1914 de 3,2 la sută şi că, prin urmare, s-a împă¬ 
trit. Alte cercetări (Lâszlo Katus) au luat ca bază produsul intern brut 
(PIB), după care la o rată anuală de dezvoltare de 2,4 la sută PIB în 
aceeaşi perioadă s-a întreit. Rata anuală de creştere a fost cu 1,7 la 
sută per capita mai mare decât media europeană şi nu a fost depăşită 
decât de Germania, Danemarca şi Suedia. In ce priveşte chiar produc¬ 
ţia industrială şi agrară, nu a fost întrecută decât de Suedia. 

în clasificarea internaţională, Ungaria, per total, a continuat să rămâ- 

A 

nă, ce-i drept, în urma statelor vest- şi central-europene. înainte de 
Primul Război Mondial, venitul pe cap de locuitor era jumătate din 
cel al Germaniei sau Franţei şi reprezenta numai 85 la sută din nivelul 
Austriei. Calcule din anul 1920 (după pierderea a două treimi din 
teritoriu şi a aproape trei sferturi din populaţie) arătau o producţie 
pe cap de locuitor (circa 372 dolari SUA) care se afla cu 31 la sută 
sub media europeană şi cu 52 la sută sub cea a Germaniei... 

Ca urmare a creşterii rapide, Ungaria se găsea pe drumul de la o 
ţară pur agrară la un stat agroindustrial. Ponderea produselor agricole 
a scăzut de la 80 la 56 la sută din produsul intern brut, în timp ce 
industria, mineritul şi meseriile au urcat de la 18,4 la 30,4 la sută, 

iar comerţul şi comunicaţiile, crescând de la 7,2 la 13,2 la sută — 
aproape că s-au dublat. S-au produs, fireşte, şi restratificări impor¬ 
tante în structura ocupării forţei de muncă. Ponderea celor ocupaţi 
în agricultură a scăzut de la 75 la sută în anul 1869 la 60 la sută în 

A 

1910. In schimb, a sporit în acelaşi interval de timp ponderea celor 
ocupaţi în industrie şi minerit de la 10 la 18,3 la sută, în comerţ şi 
comunicaţii de la 1,9 la sută la 6 la sută, iar la alte servicii de la 13 
la 15,5 la sută. 

Economia Ungariei a obţinut însă succese semnificative nu numai 
absolut, ci şi relativ, deci în comparaţie cu Austria. în 1841, Ungaria 
realiza 41,9 la sută din producţia agricolă a monarhiei, iar în intervalul 
1911-1913 înregistra deja 47,8 la sută. Ponderea Ungariei în producţia 
industrială totală a Austro-Ungariei era în 1841 de 21,5 la sută, în 
1858 de 23,5 la sută, iar în 1913 deja de 28,2 la sută. Ce-i drept, 
Ungaria rămânea şi în ajunul Primului Război Mondial mult în urma 
Austriei, dar pe termen lung tendinţa mergea în direcţia reducerii dife¬ 
renţelor de nivel existente. Pentru Ungaria, marea piaţă a monarhiei 
şi importul de capital din Austria au fost un factor stimulator extra¬ 
ordinar de important. 75 până la 80 la sută din totalul comerţului exte¬ 
rior al Ungariei se făcea cu jumătatea vestică a imperiului. 

Interesul capitalului străin, interes semnalat de Ferenc Deâk în 
discursul amintit, a jucat un rol deosebit de însemnat în procesul de 
industrializare şi modernizare. Aproximativ jumătate din capitalul 
străin, de opt miliarde de coroane, investit între 1867 şi 1914 în eco¬ 
nomia ungară provenea din Cisleitania. Investiţiile curgeau în special 
spre construcţia de căi ferate, instalaţii industriale, dar şi spre marea 
proprietate funciară şi spre înfiinţări de bănci. 

Construcţia de căi ferate a fost una dintre cele mai importante forţe 
propulsoare ale modernizării. Reţeaua de linii ferate a crescut între 
1867 şi 1913 de la 2 200 de kilometri la 22 000 de kilometri; cu un 
asemenea kilometraj la fiecare sută de mii de locuitori, Ungaria se 
situa la sfârşitul secolului deja înaintea Germaniei, Austriei şi Spaniei. 
Dinamicul ministru al comunicaţiilor şi transporturilor Gâbor Baross 
a reformat din temelii întregul sistem de transporturi. Printr-o reeşa- 
lonare inteligentă a tarifelor şi printr-o reducere a timpilor de mers, 
el a obţinut o creştere de câteva ori a volumului de tansporturi de 
persoane şi mărfuri. Timpul de mers al celebrului Orient-Express de 
la Viena la Budapesta era, de exemplu, la începutul secolului al XX-lea 
numai cu puţin mai mare decât acela al acceleratelor internaţionale 
din anii ’80 ai secolului al XX-lea. Având în vedere dezolanta lor 

stare actuală, este greu de crezut că cele două mari gări din Budapesta, 
Gara de Vest şi Gara de Est (construite în 1878, respectiv 1883), tre¬ 
ceau atunci drept cele mai mari şi mai modeme ale Europei. 

Afluxul de capital străin şi-a făcut efectul şi în furtunoasa dezvol¬ 
tare a sistemului bancar. Numărul băncilor, al caselor de economii 
şi al diverselor institute de credit a sărit de la 107 în anul 1867 la 
2 700 până la cumpăna dintre secole, pentru ca apoi, până în 1913, 
să înregistreze din nou o creştere mai mult decât dublă. Dacă investiţiile 
şi capitalul însumaseră numai 17 milioane de coroane în momentul 
pactului dualist, volumul lor a atins până la 1900 nivelul de 2,5 mili¬ 
arde, iar până la 1913 chiar 6,6 miliarde de coroane. Bănci precum 
prima Bancă Comercială Ungară şi Banca Ungară de Credit se bucu¬ 
rau de o reputaţie europeană, iar directorii lor generali aparţineau, 
după cum vom mai arăta cu exemple de persoane, clasei de vârf abso¬ 
lute a bancherilor internaţionali. Cinci mari bănci dispuneau de peste 
58 la sută din întregul capital din sectorul bancar. Edificiile somptu¬ 
oase ale capitalului financiar au servit după al Doilea Război Mon¬ 
dial — printre altele ca, de pildă, clădirea ambasadei Marii Britanii 
— drept centrală temporară a partidului comunist, iar astăzi ca sediu 
al cândva temutului Minister de Interne. La începutul avântatei indus¬ 
trializări, investitorii străini controlau două treimi şi tot la 1900 jumătate 
din industria ungară. înainte de izbucnirea Primului Război Mondial, 
ponderea lor a scăzut la o treime. Concentrarea marii industrii a fost 
încă de timpuriu foarte accentuată: mai puţin de unu la sută din numărul 
întreprinderilor ocupau 44 la sută din numărul lucrătorilor industriali 
şi furnizau aproape două treimi din întreaga producţie. 

Bineînţeles, infrastructura era mai puţin favorabilă decât în Austria, 
iar valoarea producţiei industriei austriece continua să fie de trei ori 
mai mare decât cea a industriei ungare. Produsul intern net în coroane 
se ridica în 1913 la 435 per capita în Ungaria şi 516 în Cisleitania; în 
categoria „ţări alpine“, deci în Austria de azi, atingea 790 de coroane, 
în timp ce în Ungaria în sectorul de stat se situa după 1920 la doar 
521 de coroane. 5 A existat deci atât o apropiere de nivelul economic 
al Austriei, cât şi — paradoxal — o netă rămânere în urmă. Ungaria, 
într-adevăr, nu a fost o ţară exploatată de jumătatea vestică a impe¬ 
riului, dar a trebuit ca în modernizarea ei să se adapteze la avantajele 
şi dezavantajele existente în monarhie. Aceasta, pe de altă parte, a 
însemnat cimentarea întâietăţii agriculturii şi a unei structuri sociale 
extrem de nesănătoase, mai ales la ţară. 

în ciuda dezvoltării dinamice din industrie, finanţe şi comunicaţii, 
revirimentul s-a mărginit în multe privinţe la Budapesta. Capitala a 
fost creuzetul epocii întemeietorilor şi al avântului burgheziei. Cele 
trei comune, încă separate la 1848, i-au devenit Transleitaniei capitală 
cu abia 60 000 de locuitori la începutul secolului (Viena având atunci 
deja peste un sfert de milion!). Apoi, cu un efectiv demografic sporit 
de aproape douăzeci de ori (!), ele au constituit metropola europeană 
a şaptea ca mărime. Procesul ascendent prin care au fost atinse aceste 
două trepte succesive s-a desfăşurat până în 1914 cu o repeziciune 
nemaiîntâlnită. Dar acest lucru nu putea să înşele în privinţa structurii 
sociale feudale şi a caracterului agrar-ţărănesc al ţării. în nici o ţară, 
afară de Polonia dinainte de împărţire şi de Rusia, nu au deţinut 
biserica feudală şi nobilimea asemenea putere ca în Ungaria, era de 
părere Jâszi. 6 

Câteva cifre sunt suficiente ca să întărească această afirmaţie şi 
să explice preponderenţa extraordinară a nobilimii în viaţa economică 
şi politică. Peste o treime din suprafaţa ţării alcătuia, mai ales între 
1867 şi 1914, marea proprietate funciară laică şi bisericească. După 
datele contelui Mihâly Kârolyi, preşedintele primei republici, 324 de 
mari moşieri dispuneau în 1818/19 de peste 20 la sută din suprafaţa 
utilă agricolă. Biserica romano-catolică poseda aproape un milion 
de hectare de teren şi, împreună cu arhiepiscopul de Esztergom şi 
Kalocsa, precum şi cu episcopul de Oradea, avea drept de dispoziţie 
asupra a zeci de mii de zilieri. 7 

Magnaţii cei mai bogaţi trăiau ca nişte maharajahi, dar în stil occi¬ 
dental, într-un lux astăzi aproape de neimaginat şi rupţi chiar şi de 
nobilimea mijlocie. Cele câteva sute de aristocraţi erau adesea de 
origine nemaghiară, fapt în legătură cu care Szekfu remarca: „întâlneai 
cu greu un consilier intim, un comandant de oşti sau un curtean de 
origine germană sau italiană care să nu fi fost făcut mare moşier cu 
mii de hectare în Ungaria. Până la 1715, cunoaştem 250 de asemenea 
familii străine.“ Conţii Schonberg, prinţul Coburg-Gotha sau arhi¬ 
ducii austrieci îşi organizaseră imensa lor proprietate funciară ca Jîdei- 
comis : ca patrimoniu familial indivizibil, ce revenea întotdeauna pe 
linie bărbătească unui membru al familiei. 

Mulţi dintre aceşti aproximativ 2 000 de mari moşieri, dintre care 
800 de aristocraţi, erau atât de bogaţi, încât nici măcar nu ştiau ce po¬ 
sedau exact şi în ce provincie. Cei mai mulţi petreceau mai mult timp 
la Viena şi Paris, la curse de cai la Ascot sau la Curte la Schonbrunn 
decât în Ungaria. Prinţul Esterhâzy poseda peste 300 000 de hectare 

tic teren, de la lacul Neusiedler până în pusta ungară. Celor din fami- 
lia Esterhâzy le aparţineau, la apogeul puterii lor, peste 700 de sate 
şi 21 de castele. 8 

Kârolyi se trăgea şi el din unul dintre cele mai bogate neamuri de 
aristocraţi. Numai familia Kârolyi avea dreptul să poarte în blazo¬ 
nul ei o coroană de conte, şi anume una cu unsprezece colţuri, în loc 
de cea uzuală cu nouă colţuri. El însuşi poseda în jur de 13 000 de 
hectare de pădure şi 17 000 de hectare de păşuni şi teren agricol, o 
celebră clinică balneară la Parâd, mai multe terenuri de vânătoare şi 
un palat cu 75 de camere în centrul Budapestei. Se zice că averea 
lui, după propriile sale date, ajungea la cel puţin o sută de milioane 
de forinti de aur. 9 

Mihâly Kârolyi l-a întrebat pe prietenul său, prinţul Sândor Ester¬ 
hâzy, ce crede despre noua lucrare a lui Gerhart Hauptman. Magnatul, 
ajuns mai târziu mareşal al Curţii la împărăteasa Zita, a răspuns fără 
înconjur: „Nu prea mâ interesează să citesc şi să aud despre viaţa par¬ 
ticulară şi despre problemele amoroase ale unor oameni pe care nu 
i-am întâlnit niciodată. Hauptmann scrie totuşi de cele mai multe ori 
despre profesori, arhitecţi, medici şi alţi asemenea oameni. 44 

„Alţi asemenea oameni 44 erau pentru el o „masă cenuşie 44 , adaugă 
Kârolyi în memoriile sale. Când prinţul de Wales a venit la vânătoare 
în Ungaria şi a zăbovit în casa unui cunoscut bancher evreu, fratele 
mamei vitrege a lui Kârolyi, contele Miklos Pâlffy, a refuzat invita¬ 
ţia la o recepţie, spunând că el nu pune piciorul într-o casă evreiască. 

A 

Intr-o convorbire cu consulul general german de la Budapesta la înce¬ 
putul acestui secol, unul dintre conţii Kârolyi (natural, nu „oaia nea¬ 
gră 44 a familiei, „oaie 44 asupra căreia vom reveni) a exprimat în mod 
adecvat mentalitatea marii nobilimi ungare. La sfârşitul vizitei sale 
la castelul familiei, oaspetele german l-a întrebat de ce membrii fami¬ 
liei Kârolyi, locatarii castelului, nu fac muzică; contele a răspuns 
prompt că asta este treaba ţiganilor. „Ţinem pe lângă noi ţigani, ca 
să facă muzică, iar pentru că noi înşine suntem prea leneşi ţinem şi 
evrei, ca să muncească ei în locul nostru. 4410 

Pretenţia la rolul de conducere al nobilimii îşi avea originea, cum 
am menţionat şi mai înainte, la juristul Werboczy. Nobilimea şi-a 
însuşit puterea politică. Numai ea era, după cum prevedea aşa-numi- 
tul Tripartitum din 1514, poporul, Populus\ ea domnea neîngrădit 
asupra ţăranilor, misera plebs contribuens. Această tradiţională or¬ 
dine nobiliară a valorilor care, în ciuda marii generaţii reformatoare 
a lui Szechenyi, Eotvos, Festetich, Deâk şi Kossuth şi în ciuda 

evenimentelor dinainte de martie, se păstrase aproape neschimbată, 
era în multe privinţe incompatibilă cu procesul de afirmare a societăţii 
burgheze şi cu modernizarea. Astfel, baronul Zsigmond Kemeny, 
scriitor şi, în timpul şi după revoluţia de la 1848, om politic (de altfel, 
unul dintre promotorii „demonizării 44 lui Kossuth), sublinia că într-ade- 
văr în economia modernă fiecare se lasă călăuzit de propriile inte¬ 
rese, că „egoismul marelui-burghez capătă însă adesea o coloratură 
cosmopolită, în timp ce egoismul moşierului apare mai curând în 
mantia patriotismului mai riguros 44 . Importantul om politic şi scriitor 
liberal Kâroly Eotvos, care, ca apărător în faimosul proces de omor 
ritual de la Tiszaeszlâr, dezvăluise manipulările şi obţinuse în 1883 
punerea în libertate a acuzatului evreu, împărtăşea şi el opinia că 
negustorul sau bancherul german şi cel evreu râvnesc la avere, că în 
schimb nobilul ungur la proprietate funciară. 11 

Şi Peter Hanâk constata în cartea sa Grădina şi atelierul : 

Conştiinţa naţională şi caracterologia naţională ungară au fost determi- 

/\ 

nate de păturile nobiliare conducătoare. In fruntea listei tradiţionale de 
valori ale nobilimii, se aflau proprietatea asupra gliei ca şi „gospodărirea 4 * 
ei, stăpânirea asupra legiunilor de iobagi, servitori şi vite, ceea ce se asocia 
cu un cult al creşterii cailor şi al curselor de cai, al creşterii de câini şi 
al vânătorii. Ca îndeletniciri adecvate rangului, contau, în afară de acestea, 
şi activitatea politică în posturi corespunzătoare la nivel de provincie sau 
de comitat, precum şi o carieră militară, diplomatică sau clericală. în 
schimb, din ierarhia nobiliară a activităţilor de prestigiu lipseau exerci¬ 
tarea meşteşugurilor, negoţul, bursa de bani şi mărfuri, profesia de bancher 
şi în general orice fel de „afacerism 44 profesional. [...] Comerţul şi afacerile 
„ungurul 44 i le lăsa grecului, sârbului, germanului şi evreului, dar apoi se 
uita chiorâş la ei şi-i dispreţuia profund dacă se mai şi îmbogăţeau de pe 
urma comerţului. 12 

Acest mod de a gândi şi trăi caracteriza nu numai vârful ierarhiei 
nobiliare. Trebuie pornit de la faptul că în jur de şase la sută din 
întreaga populaţie a Ungariei şi Transilvaniei şi 12 până la 13 la sută 
dintre maghiari aparţineau nobilimii. Cea mai mare parte dintre aceştia 
consta din ţărani săraci sau nobili în opinci, meseriaşi sau intelectuali 
lipsiţi de proprietate. Ca mici nobili erau socotiţi „proprietarii unei 
fălci de pământ 44 , care nu aveau supuşi, ci îşi gospodăreau mica lor 
avere cel mai adesea ţărăneşte şi care după pactul dualist au devenit 
victime ale modernizării. Printre cele 30 000 de familii nobiliare, 
existau, în afară de cei circa 2 000 de mari latifundiari, cam 7 000 
de moşieri „mijlocaşi 44 cu 100 până la 500 de hectare de teren 

(aproximativ 4 000 până la 5 000 aparţineau nobilimii); ei posedau 
în 1910 în total peste şapte milioane de hectare de pământ. Aceste 
familii, mai ales aşa-numiţii „domni cu o mie de iugăre“, care dispu¬ 
neau de latifundii de cel puţin 575 de hectare (1 iugăr = 0,5754 hectare), 
se considerau ca unici reprezentanţi cu vocaţie ai naţiunii. 13 

în întreaga perioadă a dualismului, viaţa politică a fost dominată 
de marea nobilime. Printre cei cincisprezece premieri, s-au aflat nouă 
aristocraţi, patru nobili proprietari funciari şi numai doi de origine 
burgheză. Sândor (Alexander) Wekerle, de neam german, a fost primul 
politician burghez nenobil al Ungariei, numit în 1892 în cea mai înaltă 
funcţie politică. 44 la sută dintre membrii guvernelor ungare dintre 
1867 şi 1914 au fost aristocraţi, respectiv nobili mici şi mijlocii cu 
proprietate funciară. „Domnii cu o mie de iugăre“ reprezentau veriga 
de legătură dintre marea nobilime şi nobilii de ţară desemnaţi din 1875 
încoace cu numele de gentry (cu un cuvânt preluat din engleză), nobili 
mici şi mijlocii adesea plini de datorii şi pauperizaţi. O treime din 
numărul funcţionarilor superiori ai comitatelor veneau şi din 
rândurile nobilimii. în Parlament (48 la sută), la prefecţii şi subprefecţii 
comitatelor (58 până la 77 la sută), precum şi la ocuparea posturilor 
de la judecător în sus sau în corpul ofiţeresc dominau cei care puteau 
fi clasificaţi în categoria gentry. 14 

Aşa-numiţii „domni u , clasa mijlocie a domnilor, „istorică 44 , mai târziu 
„creştină 44 , nu consta ca în alte ţări din burghezi cu conştiinţă de sine, 
ci mai întâi aproape exclusiv şi mai târziu în proporţie din ce în ce 
mai mare din circa 500 000 de clasificabili în categoria gentry. După 
evaluări prudente, numărul angajaţilor de stat şi comunali din Budapesta 
a urcat între 1867 şi 1910 de la nivelul de 15-20 000 la nivelul de circa 
100 000. Nobilii mici şi mijlocii scăpătaţi, care-şi pierduseră total sau 
parţial averile, găseau în birocraţia debordantă a ţării, a capitalei, a ora¬ 
şelor de câmpie şi a comitatelor un comod bazin de captare. 15 

Situaţia nobililor din Ungaria se deosebea fundamental de cea din 
celelalte ţări europene. La mijlocul secolului al XlX-lea, un nobil 
revenea în Boemia la 828 de locuitori, în provinciile alpine la 350, 
în Lombardia şi Veneţia la 300, în Ungaria la 16 şi, în zonele locuite 
compact de maghiari, chiar şi la 8 locuitori. Nu este de mirare deci 
că membrii acestei largi pături, cu trufia ei determinată istoric şi cu 
naţionalismul ei au devenit subiectul preocupărilor literare. Preju¬ 
decăţi, complex de superioritate, ifose de castă, fire uşuratică şi frivo¬ 
litate — toate acestea s-au dovedit material inepuizabil chiar pentru 

cei mai mari scriitori ai epocii, precum Kâlmân Mikszâth şi Zsigmond 
Moricz. Ospitalitatea exagerată a familiilor nobiliare, aplecarea lor 
spre vesel-tristul mulatsăg (petrecere exuberantă, care se termină cu 
distrugerea veselei), garnisit cu muzică ţigănească, modestul lor 
program de lucru în serviciul statului — de regulă, patru până la cinci 
ore pe zi — au fost persiflate în cabarete şi în teatre de estradă, în 
operete şi, mai târziu, în filme. 

Faptul că serviciul la stat, atât ungar, cât şi k. u.k ., era structurat 
de la gradul unu până la doisprezece, cu aristocraţii pe treptele cele 
mai înalte şi cu gentry pe treptele patru până la nouă sau zece, era 
cel puţin foarte complicat. Unică în felul ei însă era gama formulelor 
de adresare de jos până sus şi de sus până jos. în serviciul de stat, func¬ 
ţionarilor de rangul cel mai înalt li te adresai cu keg)>elmes (preami- 
lostive), celor de gradul următor cu nagymeltosăgu (excelenţă), celor 
de gradul trei până la cinci cu meltosăgos (domnia voastră), nagysâgos 
(distinse), tekintetes (stimate). 

Existau şi alte titluri, rânduite ierarhic pentru clerici, pentru pro¬ 
prietarii funciari tineri şi pentru cei bătrâni, ba chiar pentru ţăranii 
simpli (kend). în afară de acestea, limba maghiară dispune de trei 
formule de adresare ( te , maga, dn\ ultima formă este o variantă mai 
solemnă a lui dumneavoastră, politicoasă şi, se spune, inventată sau 
răspândită de Szechenyi). Formula de adresare şi alegerea felului de 
a vorbi în relaţia cu membrii diferitelor pături sociale a rămas până 
în zilele noastre o temă delicată. 16 

De imaginea a ceea ce se chema gentry , ca şi, în general, de codul 
normelor comportamentale ungureşti ţineau conceptele de vitejie şi 
onoare, care proveneau din tradiţia cavalerească. Ele furnizau baza 
pentru morbul social al duelului, morb care s-a extins galopant şi în 
epoca de afirmare a burgheziei. Mikszâth scria odată: „Un membru al 
Parlamentului este uşor de recunoscut. Omul se ocupă cu pregătirea 
unui duel la care participă ori el însuşi, ori un prieten important/ 4 
Prima chestiune era totdeauna aceea dacă, în general, adversarul 
corespunde din punctul de vedere al rangului, deci dacă este capabil 
să dea satisfacţie în probleme de onoare. Apoi, venea chestiunea mar¬ 
torului, a felului duelului (cu sabie sau cu pistol) şi a locului şi datei 
marii confruntări. Deşi începând din 1878 duelul a fost interzis prin 
lege, dueliştii erau pedepsiţi ca pentru delicte cavalereşti, iar gardienii 
închisorii funcţionau mai curând ca lachei pentru deţinuţii de rang 
înalt şi puternici. în monumentala sa istorie a evreilor din Ungaria 17 , 
profesorul maghiaro-american de iudaistică Raphael Patai relatează 
cu mândrie reţinută că în anul 1880 ponderea evreilor în numărul 

persoanelor condamnate pentru duel a atins 13 la sută, adică a fost 
de trei ori mai mare decât ponderea evreilor în totalul populaţiei. 

în ciuda declinului economic al celei mai mari părţi a nobilimii, 
gentry şi-a pus amprenta şi pe comportamentul şi pe forma de viaţă 
ale burgheziei mari şi mijlocii, amândouă aspirând la o condiţie mai 
înaltă. După diverse evaluări, exista, pe lângă aristocraţi şi marii lati¬ 
fundiari, o mare burghezie ce se dezvolta rapid. Aceasta cuprindea 
circa 800 până la 1 000 de familii. Nucleul ei intern îl formau cele 
100 până la 150 de familii care controlau băncile şi cele mai impor¬ 
tante ramuri industriale. Aceste familii, adesea înrudite între ele, fuse¬ 
seră înnobilate după pactul dualist. în vremea dualismului, Franz 
Joseph şi Carol au înnobilat înjur de 2 000 de familii maghiare, plus 
mulţi germani şi greci, elveţieni şi sârbi domiciliaţi în Ungaria, care 
făcuseră carieră în economie sau în armată. 

înainte de 1918, 346 de familii evreieşti din marea burghezie au 
dobândit titlul de nobleţe, 28 pe cel de baron, cele mai multe au cum¬ 
părat şi proprietate funciară. înainte de Primul Război Mondial, o 
cincime din ţară era proprietate evreiască, iar o parte importantă a 
marilor complexe moşiereşti era administrată de arendaşi evrei. Bur¬ 
ghezia financiară era formată, în primul rând, din evrei, care la sfârşitul 
secolului, ocupau 55 la sută dintre posturile de conducere la bănci, 
la bursă şi în uniunea industriaşilor. în sensul unui pact nescris cu 
marea nobilime, influenţa lor social-politică a rămas totuşi scăzută. 
Totodată, reprezentanţi ai aristocraţiei au ocupat poziţii-cheie în eco¬ 
nomia capitalistă, care se dezvolta rapid. Pentru a ilustra simbioza 
stărilor feudale cu marea întreprindere, se pot face referiri la familiile 
conţilor Zichy şi Szechenyi, precum şi la margravii Pallavicini ai căror 
membri deţineau posturi de conducere în multe firme industriale şi 
bănci. Nobilul maghiar accepta deci trecerea în categoria burgheziei, 
dar rămânea ferm ataşat scării de valori tradiţionale şi nici în vis nu 
se gândea să-şi însuşească principiul capitalist al sârguinţei în muncă 
şi cel al câştigului cu orice preţ, fie şi călcând peste cadavre. 18 

Cu ajutorul multiplelor legături cu administraţia superioară, gentry 
se refugia în lumea aparenţei frumoase. Asupra acestui refugiu ţintea 
scriitorul Lajos Hatvany: 

Clasei ungureşti denumite gentry i s-a reproşat că este neîndemânatică. 
Pe nedrept! Căci există oare o expeditivitate mai mare decât aceea de a 
te descurca fără muncă, ba de a găsi pretutindeni mijlocul de a subzista? 
Şi, dacă nu chiar pretutindeni, atunci măcar la Viena. Kuruţul modem îşi 

A 

primeşte de la Viena necesarul său elixir existenţial. In aceasta a constat 

forţa premierului Tisza: să guverneze cu ajutor austriac clasa decrepită 
a ungurilor, pe care el o confunda cu întregul popor ungar. 19 

Hatvany însuşi era vlăstar al unei foarte bogate dinastii evreieşti de 
industriaşi în domeniul morăritului, al zahărului, precum şi de bancheri, 
care chiar de timpuriu a fost înnobilată şi mai târziu ridicată la treapta 
de baron. Lajos nu a fost însă un om de afaceri, ci un scriitor foarte 
înzestrat, care nu numai că a înfiinţat cea mai influentă revistă lite¬ 
rară din istoria Ungariei, Nyugat ( Occidentul ), ci a jucat, ca generos 
protector al celor doi remarcabili poeţi ai secolului al XX-lea, Endre 
Ady şi Attila Jozsef, şi un rol extraordinar de important în cultura şi 
literatura ungare. Putem considera ca o simbolică notă de subsol la 
istoria perioadei interbelice faptul că baronul Hatvany, după curajoasa 
sa întoarcere din emigraţie (a fost tovarăş de luptă al lui Kârolyi înainte 
de revoluţia burgheză din 1918, nu a avut însă nimic de-a face cu 
regimul comunist, care a venit după aceea), a fost condamnat la şapte 
ani închisoare, în 1928, pe motiv de „injurie 44 la adresa naţiunii. 

Faptul însă că şi din perspectiva Vienei imaginea categoriei gentry 
semăna cu aceea din schiţa sarcastică de mai sus a lui Hatvany este 
confirmat de observaţiile nonşalante, dar nimerite, pe care autorul 
austriac Otto Friedlănder le face despre unguri: 

Un ungur autentic nu devine decât gospodar, politician sau soldat. Birocrat, 
meseriaş sau negustor nu iese din el. Aici numai şvabii şi evreii devin 
funcţionari, fabricanţi şi comercianţi. Ungurul autentic este un domn sau 
un ţăran, şi nimic altceva. Faptul însă că din aceşti puţini unguri auten¬ 
tici nemţii şi evreii, superiori lor numeric şi cultural, au făcut nişte maghiari 
şovinişti este deja o performanţă. Totodată, trebuie avut în vedere că dom¬ 
nii maghiari nu pot trăi o zi fără munca funcţionarilor germani, a negus¬ 
torilor evrei şi a meseriaşilor slavi şi — ei sunt totuşi domnii. Da, ei sunt 
numai domni — cu totul altfel. Ei domnesc pe moşiile lor, în comitatele 
lor din provincie. [...] Ei sunt mari, mari domni, magnaţii unguri, domni 
mari şi tari, oratori puternici, luptători neînfricaţi — poate ultimii domni 
care mai există pe această lume [...] cărora mărimea, eficienţa şi gran¬ 
doarea puterii le sunt date ca har de sus — le sunt conferite fără luptă, 
fără sudoare, ca distincţie şi misiune. 20 

Ca urmare a structurii pe stări şi a moştenitei imagini de sine feudale, 
au apărut — ca factori activi până în vremea noastră — două mari 
linii despărţitoare între păturile „istorice 44 (citeşte: creştine) şi cele bur¬ 
gheze asimilate (citeşte: evreieşti) pe de o parte şi între aşa-numita 
„societate a domnilor 44 şi clasele inferioare, adică poporul, pe de altă 

parte. „în Ungaria, spiritul feudalismului este încă în plină vigoare 
în ce priveşte contrastul dintre domn şi ţăran. [...] Domnul nu-1 vede 
pe ţăran ca pe un om întreg, ci, după vechea concepţie feudală, ca 
pe o jumătate de vită cornută. 44 Aceste rânduri provin nu de la un 
agitator radical, ci de la un episcop catolic, de la Ottokâr Prohâszka, 
din anul 1899. El a devenit mai târziu unul dintre naţionaliştii unguri 
de obârşie slovacă fruntaşi şi purtătorul de cuvânt al mişcării „Deştep¬ 
tarea creştină 44 . Pentru antisemitismul „modem 44 , acest concept a deve¬ 
nit „cuvânt înaripat 44 . 21 

Cu toate acestea, cuvintele lui Prohâszka reflectau realitatea dezo¬ 
lantă de la ţară. Deşi regularizarea în stil mare a râurilor („al doilea 
descălecat 44 ) a făcut ca terenul arabil să se majoreze cu 3,9 milioane 
de hectare, proprietatea funciară ţărănească continua şi în 1914 să nu 
însemne nici măcar jumătate din suprafaţa totală a ţării. O treime dintre 
ţărani erau, în realitate, semiproletari cu o proprietate minusculă, de 
mai puţin de trei hectare. Un semn caracteristic deosebit al societă- 
ţii ungare era ponderea mare a proletariatului agricol. In 1910, ieşeau 
la numărătoare trei milioane de ţărani săraci, iar dacă erau luaţi în cal¬ 
cul şi semiproletarii, se ajungea chiar la patra milioane. Cei mai mulţi 
erau sezonieri şi zilieri. 

Sărăcia a sporit înjurai lui 1890, când s-au terminat vastele lucrări 
de terasament pentru regularizarea râurilor şi pentru căi ferate şi când, 
odată cu răspândirea maşinii de treierat şi a plugului prăşitor, au fost 
îngrădite posibilităţile de muncă salariată în agricultură. Pauperizarea 
lucrătorilor agricoli i-a silit pe mulţi să emigreze, iar situaţia tot mai 
critică a celor râmaşi acasă a dus la marile mişcări agrar-sociale din ţinu¬ 
tul dintre Tisa şi Mureş, în Ungaria de sud-est. O îmburghezire a ţăra¬ 
nilor nu s-a conturat decât în părţile vestice ale zonei transdunărene 
şi în oraşele marelui şes. 

în câmpia joasă, s-au dezvoltat în secolul al XlX-lea aşezări agrare 
de un fel care nu exista aproape nicăieri în Europa vestică şi centrală: 
sate uriaşe, cu 20 000 până la 30 000 de locuitori. Ca prototip, pot 
fi considerate Debreţin, Kecskemet sau Hodmezovâsârhely. O treime, 
uneori chiar jumătate dintre locuitorii acestor „oraşe 44 locuiau în afara 
nucleului urban, în gospodării izolate. 22 

O altă formă caracteristică de aşezare pentru muncitorii salariaţi 
din agricultură o constituiau aşa-numitele „puste 44 sau căşării, în care 
zeci de mii de lucrători agricoli trăiau complet rupţi de lumea încon¬ 
jurătoare. Unul dintre cei mai mari poeţi şi dramaturgi unguri din 

secolul al XX-lea, Gyula Illyes, a descris în Poporul pustei viaţa şi 
gândirea acestor oameni: 

Aproape jumătate din suprafaţa agricolă totală era cultivată de muncito¬ 
rii agricoli ai pustelor. In datinele şi obiceiurile ei, în viziunea ei despre 
lume, ba chiar şi în mersul şi în felul ei de a-şi mişca braţele, această pătură 
socială se deosebea net de toate celelalte. Chiar în apropierea unui sat, 
ei trăiau oarecum ascunşi în izolare absolută. Deoarece lucrau toată ziua, 
ba chiar şi duminicile, ei nu părăseau pusta, ca să zicem aşa, niciodată; 
pe de altă parte, ca urmare a distanţelor mari, a drumurilor proaste, a con¬ 
diţiilor specific ungureşti şi a neîncrederii lor înnăscute, era o treabă mai 
grea să ajungi până la ei, să-i studiezi ca pe un trib al băştinaşilor din 
Africa Centrală. Marele public a început să se intereseze de ei abia după 
Primul Război Mondial. 23 

La începutul secolului al XX-lea 15 la sută dintre maghiari trăiau în 
gospodării izolate şi în pustele marilor moşii, 30 până la 35 la sută 
în oraşe sau în oraşe de câmpie, 50 până la 55 la sută însă în sate. 

în timp ce ordinea tradiţională a vieţii săteşti şi, mai ales, complet dis¬ 
proporţionata repartizare a proprietăţii, preexistentă din epoca feudală, 
au rămas până în 1918 în fond neatinse (chiar până în 1945, corectate 
doar nesemnificativ), Budapesta, după cum am şi amintit pe scurt, 
a devenit un centru industrial cu creştere dinamică, un centru cu 
880 000 de locuitori; împreună cu suburbiile, numărul locuitorilor a 
depăşit 1,1 milioane. Poate că în nici o ţară din Europa, dezvoltarea 
capitalismului financiar şi industrial modem nu s-a concentrat într-o 
atât de mare măsură în capitală ca în Ungaria. E drept că Budapesta 
Mare avea în 1910 numai 5,1 la sută din întreaga populaţie, găzduia 
însă 28 la sută dintre muncitorii de fabrică şi două treimi din marile 
întreprinderi. 62 la sută dintre activele bancare ale ţării se găseau în 
dulapurile blindate ale institutelor financiare budapestane. Budapesta 
nu era numai oraşul celor 600 de cafenele, al celor 40 de bordeluri 
şi al celor mai multe mori din lume, ci şi cel al cartierelor mizere pentru 
mână de lucru auxiliară sezonieră, lucrători şi zilieri fără şcoală, de 
cele mai multe ori slovaci şi germani. La sfârşitul secolului, un sfert 
din populaţie locuia în condiţii atât de mizerabile, încât se ajunsese 
la raportul de şase persoane pe cameră. 24 Chiar în euforia serbărilor 
mileniului, deputatul Kâroly Vâradi amintea la o şedinţă plenară a 
Parlamentului de petiţia brutarilor din Budapesta: 

Deşi, conform legii, ucenicii sub paisprezece ani ar trebui să lucreze numai 
zece, iar cei între paisprezece şi şaisprezece ani numai douăsprezece ore 
pe zi, în multe brutării sunt constrânşi câte cinci până la şapte ucenici să 

lucreze şaisprezece până la optsprezece ore pe zi. Lucrătorii adulţi se plâng 
şi ei că pentru dormit au numai trei paturi la nouă persoane şi că meşterii 
distribuie pentru şapte până la opt lucrători numai două prosoape pe 
săptămână. 25 

Din punctul de vedere al poziţiei dominante maghiare, era deosebit 
de important faptul că în 1910 oficial 86 la sută dintre budapestani 
cultivau ca limbă maternă maghiara. în 1880, procentul acestora se 
ridica la numai 58,6, în 1850 ei formau numai o treime. Cu 22 de 
ziare, dintre care cinci în limba germană, Budapesta din epoca înte¬ 
meietorilor putea fi considerată şi ca metropolă a presei. Universitatea 
din Budapesta era, în privinţa numărului de studenţi, pe locul doi în 
monarhie şi a cincea ca mărime în Europa — context în care trebuie 
să amintim că în 1850 existau în dubla monarhie numai 810 studenţi 
maghiari; în 1914, numărul lor era deja de 16 300. 26 

în procesul de maghiarizare şi de afirmare a burgheziei, Budapesta 
a stat în dublu sens sub semnul modernizării. La succesul acestei ten¬ 
dinţe în oraşe au contribuit, în primul rând, pe lângă asimilarea 
germanilor născuţi sau trăind de mai multă vreme acolo, colonizarea 
şi asimilarea evreilor. Faptul că ponderea demografică a maghiarilor 
din 252 de localităţi cu peste 5 000 de locuitori atingea în 1880 deja 
63,5 la sută, în timp ce în media pe ţară se cifra la numai 46,6 la sută 
a fost un efect al asimilării nu forţate, ci benevole, ba chiar entuziaste 
a populaţiei evreieşti. în anul 1910, ea reprezenta 12,4 la sută din 
populaţia urbană. La Budapesta, atingea chiar 23 la sută, deşi ponde¬ 
rea evreilor în populaţia totală era de numai 4,5 la sută. 

Per total, maghiarizarea a fost un succes hotărâtor. Statisticienii 
au constatat între 1880 şi 1910 existenţa a aproximativ 700 000 de 
evrei, 600 000 de germani, 400 000 de slovaci şi a câte 100 000 de 
români şi slavi sudici, precum şi a 100 000 de persoane de altă origine, 
care s-au declarat de curând unguri. 27 Fără această „revoluţie demo- 
grafică“, dezvoltarea de-a dreptul senzaţională a capitalei şi înflorirea 
atât de rapidă a economiei şi culturii, a mijloacelor de comunicare 
în masă şi a ştiinţei cu greu s-ar fi putut realiza. Fără îndoială, simbioza 
ungaro-evreiască a echivalat cu o întărire vitală în toate privinţele — 
nicidecum numai statistic — a poziţiei naţionale, politice, economice 
şi culturale a Ungariei în monarhie. Prin încărcătura lui emoţională, 
raportul ungaro-evreiesc nu poate fi comparat decât cu cel germa- 
no-evreiesc. Aşa cum evreii germani erau „topiţi 44 după Germania, 
evreii unguri erau în covârşitoarea lor majoritate de-a dreptul „topiţi 44 
după Ungaria. Ce-i drept, iubirea, aici ca şi acolo, a avut acelaşi viciu 
fatal: nu a fost reciprocă. 

„în toată partea estică a Europei Centrale, nu există un alt exemplu 
pentru o atât de completă, rapidă şi, după toate aparenţele, atât de 
reuşită asimilare şi egalizare ca aceea a evreilor unguri/ 41 Este ceea 
ce scria Robert A. Kann în 1945, deci după descreşterea evreimii 
europene. 

E drept că acest fenomen a fost înregistrat şi de pe partea cealaltă 
a baricadei. Astfel, deja la cumpăna dintre secole, Karl Lueger, prima¬ 
rul antisemit al Vienei, a inventat expresiile „iudeo-maghiari 44 şi „Iuda- 
pest 44 pentru Budapesta. „Eu am creat cuvântul iudeo-maghiarism şi 
sunt şi astăzi mândru de faptul că atunci mi-a trecut prin cap o idee 
atât de deşteaptă 44 , a declarat Lueger mai târziu despre „legătura dintre 
cele două rele ale imperiului 442 . Cunoscutele atacuri grosolane împo¬ 
triva „groparilor 44 monarhiei aveau un sâmbure de îndreptăţire în 
măsura în care ţinteau asupra calităţii, şi nu asupra aspectelor can¬ 
titative ale raportului maghiaro-evreiesc. Ce-i drept, procesul de asimi¬ 
lare din Germania şi Austria s-a realizat într-un mod asemănător, dar 
antisemiţilor de acolo nu le-a venit în minte ca, pornind de la aceasta, 
să vorbească, de exemplu, de „iudeo-germani 44 . Pe bună dreptate, Rolf 
Fischer 3 , care se ocupase ani de zile cu cercetarea antisemitismului 
ungar, arăta că noţiunea de „iudeo-maghiar 44 a subliniat acea calitate 
a simbiozei maghiaro-evreieşti care înainte de Primul Război Mondial 
nu şi-a avut egal în Europa Centrală, de Est şi de Sud-Est. 

Evreii care se stabiliseră în Ungaria Mare au avut de la început 
reprezentarea clară a scopului: să fie cetăţeni unguri de confesiune 
israelită. Deoarece însă în condiţii deosebite declaraţia de identificare 
cu maghiarimea era o opţiune decisivă din punct de vedere politic, 
întrebarea formulată deja cu o sută cincizeci de ani în urmă de învă¬ 
ţătorul evreu din Pecs Lipot Hartmann era cuprinsă în titlul scrierii 
sale: Evrei unguri, sau unguri evrei? După pierderea luptei pentru 
libertate şi ca urmare a adoptării în 1867 a legii emancipării, o parte 
tot mai mare a evreilor în deosebit de rapidă creştere numerică s-au 

declarat „maghiari de credinţă mozaică“ sau maghiari de „confesiune 
israelită“. Religia a fost factorul de apartenenţă hotărâtor. Evreii nu 
formau un grup etnic separat sau o minoritate naţională, ci erau o parte 
constitutivă a naţiunii politice, numai că de confesiune mozaică. 

Acest concept a fost, chiar dacă abia în 1895, consfinţit juridic prin- 
tr-o lege care includea religia mozaică în categoria aşa-numitelor 
confesiuni „recepte“, ocrotite de stat. Urmarea acestei soluţii poli- 
tico-juridice a fost că în statisticile etnice, structurate după limba 
maternă, evreii nu apăreau separat. Deja amintita „revoluţie demo- 
grafică u în favoarea maghiarilor nu ar fi fost posibilă fără masele de 
asimilaţi evrei. 

Marea ofertă a liberalismului ungar şi a nobilimii liberale domi¬ 
nante până la 1918 a fost deplina egalitate în drepturi cetăţeneşti şi 
politice cu locuitorii creştini, egalitate prevăzută în paragraful 1 al 
legii emancipării. Mulţi cunoscători ai istoriei evreilor şi ungurilor 
au relevat particularităţile „căii ungureştii Nu a fost vorba nici de o 
atitudine caritabilă a nobilimii, nici de o conspiraţie a evreilor de a 
prelua economia şi puterea financiară, cum s-a afirmat mai târziu, 
ba chiar cum se afirmă şi în zilele noastre de ideologii antisemiţi. 
Raportul unic în felul lui dintre unguri şi evrei s-a născut, pe de o 
parte, pentru că evreii s-au identificat încă din timpul revoluţiei cu 
mişcarea naţională ungară, cu limba maghiară şi într-o măsură covâr¬ 
şitoare, cu cultura ungară. Pe de altă parte, Ungaria avea nevoie de 
oameni loiali din punct de vedere politic şi care statistic întăreau 
prezenţa ungară în provinciile coroanei lui Ştefan. Ce a însemnat 
aceasta pentru extinderea hegemoniei naţionale ungare şi pentru 
transformarea unei majorităţi statistice relative într-una absolută o 
arată cifrele următoare. 

E drept că evreii aveau o existenţă documentară aproape neîntre¬ 
ruptă de peste o mie de ani în bazinul Carpaţilor, dar colonizarea lor 
masivă s-a realizat abia în secolele al XVIII-lea şi al XlX-lea. Numă¬ 
rul lor era în 1787 de 80 000 şi, până în 1840, a ajuns la 238 000, 
adică s-a întreit. După ce a ajuns la peste o jumătate de milion în anii 
imediat următori pactului dualist, comunitatea evreiască a atins în 
1910 deja 911 000. în felul acesta, înjur de cinci la sută din populaţia 
Ungariei (fără Croaţia-Slavonia) aparţineau comunităţii religioase 
mozaice. Şi mai important era faptul că 705 000 sau peste 75 la sută 
declarau maghiara ca limbă maternă şi că nu mai puţin de şapte la 
sută dintre maghiari aparţineau confesiunii israelite. 4 

Vârful de lance al maghiarizării conştient urmărite de elita politică 
nobiliară îl formau alături de germani şi slovaci, în primul rând evreii. 
Sporirea populaţiei evreieşti nu s-a produs nicidecum doar ca urmare 
a imigrării. Un rol important l-a jucat, mai ales în ultimele decenii 
ale secolului al XlX-lea, natalitatea, iar, pe de altă parte, igiena a con¬ 
tribuit într-o măsură mai importantă decât în cazul restului populaţiei, 
la evitarea efectelor ultimei mari epidemii de holeră (1872-1874). 

Avântul Budapestei a fost atât o urmare, cât şi o parte a forţei de 
atracţie a capitalei mai întâi asupra negustorilor şi meseriaşilor evrei, 
mai târziu asupra muncitorilor calificaţi şi asupra intelectualilor. Sta¬ 
tisticile arată masivul aflux de evrei, care a urcat de la 13,8 la sută 
în vremea revoluţiei de la 1848 la 23 la sută până în 1910; în cifre 
absolute, de la 18 000 de evrei la 203 000. La începutul secolului, 
fiecare al cincilea evreu din Ungaria locuia, aşadar, în capitală. Intr-o 
scrisoare particulară, prinţul moştenitor Rudof a numit Ungaria, Anglia 
estului; un adăpost la fel de liber al iluminismului şi progresului 44 . 
La Budapesta, există „viaţă, avânt, conştiinţă de sine şi încredere în 
viitor, însuşiri pe care le poate aduce cu sine orice eră liberală. Aici, 
aceste însuşiri pot fi observate cu bucurie şi plăcere, dar din păcate 
ele lipsesc aproape cu desăvârşire dincolo de stâlpii de hotar vopsiţi 
în galben-închis. 445 

Nici creşterea vertiginoasă a populaţiei urbane evreieşti nu dă o 
idee despre adevărata importanţă a evreimii ungureşti ca deschiză¬ 
toare de drumuri şi purtătoare a înnoirii economice şi culturale. Evreii 
formau partea principală a păturii mijlocii dintre aristocraţia latifun¬ 
diară, clasa scăpătată numită gentry , precum şi birocraţia de stat domi¬ 
nată de aceasta, pe de o parte, şi milioanele de lucrători agricoli şi 
mici proprietari, pe de altă parte. Nu în ultimul rând, manifestarea 
liberă a influenţei culturale şi ştiinţifice, financiare şi profesionale a 
evreilor a făcut ca Budapesta să devină cel mai mare centru financiar 
şi mediatic al Europei de la est de Viena. în capitala ungară, apăreau 
în 1906 deja 39 de cotidiane, în comparaţie cu 24 la Viena, 25 la Londra 
şi 36 la Berlin. 

Evreii imigraţi, lingvistic şi cultural maghiarizaţi, au marcat şi ei deci¬ 
siv apariţia noii burghezii. Ei au acţionat ca motor al acelui proces 
de modernizare, care în structura atât de mult timp încremenită a ţării 
a avut drept efect transformări sociale radicale şi, până la urmă, l-a 
antrenat pe fiecare individ, fie că acesta a vrut, fie că nu. Semnal¬ 
mentele unei societăţi urbane aflate în plin proces de afirmare a 
burgheziei — de pildă, tendinţa spre înnoire, ideea de succes şi 

performanţă, punerea sub semnul întrebării a tuturor valorilor exis¬ 
tente, precum şi a tradiţiilor adânc înrădăcinate — au fost interpretate 
adesea ca însuşiri „tipic evreieşti 4 *. Aceste aspecte au fost dezbătute 
în scrieri conştient sau inconştient antisemite şi au prins contur în 
figuri romaneşti. Nici un grup demografic considerat ca străin nu s-a 
asimilat atât de repede precum evreii unguri. Cu toate acestea, dis¬ 
criminarea socială împotriva lor a avut durata cea mai lungă. Unii 
savanţi moderni care se ocupă cu această complexă împletire de relaţii, 
ca de pildă Viktor Karâdy, au relevat trăsăturile contradictorii ale 
procesului de asimilare şi au atras atenţia asupra faptului că în chiar 
fazele „reuşite 44 ale asimilării numai ipocrizia din ambele părţi a putut 
să tăinuiască, respectiv să nege tensiunile. 6 Dimensiunile uriaşe ale 
progresului social şi cultural au fost mai mult decât impresionante. 
Punctul de pornire pentru aceasta a fost, fără îndoială, pregătirea 
şcolară, care în medie era mai bună. în 1910, potrivit unor statistici 
oficiale, 72 la sută dintre locuitori ştiau să citească şi să scrie; în pri¬ 
vinţa aceasta, la evrei procentul era de 90. Ei aveau la şcolile comerciale 
superioare peste 50 la sută, iar la liceele reale şi la gimnazii 23 la sută 
dintre elevi. înainte de Primul Război Mondial, ponderea studenţilor 
evrei la medicină era de 46 la sută, la jurişti de 27 la sută, la şcolile 
superioare tehnice de circa 33 la sută. 

întinderea şi rapiditatea asimilării evreieşti au lăsat mult în urmă 
procesele similare din alte state ale spaţiului central şi est-european. 
Evreii erau, carevasăzică, purtători în acelaşi timp ai maghiarizării, 
atât de importantă în politica de stat, şi fermenţi în procesul de formare 
a burgheziei. Ca un fel de burghezie de rezervă, ei erau deosebit de 
puternic reprezentaţi în profesiunile libere. în 1910, ei reprezentau 
aproape jumătate din numărul avocaţilor şi medicilor, peste 40 la sută 
din cel al ziariştilor, o treime din cel al inginerilor şi o pătrime din 
numărul artiştilor şi scriitorilor. 

Faptul că marile familii de bancheri şi industriaşi evrei controlau 
în mare măsură sistemul financiar şi marea industrie, că mai mult de 
jumătate dintre proprietarii de întreprinderi comerciale şi 85 la sută 
dintre directorii şi proprietarii de instituţii financiare erau evrei cores¬ 
pundea realităţii şi a fost speculat la maximum de antisemiţi. Ei treceau 
însă înadins sub tăcere faptul că aceşti capitalişti, moşieri şi arendaşi 
reprezentau o parte la fel de disparent de minusculă a comunităţii evre¬ 
ieşti ca, de exemplu, marii latifundiari în cazul maghiarilor neevrei. 
în acelaşi timp, peste 70 la sută dintre evreii prestatori ai unei munci 
aparţineau micii burghezii sau muncitorimii (38,3 la sută mic-bur- 
ghezi, 34,4 la sută muncitori, din care 16,4 la sută lucrători în industrie), 

20 la sută profesiunilor libere şi tuncţionărimii. Şi totuşi, trebuie să 
constatăm că structura socială a populaţiei evreieşti se deosebea esen¬ 
ţial de cea a populaţiei neevreieşti, nu numai în privinţa agriculturii 
în care, la începutul secolului, erau ocupate circa două treimi din tota¬ 
lul populaţiei, însă mai puţin de 5 procente dintre evrei. 7 Dincolo de 
acestea, participarea evreiască la birocraţia politică şi administrativă, 
centrală şi locală a fost timp îndelungat minimală. Astfel, în 1883 
existau doar zece evrei în aparatul guvernamental, nu exista nici unul 
în administraţia locală şi numai o dată au fost cinci în cele două camere 
ale Parlamentului. 8 Deşi în deceniile următoare situaţia a evoluat în 
favoarea evreilor, în fond „diviziunea muncii 66 între puterea politică 
a aristocraţiei şi a clasei gentry, pe de o parte, şi poziţia hegemonică 
financiar-industrială a evreilor, pe de altă parte, au rămas neschimbate. 
Pentru un om talentat de origine evreiască, dacă trecea la religia creş¬ 
tină, era mai uşor să devină profesor universitar, nobil sau chiar episcop 
catolic (ca, de pildă, istoricul Vilmos Fraknoi) decât să pună mâna pe 
postul de judecător dintr-un orăşel, post nesemnificativ din punct de 
vedere ierarhic, dar atât de important pentru gentry , sau pe calitatea de 
membru al unui cazinou rezervat pentru gentry. 

Unii istorici şi sociologi au relevat împrejurările deosebite ale 
irupţiei evreieşti în societate şi economie: 

De la începuturi modeste ca zarafi, băcani, negustori de vite şi de produse 
agricole, ei au profitat de posibilităţile de câştig bănesc care au existat 
din abundenţă şi pe care gentry nu le-au folosit, s-au arătat dispuşi să se 
lase asimilaţi şi, pornind de la idiş şi trecând prin germană, s-au maghia¬ 
rizat şi lingvistic. Preocupări sioniste printre ei nu prea au fost; dorinţa 
de a promova în burghezia care începuse să se afirme de curând, dar şi 
recunoştinţa pentru securitatea juridică oferită şi vastul câmp de activitate 
economică i-au făcut să devină reprezentanţi convinşi ai doctrinei statului 
naţional ungar. întrucât clasa sărăcită numită gentry , nobilii dependenţi 
de câştigurile băneşti, considera de cele mai multe ori că numai activita¬ 
tea în serviciul public cadrează cu rangul lor, evreimea care se concentra 
în oraşele aflate în proces de dezvoltare dinamică nu i-a răpit nimănui 
câştig şi poziţii. [...] Printre evrei, naţionalismul maghiar s-a răspândit 
ca expresie a gratitudinii. El în nici un caz nu a izvorât numai din consi¬ 
derente oportuniste, ci s-a sprijinit — ca şi la ceilalţi asimilaţi — pe o 
profesiune de credinţă faţă de noua patrie, o profesiune de credinţă indu¬ 
bitabil autentică, adesea exprimată entuziast. 9 

Făcând uz de concepte nebuloase şi manipulative precum „rasă pro¬ 
fund maghiară 46 , „suflet maghiar 66 şi „naţiune maghiară 66 sau „geniu 

maghiar 44 , agitaţia antisemită dintre 1919 şi 1945, cu rădăcinile ei 
detectabile, ce-i drept, chiar de mai înainte, fie a tăgăduit gradul de 
asimilare şi loialitatea profund afectivă faţă de patria ungară, fie, în 
cazul unor personalităţi proeminente ale culturii şi ştiinţei, a mini¬ 
malizat procesul respectiv, punându-i eticheta de „mimetism 44 . în deja 
citatul său studiu despre antisemitism, Rolf Fischer atrăgea pe bună 
dreptate atenţia asupra faptului că printre cei care trăncăneau despre 
„sufletul maghiar 44 erau, în mod semnificativ, nu puţini cei ale căror 
familii fuseseră împământenite în Pădurea Neagră sau altundeva numai 
cu câteva decenii în urmă. 10 Astfel, ca director al Institutului Ungar 
din Berlin şi profesor la universitatea din Berlin în cel de-al Treilea 
Reich, istoricul literar Julius von Farkas (Gyula Farkas), veşnic citat 
în cercurile de specialitate din Germania, a făcut o bruscă stânga-mpre- 
jur. Intr-o recenzie nimicitoare din 1940, prestigiosul critic maghiar 
Aladâr Komlos îi reproşa lui Farkas că în cartea în vremea asimilării 
şi-a exprimat în maniera unui agitator politic convingerea fundamen¬ 
tală că „ungurii buni din punct de vedere rasial i-au detestat totdeauna 
pe evrei şi că aceştia meritau să fie detestaţi 44 . Această făcătură antise¬ 
mită „a unui asimilant german 44 — scrie Aladâr Komlos — încearcă, 
falsificând citate şi escamotând fapte, să demonstreze retroactiv până 
la 1848 influenţa dăunătoare a autorilor şi savanţilor evrei, şi anume 
în contrast flagrant cu istoria literaturii ungare publicată de Farkas 
la Budapesta cu câţiva ani înainte. De altfel, un ton antisemit a dat 
Farkas şi în analele ungare ale institutului său dirijate de el, anale în 
care traducerea germană a deja citatului articol al lui Sândor Eckhardt 
despre imaginea Ungariei în lume a fost „curăţată 44 cu grijă de citatele 
şi referirile critice ale lui Heine la influenţa germană. 11 

Tocmai din cauza acestor practici şi a unora asemănătoare folosite 
de o sistematică propagandă antisemită este important să amintim 
convieţuirea cu evreimea ungară, convieţuire care în ample dome¬ 
nii a fost extraordinar de rodnică şi pentru unguri. în toiul agitaţiei 
antisemite alimentate de vestitul proces pentru omor ritual de la 
Tiszaeszlâr (1881), bătrânul conte Gyula Andrâssy a spus că el îşi 
doreşte mai mulţi evrei în Ungaria, nu mai puţini. Premierul Kâlmân 
Tisza i-a numit atunci pe evrei „partea cea mai sârguincioasă şi mai 
constructivă a populaţiei ungare 44 . Funcţia dublă, unică în felul ei, a 
evreilor ca forţe motrice ale modernizării şi maghiarizării a fost 
elementul care a făcut ca pactul dintre elita politică a nobilimii libe¬ 
rale şi evreii de succes loiali ideii de stat ungar să reziste până la 
prăbuşirea monarhiei. 

în ţinuturile mărginaşe ale Ungariei, în cuprinsul cărora naţiona¬ 
lităţile formau majoritatea covârşitoare, ungurii evrei funcţionau, ca 
să zicem aşa, ca „emisari" ai culturii ungare. în satele româneşti sau 
slovace, prăvăliaşii sau medicii evrei erau adesea singurele persoane 
care vorbeau ungureşte. Prin aceasta, ei deveneau vrând-nevrând alia¬ 
ţii naturali ai funcţionarilor, jandarmilor şi ai altor reprezentanţi ai 
guvernului de la Budapesta. 

Soarta acestor oameni, care aparţineau sferei culturale ungureşti 
şi dintre care atunci fiecare al doilea vorbea şi germana, a devenit 
curând deosebit de tragică. Ei au ajuns ţinte ale antisemitismului social 
şi religios de veche extracţie şi au devenit, ca să spunem aşa, de două 
ori nesuferiţi: pentru că ei, chiar şi în statele succesoare România, 
Cehoslovacia şi Iugoslavia şi-au păstrat mândria de unguri şi, de cele 
mai multe ori, nu au fost dispuşi să facă, de exemplu, cauză comună 
cu naţiunea majoritară respectivă. Iar, la câţiva ani după arbitrajul 
de la Viena al puterilor Axei şi după reîncorporarea teritoriilor pier¬ 
dute la Trianon, ei, ca „unguri evrei", au primit o nouă răsplată, fiind 
primii care în primăvara lui 1944 au fost deportaţi la Auschwitz. 12 

în „epoca de aur" a liberalismului ungar, elita politică şi socială, 
motivată de interese pe termen lung, vedea totuşi cu ochi buni imi¬ 
grarea evreilor şi integrarea lor în clasa burgheză. Chiar Trei gene¬ 
raţii , lucrarea nu lipsită de resentimente antisemite a lui Szekfîi, scrisă 
după prăbuşirea dublei monarhii, recunoaşte: „Dacă evreii n-ar fi 
înfiinţat fabrici, Ungaria sau ar fi devenit colonia capitalului austriac, 
sau ar fi rămas la nivelul de ţară agrară al anilor şaizeci." 

A fost, indiscutabil, un pact bazat pe interes bilateral. Jozsef Kiss, 
primul poet evreu cunoscut şi primul întemeietor evreu al celei mai 
importante reviste literare dinainte de cumpăna dintre secole, a scris 
o poezie despre „Ungaria, pământ al făgăduinţei". în general, asi- 
milanţii evrei, germani, greci şi de alt neam nu au creat domeniile 
lucrative ale finanţelor, comerţului şi industriei decât la dorinţa clară, 
expresă a statului şi a principalei sale pături politice. Natural, aici a 
fost şi o tranzacţie „solemnă". Pentru putere, statut şi prestigiu, apara¬ 
tul politic avea nevoie de economie modernă, iar diferiţii membri ai 
elitei politice s-au instalat în consilii de administraţie şi în lucrative 
posturi de director. Aşa, de exemplu, în anul 1896, după date ofici¬ 
ale, 55 de deputaţi liberali deţineau 77 de locuri la calea ferată şi la 
alte întreprinderi de transport, în timp ce alţi 86 de politicieni libe¬ 
rali ocupau 193 de posturi la bănci şi la diverse întreprinderi indus¬ 
triale. Nu era vorba însă numai de aspecte materiale. Momentul 

naţional era, după cum am menţionat deja, de o importanţă de-a drep¬ 
tul vitală, deoarece fără ponderea de 50 la sută de partea ungară ma¬ 
ghiarii ar fi intrat în secolul al XX-lea ca minoritate în propria lor 
ţară. La aceasta, se adăuga loialitatea politică la alegeri. în Budapesta, 
de exemplu, fiecare al doilea alegător era evreu, iar deputaţii liberali 
obţineau majorităţi importante şi atunci când alegătorii din alte judeţe 
se plasau pe o poziţie potrivnică guvernului. 13 

Guvernele au asigurat nu numai condiţiile generale pentru dezvol¬ 
tarea profitabilă a firmelor evreieşti, ele au făcut în plus din filose- 
mitism semnul distinctiv al erei liberale. Şi aici nu era vorba nicidecum 
doar de o frază goală. Când, în anii 1880, un mare val antisemit a 
inundat ţările Europei Centrale, Kâlmân Tisza a condamnat acest lucru 
nu numai ca „ruşinos, barbar şi dăunător onoarei naţionale 44 ; el şi-a 
mobilizat şi aparatul împotriva partidului antisemit al deputatului 
disident Gyozo Istoczy. în plus, emanciparea evreilor s-a realizat 
tocmai în acest timp şi cu punerea pe picior de egalitate a comunităţilor 
israelite cu confesiunea catolică şi cu cea protestantă şi s-a desăvârşit 
cu reglementarea reprezentării comunităţilor evreieşti în Camera 
Superioară. 

Independent de sciziunea timpurie a evreimii ungureşti într-un 
curent aşa-numit neolog şi unul ortodox (ultimul mai ales, dar nu ex¬ 
clusiv, în Ucraina Carpatică şi în ţinuturile mărginaşe din nordul Tran¬ 
silvaniei), sionismul a rămas în Ungaria o mişcare minusculă, greu 
perceptibilă statistic. Nimic nu ar putea să ilustreze mai bine raportul 
special de atunci al evreilor cu statul ungar ca faptul că în patria lui 
Theodor Herzl şi Max Nordau ideile acestor foarte importanţi expo¬ 
nenţi ai sionismului au rămas fără ecou. Un stat evreiesc în Palestina 
nu le apărea evreilor unguri ca obligatoriu sau dezirabil. în acest tablou 
se înscrie şi împrejurarea că în 1897 existau în armata chezaro-crăiască 
1 993 de ofiţeri de rezervă evrei, ceea ce însemna aproape o cincime 
din întregul corp de ofiţeri de rezervă evrei. în timp ce în Prusia nici 
un candidat evreu la gradul de ofiţer nu era promovat ofiţer de rezervă, 
armata austro-ungară era dispusă ca din ostaşi evrei cu termen redus 
să facă ofiţeri. Altfel arătau lucrurile la ofiţerii de carieră: în 1897, 
existau în total numai 178 sau 1,2 la sută ofiţeri de carieră evrei. Docu- 
mentele citate de Istvân Deâk în lucrarea sa despre armata cheza¬ 
ro-crăiască arată 14 că ofiţerul evreu de gradul cel mai înalt din armata 
chezaro-crăiască nu s-a convertit niciodată. Este vorba de feldma- 
reşalul-locotenent Eduard Ritter von Schweitzer, născut în Ungaria. 
Potrivit unor izvoare contemporane, bătrânul Schweitzer mergea în 

mod regulat la sinagoga din Budapesta, respecta alimentaţia cuşer 
şi, dacă trebuia să participe la dineu cu împăratul, cerea permisiunea 
să nu mănânce bucate interzise. 

Cel mai capabil ofiţer de origine evreiască a slujit în armata teri¬ 
torială ungară. Baronul Sâmuel Hazai (iniţial Kohn) s-a născut în 
1851, ca fiu al unui prosper negustor de băuturi spirtoase. El şi cei 
doi fraţi ai săi au intrat ca simpli soldaţi în armata de honvezi. Hazai 
a devenit în 1867 locotenent şi, la scurt timp după aceasta, s-a con¬ 
vertit. în 1900, a fost promovat colonel de stat-major şi repartizat la 
armata de honvezi. Deja general în 1909, el a servit până în 1917 ca 
ministru ungar al apărării. împăratul şi regele Carol l-au avansat în 
1917 la gradul de general-colonel şi şef al rezervelor pentru întreaga 
forţă armată. în această funcţie, Hazai era ca importanţă al doilea ofiţer 
al monarhiei după şeful marelui stat-major. 

Evreii unguri şi-au dovedit fidelitatea şi în Primul Război Mondial, 
înjur de 10 000 au căzut pe front. Zeci de mii au fost răniţi, iar pentru 
vitejia lor au primit distincţii înalte. în afară de general-colonelul 
Hazai, au mai existat 24 de generali evrei sau evrei convertiţi; gene¬ 
ralul Mârton Zold se număra printre ofiţerii cu cele mai înalte deco¬ 
raţii ale armatei. „Groaznicul paradox al evreimii central-europene 
se reflectă în ordinele şi fotografiile de pe front pe care veteranii evrei 
ai Primului Război Mondial le-au lăsat pe pereţii locuinţelor lor aria- 
nizate atunci când în al Treilea Reich au trebuit să ia drumul spre 
camerele de gazare 44 , constata Deâk. 15 

Faptul trist şi, retrospectiv, incontestabil este următorul: cu cât 
evreii se maghiarizau şi, în acelaşi timp, se occidentalizau mai mult, 
cu atât mai mult aveau parte de invidie, antipatie şi finalmente de 
ură. Acest antisemitism pe fundal de concurenţă nu se îndrepta, cum 
se afirmă atât de des, împotriva „galiţienilor“, evreii răsăriteni, cei 
înjur de 160 000 de evrei ortodocşi vorbitori de idiş şi, mai ales, 
trăitori în ţinuturile mărginaşe ale Ungariei de Nord şi ale Transil¬ 
vaniei, ci, în primul rând, împotriva evreilor asimilaţi, prosperi şi 
poligloţi şi, înainte de toate, împotriva burgheziei evreieşti din capitală. 
„Făcând abstracţie de burtă-verzimea germană invidioasă şi com¬ 
plexată, trebuie observat că mişcarea antisemită a avut ecoul cel mai 
puternic în rândurile proprietarilor funciari mijlocii confruntaţi cu difi¬ 
cultăţi economice. Din nefericire, îmbogăţirea evreilor a coincis tem¬ 
poral cu pauperizarea nobilimii 4416 — scrie istoricul Ignâc Acsady. 

Spre deosebire de ceea ce se întâmpla în majoritatea celorlaltor 
ţări europene, în Ungaria întreprinzătorii evrei dobândeau şi un număr 

tot mai mare de moşii. înainte de Primul Război Mondial, deja o cin¬ 
cime din marea proprietate funciară aparţinea evreilor şi — şi mai 
important — 73 la sută dintre marii arendaşi erau evrei. Un deputat 
conservator s-a pronunţat brutal de sincer în discursul său parlamen¬ 
tar: „Adevărul este, domnii mei, că un arendaş creştin vine la sfârşi¬ 
tul anului şi apelează la bunăvoinţa şi îngăduinţa ta creştinească. 
Pe de altă parte, putem fi siguri că arendaşul evreu se achită de 
obligaţiile sale şi atunci când soţia şi copiii lui dârdâie de frig sau 
n-au ce mânca. 4417 

Theodor Herzl care, budapestan fiind, îi scrisese încă de mic copil 
scrisori în ungureşte tatălui său, a intrat de mai multe ori în conflict 
cu evrei patrioţi din oraşul lui natal şi a văzut în ponderea dispropor¬ 
ţionat de mare a evreilor printre proprietarii de pământ şi imobile o 
greşeală enormă. Şi a prezis un antisemitism dintre cele mai viru¬ 
lente pentru cazul în care, într-o bună zi, guvernul liberal, menţinut 
la putere cu ajutorul capitalului evreiesc, s-ar prăbuşi. 18 Această pro¬ 
blematică a devenit calul de bătaie al presei antisemite mai ales prin 
caricaturi ostile, făcute de precursori ai lui Stiirmer*. în 1894, Herkd 
Păter , foaia umoristică ungurească de orientare clericală, prezenta 
foarte convingător modificarea imaginii evreului şi spaimele visce¬ 
rale drept cauză a antisemitismului: negustorul ambulant evreu de 
la mijlocul secolului al XlX-lea încă este un solicitant modest şi trud¬ 
nic pe care proprietarul conacului nobiliar îl priveşte de sus. La sfârşi¬ 
tul secolului însă, lucrurile stau exact invers: negustorul ambulant a 
devenit moşier, el este noul stăpân al conacului cumpărat la licitaţie, 
stăpânul care poartă deja mantaua înfiretată şi pantaloni ca aceia pe 
care-i poartă scăpătata clasă numită gentry , fumează pipă şi-i tratează 
arogant şi dispreţuitor pe nobilii de odinioară. 19 

La începutul secolului, fiii şi nepoţii întreprinzătorilor evrei prosperi 
s-au încadrat în acelaşi trend ca şi vlăstarele burgheziei germane bine 
consolidate. în interval de un deceniu, numărul evreilor din adminis¬ 
traţie a sărit de la zero la 5,2 la sută, acest număr necuprinzându-i 
şi pe convertiţi. în Parlamentul de la 1910, sub Istvân Tisza, erau deja 
84 de deputaţi de origine evreiască (flecare al cincilea). Convertirea 
trecea şi în Ungaria drept „bilet de intrare 44 . înainte de Primul Război 
Mondial, pe lângă generalul Hazai mai existau în guvern cel puţin 


* Publicaţie antisemită în Germania nazistă ( n. t.). 

cinci miniştri şi nouă secretari de stat de origine evreiască. Primarul 
general al Budapestei (începând din 1913), Ferenc Heltai, era de altfel 
nepotul lui Herzl. 20 

Efectele asimilării şi, mai ales, faptul că 346 de familii evreieşti 
convertite au primit titluri nobiliare — 200 (!) numai în cei patru ani 
ai celui de-al doilea guvern Tisza — au deschis drumul către căsătorii 
mixte între cunoscute familii aristocratice şi familii din marea finanţă 
evreiască. în evoluţia anumitor cariere, putem citi, dincolo de cifre 
şi nume, transformarea extraordinar de rapidă intervenită în poziţia 
socială a întemeietorilor şi urmaşilor. 21 

Când, după terminarea ieşivei (şcoala talmudică) de la Mattersburg, 
s-a stabilit în 1789 în oraşul Arad din Transilvania, tânărul rabin Aaron 
Chorin, originar din Moravia, probabil că nici în vis n-a visat că nepo¬ 
tul său Ferenc, în vârstă de doi ani la moartea lui (a lui Aaron Chorin), 
va deveni figura-cheie a capitalismului ungar. Născut în 1842 la Arad, 
Ferenc a studiat dreptul la Budapesta şi în străinătate şi a devenit 
apoi avocat şi întemeietor al cotidianului Alfold , care combătea 
politica Habsburgilor. în 1867, la nici 25 de ani, Chorin a fost trimis 
ca reprezentant al forţelor de centru-stânga în Parlament. Ca înflăcărat 
patriot maghiar, el a fost o vreme un critic al pactului dualist. După 
ce premierul Kâlmân Tisza nu a mai vrut să insiste pentru înfiinţarea 
unei bănci ungureşti de emisie de sine stătătoare, Chorin, ca deputat 
liberal, a rupt în 1875 relaţiile cu partidul de guvernământ şi s-a ală- 

A 

turat opoziţiei. Intre timp, Chorin a activat şi ca zelos promotor al 
industrializării, în primul rând în domeniul cărbunelui. Ca preşe- 
dinte-director al societăţii miniere Salgotarjân, el a controlat până la 

A 

urmă 40 la sută din întreaga extracţie de lignit a Ungariei. In 1901, 
a înfiinţat Uniunea Naţională a Industriaşilor şi de aceea a trebuit ca, 
în virtutea noilor prevederi ale legii, să demisioneze din Parlament. 
După o activitate ca deputat desfăşurată pe mai mult de un sfert de 
veac şi după dobândirea unei poziţii proeminente în lumea industriei, 
aproape sexagenarul s-a hotărât să treacă la catolicism. Acest pas 
surprinzător pentru mulţi demonstra irezistibila forţă de atracţie a 
aristocraţiei. Certificatul de botez trecea drept „bilet de intrare 44 în 
râvnitele cazinouri ale înaltei nobilimi şi ale aşa-numitiei gentry. Doi 
ani mai târziu, Chorin a ajuns în Camera Superioară. Fii şi fiice ale 
familiei Chorin s-au căsătorit cu membri ai altor familii evreieşti 
bogate şi parţial înnobilate. Strănepotul rabinului din Arad a jucat 
un rol de prim-plan în economia ungară şi a aparţinut restrânsului 
cerc de prieteni ai acelui regent Miklos Horthy al cărui regim poartă 

şi el răspunderea pentru diminuarea şi, până la urmă, nimicirea celei 
mai mari părţi a evreimii ungureşti. Chorin — ca mulţi alţi industriaşi 
evrei — a stat cu credinţă alături de Horthy până la invazia germană. 

Una dintre figurile cele mai pitoreşti şi mai influente din viaţa 
economică ungară a fost Zsigmond Komfeld, născut în 1852 la Golcuv 
Jenikov în Boemia. Ca vlăstar al unei familii foarte sărace, el a trebuit 
încă de la vârsta de unsprezece ani să lucreze într-o bancă din Praga. 
La douăzeci de ani, genialul tânăr era deja director al Uniunii Bancare 
Boemiene din Viena şi avea contacte strânse cu casa Rothschild. în 
1878, această casă a salvat de la faliment Banca Generală Ungară de 
Credit şi La pus ca director general pe tânărul de 26 de ani Komfeld. 
Cu ajutorul familiei Rothschild, tânărul manager de bancă a organi¬ 
zat în acelaşi an un împrumut de 150 de milioane de coroane pentru 
aproape falimentarul stat ungar. Komfeld a mai aranjat încă de trei 
ori, în 1881, 1888 şi 1892, foarte avantajoase operaţiuni de conver¬ 
siune pentru Ungaria, iar Banca de Credit a devenit de facto Banca 
de Stat a Ungariei. Sub egida lui, banca s-a angajat apoi în proiecte 
privind căile ferate, navigaţia, morăritul şi zahărul, mai târziu în pro¬ 
iecte privind portul Fiume, precum şi extinderea importantei uzine 
metalurgice şi constructoare de maşini Ganz. 

Acest om, care abia la vârsta de 26 de ani venise la Budapesta, a 
devenit în 1891 şi membru al Bursei budapestane. Komfeld, între 
timp cunoscător al maghiarei, a propus un plan de maghiarizare a 
bursei. Această atitudine patriotică — s-a spus — a fost profund carac¬ 
teristică pentru evreii din Ungaria, precum şi pentru aceia dintre ei 
care se născuseră în străinătate; „o trăsătură nou dobândită şi cu atât 
mai mult preţuită 64 , remarca Raphael Patai în cronica sa despre evrei- 

A 

mea ungară. In 1899, Komfeld a fost ales preşedinte al Bursei, în 
1902 numit membru al Camerei Superioare şi în 1909 cu puţin înain¬ 
tea morţii ridicat la rangul de baron. 

în ciuda multiplelor sale activităţi, Komfeld a rămas însă evreu 
convins. A fost vicepreşedinte al neologilor, al comunităţii israelite 
reformiste deci, şi filantrop convins. Când, în ajunul războiului ruso-ja- 
ponez din 1904/1905, a negociat în numele guvernului austro-ungar 
un important credit pentru Rusia, el a refuzat să primească o distincţie 
msească. Komfeld i-a comunicat ambasadorului ţarului că el a dus 
negocierile ca bancher la dorinţa guvernului său, dar că, în calitate 
de evreu, nu poate să accepte nici un semn de favoare de la o ţară 
în care evreii sunt persecutaţi şi chiar masacraţi, cum s-a întâmplat 
ultima oară la pogromurile din 1903. El a respins şi o remuneraţie 

pentru contribuţia sa la tratative. Deoarece în tinereţe îi rămăseseră 
interzise avantajele unei pregătiri culturale mai înalte, el căuta 
societatea celor mai mari savanţi evrei ai timpului său. Că Zsigmond 
Komfeld a fost un om extraordinar de înzestrat este incontestabil; 
însă chestiunea dacă el ar fi putut să facă o asemenea carieră şi să 
dobândească o asemenea importanţă la nivel naţional într-o altă ţară 
decât Ungaria rămâne sub semnul întrebării. 

Fiul său, baronul Moric Komfeld, a fost şi el industriaş: şi-a făcut 
un nume ca director general al firmei constructoare de maşini Ganz-Da- 
nubius şi ca preşedinte al Uniunii Industriei Metalurgice şi Construc¬ 
toare de Maşini; în plus, el a fost colecţionar de opere de artă, protector 
important al Academiei de Ştiinţe şi, după convertirea sa la creştinism, 
membru al Camerei Superioare, precum şi autor de studii sociologice 
conservator-naţionaliste. 

O poziţie aparte în trioul celor mai mari capitalişti evrei a ocupat-o 
familia Csepeli Weisz. Primul Weisz fusese în anii 1820 un modest 
producător de garnituri de pipă într-un cartier de la periferia Pestei. 
Fiul său Adolf era comis-voiajor şi făcea negoţ cu băuturi spirtoase 
şi cereale. Deşi a reuşit să-şi trimită fiul cel mai tânăr, Manfred, la 
o universitate germană, el nu a fost nici proeminent, nici om de mare 
succes. Familia aceasta a început să însemne ceva abia după 1882, 
când Berchtold, fiul cel mare al lui Adolf, a înfiinţat lângă Budapesta 
o fabrică de conserve din came. Era prima de acest gen din Ungaria. 
După 1885, Berchtold şi Manfred au primit prima comandă de stat, 
anume aceea de a asigura aportul Ungariei la aprovizionarea armatei 
chezaro-crăieşti cu conserve de gulaş. Curând, fraţii Weisz au produs 
şi alte conserve, precum şi puşti pentru armată. în 1892, ei au înfiinţat 
o fabrică de muniţii pe insula Csepel de pe Dunăre, la sud de Buda¬ 
pesta. Această fabrică a avut atât de mult succes, încât fraţii au trebuit 
să-şi departajeze interesele. în timp ce Berchtold s-a ocupat cu textilele 
(o fabrică producea corturi pentru armată) şi cu bursa de cereale şi 
a câştigat un loc în Parlament, Manfred a înfiinţat o fabrică metalur¬ 
gică, pentru a scăpa de dependenţa de producători de metale străini, 
în 1896, Manfred a fost înnobilat. 

Fiii şi fiicele sale s-au căsătorit cu membri ai familiilor de bancheri 
şi industriaşi Komfeld şi Chorin. Lui Weisz, devenit între timp cel mai 
important fabricant de armament, regele Caroi i-a conferit titlul de 
baron. Cu aceste trei familii în frunte, în jur de zece dinastii famili¬ 
ale, iniţial evreieşti, dar majoritar convertite, înrudite unele cu altele, 

dar şi cu unele dintre cele mai vechi neamuri nobiliare, controlau şi 
în perioada interbelică circa o jumătate din industria ungară. 

Un autor german antisemit identificase deja între 1900 şi 1918 26 
de aristocraţi autohtoni ale căror soţii descindeau din familii de 
industriaşi evrei. Aşa, de pildă, soţia premierului baron Geza Fejervâry 
provenea dintr-o familie evreiască; fiica unui alt aristocrat, pe nume 
Lâszlo Lukâcs, a intrat prin mariaj în cunoscuta dinastie Hatvany- 
Deutsch, care controla industria zahărului; şi aşa mai departe. 22 

Multiplele legături cu aristocraţia şi, mai ales, averea lor incomen¬ 
surabilă i-au ajutat pe cei 47 de membri ai familiilor Weisz, Chorin, 
Komfeld şi Mauthner ca în toiul operaţiunii de nimicire, care se des¬ 
făşura la turaţie maximă în Ungaria, să ajungă în primăvara lui 1944 
prin Viena şi Stuttgart în Portugalia şi în Elveţia. A fost vorba de un 
aranjament complex, încheiat în spatele autorităţilor ungare şi al Minis¬ 
terului de Externe german, între SS şi familii. în contrapartidă cu 
cota-parte de 51 de procente deţinută de membrii neevrei ai familiilor 
respective la nou-înfiinţata societate pe acţiuni „Valorificarea şi admi¬ 
nistrarea casei“ (partea grasă a acesteia erau uriaşele uzine Weisz-Man- 
ffed de la Csepel, un complex de industrie grea cu 40 000 de muncitori 
care produceau armament), Standartenfîihrerul Kurt Becher, cu acordul 
Reichsfuhrerului SS Heinrich Himmler, le-a asigurat familiilor în 
chestiune libera trecere. SS urma ca pentru un interval de 25 de ani 
să funcţioneze pe post de custode şi pentru aceasta să primească drept 
onorariu cinci procente din încasările brute. Conform contractului 
semnat la 17 mai 1944, membrii familiilor ce emigrau aveau de primit 
de la SS 600 000 de dolari şi 250 000 de mărci germane. Până la urmă, 
toţi partenerii unguri enumeraţi au ieşit teferi din această situaţie; e 
drept că, din cauza „împrejurărilor 44 , SS nu a mai putut să le expedieze 
în mai multe rate 400 000 de dolari, aşa cum se prevăzuse. 

Fricţiunile dintre SS şi Ministerul de Externe în cel de-al Treilea 
Reich, corespondenţa dintre guvernul ungar de atunci dintr-o ţară deja 
controlată şi ocupată de Wehrmacht pe de o parte şi forurile germane 
pe de altă parte, corespondenţa privind durata administrării cu carac¬ 
ter de custodie şi numirea de personal de conducere unguresc — toate 
acestea le citim astăzi ca pe scenariul pentru o piesă de teatru absurd. 
Dar atunci se punea problema ca industria şi, mai ales, industria de 
armament a Ungariei să fie predată în totalitate celui de-al Treilea 
Reich sub controlul direct al SS. Aşadar, în timp ce 437 402 de 
evrei, înghesuiţi câte 70 în vagoane de vite, erau deportaţi din Ungaria 
la Auschwitz, membrii „grupurilor familiale 44 , cum i-a denumit 

negociatorul-şef Chorin, asiguraţi cu vize elveţiene şi portugheze 
falsificate de SS în paşapoartelor lor, hoinăreau prin Ziirich şi Lisa¬ 
bona. Contra unei sume de o mie de dolari de persoană, SS a permis 
ca la 30 iulie 1944, cu puţin înainte de încheierea deportării, 1 684 de 
fruntaşi evrei înstăriţi să plece într-un tren special supraaglomerat 
spre Elveţia. Chiar şi în perioada cea mai întunecată a istoriei evreimii 
ungare a fost deci valabilă ecuaţia lui Orwell: toţi erau egali, şi totuşi 
unii erau „mai egali decât ceilalţi 64 . în chestiunile privind această peri¬ 
oadă şi în cele referitoare la salvarea celor bogaţi îşi au originea dez¬ 
binarea profundă şi controversele nici astăzi încheiate despre rolul 
consiliilor evreieşti şi al personalităţilor lor conducătoare (ca aceea 
a conducătorului sionist Rezso Kastner, asasinat în Israel în 1957). 23 

într-adevăr, ar fi complet greşit să reducem rolul evreilor la econo¬ 
mie şi finanţe sau la eforturile de adaptare uneori tragicomice ale 
nepoţilor şi strănepoţilor înnobilaţi ai cârciumarilor sau rabinilor de 
odinioară. Ungurii evrei au găsit chiar de la început, adică deja din 
vremea luptei pentru libertate de la 1848/1849, un alt câmp de activi¬ 
tate în ştiinţă, artă şi literatură. în studii în germană şi engleză despre 
Europa Centrală sau Ungaria apar cu litere luminoase mai ales nume 
ca Gyorgy (Georg) Lukâcs care, ca fiu al unui bancher evreu înnobi¬ 
lat, a devenit celebrul şi controversatul filozof marxist şi politician 
comunist, sau Ferenc (Franz) Molnâr, dramaturgul maghiar cel mai 
jucat şi în ziua de azi pe scenele lumii. Mai puţin cunoscuţi sau aproa¬ 
pe uitaţi sunt aceia care spre sfârşitul secolului al XlX-lea şi începutul 
celui de al XX-lea aparţineau „generaţiei uriaşilor 44 (de exemplu, Ala- 
dâr Komlos) din ştiinţă. 

Nici un evreu ungur nu a avut parte de umiliri şi de aprecieri mai 
mari cum a avut Ârmin Vâmbery, marele orientalist şi scriitor. Para¬ 
lizat de un picior încă de la naştere, în 1832, la Dunaszerdahely în 
Slovacia de azi, savantul a descris în memoriile sale publicate mai 
întâi în limba engleză cum la vârsta de doisprezece ani a lucrat pe 
post de calfa la croitorie, cum apoi a studiat şi s-a angajat foarte tânăr 
să predea ca profesor particular şapte limbi (latină, maghiară, germană, 
slovacă, ebraică şi chiar franceză şi italiană). 24 Mai târziu, şi-a însuşit 
şi spaniola, daneza şi suedeza. A avut o memorie de-a dreptul feno¬ 
menală şi s-a concentrat pe turcă, arabă şi dialecte persane, pentru 
că era deosebit de interesat de originea ungurilor. 

Vâmbery trebuie să fi exercitat o atracţie aproape magică. Avea 
22 de ani când i-a fost prezentat baronului Jozsef Eotvos, ministrul 

culturii. Acesta i-a făcut îndată rost de o bursă pentru Constantinopol. 
Ministrul de externe turc Mehmed Fuad Paşa l-a angajat apoi chiar ca 
secretar. Vâmbery a câştigat şi simpatia sultanului Abdul Hamid II. 
Ca să fie acceptat pe deplin, s-a convertit la islam. 

în cei şase ani petrecuţi în Turcia a publicat un dicţionar germa- 
no-turc şi a elaborat mai multe lucrări ştiinţifice. Din 1860 membru 
al Academiei, Vâmbery a plecat în 1861 ca prim european, deghizat 
în derviş, într-o călătorie de şapte luni şi jumătate prin Armenia, Persia, 
Afganistan, Kiva, Buhara şi Turkestan. După ce s-a întors, a publicat 
în limba engleză în 1864 Travels and Adventures in Central Asia 
(Călătorii şi aventuri în Asia Centrală ), o relatare fascinantă despre 
limbile, dialectele, religiile, obiceiurile populare şi sistemele politice 
de acolo. în Persia, a stabilit contacte cu legaţia britanică, iar relatările 
lui despre India şi alte ţări au fost înaintate direct prim-ministrului, 
lordul Palmerston. 

Cea mai mare jignire personală pentru Vâmbery a fost că după 
întoarcere, nu a putut să primească bani de la Academie pentru o 
călătorie în Anglia decât după o intervenţie personală a ministrului 

A 

Eotvos şi după depunerea manuscriselor sale cele mai valoroase. In 
Anglia, orientalistul a fost sărbătorit şi cinstit ca un erou. 

Invitat adesea la castelul Windsor, el a devenit curând un prieten 
personal al prinţului de Wales, regele Eduard VII de mai târziu. Cre¬ 
dinţa faţă de o religie nu se număra, ce-i drept, printre calităţile lui 
remarcabile. în Occident, el a redevenit creştin, ca să primească la 
Universitatea din Budapesta o catedră pentru limbi orientale, pe care 
a deţinut-o din 1864 până în 1905. Toţi savanţii unguri cunoscuţi în 
acest domeniu i-au fost elevi. 

în ciuda extraordinarei sale popularităţi în Anglia, precum şi în 
Turcia, el s-a întors mereu în Ungaria. A scris două autobiografii în 

/V 

engleză, apărute în 1885 şi 1904. In memoriile sale, se spune că în 
1862, venind de la Constantinopol şi călcând la Mohâcs din nou pe 
sol unguresc, a căzut în genunchi plângând şi a sărutat pământul 
patriei. Dar cetăţeanul întregii lumi şi liber-cugetătorul, care de mic 
copil se simţise un patriot ungur, a constatat curând că lumea îl crede 
a fi mai degrabă un derviş decât un ungur credincios. S-a văzut con¬ 
fruntat în permanenţă cu fanatismul religios, cu prejudecăţi antisemite 
şi învinuiri nedrepte, deşi printre savanţi şi diplomaţi era cunoscut 
de toată lumea. Lui Theodor Herzl i-a făcut cunoştinţă, la dorinţa 
acestuia, cu sultanul Abdul Hamid. Când, cu ocazia unei vizite la 
Budapesta, moştenitorul tronului englez s-a interesat în primul şi în 

primul rând de prietenul său Vâmbery, acesta, după cum am menţionat 
deja, a fost admis ca membru în cazinoul cel mai exclusivist. Dar 
nu numai atât: când a observat că pe prietenul său aristocraţia nu-1 
tratează cu respectul obişnuit în Anglia, prinţul de Wales a dat o 
recepţie şi a intrat în salon braţ la braţ cu Vâmbery, „prietenul meu“ 

„în Ungaria, un evreu nu poate să fie ungur, deşi sunt de multă 
vreme agnostic şi mi-am riscat viaţa ca să cercetez originile limbii 
maghiare^, a scris Vâmbery cu amărăciune în autobiografia sa. Când 
l-a invitat regina Victoria, el a fost servit de moştenitorul tronului cu 
apă dintr-un urcior. „Nu-i rău, mi-am zis: prinţul îl serveşte pe fostul 
student cerşetor evreu. “ Şi chiar şi la Paris, unde l-a primit într-o lungă 
audienţă Napoleon III, el a trăit experienţe diametral opuse trata¬ 
mentului de-acasă, adesea jignitor. La întrebarea care este lectura lui 
preferată, nimeni altul totuşi decât cel mai vestit scriitor al epocii sale, 
Mor Jokai, a răspuns: „Biblia, Shakespeare şi Vâmbery“! în ochii 
istoricului literar Komlos, destinul lui Vâmbery a simbolizat, în ciuda 
tuturor succeselor, mai curând eşecul decât succesul asimilării. 

Că observaţia pregnantă a lui Heine — „certificatul de botez este 
biletul de intrare în cultura europeană“ — era valabilă şi pentru Unga¬ 
ria sfârşitului de secol al XlX-lea o arată destinul incredibil al copi- 
lului-minune Ignâc Goldziher, născut în 1850 la Szekesfehervâr. Deja 
la vârsta de doisprezece ani el a publicat un studiu despre originile 
şi structura predicilor ebraice (cheltuielile de tipărire au fost suportate 
de tatăl său), iar patru ani mai târziu Vâmbery l-a primit ca student. 
După luarea doctoratului la Leipzig şi după alte studii la Oxford şi 
Cambridge, Goldziher a devenit docent la Universitatea din Buda¬ 
pesta. Cu o bursă de care-i făcuse rost ministrul Eotvos a întreprins 
o călătorie la Damasc şi Cairo. Spre deosebire de Vâmbery, Goldziher 
s-a declarat evreu şi, cu toate acestea, a fost admis să studieze la 
institutul religios de cel mai înalt rang al lumii musulmane. Stăpânirea 
magistrală a limbilor arabe şi cunoştinţele lui Goldziher în materie 
de filozofie a religiei islamice şi de ştiinţă a dreptului i-au uimit pe 
colegii săi egipteni. între timp, el învăţase nu numai dialecte tura¬ 
nice şi persane, ci şi sanscrita şi rusa. 

Totuşi, după întoarcerea la Universitatea din Budapesta, Goldziher, 
ca evreu, nu a putut să devină profesor (un docent trebuia să ţină pre¬ 
legeri, dar nu primea salariu). A trebuit să lucreze treizeci de ani ca 

secretar al comunităţii israelite până ce, în sfârşit, în 1905, la vârsta 

* 

de 55 de ani, a primit o catedră. In nesfârşit de lunga sa perioadă de 
serviciu la comunitatea israelită, el ajunsese să-şi urască şefii ca pe 

nişte oameni vulgari, mărginiţi şi demni de dispreţ. Totuşi, a refuzat 
orice chemare în străinătate — la Viena şi Praga, la Leiden şi Berlin, 
la Oxford şi Cambridge — şi a preferat să rămână credincios „scla¬ 
viei 44 lui din Budapesta. Ne putem întreba în ce măsură această stăpâ¬ 
nire de sine avea de-a face cu patriotismul său unguresc. 

Oricum ar fi, tocmai în această perioadă aşa de grea, Goldziher, 
după opt până la zece ore de muncă pentru nişte „capete seci 44 , şi-a 
elaborat operele cele mai importante, cele mai multe în limba ger¬ 
mană. A fost ales membru al tuturor academiilor europene de ştiinţe, 
inclusiv al celei ungare. Producţia sa literară este cu adevărat imensă; 
unul dintre elevii săi i-a alcătuit la Paris în 1927 o bibliografie cu 
580 de cărţi şi mari studii. Lucrările sale despre islam au găsit preţuire 
pe plan mondial şi au fost reeditate şi după o sută de ani. 

Cu toate acestea, însemnările de jurnal, „curăţate 44 de soţie şi publi¬ 
cate abia la cincizeci de ani de la moartea lui, arată un om în multe 
privinţe maladiv de gelos, aproape paranoic, care era îndrăgostit de 
propria lui noră şi nu mai avea decât observaţii veninoase pentru colegi 
nu mai puţin dotaţi şi, nu în ultimul rând, pentru fostul său protector 
Vâmbery. Pe acesta îl numea chiar „derviş şarlatan 44 

Alţi doi savanţi de prim-plan, nu aşa de cunoscuţi în străinătate 
şi foşti elevi ai lui Vâmbery, au fost Ignâc Kunos şi Bemât Munkâcsy, 
care au publicat, ce-i drept, numai în maghiară cărţi deschizătoare 
de drumuri în materie de limbă turcă, respectiv în materie de rude 
din Ural-Altai ale ungurilor, ostiaci, ciuvaşi şi voguli şi care mai târziu 
au înfiinţat o revistă de orientalistică, revistă recunoscută internaţional. 
Dar nici aceşti doi cercetători geniali nu au fost apreciaţi după cuvi¬ 
inţă. Astfel, Kunos a fost chemat ca profesor titular în capitală abia 
în 1918, când avea 58 de ani (!); el, într-adevăr, după doi ani s-a retras 
din nou — desigur, din cauza vehementei atmosfere antisemite de atunci. 
Colegul său Munkâcsy a devenit, ce-i drept, „chiar 44 la cincizeci de 
ani membru al Academiei, dar nu a realizat niciodată saltul spre o 
catedră universitară. 

Astăzi, cei doi geniali cercetători sunt consideraţi aproape de acelaşi 
rang cu Vâmbery şi Goldziher. Aceasta nu împiedică însă ca rădăcinile 
ugro-finice ale limbii maghiare să fie puse sub semnul întrebării, ba 
chiar contestate, de pseudosavanţi şi şarlatani naţionalişti şi mărginiţi 
nu în ultimul rând din cauză că cei mai mulţi şi mai mari lingvişti 
din acest domeniu au fost de origine evreiască sau germană, este de 
părere Kâroly Redei, fino-ugrist la Universitatea din Viena. 25 



29 

„Se va germaniza, sau se va maghiariza 
Ungaria?“ Rolul deosebit al germanilor 


în Ungaria, nici un autor nu a stârnit cu o singură carte o indignare 
atât de mare cum a stârnit profesorul universitar miinchenez Franz 
von Loher cu lucrarea sa apărută în 1874 Maghiarii şi alţi unguri} 
Nu putem reda decât cu citate textuale acea aroganţă injustă care a 
marcat în anii şaptezeci şi optzeci ai secolului al XlX-lea campania 
antiungară şi a influenţat şi pe termen lung imaginea Ungariei în spa¬ 
ţiul germanofon. Cartea era o abil redactată mixtură de impresii per¬ 
sonale, note de călătorie şi injurii la grămadă, care nu tolerau nici o 
obiecţie şi musteau de vădite resentimente. 

Nu există nici o singură idee culturală — fie ea în sistemul dreptului, 
războiului şi statului, în religie şi morală, în artă şi ştiinţă sau în indife¬ 
rent în ce domeniu — da, nu există nici măcar vreun produs propriu al 
industriei sau al traficului comercial, pe care ungurii să le fi luat în drumul 
lor spre lumea civilizată. Este o trăsătură ciudată a maghiarilor că ei nu 
lasă nicăieri urme. [...] Este foarte adevărat că poporul maghiar se află 
încă în destulă măsură pe aceeaşi treaptă meşteşugărească pe care se afla 
cu peste o mie de ani în urmă, când corturile lui încă se zăreau în cuprin¬ 
sul vastei stepe asiatice. [...] Dacă întreaga literatură maghiară ar dis¬ 
părea subit de pe faţa pământului, ar fi lumea realmente mai sărăcită cu 
câteva idei? 


După o privire retrospectivă asupra „incursiunilor de pradă pline de 
nesaţ, de sânge şi pârjol", care „chiar pe răbdătorii germani i-au umplut 
de asemenea mânie şi scârbă, încât după marea bătălie a răfuielii au 
aruncat într-o groapă «huni» morţi şi vii", şi după o trecere în revistă 
a valurilor de imigraţie germane, Loher trage concluziile sale irevo¬ 
cabile într-un capitol cu titlul semnificativ: „Se va germaniza, sau 
se va maghiariza Ungaria?" 2 


Maghiarii nu au fost şi nu vor fi [...] totuşi niciodată un popor civilizat. 
Natura maghiarului nu adăposteşte în sine un germen de civilizaţie mai 
înaltă, o năzuinţă proprie spre aşa ceva. [...] Alţii trebuie să accepte o 
limbă care rămâne pururea un dialect, să se sacrifice unui popor care, 

conform întregii sale istorii, naturi şi situaţii trebăluieşte — în rândurile 

din spate — totdeauna numai imitând, printre popoarele dătătoare de ton. 

Tonul ascuţit şi sarcasmul muşcător erau în parte o reacţie la tendin¬ 
ţele de maghiarizare manifestate în primul rând în plan cultural. în 
general, cum poate un popor primitiv, rămas în urmă, să îndrăznească 
a-i maghiariza pe „germani şi slovaci 44 , pentru ca aceştia să citească, 
nu-i aşa, cărţi ungureşti — aşa sunau argumentele împotriva ungurilor 
setoşi de putere, risipitori şi inculţi. Unii domni de modă veche se 
feresc din principiu să atingă cărţi, de parcă acestea ar putea să-i ardă 
la degete, spune Loher. 

Un cu totul alt scop urmăreau romanele populare ale lui Adam 
Muller-Guttenbrunn, şvabul bănăţean care trăia la Viena (1852-1923). 
Ele trebuiau să contribuie la întărirea germanismului antiungar şi la 
slăbirea dinamicii asimilării celor 1,9 milioane de germani. Harnicul 
ţăran şvab se stabileşte pe pământul pustiit de turci, în timp ce domnul 
ungur, fumător de pipă şi permanent cu băutura în nas, apare ca figură 
contrastantă. Teza că Ungaria este o ţară a „degringoladei culturale 44 , 
o ţară „fără cultură proprie 44 , era dublată şi de caricatura cu pustă şi 
paprica, cu ţigani şi Csikos herghelegiul, caricatură involuntar răs¬ 
pândită de romantici, în special de „ungurii adoptivi 44 Lenau şi Liszt. 
Acest clişeu s-a menţinut până în vremea noastră şi, de curând, se 
alimentează prin broşuri turistice care în ziua de azi inundă nu numai 
Europa. 

A 

In eseul său despre imaginea ungurilor, chiar Eckhardt era de părere 
că:,«Această componentă asiatică noi i-am impus-o străinătăţii aproape 
cu forţa. 44 Fireşte, sălbaticul, trufaşul şi uşuraticul ungur ca figură 
comică, de pildă, continua să fie în foile satirice vieneze un perso¬ 
naj mai simpatic decât cel dintr-o descriere de la începutul secolului 
al XVIII-lea. Acel personaj poate fi văzut la muzeul regional de la 
Bad Aussee din Stiria. Artistul necunoscut zugrăvise zece figuri în 
costumul lor naţional cărora li se atribuie în total şaptesprezece tră¬ 
sături tipice. Aici se găsesc spanioli şi germani, englezi şi turci şi chiar 
unguri, care sunt caracterizaţi ca „infideli şi trădători, instigatori, cruzi 
şi sângeroşi, fără minte şi trândavi 44 

A 

In literatura de limbă germană, creator propriu-zis al imaginii mar¬ 
cate de romantism a maghiarilor a fost socotit însă Nikolaus Lenau 
(1802-1850), care şi-a petrecut anii copilăriei şi ai tinereţii în mare 
parte în Ungaria. Celebrele sale poezii (Crâşma din pustă , Cei trei 




360 


UNGURII 


ţigani , Tâlharul din Bakony , Misko de pe Tisa) cântă şesul ungar, 
oamenii lui legaţi de natură, încă nepervertiţi, îi cântă pe Csikos, pe 
Betyâr (tâlharul), pe husari şi, mai ales, pe ţigani. Unii istorici şi literaţi 
unguri animaţi de sentimente naţionale i-au reproşat că prin imagi¬ 
nea romantică şi „exagerat 44 de colorată pe care i-a compus-o ţiganu¬ 
lui a falsificat-o pe cea de ungur şi a făcut ca în viziunea germană 
populară ţiganii să se identifice cu maghiarii. 3 

în realitate, Lenau, care-şi trăgea pseudonimul de la Niembsch von 
Strehlenau şi care astăzi trece drept cel mai important liric austriac 
al secolului al XlX-lea, nu a fost nicidecum deschizătorul de drumuri 
al unui „romantism al pustei 44 , ci un poet al protestului împotriva sta¬ 
tului lui Mettemich; eroii săi erau rebeli, eretici, revoluţionari, indi¬ 
vidualişti şi adversari atât ai autorităţii laice, cât şi ai celei ecleziastice: 
Faust, Savonarola, albigenzii şi Râkoczi. 4 Lenau, căruia la 42 de ani 
i s-a întunecat mintea, a devenit de-a lungul timpului, în funcţie de 
întreaga atmosferă politică dominantă, „ungur până la ultima bătaie 
a inimii sale“ apoi „neamţ unguresc 44 , „german din Ungaria 44 şi de 
la mijlocul anilor treizeci numai german, uneori chiar „poet al naţiunii 
germane de sud-est 44 . Germanistul maghiar Antal Mâdl a atras atenţia 
într-un studiu nu numai asupra interpretărilor greşite şi instrumen- 
talizării acestui mare poet, ci şi asupra locului său alături de Heine 
şi Petofi „ca foarte important campion al progresului social şi al gân¬ 
dirii revoluţionare din Europa Centrală în epoca premergătoare revo¬ 
luţiei din martie 445 . 

Reproşurilor venite din Ungaria li s-a adăugat şi acela referitor la 
faptul că Franz (Ferenc) Liszt era atât de tare influenţat de Lenau, 
încât în cartea sa despre ţigani, carte celebră pe plan general, dar de 
pomină în Ungaria, a inclus traducerea franceză a poeziei acestuia 
Cei trei ţigani şi, prin rapsodiile sale ungare, a promovat în străinătate 
ideea că ţigani şi unguri sunt una şi aceeaşi realitate. 6 

Franz Liszt a fost, fără îndoială, ungurul adoptiv cel mai vestit şi 
totodată cel mai mândru. Deşi în întreaga lui viaţă nu a vorbit decât 
germana şi mai târziu franceza, el s-a declarat în permanenţă legat 
de strămoşii săi şi de unguri. Julia Pardoe, o englezoaică autoare de 
însemnări de călătorie, a descris într-un întreg capitol 7 cu ce entu¬ 
ziasm l-au întâmpinat budapestanii pe Liszt în 1839 şi cum cinci mii 
de unguri l-au însoţit pe artist de la locul prestaţiei scenice până la 
cel unde era găzduit. în acest turneu triumfal i s-a înmânat, după con¬ 
certul de la teatru, o sabie de mare valoare, bogat împodobită cu pietre 
preţioase, care aparţinuse cândva principelui Transilvaniei Ştefan 

Bâthory. Liszt a declarat cu lacrimi în ochi că el înţelege această sabie 
ca pe o sarcină de a face ca poporul său, care se remarcase mai înainte 
prin fapte de arme, să se acopere de glorie universală pe tărâmul artelor. 
Dacă, în construirea naţiunii lor, ungurii vor fi împiedicaţi cu violenţă, 
atunci săbiile să fie scoase din nou din teacă, şi „sângele nostru să 
ni-1 dăm până la ultima picătură pentru dreptul nostru, pentru rege 
şi patrie 44 . Faptul că la 1848/1849, în timp ce ungurii luptau pentru 
libertate, Liszt s-a retras la Curtea unui stătuleţ german, iar sabia sa 


a rămas în comodă i-a oferit lui Heine material abundent pentru poezia 
satirică în octombrie 1849} Liszt însă a revenit mereu cu sublinierea 


pe care a făcut-o şi într-o scrisoare din 7 mai 1873: „Probabil că mi 
se poate permite ca, în ciuda jalnicei mele necunoaşteri a limbii ma¬ 
ghiare, să rămân de la naştere până la moarte maghiar cu inima şi 
cu mintea. 44 De altfel, el începuse în 1829 să înveţe ungureşte, dar 
după a cincea lecţie, obosit, se lăsase păgubaş la cuvântul tăntoritha- 
tatlansăg (nestrămutabilitate). Oricum, în 1867 a compus Missa înco¬ 
ronării , iar în 1875 a preluat postul de preşedinte al Academiei Ungare 
de Muzică. 9 


Dacă Franz Liszt nu a reuşit să înveţe limba iubitului său popor, maghia¬ 
rizarea, în ciuda protestelor din partea unor oameni politici şi intelectuali 
cu conştiinţă etnică germană, a făcut progrese neaşteptat de mari şi 
printre locuitorii germani risipiţi prin Ungaria. Ca să înţelegem feno¬ 
menul, trebuie să avem în vedere faptul că situaţia germanilor se deose¬ 
bea esenţial de cea a celorlalte naţionalităţi din Ungaria 10 : 

• Ei nu formau o comunitate solidă, apărută ca atare de la început. 
Cei mai vechi locuitori au venit saxonii (saşii) în Transilvania şi 
în Ungaria de Sus (Slovacia de azi) în vremea Ârpâdienilor. După 
plecarea turcilor, şvabii [o populaţie eterogenă, formată din germani, 
francezi, italieni, spanioli, bulgari — n. ed.\, au imigrat în secolele 
al XVIII-lea şi al XlX-lea în Banat, în Backa şi în aşa-numita 
„Turcie şvăbească 44 (comitatul Baranya cu Pecs şi Tolna din vestul 
Ungariei). Deosebirile de dialect, de situaţie economică şi de con¬ 
diţii de colonizare au împiedicat o coeziune temeinică. 

• Spre deosebire de slovaci, sârbi, români şi, natural, croaţi, germanii 
erau împrăştiaţi pe tot cuprinsul ţării. Cu excepţia saşilor transil¬ 
văneni, lor le lipsea nu numai un ţinut de colonizare închis, ci le 
lipseau şi tradiţii comune de limbă, cultură şi istorie. 

• Structura lor socială era şi ea complet neunitarâ. Nu existau, de 
pildă, contacte între burghezia germană din oraşe şi ţăranii germani 
din sate. Diferenţierea socială s-a accentuat şi mai mult prin rolul 
aparte jucat de orăşenii germani în procesul de formare a burgheziei 
din Ungaria. 

• în sfârşit, comunitatea de limbă cu austriecii din Imperiul Habsburgic 
şi cu locuitorii Germaniei însemna şi ea conştiinţa de a avea aliaţi 
naturali în aceste ţări, un fapt care a marcat şi el mişcarea naţio¬ 
nală germană din Ungaria. Acest factor a jucat însă un rol important, 
în parte fatal, abia după prăbuşirea monarhiei şi, mai ales, odată 
cu apariţia celui de-al Treilea Reich. 

în fond, acel egyedul vagyunk! — suntem singuri! — formulat memo¬ 
rabil de Szechenyi însemna totodată o delimitare faţă de turci, ca şi 
faţă de germani; mai târziu, faţă de slavi şi faţă de germani, respectiv 
austriecii germani. Raportul ungaro-german era deci unul „contra- 
dictoriu“. Era vorba, precum în Polonia şi în provinciile cehe, despre 
probleme asemănătoare, legate de dezvoltarea ţării şi de coloniştii 
germani, era de părere istoricul Giinter Stockel în cartea sa Europa 
de Est şi germanii. 

Aceste probleme, pe de o parte, s-au atenuat prin frontul comun în care 
ungurii şi germanii s-au găsit adesea împotriva slavilor şi românilor; pe 
de altă parte, ele s-au permanentizat şi acutizat prin dominaţia Habsburgilor, 
care era percepută de unguri ca dominaţie germană şi care, în fapt, a con¬ 
tribuit la întărirea elementului german, chiar dacă erau mai puţin tendinţe 
de germanizare conştiente, emanate de la Viena, decât încercări de a 
centraliza administraţia Imperiului Habsburgic . 11 

Ponderea germanilor din Ungaria (fără Croaţia-Slavonia) a scăzut de 
la 13,6 la sută din populaţia totală în anul 1880 la 10,4 la sută în 1910. 
Au existat trei cauze ale acestei descreşteri a populaţiei germane: nata¬ 
litatea scăzută, ponderea mai mare a emigrării şi asimilarea crescândă. 
Maghiarizarea a avut efecte puternice şi asupra sistemului şcolar ger¬ 
man (cu excepţia celui din Transilvania). în 1910, nu mai exista la 
Budapesta nici o şcoală primară germană. în 1850, aproape două tre¬ 
imi (în 1848, chiar trei pătrimi) dintre locuitorii capitalei încă aveau 
germana ca limbă maternă, în 1880 numai ceva peste o treime, în 
schimb în 1910 numai nouă procente. Germanii din Ungaria nu aveau 
în 1906/1907 nici o singură şcoală medie. 12 

Pe acest fundal trebuie văzute apariţia şi activităţile Uniunii Şcolare 
Germane din Berlin şi ale Partidului Popular German din Ungaria 
şi ale altor organizaţii ale minorităţii germane, precum şi publicarea 
cărţilor lui Loher şi ale deputatului sas din Transilvania, Guido von 
Baussnem (Sugrumarea naţionalităţii germane din Ungaria ). 13 Efor¬ 
turile pentru mobilizarea în vederea primirii unui sprijin din Germania 
au dat însă greş. Aceasta s-a întâmplat pentru că premierul Andrâssy 
a reuşit în 1870/1871 să respingă federalizarea (trialism în loc de dua¬ 
lism) promovată mai întâi foarte promiţător de partea cehă. Poziţia 
Ungariei s-a întărit apoi direct sau indirect prin strânsa colaborare 
dintre Andrâssy, acum ministru de externe, şi Bismarck. Pentru poli¬ 
tica externă germană, raţiunea de stat era incomparabil mai impor¬ 
tantă decât soarta germanilor din Ungaria. Bismarck însuşi liniştea 
guvernul ungar că guvernul german nu se va amesteca în treburile 
interne ale Ungariei, că nu vrea să poarte de grijă elementului german 
din Ungaria, deoarece — după cum se spunea — Imperiul German 
pune „un preţ atât de mare pe forţa şi caracterul unitar al imperiului 
ungar" încât „considerentele sentimentale trebuie să facă, dimpotrivă, 
un pas înapoi" 14 . 

Bismarck nu a uitat că Andrâssy, ca ministru de externe în 1871 
în războiul germano-francez, nu a fost contra, ci de partea Imperiului 
German şi că el a pregătit împăcarea duşmanilor de la Koniggrătz 
şi până la urmă, încă înainte de demisia sa din postul de ministru de 
externe, a realizat o apropiere austriaco-germană, „Dubla Alianţă" 
din 1879. Bismarck a vrut şi mai târziu să aibă un aliat bun şi a luat 
poziţie împotriva năzuinţelor naţionale ale saşilor transilvăneni. Pe 
de altă parte, acţiunea de ocupare (în 1878) şi mai târziu de anexare 
(în 1908) a Bosniei şi Herţegovinei încurajată de Bismarck şi materia¬ 
lizată de Andrâssy a fost o greşeală fatală, pentru că a făcut din dubla 
monarhie duşmanul cel mai odios al slavilor de sud. Gurile rele nu 
au încetat să afirme că Bismarck a împins Austro-Ungaria în Balcani 
pentru a-i ţine pe austriecii germani în afara Imperiului German. 

Purtători de cuvânt ai mişcării naţionale germane din Ungaria, de 
pildă fostul deputat parlamentar Edmund Steinacker (tatăl istoricului 
cu acelaşi nume), se străduiau ca prin cercul restrâns al consilierilor 
lui Franz Ferdinand, moştenitorul tronului, să acţioneze în direcţia 
lichidării dominaţiei maghiare şi în cea a reformelor în interiorul 
monarhiei. 15 Arhiducele, în ce-1 priveşte, încerca prin scrisori şi prin 
viu grai sâ-1 înhame la carul antiungar pe împăratul Wilhelm, care-i 
era prieten şi care în scrisori nu-1 scotea din „dragul meu Franzi". 

într-o lunga epistolă, scrisă la 7 august 1909, arhiducele a dat frâu 
liber sentimentelor sale: 

Iată acum repetată de atâtea şi atâtea mii de ori dovada temeiniciei afirma¬ 
ţiei pe care am facut-o în permanenţă: aşa-numitul maghiar nobil, cava¬ 
ler este individul cel mai infam, cel mai antidinastic, cel mai mincinos 
şi cel mai nesigur, iar greutăţile pe care le avem în monarhie le avem numai 
din cauza maghiarilor. 

[...] să lichidăm această hegemonie a ungurilor! în caz contrar, devenim 
cu certitudine absolută un imperiu slav. 


Dar împăratul Wilhelm a avut dintotdeauna o predilecţie pentru unguri. 
Regimentul de infanterie nr. 34 din Kosice şi Regimentul 7 de husari 
erau sub înaltul lui patronaj. Pe acestea le vizita la manevrele la care 
comanda personal atacurile. Ottokar conte Czemin l-a informat pe 
arhiduce că ştie din gura principelui Max Egon Fiirstenberg, care se 
afla în relaţii prieteneşti cu Wilhelm II, că împăratul Wilhelm nu va 
interveni niciodată împotriva ungurilor. Mai informa contele că împă¬ 
ratul nu se teme decât de pericolul slav, că ţine foarte mult la unguri 
şi că Austria nu va putea conta niciodată pe sprijinul lui împotriva 
ungurilor, ceea ce — spunea contele — din păcate se cunoaşte foarte 
exact în unele cercuri politice ungureşti. 16 

A 

In aceste împrejurări nu a fost deci surprinzător faptul că, alături de evrei, 
grupul etnic german a ocupat un loc aparte în procesul de formare a 
burgheziei şi de modernizare din Ungaria. A existat un curios raport 
trilateral între unguri, evrei şi germani. „Domnul ungur din provincie 
nu-1 iubea cine ştie ce pe cetăţeanul german, amândoi îl detestau pe 
negustorul, meseriaşul sau ţăranul slovac, român sau sârb, şi toţi aveau 
un sentiment în comun: îi urau pe evrei. 44 Aşa a rezumat — desigur, în 
mod corect — Peter Hanâk în studiul său Imaginea celuilalt modali¬ 
tăţile comportamentale. 17 Printre cei care se asimilaseră în comunitatea 
etnică maghiară, se găseau între 1850 şi 1910 aproximativ 700 000 de 
evrei şi 600 000 de germani. La aceasta, se adăuga faptul că fiecare 
al patrulea evreu era germanofon şi la 1910. Noi am văzut deja că 
istoriceşte, din Evul Mediu până la procesul de asimilare, trecând 
dincolo de pogromurile din 1848/1849 şi 1883, oraşele au fost şi scene 
ale unor excrescenţe ale „antisemitismului de concurenţă 44 . 

Spre deosebire de evrei, germanii asimilaţi, respectiv urmaşii lor 
găseau însă relativ uşor locuri în aparatul funcţionăresc, în corpul 

A 

ofiţeresc şi în Biserică. Intre 1890 şi 1910, ponderea celor de etnie 
germană în patru dintre cele mai importante ministere a urcat de la 

A 

23,7 procente la 26,4 procente din numărul funcţionarilor. In anul 
1930, se aprecia că 15 până la 20 de procente din clasa mijlocie instrui¬ 
tă erau de origine germană. 18 

Maghiarizarea numelor ajuta, ca şi la evrei, la ascunderea obârşiei, 
în afară de ponderea mare a specialiştilor germani, este de semnalat 
că şi cele mai mari fabrici de bere, de hârtie şi de maşini agricole şi 
cele mai renumite cofetării, respectiv restaurante ca, de pildă, Gundel 
şi Kugler, fuseseră înfiinţate de imigranţi germani. Autorul imnului 
naţional unguresc şi a mai multe opere, Ferenc Erkel (Franz Erkl), 
cel mai renumit scriitor Ferenc Herczeg (Franz Herzog) şi colegul 
său mai tânăr Sândor Mârai (Alexander Grosschmidt), una dintre cele 
mai îndrăgite actriţe din secolul al XX-lea Gizi Bajor (Gisela Beyer) 
şi mai ales cei mai prestigioşi arhitecţi, care au marcat imaginea ora¬ 
şului dominantă până astăzi, anume Jozsef Hild, Odon Lechner, Mi- 
hâly Pollack, Frigyes Schulek, Imre Steindl şi Miklos Ybl, au fost 
tot de provenienţă germană ca şi Mihâly Munkâcsy, cel mai renumit 
pictor maghiar al secolului al XIX-lea. 19 

Cea mai mare carieră a realizat-o expertul financiar Sândor (Ale¬ 
xander) Wekerle. După aproape 25 de ani de serviciu ca director, se¬ 
cretar de stat şi, în sfârşit, din 1889, ca şef de resort în Ministerul 
Finanţelor, Wekerle, ca prim om politic burghez, a fost numit în 1892 
premier. Cu sprijinul lui, dar împotriva rezistenţei puternice a bise¬ 
ricilor, a aristocraţiei şi a Curţii, au fost introduse reforma politicii 
bisericeşti, căsătoria civilă şi egalitatea în drepturi a religiei iudaice 
cu celelalte confesiuni. Din cauza aceasta, Wekerle a trebuit să demi¬ 
sioneze, dar a mai fost numit de două ori şef al guvernului, ultima 

A 

dată în 1917/1918 înainte de prăbuşire. In total, vlăstarul unei familii 

A 

şvăbeşti a stat aproape opt ani în fruntea a trei guverne. întrucât se 
căsătorise cu fiica unui „nobil cu o mie de iugăre“ şi prefect al comi¬ 
tatului Zemplen, abilul om politic aparţinea celei mai de sus pături 
sociale. Faptul că nu i se „iertaseră“ nici atitudinea liberală, nici ori¬ 
ginea s-a văzut de altfel din două caricaturi duşmănoase: sub titlul 
Strămoşii din Mecklenburg , se vedea cum un Wekerle antecesor, în 
caracteristicul port ţărănesc german, în pantaloni scurţi până la ge¬ 
nunchi, papuci şi cu bonetă, stârpeşte şobolanii. A doua parte ( Nepo¬ 
ţii sciţi) îl prezintă pe urmaşul devenit ungur, în costum de gală, în 
fotoliu ministerial capitonat cu catifea — în sânul şi pe umerii săi 
zburdă peste tot mici şobolani-evrei respingători, care se bucură de 

introducerea căsătoriei civile şi de recunoaşterea confesiunii mozaice. 
Dincolo de grosolana aluzie politică antisemită, caricatura sugerează 
că germanul imigrat înţelegea să se maghiarizeze numai pe dinafară. 

Ministrul de externe de după Primul Război Mondial şi ambasado¬ 
rul la Viena Gustav Gratz, autor de lucrări fundamentale despre monar¬ 
hie şi revoluţiile din 1918/1919, era şi el şvab din naştere. E drept 
că aparţinea deja „naţiunii fluctuante* 6 (Haroid Steinacker), era sută la 
sută bilingv, înrădăcinat cu „două suflete în două lumi de sentimente 
şi reprezentări 44 şi declara la recensăminte maghiara ca limbă maternă. 20 

La întrebarea patetică a lui Loher dacă Ungaria „se va germaniza, 
sau maghiariza 44 a răspuns clar în împrejurări parţial tragice istoria. 
După al Doilea Război Mondial, minoritatea a trebuit să plătească 
un preţ mare şi profund nedrept pentru faptul că Germania hitleristă 
a încercat să-i mobilizeze pe germanii din Ungaria pentru Waffen-SS 
şi pentru Liga Populară condusă în spirit naţional-socialist. Toţi cei 
care se declaraseră în 1941 la recensământul populaţiei drept germani 
au fost izgoniţi în 1946 fără alegere în Germania. Peste 135 000 au 
fost strămutaţi în Republica Federală, 60 000 până la 70 000 în Uni¬ 
unea Sovietică. Cei rămaşi în Ungaria au fost supuşi unei discrimi¬ 
nări care a fost până în 1950 de iure , iar până în 1955 crasă şi privativă 
de drepturi. Actualmente, trăiesc în Ungaria 200 000 până la 220 000 
de germani, aproximativ 2,5 procente din totalul populaţiei. Cei mai 
mulţi sunt complet asimilaţi, adică sută la sută bilingvi; totodată, ei 
beneficiază din partea Germaniei de sprijin generos pentru acţiuni 
culturale şi de învăţământ. Poate că se va adeveri cântecul popular 
din vremea „martorilor şvabi 44 de la sfârşitul secolului al XVIII-lea: 

Ungaria-i cea mai bogată 
cu multe vii şi grâu pe-ogoare, 
aşa s-a dat la Giinzburg veste, 
vapoarele stau gata de plecare, 
belşug e-acolo de păsări şi de vite, 
păşunea le stă-n faţă zi de zi, 
cin’ pleacă-acum în ţara ungurească 
de aur vârstă va trăi . 21 



30 

De la războiul mondial 
la „dictatura disperării 44 : 
contele roşu şi agentul lui Lenin 


La 28 iunie 1914, la Sarajevo, studentul sârb Gavrilo Princip i-a asa¬ 
sinat pe arhiducele Franz Ferdinand, moştenitorul tronului, şi pe soţia 
acestuia. Evenimentul nu a întristat prea profund opinia publică 
ungară, mai ales că toată lumea ştia că cel asasinat fusese un adver¬ 
sar neînduplecat al pretenţiilor hegemoniste ungureşti din interiorul 
Transleitaniei. Faptul că susţinătorul hotărât al slavilor a căzut victimă 
unui atentat comandat de asociaţia secretă sud-slavă „Mâna nea- 
gră“ a fost o ironie mortală a destinului, a fost parte a acelui straniu 
inventar de conflicte, ieşit la iveală prin dezintegrarea monarhiei dună¬ 
rene. Cine deci în Ungaria ar fi putut şi ar fi voit să se ducă cu gân¬ 
dul chiar la un război ca represalii pentru moartea unui arhiduce odios? 
Să mori pentru un Habsburg, şi încă pentru un maghiarofag ca Franz 
Ferdinand? 

Să ne gândim numai la scena din Marşul lui Radetzky , romanul 
lui Joseph Roth, când simplul zvon despre asasinarea moştenitorului 
tronului face să iasă la iveală contrastele naţionale şi la ofiţerii bata¬ 
lionului de graniţă: 

Contele Batthyâny, beat, începu apoi să discute în ungureşte cu compa¬ 
trioţii săi. Nu se înţelegea nici un cuvânt. Ceilalţi tăceau şi urmăreau din 
priviri cum se rânduiau vorbitorii. Aşteptau oricum cam consternaţi. Dar 
ungurii păreau că vor să continue într-o veselie, toată seara; poate, aşadar, 
acest lucru îl cerea datina naţiei lor. Observai, deşi erai foarte departe de 
a pricepe fie şi numai o silabă, pe minele lor că treptat începeau să uite de 
prezenţa celorlalţi. Uneori pufneau cu toţii în râs. [...] Jelacic, un sloven, 
se înfurie. El îi ura pe unguri aşa cum îi dispreţuia pe sârbi. [...] 

Se apropie de masă şi bătu cu palma în tăblie: „Domnii sunt rugaţi“, spuse 
el, „să-şi continue pe nemţeşte discuţia. 4 * Benko, care tocmai vorbise, se 
opri şi răspunse: „Să v-o spun pe nemţeşte: noi am ajuns la concluzia, 
eu şi compatrioţii mei, că putem fi bucuroşi că a mierlit-o porcul! 

Cu toate acestea, nota, ultimatumul şi, în final, declaraţia de război 
contra Serbiei au fost primite şi în Ungaria cu acelaşi entuziasm ca 

şi în jumătatea austriacă a imperiului. Mai ales faptul că în sfârşit i 
se poate administra o lecţie şi „barbariei ţariste 44 pentru înfrângerea 
din 1848 a creat naţiunii o stare de agitaţie emoţională. Ceea ce declara 
Hugo von Hofmannsthal într-o scrisoare pare să fi fost cu foarte puţine 
excepţii şi în mintea elitei intelectuale a Ungariei: „Credeţi-mă şi 
spuneţi tuturor prietenilor noştri că noi toţi aici, până la ultimul tăietor 
de lemne, mergem în chestiunea aceasta şi în tot ce poate să rezulte 
din ea, cu fermitate, ba chiar cu o bucurie cum n-am văzut niciodată, 
ba chiar cu o bucurie pe care niciodată n-aş fi socotit-o posibilă. 442 

Faptul că de la atentat până la declaraţia de război a trecut o lună 
se explică, fără îndoială, prin atitudinea de refuz a contelui Istvân 
Tisza, premierul ungar, atitudine devenită cunoscută abia după război. 
Spre deosebire de strategii anexionişti germano-austrieci şi germani, 
Tisza considera momentul ca nepotrivit şi pretextul ca insuficient. 
Interesul lui era să păstreze poziţia conducătoare a maghiarilor în 
Ungaria. O extindere a războiului sau şi numai o posibilă creştere a 
ponderii demografice slave putea până la urmă să pericliteze dua¬ 
lismul, adică dominaţia ungară în Ungaria istorică. Reacţiile de poli¬ 
tică externă ale conducerii ungare au fost — pe cale de consecinţă 
— anemice. Până la urmă, Tisza a trebuit să cedeze însă presiunii 
conjugate a Vienei şi Berlinului. La ultimatumul adresat Serbiei, el 
şi-a dat acordul, cu rezerva ca Serbia cucerită să nu fie anexată la 
monarhie. 3 

Deoarece pe plan intern trecea drept susţinător al politicii de mână 
forte, drept omul care în condiţii de prea multă obstrucţie pusese chiar 
poliţiştii să scoată cu forţa deputaţi din sala de şedinţe, Tisza era 
considerat în ţară şi în străinătate aţâţător la război. în ziua revoluţiei 
burgheze, la 31 octombrie 1918, mai mulţi soldaţi înarmaţi l-au asa¬ 
sinat în vila lui în împrejurări încă neelucidate nici în ziua de azi. 
Abia după ani de zile, protocoalele Consiliului de Miniştri comun 
au arătat că în realitate Tisza, ca singurul om politic de frunte al 
monarhiei, avertizase asupra consecinţelor războiului. După ce a 
trebuit să cedeze, el a rămas însă până la urmă, şi în această privinţă, 
un veritabil „meditator cu biciul 44 al Curţii. 

A fost un om incoruptibil, extrem de capabil, dar suferind de ceci¬ 
tate politică, este de părere Robert A. Kann. 4 Faptul că lui însuşi i-a 
lipsit în ceasurile cele mai de pe urmă ale monarhiei înţelegerea 
pentru doleanţele naţionalităţilor (şi chiar şi pentru dreptul la vot) 
l-a demonstrat legendara sa vizită din septembrie 1918 la Sarajevo. 
La o întâlnire cu nişte politicieni bosniaci, care i-au înmânat un 

memorandum, Tisza (între timp, rechemat din funcţia de premier de 
către regele Carol), îmbrăcat în uniforma unui colonel de husari, nu 
le oferise acestora nici un scaun. Ba chiar le-a vorbit ameninţător: 

9 

„Poate că ne ducem de râpă, dar fiţi siguri că, înainte de a ne duce 
de râpă, vom găsi forţa să-i zdrobim pe oamenii din interiorul ţării 
care consimt să facă jocul duşmanilor noştri. 44 Amănuntul că el ar fi 
pocnit cu biciul în memorandum nu a fost confirmat de alte izvoare. 5 

în timpul primei jumătăţi a războiului, Tisza ca şef al majorităţii 
parlamentare a ţinut ferm în mână controlul asupra guvernului. Cu 
cât războiul se prelungea, cu atât mai mult resimţea populaţia agra¬ 
varea situaţiei economice şi alimentare. Salariile reale ale muncitorilor 

* 

şi funcţionarilor au scăzut cu 47, respectiv 67 de procente. In jur de 
3,4 milioane de oameni din Ungaria şi Croaţia au fost chemaţi în 
armată. 530 000 au căzut pe front şi 1,4 milioane au fost răniţi. 
Numărul prizonierilor de război din Ungaria Mare a fost de 833 000. 6 
Nu a existat însă o defalcare pe criterii etnice, aşa că nu dispunem 
de statistici sigure privind pierderile diferitelor grupuri naţionale. 

Se lărgea aria nemulţumirii şi a exasperării. S-a ajuns la proteste 
ale foamei şi la demonstraţii, mai târziu şi la greve. Sindicatele numă¬ 
rau în 1917 deja peste 200 000 de membri şi, pe lângă social-demo- 
craţi, cereau reforme de politică internă fundamentale şi alte grupuri 
opoziţioniste. Când Franz Joseph I, care timp de 68 de ani servise 
ca legătură simbolică naţiunilor dublei monarhii, a murit la 21 noiem- 

A 

brie 1916 în vârstă de 86 de ani, s-a încheiat o epocă. In statul multi¬ 
naţional de la Dunăre se vorbea de libertate, de un timp nou. După 
revoluţia rusă din februarie şi abdicarea ţarului în martie 1917, după 
proclamaţiile de pace ale preşedintelui american Wilson şi stagnarea 
apăsătoare de pe frontul de sud şi de est s-a ajuns şi în Ungaria la 
tensiuni politice şi la formarea de noi grupări de stânga. De la „catas¬ 
trofa originară* 4 (George Kennan) europeană încoace, au apărut biblio¬ 
teci întregi de lucrări care se ocupă de prăbuşirea dublei monarhii, 
respectiv de urmările multiple ale Primului Război Mondial. în cele 
mai multe, se afirmă că monarhia a fost atunci chiar invadată de o 
duhoare a putrefacţiei. Lucrări mai noi contestă justeţea aplicării con¬ 
ceptului de „decădere 44 la istoria monarhiei habsburgice din secolul 
al XlX-lea şi de la începutul celui de al XX-lea; mai degrabă — spun 
ele — ea a decăzut pentru că a pierdut un război hotărâtor. 7 Chiar 
un cunoscător al monarhiei, şi anume unul de rangul lui Louis Eisen- 
mann, scria încă în 1910 despre „vitalitatea monarhiei 44 şi era de părere 
că „toate problemele austriece, ungureşti şi austro-ungare pot fi 

rezolvate prin forţe proprii. în aceasta rezidă progresul, aici se află 
marea siguranţă pentru viitor.“ 8 

Astăzi, cei mai mulţi istorici unguri îmbrăţişează ideea că înseşi 
cauzele destrămării se aflau în dinamica naţionalismului modem. Tot¬ 
odată, forma dizolvării monarhiei, precum şi a Ungariei istorice şi con¬ 
tururile noii ordini nu au fost nicidecum predeterminate, ele au depins 
însă de deznodământul războiului, de interesele strategice ale mari¬ 
lor puteri şi de raporturile interne din ţara cuprinsă de febra revolu¬ 
ţionară. 9 în observaţiile sale finale asupra procesului de dizolvare a 
monarhiei, Kann constata: „Când Austro-Ungaria s-a decis pentru 
războiul cu Serbia şi în felul acesta s-a sinucis de teama morţii, dubla 
monarhie şi-a ratat singura posibilitate de supravieţuire: anume cu 
ajutorul timpului ca atare. 4410 

Parafrazând cuvintele lui Churchill, nici măcar nu se poate afirma 
că ultimele cabinete instalate de împăratul/rege Carol la Viena şi la 
Budapesta au desăvârşit destrămarea imperiului — ele nu au putut 
decât să asiste la această destrămare. La 16 octombrie 1918, purtăto¬ 
rul de cuvânt al opoziţiei, contele Mihâly Kârolyi, a declarat în Parlamentul 
de la Budapesta: „Războiul l-am pierdut; acum, este important să nu 
pierdem pacea. 44 24 de ore mai târziu — lovitura de teatru: Tisza, la 
momentul respectiv încă omul politic cel mai influent, a declarat spre 
uluirea partidului său: „Eu recunosc ceea ce a spus contele Mihâly 
Kârolyi în discursul său de ieri: eu recunosc că noi am pierdut răz¬ 
boiul. 44 Despre efectul acestor cuvinte a scris ca martor principal, poate 
mai presus de orice bănuială, Kârolyi însuşi în memoriile sale: 

Această frază a căzut ca un trăsnet asupra majorităţii zguduite. Era evident 
că Tisza se prăbuşea sub impresia evenimentelor şi sub greutatea enormei 
sale răspunderi. Aceasta a fost cea mai mare lovitură ce se putea imagina 
împotriva reacţiunii. Anunţul lui Tisza s-a răspândit ca un fulger în ţară, 
în tranşee şi în spatele frontului. Erau mulţi care abia acum luau la cunoş¬ 
tinţă adevărul, pur şi simplu datorită faptului că îl rostise Tisza . 11 

Revoluţiile din octombrie 1918 şi din martie 1919, dar şi contra¬ 
revoluţia din 1919/1920 au fost urmări directe ale înfrângerii. Nu era 
vorba sau nu era vorba în primul rând de o revoluţie socială cu carac¬ 
ter de clasă, ci de tensiuni ce rezultau din rivalităţi naţionale sau din 
măsuri ale Aliaţilor percepute ca nedrepte. 

Ceea ce s-a petrecut în Ungaria în aproape cincisprezece luni 
ilustrează în mod exemplar „criza neprevăzutului 44 (Paul Vâlery). Când 

a fost rugat în 1932 să anticipeze ce s-ar putea întâmpla în cincizeci 
de ani, poetul şi eseistul francez a făcut trimitere, în primul rând, la 
mottoul unei teme de disertaţie: „Noi mergem înapoi spre viitor 44 , ca 
să adauge: „Devine tot mai periculos să te sprijini pe ieri şi alaltăieri 
pentru a face preziceri; dar este în continuare înţelept să fii pregătit 
pentru orice sau aproape pentru orice. 4412 

Nu forţe anonime sau mari ideologi au dominat scena politică, ci 
personalităţi cărora, ce-i drept, le-a lipsit dimensiunea politică în sensul 
lui Jacob Burckhardt, dar în care s-a condensat istoria. Printre aceste 
figuri principale s-a numărat mai ales „sfinxul 44 politicii ungureşti, 
din decisiva perioadă de trecere succesivă prăbuşirii monarhiei: 
contele Mihâly Kârolyi, atunci în vârstă de 43 de ani. 13 

Politica în vechea Ungarie semăna cu o operă comică interpretată 
de o mână de aristocraţi care-şi schimbă rolurile politice adesea după 
toane sau după condiţionările lor personale reciproce. Istvân Tisza 
era, ce-i drept, de departe cea mai puternică personalitate politică şi 
un adept consecvent al alianţei cu Germania. Dar în ochii marii nobi- 
limi reprezentate prin familii precum Kârolyi, Apponyi, Andrâssy, 
Esterhâzy, Zichy şi Pallavicini, el a fost şi a rămas un parvenit (Tisza 
a fost ridicat la rangul de conte abia la sfârşitul secolului al XIX- 
lea) şi un reprezentant al acelei gentry obtuze. Magnaţii erau contra 
liniei dure a lui Tisza şi voiau o deschidere cel puţin marginală în 
direcţia democratizării. Regele Carol insista pe introducerea dreptului 
de vot general, egal şi direct, aşa cum era acesta considerat începând 
din 1907 în Cisleitania; dar aşa ceva nu era dorit în Ungaria. Desigur, 
Alfred baron de Nostitz, trimisul sas, nu minţea în relatarea sa atunci 
când scria: „Cine însă cunoaşte fie şi numai într-o oarecare măsură 
situaţia din Ungaria va pune sub un serios semn de întrebare ones¬ 
titatea jocului opoziţiei, căci Andrâssy şi Apponyi în sinea lor sunt 
potrivnici exact ca şi Tisza unei emancipări a naţionalităţilor nema¬ 
ghiare, aşa cum ar rezulta ea din exercitarea unui drept de a alege 
în mod liber! 4414 

Aristocraţii deţineau în Parlament funcţiile politice cele mai înalte. 
Contele Albert Apponyi, care de altfel salutase în sala de şedinţe decla¬ 
raţia de război cu exclamaţia „în sfârşit! 44 , caracteriza pasiunile poli¬ 
tice ale compatrioţilor săi în felul următor: „îndată ce trei unguri 
vorbesc despre politică, formează un partid: unul este preşedinte, celă¬ 
lalt vicepreşedinte, al treilea devine secretar general, care consideră 
de datoria lui să dea cu orice prilej o declaraţie importantă. 4415 



372 


UNGURII 


Desprinderea de grupuri şi fracţiuni făcea, aşadar, parte aproape din 
viaţa de fiecare zi a acestui parlamentarism ciudat, în condiţii în care 
în general puteau participa la alegeri, se înţelege, prin vot deschis 
numai şase procente din populaţie (în Transilvania numai trei, în 
Croaţia două procente). 16 Când a învins revoluţia burgheză din 1918 
sub conducerea contelui Mihâly Kârolyi, s-a spus că nu întâmplător 
în Ungaria se poate găsi un magnat chiar în fruntea revoluţiei. 17 Dacă 
politica dinainte de izbucnirea războiului a apărut iniţial ca un „teren 
de joc al celor patru conţi u (Andrâssy, Apponyi, Kârolyi, Tisza), în 
timpul războiului mondial politica lui Kârolyi a devenit tot mai mult 
un factor incalculabil. 

Nimic nu lăsa în tinereţea lui Kârolyi să i se întrevadă importanta 
şi extrem de controversata carieră de mai târziu. 18 Ca vlăstar al uneia 
dintre cele mai vechi şi mai bogate familii aristocratice, tânărul conte 
(1875-1955) a crescut după canoanele clasei sale. El avea bani de bu¬ 
zunar cât avea premierul de atunci salariu. Vorbea, ce-i drept, fluent 
în engleză, franceză, germană şi înţelegea şi italiana, dar nu a reuşit 
nici în acestea, nici în limba sa maternă să stăpânească vreodată cu 
adevărat limba scrisă. Până să intre în Parlament, tânărul aristocrat 
îşi petrecuse lunile de iarnă cu unchiul său la Menton pe Riviera fran¬ 
ceză. Ducea o viaţă de aventuri între Paris, Londra, Viena şi Buda¬ 
pesta şi trecea drept un pasionat jucător de cărţi. Pierduse sume 
incredibile şi — înainte de a se căsători în 1914 cu Katinka, fiica vitregă 
a lui Gyula Andrâssy, mai tânără cu aproape douăzeci de ani — datori¬ 
ile lui atingeau suma ameţitoare de douăsprezece milioane de coroane. 
A fost de la început un luptător şi un jucător şi le-a făcut pe toate cu 
dăruire deplină. Poate că în felul acesta compensa un defect de vorbi¬ 
re din naştere, care n-a putut fi înlăturat pe de-a-ntregul nici după 
operaţia în cerul gurii făcută de profesorul Billroth la Viena. Cu cât 
Kârolyi căuta mai aprig să-şi corecteze în discursurile publice defectul 
de vorbire, cu atât mai greu le venea ascultătorilor săi să-l înţeleagă. 

încă dinainte de izbucnirea războiului, era considerat un om politic 
filoatlantist care, în 1914, într-un lung turneu de conferinţe prin Statele 
Unite, pledase pentru conceptul unei transformări şi federalizări 
democratice a Ungariei. în toamna lui 1917, şi-a expus ideile în neutra 
Elveţie. La începutul lui 1914, Kârolyi a fost primit chiar de pre¬ 
şedintele statului francez, Poincare, cu care a avut o lungă convorbire 
personală. în ce priveşte politica externă, orientarea lui era în 
contradicţie flagrantă cu linia tatălui său vitreg şi cu cea a lui Apponyi. 
în iulie 1916, s-a produs ruptura: Kârolyi, împreună cu alţi 23 de 

deputaţi, a părăsit Partidul Unit al Independenţei, partid de opoziţie, 

A 

şi a înfiinţat Noul Partid al Independenţei. In iunie 1917, a urmat 
constituirea unui „Bloc al dreptului electoral 44 împreună cu micul 
Partid Democrat al lui Vilmos Vâzsonyi, ministrul de mai târziu al 
justiţiei, precum şi cu social-democraţii şi radicalii burghezi (con¬ 
duşi de Oszkâr Jâszi), care atunci, ce-i drept, nu erau defel reprezentaţi 
în Parlament. 

Memoriile protagoniştilor şi consideraţiile de mai târziu ale comili- 
tonilor şi contemporanilor arată cu rară claritate aspectele de operetă 
prezente în mijlocul unei răsturnări politice şi al unei tragedii naţio¬ 
nale. Kârolyi însuşi recunoaşte peste decenii în memoriile sale: „Dacă 
privesc înapoi la intervalul de o lună, de două luni dinainte de căderea 
monarhiei habsburgice, pot să înţeleg mai bine cecitatea istorică a 

A 

lui Ludovic XVI la ocuparea Bastiliei. 44 In septembrie 1918, în ajunul 
prăbuşirii şi într-o atmosferă ce se anunţa revoluţionară, conducătorul 
opoziţiei a plecat anume cu familia Andrâssy la vânătoare în masivul 
Gilău din Transilvania. într-o scrisoare din 25 septembrie, el îi scria 
unui prieten că până în primăvară nu este de aşteptat nici o schimbare 
esenţială. Andrâssy spera la postul de ministru de externe chezaro-cră- 
iesc. Visul lui era să calce pe urmele tatălui său. 

La 26 septembrie, Bulgaria a capitulat, iar frontul din Balcani s-a 
prăbuşit. Cu aceasta, armatei franceze de la Salonic i s-a deschis dru¬ 
mul în spaţiul danubian. în timp ce premierul Wekerle a trimis un 
tren special ca să-l aducă pe Andrâssy, Kârolyi a plecat cu prietenii 
săi cu o zi mai devreme în oraşul cel mai apropiat ca să ia trenul spre 
Budapesta. A sosit la 29 septembrie în capitală: în primele ore ale 

A 

dimineţii, era deja aşteptat la gară de o delegaţie. In legătură cu 
aceasta, Kârolyi a comentat mai târziu: „Calendarul revoluţiilor se 
definitivează totdeauna numai după consumarea faptelor. [...] Un 
prieten mi-a reproşat mai târziu: cum ai putut tu atunci să te duci la 
vânătoare? Deci: atunci a fost atunci, nu «atunci». 44 

întrecerea cu timpul şi pentru câştigarea favorurilor regelui s-a 
desfăşurat parţial în familia mai restrânsă Kârolyi-Andrâssy. Katinka 
Kârolyi s-a dovedit în aceste împrejurări fidelă şi înflăcărată tovarăşă 
de luptă a soţului ei. Andrâssy era, parţial din cauza propriilor sale 
ambiţii, parţial prin contacte strânse cu regele Carol şi anturajul său, 
cel mai mare adversar al planurilor politice ale ginerelui său. Cei doi 
se contraziceau la micul dejun de familie în chestiuni de politică şi 
poziţii, iar Katinka îi relata soţului cele ce — spionând în propria sa 
familie — putea afla despre intrigile tatălui ei vitreg. 

între timp, evenimentele se precipitau. în timp ce regele Carol l-a 
trimis pe Andrâssy mai întâi într-o absurdă călătorie exploratorie, 
guvernul continua să se împotrivească reformelor de bază cerute de 
grupul Kârolyi şi de mase. Mult prea târziu, abia la 25 octombrie, 
partidul lui Kârolyi, radicalii burghezi şi social-democraţii au înfiin¬ 
ţat „Consiliul Naţional Ungar 64 . Sub conducerea lui Kârolyi, acest for 
era dispus să-şi asume răspunderea. Un program în douăsprezece 
puncte întocmit de Oszkâr Jâszi cerea încheierea imediată a unei păci 
separate, independenţa, împăcarea cu naţionalităţile fără a se aduce 
atingere integrităţii teritoriale a ţării, introducerea votului universal 
şi o reformă agrară. 

Vechea pătură conducătoare — Andrâssy înainte de toţi — voia 
însă să împiedice cu toate mijloacele numirea lui Kârolyi ca premier 
al Ungariei. Andrâssy era şi el dispus să devină premier al Ungariei; 
în acest caz, el ar fi putut să ordone arestarea imediată a soţului fiicei 
sale vitrege, întrucât îl vedea în acesta deja pe căpetenia revoluţiei. 
Oricum, Andrâssy a reuşit să-l convingă pe rege să-l numească premier 
nu pe Kârolyi, ci pe contele Jânos Hadik, iar pe el însuşi (Andrâssy) 
ministru de externe comun. Crahul familiei era perfect. Kârolyi, dis¬ 
perat, şi-a trimis, ce-i drept, soţia la gară ca să-l înduplece pe Andrâssy 
— înainte ca acesta să plece la Viena — să nu-i mai blocheze numirea 
ca premier, dar totul a fost în zadar. Pe de altă parte, Hadik şi Andrâssy 
nu dispuneau de o bază de putere. Tot mai mulţi oameni demonstrau 
pentru Kârolyi şi pentru realizarea programului său. Dar acesta con¬ 
tinua să aştepte şi astfel a pierdut timp preţios. 

Destrămarea monarhiei şi a regatului ungar nu a mai putut fi însă 
oprită. încă înainte de schimbarea de putere de la Budapesta, românii 


şi cehii, croaţii, slovenii şi ucrainenii şi-au anunţat ieşirea din dubla 
monarhie. în acest timp, în noaptea dinspre 31 octombrie, a învins la 
Budapesta revoluţia democratică nesângeroasă, „revoluţia rozelor de 


toamnă 66 : unităţile militare, care se alăturaseră Consiliului Naţional, 


au ocupat poşta, centrala poştei şi a telegrafului, gările şi alte puncte 


strategice. Regelui Carol nu i-a mai rămas altceva de făcut decât să-l 


numească totuşi la 31 octombrie pe Kârolyi premier. La 3 noiembrie 
1918, a fost semnat la Padova acordul de armistiţiu. Cu aceasta, pentru 


monarhia austro-ungară Primul Război Mondial a luat sfârşit. 


Mai ales ca urmare a atitudinii sale pacifiste şi a eficientului său 
rol de opoziţie, Kârolyi a ajuns cel mai popular om politic al Ungariei. 
După ce regele Carol renunţase la 11 noiembrie la „orice amestec în 
treburile guvernului 66 şi după ce la o zi după aceasta fusese proclamată 

republica austro-germană, la 16 noiembrie guvernul Kârolyi a pro¬ 
clamat şi el republica. La 11 ianuarie 1919, Consiliul Naţional l-a 
ales pe Kârolyi ca preşedinte al republicii. 

A 

In ciuda bunelor intenţii şi a cooptării în guvern a unora dintre 
cei mai capabili oameni politici şi specialişti, toate proiectele impor¬ 
tante, precum reforma agrară şi o nouă lege electorală, au stagnat. 
Situaţia era disperată, fiindcă nu exista nici o premisă pentru îndepli¬ 
nirea uriaşelor sarcini politice şi sociale, economice şi naţionale. în 
Crima Maghiariei, pedeapsa Ungariei — revoluţie şi contrarevoluţie 
în Ungaria — profund îndârjita, emoţionala sa analiză a evenimente¬ 
lor— Jâszi, alături de Kârolyi, figura-cheie în acele momente, a făcut 
o subliniere foarte apăsată: răul canceros a fost de la început violarea 
condiţiilor de armistiţiu de trupe cehe şi româneşti, sârbe şi franceze: 

întreaga opinie publică era convinsă că Antanta va aprecia marea şi eroica 
luptă pe care Mihâly Kârolyi o dusese împotriva politicii imperialiste a 
puterilor centrale în tot timpul războiului şi că naţionalităţile vor primi 
cu înţelegere loiala mea politică de pace. S-a dovedit însă foarte curând 
că în ambele cazuri era vorba de nişte iluzii. Tratativele de armistiţiu de 
la Belgrad din 8 noiembrie, atitudinea dură, răuvoitoare, ameninţătoare 
şi grosolană a lui Franchet D’Esperey (comandantul suprem francez), neîn¬ 
durătorul tratat de armistiţiu impus nouă le-au provocat ungurilor [...] 
amărăciune foarte profundă. [...] Răul nostru principal a constat, la drept 
vorbind, nu în faptul că am primit un rău tratat de depunere a armelor, 
ci în aceea că nici acest tratat rău nu s-a respectat. Luminoasa promisiune 
a ligii wilsoniene a naţiunilor, pacea dreaptă, dreptul la autodeterminare 
al popoarelor, plebiscitul au plesnit dintr-odata ca nişte baloane de săpun. 19 

Diagnosticul lui Jâszi apare just şi în retrospectivă: armata, studenţii 
şi muncitorimea au fost „adevăratul ferment al acţiunilor revoluţio- 
nare“. Revoluţia — spune el — a fost iniţial una militară şi naţională. 
Ea a devenit abia mult mai târziu „socială, socialistă, ba chiar comu- 
nistă“. După prăbuşirea fronturilor, soldaţii demobilizaţi sau care se 
întorceau din prizonierat au îngroşat rândurile refugiaţilor din Tran¬ 
silvania şi Ungaria de Sus, respectiv din alte ţinuturi ocupate. Resta¬ 
bilirea liniştii şi ordinii, măsurile împotriva jafurilor şi, în acest sens, 
organizarea unei armate republicane din vechea armată intrată în diso- 
luţie se înscriau printre sarcinile cele mai urgente ale guvernului 
Kârolyi. Ministru de război era un colonel al statului-major, Bela 
Linder, cel care a spus acele cuvinte memorabile, citate mereu împo¬ 
triva lui şi a întregului guvern: „Nu vreau să mai văd nici un soldat! “ 
Această declaraţie a ministrului de resort în mijlocul atacurilor trupelor 

străine şi în condiţiile periclitării ţinuturilor centrale s-a dovedit a fi 
un fiasco. Un fiasco poate şi mai mare au fost tratativele lui Jâszi pri¬ 
vind transformarea Ungariei „într-o Elveţie a estului 46 într-o vreme 
când naţionalităţile fie că îşi formau deja noile lor state, fie că erau 
pe punctul de a se alipi statelor vecine existente. 

Un alt călcâi al lui Ahile pentru guvernul Kârolyi s-a dovedit a fi 
chestiunea agrară nerezolvată. 20 Ce-i drept, Kârolyi ca nou preşedinte 
s-a erijat deja în exemplu şi a început la 23 februarie 1919 pe latifun¬ 
diile lui de la Kâlkâpolna să împartă personal pământul. Dar pentru 
zilieri, ţărani săraci şi pentru întregul proletariat agrar, legea era prea 
greoaie şi prea blândă, în sensul că expropria contra despăgubire numai 
moşiile mai mari de 150 de hectare, iar pentru moşieri era, fireşte, 

.A 

mult prea „radicală 66 Intre timp, forţele conservatoare şi cele situate 
pe poziţii de dreapta s-au adunat parţial în jurul fratelui preşedintelui, 
în timp ce nişte ofiţeri radicali de sub conducerea lui Gyula Gombos, 
căpitan de stat-major şi viitor premier, înfiinţau asociaţii secrete. 

Pericolul cel mai mare şi cel mai direct venea însă dinspre stânga. 
La 16 noiembrie 1918, când funcţionarul de asigurări şi ziaristul Bela 
Kun, deghizat în chirurg militar, împreună cu alţi opt tovarăşi din pri¬ 
zonieratul rusesc, s-a întors în capitală, numai foarte puţini puteau 
anticipa că peste aproape patru luni acest grup minuscul va manevra 
macazurile pentru fuziunea marii social-democraţii cu micul partid 
comunist înfiinţat la 24 noiembrie şi pentru instaurarea unei republici 
a sfaturilor. 21 Comuniştii, al căror număr Jâszi însuşi îl evalua la 
apogeul efemerei lor domnii la maximum 5 000 de activişti, exercitau 
presiune tot mai mare şi erau beneficiarii situaţiei haotice. în această 
atmosferă surescitată prin umilire naţională, pauperizare socială şi 
imensă demagogie, s-a produs la 20 martie 1919 ultima scânteie: prin- 
tr-o notă celebră şi rămasă de pomină, locotenent-colonelul francez 
Vyx i-a transmis lui Kârolyi ordinul Aliaţilor ca partea ungară să se 
retragă pe noi linii de demarcaţie în sud-est, ceea ce însemna părăsirea 
de către Ungaria şi a unor vechi ţinuturi maghiare. Vyx a mai adăugat 
că noua linie trebuie considerată ca graniţă politică definitivă. Chiar 
dacă mai târziu, după un val de proteste, ofiţerul a renunţat la adaosul 
respectiv, efectul acestei bombe politice a fost enorm. „Ne-am simţit 
nu numai învinşi, doborâţi, jefuiţi, ci, ceea ce din punctul de vedere 
al psihologiei de masă este şi mai rău, şi escrocaţi, păcăliţi şi amăgiţi! 66 
nota Jâszi. 22 

A t 

In situaţia disperată în care se afla, confruntat cu eşecul întregii 
lui concepţii de politică externă bazată pe prietenie cu Antanta, Kârolyi 

hotărî să demisioneze şi să transfere puterea către consiliul revolu¬ 
ţionar înfiinţat între timp de către social-democraţi împreună cu 
comuniştii. în realitate, Kârolyi voise să instaleze un guvern pur so- 
cial-democrat („pentru clasa muncitoare 44 ). El nu ştia că în spatele 
lui majoritatea social-democraţilor încheiase cu activiştii comunişti 
arestaţi de câteva săptămâni un pact privind instaurarea unui guvern 
al sovietelor. Kârolyi a afirmat până la moarte că el n-a semnat nicio¬ 
dată declaraţia ce i se atribuie privitoare la predarea benevolă a puterii, 
declaraţie citită şi la şedinţa consiliului revoluţionar şi publicată. El 
atunci însă nu s-a distanţat public de Republica Sfaturilor pe care 
social-democratul austriac Otto Bauer a numit-o o „dictatură a dispe¬ 
rării 4423 , şi a părăsit Ungaria abia în iulie 1919 în direcţia Praga. 

în câteva luni, din mântuitorul şi eroul sărbătorit al naţiunii, al ulti¬ 
mei speranţe a unei ţări cu o mie de răni sângerânde, el a devenit un 
trădător, un aventurier, care din grandomanie a pus în joc totul. Precum 
în 1849 Gorgey, Kârolyi trebuia acum să plătească pentru tot ceea 
ce a venit după aceea: pentru monstruozităţile terorii roşii, ba chiar 
şi pentru mult mai lunga domnie a terorii albe. 24 

Astăzi este clar că Mihâly Kârolyi a fost simbolul incontestabil 
al revoluţiei, dar nu conducătorul ei. în „încercarea 44 sa „psihologică 44 
întreprinsă la scurt timp după prăbuşirea vechii ordini a lucrurilor şi 
având ca obiect procesul prin care din erou legendar Kârolyi a devenit 
răufăcător detestat şi dispreţuit, Jâszi îl compară pe acesta cu prinţul 
Mâşkin din Idiotul lui Dostoievski, prinţ care era numit aşa pentru 
că, în naivitatea lui puerilă, lua în serios principii şi caractere. 

Democraţie, socialism, pacifism nu erau pentru el lozinci politice, ci rea¬ 
lităţi morale, personalităţi puternice, ca să zicem aşa, cu care el se află 
în corelaţie aproape mistică. (O situaţie realmente fatal periculoasă pentru 
un asemenea om politic, care nu a avut niciodată de-a face cu realităţile 
concrete ale vieţii şi care totdeauna a privit din exteritorialitatea căminului 
său aristocratic oamenii şi lucrurile.) 25 

Jâszi scrie că Mihâly Kârolyi i-a povestit chiar la începutul perioadei 
petrecute în emigraţie cum a devenit el „din socialist sentimental un 
revoluţionar marxist 44 . în exilul său mai întâi la Praga, apoi pe coasta 
dalmată (a avut până în 1946 un paşaport iugoslav), la Paris şi în sfârşit 
la Londra, el nu a fost un criptocomunist, ci mai curând un tipic tova¬ 
răş de drum, un tovarăş dacă nu practicant al criticii, atunci măcar 
consecvent. „Conte al Comintemului 44 , el a colaborat strâns cu Partidul 

Comunist Ungar mai ales în a doua jumătate a anilor douăzeci şi la 
începutul anilor treizeci. Bela Kun, comisarul poporului pentru politică 
externă al Republicii Sfaturilor şi ani de zile şef al partidului comunist 
din exil, îl taxase odată neinspirat pe Kârolyi de „Kerenski ungar“. 
Raportul dintre ei, ce-i drept, nu a fost niciodată unul cordial. 

Printr-un proces, regimul Horthy a dispus confiscarea averii aristo¬ 
cratului acuzat de trădare de ţară, iar printr-o lege specială i-a transferat 
familiei fratelui acestuia o parte din latifundii. Faptul că un văr al 
„trădătorului 44 , contele Gyula Kârolyi, a fost acela care în iunie 1919 
formase primul contraguvem şi-l „inventase 44 ca ministru de război 
pe contraamiralul Horthy, care, în schimb, ca regent, îl numise în 
1931/1932 efectiv ca premier pe Kârolyi „cel bun 44 , este o altă faţetă 
interesantă din istoria acestei familii ciudate. Idealist sincer fără apti¬ 
tudini de om de stat, acest Don Quijote al politicii central-europene 
a fost pe deplin reabilitat abia după 27 de ani, în februarie 1946, 
printr-o lege specială a primului Parlament ungar ales liber; sentin¬ 
ţele de odinioară au fost invalidate ca nedrepte. Şi-a reprimit celebrul 
palat de pe strada Kârolyi din centrul capitalei, precum şi, ca membru 
al rezistenţei, 150 de hectare de pământ. Deşi trecut deja de şapte¬ 
zeci de ani, a acceptat să meargă ca ambasador al Ungariei la Paris. 
Faptul că a rămas în acest post şi în timpul procesului public intentat 
cardinalului Mindszenty, la începutul lui 1949, şi că şi-a înterupt 
relaţiile cu regimul de la Budapesta abia după arestarea ministrului 
de externe comunist Lâszlo Rajk şi a celor mai apropiaţi colaboratori 
ai săi de la Paris i-a supărat foarte tare pe unii dintre vechii prieteni, 
după cum scrie Jâszi, pe atunci profesor de istorie la Oberlin College 
în SUA. Kârolyi a murit în 1955 în exilul francez. 

După întâlnirea personală din anul 1961 dintre văduva sa, „contesa 
roşie 44 Katinka, şi şeful de partid Jânos Kâdâr, regimul dornic de 
recunoaştere occidentală a permis înhumarea la Budapesta a rămă¬ 
şiţelor pământeşti ale lui Kârolyi şi ale fiului său, elev-pilot englez, 
mort într-un accident. La scurt timp după aceasta, într-un mic parc 
din faţa Parlamentului i s-a ridicat o statuie. Această statuie a „aristo¬ 
craticului enfant terrible u (Robert A. Kann) atât de impresionant din 
punct de vedere moral şi uman, atât de controversat şi, până la urmă, 
atât de nenorocos din punct de vedere politic aminteşte de o epocă 
dramatică, ale cărei urmări se mai resimt şi azi. 


Dar Republica Sfaturilor, dictatura comunistă? Ea n-a durat decât 133 
de zile şi a fost, în realitate, un dublu cadou făcut atât noilor state 

vecine vorace, care au putut să disimuleze sub retorică antibolşevică 
îmbucătăţirea detestatei Ungarii, cât şi regimului care a urmat, nu 
mai puţin dur, al dreptei autoritare. Aceasta, timp de un sfert de veac, 
a identificat democraţia şi liberalismul cu bolşevismul şi teroarea, 
critica, bineînţeles, cu trădarea. Adevărata tragedie a constat în aceea 
că efemerul regim comunist s-a ridicat pe ruinele revoluţiei burgheze, 
ca şi când el ar fi fost o urmare naturală, organică a acesteia. 27 

Trebuie arătat că la naşterea Republicii Ungare a Sfaturilor nu a 
fost vorba de o răsturnare revoluţionară, ci de un act de-a dreptul dis¬ 
perat, prin care puterea a fost predată unui grup de mai multe ori 
fracţionat, alcătuit din comunişti proaspăt convertiţi, ameţiţi de retorică 
revoluţionară, socialişti de stânga şi centrişti. Deoarece, ca prizonier 
de război, participase la Revoluţia Rusă din Octombrie şi înfiinţase 
în cadrul Partidului Bolşevic primul partid comunist din exil, Bela 
Kun, mai ales că era prieten personal cu Lenin şi cu familia acestuia, 
era considerat în Rusia ca unul dintre cei mai influenţi socialişti străini. 
Era deci de la sine înţeles că Bela Kun, deşi formal răspundea numai 
de politica externă, acţiona în toate privinţele ca omul forte din consi¬ 
liul revoluţionar. 

Deşi era un bun orator şi un iscusit organizator, Kun a eşuat complet 
ca personalitate conducătoare. A tot promis ajutorul Rusiei Sovietice 
şi al Armatei Roşii, care se apropia din ce în ce mai mult. Dar aşteptata 
acţiune menită să-i intimideze pe Aliaţi nu a avut loc. Privită din pers¬ 
pectiva intereselor naţionale ungureşti, dictatura roşie s-a dovedit mai 
degrabă un bumerang. Kun a mizat pe revoluţia mondială, aşa că nişte 
instigatori francezi, care de la început nu au văzut pentru Ungaria 
nici un loc în „Mica Antantă 44 înjghebată de ei, au putut să se joace 
cu spectrul bolşevismului. La conferinţa de pace de la Paris, Wilson 
şi Lloyd George s-au lăsat şi ei atraşi de teza întăririi „citadelei româ¬ 
neşti 44 împotriva Ungariei „roşii 44 . 28 

Kun nu a putut să fie la înălţimea speranţelor pe care le-a trezit 
parţial şi în clasa de mijloc dar, mai ales, în proletariat. Republica 
Sfaturilor a comis greşeli pline de consecinţe în toate domeniile, în 
special însă în politica agrară şi în atitudinea faţă de Biserici. în loc 
să se realizeze o radicală reformă agrară, s-a naţionalizat pământul 
plus întreprinderile cu peste douăzeci de muncitori. Unii paşi pozi¬ 
tivi în resortul cultural (sub Gyorgy Lukâcs, comisar al poporului), 
de pildă în lupta contra analfabetismului şi în politica socială, au fost 

curând umbriţi de criza economică neîntreruptă şi tot mai profundă 
şi de suprapunerea unui aparat opresiv. 

Singura realizare, luată în seamă şi pe plan internaţional, a fost ne¬ 
aşteptata împotrivire a ungurilor în faţa înaintării trupelor cehe şi ro¬ 
mâneşti. Kun a reuşit, cu mari eforturi, în câteva săptămâni, împreună 
cu comandantul suprem Vilmos Bohm, un social-democrat, şi cu şeful 
marelui stat-major Aurel Stromfeld, un fost colonel de stat-major, 
să organizeze o armată de 200 000 de oameni. 29 Armata, strălucit con¬ 
dusă de Stromfeld, în rândurile căreia luptau ca tineri ofiţeri şi zeci 
de viitori generali ai armatei lui Horthy, a început în nord o ofensivă 
victorioasă şi i-a respins pe cehi până departe. Cu sprijin unguresc, 
a fost proclamată la 16 iunie la Eperjes (Presov) chiar o Republică 
Slovacă a Sfaturilor. 

Armata Roşie a Ungariei lupta, desigur, nu pentru revoluţia mon¬ 
dială, ci pentru patria ameninţată. Un ultimatum al puterilor Antan¬ 
tei a stopat ofensiva: în condiţiile unei retrageri a trupelor ungare pe 
vechea linie de demarcaţie, trebuiau să se retragă pe poziţiile lor ini¬ 
ţiale şi trupele româneşti. Ca să câştige recunoaşterea internaţională 
şi, de asemenea, în condiţiile dificultăţilor de aprovizionare şi ale 
opoziţiei politice interne crescânde, Kun a reuşit să impună retrage¬ 
rea Armatei Roşii. în semn de protest, Bohm, Stromfeld şi mulţi ofiţeri 
au renunţat la funcţii. Retragerea a demoralizat armata. Totodată, 
românii nu şi-au respectat din nou promisiunile şi au rămas de-a lungul 
Tisei. Când Kun a vrut să repare cu un atac prin surprindere greşeala 
penibilă şi să cureţe prin forţă ţinuturile de dincolo de Tisa, planurile 
au ajuns prin trădare în mâinile românilor, care au silit Armata Roşie 
să se retragă în dezordine. 

După 133 de zile, experimentul, în ciuda valului de teroare din 
faza târzie, a luat sfârşit. 

După o carieră mai curând nereuşită în partidul rus, respectiv în apara¬ 
tul Comintemului, Kun, ca atâţia alţi foşti comisari şi activişti comu¬ 
nişti, şi-a sfârşit viaţa într-o închisoare a lui Stalin. Arestat în iunie 
1937 sub acuzaţia de activitate antipartinică, a fost executat la vârsta 
de 52 de ani. După cucerirea puterii în 1948, comuniştii unguri au 
trecut sub tăcere decenii de-a rândul adevăratul rol al lui Kun şi tra¬ 
gicul lui destin. Mâtyâs Râkosi, care atunci acţiona încă în eşalonul 
doi şi care între timp ajunsese dictatorul atotputernic al Ungariei, a fost 
transformat retroactiv aproape în figură-cheie a Republicii Sfaturilor; 

Kun a dispărut fără urmă. Abia la începutul lui 1956, Pravda mos¬ 
covită l-a evocat ca pe „o personalitate proeminentă a mişcării munci¬ 
toreşti internaţionale 44 pe Kun, nonentitatea de până atunci, cu prilejul 
împlinirii a şaptezeci de ani de la naşterea lui. Era un semn care spunea 
multe iniţiaţilor, mai ales celor din Ungaria. Mai târziu, lui Kun i s-au 
conferit postum şi înalte distincţii, inclusiv cea a „Ordinului Steagul 
Roşu 44 , distincţii care, prin ambasadorul sovietic, i-au fost înmânate 
solemn în aprilie 1964 soţiei (surghiunită mulţi ani de zile în Asia 
Centrală) care locuia în Ungaria. La a 45-a aniversare a Republicii 
Ungare a Sfaturilor, o şcoală şi chiar o stradă din Leningradul de atunci 
au primit numele lui. 30 

In ciuda reabilitării solemne, răposatul Kun, în mod straniu, a reuşit 
să provoace în 1979 un incident penibil. într-o primă biografie cu¬ 
prinzătoare şi obiectivă, Gyorgy Borsânyi povestise unele amănunte 
necunoscute din viaţa lui Kun. Astfel — scria biograful — Kun 
decontase ca tânăr activist social-democrat în Transilvania 110 coroane 
cheltuieli pentru o călătorie neefectuată şi, după dezvăluirea scan¬ 
dalului, trebuise să restituie suma la casieria partidului; şi mai penibil 
era faptul că, în timpul unei călătorii de la Moscova la Viena, uitase 
într-un taxi vienez o mapă plină cu documente secrete privindu-i pe 
tovarăşii unguri care activau în clandestinitate şi nu întreprinsese nimic 
ca să aducă incidentul la cunoştinţa celor vizaţi şi respectiv organelor 
de partid. „Taximetristul 44 a predat actele în limba maghiară la legaţia 
ungară din Viena. Acolo, înainte ca originalele să fie retumate lui 
Kun şi gazdelor lui vieneze, explozivele documente au fost fotogra¬ 
fiate de detectivi aduşi imediat de la Budapesta. Urmările pentru 
munca de partid ilegală au fost catastrofale. 

In cursul luptelor fracţioniste din partidul ungar, Kun a denunţat 
pe neaşteptate nu mai puţin de douăzeci de adversari din interiorul 
partidului drept — nici mai mult nici mai puţin decât — „conspiratori 
troţkişti 44 şi a obţinut arestarea lor. Pe-atunci, în anul 1929, mai puteai 
însă să-ţi dovedeşti nevinovăţia şi să obţii punerea în libertate. Câţiva 
ani mai târziu, aceşti tovarăşi ar fi fost împuşcaţi fără nici o ezitare, 
aşa cum s-a întâmplat în noiembrie 1939 cu Kun însuşi. Din biografia 
respectivă, te puteai deci informa despre toate aceste lucruri şi despre 
altele la fel de compromiţătoare. 

în Ungaria, probabil că nu s-ar fî acordat o mare atenţie întregii 
chestiuni dacă familia Kun nu ar fl protestat energic la Comitetul 
Central al partidului şi, zice-se, şi la ambasada sovietică împotriva 
acestui procedeu „jenant şi provocator 44 , şi, mai mult, chiar în ajunul 

unei vizite oficiale în Ungaria a şefului de partid sovietic, Brejnev. 
Secţia de resort a CC a acţionat rapid. Exemplarele încă existente 
ale biografiei au fost adunate şi peste noapte transformate în materie 
primă pentru altceva. Cartea nu a mai fost de găsit nicăieri; numai 
o xerocopie greu lizibilă am primit eu de la prietenul meu, scriitorul 
Istvân Eorsi. Astfel, în ziua sosirii lui Brejnev la Budapesta, am putut, 
spre supărarea activiştilor de la Agitprop, să anunţ în ziarul meu: 
„Brejnev a venit — Kun a dispărut! 44 

Amiralul de pe calul bălan: 
Trianon — certificatul de deces 
al imperiului lui Ştefan 


Un singur cuvânt simbolizează pentru toţi ungurii şi în ziua de azi cea 
mai mare tragedie a istoriei lor: Trianon. In castelul desfătărilor Trianon 
din parcul de la Versailles, Aliaţii au emis certificatul de deces al 
imperiului milenar al lui Ştefan, şi doi reprezentanţi ai Ungariei, ale 
căror nume sunt uitate de mult, au trebuit, din însărcinarea guvernu¬ 
lui şi a Parlamentului, să semneze dictatul. în această zi fatală, 4 iunie 
1920, în întreaga ţară au sunat clopotele, pe clădiri au fost arborate 
steaguri negre, circulaţia s-a oprit, ziarele au apărut cu un chenar negru, 
iar în biserici s-au ţinut slujbe funerare. 

Trianon a însemnat amputarea naţiunii ungare şi sfârşitul Ungariei 
istorice. „Regatului Ungariei 44 , de-acum de sine stătător, nu i-au rămas 
decât 93 000 din cei 282 000 de kilometri pătraţi ai vechiului imperiu 
(cu Croaţia, acesta avea chiar peste 325 000 de kilometri pătraţi) şi, 
după recensământul din 1920, 7,6 milioane de locuitori, în loc de cei 
18,3 (cu Croaţia, 20,9) de altădată. învingătorii au împărţit prada între 
trei state vecine: România, al cărei guvern întorsese în 1918 armele la 
fel de oportunist ca şi în 1944, a primit un ţinut de 102 000 de kilometri 
pătraţi cu 5,24 milioane de locuitori, adică întreaga Transilvanie cu 
Ţinutul Secuiesc, Banatul de răsărit, cea mai mare parte a comitatelor 
Koros şi Tisa, precum şi partea de sud a Maramureşului. Cehoslovaciei, 
Ungaria a trebuit să-i cedeze 63 000 de kilometri pătraţi — cu 3,5 mili¬ 
oane de oameni. Noului Regat al Sârbilor, Croaţilor şi Slovenilor i 
s-au repartizat Bâcska, Baranya, partea de vest a Banatului, cu 21 000 
de kilometri pătraţi şi 1,5 milioane de locuitori. Austriei, ea însăşi îmbu- 
cătăţită, tratatul i-a atribuit Burgenlandul de astăzi, cu circa 4 000 de 
kilometri pătraţi şi aproape 300 000 de locuitori. Numai asupra apar¬ 
tenenţei localităţii Şopron (Odenburg) şi a împrejurimilor s-a ţinut un 
plebiscit, şi acesta contestat de Austria, are aducea ca argument istoria 
anterioară a regiunii, ca şi modul contestabil al efectuării plebiscitului. 
La acest plebiscit, înjur de două treimi din voturi au fost pentru Ungaria. 

De la împărţirea Poloniei, cu nici un stat al Europei nu s-au purtat 
marile puteri aşa de necruţător şi de nedrept cum s-au purtat cu 

Ungaria istorică. Peste trei milioane de unguri (exact: 3 227 000) trăiau 
din acel moment sub autoritate străină, deşi jumătate dintre ei şi-au 
păstrat la graniţele celor trei state succesoare zone de locuire compactă . 

Aproape fiecare familie ungurească a fost afectată direct de trage¬ 
dia de la Trianon. Oraşul tradiţional de încoronare Pozsony, mănunchi 
de simboluri ale istoriei ungare, s-a numit dintr-odată Bratislava, iar 
Kolozsvâr, Kassa sau Temesvâr şi-au schimbat numele în Cluj, Kosice 
şi Timişoara. Şi rudele, şi prietenii care trăiau acolo au devenit peste 
noapte „străini 44 . Poporul a fost traumatizat. între 1918 şi 1920 au fugit 
din ţinuturile înstrăinate sau le-au părăsit în jur de 350 000 până la 
400 000 de oameni, mai ales funcţionari, ofiţeri şi reprezentanţi ai clasei 
mijlocii. Zeci de mii au trebuit să se mulţumească luni de zile cu cazare 
mizerabilă în vagoane prin gări sau în barăci improvizate. Aceşti 
oameni lucizi din punct de vedere politic, decăzuţi de la condiţia de 
seniori la aceea de apatrizi, au format un mediu propice pentru extre- 
mismele de orice fel, pentru şarlatani populişti şi pentru ofiţeri radi- 
cal-naţionalişti şi antisemiţi din escadroanele morţii. 

Trianon a fost un şoc din care ungurii — indiferent de poziţia po¬ 
litică dintr-un moment sau altul — nu şi-au revenit în fond nici astăzi, 
în grădiniţe şi şcoli, la liturghii şi în presă a fost ţinută trează ideea 
redobândirii ţinuturilor pierdute în favoarea vecinilor dispreţuiţi. 
Lozincile repetate zi de zi „Nu, nu, niciodată! 44 şi „Ungaria ciuntită-i 
blestem, Ungaria Mare o vrem 44 marcau chiar şi la douăzeci de ani 
după Trianon viaţa cotidiană din şcoli. Ora de clasă începea şi se ter¬ 
mina cu crezul unguresc, prin care în conştiinţa elevilor se imprima 
ca „adevăr etern al lui Dumnezeu 44 ideea reînvierii vechii Ungarii: 

Cred într-un Dumnezeu, 

Cred într-o patrie, 

Cred în dreptatea divină veşnică. 

Cred în reînvierea Ungariei! 

Amin. 

A 

După Trianon şi poate şi din cauza încercuirii de către Mica înţelegere 
(alianţa dintre Cehoslovacia, România şi Iugoslavia, alianţă înfiinţată 
şi promovată de Franţa) a rămăşiţei statale amputate, Arthur Koestler, 
autor originar din Budapesta, scria: „Poate prin această singurătate 
excepţională se explică strania intensitate a existenţei lui: a fi ungur 
este o nevroză colectivă. 44 

Oricum, Ungaria ciuntită a devenit un stat omogen din punct de 
vedere naţional. După recensământul din 1920, în acest stat rămăse¬ 
seră cu altă limbă maternă decât maghiara numai 10,4 procente din 
populaţie, dintre care 552 000 de germani (6,9 procente) şi 142 000 
de slovaci (1,8). Pentru Ungaria amputată de Trianon era valabilă şi 
comparaţia, ba poate în primul rând comparaţia făcută pentru Europa 
Centrală de către politologul Emest Gellner: înainte de prăbuşire, Un¬ 
garia semăna cu un tablou de Kokoschka — culori diferite, un model 
de mare diversitate, pluralitate şi complexitate, harta etnografică a 
Ungariei amputate aminteşte mai curând de Modigliani —, doar 
câteva nuanţe cromatice, suprafeţe clare, despărţite unele de altele, 
ambiguităţile şi suprapunerile sunt ca şi eliminate. 1 

Din punct de vedere economic, Ungaria ciuntită se afla în 1920 în 
pragul falimentului. Ea, ce-i drept, continua să deţină 56 de procente 
din capacitatea industrială, chiar 82 de procente din construcţia de 
maşini, precum şi 70 de procente din activele bancare ale Ungariei 
Mari, şi totuşi marea industrie concentrată în capitală era în acelaşi 
timp ruptă de izvoarele de materie primă, ca şi de pieţele naturale. Cu 
82 de locuitori pe kilometru pătrat, Ungaria amputată la Trianon pre¬ 
zenta cea mai mare densitate demografică din spaţiul carpatic, o şesime 
din populaţie trăind în supradimensionata capitală. Precum Viena, 
Budapesta era şi ea un „hidrocefal 44 într-o ţară dramatic micşorată. 2 

în evoluţia internă, Trianonul a fost resimţit ca „un obstacol funest 
în calea democratizării 44 (Thomas von Bogyay). După colapsul revo¬ 
luţiei burgheze şi după tristele evenimente ale violentului experiment 
comunist, nesiguranţa politică, declinul economic, demoralizarea so¬ 
cială, criminalitatea crescândă şi celelalte fenomene de criză au con¬ 
stituit un sol fertil cu adevărat ideal pentru transformarea — cunoscută 
în istorie — a naţionalismului dintr-o ideologie a eliberării într-o ideo¬ 
logie a diversiunii. Umilirea şi tracasarea unui grup cândva temut sau 
invidiat au marcat într-un fatal ciclu dialectic raportul dintre minoritate 
şi majoritate. După Primul şi al Doilea Război Mondial, circa 3,5 
milioane de unguri au trebuit să execute în România, Cehoslovacia şi 
Iugoslavia chiar de trei ori această schimbare de roluri: metamorfozei 
bruşte din stăpânitori în izgoniţi i-a urmat după arbitrajele de la Viena 
ale puterilor Axei (1938 şi 1940) redobândirea parţială a ţinuturilor 
pierdute şi, în sfârşit, după 1945, recăderea în situaţia unei minorităţi 
deosebit de suspecte, potenţial iredentiste, fără protecţie specifică eficace. 

în ţara în cea mai mare parte ocupată de duşman începând din 1918 
nu a existat o ieşire rapidă din haosul general. între august şi noiembrie 

1919, trupele româneşti de ocupaţie au putut să jefuiască la Budapesta 
practic nestingherite. Au strâns, de pildă, 4 000 de aparate telefonice 
— chiar şi din locuinţe particulare. Valoarea bunurilor cărate de aici 
de soldăţimea română, mai ales locomotive, vagoane, maşini şi ani¬ 
male de tracţiune, s-a ridicat la aproximativ trei miliarde de coroane 
de aur, de douăsprezece ori împrumutul cu care Ungaria a fost redre¬ 
sată financiar patru ani mai târziu. 3 Detestatul tratat s-a îngrijit şi de 
o umilire durabilă. Deşi înconjurată de state mult mai mari — România 
era de peste trei ori mai mare, Iugoslavia aproape de trei ori, Ceho¬ 
slovacia de o dată şi jumătate — Ungaria nu a avut dreptul decât la o 
armată regulată de 35 000 de oameni fără artilerie grea, tancuri şi avi¬ 
oane de luptă. Ungaria a trebuit să consimtă la plata de reparaţii, şi o 
comisie de control aliată avea să supravegheze îndeplinirea diverselor 
obligaţii. Fără încuviinţarea Ligii Naţiunilor, Ungaria nu putea să renunţe 
sub nici o formă la independenţa ei, adică să se reunească cu Austria. 4 

Singura chestiune care în anii următori şi în deceniile următoare a 
preocupat majoritatea covârşitoare a ungurilor de dincoace şi de din¬ 
colo de noile graniţe a fost aceea dacă revizuirea tratatului de la Tri- 
anon este posibilă pe cale paşnică sau numai printr-un război victorios. 
La conferinţa de pace de la Paris din 1919/1920, premierul britanic 
Lloyd George a avertizat de două ori asupra viitoarelor pericole pe 
care le-ar însemna pentru pacea din Europa Centrală o Ungarie cu 
gândul la revanşă: „în Europa de sud-est nu va fi niciodată pace dacă 
fiecare dintre aceste stătuleţe acuma în devenire are în cuprinsul lui 
o importantă minoritate maghiară. 44 Un an mai târziu, el a avertizat 
încă o dată asupra pericolului de a pune sub dominaţie străină o treime 
din totalul populaţiei ungare: „Nu va domni nici o pace dacă ulte¬ 
rior se dovedeşte că pretenţiile Ungariei sunt justificate şi că întregi 
grupuri etnice ungureşti au fost cedate ca cirezi de vite Cehoslovaciei 
şi Transilvaniei (a vrut să spună: României), numai pentru că, iată, 
conferinţa refuzase să examineze chestiunea ungară. 445 

Trebuie remarcat că şi după publicarea documentelor şi proto¬ 
coalelor relevante rămâne necontestat faptul că oamenii politici ai 
celor trei state succesoare, mai ales Eduard Benes, ministrul ceho¬ 
slovac de externe de atunci, au vrut să obţină cu toate mijloacele câşti¬ 
guri teritoriale maxime şi că în privinţa aceasta au fost sprijiniţi întâi 
de Franţa şi, în timpul întregii conferinţe, şi de Ministerul de Externe 
britanic, care în chestiunea ungară s-a plasat pe o poziţie potrivnică 
propriului său premier. Răsturnările de situaţii politice interne din 

Ungaria însăşi nu au mai jucat un rol substanţial. La Paris, Marile 
Puteri au trebuit până la urmă să accepte faptul împlinit (ocuparea 
Ungariei). 

Care a fost motivul pentru care, într-un moment crucial al istoriei 
sale, Ungaria nu a găsit sprijin nici la învingători, nici la opinia publică 
a Occidentului? A fost de vină vechea pătură conducătoare alcătuită 
din magnaţi, gentry , clerul înalt şi marea burghezie aflată în curs de 
afirmare către sfârşitul secolului al XlX-lea şi care printr-o politică 
şovinistă a distrus mai întâi raportul de încredere cu nemaghiarii şi 
apoi înaltul prestigiu în faţa lumii dobândit de Ungaria după lupta 
pentru libertate din 1848/1849? Sau ungurilor li s-a luat în nume de 
rău faptul că i-au urmat orbeşte în război pe generalii şi diplomaţii 
austrieci şi germani? Primea deci Ungaria răsplata pentru politica total 
greşită pe care o dusese în ultimii cincizeci de ani în domeniul naţio¬ 
nalităţilor şi al relaţiilor externe? 

în opinia publică ungară, răspunsul la asemenea întrebări a fost 
atunci un răsunător nu! Vinovaţii erau numai trădătorii vechii ordini, 
înaintea tuturor contele Mihâly Kârolyi, care — se spunea — fusese 
un mai vechi agent al Antantei, îndeosebi al francezilor. Ca ţapi ispă¬ 
şitori au fost scoşi de aici înainte acoliţii săi evrei, de pildă liberalul 
Jâszi şi socialistul de stânga Zsigmond Kunfi. Bolşevicii evrei conduşi 
de Bela Kun figurau însă ca principali vinovaţi pentru politica greşită. 
„Agenţii evrei ai bolşevismului mondial 44 , intelectualii evrei distru¬ 
gători ai tuturor valorilor naţionale şi creştine şi milionarii de piaţă 
neagră evrei, care au profitat de nenorocirea naţiunii şi a soldaţilor 
de pe front, ar fi aruncat Ungaria în ghearele mizeriei. Pe scurt, evreii 
şi numai evreii trebuiau — în această concepţie — să răspundă pentru 
Trianon şi tragedia ungară. 

Faptul că revoluţionari evrei, care de altminteri se considerau atei 
şi nu au acţionat niciodată în interesul evreimii, au jucat un rol de 
seamă în mişcarea muncitorească din Europa Centrală şi de Est nu 
a fost nicidecum un fenomen specific unguresc. Nume ca Roşa Luxem¬ 
burg şi Lev Troţki, Viktor Adler şi Otto Bauer, Eduard Bemstein şi 
Karl Radek vorbesc de la sine. Despre motivele pentru care în statele 
multinaţionale evreii — şi membri ai minorităţilor în general — au 
fost reprezentaţi în mişcări revoluţionare cu mult peste respectiva lor 
pondere procentuală s-au redactat numeroase studii, de altfel şi despre 
atitudinea contradictorie a socialiştilor şi comuniştilor faţă de chestiunea 
evreiască. Mesianismul evreiesc, conştienta sau inconştienta lepădare 

de rădăcinile evreieşti, asimilarea conştientă, suprimarea naţionalului 
în procesul de înstrăinare prin internaţionalism, ura de sine evreiască, 
prigoana teribilă împotriva duşmanului de clasă evreu şi, nu în ultimul 
rând, mântuirea omenirii prin iminenta revoluţie mondială — toate 
aceste trăsături, credinţe şi fapte se regăseau la activiştii politici influ¬ 
enţi din Ungaria. Am depăşi cadrul acestor consideraţii dacă ne-am 
propune o analiză foarte amplă a motivelor reale şi a carierei de mai 
târziu a protagoniştilor. Importantă din punct de vedere politic era, 
în orice caz, nu întrebarea „de ce 44 , ci faptul evident că majoritatea 
comisarilor comunişti (estimările oscilează între 60 şi 75 de procente) 
au fost evrei sau evrei convertiţi. Adevărul este că şi în aşa-numita 
„a doua generaţie reformistă 44 de după cumpăna dintre secole, în 
rândurile iniţiatorilor de la remarcabilele reviste precum Nyugat ( Occi¬ 
dentul ) sau Huszadik Szăzad (<Secolul al XX-le a) puteau fi găsiţi mulţi 
oameni de ştiinţă şi intelectuali evrei. Acelaşi lucru se poate spune 
despre „Cercul Galilei 44 şi despre, Asociaţia liber-cugetătorilor 44 . Aceste 
publicaţii şi grupări reprezentau, ce-i drept, iniţiative elitare cu caracter 
burghezo-radical, aflate departe de puterea politică şi necunoscute 
păturilor largi ale populaţiei. 

In cursul celor 133 de zile ale „Comunei 44 , cum au numit ungurii 
Republica Sfaturilor, au apărut însă pentru prima dată evrei ca poten¬ 
taţi, ca purtători ai unui regim internaţionalist, ateist şi bolşevic, adică 
şi prorus. Acţiunile brutale ale gărzilor roşii şi zorul tribunalelor revo¬ 
luţionare, mai ales după reprimarea tot mai numeroaselor greve şi 
încercări de răscoală, pe scurt „teroarea roşie 44 au fost imputate în 
primul rând activiştilor Tibor Szamuely şi Otto Korvin, responsabilii 
cu ordinea internă. Primul s-a sinucis, al doilea a fost executat; 
amândoi erau evrei. Numărul execuţiilor motivate politic a fost între 
300 şi 400, estimarea cea mai serioasă vorbeşte de 580 de victime. 6 

Zadarnic au încercat unii reprezentanţi ai comunităţilor evreieşti, 
dar şi politicieni moderat-conservatori şi autori independenţi să 
demonstreze că majoritatea evreilor nu numai că nu s-au aliat cu bol¬ 
şevicii, ci dimpotrivă, dintre ei mulţi industriaşi, moşieri şi meşte- 
şugari au fost arestaţi sau luaţi ca ostatici. In următorii 25 de ani, 
între evreime, comunism şi „teroare roşie 44 s-a pus definitiv sem¬ 
nul egalităţii. „Experienţele din 1918/1919 nu au făcut altceva decât 
să uşureze din cale afară de mult munca reacţiunii şi a restauraţiei 
şi au contribuit esenţial la rămânerea Ungariei în afara procesului 
de democratizare treptată şi generală caracteristic pentru Europa 
Occidentală. 447 

Revoluţia şi Trianonul au distrus deci pactul istoric dintre clasa 
politică dominantă şi evreimea maghiară. Fără îndoială, nu numai 
aportul evreiesc la răsturnările revoluţionare a fost acela care a condus 

A 

la această întorsătură. In marea sa lucrare despre destrămarea monar¬ 
hiei habsburgice, Jâszi expune adevăratele cauze ale fenomenului: 
maghiarizarea — spune el — nu a mai fost necesară şi dorită, deci 
nici asistenţa evreilor în lupta contra naţionalităţilor; de aceea s-a 
schimbat şi opinia publică atât de radical. Deodată nu au mai existat 
mari minorităţi naţionale, ci o clasă mijlocie concurentă formată din 
evrei. Sperietoarea naţională a fost înlocuită cu sperietoarea evreiască, 
spune Jâszi. 

„Pe noi ne-au dus de râpă nu duşmani externi, ci duşmani interni 44 , 
a scris un ziar al taberei creştin-sociale la câteva zile după publicarea, 
la începutul lui 1920, a condiţiilor de pace pentru Ungaria. 8 Această 
legendă ungurească a „loviturii de pumnal 44 a avut o importanţă uriaşă 
pentru dinamica antisemitismului unguresc din perioada interbelică. 
Urmările nefaste ale răului fundamental, anume ale emancipării şi 
încurajării de către liberali a asimilării evreilor, fuseseră sesizate la 
timp numai de primii antisemiţi — suna argumentul. „Republica 
evreiască 44 din martie 1919 — se argumentează în continuare — nu 
marchează deci decât punctul final al acestei evoluţii, context în care 
asimilarea a rămas una pur exterioară, după cum, chipurile, ar fi de¬ 
monstrat-o evenimentele. Evreul nu mai era acum numai cel blestemat 
de Dumnezeu, cămătarul, speculantul, ci duşmanul de moarte al naţiu¬ 
nii ungare pur şi simplu. 

Grozăviile care s-au petrecut după 19 martie 1944, data invaziei 
germane — în parte, ce-i drept, şi mai înainte —, concursul de împre¬ 
jurări al asasinării organizate a cu mult peste o jumătate de milion 
de oameni au fost de natură să ascundă şi mai mult cauzele profunde 
ale evenimentelor. De aceea trebuie să chemăm în amintire momen¬ 
tele haotice adesea uitate ale naşterii acelei ere de durata unui sfert 
de veac, care este identificată cu numele lui Miklos Horthy, ales la 
1 martie 1920 ca al treilea (după Iancu de Hunedoara şi Lajos Kossuth) 
regent al regatului Ungariei. 

Pe o ploaie torenţială, nou-organizata „armată naţională 44 a intrat 
la 16 noiembrie 1919 în capitala care, la insistenţele Aliaţilor, fusese 
evacuată de trupele româneşti. în frunte, călare pe un cal alb*, se afla 
în uniformă completă de amiral comandantul suprem, deocamdată 


* Să ne amintim ce rol a jucat calul alb în istoria veche a maghiarilor. în 
epocă, Horthy a fost caracterizat în mod constant ca „noul Ârpâd“. 

şi ministru de război al guvernului contrarevoluţionar înfiinţat încă 
din iunie la Szeged, Miklos Horthy de Nagybânya. După dâra de sânge 
pe care comandourile ofiţereşti subordonate lui o lăsaseră mai ales 
în sudul şi sud-vestul ţării, prima cuvântare a omului forte al contra¬ 
revoluţiei era aşteptată cu încordare de mulţi şi, cu nedisimulată frică, 
de marea comunitate evreiască. 

A 

In prim-planul răspunsului său la cuvântarea de salut, Horthy a 
lansat o acuzaţie care a devenit cuvântul de ordine al politicii „creş- 
tin-naţionale 44 . Amiralul, care vorbea nemţeşte mai bine decât ungureşte, 
a numit Budapesta a burtos văros , oraşul „vinovat 44 sau „păcătos 44 ; 
burtos înseamnă şi una, şi alta. Capitala — a spus el — „şi-a renegat 
istoria milenară... şi-a aruncat în noroi coroana, culorile naţionale 
şi s-a învelit cu zdrenţe roşii 449 . 

Atunci în vârstă de 51 de ani, viceamiralul şi ultimul comandant 
al marinei de război austro-ungare era din punct de vedere politic o 
foaie nescrisă. în memoriile sale, Horthy a caracterizat perioada cât 
a fost unul dintre cei patru adjutanţi ai lui Franz Joseph ca pe cei „cinci 
cei mai frumoşi ani 44 ai vieţii sale. Bătrânul împărat i-a fost model: 
„cea mai nobilă, cea mai cavalerească şi cea mai respectabilă per¬ 
sonalitate pe care — spune el — viaţa i-a scos-o în cale; călăuza lui 
în toate situaţiile dificile 4410 . în ciuda permanent declaratei lui credinţe 
neclintite în Casa de Habsburg, Horthy a manifestat o atitudine opusă 
când, în duminica Paştelui, la 27 martie 1921, regele Carol al IV-lea, 
neaşteptat şi neanunţat, s-a ivit la Budapesta ca să-şi ocupe tronul, 
încurajat de legitimişti unguri, el, venind din exilul elveţian, apăruse 
deja cu o zi înainte la Szombathely şi apoi, însoţit de contele Antal 
Sigray, comisarul guvernamental pentru Ungaria de vest, s-a îndrep¬ 
tat spre capitală. Ultimul domnitor din casa de Habsburg era un om 
onest şi decent, însă fără experienţă politică, rău sfătuit şi cu două¬ 
zeci de ani mai tânăr decât amiralul, care în noiembrie 1918, la ultima 
lor întâlnire de la castelul Schonbrunn, îi declarase, cu voce sufocată 
de lacrimi, loialitate veşnică. După două ore de convorbire între patru 
ochi, despre conţinutul căreia au fost răspândite versiuni complet 
contradictorii, Carol s-a întors în Elveţia. Afirmaţia lui cum că Antanta, 
anume premierul francez Aristide Briand, ar fl de acord cu revenirea 
lui pe tron a fost imediat dezminţită oficial de guvernul francez. în 
orice caz, referindu-se la o ameninţătoare intervenţie militară a Micii 

A 

înţelegeri şi a Marilor Puteri, Horthy a explicat clar că, în ciuda oricărei 
credinţe faţă de rege, el nu are de gând să renunţe cu una, cu două 
la postul de regent, post care în mod vădit îi devenise drag. 

Carol nu ţinuse seamă de raporturile de forţă şi de posibilităţile 
din Ungaria şi Europa Centrală şi luase ad litteram jurământul prin 
care cândva Horthy se legase să-i fie credincios. De aceea, după 
aproape şapte luni, la 20 octombrie 1921, el a apărut din nou în Unga¬ 
ria de vest, cu ajutorul comandantului regiunii, colonel Anton Lehâr, 
fratele compozitorului şi camaradului de luptă al lui Horthy din zilele 
„terorii albe“, a pus trupele staţionate acolo să-i jure credinţă şi a 
format un guvern. Marşul lui Carol şi al trupelor sale regaliste a semă¬ 
nat, bineînţeles, mai curând cu o operetă decât cu o operaţiune mili¬ 
tară serioasă. Astfel, deplasarea trenului blindat special de la Şopron 
la Gyor, pe un tronson de 80 de kilometri, a durat zece ore întregi 
din cauza multor solemnităţi şi întâmpinări cu discursuri de bun venit 
în această zonă tradiţional fllohabsburgică. între timp, Horthy şi con¬ 
tele Istvân Bethlen, premierul său în funcţie din aprilie 1921, au avut 
răgaz din belşug să dea curs protestului Marilor Puteri şi al statelor 
vecine şi să mobilizeze unităţi militare şi paramilitare loiale. După 
o primă ciocnire în faţa Budapestei, cu câţiva morţi şi răniţi, victorio¬ 
sul Horthy a dispus luarea ca prizonier a lui Carol şi, prin intermediul 
britanicilor, trimiterea lui în surghiun în insula portugheză Madeira, 
unde a murit la 1 aprilie 1922. 11 

Parlamentul ales în ianuarie prin vot liber, secret (bineînţeles, boi¬ 
cotat de social-democraţi din cauza „terorii albe“) a hotărât la 6 
noiembrie 1921 detronarea Casei de Habsburg. Atitudinea lui Horthy 
faţă de încercările restauraţioniste ale lui Carol a risipit suspiciunile 
statelor succesoare şi ale Marilor Puteri. Acum, Horthy era domn 
necontestat în cetatea Budei, mai mult ca un monarh constituţional 
din Occident, dar în nici un caz un dictator. 

Nimic din evoluţia lui Horthy nu lăsa să se întrevadă rolul său de 
mai târziu, rol important, uneori chiar determinant în istoria Unga¬ 
riei şi chiar a Europei Centrale. Gloria lui ca victorios comandant 
de marină în bătălia navală de la Otranto din Adriatica şi cel mai 
sărbătorit erou maghiar al războiului, dar şi ultima sa poziţie de 
comandant al marinei de război austro-ungare au contribuit, desigur, 
decisiv la crearea ambianţei în care, încă înainte de prăbuşirea regi¬ 
mului comunist, diversele grupuri contrarevoluţionare de la Viena şi 
Szeged i-au atribuit în unanimitate acestui ofiţer de carieră coborâtor 
din nobilimea mijlocie calvinistă calitatea de comandant suprem al 
armatei naţionale de la Szeged. în ciuda participării sale la diferite 
guveme-fantomă contrarevoluţionare, Horthy a avut iscusinţa de a 
merge în permanenţă pe propriul său drum. Astfel, unindu-se cu 

detaşamentele din zona transdunăreană comandate de colonelul Lehâr, 
a ajuns, în fruntea unei armate numărând 50 000 de soldaţi, la putere. 

Regentul şi-a datorat uimitoarea carieră târzie nu numai momen¬ 
tului favorabil, ci, fără îndoială, şi calităţilor sale personale. Aproape 
toţi interlocutorii străini, diplomaţi şi vizitatori, i-au lăudat manie¬ 
rele, francheţea, amabilitatea, verticalitatea şi fireasca autoritate. Ca 
tânăr ofiţer de marină, Horthy călătorise prin toată lumea şi câştigase 
concursuri militare internaţionale la scrimă şi tenis; a fost un bun 
călăreţ, vânător şi jucător de bridge. L-a ajutat mult şi talentul său 
la limbi străine. La Pola i-a fost profesor de engleză nimeni altul decât 
James Joyce, circumstanţă în legătură cu care rămâne deschisă chestiu¬ 
nea dacă Horthy a fost sursa pentru diversele obscenităţi ungureşti 
din Ulysses ... Horthy vorbea însă şi franceza, italiana, croata şi un 
pic slovaca. Din multele sale călătorii, tânărul ofiţer a rămas cu o admi¬ 
raţie pe viaţă pentru Anglia — şi cu un mare tatuaj, care-i acoperea 
braţul stâng şi o parte a corpului. Printre plăcerile tânărului Horthy 
se numărase şi muzica, motiv pentru care la Pola îl însoţea frecvent 
prietenul său Franz Lehâr, capelmaistru de-atunci al marinei. 12 

Amintirile deja menţionatului frate Anton al acestuia, jurnalul unuia 
dintre cei mai siniştri comandanţi ai escadroanelor morţii, Pal Pronay, 
precum şi rapoartele între timp accesibile ale interlocutorilor diplo¬ 
matici ai lui Horthy şi alte documente aduc la lumină, ce-i drept, şi 
capitolele neplăcute, ba chiar întunecate ale carierei sale. Detalii edi¬ 
ficatoare despre numeroasele contradicţii şi inepţii flagrante din viaţa 
lui dau la iveală un chip de Ianus, un conflict interior, care se exte¬ 
riorizează în oscilări între radicalism de extremă dreaptă şi conser¬ 
vatorism de stil vechi, între sentiment şi raţiune. 13 

Rezultatul unei asemenea lupte interioare depindea destul de frec¬ 
vent de situaţia politică dintr-un anumit moment, în parte şi de cine 
avea cea mai mare influenţă asupra lui. Despre aceasta stau mărturie 
vicisitudinile din triunghiul politic format din Horthy şi cei mai 
importanţi — doi la număr — premieri ai săi, contele Istvân Bethlen 
(1921-1931) şi Gyula Gombos (1932-1936). Conflictul din forul 
interior al lui Horthy s-a remarcat şi în pendulările nefaste dintre o 
atitudine moderată sau una radicală în chestiunea evreiască din anii 
patruzeci. 14 

Teama iniţială de Horthy şi de o dictatură militară nu era nicidecum 
neîntemeiată. Ea era legată de acea „teroare albă“ despre care Jorg 
K. Hoensch, specialistul german în istoria Ungariei, vorbea ca despre 

„nelegiuirile grupurilor radicale de dreapta acoperite de Horthy şi 
niciodată trase la răspundere penală, grupuri ale căror excese au între¬ 
cut de multe ori precedenta «teroare roşie» în ce priveşte grozăvia 
şi numărul de victime omeneşti 44 . Victimele au fost mai ales evrei, 
comunişti reali sau presupuşi, dar şi mulţi ţărani care îndrăzniseră să 
se ridice împotriva marilor latifundiari. Nu există date exacte, dar es¬ 
timările tind, pentru începutul anilor ’20 la un număr total de 2 000 

A 

până la 5 000 de victime. înjur de 70 000 de oameni au fost internaţi, 
respectiv arestaţi pe timp mai scurt sau mai lung. 15 

Numeroase rapoarte, mărturii şi documente interne şi străine arată 
cum, fără nici măcar o aparenţă de legalitate, bărbaţi şi femei fără 
absolut nici o vină erau bătuţi şi arestaţi, torturaţi şi spânzuraţi. Doi 
redactori ai cotidianului social-democrat Nepszava (Vocea poporului ), 
Bela Somogyi şi Bela Bacso, au fost asasinaţi cu aproape două săptă¬ 
mâni înainte de alegerea lui Horthy ca regent; trupurile lor mutilate 
au fost aruncate în Dunăre. Asasinii se aflau printre ofiţerii coman¬ 
dourilor speciale în fruntea cărora se aflau Pronay şi Ostenburg, care 
în ziua alegerilor au stat în formaţie la clădirea Parlamentului. Coman¬ 
danţii şi alţi câţiva ofiţeri au intrat cu tocul de revolver deschis şi cu 
grenade de mână la cingătoare în sala de şedinţe a Parlamentului. 
Horthy a obţinut 131 din 141 de voturi exprimate. 16 

A 

In anii 1919 şi 1920, el a stat sub influenţa directă a ofiţerilor 
extremişti de dreapta mai tineri, care, în fapt, tindeau spre o dictatură 
militară fascistă. în acelaşi timp, existau cu zecile ligi secrete ale extre¬ 
mei drepte; în 1920, numărul unor asemenea asociaţii se ridica la 101. 
Printre cele mai importante organizaţii, figurau „Ungurii care se 
trezesc 44 (Ebredo Magyarok ), Uniunea Maghiară pentru Apărarea Ţării 
(numită MOVE după iniţialele ungureşti); printre ligile secrete, amin¬ 
tim „Liga Etelkoz 44 , denumită după vechiul ţinut unde se instalaseră 
maghiarii la gura Donului, în drum spre bazinul carpatic, şi „Crucea 
dublă-Liga sângelui 44 . Ca figură-cheie ideologico-politică trecea Gyula 
Gombos 17 , fostul căpitan şi mai vechiul secretar de stat la efemerul 
Minister de Război de la Szeged al lui Horthy. 

Nu este de mirare, aşadar, că Horthy a întreţinut, cu reprezentanţii 
clasei gentry precum Gombos şi cu anturajul, respectiv cu pătura 
mijlocie, care o definea un raport mai relaxat decât cu aristocraţii, 
superiori lui din punct de vedere social şi adesea şi intelectual. în 
orice caz, el a acoperit până la sfârşit comandourile ofiţereşti ucigaşe 
şi a reuşit să saboteze, prin ministrul de interne de atunci, şi cercetarea 

acelui dublu asasinat, întreprinsă la reacţia de indignare a opiniei 
publice internaţionale. Acest ministru, care a dezvăluit adevărul în 
1925 într-o senzaţională serie de articole şi a lăsat să se înţeleagă şi 
complicitatea lui Horthy, a fost condamnat pentru aceasta la trei ani 
de închisoare, însă după trei luni şi-a recăpătat libertatea. Ziarul a 
rămas interzis. 18 

La câteva luni după alegerea lui Horthy, premierul său de-atunci, 
contele Pal Teleky, un antisemit convins, dar „moderat 44 , a depus în 
Parlamentul de la Budapesta prima lege antisemită din Europa de după 
Primul Război Mondial. Această lege a lui numerus clausus, adoptată 
la 22 septembrie 1920, limita la o cotă de şase la sută admiterea 
studenţilor evrei în universităţi. La înrăutăţirea imaginii guvernului 
Teleky a contribuit în plus introducerea, hotărâtă aproape în acelaşi 
timp, a pedepsei cu bătaia. Aşa-numitul „proiect de la Szeged 44 (a szegedi 
gondolat ) era programul determinat pe criterii naţional-rasiale al unei 
radicale „schimbări a gărzii 44 — căreia Gombos îi evidenţia ca princi¬ 
pii călăuzitoare „proiectul creştin denumit de noi pe scurt protecţie 
rasială 44 — şi „proiectul agrar 44 . De fapt, era vorba de începutul devenit 
vizibil pentru toţi, al antisemitismului oficial al contrarevoluţiei conser¬ 
vatoare de dreapta, creştin-naţionale, al unui antisemitism care fuse¬ 
se străin elitei liberale şi ungurului din statul multinaţional. 19 

Ideea de Ungarie ca bastion creştin împotriva bolşevismului, iuda¬ 
ismului şi liberalismului se poate să fi marcat atunci şi intelectul mai 
curând slab al regentului. Secretarul general al tinerilor creştini ame¬ 
ricani (YMCA), a fost întâmpinat de Horthy în 1922, cu cuvintele: 
„Mă bucur să-l pot saluta pe şeful unei organizaţii antisemite aşa de 
importante. 44 Când, în acelaşi an, coroana ungară s-a devalorizat, şeful 
statului a declarat într-o convorbire cu ambasadorul austriac că aceasta 
este opera „înţelepţilor Sionului 44 , că, după ce nu au putut să instaureze 
bolşevismul, ei încearcă să submineze economia ungară. Pentru naţiu¬ 
nile vecine — afară de polonezi şi, în parte, şi de bulgari —, nu avea 
nici o consideraţie. în perioada marii greve a minerilor britanici, 
Horthy, permanent scandalizat din cauza grevelor şi protestelor munci¬ 
toreşti, îi explica ataşatului militar britanic că guvernul Maiestăţii sale 
i-ar aduce lumii un serviciu inestimabil şi aceasta i-ar rămâne înda¬ 
torată dacă n-ar face decât, fără a sta la discuţii, să-l împuşte pe K. 
Cook, liderul minerilor! 20 

Un produs bizar al mişcării de autoconservare rasială a fost ideea 
„turanismului 44 . Această idee îndreptată împotriva Occidentului pro¬ 
clama unirea lumii a treia, „turanice 44 , cu Europa de răsărit. Ea susţinea 
necesitatea unităţii popoarelor turanice (printre care turci, tătari, 

bulgari, uzbeci, finlandezi şi laponi) şi-i declara pe maghiari repre¬ 
zentanţii lor cei mai vestici. „Morala nordică 44 şi „forţa primară tura¬ 
nica 44 urmau să constituie baza unei noi Ungarii. 21 

Atmosfera romantic-naţionalistă, populistă, rasistă, antiliberală, 
antiintelectuală şi îndreptată împotriva civilizaţiei, cuplată cu epură¬ 
rile şi denunţurile practicate ani de zile contra profesorilor şi învăţăto¬ 
rilor, funcţionarilor şi salariaţilor (nicidecum numai evrei) au condus 
în anii ’20 la o vlăguire fără precedent a mediului ştiinţific-cultural. 
în incitanta sa carte Budapesta 1900 22 , John Lukacs, istoricul originar 
din Ungaria, face trimiteri la incomparabila carieră internaţională a 
atâtor reprezentanţi geniali ai generaţiei budapestane dinainte de 1900 
sau din jurul acestui an (pentru detalii cf. Cap. 35). 

Multe personalităţi rămase în ţară, precum compozitorul Zoltân 
Kodâly, poetul Mihâly Babits şi scriitorul Zsigmond Moricz, oamenii 
de ştiinţă Gyula Pikler, Zsigmond Simonyi şi Lajos Fiilep, au fost 
uneori ţinte ale represaliilor. Murind de timpuriu, cel mai mare poet 
modem, Endre Ady, nu a trebuit să suporte destinul prietenilor săi. 
S-a instigat totuşi împotriva acestei voci pătimaş antifeudale şi revo¬ 
luţionare: sufletului lui Ady i s-a „inoculat ser evreiesc 44 , constata 
episcopul Ottokâr Prohâszka în 1920 de ziua catolicilor. 23 

Cu toate acestea, ar fi greşit să trecem cu vederea realizările erei 
Horthy, mai ales consolidarea sub guvernul de zece ani al contelui 
Istvân Bethlen. Observatorii nu au încetat să se întrebe cum a reuşit 
Horthy, într-o regiune în care puciul şi răsturnarea de situaţii erau 
regula, iar stabilitatea politică excepţia, să ţină ferm în mână atât de 
multă vreme ffâiele conducerii. Regentul nu era nici foarte cult, nici 
foarte inteligent, era totuşi suficient de şiret şi iscusit pentru ca măcar 
uneori să asculte de sfatul unora mai deştepţi şi, la vremuri grele, să 
caute o cale de mijloc. 24 Faptul că, în ciuda unor situaţii de criză, a 
lăsat guvernarea timp de un deceniu pe seama politicianului fără 
îndoială cel mai capabil din perioada interbelică, anume lui Bethlen, 
şi în fond s-a limitat la funcţiile reprezentative ale unui şef de stat 
dovedeşte că Horthy, în ciuda unor ocazionale idei absurde, a fost în 
stare să-şi înfrâneze prietenii extremişti, să-l treacă pe linie moartă 
pe ofensivul Gombos şi să lase câmp liber politicii liberal-conserva- 
toare dispuse la compromisuri a guvernului Bethlen. 

Prin trecerea în plan secund a radicalismului de dreapta, prin dez¬ 
armarea comandourilor teroriste, prin compromisuri cu social-demo- 
craţia,îmblânzită 44 şi prin slăbirea partidului scindat al micilor agrarieni, 
premierul a pregătit terenul pentru o reformă electorală restrictivă. 

In condiţiile noului sistem electoral, numai 27,3 procente (în loc de 
39,2 în anul 1920) aveau drept de vot, iar reintroducerea votării des¬ 
chise (nu şi în marile oraşe) asigura pe termen lung o majoritate con¬ 
fortabilă pentru gruparea creştin-socială devenită, prin schimbare de 
nume, „partidul unităţii 64 Consolidarea în planul politicii interne şi 
atitudinea deschisă şi tăioasă pe care a luat-o Bethlen în primele sale 
două discursuri parlamentare împotriva oricărei forme de antisemitism 
şi de persecuţie religioasă l-au ajutat pe premier să câştige încrede¬ 
rea lumii financiare internaţionale. în 1923, Liga Naţiunilor a admis 
Ungaria ca membru şi i-a acordat un împrumut de 250 de milioane 
de coroane de aur. Finanţele statului s-au stabilizat, începând din 1927 
s-a efectuat o reformă valutară şi, după un modest avânt economic, 
valoarea producţiei industriale a fost în 1929 cu douăsprezece procente 
deasupra nivelului antebelic. 

Aristocratul transilvănean, om umblat prin lume şi de înaltă cultură, 
a operat cu mare dibăcie de tactician şi intuire a dimensiunilor în 
politica internă şi externă şi s-a dovedit un tehnician remarcabil al 

A 

jocului de forţe din Parlament. In Parlament, erau reprezentate toate 
partidele, de la socialişti până la fascişti. Numai partidul comunist 
a rămas interzis. Totuşi, pe toată perioada regimului Horthy, mult mai 
puţini activişti de frunte au fost arestaţi, ca să nu mai spunem executaţi, 
decât în „patria proletariatului 66 în timpul epurărilor ordonate de Stalin. 
Presa era aproape complet liberă (ce-i drept, erau aproape un milion 
de adulţi analfabeţi), tribunalele erau independente, iar libertatea de 
a călători şi a acţiona neîngrădită. în ciuda agitaţiei antisemite a extre¬ 
miştilor de dreapta, până şi funesta reglementare din anul 1920 a lui 
numerus clausus a fost diluată tacit, iar procentul de studenţi evrei 
la universităţi a urcat în 1929/1930 de la 5,9 la 10,5. Diplomele străine 
erau recunoscute fără probleme. 25 

Bethlen a lăsat însă neatinse raporturile patrimoniale şi sociale.Tot 
aşa, 2 400 de mari latifundiari dispuneau de peste 36 de procente din 
totalul terenului; în schimb, 72,7 procente din numărul ţăranilor aveau 
numai 10 procente din suprafaţa solului. Modesta reformă agrară nu 
a schimbat cu nimic situaţia mizerabilă a ţăranilor complet sau aproape 
complet lipsiţi de pământ, care continuau să reprezinte 46 de procente 
din numărul de circa 4,5 milioane de ţărani. Comparată cu cea din 
ţările vecine, România, Iugoslavia şi Cehoslovacia, ponderea ţăra¬ 
nilor foarte săraci şi lipsiţi de pământ era în Ungaria de cinci până 
la şase ori mai mare! Salariile reale ale muncitorilor nu atingeau nici 
ele decât 80 până la 90 de procente din nivelul antebelic. Totodată, 

contrastele sociale dintre cei „52 000“ de sus şi mase erau mai acute 
decât oricând. Pătura cea mai de sus, adică 0,6 procente din totalul 
populaţiei, dispunea în 1930/1931 de peste 20 de procente din venitul 
privat. Această pondere era cu mult mai mare decât procentele cores- 

A 

punzătoare din Germania sau Statele Unite. In ciuda antisemitismului 
oficial, burghezia industrială şi financiară evreiască şi-a păstrat pozi¬ 
ţia de putere tot aşa cum şi-au păstrat-o şi moşierii cei mari şi cei de 
„o mie de iugăre“ 26 . 

Criza economică mondială şi luarea puterii de către Hitler au încheiat 
brusc această perioadă relativ liniştită şi consolidarea lentă a econo¬ 
miei. Bethlen a demisionat în 1931, un an mai târziu a venit la pu¬ 
tere cu un program radical Gyula Gombos, exponentul extremei drepte. 
In ciuda strânselor sale relaţii cu Mussolini şi mai târziu cu Hitler, 
retorica sa era mai periculoasă decât erau faptele sale. Până la neaştep¬ 
tata sa moarte timpurie, în 1936, Gombos nu a întreprins, ce-i drept, 
măsuri drastice de politică internă, dar la întâlnirile cu Hitler şi Mus¬ 
solini el schimbase deja macazul pentru viitoarea politică externă a 
Ungariei. 

Ca urmare a cursului revizionist fată de statele succesoare si a în- 

9 9 

tăririi taberei de extremă dreaptă, Ungaria a nimerit din ce în ce mai 
mult la remorca politică şi economică a celui de-al Treilea Reich. 
Cu ajutorul puterilor Axei (conceptul se spune că vine de la Gombos), 
Ungaria a pomit-o pe calea spre redobândirea de părţi ale vechiului 
regat. Această cale a condus, după cum vom mai vedea, la însemnate 
schimbări teritoriale în favoarea Ungariei, dar şi la intrarea în răz¬ 
boi împotriva Uniunii Sovietice, cu grele pierderi de vieţi omeneşti 
de partea ungară. La începutul lui decembrie 1941, iubita Mare Bri- 
tanie a lui Horthy (Churchill: „Printre unguri, avem totuşi atâţia 
prieteni!“ 27 ) a făcut şi ea ca unui ultimatum să-i urmeze declaraţia 
de război. După aceea, la 13 decembrie, guvernul ungar sub pre¬ 
şedinţia lui Lâszlo Bârdossy (executat în 1946 pentru crime de război) 
a declarat război Statelor Unite. Aceasta a fost ora naşterii celui mai 
cunoscut banc unguresc din timpul războiului, banc inventat poate 
într-o emisiune BBC pentru Ungaria. Este vorba de o convorbire între 
preşedintele Roosevelt şi ministrul de externe Huli (în alte versiuni: 
cu trimisul Ungariei la Washington): 

Hull: Trebuie din păcate să vă informez, domnule preşedinte, că Ungaria 
ne-a declarat război. 

Roosevelt: Ungaria? Ce fel de ţară este aceasta? 

Hull: Este un regat. 

Roosevelt: Cine este regele? 

Hull: Ei nu au rege. 

Roosevelt: Un regat fără rege? Cine este şeful statului? 

Hull: Amiralul Horthy. 

Roosevelt: Amiral? Avem deci după Pearl Harbor din nou o flotă care 
ne ameninţă? 

Hull: Nu, domnule preşedinte. Ungaria nu are flotă, nici măcar o coastă 
maritimă. 

Roosevelt: Ciudat. Atunci ce vor ei de la noi? Au poate pretenţii 
teritoriale? 

Hull: Nu. Vor teritoriu de la România. 

Roosevelt: Au declarat război României? 

Hull: Nu, domnule preşedinte. România este aliatul lor . 28 

Aventurieri, falsificatori de bani, 
pretendenţi la tron: Ungaria 
ca factor de nelinişte în bazinul dunărean 


După eşuarea puciului pus la cale de Kapp la Berlin (12-17 martie 
1920) şi în toiul războiului civil din Rusia, Ungaria lui Horthy, ţara 
contrarevoluţiei victorioase, a fost ultima speranţă a extremei drepte. 
Puciştii lui Kapp au primit ajutor din Ungaria, şi nu a fost o întâmplare 
faptul că, după „grotescul cabaret 44 , generalul Walter von Liittwitz a 
dispărut în direcţia Ungaria. Asasinii ministrului de externe Walther 
Rathenau şi ai ministrului de finanţe Matthias Erzberger şi-au găsit 
şi ei mai întâi adăpost în Ungaria. Generalul Erich Ludendorff miza 
pe sprijinul proaspăt alesului regent Horthy. După consfătuiri secrete 
ale militarilor şi politicienilor radicali de dreapta din micul cerc de 
la Stephanskirchen (din apropiere de Rosenheim), zarurile au fost 
aruncate. Conceptul lui Ludendorff pentru o „Internaţională Albă 44 
urma să-i fie prezentat personal lui Horthy prin doi trimişi speciali. 1 

Regentul a primit delegaţia la 17 mai 1920 şi a fost entuziasmat 
de ideea ca, printr-o colaborare strânsă a franctirorilor bavarezi, aus¬ 
trieci şi maghiari, să se obţină anularea aşa-numitelor tratate de pace, 
respectiv să se reuşească lichidarea elementelor revoluţionare şi socia¬ 
liste din Austria şi după aceea şi din Prusia. Printr-o operaţiune militară 
comună ungaro-austro-bavareză, urma apoi să fie zdrobită Cehoslava- 
cia. Ungaria ar fi pus la dispoziţie ajutor financiar şi instalaţii pentru 
instruire şi, ca răsplată pentru rolul ei cheie, ar fi dobândit graniţele 
antebelice. Toate acestea ar fi fost, desigur, şi preludiul la o masivă 
cruciadă militară împotriva bolşevismului din Rusia. Se spunea că 
armata albgardiştilor era însă finanţată chiar dinainte cu „ruble-dumă 44 
falsificate. Conspiratorii voiau să falsifice în Ungaria două milioane 
de asemenea bancnote „albe 44 . Horthy a cerut şi alte detalii şi le-a 
dat sarcină colaboratorilor săi cei mai apropiaţi, Gombos şi Pronay, 
comandanţi ai escadroanelor morţii, să continue tratativele cu emisarii 
lui Ludendorff. Deja la 1 iunie, deci cu trei zile înainte de semnarea 
tratatului de la Trianon, Gombos le-a comunicat oaspeţilor din 

Germania cazaţi în hoteluri de lux din Budapesta că Horthy este com¬ 
plet de acord, „aşa că acum putem aborda lucrurile concret 44 . 

A 

Intre toamna lui 1920 şi primăvara lui 1921, urma ca un comitet 
central să răspundă de procurarea de arme şi organizarea de corpuri de 
voluntari, precum şi de organizarea unui birou de presă central, menit 

A 

a se ocupa de coordonarea propagandei. In timpul acesta, reprezentantul 
monarhiştilor ruşi, generalul Vladimir Biskupski, a stabilit şi el contacte 
cu grupul ungaro-german. Horthy i-a primit în audienţe separate atât 
pe Biskupski, cât şi, din nou, pe conspiratorii germani şi i-a invitat la 
dejun la castelul de vară regal de la Godollo chiar pe confidentul lui 
Ludendorff, colonelul Max Bauer, şi pe un trimis al lui Gustav von Karr, 
premierul bavarez de extremă dreaptă. Bauer şi Pronay au plănuit mai 
târziu şi trimiterea de franctirori unguri şi bavarezi de Crăciunul lui 1920 
în Slovacia şi în zona sudetă, ca să provoace o rebeliune şi prăbuşirea 
Cehoslovaciei. Horthy le-a promis musafirilor săi sprijin în continuare 
pentru „Internaţionala Albă 44 şi şi-a declarat disponibilitatea de a asigura 
livrări de cereale şi bani pentru achiziţionarea de arme din Germania. 
Ministerul de Externe maghiar şi, mai ales, ministrul şi premierul de 
mai târziu, contele Pal Teleki, au respins însă categoric planurile de tipă¬ 
rire de ruble false în Ungaria. Asemenea bani n-au putut fi obţinuţi nici 
măcar pentru o sprijinire indirectă a lui Ludendorff prin organizaţia 
„Ungurii care se trezesc 44 şi prin MOVE. 

între timp, la Viena şi Berlin, la Paris şi Londra, dar, mai ales, la 
Praga s-au răspândit zvonuri despre planuri conspirative fantasma¬ 
gorice, şi totuşi îngrijorătoare. în sfârşit, preşedintele Cehoslovaciei, 
Tomâs Masaryk, a avut grijă direct şi personal să bată toba în toată 
Europa. Prin vechiul său prieten R. W. Seton-Watson, expert britanic 
în problemele Estului, el a trimis redacţiei principale a londonezului 
Times copii de pe circa cincizeci de documente originale — ciorne, 
corespondenţă între Ludendorff şi Horthy, precum şi procese-verbale 
de şedinţă privind întâlniri secrete ungaro-germane. La 28 decembrie 
1920, ziarul a început cu publicarea unei serii din trei părţi, Demasca¬ 
rea unei conspiraţii europene. Ministrul de externe cehoslovac Eduard 
Benes era atât de îngrijorat, încât ordonase dinainte luarea unor măsuri 
militare de prevenire. 

Seria din Times şi comentariile presei internaţionale au dezvăluit 
rolul-cheie al unui oarecare Ignâc Trebitsch-Lincoln, care asistase 
la toate întâlnirile importante ale lui Ludendorff, Horthy şi Biskupski 
şi care în mod evident era unul dintre iniţiatorii bizarelor planuri 

privind „Internaţionala Albă“. Şi grotescul nu s-a oprit aici: în rea¬ 
litate, acest om, cel mai apropiat colaborator al colonelului Max 
Bauer, a fost cel care pentru 500 000 de coroane (la valoarea de azi, 
cam 70 000 până la 80 000 de mărci germane) vânduse autorităţilor 
cehoslovace întregul pachet cu acte şi notiţe. 

Cine era Trebitsch-Lincoln? Şi de ce şi-a trădat tovarăşii de con- 

a 

spiraţie? In memoriile sale publicate în 1931 la Viena (apoi la New 
York în engleză), acest om, născut în 1879 în orăşelul Paks din sudul 
Ungariei, s-a numit pe sine „cel mai mare aventurier al secolului al 
XX-lea“ Deja în 1916 ajunsese la „glorie“ internaţională când, în 
toiul Primului Război Mondial a publicat în engleză la New York 
un melanj de fapte şi născociri intitulat Născocirile unui spion inter¬ 
naţional. De aceea, de la Praga până la Londra domnea, în ciuda totalei 
indignări, şi o stare de bucurie pentru necazul unor ofiţeri prusaci 
căzuţi în cursa unui atât de sinistru escroc. 

în fapt, Trebitsch-Lincoln se bucura deja de ani de zile de faima 
îndreptăţită a unui pungaş. El era însă mult mai mult decât un escroc 
lacom de bani. De la Budapesta până la Şanghai, nu s-au publicat 
despre nici un ungur atâtea cărţi şi reportaje câte s-au publicat despre 
acest om. Dar abia acum, după deschiderea dosarelor secrete ale Minis¬ 
terului de Externe britanic şi după apariţia biografiei lui Trebitsch, 
elaborată pe baza lor de către istoricul britanic Bemard Wasserstein, 
este posibil să înţelegem ceva mai exact viaţa fascinantă a acestui 
psihopat, genial în unele privinţe. 2 

Vlăstar al unui respectabil negustor de cereale evreu, Trebitsch a 
fost, pe rând, un mic hoţ care se specializase la Budapesta şi Triest 
în ceasuri de aur bărbăteşti, elev pentru scurtă vreme la Academia 
Regală de Teatru din Budapesta, ziarist, misionar la „Casa misionară 
Ierusalim 44 din Hamburg după ce de Crăciunul lui 1898 trecuse la cre¬ 
dinţa presbiteriană, mai târziu diacon al bisericii anglicane din Montreal 
unde în discursuri publice în germană şi idiş, în maghiară şi engleză 
îndemna imigranţi evrei să se convertească, şi în sfârşit preot suplini¬ 
tor în micul sat Appledore din comitatul englez Kent. După un examen 
în faţa arhiepiscopului, Trebitsch, care între timp îşi luase şi numele 
de familie Lincoln (conform memoriilor sale, din admiraţie pentru 
preşedintele american), nu a putut spera la o hirotonisire rapidă. A 
ieşit din cler şi a consumat mica moştenire a Margarethei, soţia sa 
nemţoaică. Ea îl cunoscuse pe Trebitsch încă de la prima lui şedere 
la Hamburg, iar mai târziu se măritase la Montreal cu el. 

Cotitura din viaţa lui s-a produs în 1906, când milionarul şi filan¬ 
tropul B. S. Rowntree, producător britanic de dulciuri şi alimente pe 
bază de cacao, l-a angajat pe ungurul poliglot ca asistent în cercetare 
şi secretar particular însărcinat cu strângerea de material pe conti¬ 
nent pentru un mare proiect privind proprietatea funciară şi impo¬ 
zitarea. După încheierea acestui proiect de cercetare, Rowntree i-a 
acordat asistentului său la despărţire chiar un credit fără garanţie mai 
mult decât generos, credit a cărui valoare ar face astăzi cam un milion 
de mărci. Relaţia cu Rowntree i-a deschis lui Trebitsch şi drumul în 
politică. 

în aprilie 1910, organizaţia locală a Partidului Liberal din circum¬ 
scripţia Darlington l-a nominalizat pe Trebitsch, care devenea cetăţean 
britanic abia peste o lună, să candideze la viitoarele alegeri pentru 
Camera Comunelor. îndată după aceea, Trebitsch-Lincoln a plecat 

A 

la Budapesta şi, de acolo, la Belgrad. In ambele oraşe, ambasada brita¬ 
nică a trebuit, ca urmare a unei scrisori de recomandare de la Ministerul 
de Externe de la Londra, să-i organizeze întâlniri cu membri ai guver¬ 
nului şi cu alte personalităţi de rang înalt. Trebitsch, care atunci prezenta 
deja un puseu de grandomanie, a adus cu el mari planuri pentru înfiin¬ 
ţarea unei bănci anglo-ungare şi a uneia anglo-sârbeşti şi se grozăvea 
cu nişte posibile investiţii de milioane. Rapoartele diplomaţilor au 
fost ucigătoare; bancherii ale căror nume el le dădea ca investitori 
nu auziseră niciodată de el. 

între timp însă, la alegerile din Darlington din 15 ianuarie 1910 
urgent decalate înainte, Trebitsch-Lincoln fusese ales membru al 
Camerei Comunelor, deşi cu o minusculă majoritate de 29 de voturi. 
Rezultatul a fost, din mai multe motive, o senzaţie. Pe de o parte, 
liberalii îşi pierduseră majoritatea absolută. Pe de altă parte, era de 
mirare că un străin tânăr, lipsit de mijloace, cu accent puternic şi care 
nu mai participase niciodată la o alegere pentru Camera Comunelor 
şi nu avea nici un fel de experienţă politică, a reuşit de la prima încer¬ 
care saltul în Parlament. 

Tânărul deputat a plecat imediat tot la Budapesta, ca să-şi întâl¬ 
nească mama, care era văduvă. într-un mare interviu cu Pester Lloyd , 
el a anunţat nişte proiecte economice anglo-ungare de mare anver¬ 
gură. Aceste idei s-au materializat, fireşte, tot atât de puţin pe cât s-au 
materializat şi alte proiecte fantastice ale lui Trebitsch. Proaspăt alesul 
deputat trăia (deşi pe atunci nu existau salarii pentru parlamentari) pe 
picior mare. Avea două secretare particulare şi trebuia să întreţină şi 
trei rude aduse în Anglia (curând însă, ele au plecat dezamăgite). 

Cariera politică a lui Trebitsch-Lincoln s-a terminat repede, pentru 
că au fost fixate alegeri anticipate deja pentru decembrie, iar libe¬ 
ralii nu i-au mai propus candidatura. Ambasadorul austro-ungar la 
Londra îl informase între timp pe ministrul de externe despre păcatele 

A 

de tinereţe şi despre faptele penale ale deputatului. In plus, era falit. 
Din considerente politice, creditorii l-au scutit de un proces. 

Trebitsch însă era o persoană versatilă, un seducător cu teribilă 
putere de convingere. A închiriat o casă cu paisprezece camere în ora¬ 
şul Watford din sudul Angliei, a angajat şase persoane pentru îngri¬ 
jirea casei şi a înfiinţat în 1911/1912 două firme particulare şi două 
societăţi pe acţiuni pentru exploatarea zăcămintelor de petrol din Româ¬ 
nia şi Galiţia şi pentru importarea de unelte de foraj. Prin contactele 
şi prin ţinuta sa, a reuşit să câştige de partea lui respectabili oameni 
de afaceri — printre ei, un prinţ Radziwill şi un prinţ Lobkowitz — 
ca directori executivi pentru proiectul din Galiţia. Petrol nu s-a găsit. 
Astfel, în timpul războiului balcanic, Trebitsch, care deocamdată 
conducea şi la Bucureşti o mare firmă, a devenit din nou insolvabil, 
în primăvara lui 1914, la Londra, a falsificat nişte documente, printre 
altele în detrimentul mai vechiului său protector Rowntree. 

După ce a izbucnit războiul, fostul ziarist, misionar şi preot suplini¬ 
tor, politicianul eşuat şi omul de afaceri falit, ameninţat de o apropia¬ 
tă arestare pentru înşelăciune, a început acea carieră care până la urmă 
l-a făcut celebru în toată lumea: aceea de spion internaţional. în decem¬ 
brie 1914, Trebitsch s-a oferit ca agent dublu serviciului secret britanic. 
I-a prezentat unui căpitan — care l-a ascultat cu suspiciune — 
următorul plan fantastic: el, Trebitsch, va merge în Olanda, neutră 
pe-atunci, şi se va oferi ca spion germanilor care operau acolo, le va 
câştiga încrederea şi, prin aceasta, va atrage flota lui Wilhelm II într-o 
cursă în Marea Nordului, unde marina britanică poate s-o distrugă 
rapid. în ciuda unui refuz categoric, Trebitsch s-a dus pe cont propriu 
la Rotterdam unde l-a contactat pe consulul general german, căruia 
şi-a oferit serviciile şi i-a lăsat chiar un memorandum în limba ger¬ 
mană despre metode de comunicare. După ce s-a întors, le-a oferit 
autorităţilor britanice pretinse coduri secrete germane. Englezii n-au 
vrut însă să aibă de-a face cu escrocul. Despre reacţia părţii germane 
nu există documente. 

Biograful Wasserstein demonstrează convingător că anterior 
Trebitsch, în ciuda propriilor lui lăudăroşenii, nu a fost implicat nicio¬ 
dată cu adevărat în spionaj. în orice caz, în ianuarie 1915 a plecat 

A 

cu vaporul la New York. In Statele Unite, l-au ajutat cei trei fraţi ai 

lui care trăiau acolo şi mai multe noi prietene. In mai 1915, a putut 
să plaseze în ziarul bulevardier newyorkez World două articole senza¬ 
ţionale despre activitatea sa de spionaj pentru germani. Agent al 
Berlinului — un fost deputat britanic din Camera Comunelor! Deşi 
un amestec de născociri parţial ridicole, rapoartele anunţate cu litere 
de-o şchioapă au fost o lovitură propagandistică de prim-rang pentru 
partea germană. Acum au intrat în acţiune britanicii înfuriaţi, şi 
Trebitsch a fost arestat. Rezolvarea cererii de extrădare însă s-a tără¬ 
gănat. Sub pretextul descifrării de coduri germane din care, în realitate, 
nu înţelegea nimic, Trebitsch a putut trăi comod până şi la închisoare. 
Cu cinci zile înainte de publicarea, în ianuarie 1916, a scrierii sale 
Dezvăluirile unui spion internaţional , a reuşit chiar să evadeze. 

Prins din nou după 35 de zile, Trebitsch a fost predat Angliei, unde 
a fost condamnat pentru înşelăciune la trei ani închisoare pe insula 
Wight. Urma să fie pus în libertate abia în iunie 1919. Naturalizarea 
lui fusese anulată anterior. în ultima clipă, a rămas totuşi în detenţie, 
în Ungaria, încă domnea atunci republica comunistă a sfaturilor. Şeful 
de contraspionaj al Scotland Yardului avertiza că Trebitsch este extrem 
de periculos, că poate să devină „un fel de Lenin al Europei Centrale 64 
în orice caz, i-au dat drumul la numai nouă zile după căderea 
regimului Kun. Dar Trebitsch nu s-a dus în Ungaria, ci în Germania. 

Acolo, cu articole pentru ziarul radical de dreapta Deutsche Zeitung 
şi prin contacte cu anturajul împăratului aflat în exil olandez, respectiv 
cu prinţul moştenitor (deşi el nu a putut să stea de vorbă niciodată 
cu nici unul dintre ei, necum să le ia interviu), a reuşit ca, în câteva 
săptămâni, să-şi atragă din nou asupră-şi atenţia opiniei publice inter- 

A 

naţionale. înainte de toate, el a fost capabil să stabilească un raport 
de încredere extraordinar de strâns cu colonelul Bauer şi, prin el, şi 
cu conspiratorii. în prima zi a puciului lui Kapp, Trebitsch-Lincoln 
a apărut în faţa presei internaţionale uluite ca şef de presă şi cenzor 
suprem al Ministerului de Externe. El transcria rapoartele unor ziarişti 
britanici sau pur şi simplu le arunca la coşul de hârtii. După ce a trecut 
consternarea — scria corespondentul lui Daily Telegraph —, a plutit 
ceva olimpian pe deasupra acestui pungaş, pe deasupra evreului ungur, 
care a făcut cauză comună cu cei mai virulenţi antisemiţi. S-a răspândit 
zvonul că el ar fi un spion rus, britanic şi francez — poate că erau 
adevărate toate trei versiunile! 

Acesta deci a fost fundalul pentru rolul-cheie al lui Trebitsch la lan¬ 
sarea „Internaţionalei Albe 64 . Dar el îşi avea în permanenţă şi duşmanii 

lui în rândurile extremei drepte germane. Acolo, exista teama că el 
este „spion englez mascat ca naţionalist german“, ceea ce era absurd, 

A 

dar pentru unii Trebitsch ca evreu era totuşi un motiv de iritare. In 
orice caz, el a simţit ceva despre o scrisoare în care un tovarăş de 
conspiraţie, maiorul Franz von Stephani, deputatul radical de dreapta 
de mai târziu din Reichstag, propunea fără înconjur ca Trebitsch să 
fie lichidat la Budapeata. 

în ciuda asigurărilor lui Bauer că nu i se poate întâmpla nimic, 
Trebitsch a dispărut curând după aceea la Viena — împreună cu un 
geamantan plin cu documente explozive. Deoarece pentru moment 
nu s-a produs ecoul aşteptat, cehii nu au vrut să-i plătească promisa 
rată a doua a onorariului său (oricum, 300 000 de coroane). Trebitsch 
a reclamat autorităţile de la Praga şi a ameninţat cu dezvăluiri. După 
aceea, cehii au afirmat că el le-a vândut hârtii falsificate. Acest lucru, 
ce-i drept, nu era adevărat, dar omul, care oferise documentele despre 
„Internaţionala Albă u mai întâi francezilor, britanicilor şi americanilor, 
a rămas patru luni în detenţie austriacă pentru investigaţii. în iunie 
1921, la Viena, a fost pus în libertate şi expulzat. După un raport al 
consulului britanic de la Triest, Trebitsch a fost văzut acolo, chipurile 
în posesia a şase paşapoarte diferite (trei dintre ele ungureşti). 

în acest timp, el a plecat în China. Pe vapor, a întâlnit din nou un 
credul milionar american pe care a reuşit să-l tapeze de 15 000 de 
dolari SUA pentru un proiect fantezist. Ulterior, a fost consilierul mai 
multor generali chinezi şi a făcut cu ei şi călătorii în Europa. în Impe¬ 
riul de Mijloc, Trebitsch a putut să-şi satisfacă înclinaţia spre supra¬ 
natural, spre legături spirituale mistice, înclinaţie care era chiar 
autentică. Astfel, sub numele de Ciao Kung a fost făcut în mai 1931 
călugăr budist. Ani de-a rândul, pe Ciao Kung l-au însoţit doisprezece 
novici, femei şi bărbaţi din Europa, care i s-au alăturat lui ca budişti, 
cu el au dus o viaţă spartană la Şanghai sau au călătorit în Europa ca 
să se vadă cu confraţi întru credinţă. în decembrie 1937, Ciao Kung 
a trimis-o pe una dintre adeptele sale, pe călugăriţa „Tao Lo“, origi¬ 
nară din Lituania, cu o scrisoare la Horthy, la Budapesta. 3 Drept cadou, 
ea i-a adus un exemplar din ultima carte a lui Ciao Kung, intitulată 
Dawn or Doom ofHumanity , exemplar purtând o dedicaţie scrisă de 
mână în ungureşte. Trebitsch voia anume să se întoarcă în patria sa. 
Când foaia bulevardieră budapestană Az Est {Seară) a scris că japo¬ 
nezii voiau să-l încoroneze pe Ciao Kung ca împărat al Chinei, călu¬ 
gărul a dezminţit, spunând că este vorba de o confuzie de nume, că 
el însuşi vrea să-şi petreacă în Ungaria restul vieţii. Ciao Kung a 

încheiat cu Chemarea lui Vorosmarty: „Credinţa şi iubirea pentru ţară 
/ Să vă-nsoţească, unguri, pururea. 44 

Este posibil ca Trebitsch-Ciao Kung să fi fost purtătorul unei stări 
maniacal-depresive asociate cu o supraestimare bolnăvicioasă a pro¬ 
priei personalităţi. Ultimul său biograf l-a comparat cu un „pseudo- 
mesia 44 Că şi în ipostaza de Ciao Kung rămăsese un om pitoresc, 
dar neliniştit o dovedeşte faptul că el a vrut şi în 1941 să zboare la 
Berlin ca să discute cu Hitler despre Tibet, India şi China. Urmarea 
a fost o discordie printre serviciile naţional-socialiste de la Şanghai 
până la Berlin — chiar la nivel Heydrich-Ribbentrop. Nu i s-a aprobat 
să vină nici la Berlin, nici în Ungaria. Dar cartea lui Ciao Kung 
dedicată lui Horthy a supravieţuit, cu marginile pârlite şi cu legătura 
încleiată mucegăită, asedierii şi incendierii palatului. împreună cu 
restul cărţilor lui Horthy, este păstrată în biblioteca Parlamentului, 
pe malul pestan al Dunării. 

Povestea cu „Internaţionala Albă 44 şi cu maşinaţiile lui Trebitsch-Lin- 
coln era uitată de mult, când o ştire-fulger de la Haga a căzut la 14 de¬ 
cembrie 1925 ca din senin în viaţa politică ungară: colonelul pensionar 
Arisztid Jankovics fusese arestat când încercase să schimbe la o bancă 
o bancnotă de o mie de franci falsificată. La interogatoriu, ofiţerul 
maghiar a recunoscut că a venit în Olanda nu ca persoană particulară, 
ci în calitate de curier al Ministerului de Externe ungar şi că avea în 
bagajul diplomatic bancnote franţuzeşti în valoare nominală de zece 
milioane. Autorităţile olandeze şi-au informat prompt colegii de la 
Paris. Deja în decembrie, şeful poliţiei pariziene Beniot, însoţit de 
mai mulţi înalţi funcţionari şi detectivi, a sosit la Budapesta. Guvernul 
francez ceruse serviciilor maghiare să iniţieze imediat o anchetă. 4 

Scandalul s-a extins în cercuri tot mai largi. Cercetările poliţiei 
şi anchetele unei comisii parlamentare instituite după discuţii aprinse 
indicau dedesubturi politice interne şi internaţionale extrem de 
explozive. Firele duceau iarăşi la grupurile radicale de dreapta ale 
ofiţerilor germani din jurul generalului Ludendorff. Ei avuseseră iniţial 
ideea de a inunda Franţa cu bani falşi. După încercarea de puci eşuată 
a lui Hitler la Miinchen în noiembrie 1923, oamenii lui Ludendorff 
erau pregătiţi ca, prin vechile lor contacte cu grupul Gombos, să le 
plaseze prietenilor lor unguri maşinile de imprimat. Unele cercuri 
guvernamentale ungare încercaseră de altfel deja în 1920/1921 să 

falsifice bancnote ruseşti, iugoslave şi cehe. Scopul era mereu acelaşi: 
să provoace daune ţărilor vizate şi să finanţeze propaganda ireden¬ 
tistă în aceste ţinuturi. 

Rolul-cheie l-a jucat prinţul Lajos Windischgrătz, o figură nesta¬ 
tornică, cu reputaţie proastă. în cariera sa zgomotoasă, el cochetase 
cu toate grupările politice de la stânga până la extrema dreaptă. în 
toamna lui 1918, cu puţin înainte de revoluţia burgheză, el, ca ministru 
al aprovizionării cu alimente în ultimul guvern instalat de regele Carol, 
fusese trimis în Elveţia. Sarcina lui acolo a fost aceea de a aranja livra¬ 
rea unor cantităţi mai mari de cartofi pentru atenuarea foametei de 
la Budapesta. Se zice însă că ministrul a abuzat de suma de milioane 
pusă la dispoziţia lui, cheltuind-o pentru scopuri particulare, precum 
şi pentru finanţarea propagandei contrarevoluţionare. Gura poporului 
i-a pus de atunci porecla de „principe al cartofilor 44 . însă guvernul 
Kârolyi i-a intentat un proces; acesta însă a fost muşamalizat mai 
târziu de regimul contrarevoluţionar. Windischgrătz s-a revanşat ca 
sforar şi ca martor principal în vânătoarea de vrăjitoare împotriva lui 
Kârolyi, presupus a fi spion francez. 

Planul a fost elaborat în vara lui 1923 cu ştirea lui Bethlen. Win¬ 
dischgrătz a negociat cu Ludendorff şi Hitler, care apoi l-au trimis 
pe inginerul german Arthur Schultze la Budapesta. El a ajutat la achizi¬ 
ţionarea maşinilor la Leipzig. Hârtia o cumpărase, şi cu ajutor german, 
la Koln, secretarul lui Windischgrătz, Dezso Râba. Atelierul falsi¬ 
ficatorilor a fost apoi amenajat în pivniţa Institutului Cartografic de 
Stat, cu ştirea şi acordul conducătorului, care era contele Pal Teleki, 
fostul premier. Cu ajutorul specialiştilor institutului, expertul german 
a finisat acolo clişeele. După pregătiri temeinice, s-a început în 1924 
cu imprimarea. Până în toamna lui 1925 s-au putut produce în jur 
de 30 000 până la 35 000 de bancnote de o mie de franci francezi. 

Răspunderea pentru plasare şi-a asumat-o şeful suprem al poliţiei 
şi siguranţei, Imre Nâdosy. Pachetele cu bancnote falsificate au fost 
chiar binecuvântate solemn de episcopul catolic Istvân Zadravetz. 
Amândoi, Nâdosy şi Zadravetz, aparţineau de altfel organizaţiei 
secrete rasiste „Liga Etelkoz 44 . Şeful siguranţei a preluat apoi personal 
delicata problemă a transportului cu camionul la Ministerul de Externe 
şi a transferului mai departe via bagaj diplomatic în Vest. 

„Ce conţin pachetele? 44 a întrebat acolo un funcţionar. 

„Bani falşi, fireşte 44 , a răspuns Nâdosy. 

Funcţionarii s-au amuzat copios pe seama umorului „bunului un- 
chiaş Imre 44 , şi trimiterea a fost rezolvată regulamentar. 



UNGARIA CA FACTOR DE NELINIŞTE 


409 


Cu banii, sforarii voiau să sprijine acţiuni de propagandă ireden¬ 
tistă, mai ales în Cehoslovacia, să organizeze unităţi de franctirori 
utilizabile în orice moment şi, nu în ultimul rând, să lovească în detes¬ 
tata Franţă, vinovatul principal pentru Trianon. Speranţa opoziţiei şi 
a emigraţiei politice că scandalul francului va duce la căderea guver¬ 
nului Bethlen nu s-a împlinit. Windischgrătz şi Nâdosy au primit la 
26 mai 1926 fiecare câte o pedeapsă de patru ani închisoare, ceilalţi 
acuzaţi au scăpat cu pedepse privative de libertate de la patru luni 
până la un an. La începutul lui 1928, cei doi acuzaţi principali au 
fost deja graţiaţi. 

Contrar aşteptărilor, Bethlen a supravieţuit crizei, deoarece nici 
puterile apusene, nici opoziţia liberală nu voiau să rişte o schimbare 
a gărzii, adică instalarea unui guvern de extremă dreaptă. Horthy nu 
a acceptat oferta de retragere a lui Bethlen, prezentată într-o scrisoare 
particulară. Nici contelui Teleki nu i s-a întâmplat nimic. Marea Bri- 
tanie şi Franţa s-au pronunţat pentru continuarea cursului Bethlen. 
în timpul acesta, unul dintre martorii principali, secretarul lui Win¬ 
dischgrătz, şi-a retras depoziţia anterioară din faţa instanţei de apel. 
Legitimiştii lucrau, ce-i drept, consecvent pentru a-1 răsturna pe Beth¬ 
len, dar le-a dispărut cel mai important martor al acuzării. El a murit 
după o invitaţie la ceai la Gombos, în urma unei otrăviri. Documentele 
secrete din arhiva Bethlen publicate în 1972 permit concluzia că 
numeroase personalităţi de rang înalt au fost amestecate în această 
poveste. Windischgrătz şi Gombos, precum şi cercurile radicale de 
dreapta au folosit afacerea ca să-l şantajeze subtil pe Bethlen. 

La numai un an şi jumătate după această afacere neplăcută, demer¬ 
surile ungureşti pentru mobilizarea opiniei publice mondiale împo¬ 
triva tratatului de la Trianon şi pentru redobândirea teritoriilor pierdute 
au înregistrat un succes important cu totul neaşteptat. 

La 21 iunie 1927, a apărut pe o pagină întreagă din cotidianul 
londonez Daily Mail un articol intitulat Locul Ungariei sub soare. 
Autorul era lordul Rothermere însuşi, proprietarul publicaţiei respec¬ 
tive şi al altor ziare cu tiraj de milioane. Regele presei, aflat atunci 
la vârsta de 59 de ani, împreună cu fratele său, lordul Northcliffe, 
revoluţionaseră peisajul presei britanice. Articolul, cu o hartă detaliată 
a ţării, cerea o revizuire paşnică a nedreptului dictat de la Trianon. 
Altminteri — scria autorul — pacea pe termen lung în Europa Centrală 
nu se poate menţine. Graniţele absurde din punct de vedere economic 
şi nedrepte din punct de vedere etnic, care ar putea conduce la un 

alt război, ar trebui schimbate prin plebiscite supravegheate interna¬ 
ţional, se spunea. Concret, Rothermere propunea retrocedarea de către 
Cehoslovacia, România şi Iugoslavia a acelor ţinuturi limitrofe în care 
trăiau cel puţin două milioane de unguri. Harta indica, uşor exagerat, 
un milion de unguri în Slovacia de Sud, 600 000 în Transilvania şi 
400 000 în Voivodina. 

Pe continent, înainte de toate în Ungaria şi în ţările Micii înţelegeri, 
articolul, răspicat filomaghiar, a căzut ca o bombă. Aşa cum şi era de 
aşteptat, brusca ieşire în faţă a cunoscutului ziar britanic a stârnit contra- 
reacţii şi, până la urmă, un război mediatic, care a durat până în 1929. 
Ministerul de Externe britanic a fost cuprins de iritare şi perplexitate; 
Franţa şi diverse state mici au reacţionat cu indignare. Şi însuşi guver¬ 
nul Bethlen nu s-a lăsat nici el mai prejos, cu atât mai mult cu cât 
linia oficială sub deviza „Totul înapoi!“ (Mindent vissza!) ţintea la 
restabilirea imperiului lui Ştefan. 5 Articolul lui Rothermere, articol 
urmat curând de un al doilea — acesta cu titlul de efect Butoiul cu 
pulbere al Europei —, a fost pentru lupta Ungariei împotriva nedrep¬ 
tăţii incomparabil mai important decât acţiunile propagandistice nu 
totdeauna profesioniste ale Ministerului de Externe de la Budapesta, 
în timp ce Times , vocea cercurilor guvernamentale britanice, strâmba 
din nas la ostenelile foii bulevardiere şi, într-un editorial din 27 iulie, 
avertiza asupra daunelor aduse tuturor celor implicaţi, opinia publică 
maghiară era cuprinsă de o agitaţie febrilă. Toate ziarele au trimis cores¬ 
pondenţi speciali la Londra. Bătrânul, pătimaş naţionalistul publicist 
Jeno Râkosi, care încă dinainte de începutul secolului visa la o Ungarie 
cu 30 de milioane de locuitori ( cf. Capitolul 16), şi-a pus cu totul 
influentul ziar Peşti Hirlap în serviciul campaniei lui Rothermere. 

„Rothermere singur va fi un întreg capitol în istoria Ungariei!“ 
scria Râkosi în foaia sa. Romancierul şi finul observator Ferenc 
Herczeg, mai târziu preşedinte al nou-înfiinţatei „Ligi revizioniste 44 , 
care în scurt timp urma să numere 900 de filiale cu aproape două 
milioane de membri, a mers şi mai departe în lauda sa exaltată pentru 
activităţile publicistice promaghiare ale lui Rothermere: „De când 
Gutenberg a inventat tiparul, nici o scriere nu a avut un asemenea efect 
asupra inimilor omeneşti cum au avut articolele lui Rothermere despre 
Ungaria! 44 Fiecare cuvânt venit din depărtare al regelui presei era repro¬ 
dus cu veneraţie în presa maghiară, ca şi mesajul său de Crăciun: 
„Ziua eliberării se apropie. 44 Din Palm Beach, din Florida, lordul le 
comunica ungurilor: „întâlnirea mea cu reprezentanţii opiniei publice 

de aici m-a convins că lumea simpatizează cu ungurii atunci când 
Ungaria formulează cererea justă de a se revizui tratatul de la Trianon.“ 6 
Entuziasmul ungurilor pentru Rothermere nu mai cunoştea mar¬ 
gini. El însuşi a declarat mai târziu că a primit peste 200 000 de scri¬ 
sori, ilustrate şi telegrame din Ungaria, respectiv de la unguri din toată 
lumea. La apogeul campaniei, a trebuit pentru moment să angajeze 
pentru corespondenţă doi secretari maghiari. Broderii artistice şi 
simple sculpturi în lemn, un stilou de aur din partea consilierilor 
municipali ai Budapestei, un vechi drapel al lui Kossuth şi sabia de 
mare valoare a generalului Hadik, care cu isprava lui la Berlin îl 
înfuriase cândva pe Frederic cel Mare, au făcut parte din categoria 
nenumăratelor cadouri cu care a fost copleşit lordul. Peste 1,2 milioane 
de unguri au semnat o scrisoare de mulţumire, pe care o delegaţie 
de rang înalt i-a înmânat-o împreună cu toate semnăturile strânse 
în 25 de foliante din piele, prevăzute cu legături scumpe. Mai târziu, 
Horthy a scris în memoriile sale: „Dacă nu ar fi fost un termen fix 
pentru înmânare, atunci probabil că întreaga naţiune şi-ar fi dat 
semnătura/ 4 

Ce l-a determinat pe Rothermere să pornească personal o bătălie publi¬ 
cistică pentru cauza ungurilor? Ce sau cine a dat impulsul iniţial pentru 
această campanie? în cartea sa My Campaign for Hungary , publi¬ 
cată în 1939, Rothermere povesteşte că de Paştele lui 1927 s-a aflat 
cu nişte prieteni la Budapesta şi că a fost profund impresionat de adu¬ 
narea anuală de protest împotriva Trianonului, adunare ţinută întâm¬ 
plător la acea dată; că, de asemenea, el a constatat că naţiunea maghiară 
este, din mai multe motive, foarte simpatică. 

Abia cincizeci de ani mai târziu a devenit cunoscută o scrisoare 
a lui Rothermere către prinţesa Stephanie Hohenlohe, scrisoare care 
este datată 30 aprilie 1928 şi dezleagă enigma impulsului iniţial: 

După cum v-am mai spus cu diferite ocazii, interesul meu pentru Ungaria 
a fost trezit în primul rând de convorbirile cu dumneavoastră. Nu mi-am 
imaginat că enumerarea suferinţelor şi frustrărilor Ungariei va atrage 
acestei ţări compasiunea întregii lumi . 7 

Angajarea lui Rothermere pentru cauza Ungariei a început odată cu 
anul 1927, la masa de ruletă din cazinoul de la Monte Carlo. Acolo 
a cunoscut-o şi a învăţat s-o preţuiască pe atrăgătoarea, vesela şi foarte 
inteligenta „Steph“, cum îi spuneau prietenii cei mai apropiaţi. In această 
primă convorbire, lordul s-a plâns că în ultima vreme nu există 

subiecte interesante în al său Daily Mail. După aceasta, prinţesa i-a 
povestit despre soarta zguduitoare a ungurilor: că au fost despărţite 
familii, că gospodării ţărăneşti au fost împărţite în două şi că teritorii 
locuite majoritar de unguri au fost atribuite prin tratatul de la Trianon 
celor mai lacome ţări vecine. La un dejun la vila lui Rothermere, 
Steph, neavând la dispoziţie o hartă geografică, nu a putut decât cu 
ajutorul unei mici reproduceri din Encyclopaedia Britannica să-i arate 
lordului curios cam pe unde vine Ungaria. 

Atunci Rothermere, care-şi invitase la lunch şi secretarul de presă, 
a rostit următoarele cuvinte memorabile: „Ştii, draga mea, eu până 
astăzi nici măcar n-am ştiut că Budapesta şi Bucureştii sunt două oraşe 
distincte. 44 

Care au fost însă motivele prinţesei? Desigur nu, cum a afirmat 
ea mai târziu, „sentimentele ei patriotice pentru naţiunea maghiară 44 
sau pentru ţara numită Ungaria. Căci nu ştia o boabă ungureşte şi nici 
nu trăise vreodată în această ţară. E drept că toată viaţa a călătorit 
cu paşaport unguresc! 

Născută ca Stephanie Richter la Viena cu câţiva ani înainte de 
începutul secolului (datele despre anul naşterii ei sunt contradictorii), 
ea ar fl fost — se spune — de origine evreiască (după propriile ei 
explicaţii, numai din partea mamei). Prin tatăl ei, un cunoscut avocat, 
vioaia şi precocea fată a fost introdusă cu ajutorul unei prinţese 
Mettemich în cercurile aristocratice. După un pretins raport cu arhi¬ 
ducele Franz Salvator, ginerele împăratului, s-a aranjat la timp un 
mariaj cu dator vândutul ataşat militar al dublei monarhii la Curtea 
rusească, prinţul Franz Hohenlohe. Cei doi s-au căsătorit în mai 1914 
la Londra, dar în timpul războiului (ea era soră medicală) nu prea s-au 
văzut, şi astfel căsătoria s-a desfăcut în 1920. După prăbuşirea impe¬ 
riului, Hohenlohe, născut în Ungaria, a optat din motive familiale pentru 
cetăţenia ungară. Cu aceasta, Steph a devenit o unguroaică cu paşaport 
şi o purtătoare a titlului. Când l-a întâlnit pe Rothermere, ea locuia la 
Paris şi poseda, se spune, şi o vilă la Biarritz. în orice caz, de la Paris 
până la Londra, de la Viena la Budapesta, dispunea de relaţii excelente 
şi ducea, nu se ştie din ce surse financiare, o viaţă de lux. 

Ea a fost, fără îndoială, factorul care l-a îmboldit pe Rothermere 
să se angajeze pentru Ungaria. Mai mult de un deceniu i-a fost alături 
ca sfetnică şi prietenă. Ea a fost mai ales contactul direct cu Adolf 
Hitler, pe care Rothermere îl felicita în scris cu regularitate la aniver¬ 
sarea luării puterii, la ocuparea Austriei şi la distrugerea Cehoslovaciei. 
Ea a organizat întâlnirea lui Rothermere cu Hitler şi a avut, printre 

altele, şi un raport cu adjutantul personal al lui Hitler, căpitanul Wei- 
demann pentru care înainte de izbucnirea războiului a putut să aranjeze 
chiar o întâlnire cu lordul Halifax, ministrul de externe britanic. Amba¬ 
sadorul ceh de-atunci (mai târziu ministru de externe), Jan Masaryk, 
a descris cu obidă rolul acestei trăgătoare de sfori: 

Dacă a mai rămas un pic de decenţă pe lumea aceasta, atunci va fi un 
mare scandal în ziua în care va fi dezvăluit rolul pe care Steffi Hohenlohe, 
născută Richter, l-a jucat la vizita lui Weidemann. Această foarte cunoscută 
agentă secretă, spioană şi escroacă, evreică din cap până-n picioare, for¬ 
mează astăzi centrul propagandei hitleriste la Londra. Weidemann a locuit 
la ea. Pe masa ei se află fotografia lui Hitler cu dedicaţia „Pentru draga 
mea prinţesă Hohenlohe — Adolf Hitler“, şi alături stă o fotografie a lui 
Horthy, dedicată „femeii de valoarea unui mare bărbat de stat“ 8 . 

A 

In viaţa dezordonată a aventurierei, legătura cu Ungaria a prietenului 

A 

şi temporarului ei patron a ocupat un ioc important. In aceste con¬ 
diţii, în 1927/1928 s-a vorbit şi de planul de a se organiza încoronarea 
lordului Rothermere sau a tânărului său fiu Esmond Harmsworth 
ca rege al Ungariei. Ideea vânturată mai ales de Râkosi şi de cercuri 
filohabsburgice poate că astăzi sună caraghios. Pe fundalul isteriei 
Rothermere din Ungaria de-atunci nu a fost nicidecum vorba numai 
de un zvon. Rothermere însuşi a scris în memoriile sale că cercuri 
militare şi economice, şi anume redactorul-şef Râkosi pe care îl întâl¬ 
nise de mai multe ori la Londra, Paris şi Veneţia, i-au comunicat dispo¬ 
nibilitatea lor de a susţine candidatura lui Rothermere sau a fiului său. 
El, în orice caz, s-a arătat foarte măgulit de a putea lua în general în 
considerare întemeierea unei dinastii Harmsworth: profund mişcat 

de onoarea pe care mi-au făcut-o prietenii mei unguri propunându-mi 
numele pentru unul dintre cele mai vechi tronuri istorice ale Europei 44 . 

A 

Intr-o notă personală nedatată către Steph, Rothermere a făcut alu¬ 
zie în 1928 la direcţia demersurilor sale, aluzie mai clară decât acea 
pe care a facut-o în detaliatele sale articole şi interviuri pentru unele 
ziare maghiare: „Dacă vreţi să salvaţi monarhia în Ungaria, atunci 
nu există decât un om capabil de aceasta — Esmond Harmsworth. 
Nici un Habsburg sau prinţ regal de altundeva nu va reuşi acest lucru. 44 
Din aprilie 1927, când Ungaria încheiase un tratat de prietenie cu 
Italia lui Mussolini şi ieşise din izolarea politică externă, Mussolini 
a jucat şi el un rol nu lipsit de importanţă în chestiunea regalităţii ungare. 
Mai ales Râkosi a vrut să-i obţină sprijinul, dar şi Rothermere îl întâl¬ 
nise pe dictator chiar mai înainte. 

Călătoria lui Harmsworth în Ungaria a fost adevăratul galop de 
probă. El nu urma decât să ia în primire diploma de doctor honoris 

/N 

causa conferită tatălui său de Universitatea din Szeged. In realitate, 
tânărul a fost primit ca un rege sau moştenitor al tronului. 9 

La sosirea la Budapesta, fiul lui Rothermere a fost întâmpinat de 
primar, de mai mulţi foşti premieri şi de alţi demnitari. în cinstea sa 
şi-au făcut apariţia vreo 100 000 de oameni în faţa hotelului său. Apoi, 
mii de cercetaşi, poştaşi şi feroviari în uniformă, uniuni patriotice şi 
delegaţii ţărăneşti în port naţional au defilat înaintea sa. După care, 
pe tânăr l-au primit la masă şi în audienţe separat regentul, premierul 
şi cardinalul. La diferitele ceremonii, au fost reprezentate toate orga¬ 
nizaţiile, de la formaţiunea de dreapta a „Ungurilor care se trezesc“ 
până la uniunile evreieşti ale femeilor. Pe citadela din Buda, un foc 
de artificii, iar pe gazonul unui stadion de fotbal o hartă a vechii Unga¬ 
rii şi a celei amputate, reprezentată simbolic de fete în costum naţional, 
au completat hora manifestărilor budapestane. 

Apoi, Harmsworth cu suita lui a plecat cu un tren special la Debre- 
cen şi Szeged, unde unei străzi i s-a dat numele de Rothermere. Nu¬ 
meroase alte străzi, parcuri, grădini, aşezări şi chiar o cupă pentru 
tenis urmau să poarte numele lordului; articolele despre el, cântecele 
şi poeziile în cinstea lui sunt pur şi simplu greu de trecut în revistă. 

După această călătorie a fiului lui Rothermere, nu fără ecou şi în 
plan internaţional, Râkosi a încercat, cu prilejul unei lungi opriri în 
Anglia şi, în continuare, într-un interviu cu Mussolini, să-i atragă în 
competiţia pentru tronul ungar vacant pe cei doi Rothermere. Rother¬ 
mere povesteşte că la observaţia lui că Ungaria nu are nevoie de un 
rege străin necunoscător al limbii naţionale, bătrânul ziarist a evocat 
exemplul Bulgariei: în 1879, prinţul Alexander von Battenberg, fiul 
prinţului Alexander von Hessen şi nepot al ţarului rus Alexandru II, 
fusese ales acolo ca prim suveran al principatului independent al 
Bulgariei. încercarea lui Râkosi de a obţine sprijinul lui Mussolini 
pentru ideea sa (şi, desigur, şi a lui Rothermere) a fost, în ciuda unor 
referiri contradictorii, un eşec total. Mussolini i-a comunicat la Roma 
trimisului maghiar că el, Mussolini, este, ce-i drept, împotriva ocupării 
tronului de către unul dintre cei trei arhiduci Habsburgi Otto, Albrecht 
sau Joseph, dar că socoteşte că este exclus ca mândra naţiune maghiară 
să pună pe tron un ziarist, şi în plus un străin. 10 

Horthy, Bethlen şi Gombos au fost de la început atât împotriva 
unei restauraţii habsburgice cât şi — prudent dar neechivoc — împo¬ 
triva diverselor idei monarhiste ale lui Rothermere. Ambasadorul 

maghiar îl informa deja în vara lui 1929 pe Bethlen că avea impresia 

/> 

că nobilul lord renunţase deocamdată la aspiraţiile sale regeşti. In 
orice caz, prinţesa Hohenlohe, referindu-se la „munca ei dezinteresată 
pentru Ungaria 44 , a încercat zadarnic şi în 1932 să tapeze guvernul de 
la Budapesta de o sumă globală anuală. Pentru aceasta însă, a fost 
despăgubită din 1932 printr-un apanaj anual, extrem de generos, din 
partea lui Rothermere. A comis poate cea mai mare greşeală a vieţii 
ei atunci când l-a reclamat pe lordul Rothermere din cauza încetării 
plăţilor începând cu anul 1939; o dată început războiul, ea a pierdut 
automat procesul. 

Dacă în anii ’30 şi-a concentrat interesul şi asupra Germaniei hit- 
leriste, lordul a sponsorizat totuşi împreună cu un fabricant maghiar 
zborul non-stop de la Terra Nova la Budapesta al unui avion botezat 
cu numele „Dreptate pentru Ungaria 44 , zbor celebru în istoria acestei 
ţări şi sărbătorit cu exces de propagandă. El l-a felicitat pe Hitler şi 
cu ocazia arbitrajului de la Viena al puterilor Axei în favoarea Ungariei 
şi a asistat, la 11 noiembrie 1938, la intrarea în Kosice a lui Horthy 
călare pe un cal bălan. 

A fost deci de bună seamă un amestec de motive personale, nu în 
ultimul rând un amestec de vanitate, cuplat cu simpatia sa pentru dic¬ 
tatorii Hitler şi Mussolini, cu forţa de atracţie a unei prinţese nurlii, 
cu un ecou internaţional neaşteptat de puternic şi cu reacţia sinceră, 
debordantă a opiniei publice maghiare. Toate acestea au marcat de 
la început până la sfârşit atitudinea lui Rothermere în chestiunea Tria- 
nonului. în nici un caz n-au fost la mijloc interese materiale. în memo¬ 
riile sale, el descrie entuziasmul incredibil cu care-1 aclamaseră ungurii 
încă în noiembrie 1938 la graniţă, la Budapesta (peste 100 000 de 
oameni în piaţa din faţa Parlamentului) şi la Kosice. Din cauza izbuc¬ 
nirii războiului, el a trebuit să-şi retragă din nou din circulaţie cartea 
abia apărută, care nu era zgârcită cu laudele la adresa lui Hitler. Astfel, 
a devenit curând irelevantă şi plângerea lui Steph că Rothermere i-ar 

fi trecut sub tăcere rolul ei în Ungaria. 

/\ 

In patria sa, poate că lordul Rothermere ca pretendent la tron a 
fost uneori de râsul iniţiaţilor, în Ungaria însă el a fost şi a rămas o 
legendă, un Făt-Frumos din lumea aparenţelor. Tot ceea ce s-a întâm¬ 
plat în jurul lui Rothermere şi al fiului său în 1927/1928, chiar şi în 
1938, a revelat acea trăsătură de caracter numită de maghiari delibăb, 
care înseamnă credinţa în fata morgana, în himeră. Această înclinaţie 
spre reveria colorată de dorinţă, o tendinţă pe care psihanalistul Sândor 
Ferenczi a denumit-o „gândire magică 44 , acest dar al reveriei cu ochii 

deschişi a marcat atitudinea elitei şi a poporului în situaţii istorice 
de criză ca în 1848/1849,1918/1819 şi cu atât mai mult în timpul celui 
de-al Doilea Război Mondial. în legătură cu fenomenul delibâb , William 
M. Johnston observa în a sa Istorie a culturii şi spiritului Austriei : 

Graba de a privi lumea prin ochelari trandafirii i-a dus pe unguri în ispita 

A 

de a-şi exagera dimensiunea. In timpul acesta, ei nu au luat act de neno¬ 
rocirile popoarelor cucerite. [...] Capacitatea lor de a visa a făcut din ei 
nişte avocaţi remarcabili, mereu gata de a susţine că Ungaria este o excep¬ 
ţie printre naţiuni . 11 



33 

în cadenţă cu Hitler: triumf si declin. 

De la exterminarea evreilor la domnia plebei 


La 3 aprilie 1941, la ora 9.15, agenţia ungară de ştiri MTI a dat un scurt 
anunţ precipitat: „Contele Pal Teleki, consilier intim regal maghiar, 
premier regal maghiar, a decedat astă-noapte subit în mod tragic. 44 
Ceva mai târziu, a circulat prin teleimprimator un scurt raport care 
descria concis cum la 6.45 servitorul îl găsise pe şeful guvernului 
mort în pat. Ambele anunţuri treceau sub tăcere faptul cel mai impor¬ 
tant: anume că respectivul om de stat, în vârstă de 61 de ani, nu murise 
de moarte naturală. Teleki îşi pusese capăt vieţii, trăgându-şi cu 
precizie un glonţ în cap — un protest pe care premierul cuprins de 
disperare şi abandonat de strategul şi prietenul său cel mai sus-pus, 
regentul, îl îndrepta împotriva atacului germano-ungar asupra veci¬ 
nului din sud, Iugoslavia, atac deja hotărât şi iminent. 1 

La ora 9, Consiliul de Miniştri s-a întrunit sub preşedinţia ministrului 
de interne şi a decis în unanimitate să ţină secretă sinuciderea, deoa¬ 
rece aceasta „ar putea să le facă o impresie penibilă germanilor. Acest 
lucru ar fi acum periculos; opinia publică germană s-ar putea întoarce 
contra noastră. 44 Neexprimată, în aceste cuvinte se făcea simţită şi 
grija în legătură cu ce se va alege apoi din câştigurile teritoriale din 
sud promise în schimbul unei colaborări militare. 

De teama unor „neînţelegeri 44 în relaţiile germano-ungare, în această 
situaţie delicată, la început nu a fost informat nici măcar ambasadorul 
german, Otto von Erdmannsdorf. Telegrama lui cu propunerea ca 
Hitler şi Ribbentrop să trimită telegrame de condoleanţe regentului, 
ministrului de externe şi văduvei a ajuns la Berlin la ora 14. Abia la 
vizita de condoleanţe la Ministerul de Externe a fost el informat „strict 
confidenţial 44 despre sinucidere. Viceministrul a dat ca motive ale 
gestului lui Teleki îngrijorarea acestuia în legătură cu situaţia econo¬ 
mică proastă, surmenajul şi stările anxioase ivite ca urmare a gravei 
boli cardiace a soţiei defunctului. 

9 

între timp, în capitală, ştirea despre împrejurările acestei morţi s-a 
răspândit cu iuţeala fulgerului. Guvernul a înţeles că a păstra în 
continuare tăcerea ar f! însemnat să creeze o atmosferă mai suspectă 

şi mai stingheritoare decât ar fi facut-o spunerea adevărului. La opt 
ore şi jumătate după descoperirea cadavrului, adică la ora 15.17 a 
apărut un al doilea comunicat — veridic de data aceasta — cu certi¬ 
ficat medical. La 7 aprilie, a avut loc înmormântarea oficială solemnă. 
O zi mai târziu, germanii au atacat Iugoslavia, iar la 11 aprilie, în 
Vinerea mare, unităţi ungureşti au trecut graniţa de sud. 

Hitler s-a ţinut de cuvânt: Ungaria a primit Backa/Bâcska (astăzi, 
parte a Voivodinei), triunghiul Baranya şi ţinutul Mur: în total 11 475 de 
kilometri pătraţi cu 1 030 000 de locuitori. Ponderea ungurilor nu era 
însă decât de 39 de procente (după recensământul iugoslav numai 
30 de procente); germanii făceau 19, iar sârbii 16 procente din totalul 
populaţiei (potrivit statisticilor iugoslave, existau 47 de procente slavi 
sudici). 

Teleki fusese deja o dată premier sub Horthy şi trecea drept adevă¬ 
ratul arhitect al aşa-numitei politici revizioniste. Cândva legitimist 
credincios Habsburgilor, dar şi creator al primei legi a lui numerus 
clausus şi coautor al „legilor antievreieşti“ din 1938 şi 1939, aris¬ 
tocratul din Transilvania a dus în acelaşi timp însă o „politică osci- 
lantă“ moderată, devenită tot mai dificilă între adânc înrădăcinata sa 
simpatie pentru Anglia şi realitatea crescândei influenţe germane. 

In cadrul acestei diplomaţii a paşilor mărunţi, Ungaria încheiase 
în decembrie 1940 un tratat de „prietenie etemă“ cu Iugoslavia. Când 
guvernul iugoslav a semnat, la 25 martie 1941, Pactul Tripartit ger- 
mano-italiano-japonez la care deja aderaseră Ungaria, România şi 
Bulgaria, nişte ofiţeri patrioţi au răsturnat la Belgrad guvernul şi re¬ 
genţa şi l-au instalat pe tron pe tânărul rege Petru. Hitler s-a înfuriat 
şi a hotărât să atace imediat Iugoslavia. Italienii, ungurii şi bulgarii 
aveau să contribuie la îmbucătăţirea ţării fatalmente slăbite de ten¬ 
siunile sârbo-croate. Până atunci, Teleki reuşise să ţină Ungaria ca 

/\ 

stat „nebeligerant“ în afara celui de-al Doilea Război Mondial. Intr-o 
scrisoare secretă către trimişii săi ia Londra şi Washington, el a sin¬ 
tetizat ţelul principal al politicii sale externe: 

Cu orice preţ, trebuie să ne menţinem în afara conflictului. Rezultatul răz- 
boiului este incert. In orice caz, pentru Ungaria cel mai important lucru 
este ca, după terminarea conflictului european, să rămână neatinsă. [...] 
Ţara, tineretul nostru, armata noastră nu trebuie să le angajăm decât pentru 
noi înşine şi pentru nimeni altcineva . 2 

Teleki ajunsese într-o situaţie personală disperată. într-o scrisoare pe 
care cu puţin înainte de a muri a trimis-o unei rude, şeful guvernului 

şi-a exprimat deschis temerile: „Ne pierdem onoarea în faţa lumii 
dacă atacăm Iugoslavia. Dar situaţia mea este foarte grea, căci regen¬ 
tul, jumătate din guvern şi majoritatea parlamentară sunt împotriva 
mea.“ Se înţelege de la sine că şi el era pentru redobândirea ţinuturilor 
pierdute în favoarea Iugoslaviei, dar nu ca un complice al Germaniei 
lui Hitler şi nu cu preţul unei rupturi definitive cu Marea Britanie şi 
Statele Unite. Opera întregii sale vieţi el o vedea în demersul de 
câştigare a opiniei publice mondiale pentru cauza justă a revizuirii 
tratatului de la Trianon. Acum însă ieşea biruitoare concepţia lui 
Henrik Werth (el însuşi s-a declarat de etnie germană), fanatic pro- 
germanul şef al statului-major. Horthy era entuziasmat de posibilitatea 
de a-şi continua acum şi în sud opera de „sporire a ţării 46 

Teleki a lăsat o scrisoare şi, separat, o comunicare scrisă despre 
demisia sa. Amândouă erau adresate lui Horthy pentru cazul că pla¬ 
nul său ar eşua şi el ar rămâne în viaţă: 

Alteţă, 

Ne-am călcat cuvântul — din laşitate — faţă de tratatul de prietenie eternă. 
Naţiunea simte aceasta, iar noi am dezonorat-o. Ne-am dat de partea ticălo¬ 
şilor — fiindcă nici unul dintre cuvintele despre aşa-numitele atrocităţi 
nu este adevărat! împotriva ungurilor, nici măcar împotriva nemţilor nu 
au avut loc asemenea lucruri. Devenim jefuitori de cadavre! Cea mai 
jalnică naţiune. Nu te-am oprit. Sunt vinovat. 

3 aprilie 1941 Pal Teleki 3 


Avertismentele dramatice ale lui Teleki şi, în sfârşit, sinuciderea lui 
nu au mai putut să influenţeze însă evenimentele. Nici cuvintele, ne¬ 
obişnuit de tăioase pentru un diplomat, ale ambasadorului britanic 
Sir Owen O’Malley cu prilejul vizitei sale de condoleanţe la regent 
în 3 aprilie nu au avut nici un efect. Horthy a subliniat „datoria sfântă 
de a restabili graniţele Ungariei^. El a spus că din partea Marii Bri¬ 
tanii nu este de aşteptat nici un ajutor; că Ungaria trebuie să fie extrem 
de prudentă, ca să nu supere Berlinul şi ca să prevină represalii ulte¬ 
rioare din partea Germaniei. Diplomatul britanic a fost foarte deza¬ 
măgit şi l-a prevenit pe regent că, dacă „încheie o asemenea afacere 
murdară cu Germania sau acţionează cumva ca şacal unguresc al leului 
german împotriva unui stat cu care tocmai a semnat un tratat de prie¬ 
tenie eternă, atunci ţara sa nu poate să se aştepte la nici o indulgenţă, 
la nici o simpatie şi la nici o îndurare din partea Marii Britanii şi a 

unor State Unite victorioase şi el însuşi îşi va atrage, pe merit, dispreţ 
şi dezonoare 4 * 4 . 

Horthy a rămas neimpresionat de acest avertisment, spunând că 
hotărârea lui este luată. Aproape două luni mai târziu, militarii convinşi 
de victoria finală germană au obţinut şi râvnita intrare în război împo¬ 
triva Uniunii Sovietice. Un bine-venit prilej pentru atingerea acestui 
obiectiv i l-a oferit succesorului lui Teleki, adică fostului ministru 
de externe Lâszlo Bârdossy, bombardarea oraşului Kosice, operaţiune 
nici astăzi elucidată, probabil efectuată de avioane germane. 

Sprijinirea treptată pe cel de-al Treilea Reich a dus în cele din urmă 
la alianţa militară nefastă cu Germania. La originea acestei alianţe se 
afla ideea că numai cu ajutorul lui Hitler este posibilă o revizuire a 
graniţelor din 1920, revizuire dorită de întreaga opinie publică. Re¬ 
dobândirea, între noiembrie 1938 şi aprilie 1941, a 40 de procente 
din ţinuturile pierdute la Trianon a avut loc în cadrul unui proces con¬ 
tinuu, care s-a încheiat încă înainte de intrarea în război a Ungariei. 

Arbitrajul din 2 noiembrie 1938 de la Viena, făcut de Ribbentrop 
şi Ciano, miniştrii de externe ai puterilor Axei, a însemnat un câştig 
teritorial de 11 927 de kilometri pătraţi cu 1 060 000 de locuitori, 
dintre care erau maghiari 84 de procente după recensământul unguresc 
(1941), însă numai 57 de procente după cel cehoslovac din 1930. Bra¬ 
tislava (Pozsony/Pressburg) a rămas, spre amărăciunea opiniei publice 
ungare, la Slovacia, noul stat ivit din graţia lui Hitler. Cu ocazia zdro¬ 
birii complete a Cehoslovaciei, Horthy şi guvernul Teleki au folosit 
şansa oferită de Hitler şi au ocupat rapid şi în Ucraina Subcarpatică 
ţinutul care aparţinuse cândva Ungariei coroanei lui Ştefan cel Sfânt. 
„Provincia revenită la patria-mamă“ număra 12 061 de kilometri 
pătraţi cu aproape 700 000 de locuitori. Este drept că ungurii repre¬ 
zentau, chiar după date ungureşti, doar 10 procente (1941), după inves¬ 
tigaţii cehoslovace (1930) numai 5 procente: înjur de 70 până la 75 
de procente se declarau ruteni (ucraineni). Pentru Ungaria, această fâşie 
de pământ avea importanţă strategică, deoarece permitea realizarea 
unei graniţe comune polono-maghiare. 

Deja şase luni mai târziu, odată cu atacul german asupra Poloniei, 
aceste argumente au devenit, ce-i drept, irelevante. Acum, guvernul 
Teleki a îndrăznit însă un mic act de rezistenţă, refuzând, din motive 
de prietenie tradiţională cu Polonia, precum şi din consideraţie pentru 
Marea Britanie, tranzitarea ţării de către trenuri militare germane şi 
deschizând, după înfrângerea poloneză, graniţele pentru mai mult de 
100 000 de refugiaţi. Cei mai mulţi au plecat mai departe şi s-au 

alăturat via Iugoslavia forţelor armate franco-britanice, o parte con¬ 
siderabilă a rămas însă în Ungaria până la sfârşitul războiului. 

Cu toate acestea, aderarea la Pactul Anticomintem şi ieşirea din 
Liga Naţiunilor erau semnale clare că Ungaria se vedea înghiţită din 
ce în ce mai mult de sorbul Germaniei. Hitler s-a priceput de minune 
să manevreze unele contra celorlalte statele mici din centrul şi estul 
Europei, care se călcau în picioare în cursa pentru a-i obţine favoarea. 
El a fonnulat deja la sfârşitul lui 1938 politica faţă de Ungaria şi Româ¬ 
nia: „a ţine în foc ambele bucăţi de fier şi, în funcţie de evoluţia lucru¬ 
rilor, a le mânui în interesul Germaniei 445 . 

Cu ultimatumul sovietic din iunie 1940 către România pentru retro¬ 
cedarea Basarabiei şi Bucovinei de Nord, lucrurile din Europa de 
sud-est s-au pus în mişcare. Deoarece România era un important fur¬ 
nizor de petrol al Germaniei, tot mai puternica presiune ungară asupra 
României, care de altfel denunţase pactul de asistenţă cu Marea Bri- 
tanie şi Franţa, ameninţa şi interesele germane. Pericolul unei inter¬ 
venţii sovietice în cazul unui conflict armat între România şi Ungaria 
a aplecat cumpăna în favoarea ţinerii celui de-al doilea arbitraj de 
la Viena. 

După tratative bilaterale nereuşite, Ribbentrop şi Ciano au hotărât 
la 30 august 1940 că România trebuie să cedeze Ungariei Transil¬ 
vania de Nord şi Ţinutul Secuiesc, în total 43 104 kilometri pătraţi 
cu 2 577 000 de locuitori. Cel puţin două cincimi din populaţie (după 

A 

date româneşti: aproape jumătate) erau români. In acelaşi timp, numă¬ 
rul ungurilor rămaşi în Transilvania de Sud se ridica la peste 400 000. 
Românii au considerat cel de-al doilea arbitraj de la Viena ca pe o 
catastrofă naţională şi au făcut tot posibilul ca, prin devotament exem¬ 
plar faţă de Hitler în cursul războiului, să recâştige ţinuturile respec¬ 
tive. Pe Antonescu, şeful statului român, Hitler l-a întâlnit de douăzeci 
de ori în timpul războiului, pe Horthy numai de patru ori. 

Explozia de bucurie a ungurilor a fost de nedescris. în fruntea 
armatei ungare, regentul, în vârstă de 72 de ani, a intrat la 15 septem¬ 
brie din nou pe calul său bălan în Cluj (Kolozsvâr/Klausenburg). Totuşi, 
mulţi unguri voiau să vadă cât mai repede şi Transilvania de Sud 
anexată la Ungaria, dar Hitler a reuşit să împiedice guvernul de la 
Budapesta de la o acţiune militară. Ungaria, la drept vorbind, trebuie 
să fie de acord cu orice compromis, i-a spus Hitler în dimineaţa zilei 
de 28 august 1940 la Berghof contelui Ciano, deoarece ea datorează 
succesele ei revizioniste numai fascismului şi naţional-socialismului. 6 

Peste tot, soldaţii unguri au fost salutaţi de oamenii care două 
decenii trebuiseră să trăiască despărţiţi de naţiune şi de patrie şi, în 
cele mai multe cazuri, fuseseră expuşi unei multiple discriminări. Nu 
trebuie, de asemenea, pierdut din vedere faptul că Marea Britanie şi 
Statele Unite au protestat numai după al doilea arbitraj, respectiv i-au 


pus sub semnul întrebării valabilitatea. Abia angajarea cot la cot cu 
Germania în atacul asupra Iugoslaviei a dus la ruperea relaţiilor diplo¬ 
matice. însăşi elita politică şi culturală din ţară a considerat seria câşti¬ 
gurilor teritoriale fără război ca pe un neîntrerupt „moment astral“ 7 . 


Nimeni n-a luat în calcul efectele internaţionale, necum preţul enorm 


cerut de Hitler. 


Părţi constitutive ale acestui preţ au fost recunoaşterea Ligii etnice 
a germanilor din Ungaria, ligă condusă de la Berlin, şi drepturile lăr¬ 
gite ale minorităţii germane din Ungaria, drepturi consfinţite într-un 
acord special cu Reichul german. La recensământul din 1941, dintre 
720 000 de locuitori germanofoni 533 000 s-au declarat de naţionali¬ 
tate germană. Waffen-SS avea voie să recruteze voluntari printre 
germani. Dependenţa economică de Germania devenea şi ea tot mai 
apăsătoare. 

Deja în 1938, jumătate din comerţul exterior se derula cu Germania, 
în 1942, 90 de procente din producţia de bauxită şi peste 50 de pro¬ 
cente din cea de petrol şi o cotă la fel de mare din producţia agricolă 

r\ 

au luat calea Germaniei. In comerţul exterior bilateral, deficitul ger¬ 
man a ajuns până la sfârşitul lui 1941 la 140 milioane de mărci, în 
1943 deja la un miliard, iar în anul următor a urcat la 1,5 miliarde, 
întrucât Reichul nu mai plătea datoriile 8 , s-a ajuns la o sporită emisie 
de bani de hârtie şi fireşte la inflaţie. 


în orice caz, în lunile de după al doilea arbitraj de la Viena, popula¬ 
ritatea lui Horthy, proslăvit acum ca orszâggyarapito („întregitor de 
ţară“), a atins punctul culminant. Aici, trebuie avut în vedere că, într-un 
interval de doi ani şi jumătate, Ungaria, cu sprijin german, şi-a mărit 
teritoriul de la 93 073 de kilometri pătraţi la 171 753 de kilometri 
pătraţi. Populaţia a făcut şi ea un salt de 5 milioane (din care 2 mili¬ 
oane de maghiari) ajungând la 14 683 000 de locuitori. 

Această importantă creştere teritorială şi demografică a transformat 
fulgerător statul naţional omogen de după Trianon din nou într-un 
stat multinaţional. Ponderea naţionalităţilor s-a ridicat între 1938 şi 
1941 de la 7,9 procente la 22,5 procente din populaţie. Mai puţin 
cunoscut era faptul semnificativ din punct de vedere politic că, iată, 

chiar după recensământul din 1941 49,5 la sută din numărul locuitori¬ 
lor din ţinuturile redobândite nu erau unguri. O oarecare corectură 
cosmetică s-a realizat prin diferenţierea dintre limba maternă şi naţio¬ 
nalitate, deoarece 520 000 cu limbă maternă străină se declaraseră 
de naţionalitate ungară (mai ales croaţi şi sloveni). 9 

O consecinţă, a doua la număr şi tragică pentru cei vizaţi, a fost 
faptul că numărul evreilor crescuse cu 80 de procente, la 725 000. 
în condiţiile celei de-a treia legi privind evreii (august 1941), mărtu¬ 
risirea apartenenţei la credinţa mozaică era însă depăşită. Nu numai 
că a fost înăsprită reglementarea cotei, ci şi — şi aceasta a însemnat 
o grea înfrângere pentru bisericile creştine — a fost introdusă ideo¬ 
logia rasistă naţional-socialistă ca bază pentru discriminare şi perse¬ 
cuţie. După cum subliniază Raoul Hilberg, istoricul Holocaustului, 
în capitolul despre Ungaria al lucrării sale de referinţă, legislaţia 
maghiară a întrecut astfel în duritate chiar legile de la Niimberg. Toţi 
cei care aveau cel puţin doi bunici de religie iudaică erau conside¬ 
raţi evrei. în Germania — altfel decât în Ungaria — un semievreu 
care nu aparţinea religiei iudaice şi era căsătorit cu o persoană pe 
sfert evreică nu era încadrat la evrei. La fel de agravante erau preve¬ 
derile despre interdicţia de căsătorie şi despre relaţia sexuală extracon- 
jugală considerată ca „pângărire a rasei 44 . Când în 1944 chestionarele 
recensământului demografic au fost valorificate din acest punct de 
vedere, s-a constatat că numărul creştinilor calificaţi ca evrei a urcat 


de la 34 500 la 100 000. Distrugerea existenţei profesionale şi mai 
târziu „soluţia finală 44 ameninţau deci în total 825 000 de oameni. 10 

Afară de linia comună a revizionismului teritorial şi a dependenţei 
economice a existat şi o pronunţată apropiere politico-ideologică între 
naţional-socialism şi partea radicală de dreapta a elitei din Ungaria, 
mai ales din corpul ofiţeresc. Deja Gombos, premier la timpul său, 
l-a felicitat pe Hitler la desemnarea acestuia în postul de cancelar al 
Reichului, menţionând că el şi Hitler sunt „vechi apărători ai rasei, 


ataşaţi aceleiaşi ideologii* 411 . 


în această ordine de idei, chiar Gombos, numit ironic „Gombolini 4 


din cauza prieteniei sale cu Mussolini, a dat un excelent exemplu de 
mânuire cu totul arbitrară a datelor genealogice. Căci el însuşi se tră¬ 
gea dintr-o familie de şvabi, tatăl lui se numea Knopfle şi era un cum¬ 
secade învăţător de şcoală primară. Fiul, un arivist ambiţios, se spune 
că a inventat titlul nobiliar Jăkfai tot aşa cum şi-a inventat şi unele 
decoraţii de război. Când au intrat în vigoare legile cu privire la evrei, 
milioane de oameni au trebuit să-şi procure act de naştere, certificat 

de botez şi aşa mai departe. Scriitorul şi istoricul literar Istvân Nemes- 
kiirty scrie, şaizeci de ani mai târziu, într-o retrospectivă asupra atmo¬ 
sferei din vara lui 1938: 

Această ordonanţă a răscolit întreaga populaţie, căreia, întărâtând-o, i-a 
indus starea bolnăvicioasă a încurcării datelor propriei identităţi. S-a dove¬ 
dit că aproape fiecare are strămoşi austrieci, germani, slavi, români, dal- 
matini; cum se poate? Şi atunci cum devine cineva ungur? încurcătura 
s-a agravat prin aceea că legiuitorii nu au găsit o definiţie exactă a celui 
care nu este evreu. Orice cetăţean care putea să demonstreze că printre 
strămoşii, inclusiv bunicii săi nu a existat nici un om de religie (sau rasă) 
iudaică era denumit „creştin 44 . Chiar şi acela care era poate mahomedan 
sau fără confesiune. Astfel, vorba creştin îl denumea nu numai pe adeptul 
unei religii, ci pe oricine care nu era evreu. în felul acesta, vorba creştin 
a devenit o definiţie rasistă , falsă, eronată. [...] în plus, s-a răspândit tocmai 
în aceşti ani propaganda agresivă a Reichului german, cetăţenii cu strămoşi 
cu nume german au fost încurajaţi să se declare germani. Cu acordul auto¬ 
rităţilor ungare, aceştia au fost apoi înrolaţi imediat în armata germană 
sau în SS! Paralel, s-a întărit mişcarea „Crucilor cu săgeţi 44 : adepţii ei aveau 
senzaţia că în acest fel ei vor deveni „unguri 44 atestaţi, pe de altă parte ei 
beneficiau astfel de sprijinul Reichului german. Existau unii care-şi reger- 
manizau numele; alţii argumentau că numele lor cu sonoritate slavă sunt 
în realitate protomaghiare; mulţi căutau în trecutul îndepărtat proto- 
strămoşi, scrisori nobiliare şi confirmări heraldice cu ajutorul unor „specia¬ 
lişti 44 , care produceau şi falsificau în proporţie de masă asemenea lucruri. 12 

După luarea puterii de către comunişti, acest coşmar avea să se repete, 
chiar dacă, desigur, cu semn schimbat. De data aceasta, se pornea 
de la originea socială în funcţie de care oamenii erau umiliţi, conce¬ 
diaţi, persecutaţi, deposedaţi de drepturi şi, la începutul anilor cinci¬ 
zeci, chiar dislocaţi din oraşe şi trimişi în pustă. 

Atunci, în vremea febrilei scotociri prin genealogii, cercurile demo¬ 
cratice, antifasciste au putut obţine o mică victorie punctuală împotriva 
uneia dintre cele mai malefice figuri politice, împotriva lui Bela 
Imredy. Acest foarte înzestrat expert financiar, fost ministru de finanţe 
şi preşedinte al băncii de emisie, făcuse — ca să-l cităm pe pre¬ 
decesorul său Bethlen 13 — un nemaipomenit salto mortale. După 
numirea sa ca premier, în mai 1938, acest ambiţios nu numai că a 
cotit-o fără rezerve spre tabăra germană, ci a devenit chiar şeful Noii 
Drepte, un grup radical-fascist din partidul aflat la guvernare, scindat 
de el mai târziu. După părerea lui Bethlen, nici un alt politician din 
istoria parlamentară a Ungariei nu a pricinuit atâtea necazuri câte a 

pricinuit Imredy. Cu cinism de-a dreptul pitoresc prezentase de Cră¬ 
ciunul lui 1938 proiectul celei de-a doua legi cu privire la evrei şi 
declarase că „o picătură de sânge evreiesc 44 este suficientă ca să alte¬ 
reze caracterul şi patriotismul unui om. 14 

La scurt timp după aceasta, Bethlen i-a comunicat că o foaie buda- 
pestană pregăteşte publicarea unor documente după care în vinele lui 
Imredy curge mai mult decât „o picătură de sânge evreiesc 44 ; că stră¬ 
bunica lui a fost evreică germano-boemiană. în memoriile sale, Horthy 
spune că, pentru a evita un scandal, l-a chemat pe premier la el şi 
i-a arătat documentul provenit din Cehoslovacia. Imredy — scrie mai 
departe fostul regent — a fost atât de zguduit, încât a leşinat pe loc 
şi apoi şi-a dat demisia. Povestea cu străbunica evreică—după Horthy, 
un străbunic — i-a amuzat până şi pe cititorii şi radioascultătorii stră¬ 
ini. Bizarul episod a fost urmat de un scurt respiro . Imredy s-a întors 
însă curând în arena politică: de data aceasta, ca şef al unei grupări 
naţional-socialiste. Deşi între timp el a putut să-şi demonstreze cu docu¬ 
mente noi „puritatea 44 ariană, cei de la organizaţia „Crucilor cu săgeţi 44 
l-au atacat de acum înainte făţiş din cauza „sângelui evreiesc 44 . 15 

De altfel, tocmai cei mai turbaţi radicali unguri de dreapta demon¬ 
strează că nu erau nicidecum neîntemeiate cuvintele lui Armin Vâm- 


bery că ungurii ar fi poporul cel mai amestecat din Europa. După 
datele istoricului american Andrew Janos, în 1941 21 din 27 de gene¬ 
rali de două şi trei stele erau de obârşie germană sau slovacă, la fel 
nu mai puţin de nouă arhiepiscopi şi episcopi catolici, inclusiv cardi¬ 
nalul primat Jusztiniân Seredi (Spoucek), episcopul armatei Zadrawetz 
şi ideologul de extrema dreaptă Prohâszka. 16 

în condiţiile ungureşti ale contopirii etnice şi după aceleaşi crite¬ 
rii ale legilor referitoare la evrei, o treime dintre membrii guvernelor 
dintre 1932 şi 1944 nu au fost maghiari. Guvemul-marionetă instalat 
după ocuparea ţării la 19 martie 1944 de către germani a fost condus 
de Dome Sztojay, care până atunci fusese ambasador. El s-a numit 
iniţial Stojakovic şi era de origine croată. în timp ce Gombos şi Imredy 
s-au bizuit pe funcţionari şi militari radicalizaţi, cei de la „Crucile cu 
săgeţi 44 , sprijiniţi de grupurile sociale şi politice marginale, dar şi de 
mulţi muncitori de la oraşe, au construit de sus în jos un partid de mase. 
Când „mişcarea 44 a fost adusă la putere de ocupanţii germani în toamna 
lui 1944, numai flecare al cincilea ministru din guvernul ei ar fi putut 
să prezinte dovada că este maghiar. Şeful „Crucilor cu săgeţi 44 , fostul 
maior Ferenc Szâlasi, „conducătorul naţiunii 44 (nemzetvezeto), s-a 
numit iniţial Salosjan. Individul născut la Kosice, coborâtor dintr-o 

familie de ofiţeri, care se percepea el însuşi ca pe o „figură mântuitoare 
mesianică 44 (Margit Szollosi-Janze), a avut — potrivit lui Horthy — 
strămoşi armeni, slovaci şi germani şi a fost cel mult un „ungur pe 
sfert 44 . Un deputat maghiar afirma în 1938 în Parlament că Szâlasi nu 
numai că nu are nici o picătură de sânge unguresc, dar nici măcar 
cetăţenia ungară. 17 

Oricum, ungurii au trăit între 1938 şi 1944 într-o lume absurdă, 
inversată, unde adesea purtători de nume de familie germane şi slave 
aţâţau în numele rasei maghiare masele împotriva unor oameni care 
se trăgeau din această rasă tot atât de puţin cât şi agitatorii înşişi, care 
totuşi în cea mai mare parte purtau deja nume ungureşti. Mai târziu, 
în marşurile morţii organizate de Eichmann şi complicii săi unguri 
au fost împuşcaţi printre alţii marele liric Miklos Radnoti, remarcabilii 
scriitori şi critici Antal Szerb, Gâbor Halâsz şi Gyorgy Sârkozi, patrioţi 
unguri şi creştini credincioşi din familii evreieşti convertite. 

Ar fi însă fals să se afirme că numai germanii au constrâns Ungaria 
să intre în război contra Uniunii Sovietice sau să adopte legile referi- 

A 

toare la evrei. Intr-un eseu publicat în 1948, dar devenit accesibil unui 
public mai larg abia după patruzeci de ani, Istvân Bibo, marele gânditor 
incoruptibil în judecata sa, a pus degetul pe rana nici astăzi vindecată, 
anume pe faptul că legile referitoare la evrei au marcat „decăderea 
morală a societăţii ungare 44 : 

Aceste legi au însemnat pentru largi pături ale burgheziei mici şi mijlocii 
o posibilitate ca, fără efort personal, datorită statului şi pe contul altor 
existenţe, să-şi creeze nişte avantaje. Pături largi ale societăţii ungare au 
cochetat cu ideea că o existenţă poate fi creată nu numai cu muncă şi spi¬ 
rit întreprinzător, ci şi punând ochii pe o altă existenţă, denunţând o 
anumită persoană, adunând informaţii despre strămoşii ei, provocându-i 
concedierea, ridicând pretenţii asupra întreprinderii ei, până la urmă deci 
printr-o totală luare în posesie a unei asemenea existenţe. 

Din bilanţul făcut de Bibo, rezultă „o imagine înspăimântătoare a lăco¬ 
miei, a ipocriziei neînffânate şi, în cel mai bun caz, a arivismului cal¬ 
culat al unei părţi considerabile a acestei societăţi. Aceasta a însemnat 
un şoc pe care nu l-au putut uita nu numai evreii vizaţi, dar nici ungurii 
de bun-simţ! 4418 

Arianizarea şi eliminarea treptată a evreilor din viaţa economică 
servea deci la „înlocuirea gărzii 44 sub semnul ascensiunii unei noi 
„clase mijlocii creştine 44 Au existat însă şi alţi factori care, în mai 
1939, la primele alegeri prin vot secret (chiar dacă nu liber) de după 

1920, au provocat o alunecare de teren în favoarea Noii Drepte şi a 
organizaţiei „Crucile cu săgeţi“. Aceasta din urmă a obţinut 18 pro¬ 
cente din mandate, ba chiar 25 de procente din voturi, în capitală 30 
de procente, iar în aşa-numita „zonă roşie 64 din jurul Budapestei un 
ameţitor procentaj de 41,7 faţă de numai 17 pentru social-democraţi. 
Faptul că Partidul Unităţii aflat la guvernare, de altfel şi puternic 
deplasat spre dreapta, a cucerit totuşi 70 de procente din numărul man¬ 
datelor trebuie pus pe seama dreptului electoral majoritar dominant 
atunci şi a diferitelor manipulări. în realitate, ponderea lor în materie 
de voturi a fost de numai 50 de procente. Intr-un lung memoriu de 
cincizeci de pagini, apărut abia după patruzeci de ani în engleză şi 
după patru ani în maghiară, fostul premier Istvân Bethlen punea această 
mutaţie nefastă pe seama activităţilor lui Imredy, demis între timp, 
a greşelilor lui Teleki şi a presiunii germane tot mai mari. 

Cei din organizaţia „Crucilor cu săgeţi 46 reprezentau o mişcare cu carac¬ 
ter specific unguresc, influenţată de fascişti şi naţional-socialişti. La 
început, purtau cămăşi brune, foloseau crucea încârligată şi salutul 
hitlerist. După interzicerea din 1933, au trecut la cămaşă verde şi cruce 
cu săgeată, semnul armatei regelui Ladislau cel Sfânt (1077-1095). 
Salutul lor de partid era „Rezistenţă! 44 ( Kitartăs /). Ei exprimau nemul¬ 
ţumirea, ba chiar ura unor largi pături eterogene, care se întindeau 
de la funcţionari ameninţaţi cu retrogradarea şi intelectuali radicali¬ 
zaţi, adesea şomeri şi frustraţi, până la ofiţeri prost plătiţi, studenţi 
împiedicaţi în realizarea şanselor lor de promovare şi, nu în ultimul 
rând, până la muncitori de la oraşe şi lumpenproletariat. „Crucile cu 
săgeţi 44 promiteau maselor de oameni săraci eliberarea de sub asuprirea 
capitaliştilor evrei şi a moşierilor aristocraţi. Pe scurt, ei formau o 
mişcare de protest împotriva cartelului de putere al păturii feudale, 
al marii finanţe şi al foarte sus-pusei birocraţii; în 1938/1939 numărau 
250 000 până la 300 000 de membri. Cu toate acestea, împotriva 
„societăţii seniorilor 44 şi împotriva simbolului şi garantului acesteia, 
anume regentul, ei nu aveau nici o şansă de a cuceri puterea. 19 

Redobândirea unor ţinuturi atât de vaste precum Ungaria de Sus, 
Transilvania şi Ungaria de Sud a oferit şi posibilităţi de a umfla biro¬ 
craţia de stat şi de a ocupa din nou poziţiile din administraţia de acolo. 
Teleki şi colaboratorii săi tineri au încercat, ce-i drept, să acorde un 
grad înalt de autonomie teritorială regiunii carpato-ucrainene prepon¬ 
derent nemaghiare şi să asigure pentru naţionalităţi protecţie acordată 

legislativ. Zadarnic, căci ofiţerii şi funcţionarii de stat instalaţi după 
atâţia ani de educaţie şi propagandă şovinist-naţionalistă nu învăţaseră 
nimic din greşelile trecutului. Măsurile de maghiarizare şi tracasare 
a nemaghiarilor şi deposedările acestora s-au izbit de rezistenţă şi 
de refuz categoric. 20 

Extinderea birocraţiei de stat a facilitat repartizarea de posturi 
pentru funcţionarii fugiţi după 1919 şi 1920 şi pentru acei proprietari 
funciari care prin reforma agrară îşi pierduseră total sau parţial pro¬ 
prietatea în statele succesoare. Dincolo de aceasta, toate guvernele 
s-au străduit să ofere posibilităţi de angajare liber-profesioniştilor 
neevrei şomeri şi tinerilor absolvenţi de învăţământ superior. Numă¬ 
rul funcţionarilor de stat s-a dublat între 1937 şi 1943 la 93 800. în 
1914, exista un funcţionar de stat la fiecare 377 locuitori; în 1921, 
raportul a fost de 1 la 134 şi în 1942, în sfârşit, de 1 la 100. 

Vechii şi noii funcţionari, studenţii şomeri şi multiplele efecte ale 
unei „aglomerări de absolvenţi de învăţământ superior" au format 
baza de mase a grupărilor de extremă dreaptă. Reproşurile funda¬ 
mentate pe statistici, permanent, ba cu voce tot mai tare repetate că 
ponderea evreilor în profesiile libere, precum şi printre angajaţii din 
industrie şi bănci continuă să fie insuportabil de mare nu au ajuns 
la urechi înfundate. Gyula Juhâsz, expert pentru ideologie şi pentru 
chestiuni legate de naţionalităţi, un cunoscător excelent al politicii 
externe a perioadei interbelice, a constatat că pentru majoritatea 
intelectualităţii ungare ideologia rasistă a fost mai ales un vehicul şi 
pentru posibilitatea de a ocupa locurile pe care „asimilaţii" trebuiau 
să le abandoneze. 21 

în acest context, nu este de subapreciat nici faptul că Ungaria a 
profitat uneori de conjunctura de război. Producţia industrială a crescut 
în 1939, deci într-un singur an, cu 20 de procente; aceasta a fost o 
creştere mai mare decât cea din precedenţii douăzeci de ani la un loc. 
în acelaşi timp, salariile reale au crescut cu aproape zece procente. 
Influenţa organizaţiei „Crucile cu săgeţi" a fost în intervalul din 1942 
până în 1944 sensibil mai slabă. Un mare pericol potenţial chiar în 
vremea când pendulul regimului Horthy a trecut de la radicali la mode¬ 
raţi l-a constituit atitudinea extrem de progermană a conducerii arma¬ 
tei şi a ofiţerilor. Deja în octombrie 1938, un observator britanic (şi 
prieten al lui Teleki) informa Ministerul de Externe de la Londra că 
80 până la 90 la sută dintre militari sunt naţional-socialişti şi că ofiţerii 
tineri se extaziază în faţa Germaniei. Faptul că aproximativ jumă- 



429 


ÎN CADENŢĂ CU HITLER 

tate din elita militară provenea din ţinuturile înstrăinate după Trianon 
a cântărit în această privinţă probabil mai mult decât originea germană. 

Sub presiunea puternică a comandamentului suprem german, Ungaria 
a trebuit curând să nu mai conteze pe posibilitatea de a duce un război, 
ca să zicem aşa, din lojă, şi până la mijlocul lui 1942 a trebuit să tri- 

/V 

mită o întreagă armată pe frontul rusesc. Intre timp, Horthy a făcut 
în aşa fel, ca în februarie 1942 Parlamentul să-l aleagă ca viceregent 
pe fiul său mai mare, Istvân, care, ca şi fratele său Miklos, era pro- 
britanic şi antinazist. Goebbels a caracterizat în jurnalul său desem¬ 
narea în acest post a tânărului Horthy ca pe o „mare nenorocire pentru 
că fiul este şi mai filosemit decât tatăl său“. Horthy lasă să se înţeleagă 
în memoriile sale că este posibil ca doborârea avionului fiului său 
în august pe frontul de răsărit să se fi produs în cadrul unei acţiuni 
de sabotaj germane. 22 Mai importantă din punct de vedere politic a 
fost înlocuirea premierului Bârdossy, mult prea zelos şi concesiv faţă 
de Berlin, printr-un om de încredere al lui Horthy, omul politic anti¬ 
nazist Miklos Kâllay. 

Armata a doua ungară, cu un efectiv de 207 000 de oameni, prost 
echipată, a fost distrusă la Voronej pe Don în ianuarie 1943. Acesta 
a fost momentul de cotitură politic şi psihologic al participării Ungariei 
la cel de-al Doilea Război Mondial. Peste 40 000 de soldaţi şi-au găsit 
moartea, 35 000 au fost răniţi, mulţi au dispărut şi 60 000 au căzut 
prizonieri la sovietici. Dimensiunile reale ale acestei tragedii au fost 
minimalizate de oficialitate, ele neputând fi cunoscute decât prin 
intermediul emisiunilor posturilor de radio de la Londra şi Moscova. 
Aproape toate familiile au fost direct sau indirect afectate. Pierderi 
deosebit de grele au suferit cei cu banderole galbene, scoşi neînar¬ 
maţi la muncă obligatorie, sărăcăcios îmbrăcaţi, prost hrăniţi şi adesea 
omorâţi în chinuri de subofiţeri barbari. Aşa s-a întâmplat şi cu Attila 
Petschauer, care câştigase pentru Ungaria o medalie de aur olimpică 
la scrimă. Dintre cei 25 000 de oameni scoşi la muncă obligatorie 
pentru armata a doua ungară nu s-au mai întors decât 6 000 până la 
7 000. Convertiţii din rândurile acestora trebuiau să poarte o bande¬ 
rolă albă: dar mai târziu tratamentul lor nu a fost mai bun decât acela 
al „evreilor sută la sută“ 

în timp ce guvernul Kâllay îşi întindea, cu ştirea lui Horthy, antene 
în capitalele neutre şi lua contact cu Aliaţii şi prin emisari speciali, 
grupurile antifasciste conservator-liberale, social-democraţii şi Par¬ 
tidul Micilor Agrarieni, plus cele câteva sute de comunişti se organizau 

şi ele. După un mare val de arestări, aceştia din urmă au înfiinţat, 
sub numele de „Partidul Păcii“ o nouă grupare ilegală, condusă de 
tânărul muncitor metalurgist Jânos Csermanek, care s-a numit mai 
târziu „Bama“ şi, în sfârşit, Kâdâr. Au existat, ce-i drept, acţiuni de 
protest izolate ale unor intelectuali curajoşi, dar nu a existat nici o 
opoziţie masivă şi, până în ultimele zile ale celui de-al Doilea Război 
Mondial, nici o rezistenţă armată demnă de menţionat. 

Un semn de rău augur pentru atrocităţi viitoare a fost baia de sânge 
pe care armata ungară a provocat-o în Voivodina, în oraşul Novi Sad 
şi împrejurimi, la începutul lui 1942, printre civili sârbi şi evrei neîn¬ 
armaţi. Bilanţul: peste 4 000 de morţi, dintre care 1 250 de evrei. Mai 
târziu, generalii şi ofiţerii vinovaţi au fost, ce-i drept, judecaţi şi con¬ 
damnaţi de un tribunal militar, dar cei mai mulţi au reuşit să fugă în 

/V 

Germania. In trilogia sa, Danilo Kis a lăsat despre acest masacru o 
mărturie care provoacă strângere de inimă. Mai puţin cunoscut este 
faptul că în toamna lui 1944 nu numai mulţi germani, dar şi unguri 
au devenit victime nevinovate ale represaliilor întreprinse de parti¬ 
zanii victorioşi ai lui Tito. 

A 

In orice caz, moderatul şi prooccidentalul premier Kâliay a practicat 
o iscusită politică de pendulare între ameninţătorul Reich german şi 
scepticii Aliaţi, politică numită în limbajul colocvial al epocii Jocul 
dublu al lui Kâllay 44 Dar majoritatea păturii conducătoare ungare şi 
a ofiţerilor a continuat să mizeze pe victoria finală a Germaniei. Senti¬ 
mentul de recunoştinţă pe care o parte considerabilă a opiniei publice 
îl nutrea faţă de Germania şi îndeosebi faţă de Hitler pentru redobân¬ 
direa ţinuturilor pierdute prin tratatul de la Trianon a jucat şi el un 
anumit rol. La aceasta, se adăugau teama de sovietici şi vădita slăbi¬ 
ciune a cercurilor liberale şi democratice. 23 în acelaşi timp, nu era 
însă de ignorat nici crescânda ostilitate faţă de război; la fel, activităţile 
bătătoare la ochi ale acelor forţe conservator-liberale care se gândeau 
la o — complet iluzorie — pace separată cu Vestul şi în secret aşteptau 
sosirea forţelor armate britanico-americane. Trădători şi spioni din 
cercurile guvernamentale cele mai înalte îl ţineau pe Hitler şi aparatul 
său la curent cu tentativele amatoriste ale ungurilor. 

A 

In acelaşi timp, „problema evreiască 44 a devenit tot mai mult un 
factor decisiv în raporturile germano-ungare. La prima conferinţă de 
la Klessheim din 17 şi 18 aprilie 1943, la întrebarea lui Horthy „ce 
să facă el cu evreii 44 („că doar nu poate să-i omoare 44 ), Ribbentrop a 
declarat fără înconjur că ei ar trebui „ori exterminaţi, ori duşi în lagăre 
de concentrare 44 . Goebbels a consemnat la începutul lui mai în jurnalul 

său că Hitler le-a spus Reichsleiterilor şi Gauleiterilor că „ungurii 
rezolvă cel mai prost problema evreiască 44 şi că Horthy, care cu fami¬ 
lia sa este „extraordinar de puternic impregnat cu iudaism 44 , se va 
opune şi în viitor din răsputeri abordării cu adevărat energice a proble¬ 
mei evreieşti. Calculul german, după cum rezultă din diferite rapoarte, 
era clar: prin predarea evreimii ungureşti, Ungaria va fi legată şi la 
câştig, şi la pagubă de „lupta pe care Reichul o duce pe viaţă şi pe 
moarte 44 , indica într-un raport preliminar „împuternicitul 44 de mai târ¬ 
ziu al lui Hitler, SS-Standartenfuhrerul Veesenmayer. 24 

Planul „Margarethe 44 , ocuparea Ungariei de către Wehrmacht, fusese 
pregătit de multă vreme. 25 Astăzi, ştim aproape totul despre preisto¬ 
ria acestei ocupaţii: despre ultimatumul lui Hitler către Horthy cel 
de 76 de ani, care a fost atras în cursă la convorbirile de la castelul 
Klessheim din 18 martie; despre ordinul de invazie dat la 19 martie 
unui număr de opt divizii germane; despre scenariul conceput la Berlin 
pentru „limpezirea problemei evreieşti 44 (Veesenmayer) cu ajutorul 
SS şi al Gestapoului, mai ales al comandoului special al lui Eichmann. 
S-au pus în mişcare extremişti de dreapta, prieteni de nădejde ai Ger¬ 
maniei hitleriste. în câteva zile, în jur de 3 000 de oameni politici şi 
funcţionari, aristocraţi şi intelectuali patrioţi şi prooccidentali au fost 
arestaţi de Gestapo şi de jandarmeria şi poliţia ungară colaboraţionistă 
şi deportaţi spre Germania în lagăre de concentrare. Bethlen a găsit 
adăpost la nişte prieteni la ţară; lui Kâllay, destituit, i s-a acordat refu¬ 
giu la legaţia turcă. 

Nu a existat nici o rezistenţă militară sau civilă. Numai un singur om 
a pus mâna pe armă atunci când deja în prima zi, la 19 martie, zbirii 
Gestapoului au venit la locuinţa sa din bulevardul Attila să-l aresteze. 
S-au auzit împuşcături, iar cel căutat, deputatul Endre Bajcsy-Zsilin- 
szky, rănit cu două focuri de armă, a fost târât la automobilul care 
aştepta afară. A mai putut să strige ca să-l audă mulţimea mută adunată 
în stradă: „Trăiască Ungaria independentă! 4426 

Bajcsy-Zsilinszky, născut în 1886, a fost poate figura cea mai ex¬ 
presivă, în orice caz de departe cea mai curajoasă din politica ungară 
a anilor de război. Din toamna lui 1919, aparţinuse cercului din jurul 
lui Gombos şi trecea drept un radical apărător al purităţii rasiale, unul 
care cu cuvântul şi cu scrisul critica aspru de la dreapta guvernul 
Bethlen. în contrast strident cu majoritatea camarazilor săi, el a găsit 
însă mai târziu drumul în direcţia omeniei şi patriotismului. A fost 
un critic necruţător al influenţei germane crescânde sub Hitler şi s-a 

pronunţat deschis împotriva legilor antievreieşti şi a masacrului de 
la Novi Sad. Pe Horthy, pe care l-a cunoscut bine, l-a chemat să 
schimbe orientarea. A luptat neobosit ca să-i salveze pe ziariştii şi inte- 

A 

lectualii evrei concentraţi la muncă obligatorie pe front. In aceste 
împrejurări, un om decent nu mai poate să fie antisemit, i-a scris odată 
Bajcsy-Zsilinszky lui Teleki. 

El nu a devenit, fireşte, nici în 1944 un om de stânga, ci un romantic 
umanist, un patriot, care continua — ca aproape toţi ungurii — să 
creadă că prin acţiune oportună cea mai mare parte a ţinuturilor 
redobândite va rămâne totuşi într-o formă oarecare la Ungaria. Pus 
în libertate în octombrie, el a devenit în noiembrie preşedinte al Comi¬ 
tetului de Eliberare Naţională, aflat în clandestinitate. Două săptă¬ 
mâni mai târziu, împreună cu mai mulţi ofiţeri, a fost arestat de cei 

de la mişcarea „Crucile cu săgeţi 44 , iar la 23 decembrie 1944 a fost 

/\ 

condamnat la moarte la Sopronkohida şi executat. In 1945, numele 
lui a fost dat unui mare bulevard din Pesta. Exemplul lui, rămas din 
păcate izolat, arată şansele pe care figuri malefice de teapa unui Imredy 
le-au blocat şi spulberat. Prin aceasta, s-a netezit terenul pentru domnia 
teroristă de mai târziu a plebei şi pentru asasinatul în masă. 

Ca anexă la lucrarea sa de referinţă despre exterminarea evreimii 
ungureşti, Randolph Braham enumeră 107 ordonanţe care au fost 
emise după invazia germană. 27 Veesenmayer a putut să anunţe cu satis¬ 
facţie la Berlin că legislaţia antievreiască a fost adoptată „cu o rapi¬ 
ditate neobişnuită pentru condiţiile de aici 44 

Dar evreii nu au fost singurele victime. Până la sfârşitul sfârşitului 
din primăvara lui 1945, au murit zeci de mii de soldaţi, precum şi 
luptători din rezistenţă şi dezertori, adversari catolici ai nazismu¬ 
lui şi social-democraţi, nobili şi comunişti, toţi sacrificaţi fără rost. 
Zeci de mii de unguri, soldaţi, dar şi civili, au pierit în prizonieratul 
sovietic. Ca urmare a bombardamentelor începute în aprilie 1944, 
au murit 20 000 de oameni. La constatarea că „nu toate victimele au 
fost evrei — dar toţi evreii au fost victime 44 nu se poate însă schimba 
nimic. Ea aparţine lui Elie Wiesel, laureat al Premiului Nobel şi 
originar din orăşelul transilvănean Sighet, cândva unguresc, astăzi 
românesc. Nicăieri în Europa Centrală şi de Est (în ciuda legilor anti¬ 
evreieşti), peste 800 000 de evrei (convertiţii sunt şi ei incluşi în calcul) 
nu au putut să trăiască atâta vreme în relativă siguranţă cum au trăit 
cei din Ungaria. Nicăieri în Europa Centrală şi de Est, evreii nu au 
fost duşi însă aşa de repede şi aşa de brutal la moarte cum au fost 
duşi cei din Ungaria. 

Din Ucraina Subcarpatică până în Transilvania de Nord şi până 
în câmpia joasă a Ungariei, jandarmi şi detectivi unguri, sub suprave¬ 
gherea lui Adolf Eichmann şi a zbirilor săi, i-au strâns pe evrei şi 
pe acei creştini, consideraţi — conform legilor rasiale — evrei, în 
ghetouri improvizate, preponderent în cărămidării, şi i-au supus celor 
mai brutale interogatorii şi torturi. Să spună dacă au ascuns la fami¬ 
lii creştine prietene, respectiv dacă au îngropat lucruri de valoare! 
Apoi, „cei cu formalităţile îndeplinite 44 trebuiau să meargă în marş 
până la gară, unde îi aşteptau deja vagoane de vite. După ce era îndesat 
cu câte 70 de persoane, vagonului i se aplica sigiliul de către jandarmi 
şi i se marca pe dinafară cu cretă numărul exact al celor dinăuntru. 
Aceştia găseau în vagoanele lor un hârdău cu apă şi un altul pentru 
excremente. Responsabilii maghiari i-au informat cu mândrie pe 
stăpânii lor germani că între 15 mai şi 7 iulie au organizat 147 de 
trenuri cu care au fost deportaţi la Auschwitz în total 437 402 evrei. 

Deosebit de perfid au procedat propagandiştii naţional-socialişti 
germani atunci când în vara lui 1944 au prezentat în Elveţia un film 
despre cât de brutal îi trataseră jandarmii unguri pe deportaţi în timpul 

/V 

transportului. In orice caz, ştirile despre persecutarea evreilor s-au 
răspândit în toată lumea şi au pus dintr-odată capăt rolului deosebit 
al Ungariei în prima jumătate a războiului. Până atunci Ungaria fusese 
o insulă a relativei siguranţe pentru mulţi. în ciuda cenzurii puteau 
să apară ziare de opoziţie şi să ia cuvântul deputaţi critici social-de- 
mocraţi şi liberali. 

Istoricul maghiar Gyorgy Rânki indica faptul că nicăieri în Europa 
de Est evreii nu s-au identificat într-atât cu o naţiune pe cât au făcut-o 
în Ungaria, din care cauză tragedia evreimii a fost şi o tragedie a un- 
gurimii. Pe urmele naţional-socialiştilor, comisarul guvernamental 
fascist a pronunţat la 15 iunie, de exemplu, condamnarea la moarte 
a „cărţilor evreieşti 44 . El a început la o conferinţă de presă cu tocarea 
a 447 627 de exemplare. Contele Bethlen, fostul premier, nota în memo¬ 
riul său: „Se zice că Bebel a spus că antisemitismul este socialismul 
celor proşti; atunci pentru Ungaria ar trebui precizat: «al celor deosebit 
de proşti». 44 

Dar ce a făcut Horthy în acest timp al deportărilor şi al asasinatului 
în masă? Semănătura răului, semănătura primitivei şi cuprinzătoa¬ 
rei campanii de ură duse 25 de ani a răsărit. Referitor la aceasta, Istvân 
Deâk scrie: 

Horthy a arătat în memoriile sale că atunci el a fost complet lipsit de auto¬ 
ritate şi de aceea n-ar fi putut să stopeze deportările efectuate nu de unguri, 

ci de Eichmann şi ai lui, şi că n-a ştiut nimic despre adevăratul loc de 

/V 

destinaţie al evreilor. In ce priveşte lipsa de autoritate, acest lucru poate 
că este adevărat, dar toate celelalte sunt minciună. El a aflat chiar de 
timpuriu ce era cu Auschwitz, a preferat însă să ignore acest lucru. Nu 
l-a mai ignorat când a fost vorba de evreii din Budapesta! Când în 
iunie/iulie 1944 acestora le-a venit rândul, el a făcut uz de mijloace militare 
împotriva jandarmilor care, după cum se temea el, plănuiau şi o lovitură 
de stat împotriva lui. Până la urmă, au supravieţuit mai mult de 40 de 
procente din numărul evreilor unguri. Horthy nu a fost un monstru, dar 
nici nu a fost un umanist. Nu a fost un democrat, nu a încercat însă nicio¬ 
dată să ajungă dictator. După cum a recunoscut el însuşi, a fost toată viaţa 
antisemit. Totuşi, sub administraţia lui, şi în ciuda deportărilor, au supra¬ 
vieţuit terorii naziste mai mulţi evrei decât în orice altă ţară din spaţiul 
european dominat de Hitler. 2X 

Spre deosebire de România, Ungaria nu a reuşit schimbarea de front 
în anul 1944. Cu alte cuvinte: Horthy nu a putut să acţioneze ca regele 
Mihai din simplul motiv că înşişi cei de la comandamentul suprem 
şi cei mai mulţi ofiţeri erau mult mai filogermani decât cei români. 
Dincolo de aceasta, defecţiunea încercată de Horthy la 15 octombrie 
1944 după încheierea unui armistiţiu printr-o delegaţie la Moscova 
a avut un caracter diletant, chiar de operetă. Horthy crezuse cu ade¬ 
vărat că numai cu un singur discurs la radio şi fără pregătire politică 
şi militară corespunzătoare se poate realiza o cotitură. Germanii, 
natural, ştiuseră dinainte totul, iar în ziua încercării de capitulare au 
dirijat răpirea lui Miklos Horthy junior. Ca să obţină eliberarea fiului 
său, bătrânul regent a trebuit să cedeze, să-şi revoce proclamaţia şi 
să legalizeze preluarea puterii de către Szâlasi, conducătorul „Cru¬ 
cilor cu săgeţi 44 . Regimul terorist al „Crucilor cu săgeţi“ a costat în 
ultimele luni ale războiului viaţa altor zeci de mii de oameni. în sala 
de marmură albă a palatului, „conducătorul naţiunii 44 , îmbrăcat în 
costum civil cu cămaşă verde şi cravată verde, a depus jurământul 
pe coroană în faţa a numai 55 de deputaţi şi a nu mai mulţi membri 
ai Camerei Superioare, aceştia în tradiţională uniformă ungurească 
de gală, completată cu sabie şi cu pălărie prevăzută cu pană de bâtlan, 
în timpul acestei ceremonii s-au şi dezlănţuit pe străzile capitalei 
comandourile szâlasiste ale morţii, cărora le-au căzut victime mii de 
oameni împuşcaţi pe malul Dunării sau încătuşaţi laolaltă câte doi 
sau câte trei şi aruncaţi în apa rece ca gheaţa a fluviului. împuşcat în 
situaţia aceasta era numai unul, care, prăbuşindu-se în apa rece ca 
gheaţa, îi trăgea în moarte şi pe ceilalţi. 

Se apreciază că în timpul domniei lui Szâlasi au fost ucişi la Buda¬ 
pesta în jur de 50 000 de evrei. La aceştia, s-au adăugat victimele 
sinistrelor marşuri ale morţii în direcţia Austria organizate de Eich- 
mann. Atitudinea marii majorităţi a ungurilor s-a redus la indiferentism 
şi la refuzul de a colabora activ cu autorităţile. Deportările şi marşul 
morţii nu s-au izbit nicăieri de un protest demn de menţionat. în ciuda 
slăbiciunii rezistenţei ungare, trebuie însă evidenţiat şi faptul că în 
jur de 25 000 de oameni au putut supravieţui la Budapesta în parte 
cu documente false, în parte ascunşi la rude neevreieşti şi la prieteni. 

Capitala a plătit un preţ greu pentru domnia „Crucilor cu săgeţi 44 
şi pentru ordinul lui Hitler de a apăra „fortăreaţa Budapesta casă cu 
casă 44 . Abia la 13 februarie 1945 au luat sfârşit şi în zona palatului 
luptele fără sens. în noaptea spre 13 ianuarie, germanii aruncaseră deja 
în aer toate podurile de pe Dunăre. Au fost distruse peste 30 000 de 
clădiri. Ca urmare a tacticii „pământului pârjolit 44 au trebuit să moară 
alte zeci de mii de civili, precum şi soldaţi unguri, germani şi sovietici. 

Szâlasi şi statul său major au părăsit ţara (împreună cu coroana 
lui Ştefan) la 29 martie. Uluitoare a fost fuga spre Vest a întregii admi¬ 
nistraţii militare şi civile, fugă poate unică în istoria mai nouă. Ei 
s-au conformat ordinelor de evacuare a germanilor şi a celor de la 
„Crucile cu săgeţi 44 ; teama de armata sovietică a jucat şi ea un rol în 
acest episod. în total, au fugit înjur de un milion de civili, în primul 
rând membri ai clasei de mijloc. Mai târziu, mulţi s-au întors, dar 
aproximativ 100 000 au rămas pentru totdeauna în Vest. Luptele de 
pe teritoriul ungar care au durat opt luni, faptul că germanii şi cei 
de la „Crucile cu săgeţi 44 au scos din ţară bunuri mobile, precum şi 
confiscările operate de trupele sovietice şi româneşti au cauzat pre¬ 
judicii de cinci ori mai mari decât venitul naţional pe 1938, respectiv 
de 40 de procente din avuţia naţională. Cam jumătate din utilajele 
fabricilor, 40 de procente din reţeaua de cale ferată, două treimi din 
numărul locomotivelor, 44 până la 80 de procente din efectivul de 
bovine, cai, porci şi oi au fost distruse ori s-au pierdut. Se apreciază 
că au murit 6,2 procente din 14,5 milioane de locuitori ai Ungariei 
(1941), deci cam 900 000. 29 Evaluările privind victimele evreieşti 
se cifrează în total, în Ungaria mărită teritorial din 1941, la 564 000, 
dintre care 297 000 din Ungaria amputată la Trianon (înjur de 100 000 
din Budapesta). 30 Aproximativ 600 000 de unguri au căzut prizonieri 
la sovietici (dintre care 100 000 până la 120 000 civili), iar 300 000 
de soldaţi au capitulat în faţa trupelor anglo-saxone. La aceste cifre 
nu trebuie, desigur, pierdut din vedere faptul că aproximativ 100 000 

de soldaţi depuseseră jurământul pentru Szâlasi. Douăsprezece divizii 
ungureşti au luptat până în ultima clipă alături de germani. 31 

Din cauza tristei moşteniri a Trianonului şi din cauza chestiunii naţio¬ 
nale, Ungaria s-a găsit într-o situaţie mult mai grea decât ţările vecine. 
„Lucrul cel mai greu la noi a fost acela de a lega între ele obiectivele 
naţionale şi lupta antifascistă. în statele vecine era suficient la vremea 
respectivă când cineva se simţea polonez, ceh sau iugoslav. Sentimen¬ 
tul naţional a fost suficient pentru lupta împotriva lui Hitler. La noi, 
sentimentul naţional era prea puţin pentru antifascism, pentru aceasta 
trebuia să fii măcar democrat 44 , scria Gyula Juhâsz. Regimul lui Horthy 
a alunecat într-o fundătură, fără să se ştie protejat în faţa imperialis¬ 
mului german, şi nu a putut să păstreze multă vreme ţinuturile redo¬ 
bândite (mai târziu, Ungaria a mai pierdut şi trei sate în favoarea 
Cehoslovaciei). Ca mângâiere, am putea cita cuvintele lui Deâk: este 
improbabil ca un alt regim să fi acţionat mai bine, altora din Europa 
lui Hitler le-a mers mult mai rău. 32 Şi Horthy? în octombrie 1944, 
luat în „arest protector 44 german, ex-şeful de stat şi-a părăsit ţara pentru 

A 

totdeauna. In primăvara lui 1945, americanii l-au eliberat din detenţie, 
în memoriile sale, Horthy descrie cum a învăţat el în diferite lagăre 
sa-şi facă patul şi să-şi frece vesela. O cerere iugoslavă de extrădare 
(din cauza masacrului din Voivodina) a fost respinsă de americani; 
ungurii şi sovieticii nu au fost interesaţi într-un asemenea proces. 
Oricum, el încercase să facă defecţiune şi împiedicase deportarea 
evreilor din Budapesta. Horthy s-a stabilit cu familia sa la Estoril, 
în Portugalia. Nu dispunea de avere, deoarece el personal, spre deose¬ 
bire de mulţi regi şi şefi de stat autoritari din perioada interbelică ai 
Europei Centrale şi de Est, a fost un om incoruptibil. Poate că regentul 
a fost toată viaţa lui un antisemit, dar în exil el şi soţia lui au putut să 
ducă ani de zile o viaţă confortabilă datorită mai ales sprijinului gene¬ 
ros a două familii evreieşti. A murit la 9 februarie 1957, la câteva luni 
după revoluţia ungară din octombrie 1956. Dar el şi regimul său au 
rămas ca părţi ale unui trecut indigest al Ungariei. Rămăşiţele pămân¬ 
teşti i-au fost aduse în Ungaria numai din motive familiale. Acest 
transfer şi înmormântarea solemnă din 4 septembrie 1993 cu acom¬ 
paniamentul ei emoţional şi politic au arătat că „amiralul călare pe 
calul bălan 44 continuă să fie o figură extrem de contestată a istoriei 
ungare. 



34 

Victorie în înfrângere: 
din 1945 până în 1990 


Scena din acea sâmbătă după-amiază a fost impresionantă. Vreun sfert 
de milion de oameni au umplut la 28 septembrie 1946 uriaşa, istorica 
Piaţă a Eroilor din faţa Monumentului Mileniului din Budapesta. Mulţi 
fluturau steaguri roşii şi ungureşti. Pancarte cereau „să fie îndepărtaţi 
din coaliţie duşmanii poporului 44 şi „înainte spre democraţie populară! 44 
Era prologul solemn al primului congres legal al Partidului Comunist 
Ungar (MKP) 1 înfiinţat la 24 noiembrie 1918. La ora 14.30 fix, un 
tânăr blond pe nume Jânos Kâdâr a rostit cuvântarea de bun venit; 
în spatele lui în tribună se aflau conducătorii partidului şi oaspeţii 
din ţară şi străinătate. 

Două ore şi jumătate mai târziu a avut loc la Opera de Stat o şedinţă 
solemnă, la care şefii delegaţiilor străine şi reprezentanţii celorlalte 
partide ungureşti au citit mesaje de salut. Duminică, cei 386 de dele¬ 
gaţi, care reprezentau 4 800 de organizaţii locale de partid cu 650 000 
de membri, s-au adunat în incinta încărcată de simbol a sălii de con¬ 
grese a Parlamentului, pentru congresul lor de trei zile. 

La Rusaliile din 1945, comuniştii afirmaseră, la conferinţa lor de 
partid, că dispun de peste 150 000 de membri, apoi însă, la primele 
alegeri generale din noiembrie 1945 bazate pe vot liber şi secret au 
ieşit abia drept a treia grupare politică: cu puţin sub 17 procente, în 
urma Partidului burghezo-ţărănesc al Micilor Agrarieni cu 57 de pro¬ 
cente şi a social-democraţilor cu 17,4 procente. Totuşi, ei demonstrau 
vigoare, iar tonul ferm, uneori agresiv al rapoartelor de dare de seamă 
nu lăsa nici o îndoială cu privire la voinţa lor de a determina politica 
ungară şi de a se îndrepta spre ţinta maximă chiar acum. 

Oamenii politici burghezi şi mulţi social-democraţi observau cu 
îngrijorare ascensiunea vertiginoasă a comuniştilor. Efectivele de 
membri ai partidului comunist anunţate cu mândrie dădeau de gândit. 
Şi, de fapt, ele aduceau a miracol politic şi statistic. Kâdâr însuşi a 
recunoscut mulţi ani mai târziu că în timpul războiului nu au existat 
decât câteva sute (niciodată mai mult de o mie), iar după un val de 

arestări în 1942/1943 nu au mai rămas decât 70 până la 80 de membri 
de partid, dintre care el însuşi a fost în contact permanent numai cu 
opt până la doisprezece activişti. 2 Cu toate acestea, în februarie 1945 
numărul membrilor PC era deja de 30 000 şi a urcat până la sfârşitul 
anului la o jumătate de milion. Era, desigur, un secret pe buzele tuturor 
faptul că partidul comunist, condus în principal de moscoviţi evrei, 
se sprijinea mai ales pe „membri de categoria a doua ai «Crucilor cu 
săgeţi» ( kisnyilasok ), deci pe oameni din păturile marginale — mun¬ 
citori, mic-burghezi şi funcţionari cu şcoală puţină — care se simţeau 
primejduiţi de transformarea revoluţionară şi, în parte, de neaşteptata 
întoarcere a proprietarilor evrei de prăvălii, ateliere şi locuinţe „aria- 
nizate 44 La începutul verii, un editorial din Szabad Nep (Poporul 
liber), ziarul partidului, exprima chiar o anumită „înţelegere* 4 pentru 
membrii mărunţi, dezorientaţi de la „Crucile cu săgeţi 4 *; iar scriitorul 
criptocomunist Jozsef Darvas, care oficial făcea parte din Partidul 
Naţional al Ţăranilor, apăsa pe aceeaşi pedală. 3 

Este drept că orgolioasele statistici privind efectivul de membri 
ai celorlalte partide dădeau şi ele impresia unei creşteri de-a dreptul 
miraculoase. Deja în vara lui 1945, social-democraţii anunţau şi ei 
cu mândrie o jumătate de milion de membri. Numai că într-un oraş 
în care, între octombrie 1944 şi februarie 1945, a bântuit carnavalul 
morţii şi al infernului, era de-a dreptul inexplicabil cum aceiaşi oameni, 
expuşi 25 de ani îndoctrinării într-o ambianţă naţionalistă, revizio¬ 
nistă, se transformaseră acum peste noapte în democraţi, ba chiar în 
socialişti, în comunişti! 

Toate acestea nu-i interesau pe principalii vorbitori de la congre¬ 
sul comunist din 1946. Sarcina lor era să aranjeze un camuflaj din 
elemente de democraţie populară şi de mare coaliţie şi, spre deosebire 
de social-democraţii de stânga, să se abţină strict de la lozinci socia¬ 
liste şi să nu pronunţe nici chiar cuvântul socialism. La data aceea, 
vârfurile conducătoare, fără îndoială, încă mai luau în calcul o lungă 
perioadă de trecere până la etatizarea completă a economiei şi pre¬ 
luarea totală a puterii. 

A ieşit însă cu totul altfel. în interval de nici măcar doi ani, zarurile 
au fost aruncate, iar comuniştii — la fel ca în celelalte state din sfera 
de influenţă sovietică — au pus mâna şi în Ungaria pe toată puterea. 
La începutul lui 1949, Stalin a permis să i se smulgă marele secret: 
democraţia populară îndeplinea deja funcţia de dictatură a proleta¬ 
riatului. încă înainte de această dezvăluire, pumnul de fier al „clasei 

muncitoare 44 , adică serviciul securităţii statului şi contraspionajul 
militar, a zdrobit însă orice opoziţie reală, potenţială şi — la nevoie 
— inventată, mai întâi din afara, apoi, din mai 1949, foarte curând 


şi din interiorul partidului comunist. 

Comportamentul „eliberatorilor 44 — ca în toate ţinuturile de sub 
ocupaţia sovietică — nu era de altfel tocmai de natură să trezească 
sentimente prieteneşti faţă de Uniunea Sovietică. Violurile, jafurile 
şi amestecul brutal în politica internă au făcut ca la mulţi ura evidentă 


contra sovieticilor să devină şi mai înverşunată decât înainte de înfrân¬ 


gere. Soarta incertă a peste o jumătate de milion de prizonieri de răz¬ 
boi, deportarea a zeci de mii de civili la muncă forţată şi apoi ofensiva 


comuniştilor — pe deplin sprijinită de sovietici — pentru a submina 
şi, în cele din urmă, pentru a sfărâma tânăra democraţie ungară au 
făcut ca în lunile următoare şi în anii următori marea, mai târziu covâr¬ 


şitoarea majoritate a ungurilor să perceapă noua epocă sub semnul 


stelei roşii ca pe începutul unei noi robii. 

Cei patru oameni care în acea vară târzie a lui 1946 au prezentat 
în venerabila sală a Parlamentului ştiau mai bine decât cei mai mulţi 


delegaţi şi decât cei 123 de oaspeţi (aceştia, fără drept de vot) din apa¬ 
ratul de stat şi de partid, din armată, poliţie, presă, sindicate şi din 
marile întreprinderi că, din motivele istorice şi de psihologie de masă 
deja schiţate, Ungaria era un teren cât se poate de nefavorabil pentru 
comunişti. Acest lucru a fost, fireşte, valabil — chiar dacă în grade 
diferite — şi pentru celelalte „democraţii populare 44 (cu excepţia 

Cehoslovaciei, unde a existat şi în perioada interbelică un partid 

/\ 

comunist legal relativ puternic). In ciuda nelipsitului control din partea 
Moscovei şi în ciuda evoluţiei în general asemănătoare din zona de 
putere sovietică, în Ungaria însă personalităţile celor patru activişti 
la vârf, raportul dintre ei înşişi şi cel dintre ei şi mai-marii Kremlinului 
au imprimat întregii istorii postbelice a ţării un caracter deosebit de 
dramatic, adesea surprinzător, uneori înspăimântător. Tocmai vârte¬ 
jurile politice şi întorsăturile uluitoare survenite în poziţiile oamenilor 
de la vârful partidului şi statului confirmă justeţea avertismentului 
lui Isaiah Berlin că istoria nu trebuie considerată „ca o autostradă 


rectilinie 44 : 


A 

In momente hotărâtoare [...], cursul istoriei poate fi determinat de orice 
întâmplare, de indivizi cu deciziile şi acţiunile lor, care din partea lor nu 
sunt neapărat previzibile, care sunt chiar rar previzibile. [...] Spaţiul nostru 
decizional nu este mare. Să zicem: unu la sută. Dar acest unu la sută 
contează. 4 

Este posibil, ba chiar probabil, ca Ungaria sâ fi operat şi fără perso¬ 
nalitatea aparte a lui Mâtyâs Râkosi marile schimbări de macaz pe 
calea spre dictatură şi spre statutul de colonie sovietică (lichidarea 
celorlalte partide, etatizarea economiei, forţarea industriei grele şi a 
celei a armamentului în dauna consumatorilor, alungarea germanilor, 
arestarea adversarilor reali sau presupuşi şi aşa mai departe). Dar toţi 
istoricii perioadei postbelice sunt unanimi în a considera că el, ca forţă 
motrice a epurărilor sângeroase şi a procesului de egalizare socială 
atât înainte cât şi după moartea lui Stalin, a fost un factor decisiv. 
Trebuie de aceea să ne rechemăm în amintire şi cuvintele lui Herbert 
Liithy, istoricul de la Basel: „Istoria nu este anonimă. Ea nu ne este 
cunoscută ca desfăşurare evenimenţială reală decât în măsura în care 
din anonimitatea ei smulgem, individualizăm şi identificăm persoa¬ 
nele care au acţionat. [...] într-adevăr, datele şi faptele nu înseamnă 
nimic dacă în general nu ne putem face o imagine despre conştiinţa 
oamenilor care au acţionat. 4 * 5 

Ca secretar general al partidului, Râkosi a ţinut prima dare de seamă 
despre „situaţia politică internă şi externă a ţării şi sarcinile partidului 44 
Apoi, membrul Biroului Politic Imre Nagy (fostul ministru al agri¬ 
culturii şi al internelor) a vorbit despre „agricultura înfloritoare pentru 
o ţărănime prosperă 44 . Al treilea a vorbit Jânos Kâdâr, locţiitorul lui 
Râkosi pe linie de partid, despre „sarcinile organizatorice ale partidului 44 
şi, în fine, Lâszlo Rajk, ca preşedinte al comisiei de nominalizări, a 
prezentat lista candidaţilor pentru noul Comitet Central. 

Cine era, aşadar, acest prim om al partidului, om care din 1945 până 
la 18 iulie 1956 a exercitat, în calitate de „cel mai bun discipol al 
lui Stalin 44 , o crescândă putere personală, a împărţit competenţele între 
rivalii nedeclaraţi şi a dirijat formarea de centre de putere permanent 
schimbătoare în aparat? 6 Născut în 1892 ca al patrulea copil al negus¬ 
torului de alimente şi fructe Jozsef Rosenfeld (din 1904, maghiarizat 
şi, prin schimbare de nume, devenit Râkosi) micul Matyi (nume de 
alint de la Mâtyâs) a crescut în condiţii sărăcăcioase în micul sat Ada, 
în apropiere de oraşul Subotica de astăzi. Cu toate acestea, după baca¬ 
laureatul pe care l-a luat cu brio, el a putut să studieze la Academia 
Orientală din Budapesta. 

în 1912, s-a dus cu o bursă la Hamburg, iar în 1913 la Londra, 
unde a lucrat în calitate de corespondent comercial. La izbucnirea 
războiului, s-a întors în Ungaria. Pe frontul de răsărit, a nimerit, încă 
din aprilie 1915, ca sublocotenent, în prizonierat. în cei trei ani petrecuţi 



VICTORIE ÎN ÎNFRÂNGERE 


441 


în lagărul de prizonieri, Râkosi a învăţat şi rusa, şi italiana. Fiind unul 
dintre membrii întemeietori ai partidului comunist, el a avansat ca 
tânăr comisar în forul de conducere al efemerei Republici a Sfaturilor. 
După o scurtă internare cu alţi conducători comunişti în Austria, Râkosi 
a reapărut în vara lui 1920 la Moscova, ca unul dintre colaboratorii 
şi, mai târziu, ca unul dintre secretarii Comitetului Executiv al Comin- 
temului. Datorită cunoştinţelor sale în materie de limbi — vorbea şi 
franceza, şi turca —, Râkosi a participat efectiv la începutul anilor 
’20 la înfiinţarea partidelor comuniste de la Praga până la Livomo, 
de la Paris până la Berlin, respectiv a încercat, din însărcinarea 
Comintemului, să aplaneze luptele lor fracţioniste interne. După 
călătorii cu şase paşapoarte false prin Europa, Râkosi a venit din nou 
la Budapesta. Acolo, agentul comintemist a fost, împreună cu patru¬ 
zeci de activişti, arestat în septembrie 1925 şi, după un proces mai 
lung, a fost condamnat la opt ani şi jumătat de închisoare. Râkosi a 
devenit cunoscut în toată lumea în 1935, când, cu pedeapsa ispăşită, 
n-a fost pus în libertate, ci — de data aceasta din cauza activităţii lui 
din anul 1919 —, în ciuda protestelor din întreaga lume, a fost con¬ 
damnat la închisoare pe viaţă. Tribunalul suprem a redus apoi cele 
două pedepse, aşa că în 1940, la schimb cu steagurile ungureşti cap¬ 
turate de trupele ruseşti în 1849, conducătorul comunist a primit per¬ 
misiunea să plece în Uniunea Sovietică. După 15 ani şi 39 de zile, 
tovarăşul, devenit legendar între timp, a fost primit şi sărbătorit ca 
un erou în patria proletariatului. El a putut, chiar la sărbătorirea 
revoluţiei, în 7 noiembrie 1940, să ia loc în apropierea lui Stalin în 
tribuna din Piaţa Roşie. 

în realitate, Râkosi şi-a datorat viaţa în primul rând regimului 
Horthy. Dacă ar fi fost pus în libertate chiar în 1935, ar fi devenit şi 
el, cu cea mai mare probabilitate, o victimă a marii epurări. El ar fi 
dat pentru lichidarea sa un motiv temeinic din perspectivă sovieto-co- 
munistă: în 1925, la interogatoriul său, Râkosi flecărise mult prea 
devreme despre treburi de-ale Comintemului. Acum, nu a primit decât 
o dojană pentru vechiul păcat; se spune că Stalin ar fi zis că Râkosi 
plătise deja destul pentru aceasta. 

Oricum ar fi, Râkosi s-a întors în Ungaria abia la 30 ianuarie 1945 
cu Fenia Fiodorovna Komilova, soţia lui mai tânără cu unsprezece 
ani. Aceasta era o procuroare originară din lakuţia, în nord-estul Sibe¬ 
riei. Se cunoscuseră într-o casă de odihnă şi se căsătoriseră în 1942. 
Despre aceasta, au circulat în Ungaria cu totul alt fel de zvonuri. 
Astfel, la 26 iunie 1948, revista germană de informaţii Der Spiegel 
din Hamburg a inserat în rubrica „Date personale 44 un scurt anunţ 

senzaţional: Râkosi „o apucă pe căi aristocratice. El a cerut despărţirea 
de soţia lui mongolă şi vrea să se căsătorească apoi cu ducesa Odescal- 
chi. El păşeşte astfel pe drumul multor conducători comunişti ruşi, 
care, după victoria revoluţiei, s-au căsătorit cu aristocrate. 44 Această 
ştire ar fi fost efectiv o senzaţie dacă ar fi fost adevărată. Dar, în ciuda 
anunţului din Der Spiegel , „Matyi 44 şi „Fenia 44 au trăit fericiţi împreu¬ 
nă până la moartea lui, survenită în 5 februarie 1971... 

în cei doisprezece ani cât a fost în funcţie, Râkosi s-a dovedit unul 
dintre cei mai culţi, poliglot, dar moralmente şi cei mai malefici 
politicieni din istoria modernă a Ungariei. Fără îndoială, a fost cel mai 
odios. Dramaturgul Gyula Hây, care-1 cunoscuse încă din exilul sovie¬ 
tic, i-a făcut o descriere pertinentă: 

Trup lat, scurt, ca şi când creatorul lui s-ar fi oprit cu oroare la mijlocul lu¬ 
crării sale; cap supradimensionat, chelie uriaşă, faţă palidă, buhăită, zâmbet 
acru-dulce îngheţat. E ca şi când n-ar avea gât între umerii înalţi, aproape 
că lasă la latitudinea observatorului să-l numească sau nu cocoşat. Mişcări 
greoaie, tinzând a semăna cu mersul afectat de platfus; degete scurte, groase. 7 

El nu a avut pasiuni, afirmă puţinii săi biografi. Nu a fost nici băutor, 
nici fumător, nici nu a avut aventuri cu femei cum a avut „numărul 
patru 44 , foarte chipeşul ideolog-şef Jozsef Revai. Dragostea şi ura, sen¬ 
timentele omeneşti nu jucau la el un rol deosebit. Râkosi a trăit numai 
pentru putere, dar tactica şi strategia creaţiei de putere, intensitatea 
cu care şi un număr unu exercita puterea depindeau de despotul de 
departe, Iosif Vissarionovici Stalin. Raportul dintre căpeteniile vasale 
instalate de el şi „ţarul roşu 44 de la Kremlin a rămas în permanenţă 
un parametru nedeterminat, instabil, fluctuant. 8 Râkosi îşi petrecea 
vacanţele totdeauna la Marea Neagră, şi nimeni, nici chiar în cercul 
lui mai restrâns, nu ştia dacă el chiar îl întâlnise pe Stalin şi când. 
Intre 1945 şi 1947, un activist de nădejde al partidului a ţinut în func¬ 
ţiune din mansarda vilei lui Râkosi o legătură radio directă cu biroul 
lui Stalin. Omul, un veteran al războiului civil spaniol, nu i-a spus 
nici măcar soţiei sale ce sarcină avea el de fapt la şeful partidului, 
şi nici în amintirile sale publicate 35 de ani mai târziu nu a lăsat să-i 
scape vreun cuvânt despre activitatea lui neîndoielnic palpitantă. 

Este clar că la orice decizie semnificativă din punct de vedere poli¬ 
tic Râkosi se sfătuia cu „prietenii sovietici 44 la faţa locului („consi¬ 
lierii 44 erau permanent prezenţi în toate instituţiile importante) sau 
cerea acordul prin telefon, respectiv prin scrisori pe care le trimitea 
cu curieri speciali lui Aleksandr Poskrebâşev, secretarul personal al 

lui Stalin. Mişcarea de şah hotărâtoare, care a dat şi lovitura mortală 
tinerei democraţii, a fost operaţiunea din februarie 1947 prin care 
organele de securitate l-au arestat pe deputatul Bela Kovâcs, secre¬ 
tarul general al Partidului Micilor Agrarieni. Sub pretextul „de a fi 
organizat grupuri teroriste înarmate şi de a fi făcut spionaj activ 
pentru un serviciu secret occidental împotriva Uniunii Sovietice 14 , 
al doilea om al de departe celui mai puternic partid din coaliţie, om 
a cărui imunitate fusese confirmată expres de majoritatea par¬ 
lamentară, a fost deportat în URSS şi abia în 1956 pus din nou în 
libertate. 

Toate partidele democratice au fost de acord ca politicienii de 
extremă dreaptă ai regimului lui Horthy şi, mai ales, cei din mişcarea 
„Crucilor cu săgeţi 44 să fie pedepsiţi de tribunale speciale anume crea¬ 
te, încadrate cu asesori delegaţi de către partide şi sindicate. Aceasta 
a permis propagarea agresivă a bunului-plac de mai târziu al comu- 

a 

niştilor. Intre sfârşitul războiului şi martie 1948, tribunalele populare 
au condamnat 16 273 de persoane, fiecare a doua dintre acestea, 
fireşte, numai la o pedeapsă de sub un an; din 322 de sentinţe de 
condamnare la moarte au fost executate 146. Printre cei executaţi au 
fost Szâlasi, foştii premieri Bârdossy, Imredy şi Sztojay, precum şi 
cei din Ministerul de Interne şi din jandarmerie direct răspunzători 
pentru deportările de evrei. Toate partidele au încuviinţat dislocarea 
unui sfert de milion de germani unguri, dislocare şi nedreaptă, şi inac¬ 
ceptabilă, pentru că a fost făcută nediferenţiat, adesea în condiţii 
inumane. 

întâlnirile deputaţilor opoziţiei de dreapta şi ale prietenilor lor 
(„Comunitatea ungară 44 ), întâlniri copios etichetate ca o mare conspi¬ 
raţie antistatală, au fost folosite abuziv ca prilej pentru şapte procese 
cu 260 de sentinţe şi pentru zdrobirea Partidului Micilor Agrarieni. 
Pentru a-i toca mărunt, respectiv pentru a-i nimici pe rivalii politici, 
Râkosi a inventat, într-o celebră cuvântare de după „anul cotiturii 44 , 
sintagma devenită mai târziu proverbială, „tactica salamului 44 . 

După ce oamenii politici burghezi au fost eliminaţi şi, în urma unor 
procese, condamnaţi pentru conspiraţie, Râkosi s-a îndreptat contra 
Bisericii. în câteva săptămâni, au fost arestaţi 225 de preoţi catolici, 
împotriva cardinalului Mindszenty şi, doi ani mai târziu, împotriva 
arhiepiscopului Grosz au fost organizate procese demonstrative care 
s-au sfârşit cu o condamnare la închisoare pe viaţă, respectiv cu una 



444 


UNGURII 


la cincisprezece ani. Aşa-numite procese MAORT* şi Standard au dus 
la condamnarea de manageri şi specialişti. Numeroase alte represalii 
au devenit de asemenea importante pietre de construcţie ale terorii, 
care s-a înăsprit repede în condiţiile sistemului totalitar. Până la urmă, 
tuturor le-a venit rândul: adevăraţii adversari ai comuniştilor, social- 
democraţii de dreapta şi de stânga din coaliţie şi mulţi alţii care nu 
intrau în vederile lui Râkosi. 

Războiul declarat pe faţă „titoiştilor renegaţi, excomunicarea comu¬ 
niştilor iugoslavi din Cominformul înfiinţat în toamna lui 1947, aşa-nu- 
mitul Birou Informativ Comunist, a însemnat adevăratul moment de 
cotitură în interiorul partidului dominant, prologul la marile epurări 
sângeroase. Căutarea de duşmani ai partidului şi de agenţi ai unor 
puteri străine în rândurile „învingătorilor“ a inaugurat în 1949 acel 
lanţ de cauze misterioase şi efecte imprevizibile, pe plan naţional şi 
internaţional, lanţ care abia peste decenii poate fi abordat, cel puţin 
în parte. Râkosi, Nagy, Kâdâr şi Rajk au jucat, după împrejurări, dife¬ 
rite roluri într-o piesă bizară, care probabil poate fi caracterizată mai 
curând ca un curios amestec de teatru absurd (Ionesco sau Beckett), 
pasaje din dramele cu regi ale lui Shakespeare şi un thriller ieftin, 
în prima parte, Râkosi i-a întrunit în aceeaşi persoană pe regizor şi 
pe actorul principal, în actul final acest dublu rol i-a revenit lui Jânos 
Kâdâr. în decursul timpului, toate cele patru figuri-cheie s-au transfor¬ 
mat din persecutori în persecutaţi, din temniceri în victime; prilejul 
de a efectua până la nebunie acest întreit schimb de roluri i-a rămas 
rezervat lui Kâdâr. 

Se pune întrebarea dacă răul, cruzimea, ba de-a dreptul latura dia¬ 
bolică mereu manifeste în modul comportamental al lui Râkosi puteau 
fi explicate cu stagiile lui de închisoare — în definitiv, a stat închis 
de la vârsta de 33 până la cea de 49 de ani —, cu complexul său de 
inferioritate, interpretabil în termeni de psihologie abisală şi cu reacţia 
conexă cu acesta, anume cu neagra invidie faţă de tovarăşi mai noro¬ 
coşi şi mai arătoşi; se pune întrebarea dacă şi devotamentul slugarnic, 
combinat cu frica de Stalin i-a marcat atitudinea. La această dublă 
întrebare nu se poate răspunde nici în ziua de azi. După cum se ştie, 
Stalin, la vremea lui, declarase că nu are nevoie decât să mişte degetul 
cel mic ca Tito să şi dispară. în cazul Iugoslaviei, această idee a fost, 


* Prescurtare în maghiară de la „Societate pe acţiune ungaro-americană 
în domeniul industriei petrolului 44 ( n . t.). 



VICTORIE ÎN ÎNFRÂNGERE 


445 


desigur, greşită, plină de consecinţe şi a dus, în cele din urmă, la 
zguduirile din anul 1956. Sub deviza că poţi să fii comunist fără să 
fii în acelaşi timp executant de ordine venite de la Kremlin, Tito s-a 
împotrivit pretenţiei de conducător absolut pe care o ridica Uniu¬ 
nea Sovietică. Pentru vasali însă, tocmai această împotrivire a făcut 
ca suspiciunea paranoidă a tot mai bătrânului Stalin să devină 
insuportabilă. 

Lui Stalin, Râkosi îi era antipatic din mai multe motive. în primul 
rând, pentru că era evreu; în al doilea rând, pentru că la arestare trăn¬ 
cănise mult prea mult; în al treilea rând, pentru că probabil era spion 
american. Această ultimă rezervă i-o inspira lui Stalin o celebră foto¬ 
grafie în care Râkosi, ca membru al delegaţiei guvernului de coaliţie 
ungar, apare împreună cu preşedintele Harry Truman în faţa Casei 
Albe din Washington. în timp ce ceilalţi politicieni maghiari stau, 
zâmbind ţepeni şi încurcaţi, în spatele şi în dreapta lui Truman, pre¬ 
şedintele american, vizibil în cea mai bună dispoziţie, se întreţine pe 
partea stângă cu la fel de cordial zâmbitorul Râkosi. Tocmai comu¬ 
nistul, întruparea răului, părea deci să fi fost un oaspete deosebit de 
bine venit. Rezolvarea enigmei este simplă: ceilalţi politicieni din dele¬ 
gaţia ungară călătoriseră înainte prin Franţa şi Anglia pentru a întări 
poziţia ţării lor la negocierile privind tratatul de pace de la Paris, dar 
printre ei Râkosi era singurul care vorbea fluent engleza. Stalin a găsit 
că scena era mai mult decât neplăcută şi s-a înfuriat atât de tare, încât 
şi în iunie 1953, deci şapte ani mai târziu, moştenitorii lui s-au folosit 
de fotografia respectivă ca de un reproş la adresa liderului maghiar 
care lupta pentru propria-i supravieţuire politică. 9 

Teama lui Râkosi de Stalin era de înţeles, mai ales având în vedere 
şi epurările deja începute în aparatul sovietic. Dar Stalin îi preţuia 
pe sclavii care-i erau nu numai infinit de devotaţi, ci şi deştepţi, şi 
eficienţi. Accesul la el, chiar pentru cei mai sus-puşi activişti, a fost 
timp de circa cincisprezece ani controlat de secretarul său personal, 
Aleksandr Poskrebâşev. Acest om scund, cu capul tuns şi cu o întreită 
cută de grăsime la ceafa a fost şi contactul direct cel mai important 
al lui Râkosi la Kremlin. Poate că pe cei doi îi lega în plus şi faptul 

A 

că şi unul, şi celălalt erau urâţi. In orice caz, corespondenţa hotărâtoare 
în pregătirea primului mare proces demonstrativ din statele satelite 
Râkosi i-a trimis-o direct lui Poskrebâşev, cu rugămintea de a o trans¬ 
mite mai departe „tovarăşului Filippov“ (numele de acoperire al lui 
Stalin în corespondenţă). 10 

Procesul lui Rajk a fost semnalul de pornire în întregul bloc sovie¬ 
tic a vânătorii de vrăjitoare împotriva „titoiştilor 44 şi a agenţilor impe¬ 
rialismului deghizaţi în comunişti, împotriva „duşmanilor cu carnet 
de partid în buzunar 44 . Astăzi ştim că întregul text al acuzării împotriva 
fostului ministru mai întâi de interne şi mai apoi de externe, precum 
şi sentinţele de condamnare la moarte au fost încuviinţate de Stalin. 
Inclusiv arestările şi interogatoriile efectuate de patruzeci de „spe- 
cialişti“ sovietici supervizaţi nemijlocit de generalul Fiodor Bielkin, 
şeful serviciului (numit atunci MGB) de securitate sovietic din Europa 
de Răsărit, au fost pregătite, respectiv aduse la îndeplinire cu ştirea 
lui Stalin. 

De ce îl aleseseră sforarii însă tocmai pe Rajk pentru rolul de acuzat 
principal? Rajk a fost ca ministru de interne un stalinist la fel de 
integral ca şi succesorii săi, un nemilos distrugător al partidelor bur¬ 
gheze şi adevăratul arhitect al murdarului proces înscenat cardinalului 
Mindszenty. Participarea sa la războiul civil spaniol, internarea sa 
ulterioară într-un lagăr francez, rolul său în mişcarea comunistă clan¬ 
destină din Ungaria, arestarea şi supravieţuirea sa prin intervenţia 
fratelui său, care fusese secretar de stat în guvernul „Crucilor cu 
săgeţi 44 , au oferit necesara „legătură 44 atât cu foştii săi tovarăşi de arme 
iugoslavi, cât şi cu „regimul fascist al lui Horthy 44 şi cu „serviciul 
secret american 44 In plus, el era tânăr, zvelt şi distins — şi chipeş. 
Ca unul dintre puţinii activişti de vârf neevrei, el era, fără îndoială, 
rivalul potenţial cel mai periculos pentru micul Râkosi cel de 157 
de centimetri, ale cărui complexe de inferioritate îl făceau ca la şedin¬ 
ţele Biroului Politic să spună mereu fraze din Shakespeare şi Platon 
despre periculozitatea oamenilor „uscăţivi 44 şi „lungani 44 . 

A 

In calitate de „cel mai bun discipol al lui Stalin 44 , Râkosi a străbătut 
şi el drumul până la neomenia extremă şi a conferit fiecărei arestări 
o notă deosebit de detestabilă. Lumea a aflat abia din memoriile şi 
interviurile supravieţuitorilor, ca şi din documentele secrete publicate 
între timp de ce acuzaţii mărturisiseră şi cum cu metode sadice de 
tortură fuseseră transformaţi în propriii lor acuzatori şi în denunţători 
ai tovarăşilor lor. Orice faptă din trecut săvârşită în clandestinitate 
sau în străinătate era pusă într-o lumină falsă, ca să pară crimă, fără 
ca victimele izolate complet de lumea exterioară să se fi putut apăra 
de acuzaţia respectivă. 11 

La 29 mai, Rajk cu soţia sa încă a mai fost invitat 1a dejun la Râ¬ 
kosi. La despărţire, zâmbitorul şef de partid a promis că în zilele urmă¬ 
toare va trece pe la familia Rajk ca să-l vadă pe fiul născut cu puţin 

înainte. Cel mai bun prieten al lui Rajk şi succesor ca ministru de 
interne, Jânos Kâdâr, implicat de luni de zile în pregătiri, i-a propus 
şefului să-l întâlnească a doua zi pe Rajk şi să joace o partidă de şah 
cu el, ca să abată atenţia. El era un jucător cu experienţă. „Eşti mat 66 — 
i-a spus Kâdâr după exact o oră prietenului său. Rajk a plecat acasă 
şi, un sfert de oră mai târziu, a fost arestat de generalul Gâbor Peter 
direct şi personal în fruntea unui grup de înalţi ofiţeri de la serviciul 
securităţii statului. 

întrucât, în ciuda celui mai brutal tratament cu bastoane de cau¬ 
ciuc, continua să rămână neclintit, într-o seară au apărut Kâdâr şi Mi- 
hâly Farkas, ministrul apărării (totodată însărcinat de partid pentru 
poliţia secretă), ca să-l convingă să facă o mărturisire cuprinzătoare. 
Râkosi a făcut în aşa fel, ca întreaga convorbire să fie înregistrată 
pe bandă. Aceasta a fost folosită mai târziu ca important mijloc de 
presiune împotriva lui Kâdâr. Artificiile de persuasiune ale lui Kâdâr 
şi Farkas nedând nici un rezultat, Rajk, cu acordul celor doi şi din 
dispoziţia lui Râkosi, a fost torturat atât de cumplit, încât, în cele din 
urmă, încă în noaptea respectivă, a depus o scurtă mărturie. 12 

Scrisorile, referinţele şi protocoalele secrete publicate între timp 
arată cu ce ură şi cu ce zel au fost reglate în cursul anilor următori 
vechi conturi între ajutoarele de călău care luptau pentru propria lor 
supravieţuire. în ciuda şireteniei lui, Râkosi însuşi a fost cel care, în 
faimoasa sa cuvântare ţinută după proces la Palatul Sporturilor din 
Budapesta în faţa unei delirante mulţimi de activişti, a intrat până la 
urmă singur la apă: „Eu am petrecut multe nopţi albe până ce pla¬ 
nul pentru realizarea [procesului] a căpătat o formă definitivă. 46 Cu 
aceasta, toate încercările de mai târziu de a arunca vina pe alţii au 
fost condamnate din capul locului la eşec. 

în ce priveşte însuşi procesul lui Rajk, au fost aplicate clasicele 
metode staliniste ale aşa-numitului „amalgam 66 , ale conexării de ele¬ 
mente absolut diferite. Comuniştii localnici şi cei care au trăit multă 
vreme în străinătate, mai ales veteranii războiului civil spaniol, social-de- 
mocraţii de dreapta şi de stânga („troţkiştii 66 ), „fasciştii 66 (de pildă, 
ofiţerii antebelici din rezistenţă) şi „sioniştii 66 (citeşte: comunişti evrei) 
au fost ţinte speciale ale campaniilor de vigilenţă. Dintre cele 93 de 
persoane condamnate în legătură directă cu procesul Rajk, respectiv 
cu procedura ulterioară, cincisprezece au fost executate; unsprezece 
nu au supravieţuit detenţiei. Dar acesta a fost numai începutul caru¬ 
selului antropofag tot mai accelerat, al epurărilor. 

La 24 aprilie 1950, şeful statului, Ârpâd Szakasits — fostul secre¬ 
tar general al social-democraţilor uniţi cu comuniştii —, a fost invitat 
cu soţia sa la cină la şeful partidului. Imediat după aceasta, din ordinul 
lui Râkosi, generalul Peter, care aştepta alături, l-a arestat pe loc pe 
oaspete şi l-a ţinut câteva zile în pivniţa vilei amfitrionului, înainte 
de a-1 transfera la închisoare pentru cercetări. Pe baza unor procese- 
verbale falsificate grosolan, Szakasits, oricum nominal şi protocolar 
primul om al statului, era acuzat de a fi fost, chipurile, turnător în slujba 
poliţiei lui Horthy. Sentinţa împotriva lui Szakasits, devenit din pietrar 
ziarist, spunea că osânda-i pe viaţă; întreaga sa familie a fost supusă, 
ca de obicei, represaliilor. 13 El a redevenit liber abia în martie 1956, 
după o detenţie de şase ani — de altminteri, concomitent cu prede¬ 
cesorul său la conducerea statului, fostul şef al Partidului Micilor 
Agrarieni, Zoltân Tildy. Pe acesta, comuniştii l-au forţat în iulie 1948 
să-şi dea demisia, iar pe ginerele lui, un diplomat, l-au executat din 
cauza unei pretinse afaceri de corupţie. Tildy şi soţia lui au stat opt 
ani în arest la domiciliu. în douăzeci de procese politice, au fost con¬ 
damnaţi la mulţi ani de detenţie în total 180 de politicieni social-de- 
mocraţi de frunte, număr în care numeroşii internaţi nici măcar nu 
sunt incluşi. Social-democraţi de dreapta ca şi de stânga, duşmănin- 
du-se cu înverşunare între ei, au avut parte aproape fără excepţie de 
aceeaşi soartă. 

De altfel, cei doi succesori la preşedinţia statului au fost un cripto- 
comunist cu mască de social-democrat, respectiv un criptocomunist 
alcoolic, semnând ca mic agrarian (acesta a fost în funcţie chiar 15 ani), 
în condiţii normale, acest lucru ar fi rămas complet nesemnificativ, 
dar alcoolicul amintit l-a ajutat în noiembrie 1956 pe Kâdâr ca, prin 
mijlocirea unui document de numire antedatat, să-i confere aşa-numi- 
tului „guvern revoluţionar muncitoresc-ţăranesc“ aparenţa legalităţii, 
care chiar după criterii comuniste era precară. 

Aproape în acelaşi timp cu campania contra social-democraţilor, 
Râkosi şi complicii săi cei mai apropiaţi, ministrul apărării Farkas 
şi generalul Peter, şeful serviciului securităţii (AVH), au efectuat o 
epurare sângeroasă la vârful armatei. în urma aşa-numitului proces 
al generalilor, au fost executaţi doisprezece generali, printre care şeful 
statului-major şi ofiţeri superiori; treisprezece au fost condamnaţi la 
închisoare pe viaţă. (Schimbarea gărzii a fost atât de „reuşită^, încât 
în 1954 numai 15 procente din corpul ofiţeresc aveau peste opt clase 
primare, dar oricum două treimi făceau parte din partidul-stat.) 14 

Metoda a fost în fond totdeauna aceeaşi: acuzaţie falsa, martori 
intimidaţi, tortură prin foame, prin lipsire de lumină, apă şi somn, 
la nevoie prin şocuri electrice şi maltratare cu tradiţionalele bastoane 
de cauciuc. Schimbul de roluri călău-victimă s-a scris adesea cu 
sânge: cu opt luni înainte de a fi executat, generalul Kâlmân Revay, 
directorul Academiei Militare, comandase un pluton de execuţie, care 
îl împuşcase în curtea închisorii militare pe prietenul şi camaradul 
său, fostul şef al contraspionajului militar şi curajos luptător în rezis¬ 
tenţă Gyorgy Pâllfy. 

în acest timp, propagandiştii fantazau despre Ungaria ca „ţară a 
fierului şi oţelului 44 , promiteau dublarea producţiei industriale, precum 
şi majorarea cu 50 la sută a salariilor reale în numai patru ani. în 
realitate, între 1949 şi 1952, salariile reale şi indemnizaţiile s-au redus 
cu 20 la sută. Mica industrie meşteşugărească şi micul comerţ au fost 
practic lichidate, şi, în schimb, la începutul anilor cincizeci s-a introdus 
temporar raţionalizarea alimentelor. 

Loialitatea comuniştilor verificaţi însemna loialitate faţă de Uni¬ 
unea Sovietică, şi nu faţă de propria lor ţară. Era vorba nu numai de 
povara plăţilor în contul reparaţiilor, ci şi de instalarea faimoaselor 
societăţi mixte pentru navigaţia aeriană şi pe Dunăre, pentru extragerea 
şi prelucrarea ţiţeiului, pentru minerit şi producţia de bauxită şi 
aluminiu. Până în 1954, sovieticii au scos din Ungaria „beneficii 44 
de peste un miliard de dolari. Erau de-ajuns exprimarea unor păreri 
„suspecte 44 de către un funcţionar sau manager cu privire la aceste 
relaţii de inegalitate, un simplu zvon despre resentimente antisovietice 
sau „naţionaliste 44 , un denunţ (ca de obicei) anonim sau capriciul unui 
activist, pentru ca un om să fie declarat vinovat „cu acte-n regulă 44 ; 
şi, dacă a existat doar o dată un dosar la poliţia secretă, era aproape 
imposibil ca peste ani să fii lăsat în pace. Numai între 1951 şi mai 
1953 au fost aplicate de către poliţie aproximativ 850 000 de pedepse; 
între 1950 şi primul trimestru al lui 1953 au fost trimise în judecată 
650 000 de persoane, dintre care 387 000 au fost condamnate (cele 
mai multe, la plata unei amenzi). La acestea, s-au adăugat 44 000 de 
internări şi în primăvara lui 1951, dislocarea a circa 15 000 de „ele¬ 
mente burgheze 44 şi potenţial „nesigure 44 , în primul rând din capitală 
în aşezări foarte îndepărtate, unde adesea au trebuit să presteze muncă 
agricolă în cele mai grele condiţii. Umorul a împărţit la vremea aceea 
populaţia în două tabere: cei care erau deja la închisoare şi cei care 
vor ajunge curând după gratii. Omniprezentul AVH putea uneori să 

recurgă la serviciile a peste 40 000 de informatori şi se presupune 
că s-au întocmit dosare pentru mai mult de un milion de persoane, 
deci pentru 10 procente din totalul populaţiei. 15 

Prin dinamica şi dimensiunea lor, permanentele epurări au întrecut 
ceea ce unii unguri au crezut iniţial şi ceea ce mulţi observatori străini 
au spus şi mai târziu despre ele, şi anume că ar fi fost nişte reglări 
de conturi numai între odioşii comunişti. Deşi între 1948 şi 1951 au 
fost excluşi din partid vreo 400 000 de membri, preponderent foşti 
social-democraţi, dar şi membri de rând ai „Crucilor cu săgeţi", „avan¬ 
garda clasei muncitoare", care acum se numea „MDP“ (prescurtare 
pentru „Partidul Muncitoresc Ungar"), încă număra 828 000 de tova¬ 
răşi. Deja la începutul anilor ’50, partidul folosea între 30 000 şi 
40 000 de activişti de profesie, respectiv angajaţi în diversele comitete 
şi organizaţii. Există estimări conform cărora între 1945 şi 1985 una 
peste alta două milioane de unguri, deci unu din trei adulţi, trebuie 
să fi aparţinut cândva pentru un timp mai scurt sau mai lung partidului 
comunist care a activat sub diferite nume. 16 

Cu timpul, entuziasmul iniţial al multor unguri pentru edificarea unei 
societăţi pretins drepte — în care o reformă agrară trebuia să le aducă 
ţăranilor independenţă şi bunăstare, în care zeci de mii de oameni 
trebuiau să găsească loc de muncă şi posibilitatea de promovare 
socială în administraţia centrală şi locală, în care tineretul trebuia să 
aibă acces la şcoli medii şi superioare şi, cu aceasta, şanse la reduce¬ 
rea marilor diferenţe de venit de mai înainte — a scăzut tot mai mult. 
înarmarea accelerată, poruncită de Stalin în ianuarie 1951 la o întâlnire 
a vasalilor la Kremlin şi transpusă în practică de Râkosi iarăşi cu entu¬ 
ziasm debordant, a dus în această ţară agrară lipsită de resurse la o 
gravă criză economică. Armata, cu un efectiv umflat la 200 000 de 
oameni (cu paza de frontieră şi miliţia, aproape 300 000), împreună 
cu înarmarea, a înghiţit între 1950 şi 1952 aproximativ 25 de procente 
din bugetul anual al statului. Numai salariile şi indemnizaţiile pentru 
personalul armatei pe un an depăşeau cheltuielile totale pe cinci ani 
pentru sistemul de învăţământ. 17 

însuşi Stalin l-a prevenit pe Râkosi împotriva unei colectivizări 
neţinute sub control. Nouă procente din terenul arabil au rămas în 
aceşti ani nelucrate, iar grânarul de altădată al Europei Centrale a 
trebuit de repetate ori să importe alimente pentru acoperirea nece¬ 
sarului propriu. Ţăranii au fost şicanaţi (şi sub Imre Nagy ca ministru 

al agriculturii) cu cote irealizabile şi cu pedepsele administrative deja 
amintite. Mai ales aşa-numiţii chiaburi (71 000 de familii), adică ţărani 
cu peste douăsprezece hectare de pământ, au fost persecutaţi îngrozi¬ 
tor. Din ce în ce mai mulţi ţărani erau constrânşi să intre în întovărăşiri, 
iar prin odiosul sistem al normelor muncitorii erau supuşi unei exploa¬ 
tări nemaiîntâlnite. 

în cel mai scurt timp, au nimerit însă sub roţi şi aceia care, mai 
întâi plini de zel, ţinuseră de sus în stare de funcţionare acest sistem 
sau care, din forurile de conducere, luaseră cunoştinţă (mai bine spus: 
trebuiseră să ia cunoştinţă) bătând din palme sau aprobând prin tăcere 
despre rapoartele privind procesul lui Rajk sau Szakasits. Cu mereu 
alte valuri de epurare, Râkosi i-a încolţit la sfârşitul lui 1950/începutul 
lui 1951 pe aşa-numiţii comunişti din interior. Cu acordul lui Stalin, 
el a ordonat o adevărată vânătoare de vrăjitoare împotriva tinerilor 
activişti de partid care nu fuseseră în emigraţie la Moscova. Printre 
aceştia era, de pildă, şi succesorul lui Kâdâr în funcţia de ministru 
de interne, Sândor Zold, care, la congresul din martie 1951, fusese 
ales, ca şi Kâdâr, în Biroul Politic. în aprilie, chiar acest for l-a criti¬ 
cat aspru pe Zold pentru greşeli în încadrările de personal. Fără să 
spună un cuvânt, el s-a dus acasă şi şi-a împuşcat cu arma din dotare 
mai întâi mama, apoi cei doi copilaşi şi, în sfârşit, în acelaşi fel şi-a 
pus şi sieşi capăt vieţii. Zold ştiuse ce-1 aştepta în camera de tortură 
a poliţiei secrete. După aceea, şeful partidului a decis să fie arestaţi 
şi ceilalţi comunişti de frunte din interior, înaintea tuturor Jânos Kâdâr, 
cel mai cunoscut activist de la vârf, „ca să le împiedice fuga 44 , cum 
se spunea într-un mesaj radio către Stalin. 18 

Cu câteva zile înainte de 1 mai, cele 13 750 de organizaţii de partid 
au primit indicaţia ca la defilare să nu poarte portrete cu Kâdâr. Toată 
lumea a înţeles aluzia. Kâdâr era învinuit de a fi activat în 1943 ca 
iscoadă a poliţiei lui Horthy şi de a fi dizolvat din însărcinarea acesteia 
partidul comunist ilegal şi de a fi înfiinţat un „partid al păcii 44 . Indicaţia 
în sensul acesta — se spunea — i-o transmisese Szakasits. 

în ochii adevăraţilor bolşevici, „lichidatorii 44 , cum li se spunea încă 
din vremea luptei lui Lenin împotriva menşevicilor, erau deviaţionişti 
malefici şi „obiectiv 44 unelte ale duşmanului de clasă. Ceea ce citito¬ 
rului de astăzi ar putea să-i apară ca o rizibilă despicare a firului în 
patru te putea costa atunci viaţa. Sub pretextul combaterii „deviaţio- 
nismului 44 , puteai foarte uşor să-ţi bagi la apă un adversar potenţial. 
Kâdâr era încă în libertate, îşi exercita chiar şi funcţia de membru 
al conducerii, şi totuşi trebuia să scrie pentru Râkosi în fiecare 

săptămână noi rapoarte despre faptele lui din trecut, rapoarte de natură 
să-l compromită din ce în ce mai mult. Era o variaţie a tehnicii descrise 
de Koestler în romanul său Eclipsa de soare şi care era cunoscută 
din marile procese de la Moscova. 19 

Kâdâr, născut în 1912 în oraşul-port Rijeka (atunci, Fiume), copil nele¬ 
gitim al unei servitoare pe jumătate sau sută la sută slovace, Borbâla 
Czermanik, mai târziu Csermanek, provenea, spre deosebire de cei 
mai mulţi moscoviţi şi comunişti din interior, efectiv din acea clasă 
în numele căreia a activat mai târziu, anume din clasa muncitoare. 
Pe tatăl său natural şi pe cei trei fraţi vitregi i-a cunoscut abia în 1960, 
când era deja şef al partidului. Kâdâr — el şi-a schimbat oficial numele 
abia în 1945 — a crescut la ţară şi mai târziu în capitală, printre oame¬ 
nii cei mai săraci. In vremea aceea, pentru fiul unei spălătorese şi 
servitoare a fost o performanţă excepţională că a putut să facă şi patru 
clase de gimnaziu. Specializat ca mecanic de maşini de scris, care 
în realitate nu şi-a exercitat niciodată meseria învăţată, el a găsit repede 
drumul spre comunişti. Ceea ce probabil i-a marcat atitudinea de mai 
târziu a fost şi faptul că vreo cinci ani a făcut parte formal dintr-o orga¬ 
nizaţie de sector budapestană a social-democraţilor şi acolo a întâlnit 
şi artişti, şi intelectuali. Se zice că apoi a petrecut în total şapte ani în 
puşcărie, dintre care între 1951 şi 1954 de departe cei mai răi trei ani 
şi jumătate în izolare completă. Contrar informaţiilor conţinute în cele 
mai multe lucrări de referinţă, el nu a fost însă torturat. Epuizat, umilit 
şi cu psihicul la pământ, Kâdâr a semnat şi fără violenţă fizică depo¬ 
ziţiile cerute. Cu puţin înainte de Crăciunul anului 1951, a fost condam¬ 
nat într-un proces secret „regulamentar 44 la detenţie pe viaţă. 20 

Kâdâr a fost, aşadar, scutit de soarta prietenului său Rajk, pe care, 
cu optsprezece luni înainte, el, ca ministru de interne, îl determinase 
cu false promisiuni şi apoi prin tortură „să mărturisească 44 ; faptul că 
asistase personal la respectiva executare prin ştreang trebuie să fi fost 
o experienţă care i-a rămas prezentă în minte până la sfârşitul lui feri¬ 
cit. Atunci, la începutul anilor cincizeci, deviza nu era poate decât: 
„Supravieţuire! 44 

Când, în toamna lui 1954, a fost pus în libertate, a fost primit de 
acelaşi om care cândva dăduse dispoziţie să fie arestat, anume Râkosi. 
Grijuliu, acesta s-a interesat de starea sănătăţii „tovarăşului Kâdâr 44 
şi s-a bucurat să-l revadă. Kâdâr — după cum i-a spus mai târziu 
biografului său — s-a bucurat şi el, la rândul său, că mai este în viaţă 
şi nu i-a făcut şefului nici un fel de reproşuri. Cei doi au convenit 

ca, după un concediu de odihnă, Jânos Kâdâr să fie instalat ca secre¬ 
tar de partid în sectorul XIII al capitalei — atitudine care pentru nişte 
muritori de rând pare aproape incredibilă. O explicaţie parţială pentru 
aceasta o dau poate cuvintele pe care Kâdâr le-a spus la o masă festivă 
în mai 1972 cu prilejul celei de-a şaizecea aniversări a zilei sale de 
naştere: „Individului nu i se pot atribui ca merit decât anumite lucruri. 
Să spunem — pe acesta cel puţin eu l-aş socoti un fel de merit — 
atunci când descoperi la timp că nu eşti nici leopard, nici tigru şi nici 
şoarece de câmp.“ Poate că pe el, politicianul pentru multă vreme cel 
mai de succes al lumii comuniste, trebuia să-l comparăm mai curând 
cu o vulpe, cu una deosebit de şireată... 21 

Atunci, în timp ce Kâdâr lâncezea singur într-o celulă, în condiţii 
în orice caz incomparabil mai rele decât sub Horthy, întregul popor 
a trebuit să sărbătorească, în martie 1952, cea de-a şaizecea aniversare 
a zilei de naştere a „celui mai bun discipol al lui Stalin“. Intr-o broşură 
publicată aproape patru decenii mai târziu, unul dintre manipulato- 
rii-şefi a descris cu toate amănuntele picante pregătirile în vederea 
acelei aniversări. 22 Punctul culminant l-a constituit spectacolul de 
gală în cinstea lui Râkosi la Opera de Stat. Acolo, el s-a aşezat sub 
propriul său portret uriaş, flancat în dreapta de un tablou la fel de 
mare al lui Stalin şi în stânga de cel al lui Lenin, şi a primit „cu modes- 
tie“ numeroasele omagii şi a ascultat un cântec compus anume pentru 
acest prilej. 

în acea toamnă târzie şi în acea iarnă, mania persecuţiei a atins la 
Stalin un nou punct culminant. Faimosul proces Slansky de la Praga 
(unsprezece dintre cei paisprezece acuzaţi erau evrei) şi conspiraţia 
de la Moscova a „asasinilor în halat alb“ (din însărcinarea serviciilor 
de spionaj americano-sioniste, nouă medici de prim-plan, dintre care 
şase evrei, au ucis — se spunea — nişte conducători sovietici) au 
fost un mene-tekel-ufarsin pentru toţi, mai ales însă pentru activiştii 
de origine evreiască. 

în această situaţie încordată a sosit, la începutul lui ianuarie 1953, 
în biroul lui Râkosi un emisar personal al lui Stalin: generalul Fiodor 
Bielkin din Ministerul de Interne sovietic — informa acesta — a fost 
demascat ca spion britanic. La un interogatoriu — a mai spus emisa- 
mi — Bielkin a dezvăluit că Gâbor Peter, cu care montase întregul proces 
Rajk, este de asemenea spion englez şi trădător. în maniera omologată, 
Râkosi i-a invitat pentru a doua zi la cină pe şeful poliţiei şi pe soţia 
acestuia, care conducea propriul lui secretariat. La sosirea acestora, 

comandantul gărzii de corp a gazdei le-a încătuşat celor doi oaspeţi 
mâinile la spate. Apoi, din precauţie, au fost ţinuţi închişi în pivniţa 
rece ca gheaţa a vilei până ce au fost îndepărtaţi din AVH optspre¬ 
zece ofiţeri superiori de securitate. Abia după ce s-a terminat curăţarea 
terenului, cuplul Peter a fost transferat într-o închisoare specială. 

Gâbor Peter (alias Beno Eisenberger) fusese şi înainte de război 
agent NKDV şi trecea drept cel mai important om de încredere al sovie¬ 
ticilor, ba chiar al lui Stalin personal. 23 Slanski, secretarul general al 
Partidului Comunist Cehoslovac, petrecuse în Uniunea Sovietică toţi 
anii de război. Cu un agent de frunte ca Peter, Stalin ciocnise, ca semn 
de deosebită preţuire, paharul la o recepţie din 1948 la Kremlin. Faptul 
că asemenea oameni au putut, aşadar, să devină victime ale antisemitei 
manii a persecuţiei de care suferea bătrânul dictator arăta că acum 
toţi conducătorii de origine evreiască ai partidului, deci şi Râkosi, 
erau în mare pericol. 

Reflecţiile lui Elias Canetti despre putere sunt valabile şi pentru 
Râkosi (şi natural şi pentru învăţătorul lui de la Kremlin): „Căci in¬ 
tenţia iniţială a adevăratului potentat este pe cât de grotescă, pe atât 
de incredibilă: el vrea să fie unicul , vrea să le supravieţuiască tutu¬ 
ror pentru ca nici unul să nu-i supravieţuiască /w/.“ 24 Ca să dovedească 
Moscovei cât de multe garanţii îi oferă el şi cât de indispensabil îi 
este el, Râkosi n-a irosit nici o clipă şi a ordonat să fie arestaţi comu¬ 
nişti evrei proeminenţi, medici-şefi şi reprezentanţi ai comunităţii de 
cult israelite. Acum voia şi el să pregătească un „proces al sioniştilor“, 
proces în care Zoltân Vas, unul dintre puţinii moscoviţi populari — 
om care petrecuse cu Râkosi cincisprezece ani în închisoare —, urma 
să fie acuzatul principal. Abia de curând s-a aflat din surse suedeze 
că unii dintre activiştii cultului şi medicii arestaţi atunci urmau să fie 
acuzaţi într-un proces special privind asasinarea lui Raoul Wallenberg, 
survenită la mijlocul lui ianuarie 1945 la Budapesta... 25 

Şi apoi, în mijlocul ultimului mare şi totalmente imprevizibil val de 
epurări ce potopise totul de la Moscova până la Praga şi Budapesta, 
Stalin moare, la 5 martie 1953. Deocamdată, din punct de vedere poli¬ 
tic nu s-a mişcat nimic, absolut nimic. Dictatura a obţinut chiar o vic¬ 
torie zdrobitoare a listei comune la aşa-numitele alegeri parlamentare: 
au votat 98 de procente din numărul celor cu drept de vot, 98,2 pro¬ 
cente dintre acestea au revenit partidului comunist (MDP). „Condu¬ 
cătorul şi învăţătorul înţelept al poporului şi partidului nostru“, din 

vara lui 1952 şef de partid şi guvern, părea să fi ajuns la apogeul 
puterii sale. 

Dar aparenţa înşela. S-au mişcat multe, chiar foarte multe, numai 
că nu la Budapesta, ci la Moscova. în iunie, s-a produs deja fatala 
bătaie de tobe a anunţării conducerii colective. Ştim astăzi că moşte¬ 
nitorii lui Stalin se războiau între ei precum nişte scorpioni într-un 
recipient de sticlă închis, dar într-o chestiune părerile lor coincideau: 
Ungaria este, potenţial, focarul de criză cel mai periculos, iar Mâtyâs 
Râkosi, responsabilul principal pentru situaţia extrem de neliniştitoare, 
trebuie să părăsească imediat şefia guvernului. O mare delegaţie 
ungară de partid şi de stat — membrii ei au fost „selecţionaţi (!) de 
gazde — a fost chemată la Moscova. Termen: între 13 şi 16 iunie. 

A 

In biroul lui Stalin, membrii conducerii colective, în fruntea tuturor 
şeful serviciului secret Beria şi premierul Malenkov, dar şi secretarul 
de partid Hruşciov şi ministrul de externe Molotov, l-au atacat — în 
faţa însoţitorilor lui complet uluiţi — cu virulenţă nemaipomenită şi 
ironie muşcătoare pe maghiarul lor de încredere de până atunci. Con¬ 
ducerea colectivă a decis în unanimitate ca Imre Nagy, în vârstă de 
57 de ani, vicepreşedinte al Consiliului de Miniştri şi membru al Biro¬ 
ului Politic, să devină succesorul lui Râkosi. 

Dacă ne punem astăzi întrebarea de ce a izbucnit o răscoală popu¬ 
lară în octombrie 1956 în Ungaria şi numai acolo, atunci, pe fundalul 
evoluţiei generale din blocul răsăritean de la destalinizare la împăcare 
condiţionată cu ereticul de la Belgrad, trebuie să luăm în considerare 
doi factori: 

• numai în Ungaria a avut loc deja la patru luni după moartea lui Stalin 
— la iniţiativa unei conduceri sovietice îngrijorate — condamnarea 
deschisă a stalinismului şi proclamarea unui nou curs de reformă; 

• numai aici două fracţiuni, două concepţii fundamental diferite din 
partid s-au luptat mai mult de trei ani pentru drumul de urmat în 
viitor. 

Răscoala populară a devenit posibilă abia atunci când partidul, în pri¬ 
mul rând conducerea lui, s-a scindat atât de mult în chestiunea desta- 
linizării, încât a pierdut capacitatea de autoafirmare. 

Noul început dătător de speranţe şi toate câte s-au întâmplat mai 
târziu nu trebuie văzute rupte de personalitatea, de devenirea şi de 
mutaţia interioară a noului premier Imre Nagy. El a fost şi rămâne 
flgura-cheie a adevăratei desfăşurări a evenimentelor. Şi una dintre 

întrebările principale sună astfel: de ce conducerea sovietică a fost 
unanimă în alegerea lui ca şef al guvernului? Un purist ar putea să 
obiecteze că este de neînţeles că şeful guvernului unui stat suveran 
a fost destituit, respectiv numit în capitala unui stat străin. Aceasta 
a fost însă realitatea politică — iar în acest singur caz a fost o bine¬ 
facere. Fără un cuvânt al puterii sovietice nu ar fi fost posibile nici 
instalarea lui Nagy, nici trimiterea în exil a lui „cap pleşuv 44 (aşa cum 
îl numeau cercurile de opoziţie pe Râkosi). 

în orice caz, Imre Nagy era din perspectivă moscovită o soluţie 
ideală. Era unul dintre foarte puţinii moscoviţi neevrei. Petrecuse în 
total douăzeci de ani în emigraţia sovietică, era expert în agricultură, 
deţinuse după 1945 portofoliul agriculturii şi înfaptuise impopulara 
reformă agrară, apoi preluase pentru scurt timp Ministerul de Interne 
şi, în cele din urmă, postul de preşedinte al Parlamentului, până când 
în septembrie 1949, în urma unor lungi controverse cu Râkosi şi cu 
alţi ortodocşi, a fost îndepărtat din Biroul Politic din cauza „devierii 
oportuniste de dreapta 44 în chestiunea agrară. Din cauza opoziţiei sale 
faţă de colectivizarea pripită a agriculturii, Nagy a trebuit să se retragă 
temporar în eşalonul doi, dar după autocritica sa a fost reprimit în 
conducerea superioară, atât în Biroul Politic cât şi în guvern. Nagy 
avea, evident, acoperirea spatelui asigurată de Moscova. Conducerea 
sovietică confirma acum expres justeţea opoziţiei lui de-atunci în ches¬ 
tiunea agrară şi condamna excluderea lui din Biroul Politic. 

Omul cu aer de profesor jovial şi (spre deosebire de Râkosi) vor¬ 
bitor al unei limbi maghiare inteligibile pentru oameni şi frumos sună¬ 
toare era dispus, sprijinindu-se pe încrederea protectorilor sovietici, 
să introducă un „nou curs 44 . La o şedinţă închisă a Comitetului Central 
al partidului, Imre Nagy a ţinut ca premier desemnat o cuvântare epo¬ 
cală, care însă a pătruns în afară tot atât de puţin cât şi importanta 
rezoluţie de partid elaborată în sprijinul acestei cuvântări. Un zid al 
tăcerii a înconjurat evenimentul. Abia după 33 de ani s-au aflat amă¬ 
nunte mai exacte; cuvântarea a fost publicată abia în 1989. Pentru 
neajunsuri, Nagy îi făcea răspunzători mai ales pe Râkosi, dar şi pe 
ceilalţi trei membri ai faimosului „cvartet 44 — Mihâly Farkas pentru 
încălcarea legilor, Emo Gero pentru politica economică aventuristă 
şi Jozsef Revai pentru situaţia din sistemul de învăţământ şi cultură. 
El a vorbit textual despre „insuportabile trăsături caracteristice pentru 
un stat poliţienesc 44 . Rezoluţia era o acuzaţie nimicitoare la adresa 
clicii lui Râkosi: „A greşit tovarăşul Râkosi când a dat indicaţii directe 

securităţii cum să investigheze, pe cine să aresteze, şi a greşit când 
a ordonat ca unii arestaţi să fie maltrataţi fizic, ceea ce legea interzice. 44 

în ciuda bunelor intenţii ale lui Imre Nagy şi în ciuda schimbărilor 
de persoane, puterea asupra aparatului a rămas însă în mâinile lui 
Râkosi şi ale colaboratorilor săi. Faptul că un alt moscovit, Gero (la 
dorinţa sovieticilor), a fost desemnat ministru de interne nu a fost 
chiar de natură să întărească încrederea în „legalitatea socialistă 44 . Şi 
totuşi: cuvântarea pe care Imre Nagy ca nou şef de guvern a ţinut-o 
la 4 iulie 1953 în fata Parlamentului a căzut ca o bombă. Hotărârea 

y 

de a pune capăt samavolniciei poliţieneşti, de a desfiinţa lagărele de 
internare, de a da o amnistie, de a suspenda deportările le-a făcut posi¬ 
bilă imediat zecilor de mii de oameni, inclusiv autorului acestei cărţi, 
întoarcerea la viată. Afară de aceasta, au fost reduse normele de muncă 
şi a fost oprită colectivizarea forţată a agriculturii. Nivelul de trai a 
crescut, şi reforme importante au îmbunătăţit sensibil atmosfera. Dar 
acesta a fost numai începutul. Contraatacul nereţinut declanşat imediat 
de Râkosi a îngrădit din capul locului libertatea de mişcare a lui Nagy 
şi a comilitonilor săi. 

La lupta dintre Nagy şi Râkosi era vorba mai ales de reexaminarea 
proceselor secrete şi a epurărilor, de priorităţile politicii economice 
(industria uşoară contra industriei grele) şi de reanimarea frontului 
popular, nu ca o „curea de transmisie 44 pentru indicaţiile partidului-stat, 
ci ca mijloc de câştigare a încrederii poporului. 

Nici o altă ţară din blocul răsăritean n-a cunoscut o asemenea luptă 
politică — şi aceasta nu, de pildă, pentru fine disocieri ideologice, 
ci pentru libertatea, sănătatea şi viitorul personal al sutelor de mii 
de oameni tracasaţi, deposedaţi de drepturi şi închişi unii dintre ei 

A 

chiar până în toamna lui 1956. In Ungaria, victimele supravieţuitoare 
ale proceselor, scriitorii, ziariştii şi artiştii, mai ales foştii purtători 
de drapel ai erei Râkosi au fost cei care, înşelaţi de clica dominantă 
şi mânaţi de conflicte de conştiinţă, s-au strâns în jurul acelui Imre 
Nagy, în mare măsură izolat în conducere, şi au dictat ritmul mişcării 
pentru reformă. 

Râkosi s-a folosit cu iscusinţă de luptele pentru putere de la Mos¬ 
cova, mai ales de căderea lui Beria în iunie 1953 şi a lui Malenkov 
în primăvara lui 1955, care-1 favorizaseră din răsputeri pe Nagy. 
Atunci şi după peste treizeci de ani s-a răspândit în mod diversio- 

A 

nist versiunea că Nagy a fost „omul lui Beria 44 In acelaşi scop s-a 
zvonit şi mai târziu că a fost agent NKVD. Biograful său Jânos M. 

Rainer este de părere în studiul cel mai temeinic de până acum că 
în timpul marilor epurări Nagy a prestat, ca informator temporar pre¬ 
cum atâţia alţii, „servicii modeste 44 pentru „organe 44 , dar că nicidecum 
n-a facut-o ca „agent 44 . 26 Oricum ar fi, nici documente autentice, nici 
documente falsificate nu pot să schimbe sau să diminueze importanţa 
lui Imre Nagy în istoria Ungariei dintre 1953 şi 1958. 

Urcuşurile şi coborâşurile din luptele pentru putere de la Moscova 
şi din relaţiile cu Iugoslavia au fost strâns legate de criminalele lupte 
pentru păstrarea poziţiilor, de sentimentele de răzbunare şi de 
psihozele de ameninţare ale cadrelor de conducere din Ungaria. Eva¬ 
luările, avertismentele şi, mai ales, denunţurile făcute de ei în diferite 
momente umplu multe pagini din rapoartele lui Iuri Andropov, amba¬ 
sadorul şi, mai târziu, şeful de partid sovietic, precum şi din cele ale 
ataşatului său de presă, viitorul şef al serviciului secret Vladimir 
Kriujkov; amândoi, după un bun număr de ani de şedere la Budapesta, 
înţelegeau şi vorbeau curent ungureşte. 

A 

In viaţa sa, mai ales în situaţii de criză, Imre Nagy a stat adesea 
pasiv, în expectativă, atitudine ce poate fi explicată mai târziu şi prin 
boala lui de inimă. După înfrângerea suferită în faţa lui Râkosi, Nagy 
însă a refuzat să-şi facă obişnuita autocritică. în primăvara lui 1955, 
cu acordul Kremlinului, a fost exclus din toate forurile de partid şi 
destituit din funcţia de preşedinte al Consiliului de Miniştri. Postul 
de şef al guvernului l-a preluat Andrâs Hegediis, un om în vârstă de 
33 de ani, provenind dintr-o familie ţărănească, favorit al lui Râkosi 
şi Gero. 

După istorica reglare de conturi pe care Hruşciov a avut-o la con¬ 
gresul al XX-lea al PCUS cu Stalin şi politica acestuia şi sub presiunea 
lui Tito, campania pentru reabilitarea lui Rajk şi a celorlalte victime 
ale domniei lui Râkosi avea să zguduie aparatul din temelii. Fierberea 
din Polonia, mai ales ciocnirile sângeroase de la Poznan l-au încurajat 
pe încolţitul şef de partid ca, folosindu-se de această tragedie, să dea 
o „lovitură eliberatoare 44 contra opoziţiei tot mai puternice şi mai 
curajoase. Sovieticii au descoperit prea târziu că Râkosi devenise o 
povară. Timp de mai multe săptămâni la Budapesta, membrul prezi¬ 
diului sovietic Anastase Mikoian, un confident al lui Hruşciov, a con¬ 
tribuit şi el la pregătirea în toate amănuntele a înlocuirii lui Râkosi 
şi a luat parte la şedinţa decisivă din 18 iulie 1956 a CC. 

Ştirea despre debarcarea lui Râkosi a avut efectul unui cutremur 
politic. Opinia publică a fost entuziasmată că, „din motive de sănă¬ 
tate 44 , cum s-a spus oficial, dictatorul, îndată după şedinţa CC, a dispărut 

spre Moscova. Reintrarea în Biroul Politic a reabilitatului Kâdâr a 
fost şi ea bine-venită. Dar, imediat după aceea, a venit picătura de 
amăreală: în locul lui Râkosi, a apărut un alt vechi om de încredere 
al Kremlinului, Emo Geo. Şi mai dezamăgitor a fost faptul că Imre 
Nagy, în vremea aceasta exclus şi din partid şi alungat de la catedra 
sa de la Universitatea de Economie, nu s-a reîntors. Dar apelul celor 
care-i cereau să revină devenea tot mai sonor. 

în retrospectivă, unii observatori foarte bine informaţi cred că o reală 
înlocuire a gărzii ar fi fost ultima şansă de a împiedica o explozie a 
urii acumulate împotriva insuportabilei şi cinicei umiliri a oamenilor 
şi a naţiunii lor. Adică, pentru a stopa evoluţia lucrurilor ar fi fost 
nevoie şi de reinstalarea lui Imre Nagy ca şef al guvernului, şi de 
alegerea lui Kâdâr, în locul discreditatului Gero, ca prim-secretar al 
partidului. Aşa s-a ajuns însă la o periculoasă exacerbare a situaţiei. 

Ca de atâtea ori în istoria Ungariei, o înmormântare a pus în mişcare 

A 

masele. In acest caz, a fost vorba de înhumarea publică a lui Rajk şi 
a camarazilor săi, victime reabilitate ale primei mari înscenări judi¬ 
ciare. Iar această înhumare s-a nimerit să aibă loc la data simbolică 
de 6 octombrie, zi de doliu pentru cei treisprezece generali ai armatei 
revoluţionare executaţi de Habsburgi în 1849. S-a estimat că au fost 
prezenţi 200 000 de oameni care, pe o ploaie rece, biciuitoare şi un 
vânt cu aspect de vijelie, au rămas neclintiţi ca să le aducă morţilor 
ultimul omagiu. A fost o atmosferă de doliu, dar şi de fermitate ame¬ 
ninţătoare. Cel în care sperau nu numai intelectualii, ci şi pături largi 
ale populaţiei, Imre Nagy a fost, ce-i drept, o săptămână mai târziu, 
reprimit în partid, dar atât şi nimic mai mult. Din punct de vedere 
politic, nu s-a întâmplat nimic. Jumătate din Biroul Politic a plecat 
cu Gero, Kâdâr şi Hegediis, pentru o vizită de stat de o săptămână 
întreagă în Iugoslavia. Până la urmă, fierberea din Polonia şi ges¬ 
turile sovietice ameninţătoare împotriva revenirii lui Gomulka la con¬ 
ducerea partidului au fost factorii care apoi au dus şi în Ungaria la 
descărcarea tensiunilor acumulate. La 23 octombrie, studenţii au 
organizat o demonstraţie de simpatie pentru polonezii tradiţional 
prieteni... 

Ca în anul 1848, intelectualii şi studenţii au fost şi în 1956 pionierii 
„neaşteptatei revoluţii 44 despre care Hannah Arendt constată pe bună 
dreptate „că niciodată înainte o revoluţie nu şi-a atins scopurile aşa de 

A 

repede, aşa de temeinic şi cu atât de puţină vărsare de sânge 44 . 27 Intre 
timp, au apărut mii de cărţi, broşuri, studii, eseuri ale unor participanţi 

şi martori, ale unor autori străini şi maghiari despre desfăşurarea şi urmă¬ 
rile acestor evenimente. Toate lucrările serioase sunt unanime în a 
arăta că tocmai în chestiunile fundamentale numeroasele scrieri propa¬ 
gandistice dintre 1957 şi 1988 ale regimului Kâdâr nu au nici o legă¬ 
tură cu adevărul. 

Octombrie 1956 a fost o stihie politică fără centru, fără pregătire 
şi fără conducere coordonată. Zilele dintre 23 octombrie şi 4 noiembrie 
au dovedit faptul că partidul cu un efectiv de aproape 900 000 de mem¬ 
bri nu era decât un colos cu picioare de lut şi, cu excepţia câtorva 
activişti, a dispărut, ca să spunem aşa, peste noapte. Rolul-cheie în 
luptele armate a revenit în principal tinerilor muncitori, studenţi, 
soldaţi, dar şi aşa-numiţilor „lumpenproletari“. Oamenii „de pe străzile 
Pestei“ — după titlul {Peşti utcări) unei emoţionante colecţii de 
portrete de tineri şi tinere care, după zdrobirea răscoalei, au fost con¬ 
damnaţi la lungi pedepse privative de libertate — au fost aceia care 
cu arma în mână au luptat de la început până la sfârşitul tragic împo¬ 
triva superputerii şi pe care-i putem caracteriza ca pe adevăraţi eroi 
ai acelor zile furtunoase. Ca de atâtea ori în istoria Ungariei, aşa şi 
de data aceasta eroul şi trădătorul — în persoana lui Imre Nagy şi 
Jânos Kâdâr — au jucat roluri diametral opuse, simbolice, dar şi 
hotărâtoare din punct de vedere politic. 

Astăzi, ştim din izvoare originale că, după izbucnirea răscoalei 
spontane, situaţia din centrele de putere de la Moscova şi Budapesta 
s-a schimbat nu de la o zi la alta, ci adesea de la o oră la alta şi că 
membri ai Biroului Politic, inclusiv actorul principal Hruşciov, au 
oscilat în părerea lor, ba chiar şi-au modificat-o de mai multe ori 
aceeaşi şedinţă, ca să nu-şi pericliteze propria poziţie. 28 La Budapesta, 
reformatorii, în frunte cu Imre Nagy, cel cu respectarea strictă a dis¬ 
ciplinei de partid, voiau să aducă o corectură sistemului politic, nu 
să-l desfiinţeze. Nimeni din cercul său de apropiaţi şi dintre miile 
sale de adepţi convinşi nu bănuia că în Ungaria toamnei lui 1956 o 
corectură era deja sinonimă cu sfârşitul sistemului. 

Dar în orele de seară ale acelui 23 octombrie, o primă întâlnire 
în faţa Parlamentului a lui Nagy cu o mulţime imensă, estimată la 
200 000 de oameni, arăta că acolo începuse să se pună în mişcare 
ceva ce nu se mai văzuse până atunci într-o ţară comunistă. Formula 
de adresare „Tovarăşi!“ a fost întâmpinată cu fluierături. Explicaţiile 
sale pacificatoare şi goale de conţinut au produs cruntă dezamăgire. 
O răscoală populară începuse deja cu ore înainte de focurile trase 
asupra demonstranţilor din faţa clădirii Radiodifuziunii şi înainte de 

ivirea tancurilor sovietice puse în mişcare după apelurile telefonice 
ale unui Gero intrat în panică. Prin această elementară izbucnire de 
furie a poporului maghiar împotriva simbolurilor dictaturii şi ale 
dominaţiei străine şi prin reacţia nechibzuită şi provocatoare a vârfu¬ 
rilor partidului de atâta amar de vreme orbite de monopolul puterii, 
evenimentele au luat mai ales în capitală, mai târziu în întreaga ţară, 
un curs care n-a mai putut fi controlat de nimeni. Minciunile radio¬ 
difuzate despre o „contrarevoluţie 44 au provocat animozitate şi revoltă: 
ele au făcut ca mânia nestăpânită a tinerilor să se reverse ca un şuvoi 
nestăpânit asupra mincinosului teatru politic al moştenitorilor lui 
Râkosi şi au forţat declanşarea de reacţii. în cuvântul său de mulţumire 
pentru conferirea Premiului Nobel, Aleksandr Soljeniţân a făcut o 
remarcă extrem de justă: „Violenţa nu se poate acoperi decât cu min¬ 
ciună, iar minciuna nu se poate menţine decât cu violenţă. 44 

Imre Nagy trecea pentru majoritatea ungurilor drept simbol al 
dezgheţului. Cei care în această minunată, memorabilă zi de toamnă 
au cerut printre altele numirea lui ca preşedinte al Consiliului de Miniş¬ 
tri aşteptau ca un guvern Nagy să asigure alegeri libere, o presă liberă, 
reintroducerea zilelor naţionale şi a simbolurilor de stat ungureşti şi, 
începând cu orele târzii ale serii, şi iniţierea de tratative privind retra¬ 
gerea trupelor sovietice. 

De fapt, sexagenarul dătător de speranţă a fost instalat ca premier 
încă din noaptea de 23 spre 24 octombrie, dar el rămânea deocam¬ 
dată prizonier al trecutului şi al anturajului său din Comitetul Central 
al partidului. Izolat de „străzile Pestei 44 , de tinerii care puseseră mâna 
pe arme, în primele zile el păru să-şi fi însuşit linia dură dictată de sovie¬ 
tici; într-o alocuţiune citită la radio, a vorbit şi el de contrarevoluţie. 

A 

Intre 24 şi 31 octombrie, Mikoian şi Suslov s-au aflat la Budapesta. 
La iniţiativa lor, la 25 octombrie Gero a fost înlocuit în postul de prim-se- 
cretar de Kâdâr. Dar luptele au continuat, iar ceea ce se petrecea pe 
Strada Academiei, în lumea nevăzută a organelor de partid din Comi¬ 
tetul Central protejat de tancuri sovietice, devenea tot mai puţin rele¬ 
vant. Nagy, şovăielnicul, era în pericol. Epuizat şi suferind de inimă, 
risca să fie zdrobit între credinţa sa faţă de partid şi de sovietici, patrio¬ 
tismul său profund, presiunea străzii şi insistenţele consilierilor săi 
cei mai apropiaţi. Popularitatea lui începea să scadă. 

A 

întorsătura legată de numele lui Nagy s-a conturat abia la 27 oc¬ 
tombrie, odată cu remanierea guvernului şi începutul tratativelor cu 
luptătorii pentru libertate, cărora nu li se mai punea stigmatul de con¬ 
trarevoluţionari. Această schimbare de curs au impus-o câteva mii de 

tineri, hotărâţi să lupte până la moarte şi care se bucurau de spriji¬ 
nul moral, adesea şi practic, al populaţiei. Conducerea sovietică şi 
slugile ei din Ungaria — acestea, ce-i drept, la vârful unui partid în 
degringoladă — au trebuit să ia cunoştinţă scrâşnind din dinţi că, în 
mijlocul celei mai mari crize a blocului sovietic, Imre Nagy, comu¬ 
nistul şi moscovitul de o viaţă, a trecut de partea poporului. 

Cele trei puncte esenţiale pe care Nagy le-a adoptat pentru sine 
şi pentru ţară erau: 

• evenimentele nu sunt o contrarevoluţie, ci un protest democra¬ 
tic, naţional, care a cuprins întregul popor (28 octombrie); de aici 
rezultau ca stringent necesare: 

• reintroducerea sistemului pluripartit, dizolvarea partidului comu¬ 
nist şi înfiinţarea Partidului Muncitoresc Socialist Ungar; iar mai 
departe 

• proclamarea neutralităţii şi ieşirea din Pactul de la Varşovia 
(1 noiembrie). 

Din 28 octombrie s-a decretat armistiţiul, iar ungurii au trăit timp 
de 150 de ore într-o aproape ireală atmosferă generală de dezgheţ. La 
31 octombrie, la Moscova, după perplexitatea iniţială, zarurile au 
fost aruncate definitiv în favoarea unei intervenţii masive, deci încă 
înainte de ieşirea Ungariei din Pactul de la Varşovia şi de procla¬ 
marea neutralităţii. 

La 28 octombrie, când s-a mutat din sediul central al partidului 
în clădirea Parlamentului aflată la numai câteva sute de metri, Nagy 
a dat un semnal partidului şi poate lumii că din acel moment centrul 
politic nu va mai fi partidul, ci guvernul instalat în Parlamentul de 
bogată tradiţie. Dar lumea liberă, care aşteptase de atâta vreme un 
asemenea eveniment de natură să slăbească sfera de influenţă sovie¬ 
tică, se fixa chiar în acel moment pe cu totul altceva: Canalul Suez 
închis de egipteni şi interese coloniale târzii ale europenilor. Ungurii, 
ca de atâtea ori în istoria lor, au fost lăsaţi singuri şi la discreţia unei 
copleşitoare superputeri ostile. 

în strădania lui de a uni elita reformistă şi poporul în acest demers 
deosebit de riscant — mişcare copleşitor de grea, periculoasă şi care 
punea nervii la grea încercare —, Nagy credea, cel puţin asta sugerau 
aparenţele până la începutul lui noiembrie, că poate conta pe sprijinul 

energic al primului secretar, Jânos Kâdâr. în seara de 1 noiembrie, 
ministrul de stat al guvernului Nagy n-a făcut economie de laude la 
adresa intelectualilor şi tinerilor comunişti ca „forţe motrice [...] ale 
glorioasei ridicări 44 împotriva „despotismului şi gangsterismului politic 
al lui Râkosi 44 . în momentul difuzării cuvântării înregistrate pe bandă, 
Kâdâr şi ministrul de interne Ferenc Miinnich — omul care urzise 
„escapada 44 , vechiul comunist, luptător în Spania şi agentul sovietic 
testat în toate funcţiile — erau cu maximă probabilitate deja în drum 
spre Moscova. Părăsiseră Parlamentul în primele ore ale după-amiezii 
şi se duseseră la ambasada sovietică. 29 

Cu aceasta, pregătirile pentru zdrobirea de către sovietici a luptei 
pentru libertate intrau în faza lor finală. Puterile occidentale, Anglia 
şi Franţa, ocupate cu aventura Suezului, precum şi Statele Unite ca 
„spectator fără interes direct 44 (Henry Kissinger) i-au lăsat, practic, 
conducerii sovietice scindate mână liberă în Ungaria. Tito a condam¬ 
nat prima intervenţie sovietică, a aprobat-o însă pe a doua. Condu¬ 
cătorii partidelor satelite (inclusiv Gomulka, în Polonia) au sprijinit 
acţiunea sovietică. 

într-o duminică ceţoasă, rece şi umedă, era 4 noiembrie, ora 4, a început 
atacul general al trupelor sovietice asupra Budapestei. Cei poate 
10 000 de luptători pentru libertate nu aveau nici o şansă împotriva 
copleşitoarei superputeri. Armata ungară a rămas în cazărmi. Mulţi 
tineri unguri au opus rezistenţă disperată. 

Nu puţini dintre cei 2 700 de morţi înregistraţi oficial şi 19 000 
de răniţi intraseră în luptă în speranţa naivă într-un ajutor occidental. 
Din păcate, speranţele răspândite peste tot aveau mărimea şi consis¬ 
tenţa unei gigantice fata morgana. Le alimentau comentariile ambigue 
ale emiţătorului american „Radio Europa Liberă 44 , care sugerau că 
Vestul şi Naţiunile Unite nu vor lăsa Ungaria de izbelişte. Abia treptat 
le-a devenit ungurilor clar falimentul moral al „conceptului veştii de 
eliberare 44 proclamat de Eisenhower şi Dulles. Detalii despre atitu¬ 
dinea duplicitară a regimului Tito au ieşit complet la lumina zilei abia 
după mulţi ani. 

Premierul Imre Nagy, care în orele dimineţii de 4 noiembrie 1956 
împreună cu colaboratorii săi cei mai apropiaţi (în total, 43 de per¬ 
soane) acceptase „azilul 44 oferit de guvernul iugoslav şi se refugiase 
în ambasada acestuia, încă nu ştia că jocurile erau deja făcute. Din 
memoriile lui Velko Miciunovici, ambasadorul iugoslav de-atunci de la 
Moscova, se poate spicui informaţia că toate amănuntele desfăşurării 

intervenţiei şi chiar persoana viitorului şef al partidului şi guvernului 
fuseseră convenite între Hruşciov şi Tito pe insula Brioni cu 48 de ore 
înainte de marele atac sovietic. Prin urmare, în timpul şederii sale — 
de la 4 până la 22 noiembrie — la ambasadă, Nagy avea să fie presat 
direct sau indirect de la Belgrad să-şi dea oficial demisia şi să recu¬ 
noască „guvernul revoluţionar muncitoresc şi ţărănesc 44 prezidat de 
Kâdâr, guvern instalat la 4 noiembrie odată cu atacul general sovietic. 

Tragedia din 1956/1957 a poporului ungar a amintit în multe pri¬ 
vinţe de lupta pentru libertate de la 1848/1849. Ruşii — aşa se vorbea 
în popor — au fost aceia care şi de data aceasta au înăbuşit brutal, 
cu masivă desfăşurare de forţe, o luptă pentru libertate. 

După 4 noiembrie 1956, Jânos Kâdâr a devenit omul momentului. 
Scriitorul Hây a scris odată despre el: „Personalitatea lui avea un far¬ 
mec, farmecul compromisului obosit/ 430 Poate că această remarcă se 
potrivea pentru personajul Kâdâr al anilor şaizeci şi şaptezeci. Mai 
întâi însă, la sosirea sa în umbra tancurilor ruseşti, el a fost trădătorul 
pur şi simplu, mai-marele unui regim odios aflat în serviciul unei 
puteri străine. 

în schimb, Imre Nagy a devenit un erou tragic al istoriei ungare. 
El — care ştia ca nimeni altul cum au nimerit, la Moscova şi, mai 
târziu, la Budapesta, zeci de mii de oameni între pietrele de moară 
tot mai zorite ale maşinăriei epurării şi cum au ridicat după trebuinţă 
procurorii şi ziariştii comunişti munţi de minciuni — a rămas neclintit 
până în ultima clipă. Poate că dacă demisiona şi-şi făcea autocritica 
încă ar mai fi putut să-şi salveze viaţa. în acea clipă istorică, el a vrut 
prin atitudinea lui să rămână credincios faţă de sine însuşi şi faţă de 
ideea acelui octombrie al său. 

Acum, mutarea trebuia făcută de ruşi şi, mai ales, de Kâdâr. El le-a 
promis de repetate ori lui Imre Nagy şi prietenilor acestuia liberă tre¬ 
cere, precum şi impunitate pentru participanţii la revoltă. încălcarea 
acestei promisiuni prin ridicarea de către sovietici a întregului grup 
Nagy, deportarea lor la Snagov, în România, după aceea readucerea 
lor în secret la Budapesta, în aprilie 1957, în fine procesul secret din 
iunie 1958 şi executarea lui Nagy, a generalului Maleter, a ziaristului 
Miklos Gimes şi a altora au rămas până la sfârşit, timp de peste trei 
decenii, o ipotecă morală de neşters pentru regimul Kâdâr. Faptul că 
timp de un an şi jumătate nu a apărut nici un comunicat despre locul 
lor de şedere şi despre soarta lor şi că rudele cele mai apropiate ale 

celor internaţi în România nu au aflat nimic despre acuzaţi până la 
procesul secret al acestora a completat tabloul sălbaticei represiuni. 

Aceasta, desigur, nu s-a mărginit la actorii principali. După zdro¬ 
birea consiliilor muncitoreşti, care timp de săptămâni au opus rezis¬ 
tenţă, după acţiunile de protest ale intelectualilor şi studenţilor au fost 
condamnate 22 000 de persoane, iar dintre acestea, pentru participare 
la revoluţie, 229 au fost executate: mult mai multe decât după 1848/1849, 
mai multe decât după căderea republicii comuniste a sfaturilor în 1919 
şi chiar mai multe decât după 1945. 31 

S-a măsurat cu două măsuri diferite. Gâbor Peter, comandant suprem 
al ajutoarelor de călău, însărcinat de partid să se ocupe de serviciul 
secret, Mihâly Farkas, fost ministru al apărării, împreună cu fiul său 
Vladimir, care, ca locotenent-colonel, fusese răspunzător personal 
pentru torturarea multor oameni nevinovaţi, au fost puşi în libertate 
deja în 1959/1960. Ambii Farkas, potrivit memoriilor fiului, au trăit 
în închisoare ca într-un hotel de două stele! 

Imre Nagy a intrat în istorie ca un om care, dintr-un slujitor al rău¬ 
lui, s-a transformat în martir al naţiunii şi al luptei pentru libertate, 
în cuvântul său de la sfârşitul procesului secret, înainte de a fi exe¬ 
cutat, la 16 iunie 1958, el nu a cemt îndurare, ci şi-a recunoscut faptele, 
asupra cărora ultimul cuvânt şi-l vor spune naţiunea ungară şi mişcarea 
muncitorească internaţională. 

1956 a fost o revoltă spontană, care a îmbrăcat foarte repede caracterul 
unei revoluţii pentru lichidarea unui sistem impus din afară popo¬ 
rului şi care finalmente a devenit, în a doua fază, o luptă naţională 
pentru libertate, luptă, din păcate, fără perspectivă. A fost, şi în înţele¬ 
sul propriu al cuvântului, o revoluţie pură : nu au existat nici un fel 
de jafuri, nici un fel de acţiuni antisemite demne de a fi menţionate, 
deşi „cvartetul conducător 44 şi cei mai mulţi ofiţeri superiori ai poliţiei 
secrete din perioada cea mai rea au fost de origine evreiască, şi nu 
au avut loc decât câteva acte de răzbunare izolate împotriva unor 
ofiţeri şi soldaţi ai securităţii statului şi ai poliţiei, căreia i-au căzut 
victimă şi oameni nevinovaţi. Guvernul şi luptătorii pentru libertate 
au condamnat cu asprime justiţia linşajului. Semnificaţia epocală a 
acestei toamne ungureşti a fost atât de mare tocmai pentru că această 
revoluţie „antitotalitară 44 nu a avut ca scop restabilirea sistemului feu- 
dal-capitalist antebelic şi pentru că regimul comunist a fost măturat 
chiar de aceia pe care el pretindea că-i reprezintă. 

Aidoma marilor lupte pentru libertate ale trecutului, aidoma răs¬ 
coalei lui Râkozi din 1704 până în 1711 şi războiului pentru libertate 
din 1848/1849, şi acestui act de voinţă naţională i-a fost refuzată 
victoria pe câmpul de luptă, de data aceasta pe străzile Budapestei. 
Dar faima acestei mici naţiuni curajoase s-a răspândit în întreaga lume. 
210 000 unguri au luat calea străinătăţii, mulţi dintre purtătorii ei de 
cuvânt şi-au găsit salvarea în Austria, alţii în Iugoslavia; doar 40 000 
s-au mai reîntors în patrie. 

Trauma asupririi ruseşti s-a întipărit în conştiinţa de sine a ungu¬ 
rilor, la fel ca şi amintirea felului în care în 1849 şi după 1945 Vestul 
a lăsat mica ţară în voia sorţii. Noua înfrângere din 1956 a redeschis 
răni vechi. Ar trebui, în acest sens, să ne reamintim că propaganda 
antirusească a regimului Horthy a fost ulterior confirmată prin com¬ 
portamentul incalificabil al Armatei Roşii faţă de populaţia civilă şi 
că în 1945 acest lucru i-a mâniat chiar pe unii comunişti din fruntea 
partidului. Faptul că încă din prima zi a revoltei mulţimea a dat foc, 
în orele târzii ale serii, cărţilor de şi despre Marx, Lenin şi Stalin, 
precum şi portretelor acestora şi că ura împotriva cultului lui Stalin 
şi al Uniunii Sovietice, împotriva dominaţiei străine care mai trebuia 
şi lăudată la tot pasul a explodat pretutindeni şi năvalnic nu a fost nici¬ 
decum surprinzător. în nici una dintre „ţările frăţeşti 44 (cu excepţia 
Poloniei), resentimentele faţă de marea putere rusească — şi ca Uniune 
Sovietică — nu au fost aşa de puternice ca în Ungaria. Toate acestea 
nu pot fi pricepute fără a înţelege psihoza unei naţiuni învinse. 

După răscoala muncitorească de la Berlin (1953), revoluţia ma¬ 
ghiară a imprimat năzuinţei de libertate naţională şi individuală o forţă 
explozivă uriaşă, iar Uniunii Sovietice, respectiv cauzei comunismului 
mondial le-a provocat o enormă pierdere de prestigiu.Tito, ce-i drept, 
i-a trădat pe reformatorii din jurul lui Nagy sprijiniţi iniţial de iugoslavi 
şi a trecut de partea grupului Kâdar-Munnich, dar a şi recunoscut, într-un 
discurs public la Pola adevărul amar: „Socialismul s-a compromis. 44 
De la Budapesta anului 1956, un drum lung şi sinuos, mai întotdea¬ 
una ţinut secret şi trecut sub tăcere, a dus la primăvara de la Praga 
(1968) şi la mişcarea poloneză a Solidarităţii (1980), care, la rândul 
lor au dat un nou impuls clar efervescenţei intelectuale şi, mai târziu, 
politice din Ungaria lui Kâdâr, atunci deja „cea mai veselă baracă 
din lagărul socialist 44 

în perioada campaniei de represiuni, bineînţeles, mai ales după 
şocul complet neaşteptatului proces secret al lui Nagy, situaţia gene¬ 
rală dezolantă rechema în memorie strigătul disperat din 1849 al 

marelui poet Mihâly Vorosmarty: „Nici o speranţă! Nici o speranţă! 
ca şi cu o sută de ani în urmă, ţării încătuşate i se adresau retorice 
cuvinte de consolare, exprimate, mai ales, de la tribuna făţarnicului 
teatru politic al Naţiunilor Unite. Şase ani a durat până ce, sub presiune 
internaţională, s-a obţinut măcar o amnistie cuprinzătoare pentru deţi¬ 
nuţii politici din Ungaria. Preţul pentru aceasta, plusat politic şi 
exploatat propagandistic, a fost ştergerea de pe ordinea de zi a Naţiu¬ 
nilor Unite a punctului privind dezbaterea anuală a chestiunii ungare. 

în mod ciudat, din odiosul „Gauleiter al Moscovei 44 a prins contur, 
în cursul anilor şi deceniilor, un „părinte al naţiunii 44 preţuit şi de 
adversari, şi chiar şi de unele victime ale sale; din dispreţuitul pion 
al unei superputeri, a ieşit un om de stat, un om respectat pe plan 
internaţional. Şi, încă din anii ’60, Ungaria s-a transformat, din „omul 
bolnav 44 , în statul-vitrină al blocului răsăritean. Un cunoscut scriitor 
polonez şi-a descris la mijlocul anilor ’60 impresiile culese din prima 
sa vizită după 1956 în Ungaria: 

Eu nu înţeleg de ce colegii mei unguri sunt aşa de nemulţumiţi. Priveşte 
vitrinele bogate, etichetele cu preţuri, întreabă cine şi de câte ori a fost 
în Vest, ia seama la tonul şi caracterul deschis al discuţiei din presă! Aproape 
totul este incomparabil mai bun decât la noi, ca să nu mai vorbim de 
popularitatea uimitoare de care se bucură Kâdâr în comparaţie cu Gomulka. 
Noi am câştigat în octombrie 1956, dar pe termen lung am pierdut. Ungurii 
au pierdut atunci, şi până la urmă totuşi au câştigat. 32 

întrebarea repetată mult mai des ulterior s-a pus, aşadar, şi atunci: 
Ridicarea populară înăbuşită prin forţa armelor „până la urmă 44 
totuşi a învins? Retrospectiv şi cunoscând documentele accesibile 
astăzi, la această întrebare se poate răspunde categoric că nu. Kâdâr 
nu putea în condiţiile existente în blocul răsăritean să realizeze cele 
pentru care a militat şi a murit Imre Nagy: un sistem pluripartit demo¬ 
cratic şi independenţă autentică. Lucrul acesta el însă nici nu şi l-a 
propus. în ciuda tuturor progreselor, a rămas neschimbat faptul fun¬ 
damental că „guvernul său revoluţionar muncitoresc-ţărănesc 44 de la 
4 noiembrie 1956 s-a născut şi a devenit viabil numai printr-o ficţiune 
constituţională. Cu toate concesiile, regimul a trebuit să menţină 
aproape 33 de ani această ficţiune, pentru că din ea a trăit. Evenimen¬ 
tele din 1956 şi multipla trădare faţă de Imre Nagy au rămas până 

la sfârşitul domniei lui Kâdâr teme tabu 1a fel de excluse din discu- 

* 

ţie şi trecute sub tăcere ca şi adevăratul său rol în culisele cazului 

Rajk. Totuşi, acest activist de profesie, cu trecutul său lipsit de transpa¬ 
renţă, a devenit, alături de contele lstvân Bethlen — poate înaintea 
lui — omul politic maghiar cel mai de succes şi, în orice caz, cu cea 
mai îndelungată guvernare din câţi a cunoscut secolul al XX-lea. 

Jânos Kâdâr, atunci în vârstă de 44 de ani, a trebuit, în noiembrie 
1956, la ora zero să purceadă, fără iluzii, la reconstrucţia ab initio a 
partidului-stat. Neîncrederea muncitorilor şi intelectualilor, profundă 
ca o prăpastie, se arăta în numărul extrem de scăzut al membrilor 
nou-înfiinţatului „Partid Muncitoresc Socialist Ungar 14 . Până la sfârşi¬ 
tul lui decembrie 1956, numai 103 000 persoane intraseră în noul 
partid. După încheierea perioadei în care au putut fi reprimiţi vechi 
membri — la 1 mai 1957 — erau mai puţin de 300 000. Un vicemi- 
nistru de interne estima atunci numărul adevăraţilor„duşmani de clasă 44 
(foşti moşieri şi chiaburi, mari negustori şi preoţi, ofiţeri şi funcţionari) 
la 700 000. 33 Conform acestei recunoaşteri oficiale, numărul „duşma¬ 
nilor activi 44 îl întrecea, aşadar, cu mult pe cel al adepţilor convinşi 
ai regimului. 

Acea politică a improvizaţiei permanente, a reformelor prudente 
în cadrul monopolului puterii, satisfacerea dorinţei de mai multă 
bunăstare şi de ceva mai multă libertate, politica de alianţe dusă sub 
deviza „Cine nu este contra noastră este cu noi 44 , tot ceea ce mai târziu 
s-a numit „kâdârism 44 — a început propriu-zis abia în 1962/1963. Ea 
a dat însă relativ repede destul de multe roade. 

Cu ajutorul unui împrumut de 600 de milioane de dolari acordat 
de soviete şi de alte state din blocul răsăritean şi al unei înviorări a 
micii industrii particulare, prin înlesniri la impozite şi prin alte măsuri, 
au fost majorate sensibil salariile reale ale muncitorilor, dar şi ale 
altor pături sociale. Deja în 1960, venitul pe cap de locuitor era cu 
20 până la 25 la sută mai mare decât în 1956. Privatizarea şi depoli- 
tizarea s-au dovedit multă vreme a fi stâlpii cei mai importanţi ai 
sistemului. Faptul că Vestul nu a dat atunci, în octombrie şi noiembrie 
1956, nici un ajutor, ba prin criza Suezului, a contribuit probabil hotă¬ 
râtor la victoria definitivă a intervenţioniştilor din conducerea scindată 
de la Moscova a produs o profundă dezamăgire atât în rândurile elitei, 
cât şi ale cetăţenilor de rând. Pe termen lung, la consolidarea puterii 
redobândite a contribuit, poate şi mai mult decât zdrobirea opoziţiei, 
resemnarea politică născută din trezirea salutară la realitate. 

Jocul diferiţilor factori — schimbarea climatului politic extern, 
sprijinul sovietic nelimitat (începând cu sfârşitul lui martie 1957) 
împreună cu victoria lui Hruşciov în iunie 1957 asupra adversarilor 

săi stalinişti şi, nu în ultimul rând, apatia generală a poporului — le-a 
asigurat comuniştilor unguri timp, posibilităţi şi necesarul câmp de 
acţiune pentru a întreprinde o „revizuire generală 44 a partidului şi sta¬ 
tului. Dezgheţul şi concesiile marginale (promovare profesională fără 
apartenenţă la partid, mai mare libertate în viaţa culturală şi diminua¬ 
rea şicanelor de fiecare zi) au condus la un proces de consolidare şi 
normalizare, la care în 1956 nimeni n-ar fi îndrăznit să se gândească. 
Curioasa pace socială a atins aparentul punct culminant la 18 octom¬ 
brie 1964, când, după brusca destituire a „prietenului părintesc şi fra¬ 
telui său mai vârstnic 44 Hruşciov, Kâdâr s-a întors dintr-o vizită de 
stat de la Varşovia şi, la sosire, a adus, într-o cuvântare devenită cele¬ 
bră, un cald omagiu detronatului şef de la Kremlin declarând că linia 
politică moderată a partidului comunist ungar nu se va schimba nici 
cu o iotă. Această luare de poziţie a făcut atunci senzaţie şi a întărit 
popularitatea lui Kâdâr. Nimic nu a putut să ilustreze, desigur, mai 
bine procesul de transformare decât faptul că, opt ani după eve¬ 
nimente, cei doi oameni, cei mai detestaţi în 1956, erau consideraţi 
garanţi ai destinderii. 

Posibilitatea de a călători în Occident, extrem de importantă din 
punct de vedere psihologic, a făcut mult pentru ca regimul să devină 
mai acceptabil şi a contribuit esenţial la popularitatea lui crescândă, 
în anul 1954, au putut călători în Vest 3 040 de unguri (activişti, func¬ 
ţionari şi sportivi), dar — de credeţi ori nu — numai 95 (!) de persoane 
particulare. în 1958, au fost 15 500, în 1962 deja 65 000, iar în 1963 
peste 120 000. Ungurii din exil de la Viena, Munchen şi Zurich au 
numit faptul că tot mai mulţi prieteni şi tot mai multe rude din patrie 
se iveau pe neaşteptate la ei „răzbunarea lui Kâdâr 44 . Numărul călăto¬ 
rilor în Occident s-a ridicat în 1986 la 708 000. 34 Ungaria se afla în 
fruntea statelor blocului răsăritean chiar şi în privinţa accesului la 
studii în Vest, a întâietăţii cunoştinţelor de specialitate faţă de carnetul 
roşu de partid la numirea în diverse posturi din economie şi admi¬ 
nistraţie, ca şi la crearea unui climat mai suportabil în relaţiile dintre 
întreprinderi. 

Nici retrospectiv nu trebuie bagatelizată enorma importanţă a sti¬ 
lului de guvernare şi conducere marcat de Kâdâr. Performanţa lui 
Kâdâr ca om politic a constat tocmai în faptul că a reuşit să câştige 
parţial conlucrarea activă, parţial toleranţa faţă de regim din partea 
unor largi straturi ale populaţiei, fără să pună în chestiune fie şi numai 
pentru o clipă fundamentul dictaturii partidului unic sau absoluta 

credinţă şi devoţiune faţă de puterea conducătoare sovietică. El a 
devenit popular pentru că a putut să întroneze în partid principiul că, 
în general poporului nu se cuvine să-i promiţi marea cu sarea, ci să-i 
spui adevărul, chiar dacă acesta este adesea neplăcut. Stilul său ca 
orator a reprezentat şi el o bine-venită ruptură cu practicile epocii 
staliniste. în locul agasantei limbi de lemn, el se folosea de limbajul 
de toate zilele, confirma iarăşi şi iarăşi ruptura cu trecutul, era amator 
de şuete, era sfătos, persifla, povestea anecdote. El n-a fost nicio¬ 
dată un „democrat travestit 44 , ci un reformator precaut, un tactician 
cu fler politic extraordinar, un talentat tehnician al puterii, un tehnician 
care înţelesese că partidul, în ciuda monopolului puterii şi sprijinului 
sovietic, nu putea opera la infinit într-un pustiu politic. 

Stilul său de viaţă aproape puritan, modestia personală şi simţul 
său pentru umor i-au atras câtăva vreme şi simpatia poetului naţio¬ 
nal Gyula Illyes şi a lui Lâszlo Nemeth, eminentul reprezentant al 
literaturii naţionale acum, etniciste înainte de război. Kâdâr a fost în 
acelaşi timp un om introvertit, căruia nu-i plăcea să vorbească despre 
el — şi, cu cât mai puţin, să suporte linguşeli indecente. Spre deosebire 
de majoritatea conducătorilor din blocul răsăritean, Kâdâr nu a tolerat 
un cult în jurul persoanei sale. Portretele sale nu au atârnat niciodată 
prin birouri, nici nu au fost purtate pe la defilări. 

în fond, s-a ştiut şi se ştie foarte puţin despre omul Kâdâr, care 
oricum a condus timp de 32 de ani destinele ţării. Nici biografia, con¬ 
cepută ca introducere la o culegere apărută în engleză a cuvântărilor 
sale, nu s-a realizat decât după o hotărâre formală a Biroului Politic, 
după ce iniţial Kâdâr refuzase categoric şi să ia în considerare ideea 
ca atare. Până la urmă, autorul culegerii a putut să stea de vorbă cu 
el doar trei zile, însă fără aparat de înregistrare şi fără carnet de notiţe. 
Multe detalii explozive despre trecut au rămas, bineînţeles, nespuse. 35 

Poate că încă nu a venit timpul pentru o cumpănită judecată sub 
forma unei biografii despre iluzii şi minciuni, promisiuni şi capcane, 
despre tragedii şi trădare, despre succese şi, în sfârşit, despre eşecul 
acestui om neobişnuit, care a marcat istoria modernă a Ungariei mai 
multă vreme decât oricare alt om politic. Acelaşi lucru este valabil 
şi pentru urcuşurile şi coborâşurile din raporturile lui cu Leonid Brej- 
nev în cursul celor optsprezece ani ai „imobilismului 44 de la Moscova 
în particular şi cu puterea conducătoare sovietică în general. Nici astăzi 
nu este clar în ce măsură Kâdâr a încurajat şi a sprijinit, respectiv a 

criticat şi (după cele mai noi contribuţii ruseşti) a trădat „primăvara 
de la Praga 44 , în particular, pe Alexander Dubcek. 

După invadarea Cehoslovaciei, la 21 august 1968, acţiune la care 
Ungaria a participat cu două divizii, foarte promiţătoarele reforme 
economice şi-au pierdut treptat din importanţă. Şi Kâdâr însuşi a ajuns 
ţintă a unei campanii — parţial voalate, fireşte —, dirijate de „capetele 
tari 44 sovietice şi autohtone. Noi izvoare semnalează faptul că între 
1972 şi 1974 el nu a putut să se salveze decât satisfăcând cererea 
sovietică privind îndepărtarea din poziţiile-cheie a celor mai impor¬ 
tanţi reformatori. 

Dar, oricum, între 1978 şi 1980 a reuşit să se debaraseze de „băieţii 
unguri cu ochi albaştri 44 de la Kremlin, de „apărătorii intereselor mun¬ 
citoreşti 44 , şi să-l pensioneze fără explicaţii pe Bela Biszku, de ani 
de zile numărul doi în ierarhia partidului, cu nouă ani mai tânăr decât 

A 

el. In acelaşi timp, a putut „să-l salveze 44 pe membrul Biroului Politic 
Gyorgy Aczel, consilierul său poate cel mai important şi strâns legat 
de el şi personal. în timpul domniei lui Râkosi, acest vechi comunist 
petrecuse în închisoare 1868 de zile. Singurul evreu din conducerea 
supremă, el a fost în permanenţă considerat drept „cantonier nesigur 44 
de către sovietici. De numele lui se lega tactica subtilă, adesea cinică 
şi mult timp eficientă, de neutralizare şi, mai târziu, de atragere a inte¬ 
lectualilor necomunişti sau critici. în mecanismul complex al unor rela¬ 
ţii definite de sprijin, toleranţă şi interdicţie ( tâmogatăs , tolerancia , 
tilalom: „Trei T 44 , după litera iniţială a celor trei cuvinte în maghiară), 
el i-a ajutat pe cei (mulţi) dispuşi la compromis şi i-a torpilat pe cei 
inflexibili (foarte puţini). Deşi după prăbuşire demonizat ca adevă¬ 
ratul răufăcător al erei Kâdâr de către exponenţii populişti de dreapta, 
Aczel a contribuit mult la apariţia unei insule a libertăţilor dozate şi 
relative în viaţa culturală, în contrast strident cu situaţia din ţările 
vecine. Este drept că pentru Kâdâr şi Aczel, precum şi, cu foarte puţine 
excepţii (Imre Pozsgay şi Mâtyâs Szuros spre sfârşitul anilor ’80), 
pentru întregul vârf al conducerii, componenta naţională nu a valorat 
niciodată ca mijloc de câştigare a poporului, ci ca factor perturbator. 

Care au fost deci cauzele colapsului paşnic al acelui sistem pe care 
cu câţiva ani înainte publicaţiile vestice îl lăudau ca pe o „minune comu¬ 
nistă 44 ? Factorii care în 1987/1988 au determinat o schimbare de-a 
dreptul dramatică în climatul politic şi au adus „kâdârismului 44 un 
sfârşit abrupt au fost următorii: 

• O criză economică (creşteri de preţuri, investiţii cu împrumut, 
scădere a nivelului de trai, pauperizare şi contradicţii sociale) a 
erodat tot mai mult capitalul de încredere, baza compromisului 
dintre regim şi popor. 

• Cursul declanşat de Gorbaciov şi noile opţiuni ale Moscovei în 
politica externă şi internă, precum şi decăderea generală la nivel 
de bloc a „socialismului real 44 , mai ales în Polonia, au făcut să 
apară ca nejustificată pretenţia partidului comunist de a conduce. 

• Formarea şi activitatea unei elite politice noi, alternative, în gru¬ 
pări şi partide ca Forumul Democrat Ungar (MDF), Democraţii 
Liberi (SZDSZ) şi Tinerii Democraţi (FIDESZ), mai târziu şi Micii 
Agrarieni — reapăruţi în viaţa politică — au creat baza pentru 
un sistem pluripartit. 

• Decăderea autorităţii rutinatului prudent care era şeful tot mai bătrân 
al partidului şi influenţa dinamicii politice de la Moscova au deschis 
drumul spre rezolvarea conflictului intern din partid printr-un puci 
împotriva lui Kâdâr. Drama lui a constat în faptul de a fi ratat şansa 
de a decide el însuşi momentul şi forma unei retrageri demne. 

Omul care uneltise iscusit în culise debarcarea şefului grav bolnav 
al partidului şi a biroului „său 44 politic înaintea şi în timpul conferin¬ 
ţei extraordinare din 22 mai 1988 a PMSU se numea Kâroly Grosz. 
Activistul de profesie pe care Kâdâr îl promovase cu un an înainte 
preşedinte al Consiliului de Miniştri era, ca şi majoritatea celorlalţi 
aparatciki, interesat nu de viitorul reformei, ci de putere. Aceasta însă 
a fost pierdută de Grosz în aproape un an; după lichidarea partidu- 
lui-stat, el s-a retras cu totul din politică. 

Figura cea mai cunoscută în Occident era în acea perioadă Imre 
Pozsgay, ministru de stat, membru al Biroului Politic. El a fost primul 
care a apucat fierul înroşit în foc al evenimentelor din toamna lui 1956, 
când, anticipând raportul final al unui grup de lucru al CC, el n-a 
mai dat — în mod public — acelor evenimente numele de „contrare¬ 
voluţie 44 , ci de „răscoală populară 44 Curând însă, Pozsgay s-a dove¬ 
dit un prost tactician, căruia, în momentul decisiv, i-a lipsit poate 
curajul de a scinda partidul. 

Acum reformatorii radicali dictau ritmul înaintării spre un sistem 
pluripartit şi spre ţinerea de alegeri libere. Cvadragenarul expert eco¬ 
nomic al partidului, Miklos Nemeth, creator al „noului mecanism 
economic 44 al anilor ’60, premier ales în noiembrie 1988, Rezso Nyers, 

cel pe care mai târziu Kâdâr l-a pus, la dorinţa Moscovei, pe linie 
moartă, şi ministrul de externe Gyula Horn au fost cei care în anul 
trecerii la democraţia occidentală au efectuat două schimbări de macaz 
de importanţă politică mondială: desfiinţarea în luna mai a „Cortinei 
de fier 44 de-a lungul graniţei cu Austria şi hotărârea guvernamentală 
din 11 septembrie 1989 prin care, în ciuda protestelor furibunde ale 
Berlinului de Est, tuturor cetăţenilor RDG refugiaţi în Ungaria li s-a 
dat voie să plece în Republica Federală Germania. A fost o decizie 
curajoasă şi clarvăzătoare, care a însemnat în acelaşi timp începutul 
sfârşitului RDG. 

Tocmai pentru că reformatorii radicali operaseră prin propriile lor 
puteri o ruptură ireversibilă cu trecutul stalinist, schimbarea de sistem 
a avut loc nu sub forma unui colaps, ci (ca în Polonia) prin mijlocirea 
unei „mese rotunde 44 cu opoziţia, masă rotundă care a degajat drumul 
spre alegeri libere, bazate pe vot egal şi secret. O coaliţie de centru-dreap- 
ta condusă de istoricul Jozsef Antall a câştigat alegerile. Acesta, spriji- 
nindu-se pe o hotărâre parlamentară adoptată cu majoritate 
covârşitoare, a hotărât renunţarea Ungariei la calitatea de membră a 
Pactului de la Varşovia şi a perfectat convenţia cu privire la retragerea 
trupelor sovietice. Zece ani mai târziu, noua Ungarie a devenit 
membră a NATO şi a cerut primirea în Uniunea Europeană. Aceasta 
este însă deja o altă poveste... 

1956 a rămas şi pentru cei născuţi mai târziu un izvor inepuizabil 
de forţă spirituală, politică şi morală. Numai din 1989 se poate vorbi 
deci cu adevărat de o „victorie în înfrângere 44 23 octombrie a fost 
declarată zi naţională. La 16 iunie 1989, s-au împlinit 31 de ani de 
la executarea lui Imre Nagy şi a celor patru tovarăşi de destin ai săi. 
Ceremonia de doliu, care a avut loc cu acest prilej în Piaţa Eroilor 
în faţa a sute de mii de oameni, şi depunerea lor în morminte-monu- 
ment în parcela 301 din acelaşi cimitir unde fuseseră puşi în gropi 
comune nemarcate au însemnat o întorsătură simbolică în istoria moder¬ 
nă a Ungariei. 

Şi Jânos Kâdâr? La 12 aprilie 1989, preşedintele onorific al parti¬ 
dului, preşedinte grav marcat de bătrâneţe şi boală, a ţinut în faţa Co¬ 
mitetului Central un discurs de justificare lung, totalmente confuz, 
cu aluzii dublate adesea de digresiuni şi vorbe goale. Aceste aluzii, 
referitoare la rolul său în procesul Rajk, mai ales însă la răspunderea 
sa pentru schimbarea de front din noiembrie 1956 şi pentru executarea 
iui Nagy ar merita un studiu psihanalitic, ar putea însă să şi furnizeze 

materialul pentru o dramă. „Tragedia lui Imre Nagy 44 el însuşi a numit-o 
între timp „propria sa tragedie 44 . Nu se ştie dacă Jânos Kâdâr a urmărit 
şi el (n-avea televizor) ceremonia funerară pentru Nagy, transmisă 
integral la televiziune şi radio, sau dacă se afla deja pe patul de moarte, 
în orice caz, a murit exact în acel 6 iulie în care tribunalul suprem 
l-a reabilitat oficial pe Imre Nagy. 

Şi totuşi: peste 100 000 de oameni au trecut pe lângă sicriul aşezat 
pe catafalc în vestibulul casei de-atunci a partidului pentru a-şi lua 
rămas-bun de la Kâdâr. Toate anchetele de după schimbarea siste¬ 
mului arată că el, ca părinte al naţiunii, le-a rămas multora în memorie 
ca „reper al unei epoci de aur 44 , iar în anuarul personalităţilor istorice 
ungare ale secolului al XX-lea figurează clar, în ciuda faptului că 
majoritatea îi refuză acest loc, înaintea împăratului Franz Joseph I sau 
a regentului Horthy. Ulterior regimul Kâdâr a fost trecut, mai ales prin- 
generaţia tânără, într-un plan secund al memoriei; acest refugiu în 
uitare poate că este parţial o reacţie la problemele enonne de astăzi — 
ca peste tot în lumea odinioară comunistă. 

Şi Râkosi? în iunie 1994, a apărut un volum subţire cu titlul în sur¬ 
ghiun. Pe copertă, îl vedem pe bătrânul Râkosi cândva în anii ’60 în 
satul kirghiz Tokmak, aproape de graniţa chineză venind de la fântână 
cu câte o găleată cu apă în fiecare mână. Autoarea, Eugenia Biro, cum¬ 
nată a dictatorului decedat în 1971, critică în această broşură „calom¬ 
niile 44 la adresa lui Râkosi şi cere „adevărul istoric 44 despre el; e drept 
că ea se îndoieşte că va mai trăi să vadă acest lucru. Fals! Spre 
deosebire de Rajk, Nagy şi Kâdâr, Râkosi are astăzi deja asigurat locul 
celui mai mare criminal politic, care a călcat fără milă în picioare năzu¬ 
inţele zecilor de mii de oameni din Piaţa Eroilor, asupra cărora am 
zăbovit la începutul acestui capitol. 

Pe 16 iunie 1989, în aceeaşi piaţă, la memorabila ceremonie fune¬ 
bră pentru Nagy a vorbit în numele generaţiei tinere şi un necunoscut 
în vârstă de 25 de ani. Purta barbă şi se numea Viktor Orbân. într-o 
cuvântare extraordinar de tăioasă pentru contextul de-atunci, el cerea 
ieşirea din „fundătura asiatică 44 , tratative privind retragerea imediată 
a trupelor sovietice, precum şi independenţă naţională şi libertate 
politică. Nouă ani mai târziu, Viktor Orbân (fără barbă), la 35 de ani 
conducător al unei coaliţii de centru-dreapta, a preluat funcţia de pre¬ 
şedinte al Consiliului de Miniştri şi-i conduce astăzi* pe maghiari 
spre mileniul următor. 


* La sfârşitul anilor ’90 ( n.ed .). 

„Toţi sunt unguri...genii şi artişti 


A 

Intr-o zi de la începutul anilor ’50, celebrul umorist britanico-maghiar 
George (Gyorgy) Mikes a venit într-un suflet acasă, aducându-i soţiei 

A 

sale o noutate surprinzătoare: „Inchipuie-ţi, mama lui Leo Amery 
(ministru în cabinetul lui Churchill şi mândru reprezentant al ideii 
imperiale) era unguroaică! Scrie în necrolog. u Soţia a ridicat ochii de 
pe cartea pe care tocmai o citea şi a spus sec: „Ei şi?“ — „Cum aşa! 
Ei şi?!" Mikes era vizibil iritat că senzaţionala lui veste n-a avut un 
alt efect. „în definitiv de ce să nu fie unguroaică?" a întrebat soţia 
lui. „Toţi sunt unguri." Ea şi-a continuat lectura. Cu aceasta, pentru 
ea chestiunea s-a rezolvat, a scris mai târziu Mikes. Ca om care era 
obişnuit să pună lucrurile la punct, el a găsit în răspunsul soţiei sale 
un „adevăr fundamental". A relatat povestea într-o culegere editată 
pentru unguri americani, îmbogăţită cu câteva excelente exemple din 
Marea Britanie. 

O poveste asemănătoare se găseşte în cartea despre nobili evrei 
şi genii evreieşti din Ungaria, carte publicată în 1972 de istoricul ame¬ 
rican William O. McCagg jr: se spune că un cunoscut fizician, care 
doar ce se întorsese de la Buenos Aires de la un congres, unde schim¬ 
base informaţii cu colegi din întreaga lume, a fost întrebat cum Dumne¬ 
zeu au comunicat între ei atâţia oameni din ţări aşa de diferite. Răspunsul 
a fost uimitor: „Cum aşa, natural că am vorbit toţi ungureşte." Autorul 
a adăugat că această anecdotă conţine cel puţin un sâmbure de adevăr: 
în comunitatea ştiinţifică internaţională, ungurii au jucat în ultimele 
decenii un rol ieşit din comun. 

Mulţi cunosc numele de Leo Szilârd şi Edward Teller, care au contribuit, 
alături de alţii, la crearea bombei atomice şi cu hidrogen, sau al lui Albert 
von Szent-Gyorgyi, biologul. Orice specialist a auzit de Theodore von 
Kârmân şi John von Neumann, de Georg Polya, Georg von Hevesy şi Jeno 
(Eugene) Wigner, figuri remarcabile din matematica, chimia şi fizica 
modernă. Chiar dacă mergem în alte ramuri ale creaţiei şi ştiinţei interna¬ 
ţionale, găsim şi acolo, în ultimii cincizeci de ani, un mare număr de unguri. 

l-am putea menţiona pe Karl Mannheim şi Oszkâr Jâszi în sociologie, 
pe Sândor Ferenczi şi Franz Alexander în psihologie, pe Georg Lukâcs în 
filozofia marxistă, pe Karl Polânyi în economia politică şi pe fratele său 
Michael, care a îmbinat în mod strălucit ştiinţele naturii cu cele sociale . 1 

în orice caz, nu este o exagerare să se afirme că savanţii unguri emi¬ 
graţi în SUA au avut un aport hotărâtor la dezvoltarea bombei atomice 
şi, în parte, şi a celei cu hidrogen. într-un studiu despre aceşti inte¬ 
lectuali imigraţi între 1930 şi 1941 în Statele Unite, Laura Fermi, 
văduva marelui fizician atomist italian, a evidenţiat faptul că Ungaria, 
cu populaţia ei totală de zece milioane, a avut asupra dezvoltării ştiin¬ 
ţei în SUA o influenţă aproximativ egală cu aceea a Republicii Fede¬ 
rale Germania cu cei 60 de milioane de locuitori ai săi (înainte de 
reunificare). 2 

în palpitanta istorie a bombei atomice, fizicianul atomist Leo Szi- 
lârd, născut la Budapesta în 1898, a jucat rolul-cheie atât în domeniul 
tehnic, cât şi la crearea condiţiilor pentru ca lumea politică să accepte 
proiectul respectiv. 3 Ca atâţia remarcabili savanţi de origine evreiască, 
Szilârd şi-a făcut studiile de fizică teoretică în Germania, pe care a 
părăsit-o după venirea lui Hitler la putere. De la Londra, el a plecat 
în 1938 mai departe în Statele Unite, unde, cu incredibila lui putere 
de convingere, a făcut parte dintre fizicienii nuclearişti care şi-au dat 
seama de timpuriu de importanţa uriaşă a „reacţiei în lanţ“ pentru 
obţinerea energiei atomice şi, în acelaşi timp, erau alarmaţi de nişte 
ştiri din Germania despre o reuşită fisiune a nucleului atomic. Szilârd 
a împrumutat de la un prieten 2 000 de dolari pentru un gram de radiu 
şi în martie 1939 a repetat experimentul de la Berlin. La al şaptelea 
etaj al unui laborator al Universităţii Columbia din New York, Szilârd 
a căutat cu înfrigurare să vadă, împreună cu colegul său canadian 
Walter Zinn, dacă prin fisiunea uraniului vor apărea neutroni. „Am 

/V 

apăsat pe buton — am văzut semne luminoase. In această noapte, 
mi-a fost clar că lumea o apucase pe un drum plin de motive de îngri¬ 
jorare... “, a scris Szilârd mai târziu. în acea seară, Teller era acasă 
şi, ca de atâtea ori, se deconecta cântând Mozart; Teller era un pianist 
excelent. Deodată, sună telefonul: Megtalăltam a neutronokaî! „Am 
găsit neutronii 44 , strigă Szilârd emoţionat, care din motive de securitate 
a vorbit ungureşte. Atât Enrico Fermi, laureatul italian ai Premiului 
Nobel, cât şi Jeno Wigner, compatriot al lui Szilârd şi profesor 
de chimie la Princeton, au fost impresionaţi de experimentele şi 
argumentele lui Szilârd. Dar Fermi, imigrant dintr-o ţară ostilă, nu 

a găsit deocamdată nici un sprijin la forţele armate americane. Wigner 
şi Szilârd voiau de aceea să-i propună lui Albert Einstein să se adreseze 
reginei belgiene, pe care o cunoştea bine, pentru ca aceasta să facă 
în aşa fel, ca Germania să nu mai primească uraniu din Congo. într-o 
înăbuşitoare zi de vară din iulie 1939, au plecat amândoi la Long 

A 

Island, la întâlnirea cu Einstein. Intr-o mică localitate, au bâjbâit preţ 
de o jumătate de oră până ce, în sfârşit, i-au găsit casa de vară. Deşi, 
de fapt, auzea acum pentru prima dată despre posibilitatea unei reacţii 
în lanţ, Einstein — relatează Wigner — a înţeles în paisprezece minute 
întreaga problematică nucleară. Einstein dictă în nemţeşte o scrisoare 
pentru Belgia, Wigner luă notiţe, traduse textul în engleză, i-1 dădu 
lui Szilârd şi plecă spre California ca să-şi petreacă vacanţa acolo. 
Dar, între timp, Szilârd reconsideră chestiunea: străinătatea nu trebuia 

A 

să afle nimic despre o posibilă reacţie în lanţ. In loc de aceasta, 
el contactă un bancher, care colaborase mai înainte cu preşedintele 
Roosevelt şi care se declară gata să-i înmâneze acestuia o scrisoare 
a lui Einstein. Deci Szilârd îl rugă în scris pe Einstein să-i revadă 
proiectul de scrisoare către Roosevelt şi apoi să-l şi semneze. Nu exista 
decât o problemă: Szilârd nu ştia să şofeze. Aşa că îi propuse lui 
Edward Teller, colaborator şi el al Universităţii Columbia — ca şi 
el însuşi un absolvent de provenienţă budapestană al Universităţii 
Gottingen — să-l ducă cu maşina până la Long Island. 

La 2 august 1939, cei doi au plecat la drum. Dar Szilârd uitase 
din nou unde era locuinţa de vară a lui Einstein. Au întrebat încoace 

y 

şi-ncolo, dar nimeni nu ştia exact. în cele din urmă, Szilârd întrebă 
o fată de vreo opt ani dacă ştie unde locuieşte Einstein. Nici ea n-avea 
habar. La care Szilârd: „Ştii, bătrânul acela cu părul alb şi lung..— 
A doua casă de-aici, a răspuns micuţa. 

Einstein se arătă prietenos, oferi ceai şi-l rugă şi pe „şoferul 44 Teller 
să ia loc. Scrisoarea de două pagini redactată de Szilârd se referea 
la activitatea lui Fermi şi Szilârd şi pleda pentru o acţiune rapidă şi con¬ 
centrată din partea guvernului pentru a impulsiona cercetarea nucleară, 
a procura uraniu şi a pune la punct pe cât posibil o bombă proprie. 
Einstein a citit pe îndelete scrisoarea şi a semnat-o. La 3 octombrie, 
ea se afla în mâinile preşedintelui. 

„A fost momentul cel mai bun cu putinţă, imediat după ocuparea 
şi împărţirea Poloniei de către Germania nazistă şi Uniunea Sovietică. 
Dintr-o privire, Roosevelt a sesizat marele pericol. A dictat imediat 
o indicaţie către şeful biroului de standardizare ca să convoace o 

şedinţă pentru discutarea măsurilor propuse în scrisoarea lui Einstein 44 , 
a povestit Teller mai târziu. Drumul spre crearea şi finalizarea bombei 
atomice a fost lung. A fost şi presărat cu probleme neobişnuite: Fermi, 
Szilârd şi Teller încă nu erau cetăţeni americani. Cei trei unguri Szilârd, 
Wigner şi Teller — la Chicago li se spunea „mafia ungurească 44 — 
au fost numiţi membri ai Consiliului pentru problemele uraniului, 
consiliu din şase persoane instituit de Roosevelt. Cu chiu cu vai s-a 
reuşit în februarie 1940 să se obţină de la Pentagon 6 000 de dolari 
pentru achiziţionarea de materiale destinate experimentelor. A durat 
apoi până la 2 decembrie 1942 ca un reactor să facă posibilă la Chicago 

o reacţie în lanţ controlată. 

* > 

Fermi conducea experimentele, Wigner răspundea de cercetarea 
teoretică. în această istorică zi de 2 decembrie au fost prezente în 
marele laborator din Chicago 42 de persoane: un italian (Fermi), doi 
unguri (Wigner şi Szilârd), un canadian şi 38 de americani. Wigner 
adusese de la Princeton o sticlă de Chianti. Au ciocnit cu toţii şi şi-au 
urat ca această primă reacţie în lanţ controlată să-i facă pe oameni 
mai fericiţi şi mai lipsiţi de prejudecăţi. Fermi şi-a scris numele pe 
eticheta de Chianti, ceilalţi i-au urmat exemplul. Aceasta, întrucât 
numele martorilor acestui eveniment istoric nu se consemnaseră nică¬ 
ieri, a servit mai târziu ca listă de prezenţă. Washingtonului i s-a comu¬ 
nicat printr-o telegramă cifrată: „Navigatorul italian a debarcat de 
curând în Lumea Nouă. Băştinaşii sunt prietenoşi. 44 

Celebrul proiect Manhattan, construirea bombelor atomice în New 
Mexico la Los Alamos, a fost încununat de succes. La interval de 
câteva zile, au fost detonate, în vara lui 1945, trei bombe atomice: 
prima ca test, celelalte două la Hiroşima şi Nagasaki. Pentru cercetările 
sale deschizătoare de drumuri noi în fizica nucleară, Wigner a primit 
în 1963 Premiul Nobel. Lumii întregi Teller i-a devenit cunoscut ca 
„părinte al bombei cu hidrogen 44 . Deoarece aceasta depăşeşte cu mult 
puterea distructivă a bombei atomice, Teller s-a văzut curând expus 
unei critici dure, devenite şi mai sonore atunci când l-a sfătuit pe pre¬ 
şedintele Reagan să ia „iniţiativa de apărare strategică 44 (SDI). Celebrul 
şi faimosul „război al stelelor 44 nu mai părea o utopie. 

Rolul „mafiei ungureşti 44 şi al altor mulţi remarcabili oameni de ştiinţă 
din Ungaria — precum John von Neumann, inventatorul compute¬ 
rului, Theodore von Kârmân, şef de cercetare al aviaţiei militare a 
SUA, Georg de Hevesy, laureat al Premiului Nobel pentru cercetările 

sale asupra izotopilor în domeniul chimiei, şi John G. Kemeny, mate¬ 
matician şi preşedinte al lui Dartmouth College — le-a atras porecla 
de The Mariians ( Marţienii ). La Chicago şi Los Alamos au circulat 
zeci de anecdote. Yankee Magazine a publicat următoarea versiune: 

Kemeny, von Neumann, Szilârd, Teller şi Wigner s-au născut în acelaşi 
cartier al Budapestei. Nu este de mirare că oamenii de ştiinţă din Los 
Alamos au acceptat ideea că în urmă cu o sută de ani o navă cosmică de 
pe Marte a aterizat forţat undeva în centrul Europei. Există dovezi puter¬ 
nice privind originile extraterestre ale ungurilor: lor le place să umble 
din loc în loc (ca şi ţiganilor din aceeaşi regiune). Ei vorbesc o limbă 
extraordinar de logică şi simplă, care în general nu are nici o legătură cu 
limba vecinilor lor. Şi sunt mult mai deştepţi decât pământenii. — Cu 
un uşor accent de marţian, John G. Kemeny a adăugat încă o explicaţie: 
anume că este mult mai simplu să înveţi să scrii şi să citeşti ungureşte 
(decât englezeşte sau franţuzeşte), că şcolarii maghiari au mult mai mult 
timp să înveţe matematică . 4 

Mitul despre originile E. T. (extraterestre) ale ungurilor s-ar putea 
să fi apărut şi mai de timpuriu. Astfel, un istoric, autorul lucrării Fini¬ 
sarea bombei atomice , relatează că a existat următorul moment du¬ 
bios: „La Princeton a circulat o afirmaţie că Neumann, cel mai tânăr 
membru al noului Institut pentru Studii Superioare, om de 29 de ani 
în 1933, ar fi de fapt un «semizeu»: că a studiat temeinic fiinţa umană 
şi poate s-o imite perfect. 44 

Când a fost întrebat odată cum se face că în această generaţie Unga¬ 
ria a dat lumii atâtea genii, Wigner, laureatul Premiului Nobel, a spus 
că pentru el întrebarea este de neînţeles. Ungaria — a replicat el — 
nu a produs în acest timp decât un geniu, Johnny von Neumann. Lor¬ 
dul Kâldor, cunoscutul specialist în economie naţională şi consilier 
al guvernului laburist britanic în anii ’60, scria şi el în 1985 în ultimul 
său studiu: „Johnny a fost, fără îndoială, persoana care s-a apropiat 
cel mai mult de un geniu. 445 

Ungurii îi spuneau „Jancsi 44 Tatăl său, un bancher care ca atâţia 
alţi întreprinzători evrei de succes a fost înnobilat înainte de Primul 
Război Mondial de împăratul Franz Joseph, a fost contra ideii ca fiul 
său să studieze matematica, în ciuda genialităţii acestuia. „Cu matema¬ 
tica nu se câştigă bani 44 , argumenta el. Până la urmă, cei doi au ajuns 
la un compromis: Johnny a studiat la Berlin chimia şi a frecventat 
şi seminarul de fizică al lui Einstein. Pe lângă acestea, şi-a obţinut 
însă la Ziirich doctoratul ca inginer chimist. Cursul de matematică l-a 

absolvit summa cum laude la Universitatea din Budapesta. Neumann 
a fost probabil cel mai mare matematician al secolului al XX-lea, 
dar nu a existat un Premiu Nobel pentru matematică. Aceasta — potri¬ 
vit lui Kârmân — pentru că Alffed Nobel nu i-a iertat prietenei sale 
faptul că îl părăsise din cauza unui matematician. Neumann jucase 
şi la construirea bombei atomice un rol important. Dar abia în era 
Eisenhower a devenit el cel mai influent savant al Washingtonului. 
Elaborarea teoriei intimidării nucleare, ca şi inventarea „teoriei jocului 44 
(împreună cu economistul austriac Oscar Morgenstem) au rămas 
legate de numele lui Neumann. 

Când a întâlnit, în 1946, un coleg rus exilat, acesta i-a spus: „Aud, 
Johnny, că ţie nu ţi-e mintea decât la bombe. 44 — „Este complet fals. 
Mi-e mintea la ceva care este mult mai important decât bombele. Mi-e 
mintea la computer. 44 De fapt, Neumann şi-a sintetizat ideile în 1945 
într-un „prim proiect 44 de 101 pagini privind îmbunătăţirea maşinii 
de calcul folosite în epocă; acesta a fost caracterizat ca „documentul 
cel mai important care s-a scris vreodată despre computer şi funcţiile 
lui 44 . Când a hotărât să construiască la Princeton „computerul von 
Neumann 44 , armata şi marina SUA au preluat două treimi din costuri, 
iar Institutul însuşi o treime. Patru decenii mai târziu, un coleg ame¬ 
rican a spus despre acest proiect următoarele: „Neumann era, fără 
îndoială, un geniu. Aceasta însemna, printre altele, că putea să înţe- 

A 

leagă incredibil de repede un domeniu absolut nou. înainte să pro¬ 
iecteze computerul, şi-a luat liber două săptămâni, ca să studieze 
electronică, astfel încât a putut să controleze construcţia instalaţiei. 44 

A 

Dar şi un geniu s-a văzut neputincios în faţa cancerului. începând 
cu vara lui 1955, a luptat împotriva bolii care-1 măcina. La începutul 
lui 1956, stând într-un scaun cu rotile, a primit cea mai înaltă distinc¬ 
ţie americană, Ordinul Libertăţii, din mâinile preşedintelui Eisenhower 
personal. în clinică şi-a redactat ultima carte, Computerul şi creierul. 
Politicieni, generali şi amirali i-au căutat sfatul până în ultima clipă. 
Chiar şi noaptea a fost supravegheat, pentru a se preveni situaţia în care 
în somn ar fi putut să divulge secrete militare. Când a început însă 
într-adevăr să aibă halucinaţii în somn, le-a avut în ungureşte, iar sol¬ 
datul de serviciu nu a înţeles... După diagnostic mai avea de trăit doar 
optsprezece luni. A murit la şase săptămâni după a 53-a sa aniversare, 
între timp, se convertise la catolicism: „Probabil că există un Dumne¬ 
zeu. Multe lucruri sunt mai uşor de explicat dacă există un Dumnezeu, 
decât dacă nu există. 44 

Pe lângă geniul lui Jânos Neumann, istoria ştiinţei maghiare a mai 
înregistrat, într-adevăr, atâtea talente remarcabile şi atâţia laureaţi ai 
Premiului Nobel, încât lumea nu a încetat să-şi pună întrebarea privind 
factorii generatori ai extraordinarelor performanţe ale acestei mici 
naţiuni, şi nu numai în SUA. în 1937, mai ales pentru descoperirea 
vitaminei C, Albert von Szent-Gyorgyi a devenit primul ungur distins 
cu Premiul Nobel pentru medicină şi fiziologie. în această ordine de 
idei, atrage atenţia faptul că, iată, cu excepţia acestui caz, nu mai există 
laureat care să aibă cetăţenie maghiară. 

Dintre primii trei laureaţi de pe „lista ungară 44 , unul este conside¬ 
rat (pe bună dreptate) german, ceilalţi doi sunt trecuţi ca austrieci. 
Dintre ceilalţi „unguri autentici 44 , patru aveau cetăţenie americană, 
unul suedeză şi unul britanică. John C. Polânyi, laureat în 1986 al Pre¬ 
miului Nobel pentru chimie, este, ce-i drept, fiul plurivalentului profe¬ 
sor maghiar Michael Polânyi şi al unei unguroaice, dar el s-a născut 
la Berlin, a studiat la Manchester (unde tatăl său era profesor universi¬ 
tar), iar din 1962 este profesor de chimie la Universitatea din Toronto. 
La Elie Wiesel, lucrurile sunt şi mai complicate: locul naşterii sale 
(în România de azi) nu a aparţinut Ungariei decât trei ani începând 
din 1941. Wiesel, deportat la Auschwitz, este singurul supravieţuitor 
din familia sa, a studiat la Paris şi de un mare număr de ani este cetă¬ 
ţean american. 

* 

Independent de asemenea osteneli contabiliceşti, cum ar fi o listă 
completă a laureaţilor Premiului Nobel, rămâne necontestat faptul 
că ungurii din America (nu în ultimul rând şi prin nelaureaţi cu Nobel 
precum Neumann, Szilârd şi Teller) au exercitat o influenţă durabilă. 
Faptul că cei mai mulţi savanţi unguri (nicidecum numai naturalizaţi), 
cunoscuţi sau celebri pe plan internaţional, şi-au dobândit renumele 
în străinătate a fost determinat în primul rând de răsturnările de situa¬ 
ţie după Primul Război Mondial, concret de pendulările dintre teroarea 
„roşie 44 şi „albă 44 , dintre Republica Sfaturilor (133 de zile) dominată 
de comisari evrei şi tendinţele de bază antisemite, mai ales în învăţă¬ 
mânt, în cei 25 de ani ai regimului Horthy. Istoricii şi scriitorii care 
s-au ocupat de „misterul talentului unguresc 44 , precum Laura Fermi 
sau William O. McCagg jr, afirmă că majoritatea dintre ei s-au simţit 
ameninţaţi şi de aceea încă din 1919/20 şi-au părăsit patria. Deoarece 
mulţi nu numai că au studiat în străinătate, ci au şi rămas acolo, ei au 
avut un avans de timp faţă de acei germani care abia după luarea pute¬ 
rii de către Hitler s-au refugiat în Statele Unite sau altundeva. 

Originea evreiască singură nu este însă o explicaţie mulţumitoare, 
în primul rând, genii ca Bela Bartok sau Zoltân Kodâly au fost evrei 
tot atât de puţin ca şi, de pildă, George de Bekesy, laureat al Premiului 
Nobel, sau majoritatea marilor scriitori şi poeţi, de la Gyula Krudy 

A 

prin Zsigmond Moricz sau Endre Ady până la Attila Jozsef. In al 
doilea rând, nu trebuie să uităm nivelul incredibil de înalt al şcolilor 
medii ungureşti, mai ales al acelor gimnazii de elită pe care le-au frec¬ 
ventat cei mai mulţi „marţieni“. Ca fundal pentru performanţe extra¬ 
ordinare, calitatea vieţii intelectuale în capitala clocotind de vitalitate 
şi crescând extraordinar de repede de la sfârşitul secolului al XlX-lea 
încoace joacă şi ea un rol. în al treilea rând, trebuie luate în seamă 
şi valurile de emigrare din motive politice şi nu exclusiv din motive 
rasiale. 

Anul 1994 a furnizat un exemplu impresionant de continuitate a 
„misterului“ unguresc. La solemnitatea decernării Premiilor Nobel 
la Stockholm au fost printre americani doi cetăţeni care părăsiseră 
Ungaria abia în 1950, respectiv 1956. Primul, Jânos Harsânyi, era far¬ 
macist, filozof şi specialist în economie naţională la Universitatea 
Californiei din Berkeley, şi a primit distincţia pentru realizările sale din 
domeniul teoriei jocului (deci pe urmele lui Johnny von Neumann), al 
doilea, Gyorgy Olâh, fusese deja la Budapesta un chimist de vază. 
în 1956, s-a dus în Canada şi apoi în Statele Unite, unde a funcţionat 
ca profesor de chimie la Universitatea Californiei de Sud. O mică 
naţiune a fost deci reprezentată la Stockholm de doi savanţi de prim 
rang, chiar dacă purtători de paşaport american. O realizare într-adevăr 
unică în felul ei! 

Poate că Bekesy, laureatul Premiului Nobel, ne ajută să-i înţelegem 
mai bine pe „marţieni“: 

Dacă din cauza accentului ei deosebit (pe care după o anumită vârstă este 
imposibil să-l piardă), o persoană în străinătate este recunoscută ca fiind 
de origine maghiară, atunci aproape totdeauna urmează întrebarea: „Cum 
se face că o ţară aşa de mică a dat omenirii atâţia remarcabili oameni de 
ştiinţă?“ Ce-i drept, nu pot să dau un răspuns, dar aş vrea să menţionez 
ceva. Când trăiam în Elveţia, acolo totul era paşnic, liniştit şi sigur. în 
Ungaria, viaţa este altfel. Noi trebuia să ducem o luptă continuă pentru 
tot ceea ce voiam să realizăm. Uneori am câştigat; uneori am pierdut, dar 
până la urmă am supravieţuit. Situaţia aceasta nu ne-a retezat viaţa, cel pu¬ 
ţin în cazul meu. Oamenii au nevoie de asemenea provocări, şi acestea 
nu au lipsit niciodată din lunga istorie a Ungariei . 6 

Pentru un ungur aflat în străinătate era de-a dreptul o obligaţie să fie 
mai bun, mult mai bun decât toţi ceilalţi, a spus odată Edward Teller. 
Când, la paisprezece ani, din cauza lui Hitler s-a refugiat împreună 
cu părinţii la New York, matematicianul John G. Kemeny (1926-1992) 
nu ştia nici un cuvânt în engleză şi a frecventat apoi şcoala pe care 
o absolvise Henry Kissinger. în timpul examenului său de admitere 
luat cu brio la Princeton, profesorul, observându-i accentul străin, 
l-a întrebat de unde vine. La răspunsul lui Kemeny, examinatorul a 
exclamat ridicând din umeri: „Dumnezeule, încă un ungur!“ Kemeny 
a devenit mai târziu preşedinte al lui Dartmouth College, una dintre 
cele mai vechi şcoli superioare americane, iar la apogeul carierei sale 
a fost numit de preşedintele Carter în aprilie 1979 şef al unei comisii 
speciale din douăsprezece persoane care trebuia să cerceteze defici¬ 
enţele de la centrala atomică Three Mile Island. 

Un alt savant maghiar, Bâlint Telegdy, laureat al râvnitului Premiu 
Wolf pentru matematică, spunea la Budapesta într-o conferinţă despre 
tinereţea sa că pentru un tânăr maghiar în străinătate ar putea fi util 
să păstreze secretul asupra originii sale, căci în caz contrar se aşteaptă 
de la el realizări exagerat de mari. Oamenii ar crede atunci că au de-a 
face cu unul dintre aceşti marţieni purtători ai unei inteligenţe deosebit 
de dezvoltate şi vorbitori ai unei limbi ininteligibile. 

Poate că a existat însă o altă ramură în Statele Unite, şi mai copleşită 
de talent unguresc decât ştiinţele naturii. Se spune că pe un perete 
din camera directorului unui mare studio cinematografic de la Holly¬ 
wood atârna cu un mare număr de ani în urmă un afiş cu sublinierea: 
„Nu-i suficient să fii ungur.“ Se spune că unii adăugau în şoaptă: 
„...dar poate fi de folos 44 Ce-i drept, nu s-a găsit un martor ocular 
care să fi văzut cu adevărat acest afiş, dar şi ca pură născocire această 
poveste ar fi absolut edificatoare. Ea făcea parte din categoria împun¬ 
săturilor care proliferau din belşug contra maghiarilor. Un banc adesea 
citat venea tot de la Hollywood: „Un ungur intră ultimul pe uşa tur¬ 
nantă şi totuşi iese primul din nou afară.“ Un altul: „Care este deose¬ 
birea dintre un român şi un ungur? Amândoi sunt dispuşi să-şi vândă 
mama, dar numai ungurul o va livra punctual... 44 

/V 

Nu este greu de explicat amestecul de admiraţie şi răutate. In fapt, 
Hollywoodul a fost, cel puţin în parte, o creaţie ungurească. In anumite 
faze, producători, regizori, cameramani, compozitori şi actori din Unga¬ 
ria şi-au pus amprenta pe industria americană a filmului. 

Neungurii afirmă şi în ziua de azi că ungurii sunt cumva în legătură 
unii cu alţii, formează o „clică maghiară 44 . La baza acestui sentiment 
al comunităţii de apartenenţă, care nu trebuie tăgăduit, a fost şi este 
deosebitul amestec de cuvinte rostite şi accente folosite. In afară de 
tineri străini îndrăgostiţi, de spioni şi lingvişti zeloşi, cu greu s-ar putea 
găsi un om normal care să-şi dea osteneala să înveţe limba unui popor 
căruia rudele cele mai apropiate lingvistic îi sunt ostiacii şi vogulii, 
în număr astăzi de numai vreo 30 000 de oameni, aparţinând familiei 
de popoare ugro-finice de la vest de Ural. Cel mai important semn 
de recunoaştere rămâne însă tot accentul inconfundabil, acea „tără¬ 
gănare 44 cu voce tare sau înceată, care derivă din coloritul tonal al limbii 
materne. După cum spune Friedrich Torberg, însuşi celebrul drama¬ 
turg Ferenc (Franz) Molnâr îşi intona ungureşte germana sa „foarte 
selectă, cam demodată 44 . Accentul a fost, este şi rămâne semnul dis¬ 
tinctiv al ungurilor. 

Celebrul matematician maghiar al ultimelor decenii, Pal Erdos 
(1913-1996), care a publicat 1 475 de articole ştiinţifice importante 
şi care cu un mic geamantan a călătorit permanent prin întreaga lume, 
„omul care iubea numerele 44 (e titlul biografiei sale) 7 , vorbea în con¬ 
ferinţele sale prin America şi Marea Britanie o limbă atât de stâlcită, 
încât realizatorii unui film documentar american despre el s-au văzut 
nevoiţi să-l traducă. Când George de Bekesy, laureatul de mai târ¬ 
ziu al Premiului Nobel, a trebuit să-şi prezinte în 1947 la controlul 
emigrărilor viza de intrare, funcţionarul l-a întrebat dacă este sănătos. 
Bekesy, cu voce fermă, a răspuns: „Nu! 44 Stupoare generală până când 
cei de faţă şi-au dat seama că el confundase pe Are you healthy? „Sun¬ 
teţi sănătos? 44 cu Areyou wealthy? „Sunteţi bogat? 44 . 

Deosebit de dificil a fost de aceea pentru aceia care, fără cunoştinţe 
de limbă şi, de fapt, fără pregătire, şi-au încercat şansele în industria 
americană a filmului. Totuşi, două dintre figurile legendare ale Holly- 
woodului au fost imigranţi unguri, Adolph Zukor şi William Fox. Ei 
au fost dintre acei peste 400 000 de unguri care au venit în Statele 
Unite până în 1913. De altfel, fiecare al patrulea dintre ei s-a întors 
acasă. 8 Zukor şi Fox au rămas şi au făcut relativ repede epocă în istoria 
filmului. 

Amândoi proveneau din acelaşi ţinut, din apropiere de celebra re¬ 
giune viticolă Tokaj şi de Slovacia: locul de naştere al lui Zukor era 
Ricse şi cel al lui Fox satul Tolcsva. 9 Este adevărat că Fox a ajuns 

în America încă la vârsta de sugar. Zukor avea cincisprezece ani la 
sosirea sa în America şi a început curând să lucreze ca tapiţer şi, mai 
târziu, ca blănar de succes. Dar interesul său se îndrepta spre o „branşă 44 
cu totul nouă. Foarte de timpuriu, a descoperit ce şanse ofereau aşa-nu- 
mitele automate „Nickel~Odeon“ în care puteau fi văzute — până şi în 
vagoane de tren — nişte imagini în mişcare pentru cinci cenţi. Zukor 
a ridicat apoi la zece cenţi preţul biletelor de intrare. Acum câştiga 
bani frumoşi şi a devenit producător de filme. A participat — alături 
de investitori englezi şi francezi — la finanţarea primului film de o oră, 
o peliculă despre viaţa reginei Elisabeta a Angliei cu Sarah Bemhardt 
în rolul principal, şi, pentru 18 000 de dolari, sumă considerabilă 
atunci, a câştigat drepturile pentru Statele Unite. Deja cu primul său 
film mut, care a fost arătat la Teatrul Lyceum din New York, a dat 
marea lovitură. Zukor şi-a întemeiat după aceea propria firmă cu 
numele de Famous Players in Famous Plays „Actori celebri în piese 
celebre 41 , a angajat primele staruri de cinema ca Mary Pickford, John 
Barrymore şi a organizat Societatea de filme Paramount care gestiona 
o mie de cinematografe peste tot în Statele Unite. Prin înfiinţarea unui 
studio propriu, prin mutarea filmului în teatru şi apoi în cinematografe 
propriu-zise, mai ales însă printr-o publicitate de un fel nou, aptă să-i 
transforme pe actori în staruri, s-au creat premisele pentru ascensiunea 
vertiginoasă a lui Paramount la condiţia de firmă de notorietate uni¬ 
versală. Zukor nu a întrerupt niciodată total contactele cu vechea patrie 
şi a vizitat de mai multe ori mormântul părinţilor săi din cimitirul evre¬ 
iesc din Ricse. A murit în 1976, în vârstă de 104 ani. 

Ca tânăr, William Fox a fost fascinat şi el de posibilităţile de dezvol¬ 
tare ale noii arte. Era cu şase ani mai tânăr decât Zukor şi începuse 
ca reprezentant comercial. Cu un capital iniţial de 1 600 de dolari, 
a înfiinţat o nouă societate pentru cumpărare şi împrumut de filme. 
Când nu era mulţumit cu calitatea producţiei oferite, lua el însuşi 
asupră-şi producţia. A câştigat în plus cincisprezece „palate“-cinema 
în Brooklyn. în paisprezece ani, a reuşit să mărească de 25 de ori 
valoarea de piaţă a lui Fox Film Corporation. în 1930, băncile şi rivalii 
au fost, ce-i drept, mai tari decât el. Fox a trebuit să-şi vândă cota-parte. 
Upton Sinclair a relatat într-o carte de 300 de pagini povestea acestui 
jaf la care oricum Fox a primit, ca „victimă 44 , încă (atunci!) 20 de 
milioane de dolari pentru retragerea sa din afaceri. 10 

Hollywoodul îi voia acum pe cei mai buni regizori, pe cei mai buni 
scenografi, pe cei mai buni cameramani şi pe cei mai buni actori. 

Este drept că în publicaţiile oficiale şi semioficiale PR de până în 
ziua de astăzi s-a exagerat foarte mult în prezentarea influenţei regi¬ 
zorilor şi artiştilor unguri, dar ceea ce s-a petrecut, de fapt, a fost destul 
de impresionant. Regizorii George Cukor (a nu se confunda cu Zukor, 
întemeietorul lui Paramount), care a obţinut de pildă succesul mon¬ 
dial numit My Fair Lady , Joe Pastemak şi Charles Vidor au fost de 
origine maghiară — şi natural Michael Curtiz (iniţial Mihâly Kertesz), 
care a devenit după Sir Alexander Korda regizorul ungur de cel mai 
mare succes. 

Mihâly Kertesz, iniţial actor, a turnat în 1912 „primul film artistic 
unguresc cu actori unguri, cu loc al acţiunii unguresc şi cu acţiune 
ungurească^. 11 Până în 1918, un moment în care în Ungaria existau 
deja cincisprezece regizori de film dedicaţi integral acestei profesii — 
un număr mare în comparaţie cu alte ţări — au urmat alte 38 de filme. 
Apoi, Kertesz, ca şi Korda, fugind de samavolniciile succesivelor 
comandouri ofiţereşti, şi-a părăsit patria şi a plecat prin Viena la 
Hollywood. Din 1919, s-a numit Michael Curtiz şi a turnat în cei trei¬ 
zeci de ani americani ai săi tot atâtea filme cât turnase odinioară în 
Ungaria, printre acestea îndrăgitul film „Casablanca“ 

în ciuda sau poate tocmai din cauza succeselor sale, Michael Curtiz 

/\ 

nu era nici el iertat pentru cunoştinţele sale deficitare de engleză. In 
spatele lui, râdeau în permanenţă de el figuranţii şi lucrătorii scenei. 
Actorul David Niven a dat ca titlu memoriilor sale chiar un calambur 
involuntar al lui Curtiz: Bring on the empty horses. Această propozi¬ 
ţie s-a născut la lucrările de turnare ale unuia dintre filmele sale ameri¬ 
cane tipice. în cadrul unei secvenţe cu luptă, mai multe sute de călăreţi 
(comparşi) trecuseră tumultuos prin faţa camerei de luat vederi. Odată 
turnate scenele de masă, Curtiz voia să arate şi înfrângerea, caii urmau 
să se întoarcă în galop vijelios fără călăreţii căzuţi sau răniţi în luptă, 
în această clipă, regizorului, adresându-se asistenţilor săi, i-a ieşit 
din gură ceva de cea mai tenace pomenire la Hollywood: Bring on 
the empty horses /, ceea ce înseamnă în traducere literală: „Aduceţi 
caii goi pe scenă!“, dar într-un argou aproximativ: „Aduceţi muie¬ 
rile goale pe scenă! “ Desigur, în analele industriei filmului nu a intrat 
această creaţie lingvistică, ci râvnitul Oscar pe care Curtiz l-a primit 
în 1943 de la Academia Americană de Film. 12 

Dar de departe cel mai important şi mai cunoscut ungur din istoria 
filmului s-a născut în 1893 în satul Pusztaturpâszto din inima ţinutului 
locuit cândva de cumani şi iazigi. Este vorba de Lâszlo Sândor Kellner 
pe care lumea îl cunoaşte sub numele de Sir Alexander Korda. Acest 

fenomen de excepţie a fost iniţial ziarist, critic de film şi editor de 
reviste despre film. Cariera lui a început la Cluj, în Transilvania, dar 
curând şi-a înfiinţat la Budapesta o firmă proprie cu numele de „Corvin 44 . 
Korda a fost nu numai un bun regizor şi scenarist, ci şi un organizator 
de clasa întâi, primul producător care a lucrat cu dramaturgi şi redac¬ 
tori. Aceştia au servit ca verigă de legătură între studio şi scriitorii 
importanţi. Până în 1918, Korda a turnat nouăsprezece filme după 
pretenţioase texte literare pe care literaţi eminenţi le-au transformat 
în scenarii. Cel mai mare studio unguresc de film se găseşte şi azi în 
atelierul de altădată al lui Korda. 

Ca participant şi şef de producţie al celui mai mare studio unguresc 
de filme, Korda, împreună cu aproape toţi regizorii şi dramaturgii, 
a jucat un rol activ în timpul guvernului Kârolyi, ca şi în vremea Repu¬ 
blicii comuniste a Sfaturilor. După victoria contrarevoluţiei, Korda, 
Curtiz şi cei mai mulţi cineaşti s-au refugiat la Viena, unde temporar 
au zăbovit nu mai puţin de 38 de creatori de film unguri. în a sa de 
mai multe ori editată Istorie a Filmului Maghiar, Istvân Nemeskurty, 
istoricul culturii, a făcut următorul bilanţ: 

Anii douăzeci au adus falimentul producţiei şi artei ungureşti a filmului. [...] 
Persecuţia sistematică din partea fasciştilor lui Horthy a avut ca urmare 
pentru Ungaria pierderea celor mai buni regizori ai ei. S-a dezlănţuit teroa¬ 
rea albă. Soldaţi care purtau căciuli cu pene de cocor — simbol al armatei 
contrarevoluţionare — primeau ca distincţie cinematografe; văduve ale 
ostaşilor, cetăţeni cu vederi de stânga şi evrei erau alungaţi din cinema¬ 
tografele lor. [...] Plecarea lui Korda a lăsat în urmă un mare gol . 13 

în anii douăzeci, Zoltân (regizor) şi Vince (scenograf), amândoi fraţi 
ai lui Korda, au părăsit şi ei ţara şi s-au alăturat fratelui lor devenit 
celebru pe plan internaţional. 

Korda a făcut naveta între Hollywood, Berlin, Viena, Paris şi Londra, 
unde, în sfârşit, cu înfiinţarea unei societăţi de producţie de filme, a 
făcut breşă în piaţa celei de-a şaptea arte. între 1931 şi 1956, a semnat 
ca producător sau regizor pentru circa o sută de filme. Din lunga listă 
a producţiilor de succes, care în fond au creat odată industria de filme 
britanică, am putea evidenţia Henry al VlII-lea , Rembrandt , Anna 
Karenina şi Patru pene sau — ca exemplu deosebit de ilustrativ pentru 
stilul de lucru al lui Korda — Macul purpuriu . Subiectul referitor la 
eroul „tipic britanic 44 — care face pe naivul, dar este foarte inteligent 
— din vremea războaielor contra lui Napoleon provenea din pana 
baronesei maghiare Emma Orczy şi a fost transformat în scenariu de 

Lajos Biro, scenaristul preferat al lui Korda. Starul acestui film îndră¬ 
git a fost Leslie Howard, care trecea drept prototip al „britanicului 
cu şic“ Leslie Howard a murit într-un accident de avion în timpul 
celui de-al Doilea Război Mondial. Se numea iniţial Lâszlo Steiner 
şi era originar din Budapesta. Copil fiind, a emigrat împreună cu părin¬ 
ţii săi la Londra, iar acolo, înaintea carierei sale de cineast, a lucrat 
la bancă. La Macul purpuriu au fost unguri de altfel şi camerama- 
nul, scenograful şi, natural, cei trei fraţi Korda de pe lista de distribuţie. 

Muzica a scris-o compozitorul de muzică de film Miklos Rozsa 
devenit mai târziu la Hollywood o celebritate mondială. Acest ungur, 
mort în 1995 la 88 de ani, care a lucrat şi pentru Hitchcock, pentru 
Zukor şi pentru alţi regizori, a primit în total trei Oscaruri (1946,1948 
şi 1959). Dintre compozitorii de muzică de film provenea din Ungaria 
şi Joscph Kosma. Cântecul lui despre „frunzele moarte“ a devenit 
celebru în întreaga lume şi a fost cântat de mari interprete. 

Un alt ungur, John Halas, a făcut şi el carieră la Londra: ca dese¬ 
nator pentru filme de desene animate. A fost producătorul Fermei ani¬ 
malelor de Orwell. 

Sir Alexander Korda, înnobilat de regina Elisabeta, a fost, desi¬ 
gur, nu numai un uriaş al istoriei filmului, ci, potrivit amintirilor şi 
însemnărilor concordante ale multor unguri, şi un om neobişnuit de 
săritor. Se spune că i-a ajutat cu bani şi pachete pe nenumăraţi com¬ 
patrioţi din vechea patrie sărăciţi sau ajunşi în dificultate. 

Această listă aproape fără sfârşit a succeselor ungureşti din film şi 
teatru continuă (din păcate) să fie completată cu Zsazsa Gâbor, astăzi 
trecută cu mult peste optzeci, care-şi datorează reputaţia mai degrabă 
escapadelor ei cu bărbaţi bogaţi şi celebri decât rolurilor din filme. 
Cu toate acestea, în 1995 la o anchetă printre 400 de tineri oameni 
de afaceri din 22 de ţări, ea a ieşit ca numărul unu pe o listă a ungurilor 
celebri, listă conţinând numele a patruzeci de personalităţi. 14 Pe un 
alt loc de frunte a aterizat actriţa porno Cicciolina (Ilona Staller) 
devenită actualmente deputat italian. Când actriţa unguroaică de film 
Eva Bartok, în vârstă de 69 de ani, a murit în august 1998 într-un 
hotel londonez, ziare germane, austriece şi britanice au publicat necro¬ 
loguri pe mai multe coloane despre fosta soţie a lui Curd Jiirgens, 
prietenă a lui Frank Sinatra şi a marchizului britanic Milford-Haven 
(văr şi martor la cununie al prinţului Philip). Eva Szoke, născută la 
Budapesta, a jucat, ce-i drept, în patruzeci de filme — scria londonezul 
Times — dar ea a fost „celebră din cauza celebrităţii ei“. Vorbea cinci 

limbi şi a jucat cu Burt Lancaster şi Bemhard Wicki, dar accentul 
unguresc nu şi l-a pierdut nici în engleză, nici în germana. 15 

Alţi actori importanţi şi alte actriţe importante din Ungaria s-au 
cufundat de mult în uitare. Este cazul starului filmului mut Vilma 
Bânky, al Ilonei Massey sau al lui Bela Lugosi, primul şi cel mai înspăi¬ 
mântător Dracula din istoria filmului. Sau Pal Lukâcs care — ca Paul 
Lukas la Hollywood, foarte chipeş şi cu un „uşor accent unguresc 41 — 
a avut multe succese; pentru rolul său în De gardă la Rin a primit 
în 1943 un Oscar. 

Ungurul american cel mai cunoscut astăzi, anume Tony Curtis (ini¬ 
ţial: Bemie Schwartz), a trebuit şi el, deşi născut la New York, să 
lupte în primul rând împotriva frapantului său accent unguresc. Tatăl 
său, un croitor evreu sărac, a venit abia în 1921 cu familia la New 
York: „Primele mele cuvinte au fost ungureşti. Acasă n-am auzit 
vorbindu-se în engleză, nici măcar în idiş; noi vorbeam numai ungu¬ 
reşte. .. Până pe la şase sau şapte ani, am mers la şcoala primară, nu 
am fost conştient că sunt în America. Credeam că Mâteszalka tre¬ 
buie să fie undeva după colţ şi eram sigur că Budapesta se găseşte 
la capul străzii.“ Cincizeci de ani mai târziu şi după aproape o sută 
de filme, actorul, devenit între timp celebru în toată lumea, împreu¬ 
nă cu fiica sa cea mai mare, s-a dus în orăşelul unguresc Mâteszalka, 
la 30 de kilometri de graniţa ucraineană, unde a vizitat casa natală 
a tatălui său. 

Tony Curtis (căsătorit între timp a zecea oară, de data aceasta cu 
un model mai tânăr cu 35 de ani) a preluat atunci preşedinţia de onoare 
a unei asociaţii care, adună bani pentru restaurarea de sinagogi în 
Ungaria şi care în cinstea tatălui său, Curtis Emanuel Schwartz, a 
primit numele de „Fundaţia Emanuel pentru cultură maghiară 44 . 16 

In industria filmului nu au existat, fireşte, numai poveşti cu succese. 
Din cauza legilor antievreieşti, cel mai mare comic maghiar al tuturor 
timpurilor, Gyula Kabos, a trebuit ca la cincizeci de ani să-şi ia 
rămas-bun de la studioul de filme şi să-şi facă în America o carieră 
nouă. A murit în emigraţie în 1941 de infarct. 

în lumea germanofonă a filmului, cântăreţe şi dansatoare ca Martha 
Eggerth (soţia lui Jan Kiepura), diva de operetă Gitta Alpâr (soţia 
lui Gustav Frohlich) şi mai ales şi pe durata cea mai lungă Marika 
Rokk, au fost cele care au răspândit numele Ungariei şi, fireşte invo¬ 
luntar, şi clişeele cu „pustă, paprică, piroşcă 44 . Din echipa celor trei 
regizori „Geza von 44 , anume Bolvâry, Czifffa şi Radvânyi, Geza von 

Radvânyi a făcut epocă în istoria filmului maghiar şi european în 1947 
cu Undeva în Europa. Astăzi, Istvân Szabo este pe plan internaţio¬ 
nal regizorul poate cel mai cunoscut, care a primit un Oscar în 1981 
pentru Mephisto (cu Klaus Maria Brandauer în rolul principal), la 
fel ca şi desenatorul pentru filme de desene animate Ferenc Rofusz 
pentru Musca. 

In ultimii ani, Robert Halmis Stern s-a afirmat în dura concurentă 
de pe piaţa filmului american de televiziune. Fiu al unui cunoscut 
fotograf portretist maghiar, a fost şi el după sosirea sa în 1950 în Sta¬ 
tele Unite mai întâi fotograf de profesie, mai ales pentru Life Maga¬ 
zine. Firma sa de producţie a găsit o nişă lucrativă şi a organizat în 
stil mare producţia de serii şi filme mai lungi pentru giganţi TV ca 
ABC. In cele aproximativ 200 de serii mai lungi şi filme ale sale 
{Alice în Ţara Minunilor , Moby Dick , Ferma animalelor , Crimă şi 
pedeapsă) joacă staruri de nivel mondial, de la Peter Ustinov şi Paul 
Newman până la Isabella Rossellini şi Ben Kingsley. Astfel se închide 
cercul acelor producători plini de fantezie, de la Zukor şi Fox până 
la Halmi care, în acest secol, împreună cu atâţia regizori şi actori, 
cameramani şi compozitori, au marcat industria filmului mut, vorbit 
şi TV... 

Scriitorul şi, mai ales, dramaturgul maghiar cel mai cunoscut pe 
plan mondial este până astăzi Ferenc Molnâr (1878-1952), despre 
care mulţi cred că a fost de fapt un austriac. El trăise efectiv un număr 
mare de ani la Viena şi poate că nicăieri, în nici un repertoriu piesele 
sale nu figurează cu atâta regularitate ca în cel vienez. Totuşi, cele 
41 de piese de teatru, unsprezece romane, opt volume de povestiri 
şi reportaje (inclusiv relatările din Primul Război Mondial şi astăzi 
interesante) ale sale le-a scris fără excepţie în ungureşte. Cu ferme¬ 
cătorul său roman din lumea micilor şcolari, Băieţii de pe strada Pal , 
şi cu minunata lui piesă Liliom , tragicomedia golanului şi a lui 
pierde-vară din parcul de distracţii şi din crângul municipal, „Praterul“ 
Budapestei, el a fost un scriitor profund modem. Ca nimeni altul, a 
intuit climatul psihic şi spiritual al capitalei multiculturale care ples¬ 
nea din toate încheieturile, precum şi mediul muncitoresc şi mic-bur- 
ghez al Pestei. 

„Legenda periferiei urbane' 4 cu servitoarea Julie, Liliom şi cu figu¬ 
rile lumii interlope a căzut la premiera din 1919 de la Budapesta. Dar, 
în cursul anilor, ea a devenit un succes mondial absolut de la Viena 
până la New York. Piesa a fost ecranizată în mai multe variante. Ca 

musical intitulat Carusel (compozitor: Richard Rodgers, libretist: 
Oscar Hammerstein) a fost montată după 1945 de 890 de ori pe Broad- 
way. Intre 1913 şi 1948, peste o duzină dintre piesele sale ( Lebăda , 
Jos la castel , Garda de corp etc.) au fost jucate în diferite prelucrări 
pe Broadway. I s-au ecranizat în total douăzeci şi cinci de piese, cu 
idei geniale şi dialoguri scânteind de umor pestan. El a fost singurul 
autor neenglez care a apucat să-şi vadă operele apărute într-o ediţie 
completă în limba engleză. în perioada lui de glorie, Molnâr, fiu al 
unui medic budapestan, lucra extraordinar de repede: pe Liliom îl 
compusese în douăzeci şi una de zile în cafeneaua literaţilor şi ziariş¬ 
tilor numită „New York 44 şi existentă şi astăzi pe Pester Ring. 17 

în acelaşi timp, Molnâr a fost un mare maestru al anecdotei. Iată două 
dintre cele frecvent citate, aici în versiunea consemnată de Friedrich 
Torberg, care din 1945 a împărţit cu Molnâr cinci ani din emigraţia 
sa la New York: 

Odată, unul care noaptea petrecea şi ziua dormea trebuia să se prezinte 
ca martor la un proces programat a se ţine înainte de amiază şi prietenii 
lui de-abia reuşiseră să-l scoată dis-de-dimineaţă în stradă. Atunci, acesta, 
arătând spre mulţimea de oameni care se grăbeau care-ncotro, a întrebat 
buimăcit: „Toţi sunt martori?!“ 

După o pauză mai lungă, el a făcut o vizită la Budapesta. La întoarcere 
din această vizită a găsit formula cu adevărat lămuritoare pentru situaţia 
economică de-acolo: „în întreaga Budapestă există încă 2 000 de pengo, 
şi pe acestea în fiecare noapte le cheltuieşte altcineva/ 418 

Din 1940 până la moartea sa, în 1952, dramaturgul ale cărui piese 
au fost montate în 28 de limbi a locuit în camera 835, la etajul VIII 
al celebrului hotel „Plaza“ („A luat totdeauna camera cea mai ieftină 
din cel mai bun hotel! 44 ) din New York. La acest principiu al lui Molnâr 
s-a referit Alfred Polgâr, traducător al lui Molnâr şi eseist, atunci când 
a scris în necrologul dedicat prietenului său: „Cred că un asemenea 
loc i se cuvine lui şi acolo sus, în aşezarea pentru cei care în timpul 
vieţii au scris piese de teatru bune; o cămăruţă, dar în casa în care 
locuiesc cei mari...“ 19 

Unul dintre cei mai de succes dramaturgi şi libretişti ai acestui se¬ 
col, Menyhert (Melchior) Lengyel, născut în 1880, a văzut şi el, ca 
Alexander Korda, lumina zilei într-o câmpie joasă ungurească tipică, 
la Balmazujvâros, la marginea pustei de la Hortobâgy. Piesa sa de 
teatru Taifunul a fost montată de sute de ori la Viena şi Berlin, Paris 

şi New York. Lengyel a compus libretul pentru Mandarinul miracu¬ 
los al lui Bela Bartok, ca şi scenariile pentru filme îndrăgite ca 

* 

Ninocika (cu Greta Garbo) şi îngerul albastru (cu Marlene Dietrich). 

Cel mai cunoscut şi mai de succes dramaturg maghiar de astăzi este 
George (Gyorgy) Tâbori, care a devenit o figură reprezentativă mai 
ales în spaţiul lingvistic german. S-a născut la Budapesta. Tatăl său, 
ziarist evreu, a fost asasinat la Auschwitz. La Londra, a început să 
scrie în engleză şi, în timpul celui de-al Doilea Război Mondial, a 
lucrat în calitate de corespondent BBC şi ofiţer de informaţii în Bal¬ 
cani şi Orientul Apropiat. Tâbori a publicat mai multe romane, care 
atunci însă nu au stârnit un ecou puternic. Paul, fratele său mai mare 
cu şase ani, a trăit şi el la Londra, a scris numeroase cărţi de ştiinţă 
popularizată şi a fost temporar şi preşedinte al PEN-clubului inter¬ 
naţional. George a petrecut după aceea aproape un sfert de veac în 
Statele Unite, mai ales în California şi New York. E drept că a lucrat 
ca autor de scenarii şi asistent de regie cu figuri remarcabile ca Alfred 
Hitchcock, Anatole Litvak şi Joseph Losey, e drept că s-a împrietenit 
cu Chaplin şi Brecht, e drept că prima sa piesă Flight into Egypt a 
fost pusă în scenă pe Broadway de Elia Kazan, dar breşa cu adevă¬ 
rat mare a facut-o Tâbori în Germania şi Austria relativ târziu. Umorul 
său negru, gluma sa muşcătoare, poezia sa profund umană, chiar dacă 
adesea şocantă, gravitează permanent în jurul iubirii, urii şi morţii. 

r\ 

In Lupta mea (premieră în mai 1987 la Wiener Akademietheater), 
piesa sa poate cea mai de succes de până acum, apare o pereche gro- 
tescă, şocantă: negustorul ambulant evreu Schlomo Herzl şi Adolf 
Hitler ca locatari ai unui azil vienez pentru cei fără adăpost. Ură şi 
râs, iubire şi glumă în tradiţia iudeo-maghiară de după Auschwitz 
îmbină în piesele lui Tâbori istoria proprie cu cea iudaică şi cu cea 
germană (şi austriacă). In 1992, lui Tâbori i s-a conferit Premiul Georg 
Biichner. Cu acel prilej, Wolf Biermann a vorbit despre „poveşti pe 
care nişte copii fricoşi nu vor deloc să le audă şi de care totuşi nu 
se pot sătura“ 20 . 

Din categoria acestora fac parte, de exemplu, Horrorfarce 2] (Peter 
von Becker) despre Auschwitz, montată mai întâi la New York şi apoi 
la Berlin, Canibalii şi piesa Curajul mamei , dedicată supravieţuirii 
mamei sale. Există o tradiţie a evreilor unguri care trăiesc, lucrează 
şi scriu în mai multe limbi. Este cazul scriitorului Arthur Koestler, 
al sociologului Karl Mannheim, al genialului artist Lâszlo Moholy-Nagy, 
al ziaristului fotograf Stephan Lorant sau al „marţienilor“ care s-au 

ocupat de ştiinţele naturii. Pentru cunoscătorii istoriei ungare, faptul 
că Tâbori se înscrie în această tradiţie nu ar fi în sine aşa de uimi¬ 
tor. George Tâbori este însă unic în felul lui în teatrul germanofon, 
pentru că el a fost în acelaşi timp autor de piese şi regizor, uneori şi 
actor şi director de teatru, roluri pe care parţial continuă să le unească 
în persoana sa. El este poate ultimul pod între istoria ungară şi exilul 
britanico-american, între tradiţia culturală central-europeană şi postmo- 
demism. Deşi Tâbori, mai ales în societate, tot ungureşte vorbeşte, 
fără greşeli, chiar dacă iniţial cam încet, şi deşi copilăria şi prima 
tinereţe şi le-a petrecut în vechea patrie, gloria lui internaţională nu 
este legată de Ungaria. Piesele sale, poate şi din cauza traumei din 
1944/1945 din oraşul său natal, sunt mult mai puţin cunoscute în 
Ungaria decât în Germania sau Austria. 

Un alt scriitor de reputaţie mondială este cu opt ani mai vârstnicul 
Arthur Koestler. Etapele vieţii lui au fost Budapesta şi Viena, Berlin 
şi Moscova, Madrid şi Londra. Născut în 1905 la Budapesta, Koestler 
a studiat la Viena şi a crescut în condiţii de bilingvism. Strălucit jur¬ 
nalist la ziarele editurii berlineze Ullstein, el s-a înscris în 1931 în 
Partidul Comunist German (PCG). E drept că nu şi-a uitat niciodată 
maghiara şi n-a încetat să facă scurte vizite în oraşul său natal în care 
se împrietenise şi cu Attila Jozsef, dar a fost marcat în primul rând 
de atmosfera spirituală şi politică a Republicii de la Weimar. 

El a dobândit pentru prima dată renume mondial în războiul civil 
din Spania. Pentru a strânge date despre intervenţia germană şi ita¬ 
liană, a călătorit curajos şi liniştit prin ţinutul controlat de generalul 
Franco. A facut-o în calitate de corespondent al londonezului News 
Chronicle. Periculoasa aventură s-a încheiat cu arestarea şi condam¬ 
narea lui la moarte. După o campanie internaţională de presă şi o 
detenţie de patru luni, a fost pus în libertate. 

In primăvara lui 1938, Koestler părăseşte PCG şi devine din 1940 — 
adesea combătut, calomniat şi iniţial neştiind în ce să mai creadă — 
primul scriitor care şi-a analizat extrem de aspru nefastul experiment 
comunist. După Tratamentul spaniol (.Dialog cu moartea ), Koestler 
a scris romanul cu cheie Eclipsă de soare despre simulacrele de proces 
de la Moscova şi o culegere de articole Yoghinul şi comisarul , care 
nu numai că au atins mari tiraje, ci au avut efect exploziv în ţări ca 
Franţa, cu un puternic partid comunist. Koestler a intrat în istorie ca 
distrugător de mituri, şi aceasta cu mult înaintea lui Soljeniţân. Numai 

că atunci mult mai puţini au fost aceia care i-au auzit mesajul. De o 
asprime neîndurătoare a fost crivăţul care i-a bătut în faţă. 

La Londra, după primirea cetăţeniei britanice, n-a mai avut nici 
o clipă de şovăială în atitudinea de respingere şi demascare a totali¬ 
tarismului. Cele două volume autobiografice ale sale sunt o capti¬ 
vantă, incomparabilă introducere în istoria Europei anilor treizeci şi 
patruzeci ameninţată de expansiunea brună şi roşie. Mai târziu, a scris 

/■s 

o duzină de lexicoane pe diferite teme ştiinţifice. In anul de criză 1956, 
s-a identificat cu Ungaria. în primul moment de indignare, el a vrut 
ca, împreună cu intelectuali tovarăşi de idei, să ia cu asalt chiar clă¬ 
direa legaţiei ungare. După ce prietenii l-au reţinut de la acest pas, 
el nu s-a lăsat însă până nu i-a spart cu pietre câteva geamuri. Cel 
puţin aşa sună versiunea difuzată în scris şi verbal de prietenul său 
George Mikes şi preluată şi de noua biografie a lui Koestler. 22 El a 
organizat şi o adunare internaţională de protest după zdrobirea revo¬ 
luţiei. înainte de plecarea lui Hugh Gaitskell, liderul de-atunci al 
laburiştilor, la o întâlnire cu Hruşciov la Moscova, Koestler i-a dat 
telefon la miezul nopţii şi l-a implorat să ceară punerea în libertate 
a lui Tibor Dery şi a altor scriitori arestaţi. 

Datorită mamei sale şi şcolilor vieneze, Koestler vorbea o germană 
fără accent, dar, după propria-i mărturie (dintr-o revistă a exilului 
unguresc), visa în ungureşte. Ceea ce-1 făcea să sufere era puternicul 
şi ireductibilul său accent maghiaro-german când vorbea în engleză. 
Dar toate cărţile din perioada lui londoneză şi le-a scris în această 
limbă. A fost un intelectual neobişnuit de incitant din punct de vedere 
spiritual, adesea insuportabil din punct de vedere uman, un intelec¬ 
tual care uneori bea prea mult, un preferat al femeilor. Iremediabil 
bolnav, şi-a pus capăt zilelor în 1983 împreună cu Cynthia, mult mai 
tânăra lui soţie. 

Dar marile nume ale literaturii maghiare care nici astăzi nu sunt cunos¬ 
cute străinătăţii? După 1956, unii scriitori foşti comunişti, ca Tibor Dery 
şi Gyula Hây, arestaţi fiind, au devenit cunoscuţi pe plan internaţional, 
deşi mai ales piesele de teatru ale lui Hây fuseseră montate şi înainte 
peste hotare. Povestirile scurte ale lui Dery, care demascau neomenia 
erei staliniste, prezentaseră şi ele interes pentru reviste şi edituri. Dar 
lui Gyula Illyes, pe-atunci cel mai mare poet în viaţă, i-a rămas blocată 
intrarea în cercul candidaţilor serioşi la Premiul Nobel pentru literatură. 

Adevărul amar este că după 1945 în străinătate erau cunoscuţi mai 
puţini scriitori unguri decât între cele două războaie mondiale. Cu 

toate acestea, diversele uniuni din perioada „kâdârismului târziu“ încă 
aveau pe listele lor 3 000 de artişti plastici, 600 de scriitori şi 70 de 
regizori de film. în împrejurările internaţionale ale anilor ’70 şi ’80, 
ungurii, spre deosebire de cehi şi de polonezi, au rămas din păcate 
în urmă. 

Singura excepţie a fost umoristul Ephraim Kishon din Israel. Se 
numea, de fapt, Hoffman, dar în Ungaria el era încă Ferenc Kishont, 
tânăr colaborator la Ludas Matyi , foaia umoristică a regimului. în 
1949, a emigrat în Israel şi a învăţat atât de bine ivritul, încât a putut 
să-şi compună humoreştile pentru ziare şi, mai târziu, şi sub formă 
de carte în această limbă extraordinar de dificilă pentru un ungur. în 
spaţiul germanofon, el a devenit un autor de bestseiler. Kishon dato¬ 
rează acest fapt mai ales (cum recunoaşte el însuşi în Amintirile sale) 
înzestratului său traducător din engleză, scriitorul Friedrich Torberg. 

în ultimii ani, câţiva scriitori maghiari au înregistrat succese în 
materie de captare a atenţiei în spaţiul germanofon. Atenţia indubi¬ 
tabil mai mare a editurilor şi foiletoanelor este legată, în primul rând, 
de faptul că există numeroşi traducători remarcabili. Cu reeditarea 
zguduitorului său reportaj despre Auschwitz, Imre Kertesz, scriitorul 
Holocaustului, a obţinut un mare succes datorită faptului că, de data 
aceasta, a fost tălmăcit în germană de o înzestrată traducătoare şi nu 
numai datorită faptului că această carte a coincis cronologic cu noua 
fază a discuţiei despre trecut. Dar şi Gyorgy Konrâd, Peter Esterhâzy, 
Peter Nâdas, Gyorgy Dalos, Istvân Eorsi, Lâszlo Krasznahorkai şi 
mulţi alţii îşi au comunităţile lor de cititori fideli. Faptul însă că unii 
dintre cei mai importanţi romancieri ai secolului al XX-lea ca Gyula 
Krudy, Zsigmond Moricz sau Dezso Kosztolânyi fie n-au fost traduşi 
deloc, fie au fost traduşi cu întârziere de decenii cu greu mai poate 
fi reparat. Un aspect aproape insolvabil al situaţiei constă în aceea 
că probabil nicăieri nu există pe cap de locuitor atât de mulţi şi-atât 
de buni poeţi ca în Ungaria. Şi chiar cei foarte mari ai acestui secol, 
ca Endre Ady, Attila Jozsef, Gyula Illyes, chiar dacă au fost traduşi, 
tălmăcirile sunt realizate la un nivel foarte scăzut. Specificul limbii, 
tulburările politice, lipsa lobbyurilor literare formează probabil 
fundalul complicat al deficitului de interes pentru literatura maghiară. 

Spre deosebire de cum au fost şi sunt în literatură, ungurii au fost şi 
sunt, în lumea muzicii, o adevărată mare putere. Cele două genii ungu¬ 
reşti ale muzicii, Bela Bartok (1881-1945) şi Zoltan Kodaly (1882-1967), 

s-au apucat încă de la începutul secolului să adune cu ajutorul unui 
fonograf cântece populare din zone îndepărtate, locuite de unguri, 
români şi slovaci. Ei s-au convins că acele cântece populare cântate 
de orchestrele ţigăneşti atât de îndrăgite şi azi nu aveau nimic în 
comun cu vechea muzică populară ungurească. Cei doi remarcabili 
compozitori unguri au fost salvatori ai moştenirii muzicale naţionale, 
în acelaşi timp însă au fost adversari hotărâţi ai naţionalismului deşăn¬ 
ţat al perioadei interbelice. Spre deosebire de Kodâly, Bartok a fost 
şi un excelent pianist. De la ale sale Improvizaţii pe teme populare 
maghiare şi de la sonatele pentru vioară şi pian până la opera avan¬ 
gardistă Castelul lui Barbă Albastră (1911, libretist a fost Bela Balâzs, 
mai târziu mare teoretician al filmului) şi până la pantomima expre¬ 
sionistă într-un act Mandarinul miraculos (1924), de la cvartetele de 
coarde până la Cantata profana , Bartok a fost un pionier al spiritului 
modem, un artist admirat în întreaga lume. El a rămas (ca şi Kodâly) 
un om într-o epocă a neomeniei. într-un lexicon britanic de muzică, 
se spune laconic despre Bartok: „Compozitor maghiar; stabilit din 
1940 în Statele Unite, unde a murit sărac/ 4 

Toate acestea sunt adevărate în ceea ce-1 priveşte pe Bartok; nu 
lipseşte decât motivul emigrării sale, la vârsta de aproape 60 de ani. 
După anexarea Austriei, el însuşi spunea într-o scrisoare către prie¬ 
teni: „Există pericolul ca Ungaria să capituleze în faţa acestui regim 
sângeros şi tâlhăresc. E greu de imaginat situaţia în care ai trăi în 
continuare şi ai munci într-o asemenea ţară/ 4 Iar mai târziu: „Din 
păcate, aproape toţi creştinii culţi laudă sistemul nazist, mie mi-este 
într-adevăr ruşine că provin din această pătură socială. 44 în 1940, cu 
puţin înainte de a emigra în America, el a interzis într-un testament 
redactat la Budapesta ca după moartea lui să se dea numele lui unor 
străzi sau să se dezvelească în cinstea sa plăci comemorative, atâta 
timp cât pieţe sau străzi din Ungaria poartă numele „acestor doi oa¬ 
meni 44 (era vorba de Hitler şi Mussolini). 23 

Bartok a plecat de bunăvoie; emigrarea sa a constituit o impre¬ 
sionantă faptă morală de mare răsunet. Kodâly a rămas în Ungaria 
până la sfârşitul vieţii lui, dar şi-a folosit poziţia ca pe „o instituţie 
naţională 44 , ca să ajute oameni sub două dictaturi. Al său Psalmus Hun - 
garicus , opera Hâry Jânos , Dansurile din Galănta şi Dansurile de 
pe Mureş reînvie tradiţii ungureşti pierdute din Ungaria şi Transilva¬ 
nia. Bartok îl preţuia ca pe maestrul unui clasicism unguresc: „Dacă 
sunt întrebat în ale cui opere şi-a găsit spiritul unguresc întruparea per¬ 
fectă, trebuie să răspund mereu: în operele lui Kodâly/ 424 Al treilea 

compozitor celebru al acestei generaţii, dar mai puţin naţional şi modem, 
a fost Emo (Emst) von Dohnânyi* (1877-1960) care, începând din 1948, 
a trăit în Statele Unite şi care, cu lucrările orchestrale, concertele pentru 
pian şi operele sale, s-a ancorat mai curând în tradiţia muzicală germană. 

Cei doi compozitori contemporani care ocupă o poziţie la fel de remar¬ 
cabilă în lumea muzicală a vremii noastre sunt Gyorgy Ligeti (n. 1923) 
şi Gyorgy Kurtag (n. 1926). Ligeti, născut într-un orăşel de provincie 
din Transilvania, a făcut şcoala la Cluj. După încheierea celui de-al 
Doilea Război Mondial, a studiat la Academia de Muzică din Budapesta 
şi, imediat după aceea, a lucrat acolo ca docent pentru teoria muzicii. 
Bartok i-a devenit model în arta compoziţiei. în era comunistă, primele 
sale lucrări au fost interzise ca formalist-decadente. Abia după fuga 
sa din 1956 a aflat Ligeti că în dificilii ani cincizeci Kodâly personal 
îl salvase de la concedierea din Academia al cărei preşedinte era 
bătrânul compozitor. 

Ligeti s-a refugiat la Viena şi a plecat apoi la Koln, mai târziu la 
Hamburg. Acolo a predat până în 1989 ca profesor la Şcoala Supe¬ 
rioară de Muzică. La început, compoziţiile lui au dat naştere unor 
controverse vehemente. Cu premiera entuziast primită a lucrării Atmos- 
pheres la zilele muzicale din 1961 de la Donaueschingen, compo¬ 
zitorul s-a impus definitiv. Şi când, pentru filmul său 2001: Odisee 
în spaţiul cosmic , Stanley Kubrik a folosit părţi din această lucrare şi 
din piesele corale Lux aetema şi Requiem, Ligeti a dobândit — o rari¬ 
tate pentru un tânăr compozitor contemporan — acces la un public 
larg. Să nu pomenim decât în subsidiar faptul că nu i s-a cerut acordul 
pentru muzica de film şi că abia după ce s-a intervenit cu nişte avocaţi 
i s-au plătit ceva bani. Unul dintre succesele lui cele mai mari a fost 
opera de teatru absurd Le Grand Macabre compusă în anii ’70, operă 
care este un imn închinat victoriei iubirii asupra morţii, o denunţare 
a ideologiilor şi a maleficilor cârmaci populişti, scomitori de lozinci. 

Criticii au lăudat originalitatea lui Ligeti în toate fazele creaţiei 
lui. Un muzicolog elveţian i-a făcut următoarea caracterizare sintetică: 

Mai întâi ca strident cultivator de tonuri noi şi ca spaimă a burghezului, 

apoi din ce în ce mai mult în rol de compozitor curtat şi, în vremea mai 


* Tatăl dirijorului Christoph von Dohnânyi şi al politicianului german 
Klaus von Dohnânyi. 

de pe urmă, chiar şi ca firmă a organizatorilor de concerte conservatori, 
Ligeti face curând patruzeci de ani de când reprezintă o figură centrală 
a vieţii muzicale contemporane. Numele lui e rostit astăzi odată cu al lui 
Stockhausen, Boulez, Nono sau Berio, odată cu al celorlalte mărimi ale 
generaţiei sale. Pretutindeni se bucură de recunoaştere şi i s-au conferit 
cele mai înalte premii pe care le are de dat lumea culturală vestică. 25 


Cu prilejul celei de a 75-a aniversări a zilei sale de naştere, Ligeti a 
fost întrebat de publicaţia HVG dacă se poate spune că muzica lui este 
ungurească. Răspunsul lui: „Eu sunt cetăţean austriac şi trăiesc la Ham- 
burg şi Viena; ca mic copil, am fost cetăţean român, ca tânăr am fost 
cetăţean maghiar. Oriunde aş trăi, sunt un evreu ungur de obârşie tran¬ 
silvană. în materie de componistică, cel mai mult am învăţat de la 
Ferenc Farkas. Modelul meu a fost Bartok. Ritmul muzicii mele pro¬ 


vine din ritmul limbii maghiare; întrucât meditez în această limbă, 
acest lucru îmi determină indirect şi gândirea muzicală. 4 * 26 


Ligeti este un prieten apropiat al celuilalt mare compozitor maghiar, 
Gyorgy Kurtâg, care în iunie 1998 a primit, pentru întreaga sa operă, 
una dintre cele mai înalte distincţii culturale ale Germaniei, Premiul 
muzical Emst von Siemens în valoare de 250 000 de mărci. Compo¬ 
zitorul, necomunicativ cu mass-media, a subliniat odată că Ligeti i-a 


fost nu numai prieten, ci şi învăţător şi că Bartok i-a fost icoană călău¬ 
zitoare pentru întreaga viaţă. 27 Kurtâg este pentru mulţi un compo¬ 
zitor „stingheritor 44 al muzicii noi. în Laudatio pentru subtilele sale 
„Jocuri 44 (jătekok) pentru pian — piese improvizate scurte şi foarte 
scurte, care între timp formează o culegere în mai multe volume — 
se spunea că tonurile şi ritmurile sale nu se pierd niciodată intr-un sis¬ 
tem. Pentru ciclurile sale de cântece în multe limbi şi pe multe voci, 
el a prelucrat texte nu numai ungureşti vechi şi modeme, ci şi ruseşti, 
nemţeşti, englezeşti şi franţuzeşti. Născut la Lugoj, în Banat, i-au fost 
familiare din tinereţe, alături de maghiara sa maternă, limba românilor 
şi a sârbilor, a germanilor şi încă altor grupuri etnice care trăiesc aici. 
Această diversitate înainte de toate, ca şi poziţia specială a limbii ruse 
arată neobişnuita lărgime de orizont a acestui mare muzician, care 
a pus pe note şi poezii de Holderlin şi Paul Celan, precum şi texte 
de Samuel Beckett şi „fragmente din Kafka 44 . 


Dar în primul rând marii dirijori şi solişti din Ungaria au fost cei care, 
prin înregistrările lor muzicale, au rămas celebri în toată lumea, până 
în zilele noastre. Sir Georg Soiţi, ca director la Covent Garden din 
Londra, apoi ca dirijor-şef al orchestrei simfonice din Chicago (ca 

succesor al unui alt ungur: Fritz Reiner) şi ca star sărbătorit la festi¬ 
valurile de la Salzburg, a scris până în al 86-lea an al vieţii sale, pagină 
după pagină în istoria muzicii. în 1998, după moartea sa subită, a 
fost, conform dorinţei sale testamentare, înmormântat la Budapesta. 
Necrologurile pentru Sir Georg (iniţial, Gyorgy Stern) au început de 
pe foaia de titlu a tuturor marilor cotidiane şi au umplut pagini întregi 
de ziar. La sfârşitul memoriilor sale, terminate literalmente în ajunul 
morţii sale, la 5 septembrie 1997, Soiţi descrie vizita sa la lacul Bala- 
ton, în satul natal al tatălui său şi în vechiul cimitir evreiesc, unde-i 
sunt îngropaţi strămoşii. El scrie că, înconjurat de morminte, pe o colină, 
a încercat, privind spre lacul Balaton, pentru prima dată în şaizeci 
de ani, un sentiment al apartenenţei la o comunitate. 28 Astfel, drumul 
acestui mare dirijor alungat din patria sa a dus, prin Miinchen şi Frank- 
furt. Londra şi Chicago, Viena şi Salzburg, înapoi totuşi în Budapesta 
natală. 

Nu este posibil să-i pomenim aici după cuviinţă pe toţi ceilalţi mari 
dirijori: George Szell la Cleveland, Antal Dorâti la Dallas şi Eugene 
Ormândy (Jeno Blau) la Philadelphia. Lor tuturor li se datorează renu- 
mele de mai târziu al acestor mari orchestre. Cine ar putea uita solişti 
atât de remarcabili precum violoniştii — celebri la vremea lor — Jeno 
Hubay, Joseph Szigeti sau Sândor Vegh, devenit o adevărată institu¬ 
ţie la Salzburg? Tradiţia pianiştilor Ilonka Kabas şi Annie Fischer, 
Lajos Kentner, Andor Foldes şi Geza Anda — apreciaţi cu toţii pe 
plan internaţional — este continuată de genialul Andrâs SchifF sau 
Zoltân Kocsis. 

Epoca de aur a operetei budapestane — care, fireşte, şi datorită 
loialităţii culturale multiplu probate a artiştilor de origine evreiască, 
nu poate fi despărţită de modernismul vienez — a trecut, ce-i drept, 
de mult, dar Franz Lehâr şi Imre (Emmerich) Kâlmân se bucură şi 
azi de mare audienţă. Alţi compozitori talentaţi, un Paul Âbrahâm, 
Viktor Jakobi sau Albert Szirmay, după emigrare, nu au putut să se 
afirme cu adevărat pe Broadway. Faptul că însăşi Contesa Mariţa 
(1924), celebra operetă a lui Kâlmân, a cărei acţiune se petrece în 
Transilvania, a fost instrumentalizată de revizionismul maghiar 
interbelic în campania împotriva tratatului de pace se vede din forma 
ungurească a celebrului duet al versiunii germane: „Vino la Varas- 
din, timp nu mai pierde. [...] Acolo lumea-i încă roşie, albă şi verde. 44 
în loc de aceasta, ungurii cântau: „Frumos oraş e Clujul 44 (Szep vâros 
Kolozsvăr). 29 Astfel, ca prilej bine-venit pentru o manifestaţie cvasi- 
politică, în loc de Varasdin, Clujul, capitala Transilvaniei pierdută 

în favoarea României, a fost împins la centru. în unele montări, duetul 
trebuia repetat până la douăzeci de ori. 

Modernismul vienez a fost, bineînţeles, influenţat şi în alte domenii 
de unguri, care au trecut de mai multe ori examenul loialităţii cultu¬ 
rale. De exemplu: Ludwig Hevesi, portdrapelul stilului vienez Sezes- 
sion , Bela Balâzs, teoreticianul filmului, Karl Polânyi, economistul, 
şi Georg (Gydrgy) Lukâcs, filozoful. 

Se înscrie printre trăsăturile curioase ale istoriei spiritului şi ştiinţei 
maghiare faptul că filozoful marxist cel mai cunoscut şi mai contes¬ 
tat al secolului al XX-lea, Georg Lukâcs (1885—1971), fiu al unui ban¬ 
cher evreu înnobilat, a exercitat o influenţă la scară mondială mai 
ales în Germania, dar şi în cercurile intelectuale de stânga americane 
şi britanice, franceze şi italiene. Nu însă şi în patria sa, ceea ce, fără în¬ 
doială, avea de-a face mai puţin cu trecutul său (de un roşu variabil) 
în mişcarea comunistă, cât cu maghiara sa insuportabil de proastă. 30 

După studii la Florenţa, Berlin şi Heidelberg, după primele lucrări 
ca Sufletul şi formele (1910) şi Teoria romanului (1920), preabine- 
cuvântate de Max Weber şi Thomas Mann, Lukâcs ar fi devenit în 
condiţii normale — spunea el — „un docent liber-profesionist, inte¬ 
resant şi excentric 46 . In 1918, liber-profesionistul savant de familie 
bogată a devenit peste noapte comunist, a intrat în partid şi a avut func¬ 
ţie de comisar al poporului pentru probleme culturale începând din 
21 martie 1919, în timpul regimului Kun. Când a izbucnit războiul 
împotriva Cehoslovaciei şi României, el era chiar comisar politic al 
diviziei a V-a. Cu puţin timp înainte de moartea sa, nobilul militant 
pentru „umanizarea omului ca substanţă a procesului istoric 44 a povestit 
că din ordinul lui au fost aduşi în faţa unei curţi marţiale şi apoi împuş¬ 
caţi opt soldaţi dezertori ai Armatei Roşii. 

După prăbuşirea Republicii Sfaturilor, Lukâcs a trăit aproape zece 
ani la Viena, apoi, între 1931 şi 1933, la Berlin, iar după aceea la 
Moscova. Din cauza încăpăţânării sale în susţinerea unor păreri 
filozofice şi politice ( Istorie şi conştiinţă de clasă a influenţat de la 
apariţia ei, în 1923, generaţii de deviaţionişti) criticate de Lenin şi, 
mai târziu, de clica lui Râkosi, el a trebuit să-şi tot facă, într-o formă 
umilitoare, autocritica. „Altminteri, aş fi fost astăzi reabilitat şi m-aş 
fi aflat într-un mormânt-monument 44 , remarca el în 1962. Contribuise 
la efervescenţa din partidul comunist în anul revoluţionar 1956 şi a 
fost de partea lui Imre Nagy în guvern şi în conducerea remaniată a 
partidului. Deportat cu Nagy în România, Lukâcs nu a fost însă adus 
în faţa tribunalului, iar în 1967 a fost chiar reprimit în partid. Direcţiile 

modeme din literatură şi artă, inclusiv Kafka şi Joyce, erau lucruri 
pe care el le combătuse permanent ca pe o manifestare târzie a 
decadenţei burgheze. în ultimii ani ai vieţii, pe mulţi unguri i-a indig¬ 
nat cu afirmaţia absurdă: „După părerea mea, chiar şi socialismul cel 
mai rău este mai bun decât capitalismul cel mai bun.“ 

Neavând decât un ecou slab în Ungaria însăşi, Lukâcs a influenţat 
totuşi direct sau indirect o întreagă serie de remarcabili intelectuali 
unguri, care în timpul Primului Război Mondial se întâlneau în aşa-nu- 
mitul „Cerc de duminică 44 , pentru a discuta filozofie şi istorie a culturii. 
Din acest cerc, s-au evidenţiat mai târziu remarcabili oameni de ştiinţă 
ca sociologul Karl Mannheim, celebrii şi deja amintiţii fraţi Polânyi, 
istoricul de artă Amold Hauser (autor al Istoriei sociale a artei şi lite¬ 
raturii ), artişti, scriitori şi psihanalişti cunoscuţi. 

Interesant este că, în mare parte, cei care s-au ocupat primii de influ¬ 
enţa mult timp neglijată a emigranţilor unguri asupra artei modeme 
de la Viena şi, mai ales, asupra Germaniei din perioada weimareză 
au fost nişte oameni de ştiinţă americani. Abia în ultima vreme, prin 
expoziţii şi studii, rolul de pionier al avangardei ungureşti din Viena, 
activitatea artiştilor strânşi în jurul revistei Ma* (Astăzi) cu multi¬ 
plele lor legături cu Bauhausul weimarez îi sunt explicate mai înde¬ 
aproape şi publicului interesat din spaţiul germanofon. 31 Intelectualii 
şi artiştii unguri emigraţi sau trăind temporar în străinătate au marcat 
decisiv cultura de la Weimar, constată istoricul de artă american Lee 
Congdon. 32 

Pe parcursul panoramării noastre nesistematice — să evidenţiem 
numai două personalităţi de primă mărime, Lâszlo Moholy-Nagy (văr 
de gradul al doilea al mamei lui Soiţi) şi Marcel Breuer, din acest 
grup fantastic ale cărui lucrări sunt expuse, apreciate şi admirate şi 
astăzi în toată lumea. După prăbuşirea Republicii Sfaturilor, Mo¬ 
holy-Nagy (1895-1946) a emigrat, prin Viena, la Berlin. Walter Gropius 
l-a adus în 1923 la Bauhaus din Weimar, unde nou-venitul preia ate¬ 
lierul pentru metale. La Dessau, el a devenit coeditor şi modelator 
tipografic al cărţilor Bauhaus. La Berlin şi Amsterdam, a lucrat ca 
grafician pentru publicitate şi ca tipograf, a produs proiecte de scenă 
pentru avangardista Operă Kroll a lui Otto Klemperer şi pentru scena 
Piscator. în 1937, a condus, când sub un nume, când sub altul, „Institute 


* Editată de fostul muncitor metalurgist şi autodidact Lajos Kassâk 
( 1887 - 1967 ). 

of Design“ din Chicago. După părerea unor istorici de artă, gradul 
de notorietate şi opera lui suferă şi astăzi din cauza extremei diversităţi 
de preocupări şi aptitudini a acestui artist extraordinar. Pe lângă mul¬ 
tipla sa activitate pedagogică, de la Weimar până la Chicago, s-a ocupat 
în manieră radical experimentală de pictură, fotografie, plastică, grafică, 
film, design de publicitate şi industrial, decor. 

El utiliza atunci materiale neobişnuite, ca, de pildă, aluminiu, plăci 
de celuloid etc. Cel mai mult îl fascina combinaţia cu lumina şi cu miş¬ 
carea. Fotografiile sale sunt astăzi atât de rare, încât în 1995 Sotheby’s, 
pornind de la un preţ de strigare de 25 000 de dolari, a putut să vândă 
cu 44 500 de dolari Privire din tumul televiziunii din Berlin. Ştiindu-se 
bolnav de leucemie, el i-a spus unuia dintre colaboratorii săi cei mai 
apropiaţi de la institutul din Chicago: I don ’t knowyet about my pain- 
tings, but Fm proud of my life. („De picturile mele încă nu sunt sigur, 
dar de viaţa mea sunt mândru/ 4 ) 33 

Marele arhitect şi designer Marcel Breuer (1902-1981) a lucrat 
şi el la Bauhaus din Dessau, printre altele ca şef al secţiei de mobilă. 
A produs primele fotolii din tuburi de oţel şi a lucrat ca arhitect 
independent la Berlin. în anii ’30, Camera inginerilor din Budapesta 
i-a refuzat calitatea de membru. După acest refuz, Breuer a plecat 
prin Anglia, în Statele Unite. Acolo, a înfiinţat cu Gropius un birou 
de arhitectură, a fost profesor de arhitectură la Harvard şi a deschis 
apoi birouri de arhitectură la New York şi Paris. Construcţiile sale 
din New York cu tablouri murale de Jackson Pollok sunt admirate 
astăzi ca monumente ale arhitecturii modeme a timpului său. 

Este indispensabil ca, alături de Moholy-Nagy, să aruncăm măcar o 
scurtă privire asupra operei fotografilor unguri cei mai mari şi, în 
acelaşi timp, cei mai admiraţi şi mai expuşi pe toate meridianele. 34 
Andre Kertesz (1894-1985) a emigrat în 1925 la Paris şi a plecat în 
1936 la New York. Felul său sensibil şi totodată capricios de a sur¬ 
prinde fotografic oameni şi aspecte de viaţă din Ungaria rurală, dar 
şi din Paris şi New York, l-a catapultat încă de timpuriu pe el, autodi¬ 
dactul, într-o absolută poziţie de vârf a fotografiei internaţionale. Dis¬ 
tincţii, premii şi mari retrospective în întreaga lume au arătat că el, 
dincolo de lucrările executate la comanda marilor ziare, a fost con¬ 
siderat un mare artist fotograf. 

Celălalt remarcabil fotograf ungur, lucrând, aproape în acelaşi timp 
la Paris, se numea pe buletin Gyula Halâsz, dar el îşi zicea Brassai, 
după locul naşterii sale, Braşov, în Transilvania. Iniţial, lucrase ca 

ziarist şi de aceea folosise pentru fotografii un pseudonim. Brassai 
(1899-1984) a trăit din 1924 la Paris, a fost îndemnat de Kertesz să 
fotografieze, era interesat însă — spre deosebire de acesta—de scene 
din viaţa de noapte a Parisului, de grafFiti de pe zidurile Parisului şi 
de activitatea scriitorilor şi artiştilor suprarealismului. A trăit din lucrări 
executate în toată lumea, lucrări făcute la comanda lui Harperss 
Bazaar , dar întreaga măiestrie şi-a dovedit-o în cărţi de fotografii cum 
sunt Convorbiri cu Picasso, Pe urmele lui Proust sau Lumea lui Henry 
Miller. Expoziţii şi cărţi despre „Parisul de noapte 44 l-au făcut celebru 
în toată lumea. A primit medalia de aur la Veneţia cu prilejul bienalei 
de artă fotografică. „Mobilitatea unei feţe este o întâmplare. Eu caut 
însă ceea ce este permanent 44 , era crezul său. 35 

Al treilea fotograf despre care foarte puţini ştiu că s-a născut la 
Budapesta în 1913 ca Endre Friedmann este Robert Capa, pe care foto¬ 
reportajele sale din timpul Războiului Civil spaniol l-au făcut cunoscut 
imediat. Şi-a părăsit oraşul natal după ce participase la o demonstraţie 
de stânga şi, drept urmare, fusese bătut la un interogatoriu la poliţie. 
Abia în Spania şi-a luat numele de artist. Ca Robert Capa, a trimis 
reportaje din cinci războaie: cu poze de ia asediul Madridului, cu cele¬ 
bra fotografie a soldatului republican atins de glonţul ucigaş şi cu 
ultimele imagini din războiul din Indochina, ungurul a devenit o legen¬ 
dă printre fotografii de război. în Indochina, a fost sfârtecat de o mină. 
Nu a trăit decât patruzeci de ani; a fost de-ajuns însă pentru a realiza 
70 000 de negative şi pentru a-şi face un nume în lume. 36 

Stephan Lorant, un alt pionier budapestan al fotografiei, născut 
în 1901, a murit la 96 de ani. Toate ziarele cu difuzare internaţională 
i-au dedicat un necrolog „întemeietorului fotojumalismului modem 44 
(The Times)? 1 Mai întâi, a lucrat ca fotograf şi cameraman în emi¬ 
graţie. Lorant a intrat în istoria presei prima dată la Miinchen. Acolo 
a dezvoltat, în Miinchner Illus trier te , o nouă formă de fotoreportaj, 
ceea ce a ajutat publicaţia să atingă un tiraj de 700 000 de exemplare. 
Imaginile, spunea el, îi sunt ca nişte note pe care le asamblează în 
simfonii. A inventat o nouă tehnică de montaj cu mai multe pagini 
duble, paralel cu imagini însoţitoare ale textului. După luarea puterii 
de către Hitler, a stat o jumătate de an în „detenţie protectoare 44 . Pus 
în libertate după protestele din Ungaria, el a plecat, prin Budapesta, 
la Londra şi şi-a publicat acolo primul bestseller, Am fost prizonierul 
lui Hitler — engleza abia în închisoare o învăţase întru câtva cu un 
dicţionar; ediţia de buzunar a atins o jumătate de milion de exemplare. 

La Londra, Lorant a înfiinţat ziarul satiric Liliput şi, după trei ani, 
prima publicaţie ilustrată modernă din Anglia, Picture Post , pentru 
care a reuşit să obţină chiar colaborarea lui Churchill. într-una dintre 
numeroasele sale cărţi, este reprodusă o fotografie care-1 arată pe el 
la plimbare cu Churchill în grădina de la Chartwell, în 1941. Datorită 
machetei geniale, Picture Post a atins în scurt timp senzaţionalul tiraj 
de 1,5 milioane exemplare pe săptămână. Supărat că a fost tratat ca 
străin ostil, Lorant s-a mutat în Statele Unite, unde a început o a treia 
carieră de succes. A dezvoltat iarăşi o nouă specie: volumul cu ilus¬ 
traţii foto pe teme de istorie contemporană. Cărţi despre Lincoln şi 
Roosevelt, o lucrare de referinţă despre Pittsburgh, istorii ilustrate 
foto despre America şi Germania i-au adus bani, glorie şi numeroase 
premii. Dacă, după ce a emigrat în Tetschen, a beneficiat cu adevărat 
de ajutorul lui Kafka în obţinerea unui post de violonist într-un cine¬ 
matograf, dacă după fotografii de probă a sedus-o pe Greta Garbo 
la Berlin, dacă aceasta şi alte poveşti din „memoria 44 lui corespund 
realităţii, nu mai ştie nimeni astăzi. Cert este că pe fotojumalistul 
Stephan Lorant din Budapesta londonezul Times l-a numărat prin¬ 
tre cele o mie de somităţi care au lăsat „crestături pe răbojul secolului 
al douăzecilea 44 . 


începând din 1917, în Statele Unite se acordă anual celebrele „Premii 
Pulitzer 44 pentru realizări jurnalistice, literare şi poetice remarcabile. 
Râvnitul premiu a devenit un semn de marcă pentru jurnalism respon¬ 
sabil şi original. Marile nume din domeniul presei sunt menţionate 
şi în mediile europene. Cine, în afară de puţinii iniţiaţi, ştie însă că 
întemeietorul celui mai prestigios premiu pentru jurnalism, un oarecare 
Jozsef Pulitzer, provenea din Mako, orăşelul de câmpie unguresc, de 
la graniţa maghiaro-iugoslavă de astăzi, şi abia la şaptesprezece ani 
a emigrat în Statele Unite? Pulitzer, al cărui tată fusese un falit negustor 
de cereale, a intrat ca voluntar în primul regiment de cavalerie din 
New York. Voise mereu să devină soldat; dar austriecii, francezii şi, 
în sfârşit, englezii au respins pe rând cererea tânărului subţirel cu vede¬ 
rea slabă. 38 


După sfârşitul rapid al războiului civil american (1865), prietenii 
l-au sfătuit pe bilingvul Pulitzer să înceapă o viaţă nouă în oraşul 
St. Louis din Vestul Mijlociu, atunci încă numărând mulţi locuitori 
de origine germană. Pulitzer devine reporter la ziarul german local 
Westliche Post . 



506 


UNGURII 


Câţiva ani mai târziu, tânărul, care, fără cine ştie ce cultură şi cu 
o engleză mizerabilă, începuse cariera de ziarist, era deja asociat al 
publicaţiei respective. A fost un luptător intransigent împotriva crimi¬ 
nalităţii şi corupţiei. în ciuda englezei stricate şi a timidităţii, Pulitzer, 
la nici 22 de ani, a fost ales din partea republicanilor în corporaţia 
legiuitoare locală a statului Missouri. Vocaţia lui este însă nu poli¬ 
tica, ci jurnalismul. Pulitzer vinde partea sa ziarului german pentru 
suma rotundă de 30 000 de dolari. Achiziţionează falitul St. Louis 
Dispatch şi-l fuzionează cu Post . Cu uriaşă energie şi remarcabil talent 
jurnalistic şi organizatoric, Pulitzer transformă foaia St. Louis Dispatch 
într-unul dintre marile ziare independente ale Americii. „Corectitudine, 
concizie, corectitudine 4 * era deviza sa pentru politica ştirilor. Plăcuţe 
ad hoc , având înscrise pe ele acest cuvânt de ordine erau fixate în 
toate încăperile redacţiei. El a introdus şi expresivul titlu principal, 
cu impact asupra cititorului, astfel încât acesta să prindă dintr-o privire 
esenţialul. Popularul ziar avea, fireşte, duşmanii săi. 1883 a fost anul 
de cotitură: Pulitzer a achiziţionat în acel an marele ziar The New 
York World şi a înfiinţat mai târziu şi o ediţie de seară. Ca prim pas, 
el a coborât preţul la doi cenţi, în timp ce celelalte ziare cereau trei 
până la patru cenţi. Tirajul a sărit în sus. Ziarul milita pentru introdu¬ 
cerea la nivel federal a unui impozit pe veniturile mari, precum şi pentru 
măsuri împotriva marilor tarife vamale protecţioniste şi a mono¬ 
polurilor. Cu luarea sa de poziţie pentru principii şi idei, dar niciodată 
pentru prejudecăţi şi interese de grup, el, ca proprietar, editor şi ca 
un fel de superredactor-şef, a făcut epocă în istoria ziaristicii. A fost 
şi un mare filantrop, mai ales în ceea ce priveşte viitorul jurnalismului. 
Astfel a lăsat prin testament două milioane de dolari pentru Universi¬ 
tatea Columbia, în vederea înfiinţării unei şcoli de jurnalism şi pentru 
Premiile Pulitzer. Sfârşitul poveştii lui Pulitzer a fost tragic: la nici 
41 de ani, era aproape orb. Cu iahtul său „Liberty 44 peregrina îngân¬ 
durat prin lume. A murit în 1911, pe vasul său, în portul Charleston 
din Carolina de Sud. 

Problemele de sănătate de care Pulitzer se plângea adesea, stările 
depresive şi nervii zdruncinaţi în urma luptelor politice, a muncii 
neîntrerupte şi, nu în ultimul rând, a rapidei slăbiri a vederii — toate 
acestea foştii săi compatrioţi ar fi putut, desigur, să le trateze câţiva 
ani mai târziu cu cea mai mare eficacitate. Căci psihiatrii maghiari 
deveniseră pe plan mondial autoritate în materie. Mulţi plecaseră în 
străinătate încă din lunga perioadă a regimului autoritar de dreapta 

al lui Horthy, alţii au ales acest drum în faza finală a celui de-al Doilea 
Război Mondial şi în anii dictaturii comuniste care a urmat. 

Singura excepţie a fost întemeietorul propriu-zis al „şcolii ma- 
ghiare 44 , anume Sândor Ferenczi, cel mai apropiat tovarăş de drum 
al lui Freud. 39 Medicul şi neuropsihiatrul maghiar avea o admiraţie 
profundă pentru întemeietorul — cu şaptesprezece ani mai vârstnic — 
al psihanalizei. Strânsa prietenie dintre cei doi oameni se oglindeşte 
în cele 1 234 de scrisori pe care şi le-au trimis unul altuia până la moar¬ 
tea lui Ferenczi, în 1933. Ferenczi era un orator şi un interlocutor exce¬ 
lent, iar reputaţia lui atrăgea şi mulţi străini la Budapesta. 

Dintre reprezentanţii psihanalizei ungare apreciaţi pe plan inter¬ 
naţional, trebuie evidenţiat Lipot (Leopold) Szondi (1893-1986). 
Teoria şi terapia sa care stau la baza aşa-numitei analize a destinului 
şi testul Szondi aplicat şi astăzi în practica medicală sunt renumite 
pe plan internaţional. Datorită unor împrejurări fericire, scăpat din 
lagărul Bergen-Belsen, a ajuns în Elveţia. Până la moarte, a lucrat 
la Zurich, în Institutul Fundaţiei Szondi pentru terapie bazată pe ana¬ 
liza destinului. 


Tot în emigraţie a devenit cunoscut elevul lui Ferenczi, Mihâly 
Bâlint, prin psihanaliza sa privind „thrill-ul, binomul frică-plăcere 
al experienţelor din situaţii extreme 44 . Bâlint (1896-1970) a emigrat 
în 1939 în Anglia. Numele său dăinuie în aşa-numitele grupuri Bâlint, 
o formă — introdusă de el — de pregătire psihanalitică şi psihote- 
rapeutică a medicilor. 

Dintre numeroşii oameni de ştiinţă maghiari care lucrează în Statele 
Unite, trebuie menţionat măcar etnologul Geza Roheim. în cercetarea 


etnologică de teren, printre altele şi în Somalia şi Australia Centrală, 

A 

el a aplicat metode şi concepte ale psihanalizei. Intre 1911 şi 1928, 


Roheim s-a ocupat cu etnologia maghiară şi mai târziu cu cea gene- 

A 


rală. Este autor a circa 250 de studii şi cărţi în maghiară şi engleză. II 


interesau mitologia ungară, şamanii ( tăltosok ) şi acţiunile magice. 


Roheim a atras atenţia asupra faptului că folclorul maghiar a fost expus 
numeroaselor influenţe croate, sârbeşti, cehe, româneşti şi germane. în 


1953, a murit în America. El, căruia unii îi reproşaseră „lipsa de patrio¬ 
tism 44 , şi-a exprimat într-un mod neobişnuit ataşamentul faţă de patrie: 
a lăsat vorbă ca trupul să-i fie îngropat înfăşurat în drapelul maghiar. 


Cuvântarea funebră a ţinut-o în ungureşte ebraistul Raffael Patai. 


Drept omul de ştiinţă maghiar cel mai cunoscut din America trece 


Thomas S. Szasz, profesor de psihiatrie la State University of New 
York din Syracuse. Autorul mai multor lucrări ştiinţifice în domeniul 

psihiatriei este totodată cunoscut drept un critic radical al psihiatriei 
şi psihanalizei. El are nenumăraţi admiratori şi duşmani, se spune în 
lucrarea de referinţă a lui Paul Harmat despre psihologia ungară. 

Faptul că în Ungaria însăşi psihanaliza ocupă un alt loc decât, de 
pildă, în Statele Unite se vede din episodul următor: aflat la Buda¬ 
pesta, scriitorul american Bemard Malamud a fost întrebat în ce vede 
el deosebirea dintre un locuitor al New Yorkului şi unul al Budapestei. 
Malamud: dacă la New York doi intelectuali fac cunoştinţă unul cu 
altul, atunci ei se întreabă reciproc: Câţi ani ai petrecut în analiză? 
în schimb, la Budapesta, întrebarea este alta: Câţi ani ai petrecut în 
închisoare sau în lagăr? 

Vorbind despre aşa-numita hegemonie ungurească de la Los Alamos, 
nu trebuie să uităm „perioada 44 ungurească „de înflorire 44 din Marea 
Britanie. Niciodată înainte nişte oameni de ştiinţă maghiari nu au avut 
o atât de mare influenţă asupra politicii economice a unei ţări cum 
au avut cei doi specialişti în economie naţională Thomas (Tamâs) 
Balogh şi Nicholas (Miklos) Kâldor, în anii ’60, în timpul guvernului 
laburist din Marea Britanie. Amândoi au venit la începutul anilor 
treizeci în Anglia. Kâldor s-a ocupat cu cercetarea şi a predat la Cam- 
bridge, Balogh a făcut acelaşi lucru la Oxford. Ambii se situau la 
centru-stânga. Balogh a fost unul dintre cei mai apropiaţi consilieri 
ai lui Harold Wilson, o vreme chiar ca ministru pentru energie. Li 
se spunea ironic „Buda 44 şi „Pesta 44 . Amândoi au fost înnobilaţi şi, ca 
lorzi pe viaţă, au intrat în Camera Superioară. Ca prim membru maghiar 
al Camerei Lorzilor, Balogh şi-a început cuvântarea de debut cu 
remarca: „Domnilor, această Cameră a auzit în cursul secolelor multe 
voci, dar presupun că până acum nu a auzit vreodată pe cineva care 
să fi vorbit cu un autentic accent unguresc. 44 El a intrigat, a fost neîn¬ 
crezător faţă de colegi, dar a rămas până la sfârşit unul dintre confi¬ 
denţii cei mai apropiaţi ai primului-ministru. 40 

Altfel au stat lucrurile cu Kâldor, care, câţiva ani mai târziu, a fost 
înnobilat şi el. A fost expertul în impozite al guvernului Wilson şi a 
introdus o taxă maximă de 98 la sută pe venituri din investiţii de capi¬ 
tal. De numele lui se leagă şi contestatul impozit pe angajări, menit 
să ducă la o deplasare a forţei de muncă din domeniul serviciilor în 
cel al producţiei. A fost un om cu bogate resurse intelectuale şi cu 
inima deschisă. Voia să convingă guvernele ex-coloniale că planifi¬ 
carea economiei şi principiul egalităţii deschid drumul spre prospe¬ 
ritate. Socialistul avea cele mai bune intenţii, dar sfaturile lui au 

pricinuit mari dificultăţi. Chiar Nkrumah, conducătorul Ghanei, a avut 
temporar doi consilieri unguri, pe Kâldor şi pe profesorul de economie 
Jozsef Bognâr, care însă, fără să vrea, aveau să dea un puternic impuls 
tendinţelor responsabile de căderea lui Nkrumah. 

Cel mai vestit, mai puternic şi mai contestat ungur al vremii noastre 
nu este nici om de ştiinţă, nici artist, nici politician, nici inventator. 
El este speculantul cel mai eficient şi totodată filantropul cel mai gene¬ 
ros din lume. 41 Averea lui personală este evaluată la cinci miliarde 
de dolari. Se spune că fondurile investitorilor particulari înfiinţate 
de el se ridică astăzi la 17 până la 18 miliarde. Un exemplu poate 
că este suficient pentru a demonstra fenomenalul lui succes ca „rege 
al speculanţilor": dacă în 1969 un investitor a pus la dispoziţia aşa- 
numitului Soros Quantum Fund 1 000 de dolari, atunci la reevaluarea 
dividendelor, treizeci de ani mai târziu, s-au obţinut din aceasta cu 
mult peste două milioane de dolari! în ciuda unor ocazionale speculaţii 
greşite la cursurile yenului şi mărcii germane, fondul său a prezentat 
de la înfiinţarea lui o creştere valorică incredibil de înaltă: anual 35 
la sută. 

Soros s-a născut în 1930 la Budapesta. Tatăl său, un avocat evreu, 
a supravieţuit ocupaţiei germane şi perioadei naziste din 1944 cu docu¬ 
mente falsificate sub numele de Sândor Kiss. Fiul acestuia, cunoscut 
până în 1992 doar jucătorilor internaţionali la bursă, a cunoscut o 
celebritate negativă, mai ales în Marea Britanie, în toamna lui 1992, 
ca „omul care a îngenuncheat Banca Angliei", care a câştigat peste 
noapte „un miliard de dolari" (mai exact, 958 de milioane) după ce 
estimase corect că, până la urmă, guvernul britanic va devaloriza lira 
sterlină. Soros a venit în 1947 la Londra sărac lipit şi, ca să-şi finanţeze 
înscrierea la London School of Economics, s-a angajat ca muncitor 
necalificat la căile ferate britanice şi, mai târziu, ca agent comercial 
pentru podoabe. Aceasta i-a făcut pe unii comentatori şi contribuabili 
britanici să perceapă atacul său împotriva lirei sterline ca pe un fapt 
deosebit de grav. în 1956, a emigrat la New York şi a devenit agent 
de bursă pe Wall Street. Cu patru milioane de dolari împrumutaţi de 
la investitori particulari bogaţi, a înfiinţat în 1969 aşa-numitul Quan¬ 
tum Fund într-un paradis fiscal caraibian, deci în afara domeniului 
de supraveghere al autorităţii financiare a SUA. Prin speculaţii îndrăz¬ 
neţe, scutit de impozite şi neconstrâns de reglementări, a adunat o 
avere fantastică. Ca manager al Fondului, Soros încasa 15 la sută din 
câştiguri. 

De la triumful împotriva lirei sterline, imaginea lui George Soros 
s-a schimbat dramatic. El este citat permanent nu numai în mediile 
internaţionale, ci şi de şefii de stat şi de guvern ai ţărilor a căror valută 
a nimerit în vâltoarea devalorizării, de pildă de membrii guvernului 
tailandez în 1996 şi, un an mai târziu, de Mahathir bin Mohamed, pre¬ 
mierul malaysian, care l-a atacat cu cea mai mare vehemenţă ca pe 
un „tâlhar şi bandit 44 . 

Investitorul cel mai vestit de pe mapamond şi devenit între timp 
cetăţean american este însă mult mai mult decât „rege al speculanţilor 44 . 
De fapt, după marea cotitură din 1989, Soros s-a retras din activitatea 
financiară cotidiană şi a lăsat administrarea fondurilor pe seama unui 
confident. Soros a devenit de-atunci cel mai mare filantrop al lumii, 
în 1979, a înfiinţat Fundaţia pentru o Societate Deschisă, aşa cum o 
înţelegea filozoful Sir Karl Popper, fostul lui profesor de la London 
School of Economics. începutul l-a făcut în patria sa, Ungaria, cu o 
iniţiativă deschizătoare de drumuri noi. încă în perioada regimului 
Kâdâr, a fost înfiinţată o fundaţie Soros în conlucrare cu Academia 
Ungară de Ştiinţe. Sub supravegherea împuternicitului său personal, 
ultimul acuzat supravieţuitor al procesului Nagy, publicistul şi mai 
târziu deputatul liberal Miklos Vâsârhelyi, s-au desfăşurat operaţiunile 
prin care Soros a pus la dispoziţie anual trei milioane, mai târziu chiar 
zece milioane de dolari pentru cursuri de limbi străine, pentru spriji¬ 
nirea de reviste şi literatură, pentru burse în străinătate destinate unor 
studenţi şi cercetători, dar totdeauna numai cu respectarea anumitor 
reguli. în felul acesta, premierul de mai târziu Viktor Orbân a putut 
şi el, cu o bursă Soros, să petreacă un an la Oxford. 

încă înainte de prăbuşirea comunismului, fundaţiile Soros apăruseră 
în Uniunea Sovietică şi Polonia, apoi, după mutaţia politică, şi în 
aproape toate statele central- şi est-europene, inclusiv în Ucraina şi 
statele baltice. Sute de milioane de dolari (după statistici oficiale, 300 
în 1994, 350 în 1995, 362 în 1996 şi 428 de milioane de dolari în 
1997) se scurg anual spre 31 de ţări din Europa, Asia, partea de sud 
a Africii, precum şi spre mai multe instituţii sociale din SUA. Pentru 
promovarea unei „societăţi deschise 44 , Soros a pus la dispoziţie mai 
mulţi bani decât guvernul american şi instituţiile oficiale. 

Prin influenţa sa, el şi-a făcut, fireşte, nu numai prieteni. în Româ¬ 
nia, afost ofensat ca „agent al Ungariei revanşarde 44 , iar în Ungaria 
ca „agent al capitalului evreiesc internaţional 44 , ca „plutocrat iu- 
deo-comunist 44 , care subminează cu fundaţiile sale cauza maghiară, 
în Serbia şi Croaţia, Belarus şi temporar şi în Cehia, Soros a fost un 

spin în coasta guvernelor cărora nu le-a mers după plac cu arogantul 
şi sfidătorul miliardar. Macedonia aproape că îşi datorează supra¬ 
vieţuirea economică şi, în orice caz, stabilizarea situaţiei ei spriji¬ 
nului masiv din partea Fundaţiei Soros. Contestările nu ocolesc nici 
aceste activităţi ale omului care şi astăzi vorbeşte englezeşte cu accent 
unguresc. Adversarii săi spun că el investeşte în Europa de Est ca 
să-şi relustruiască imaginea şi să se lase întâmpinat sărbătoreşte. Ce-i 
drept, lui Soros nu-i displac onorurile şi nici publicitatea extinsă în 
toată lumea. New Yorker l-a caracterizat chiar ca pe un „miliardar 
cu complex de Mesia“. 

în conferinţele şi cărţile sale, el susţine teze care exprimă dezbi¬ 
narea din el însuşi, spre marele haz al numeroşilor săi critici: „Ca 
participant la operaţiuni de piaţă, încerc să fiu printre câştigători, ca 
om şi cetăţean încerc să slujesc binelui public 44 , se spune în ultima 
sa carte. în orice caz, Soros se află în centrul controverselor nu în 
ultimul rând pentru că tot mai frecvent le dă politicienilor în mod 
oficial sfaturi despre politica faţă de Rusia şi Balcani sau despre o 
politică liberalizată în materie de droguri şi imigraţie. Pe scurt, se 
comportă ca „un om de stat fără stat 44 , dar cu mulţi bani şi cu puterea 
personală de a împărţi milioane de dolari după plac, ce-i drept mereu 
pentru scopuri pozitive. 

Pe Andy Grove, un alt american originar din Ungaria, revista ameri¬ 
cană Time Magazine l-a proclamat „om al anului 44 1997, facându-1 
astfel dintr-o lovitură celebru în toată lumea şi, mai ales, în patria 
sa. 42 Cu componentele de computer produse de firma sa Intel, Grove 
a transformat lumea şi economia, se spune pe pagina de titlu. Este 
vorba din nou de o carieră de vis americană, aproape după modelul 
„de la spălătorul de farfurii la milionar 44 . Intel livrează 90 la sută din 
numărul de microprocesoare pentru PC şi, la o cifră anuală de afa¬ 
ceri de 25 de miliarde de dolari, a rezultat în 1997 un profit de 6,8 
miliarde de dolari. 

Din 1987, ca preşedinte al consiliului de administraţie, el a condus 
această întreprindere care domină piaţa. Puţini ştiu însă că acest om 
avea doar douăzeci de ani şi era lipsit de cunoştinţe de engleză când 
a venit ca refugiat maghiar la New York. Deja în 1960, New York 
Times a relatat despre un tânăr maghiar care la sosirea în SUA nu 
putea să facă deosebire în engleză nici măcar între cuvintele „ori¬ 
zontal 44 şi „vertical 44 , dar care absolvise ca senzaţional şef de promoţie 
cursurile de inginer chimist de la City College. Cu ambiţie, hărnicie 

şi înzestrare incredibilă, Andrâs Grof, cum se numea el la Budapesta, 
a făcut — chiar şi după standardele americane — o carieră ameţitoare. 
El trebuise să învingă şi handicapul surzeniei parţiale; abia după cinci 
operaţii în 20 de ani i s-a restabilit auzul. Grove, care a trecut în 1998 
în comitetul de cenzori, a încasat în 1997 ca salariu şi prime peste 
100 de milioane de dolari, iar Time îi evalua averea personală la 300 
de milioane. Spre deosebire de Soros, care a învârtit nişte treburi şi 
în Ungaria, Grove — de când a fugit—nu s-a mai întors la Budapesta. 

Imaginea ungurilor în lumea finanţei n-ar fi, desigur, completă dacă 
nu am face o scurtă referire la Andre Kosztolany (prietenii îl numesc 
„Kosto 44 ), cel mai cunoscut comentator de bursă din spaţiul germa- 
nofon, şi la Alexandre de Lamfaiussy (Sândor Lâmfalussy), cel mai 
prestigios bancher de origine ungară din Europa. Incoruptibilul visător 
Kosztolany, născut în 1906 la Budapesta, domiciliat la Paris şi Miin- 
chen, autor de bestselleruri în Germania şi totodată posesor al unui 
paşaport american, este întruparea unui cosmopolit maghiar. într-o 
convorbire cu Johannes Gross, intitulată „înţelepciunea unui specu¬ 
lant 44 (cartea se bazează pe un interviu ZDF), Kosztolany a spus că 
el se simte acasă în zece oraşe. Deşi petrece — se spune — mult mai 
mult timp la Miinchen şi Paris decât la Budapesta, scriitorul finanţist 
„continuă să fie patriot ungur şi mai angajat“. 

Timp de un sfert de secol, Kosztolany a ţinut o rubrică perma¬ 
nentă în Capital. Din cărţile sale despre bani şi bursă, traduse în opt 
limbi, s-au vândut până acum peste un milion de exemplare. La o 
întâlnire la Budapesta a unor cunoscuţi unguri din străinătate, întâlnire 
prilejuită de a nouăzecea aniversare a lui Kosztolany, autorul acestei 
cărţi a putut să admire de aproape cât de fantastică a rămas maghiara 
„speculantului înţelept 44 , deşi acesta nu mai trăieşte de peste şapte¬ 
zeci de ani în Ungaria. La această festivitate a vorbit, de altminteri, 
şi Otto von Habsburg într-o maghiară ca la carte, deşi el, după cum 
se ştie, nu a trăit niciodată în ţară. Dar fiul ultimului împărat şi rege 
a avut ca profesor particular un benedictin ungur de la care a învăţat 
limba perfect. 

Benedictinilor le datora recunoştinţă şi bancherul Lamfaiussy, 
pentru importantul ajutor de pornire primit în Belgia, după fuga lui 
din Ungaria, în 1949. După ce a luat bacalaureatul la Şopron la bene- 
dictini, el a studiat doar puţină vreme la Universitatea din Budapesta, 
înainte ca, împreună cu doi prieteni cercetaşi, să fugă peste graniţă 

în Vest. în timpul studiilor sale la Universitatea catolică Louvain din 
Belgia şi-a câştigat existenţa muncind ca ghid, ba chiar şi ca măturător 
de stradă. După nişte studii şi la Oxford, refugiatul ungur, devenit 
între timp cetăţean belgian, a făcut o carieră de succes la Banque de 
Bruxelles, pentru ca apoi să preia, în 1976, o funcţie de conducere 

A 

la Banca pentru Plăţi Internaţionale din Basel. începând din 1985, 
Lamfalussy, înnobilat cu titlul de baron de către regele Belgiei, a func¬ 
ţionat ca director general al acestei importante instituţii internaţionale, 
în 1994, a preluat la Berlin postul de preşedinte la Institutul valutar 
european, precursorul Băncii Centrale Europene înfiinţate între timp. 
Expertul financiar are o casă la lacul Balaton şi este membru al unui 
consiliu internaţional neformal, consiliu pe care premierul Orbân îl 
consultă din când în când. 

Cu numele oamenilor de talent din Ungaria secolului al XX-lea — 
atât ale celor decedaţi, cât şi ale celor în viaţă — aproape că s-ar putea 
umple cartea de telefoane a unui orăşel. în scurta noastră trecere în 
revistă, nu am mai putut să ne ocupăm de Victor Vasarely (Gyozo 
Vâsârhelyi), „inventatorul op-art-lui“ (1908-1997) sau de Fran 9 ois 
(Ferenc) Fejto din Franţa, istoricul nonagenar al Europei Centrale, 
de Karl (Kâroly) Kerenyi (1897-1973) din Elveţia, cercetătorul mitu¬ 
rilor şi savantul în domeniul religiei, sau de Mihâly Csikszentmihâlyi, 
psihologul şi autorul de cărţi din Chicago, de Josef von Ferenczy din 
Germania, celebrul manager în materie de media, sau de Emo Rubik 
din Ungaria, inventatorul „cuburilor Rubik“ imitate în toată lumea. 
A trebuit, de asemenea, să renunţăm la enumerarea marilor succese 
ungureşti în sport şi la cuvintele de apreciere la adresa Judithei Polgâr, 
maestrul internaţional de şah. 

Dar după 1 100 de ani de istorie frământată reapare, în ciuda tuturor 
acestor superlative, adânc înrădăcinata teamă de o moarte lentă a na¬ 
ţiunii. în anul 2000, numărul locuitorilor ar putea să coboare la nivelul 
anului 1960, adică la exact zece milioane, spun anchetele. Pe lângă 
aceasta, azi nimeni nu ştie cu adevărat dacă de fapt adesea citatul 
număr de cincisprezece milioane de unguri din lume corespunde reali¬ 
tăţii. Sau dacă în condiţiile schimbului de generaţii şi ale slăbirii 
legăturii cu limba maternă în a doua şi a treia generaţie numărul total 
al ungurilor nu a devenit totuşi mult mai mic. 

Stabilitatea viitoare în Europa Centrală şi de Est depinde în primul 
rând de tratamentul pe care România, Iugoslavia trunchiată, Slovacia 
şi Ucraina îl vor aplica minorităţilor înstrăinate prin tratatul de la 

Trianon. Este vorba, în total, de trei până la trei milioane şi jumătate 
de oameni. Pe de altă parte, evoluţia din interiorul acestor state este 
marcată şi de configuraţia relaţiilor cu Ungaria, respectiv cu diferitele 
guverne de la Budapesta. 

Drumul spre europenizarea chestiunii minorităţilor — maximă 
egalitate în drepturi, fără modificări de graniţe — este lung şi spinos. 
Trebuie început cu cărţile de şcoală şi de istorie, pentru a combate 
eficient din toate părţile ideile despre duşman şi stereotipurile răspân¬ 
dite pe parcursul veacurilor. 

în Ungaria însăşi, este vorba nu numai — cum se presupune adesea 
în Occident — de reforme economice sau de probleme privind con¬ 
tractarea de datorii, ci şi de chestiunea nerezolvată a legăturii dintre 
patriotism şi liberalism, dintre idee naţională şi progres social. Cei 
mai mari poeţi ai ţării, de la Sândor Petofi şi Endre Ady, până la Attila 
Jozsef, au fost deopotrivă patrioţi şi europeni desăvârşiţi. Depăşirea 
acestei rupturi dintre cele două tendinţe din cultura politică a ţării este 
problema de viaţă şi de moarte pentru viitorul „învinşilor învingători" 
şi pentru locul Ungariei într-o Europă în transformare. 



Cuvânt de mulţumire 


Fără încurajarea şi fără asistenţa în materie de idei şi stil a dr Anneliese 
Schumacher este greu de presupus că această carte s-ar fi realizat în 
timp util. Dânsei i se cuvin mulţumirile mele sincere. 


La evaluarea unor personalităţi controversate şi la precizarea liniilor 
mari, am putut — contractând o mare datorie de recunoştinţă — să 
apelez de mai multe ori la sfaturile profesorului universitar Domokos 
Kosâry, decanul istoricilor maghiari şi fost preşedinte al Academiei 
Ungare de Ştiinţe. 


Ajutor inestimabil am primit de la dr Elisabeth Mach, directoarea 
Institutului Austriac de Cultură din Budapesta, şi de la colaboratorii 
Institutului Ungar de Cultură din Viena, mai ales de la doamna Katalin 
Kekesi în procurarea unor cărţi importante. 

Dr Attila Pok de la Institutul de Istorie al Academiei Ungare de Ştiinţe 
şi Gâbor Papp, redactor-şef la Europai Szemle , au fost neobosiţi şi 
ingenioşi în cursa lor pentru găsirea de publicaţii vechi. 

Mulţumiri adresez şi doamnei dr Martina Leitsch de la Biblioteca 
Universitară din Viena. Dânsa mi-a facilitat cu generozitate acces la 
câteva importante lucrări vechi ale istoriografiei. 


Prietenului meu dr Horst Friedrich Mayer îi sunt recunoscător pentru 
a-mi fi cedat nişte cărţi rare privind istoria austro-ungară. Pentru trans¬ 
crierea, respectiv transmiterea rapidă a unor manuscrise adesea 
ilizibile sunt îndatorat doamnei Astrid Schwaiger. 

în sfârşit şi înaintea tuturor celorlalţi, sunt infinit de recunoscător soţiei 
mele, care, cu răbdare demnă de admirat şi cu disponibilitate nicio¬ 
dată istovită şi în ciuda unor temporare probleme de sănătate, a creat 
ambianţa optimă pentru lucrarea mea. 



Repere ale istoriei maghiare 


Aprox. 

3000-2000 a.Chr. 

în jurul lui 
1500 a.Chr. 
1000-500 a.Chr. 
500-900 p.Chr. 


în jurul lui 830 
892 


894 


895/96 

899 

906 

924 

933 

943 

955 


Scindarea comunităţii lingvistice ugro-finice. 

Scindarea comunităţii lingvistice ugrice. 

Perioada protomaghiară. 

Formarea poporului maghiar antic în sfera de domi¬ 
naţie a turanicilor vestici şi a kazarilor. 

Maghiarii se stabilesc între Don şi Dunărea de Jos. 
Desprinderea din imperiul kazarilor. 

Maghiarii iau parte la o expediţie de pedepsire între¬ 
prinsă de regele francilor Amulf împotriva principelui 
Svatopluk al Moraviei (Legenda calului alb). 
Simeon cel Mare al Bulgariei atacă Bizanţul, care-i 
cheamă pe maghiari în ajutor, în timp ce bulgarii se 
aliază cu pecenegii. 

După înfrângerile în luptele cu pecenegii, maghiarii, 
sub conducerea lui Ârpăd , se aşază în Transilvania, 
în Câmpia Tisei (Alfold) şi în Panonia. 

(până în 968) Incursiuni de pradă prin Europa Cen¬ 
trală şi de Vest (până în Italia şi Spania). 

Maghiarii distrug Moravia: spaţiu pentru propriul lor 
stat. 

Maghiarii năvălesc în Saxonia; retragere contra tribut, 
înfrângere în lupta cu Henric I la Unstrut; încetează 
plata tributului. 

Expediţie de jaf maghiară până în faţa Constantino- 
polului. 

înfrângere categorică în lupta cu Otto cel Mare la 
Lechfeld lângă Augsburg. Sedentarizare sub nepo¬ 
tul lui Ârpâd, Taksony (955-972), care suspendă defi¬ 
nitiv expediţiile de jaf. Stabileşte primele contacte 
cu Roma: Papa trimite câţiva misionari. Creştinare 

975 planificată, dar abia sub marele principe Geza (972-997), 

care aduce în ţară călugări bavarezi. Bruno din St. 
Gallen devine primul episcop ungur. 

995 Fiul lui Geza, Vajk, botezat cu numele Ştefan (Istvân), 

se însoară cu Gisela, fiica ducelui bavarez Heinrich 
Certăreţul. Influenţă germană crescândă. 

1000 încoronarea lui Ştefan I cel Sfanţ (997-103S) ca rege. 

Aderare la creştinismul occidental. înfiinţarea arhiepis¬ 
copiei Esztergom. Organizarea ţării în comitate având 
drept capitală câte o cetate. 

1025 împăratul Konrad II le cedează ungurilor ţinutul dintre 

Fischa şi Leitha. 

începând din 1038 Decăderea puterii centrale sub Petru I Orseolo 

(1038^41, 1044-46), nepotul lui Ştefan. Suzerani¬ 
tate romano-germană. Năvăliri ale cumanilor şi pe¬ 
cenegilor. 

1058 Andrei I (1046-60) declară independenţa faţă de Im¬ 

periul Romano-German. După o răscoală a păgânilor 
şi tulburări legate de tron, din nou întărire a puterii 
regale sub Bela I (1060-63) şi Geza I (1074-77). 

1091 Sub Ladislau cel Sfânt (1077-95) anexarea unei părţi 

a Slavoniei şi Croaţiei. încurajat de papa Grigore al 
VH-lea. Reforme în biserică şi stat. 

1102 Coasta dalmată (după ameninţarea din partea Veneţiei) 

şi Croaţia parţial de bunăvoie sub „ocrotirea 44 Unga¬ 
riei: Coloman I (1095-1116) primul rege al celor două 
ţări. Consecinţă: Bizanţul încearcă să dobândească in¬ 
fluenţă în Ungaria, să-i alunge pe unguri cel puţin de 
la Adriatica. în schimb, Ungaria se sprijină pe Boemia 
şi Austria: cultură occidentală. Aşezarea „saşilor 44 în 
Transilvania (Sibiu) şi în Ungaria se Sus (Spis). For¬ 
marea nobilimii militare. 

1162 După moartea lui Geza II (1141-62) din nou lupte 

între pretendenţii la tron. 

Bizanţul îl sprijină pe Bela III (1172-96), ginerele 
împăratului Manuel I Comnenul. Creează baza pentru 
feudalismul de mai târziu. 

1182 Redobândirea provinciilor din sud. Ungaria apără in¬ 

teresele bizantine din Balcani. încurajarea oraşelor şi 
a comerţului internaţional. Din punct de vedere cultu¬ 
ral, orientare către modele italiene şi franceze (trubaduri 
la Curtea ungară), perioadă de înflorire a arhitecturii. 

După un război zadarnic împotriva Galiţiei, fiul lui 
Bela, Andrei II (1205-35), tatăl Sfintei Elisabeta de 
Ârpâdhâzi, este forţat să emită 

1222 Bula de aur: dreptul nobilimii la rezistenţă armată îm¬ 

potriva suveranilor în caz de încălcare a acordului; scu¬ 
tire de impozite; limitare a obligaţiei de prestare a 
serviciului militar. 

1224 Drept de autoadministrare ( Andreanum ) pentru saşii 

din Transilvania. 

1 225 Alungarea Ordinului Teuton, când acesta încearcă să 

organizeze un stat de sine stătător. De aici înainte pre- 
monstratenzii şi cistercienii în ţară: influenţa franceză, 
dar şi prin cruciade. 

1241 înfrângerea lui Bela IV (1235-70) în faţa armatei de 

călăreţi mongoli. Depopularea şi pustiirea Ungariei. 
Slăbirea puterii centrale, dar oraşele în creştere devin 
un sprijin al tronului. Nouă colonizare cu hospites din 
ţinuturi franceze, valone şi renane. 

1246 Ultimul Babenberger, Friedrich Bătăiosul, cade în 

lupta împotriva ungurilor. Austria este încorporată ca 
feudă a imperiului. 

1251 Stiria ocupată temporar de trupe ungureşti. 

1 270 Ştefan V (1270-72) poate, ce-i drept, să preia puterea, 

dar îi scapă din mână controlul, mai ales la încor¬ 
porarea călăreţilor cumani. Când moare Ştefan, 

1272 regenţa soţiei sale, prinţesa cumană Elisabeta, până 

la majoratul fiului comun Ladislau IV (1271-90), nu¬ 
mit Cumanul; un psihopat care aruncă Ungaria în haos. 

1278 Victoria lui Rudolf la Marchfeld cu participare de 

trupe ungureşti. Moartea regelui Ottokar al Boemiei. 

1301 Cu Andrei 77/(1290-1301) se stinge dinastia Ârpâdi- 

enilor pe linie bărbătească. Lupte pentru succesiune 
între Boemia, Wittelsbachem şi Franţa (dinastia de 
Anjou). 

1308 La presiunea Curiei Romane, încoronarea lui Carol 

Robert de Anjou ca rege al Ungariei. 

Sub numele de Carol I (1308-42) pacifică viaţa 
politică internă şi întăreşte puterea regală. încurajează 
oraşele şi comerţul. Prin aceasta, conflict de interese 
cu Veneţia. Carol se însoară cu Elisabeta, fiica regelui 
polonez Wladyslaw I Lokietek, ceea ce-i asigură fiului 
său drepturi asupra tronului polonez. 

1396 

1403 

1410 

1421 

1430 

1433 şi 1436 
1437 

1439 

1444 

13 50 Cucerirea Dalmaţiei de către Ludovic cel Mare (1342-82). 
Dar pericol turcesc în creştere. Perioadă de înflorire 
culturală şi ştiinţifică (universităţi la Pecs şi Buda). 
încurajarea nobilimii de jos faţă de magnaţi. Ţinuturi 
nemaghiare devin principate de sine stătătoare, care 
plătesc tribut (Ţara Românească, Moldova). Diverse 
campanii pentru obţinerea tronului de la Neapole. Ciuma 
neagră în Europa (în Ungaria până în 1360 şi 13 80/81). 
Ludovic ales ca rege al Poloniei. Fiica sa Hedwig ca 
regină poloneză, Maria ca regină maghiară: domneş¬ 
te — cu un intermezzo 1385/86, al lui Carol II de 
Anjou — până când urcă pe tron soţul ei Sigismund 
de Luxemburg (1387-1437; ca împărat romano-ger- 
man 1433-37). 

Magnaţii determină înfrângerea de la Nicopole în faţa 
turcilor — Bulgaria devine provincie turcească, Atena 
este ocupată — şi smulg drepturi suplimentare, 
încercarea Curiei Romane de a-1 instala în Ungaria 
pe Ladislau de Durazzo (din 1386 rege al Neapolelui). 
Tulburările care au derivat din aceasta pun în umbră 
avantajele înfrângerii de către Timur Lenk la Angara 
(Ankara) a turcilor. 

După alegerea lui Sigismund ca rege german, regenţa 
celei de-a doua soţii a sa Barbara de Cilii . Misiune 
husită. 

Căsătoria Elisabetei, fiica lui Sigismund, cu ducele 
Albrecht de Austria: Habsburg moştenitor al coroanei 
ungare. 

Pierderea Dalmaţiei în favoarea Veneţiei. 

Răscoala husiţilor din Ungaria. Turcii otomani con¬ 
tinuă să avanseze. 

Răscoală ţărănească nereuşită în Transilvania. Răbuf¬ 
niri antigermane, război civil. Albrecht de Austria (din 
1438 ca Albrecht II, rege german) cere tronul Unga¬ 
riei pentru Habsburg, moare însă curând după aceea. 
Fiul său Ladislau Posthumus sau Ladislau V 
(1440/44-1457) înlocuit de Wladyslaw, regele Poloniei. 
Când acesta cade la Vama în bătălia cu turcii, Iancu 
de Hunedoara devine regent. 

1453 Turcii cuceresc Constantinopolul. înaintare în Balcani 

(Serbia 1457, Bosnia 1463, Herţegovina 1483). 

1456 Victorie asupra lui Mahomed II în faţa Belgradului. 

Pe lângă războaiele cu turcii, luptă permanentă cu 
împăratul Frederic III, care ţine ocupate provinciile 
vestice ale Ungariei. 

1463 Victoria fiului lui Iancu de Hunedoara, Matei Corvin 

(1458-90), asupra turcilor. 

Extinderea stăpânirii asupra Boemiei (încoronare) şi 
Moraviei, Sileziei şi Lausitz-ului: împotriva polone¬ 
zilor şi Habsburgilor. Reforme administrative, armată 
permanentă, perioadă de înflorire culturală. 

1485 In conflictul pentru succesiune cu împăratul Frede¬ 

ric III, conflict având ca obiect Boemia şi Ungaria, 
cucerirea Vienei. Ungaria pentru scurt timp imperiul 
cel mai puternic din Europa Centrală. 

1490 După moartea lui Matei, războiul Jagiellonilor pentru 

coroana ungară. Boemianul Vladislav II ales şi înco¬ 
ronat ca rege de Dieta ungară. 

1491 Compromis cu Boemia, Polonia şi Casa de Habsburg 

(Maximilian I, rege german începând din 1493, îm¬ 
părat 1508-19), căreia i se asigură drept de succesiune 
în caz de stingere pe linie bărbătească: tratatul de la 
Bratislava. 

Lupte între familii nobiliare (anarhie feudală) şi oraşe. 
Răscoală ţărănească sub Gheorghe Doja (înăbuşită de 
Ioan Zâpolya). 

1514 Codificarea dreptului cutumiar (Opus Tripartituni) de 

către Istvân Werboczy are ca efect scindarea durabilă 
a societăţii: numai nobilii sunt socotiţi membri ai 
coroanei lui Ştefan, ţăranii şi orăşenii nu sunt luaţi în 
considerare. Deşi niciodată semnat de rege, „codul 
tripartit' 4 rămâne baza ordinii de drept până la 1848. 

1515 Regele Vladislav şi împăratul Maximilian ratifică tra¬ 
tatul de la Bratislava: Ludovic II (1516-26), în uniune 
personală rege al Boemiei, se căsătoreşte cu Maria de 
Habsburg; arhiducele Ferdinand o ia de soţie pe Anna 
de Boemia-Ungaria. 

1517 Tezele lui Martin Luther pun bazele Reformei; extin¬ 

dere cu ajutorul principilor domnitori, în Ungaria mai 
ales şi prin imigranţi. 

1526 Regele Ludovic II pierde bătălia de la Mohâcs, unde 

moare pe câmpul de luptă. Buda şi Pesta cucerite de 
turci. Ei instalează acolo o „regalitate naţională 44 sub 
Ioan Zăpolya (1526-40), cu Buda drept capitală, îm¬ 
potriva lui Ferdinand de Austria. Cu aceasta, Ungaria 
este împărţită în trei: 

• Ungaria regală în nord-vest, 

• statul vasal turcilor (centru), 

• Transilvania, care se consideră purtătoare a „adevă¬ 
ratei maghiarimi 44 şi celulă germinală a unui stat nou. 

1529 Turcii asediază Vlena şi, începând din 1532, întreprind 

noi încercări. 

1538 Conflictul pentru coroana lui Ştefan între Ioan Zăpolya 

şi regele Ferdinand I (1526-64; ca împărat 1556-64, 
care, începând din 1521, guvernează pentru fratele său, 
împăratul Carol V, provinciile germane) se termină cu 
tratatul de la Oradea, tratat care le asigură Habsburgilor 
moştenirea. Totuşi 

1540 nou-născutul fiu al lui Zăpolya, Ioan Sigismund, este 

proclamat şi imediat încoronat rege. Regentă: Isabella 
Jagiello. 

1541 După moartea lui Zăpolya şi după cinci campanii anti- 

ungare, Soliman încorporează Ungaria Centrală în im¬ 
periul său. 

1559 Ioan Sigismund (1540/59-71) preia guvernarea ca 

principe al Transilvaniei. In tratatul de la Speyer 
(1570) renunţă la coroana lui Ştefan în favoarea rege¬ 
lui ungar Maximilian I (1563-76; ca împărat Maxi- 
milian II1564-76). Confesiunile evanghelică, reformată 
şi unitariană puse pe picior de egalitate. Tribut către 
Poartă. 

1571 Alegerea lui Ştefan Băthory (1571-76) ca principe al 

Transilvaniei, începând din 1576 şi rege al Poloniei. 
Locţiitor în Transilvania devine fratele său Cristof 
(1576-81). întăreşte armata (secuii scapă ca soldaţi 
de „iobăgia veşnică 44 ). 

Fiul şi succesorul lui Cristof, Sigismund Băthory 
(1581-98; 1601-02 şi 1607-08) vrea în mai multe rân¬ 
duri să se retragă şi pactizează succesiv cu Habsburgii, 
cu Ţara Românească şi cu turcii. Permite din nou iobăgia. 



UNGURII 


522 

1598 

începând din 1591 

1604 

1606 

1608 

1618 

1619 

1620 

1625 

1630 

1644 


El predă Transilvania împăratului Rudolf I, domneşte 
însă în 1601-02 din nou ca principe. Conflict religios 
incipient. Certuri între magnaţi. 

Din nou lupte între Habsburgi şi turci: aşa-zisul război 
lung (până în 1606) în care sunt pustiite toate provin¬ 
ciile ţării. Pentru Ungaria este vorba de libertate naţio¬ 
nală şi religioasă; echilibristică tactică şi frecvente 
schimbări de tabără. 

Răscoală a ostaşilor lui Bocskai (hajduk). Ştefan 
Bocskai ales în 1605 principe al Transilvaniei şi Unga¬ 
riei. Forţează încheierea păcii cu Viena. 

Bocskai mijloceşte pacea între Viena şi Poartă. (La 
scurt timp după aceasta, probabil asasinat.) întrucât 
Rudolf I (1576-1608; ca împărat Rudolf II până în 
1612) nu-i recunoaşte pe „rebeli 44 , 
fratele său, arhiducele Matthias, este proclamat rege: 
ca Matei 7/(1608-19; împărat începând din 1612). 
Gabriel Băthory (1608-13), principe al Transilvaniei, 
încurajează în schimb (cu sprijinul turcilor) ungurimea 
şi Reforma activă. 

Ferdinand II de Habsburg devine rege al Ungariei 
(împărat 1619-37). Conflictul în legătură cu închide¬ 
rea unei biserici evanghelice din Boemia duce la demon¬ 
straţii şi la defenestrarea („aruncarea pe fereastra 44 ) a 
doi consilieri de la Praga. Izbucnirea Războiului de trei¬ 
zeci de ani. 

GabrielBethlen (1613-29) sprijină Boemia şi începe 
lupta de eliberare împotriva Habsburgilor. Cucereşte 
Ungaria regală şi 

este ales rege, dar nu încoronat. Asigură o permanentă 
autoadministram şi libertate a credinţei. Pact cu pute¬ 
rile protestante din Europa Centrală şi de Nord. Pros¬ 
peritate sporită; prestigiu internaţional. 

Alegerea lui Ferdinand III ca rege al Ungariei 
(1625-57; împărat începând din 1637). Se concentrea¬ 
ză însă integral pe războiul din imperiu. 

Gheorghe 1 Răkoczi (1630-48), ca principe al Tran¬ 
silvaniei, este proclamat cu ajutorul haiducilor suc¬ 
cesor al lui Bethlen. 

Tulburări în Ungaria de Sus. Din nou lupte cu turcii. 
Alianţă cu Suedia. Câştiguri teritoriale pentru Ungaria, 
dar sub presiunea turcilor pace (printre altele, libertate 

religioasă). începerea tratativelor de pace la Minister 
şi Osnabruck pentru terminarea războiului european. 

1647 Ferdinand al IV-lea (mort în 1654) încoronat ca rege 

al Ungariei. 

1648 După încheierea păcii de la Westfalia, Viena se inte¬ 
resează din nou de Ungaria: epoca luptătorilor pentru 
libertate Pal Pâlfiy şi Miklos Zrinyi. Planul lor de a-1 
face pe Gheorghe II Răkoczi (1648-1660) rege al 
Ungariei eşuează. 

1657 Răkoczi cucereşte părţi din Ţara Românească şi vrea 

să devină rege al Poloniei. Dar turcii îl lasă să cadă; 
tătarii îi capturează armata. Răkoczi moare în lupta 
împotriva turcilor. Principatul Transilvaniei practic sub 
control turcesc: administrat de Mihail I Apafi. 

1664 Moare Zrinyi. 

1666 Conspiraţia lui Ferenc Wesselenyi împotriva lui Leo- 

poldI (1655/57-1705; împărat începând din 1658) ales 
rege cu ajutorul Curiei Romane. Eşec în ciuda sprijinului 
financiar din Franţa şi a participării marii nobilimi. 

1671 Peter Zrinyi, Ferenc Frangepân şi alţii decapitaţi; nu¬ 

mai Francisc I Răkoczi graţiat. 

1673 Viena suspendă constituţia ungară şi desemnează un 

regent: persecuţii brutale împotriva protestanţilor. 

1678 Răscoala curuţilor. Imre Thokoly (căsătorit cu văduva 

lui Francisc I Răkoczi) îi alungă pe imperiali din Un¬ 
garia de Sus; pactizează şi cu Imperiul Otoman ca să 
realizeze un stat naţional independent. După 

1 683 înfrângerea turcilor în faţa Vienei (bătălia de la Kahlen- 

berg), curuţii trec de partea imperialilor. Thokoly fuge 
cu turcii. 

1 684 începutul recuceririi. Alianţa Vienei cu Polonia şi Vene¬ 
ţia împotriva Imperiului Otoman. Sprijin financiar din 
partea Vaticanului. 

1686 Ocuparea Budei. 

1 687 Anexarea Transilvaniei la Ungaria. Proclamarea rega¬ 

lităţii ereditare habsburgice. IosifI (1687-1711; înce¬ 
pând din 1690 rege german, începând din 1705 împărat) 
încoronat ca rege al Ungariei. 

1697 Victoria prinţului Eugen de Savoya la Zenta. 

1699 Pacea de la Karlowitz. Acum Austriei îi aparţin: Un¬ 

garia, Transilvania, cea mai mare parte a Slavoniei şi 
Croaţiei. Habsburgii se orientează spre sud-est şi est. 

în timp ce forţele Habsburgilor sunt angajate în răz¬ 
boiul de succesiune spaniol, 

1703 izbucneşte o nouă răscoală a curuţilor (cu ajutorul Fran¬ 

ţei) sub Francisc II Râkoczi, principe elector al Transil¬ 
vaniei şi principe domnitor al Ungariei: „detronarea 44 
Casei de Habsburg. 

1711 Pacea de la Satu Mare: restabilirea vechiului drept suc¬ 

cesoral şi restituirea privilegiilor nobiliare. Carol III 
(1711-40; ca împărat Carol VI). 

1716 Victoriile prinţului Eugeniu de Savoya la Petrovaradin 

şi Belgrad. Austria, putere dominantă în Europa de 
sud-est. 

1722 Acceptarea Pragmaticei Sancţiuni: nou drept succeso¬ 
ral habsburgic care permite femeilor accesul la tron. 
Garanţia autonomiei de drept constituţional pentru 
Ungaria. 

1723 Instituirea unui consiliu de regenţă. 

1731 Carolina Resolutio : în serviciile statului nu sunt admişi 

decât catolici. 

1735 Moartea lui Francisc II Râkoczi în Turcia. 

1740 Aproape simultan acced la domnie Maria Tereza şi 

Frederic II al Prusiei. Prusia atacă Silezia. Războaie 
de succesiune austriece (până în 1748). 

1741 încoronarea Măriei Tereza (1740-1780) ca „rege al 

Ungariei 44 .11.9.: discurs în faţa Dietei din Bratislava. 
60 000 de oameni sar în ajutorul ei şi salvează Imperiul 
Habsburgic. Reconstrucţia ţării. Noi colonizări (mai 
ales din Germania). Reforme (dar eşuarea eforturilor 
pentru libertate religioasă; Contrareformă înverşunată). 
După retrocedări teritoriale (de ex., oraşe din ţinutul 
Spis, portul Fiume şi Banatul Timişoarei): Ungaria mai 
mult de jumătate a Imperiului Habsburgic. Succese 
militare ale regimentelor ungureşti (de ex. Kolin şi 
înaintare până la Berlin, 1757). 

1761 „Graniţă militară 44 în Transilvania. 

1765 Marele principat al Transilvaniei. 

1767 Reglementare urbarială: centralism crescând, mai ales 

sub Iosif // (1780-90; împărat începând din 1765). Edic¬ 
tul de toleranţă, reformă administrativă cu germana ca 
limbă oficială. 1785, desfiinţarea iobăgiei. în schimb, 
rezistenţă a nobilimii, care forţează în sensul suspen¬ 
dării reformelor. 

1790 


1794/95 


începând din 1799 

1805 

1806 

începând din 1807 
1809 

1812 

1814/15 

1822/23 

începând din 1825 
începând din 1830 

1831 

1835 

1836 
1840 
1844 


Regele Leopoîd II (1790-92), fratele lui Iosif, res¬ 
tituie coroana lui Ştefan. Asigură suveranitatea Die¬ 
tei. Proiect de monarhie constituţională, care însă 
eşuează din cauza morţii timpurii a acestui suveran 
luminat. 

Francisc 7(1792-1835; ca împărat romano-german 
Francisc II; ca împărat austriac Francisc I) zdrobeşte 
presupusa „conspiraţie iacobină 44 (Ignâc Martinovics 
printre alţii). Impozite mari pentru războiul împotriva 
lui Napoleon. Rezistenţa comitatelor. 

Deşi Ungaria nu devine teatru de război, grele pierderi 
financiare din cauza devalorizării bancnotelor. 

Al treilea război de coaliţie (Anglia, Austria şi Rusia) 
până la graniţele Ungariei. Francezii ocupă Viena. 
Sfârşitul Sfântului Imperiu Roman de Naţiune 
Germană. 

Blocadă continentală. 

Napoleon oferă Ungariei desprinderea de Austria: fără 
succes. (Nobilimea se teme pentru privilegii.) 
Nobilimea îi contestă suveranului dreptul de a emite 
bancnote fără acordul Dietei. De atunci, nu a mai fost 
convocată. 

Congresul de la Viena. Noua ordine din Europa. Sis¬ 
temul Mettemich. 

Viena ia măsuri militare împotriva comitatelor. 

„Era reformei 44 : Istvân Szechenyi ţine primul discurs 
în limba maghiară în faţa Dietei convocate din nou. 
Reforme economice: Szechenyi luptă împotriva 
aviticităţii. 

Tehnicizare şi modernizare incipientă. 

„Lunga adunare a stărilor 44 (până în 1836): Camera 
Magnaţilor se opune reformelor. 

Ferdinand V (1835-48; ca împărat Ferdinand I) nu are 
nici o influenţă asupra evenimentelor; lasă conducerea 
în seama consiliului coroanei. 

Arestarea lui Miklos Wesselenyi, Lajos Kossuth şi a 
altora. 

Punere în libertate. Kossuth înfiinţează ziarul de opozi¬ 
ţie Peşti Hirlap. 

Maghiara limbă oficială (în locul latinei). Aristocraţii 
liberali (Lajos Batthyâny, Istvân Szechenyi, Kârolyi 

şi Andrâssy) stimulează conştiinţa naţională crescândă 
şi sprijină mişcarea naţională. 

1 848 Revoluţie. Februarie: în Franţa (Louis Napoleon pre¬ 
şedinte, începând din 1852 împărat). 

Martie: în Germania (Adunarea naţională la Pauls- 
kirche), Viena (Mettemich fuge în Anglia) şi Ungaria 
(15.3.); iunie: Praga (congresul slavilor). 

Lajos conte Batthyâny premier. împotrivire din par¬ 
tea croaţilor, sârbilor şi slovacilor. Franz Joseph I 
(1848-1916) îl înlocuieşte la tron pe unchiul său. 

1849 Constituţiei impuse de Viena îi urmează declaraţia de 

independenţă (Lajos Kossuth regent). Intervenţia tru¬ 
pelor ruseşti. Acţiunea brutală a Austriei (teoria ratării). 
Executarea lui Batthyâny şi a 13 generali (la Arad). 
Centralism birocratic german. 

1853 Războiul Crimeii (până la 1856): printre altele din 

cauza dorinţei Rusiei de a ajuta popoarele balcanice 
să se desprindă de înalta Poartă. Intervenţia marilor 
puteri occidentale. Chestiunea Balcanilor devine temă 
permanentă. 

1859 Războiul de unificare a Italiei (până în 1861). Austria 

pierde Lombardia. 

1860 Szechenyi se sinucide la Dobling. 

A 

1866 Războiul Prusiei contra Habsburgilor. înfrângerea de 

la Koniggrătz şi pierderea Veneţiei slăbesc definitiv 
Austria. Urmarea: pactul dualist austro-ungar, dubla 
monarhie. Parţial autonomie pentru Transleitania (im¬ 
periul coroanei lui Ştefan cel Sfânt); ţinuturi germa- 
no-austriece: Cisleitania. 

1867 Premier contele Gyula Andrâssy. încoronarea lui Franz 

Joseph. Lege a naţionalităţilor tolerantă, dar tensiuni 
crescânde cu minorităţile (în regat împreună cu Transil¬ 
vania, Croaţia şi Slavonia, ungurii sunt în minoritate). 
Contradicţiile politice interne cu slavii generează pro¬ 
bleme de politică externă cu Rusia. Val de emigraţie 
dincolo de ocean. 

1873 Falimentul bursei. Acordul dintre trei împăraţi: Aus- 

tro-Ungaria, Rusia şi Imperiul German. 

1875 Kâlmân Tisza premier. Pune în mişcare politica de ma¬ 

ghiarizare. Unificarea liberalilor. 

1878 După un nou război ruso-turc (1877) se convoacă, 

la iniţiativa lui Bismarck, Congresul de la Berlin: 

începând din 1900 

1914 

Muntenegru, Serbia şi România independente; printre 
altele, Basarabia este alipită la Rusia; Bosnia şi Herţe- 
govina ocupate de Austro-Ungaria. (Serbia se pro¬ 
clamă în 1882 regat.) 

Kossuth moare la Torino. 

Mileniul: celebrarea a o mie de ani de la descălecat. 
Tensiunile cu coroana slăbesc coeziunea jumătăţilor 
de imperiu. Criza de guvern şi stagnarea reformei. 
Compromisul morav: reglementarea chestiunii lim¬ 
bilor şi naţionalităţilor. După înfrângerea Rusiei în răz¬ 
boiul cu Japonia, revoluţie la St. Petersburg: înăbuşită 
în sânge. Tulburări la Budapesta, criză de guvern. Tru¬ 
pele loiale ameninţă cu ocuparea militară. Promisiune 
de îmbunătăţiri în materie de drept de vot. Plan pentru 
reforme sociale. 

Război comercial împotriva Serbiei. 

(Revoluţia tinerilor turci.) Austro-Ungaria anexează 
Bosnia şi Herţegovina. Bulgaria regat. Albania inde¬ 
pendentă. Tensiuni cu Rusia. 

Muncitorii din industrie demonstrează pentru genera¬ 
lizarea dreptului de vot. 

Grevă generală. 

Războaiele balcanice: câştig teritorial pentru Serbia. 
Principele moştenitor al tronului austriac şi soţia sa 
sunt asasinaţi la Sarajevo la comanda unei ligi secrete 
(Mâna neagră; 28.6.) care urmărea crearea unei Serbii 
Mari. Franz Ferdinand îşi propunea trialismul (cu slavii). 
La început. Ungaria a refuzat să intre în război, deoarece 
guvernul se temea pentru stabilitatea internă; a fost însă 
constrânsă de consiliul de coroană să declare război 
Serbiei. 

Regele Carol IV (1916-18/21; ca împărat austriac 
Carol I) îi succedă la tron lui Franz Joseph. 
Iniţiativa sa de pace eşuează (scrisori Sixtus). SUA 
intră în război. Revoluţia rusă: ţarul Nicolae II abdică 
(martie), puci bolşevic (octombrie). 

Programul în 14 puncte al preşedintelui american 
Wilson este salutat de naţionalităţi. 

4.10. : Austro-Ungaria se alătură cererii de armistiţiu 
a Germaniei. 

17.10. : „Manifestul către popoare 44 al împăratului Carol 
are ca efect declaraţia de independenţă a Ungariei. 

(După răscoala marinarilor şi revoluţie, împăratul 
Wilhelm II renunţă la tron.) 

11.11. : împăratul Carol „renunţă la orice amestec în 
treburile guvernării 4 *. 

16.11. : După abdicarea lui Carol, Consiliul Naţional 
proclamă republica. 

Republica Sfaturilor sub Bela Kun. Intrarea Armatei 
Albe conduse de amiralul Miklos Horthy. 

Horthy ales regent: proclamă Ungaria monarhie cu 
tron vacant. — Pacea de la Trianon reduce Ungaria 
la o treime din imperiul lui Ştefan cel Sfânt: pierde 
Croaţia, Transilvania şi Slovacia, 
încercarea de restaurare a lui Carol IV eşuează. Detro¬ 
narea Casei de Habsburg-Lotaringia. Contele Istvân 
Bethlen şef al guvernului. Consolidarea. 

Regele Carol moare la Madeira. Admiterea Ungariei 
în Liga Naţiunilor. 

Simpatii pentru „Marşul asupra Romei 44 şi pentru 
luarea puterii în Italia de către Mussolini. 

Instituirea unei Camere Superioare. 

Criză economică mondială: vinerea neagră. Şomaj de 
masă. 

Crah bancar în Ungaria. Guvernul contelui Gyula 
Kârolyi. 

Premierul Gyula Gombos caută strângerea relaţiilor 
cu Germania şi Italia. Politică externă agresivă: şi mai 
intensă când 

Adolf Hitler devine cancelar al Reichului German. 
(F. D. Roosevelt preşedinte al SUA). 
în ciuda războiului civil şi a asasinării cancelarului 
federal Dollfufî de către naţional-socialişti, colaborare 
economică strânsă cu Austria. 

Intrarea trupelor germane în Austria. Bela Imredy 
premier, şef al unei grupări de extremă dreaptă. Acor¬ 
dul de la Miinchen. 

După „arbitrajul de la Viena 44 al miniştrilor de externe 
ai puterilor Axei: reîncorporarea Slovaciei de sud şi 
a Ucrainei Subcarpatice. 

Legi antievreieşti (coautor Teleki). 

După retragerea lui Imredy, contele Pal Teleki for¬ 
mează un nou guvern. 

Semnarea Pactului Anticomintem cu Germania, Ita¬ 
lia şi Japonia. Trupele ungare intră în marş în restul 
Ucrainei Subcarpatice. Ieşirea din Liga Naţiunilor. 
La noile alegeri, număr sporit de voturi pentru „Cru¬ 
cile cu săgeţi 44 . înăsprirea legilor antievreieşti. Ungaria 
la începutul războiului neutră: refuză trenurilor mi¬ 
litare germane tranzitul şi deschide graniţele pentru 
100 000 de refugiaţi polonezi. 

1940 Danemarca, Norvegia, Olanda şi Belgia ocupate de 

trupele germane. Italia intră în război. Franţa capitu¬ 
lează (Regimul de la Vichy). Ungaria doreşte revizu¬ 
irea frontierei cu România. Ultimatum sovietic adresat 
României în chestiunea Basarabiei. în condiţiile ris¬ 
cului izbucnirii unui conflict, „al doilea arbitraj de la 
Viena 44 : reîncorporarea Transilvaniei de Nord şi a 
Ţinutului Secuiesc la Ungaria (30.8.). Intrarea trium¬ 
fală a lui Horthy în Cluj. în contrapartidă: drepturi 
speciale pentru germanii din Ungaria. Ungaria aderă 
la Pactul Tripartit. 

Tratat de prietenie cu Iugoslavia. Când şi guvernul 
iugoslav aderă la Pactul Tripartit, puci militar la Bel¬ 
grad. Petru II rege. 

1941 în semn de protest faţă de ameninţarea cu război contra 

Iugoslaviei, premierul Pal Teleki se sinucide (aprilie). 
Succesor ministrul de externe Lâszlo Bârdossy. 

8.4. : germanii invadează Iugoslavia, începând din 

1.4. trupe ungare ocupă ţinuturi din Iugoslavia, care 
au fost cândva maghiare. 

Ungaria declară război URSS. 

A treia lege antievreiască (august). 

Marea Britanie declară război Ungariei (6.12.), Unga¬ 
ria declară război SUA (12.12.). 

1942 Bârdossy înlocuit cu Miklos Kâllay în funcţia de pre¬ 
mier. Din însărcinarea lui Horthy caută contacte cu 
aliaţii occidentali. 

Pierderi crescânde pe frontul de est. 

1943 Zdrobirea Armatei a doua pe Don (ianuarie). Tratative 

secrete cu aliaţii occidentali privind schimbarea orien¬ 
tării. (Dezastrul de la Stalingrad; germanii capitulează 
în Africa de Nord; aliaţii debarcă în Italia.) 

1944 Trupele germane ocupă Ungaria (Operaţiunea „Mar¬ 
garete 44 , 19.3.). La convorbirea cu Hitler, Horthy este 

constrâns de Hitler să-l numească pe Dome Sztojay 
ca premier (marionetă). în locul unui trimis german, 
acum „împuternicit al Marelui Reich German 44 . De¬ 
portarea a 437 000 de evrei la Auschwitz. (Invazie în 
Normandia.) Când România denunţă alianţa cu Ger¬ 
mania (23.8.), generalul Geza Lakatos formează un 
nou guvern şi încearcă şi o desprindere de Germania. 
Horthy declară la radio că el a cerut armistiţiu cu URSS 
(15.10.). Retractarea sub presiune germană (16.10.) şi 
„detenţie protectoare 44 . Ferenc Szâlasi „conducător al 
naţiunii 44 , regim de teroare al „Crucilor cu săgeţi 44 . La 
Debrecen, adunarea naţională provizorie sub general- 
colonel Bela Miklos Dâlnoki anunţă un contraguvem 
( 22 . 12 .). 

1945 Armata Roşie ocupă Budapesta (13.2.). Sfârşitul lup¬ 
telor din Ungaria la 4.4. Douăsprezece divizii ungare 
luptă până la sfârşit alături de germani. 

„Reforma agrară 44 . Partidul Micilor Agrarieni câştigă 
alegerile parlamentare. 

1946 Ungaria, nominal încă regat, devine republică. 

1947 Semnarea tratatului de pace la Paris: restabilirea gra¬ 
niţelor stabilite la Trianon în 1920. Respingerea planu¬ 
lui Marshall. 

1948 „Anul cotiturii 44 : preluarea puterii de către comunişti 

(„tactica salamului 44 ). înregimentarea social-democra- 
ţilor. Pact de prietenie cu URSS. 

1949 înfiinţarea CAER la Moscova (precum şi a NATO la 

Washington). 

Mâtyâs Râkosi, şeful Partidului Celor ce Muncesc din 
Ungaria, devine dictator. Proces împotriva cardinalului 
Mindszenty. Ungaria devine republică populară. Mi¬ 
nistrul de externe Lâszlo Rajk acuzat de „titoism 44 şi 
executat. 

1952 Râkosi preia (până în iulie 1953) şi funcţia de premier. 

1953 Moartea lui Stalin. Revoltă populară în RDG. 

1953 După alegeri, Imre Nagy ca premier (până în aprilie 

1955) proclamă „noul curs 44 . Lagărele de internare des¬ 
fiinţate. Amnistie. Reforme economice. 

1955 Nagy este destituit ca „deviator 44 şi exclus din partid. 

Nou premier Andrâs Hegediis. înfiinţarea Pactului de 
la Varşovia. Austria dobândeşte suveranitate. Scurtă 
perioadă de „dezgheţ 44 . Primirea Ungariei în ONU. 

1956 Al XX-lea Congres al PCUS. Condamnarea stalinis- 

mului. 

După discursul lui Hruşciov, reabilitarea lui Rajk. 
Revoltă în Polonia. Gomulka din nou secretar gene¬ 
ral (ca până în 1948). Râkosi înlocuit de Emo Gero 
în funcţia de prim-secretar al CC. 

23.10.: răscoală populară. Nagy din nou premier, Jânos 
Kâdâr prim-secretar al partidului. 

24-29.10.: intervenţia şi retragerea trupelor sovietice. 

1.11. : Nagy declară ieşirea din Pactul de la Varşovia 
şi neutralitatea. Apel de ajutor către ONU. (Coinci¬ 
denţă în timp: criza Suezului.) Se înfiinţează Partidul 
Muncitoresc Socialist Ungar. Cardinalul Mindszenty 
în ambasada SUA. 

4.11. : armata sovietică zdrobeşte aşa-numita contra¬ 
revoluţie. 

1957 Tratat privind staţionarea trupelor sovietice. 

1958 Nagy şi colaboratorii săi cei mai apropiaţi sunt exe¬ 
cutaţi după un proces secret (iunie). URSS: Nikita S. 
Hruşciov secretar general al PCUS şi preşedinte al Con¬ 
siliului de Miniştri. 

1960 „Transformarea socialistă a agriculturii 44 (colectivi¬ 

zarea). Consolidarea puterii lui Kâdâr. 

1963 Amnistie pentru deţinuţii politici. Acord comercial cu 

RFG. 

1964 Acord cu Vaticanul. După căderea lui Hruşciov, Leo- 

nid I. Brejnev devine secretarul general al CC al 
PCUS. 

1965 Brejnev la Budapesta. Partidul Muncitoresc Socialist 

Ungar este pentru reforme în conducerea economiei. 

1966 Nouă lege electorală: alegere de candidaţi în loc de 

listă. 

1968 Liberalizarea pieţelor şi a preţurilor („comunismul gu¬ 

laşului 44 ). 

Participare la intervenţia militară în Cehoslovacia 
pentru curmarea „primăverii de la Praga 44 . 

1971 Amnistie şi exil pentru cardinalul Mindszenty. 

1972 Adoptarea noii constituţii: creşterea rolului Parlamen¬ 
tului, dreptul de a fi ales garantat tuturor. 

Ungaria membru plin al GATT. Relaţii diplomatice 
cu RFG. 


1973 

1975 

1976 

1977 

1978 

1979 
1979/80 

1980 

1981 

1982 

1984 

1985 


1987 

1988 


Papa Paul VI îl eliberează pe cardinalul Mindszenty 
din funcţiile sale. 

Adversarii reformei, sprijiniţi de sovietici, trec la ofen¬ 
sivă. înlocuirea mai multor reformatori de la vârf. 
Semnarea acordului OSCE la Helsinki. 

Cardinalul L. Lekai numit arhiepiscop de Esztergom 
şi primat al Bisericii catolice din Ungaria. 

Kâdâr primit la Vatican. 

SUA restituie coroana lui Ştefan şi însemnele regali¬ 
tăţii. Limbile minorităţilor admise în administraţie. 
Karol Wojtyla devine papă: Ioan Paul II. 

Trupe sovietice în Afganistan (decembrie). 
Majorarea preţurilor provoacă discuţii aprinse cu pri¬ 
vire la politica economică şi rolul sindicatelor. 
Exilarea lui Andrei Saharov, criticul regimului, este 
criticată şi în Ungaria. Greve la Gdansk. Solidamosc 
forţează retragerea lui Gierek. 

Wojciech Jaruzelski instituie starea de asediu în Po¬ 
lonia. 

Admiterea Ungariei în FMI. Nouă liberalizare. Posi¬ 
bilitatea de a călători în Vest. 

După moartea lui Brejnev, Iuri Andropov secretar 
general al CC al PCUS. 

Konstantin Cemenko, secretar general. 

Mihail Gorbaciov, secretar general, Andrei Gromâko 
şef al statului, Edvard Şevardnadze ministru de ex¬ 
terne. 

Kâdâr secretar general al PSMU. Alegeri parlamentare 
şi locale. 

Kâroly Grosz devine premier. 

Abandonarea pretenţiilor de hegemonie în URSS duce 
la fenomene de destrămare periferică (statele baltice 
dobândesc independenţa); conflictele dintre minorităţi 
(Armenia/Azerbaidjan 1988, Moldova 1989) se agra¬ 
vează. Retragere din Afganistan. în Polonia: Solidar- 
nosc din nou la lumina zilei, „masa rotundă 44 se 
termină cu dizolvarea PC. 


La o conferinţă naţională extraordinară a partidului, 
Kâdâr şi Biroul Politic înlocuiţi. 

Grosz devine şi secretar general. Demonstraţii contra 


politicii româneşti faţă de minorităţi. Miklos Nemeth 


devine premier (25.11.). 

1989 Introducerea serviciului civil. 

PMSU renunţă la rolul conducător. Imre Nagy reabi¬ 
litat şi înmormântat solemn. Libertatea demonstraţi¬ 
ilor, adunărilor şi a presei. Deschiderea graniţei pentru 
cetăţenii RDG. Desfiinţarea Cortinei de fier, prolog 
la prăbuşirea RDG (a 40-a aniversare a RDG, cuvân¬ 
tarea lui Gorbaciov, 7.10.: „Cine vine prea târziu 44 ca 
semnal de cotitură pentru Germania; deschiderea 
zidului 9.11.). 

Schimbarea constituţiei: sistem pluripartit, separarea 
puterilor, funcţia de preşedinte al statului. (Bruno 
Straub, fără de partid). Premier Miklos Nemeth, minis¬ 
tru de externe Gyula Horn. Din republică populară 
devine Republica Ungară. 

1990 Acord cu privire la retragerea trupelor sovietice. Foru¬ 
mul Democratic Maghiar câştigă primele alegeri libere 
(J. Antall premier). Membru al Consiliului Europei. 

1991 Acord de asociere cu CE. 

1992 Tratat de parteneriat germano-ungar. 

1993 Acord de comerţ liber cu Polonia, Cehia şi Slovacia. 

1994 Cerere de primire în UE. Tratat cu NATO (partene¬ 
riat pentru pace). 

Majoritate absolută pentru socialişti, Gyula Horn 
premier. 

1996 Cereri de autonomie pentru minorităţile ungare din 

ţările vecine. 

1997 Tratat de bază ungaro-român privind drepturile ungu¬ 
rilor din România. 

Acord de cooperare cu Italia şi Slovenia în Balcani. 
Referendum cu privire la intrarea în NATO. 

1998 începerea tratativelor privind intrarea în UE. 

Victorie în alegeri a Ligii Tinerilor Democraţi. Premier 
Viktor Orbân. 

1999 Ungaria — membru al NATO. 

